
CU VÂNTUL EDITORULUI 
la ediţia a IV-a 



Cartea mult iubitului nostru părinte sufletesc, 
Arhimandritul Cleopa Ilie, intitulată Călăuză în credinţa 
ortodoxă,^ fost tipărită până acum în trei ediţii:1981,1985 şi 
1991, care sunt de mult epuizate. Fiind solicitată de credincioşi, 
se reeditează astăzi într-o nouă ediţie îmbunătăţită. 

La ediţia actuală s-a făcut o revizuire integrală a textului, 
cercetându-se manuscrisele autorului, găsite în arhiva 
mănăstirii, deoarece până acum a lipsit din volum partea a treia, 
pe care noi am recuperat-o şi am introdus-o în carte. 

Totodată s-a păstrat concepţia originală a autorului în ceea 
ce priveşte alcătuirea textului, şi anume: 

In prima parte s-a făcut un scurt istoric al sectelor şi al 
religiilor eterodoxe; acest istoric, socotindu-se cartea ca o 
călăuză în cunoaşterea şi apărarea credinţei ortodoxe, mai ales 
în aceste vremuri destul de frământate, s-a completat cu scurte 
prezentări ale unor erezii mai vechi şi mai noi, pentru a avertiza 
pe cititori să evite credinţele sectare şi păgâne, care inundă din 
ce în ce mai mult Ortodoxia pe care o moştenim de la Sfinţii 
Apostoli. 

In partea a doua s-au tratat pe larg cele mai importante 
puncte ale doctrinei ortodoxe în raport cu ereziile celor mai 
răspândite secte, sub forma unui dialog între un sectar şi preot. 
Aici s-au adăugat unele completări făcute ulterior de Părintele 
Cleopa, sub forma unui dialog între un credincios şi preot, 
formă pe care am păstrat-o şi noi, având în vedere că această 



CĂLĂUZĂ 



ORTODOXĂ 



carte urmăreşte în special zidirea duhovnicească a credincioşilor 
noştri ortodocşi. Tot aici s-au introdus şi capitolele alcătuite de 
Părintele Cleopa, ca supliment la prima ediţie. 

In partea a treia este prezentat un îndrumător recapitulativ 
prescurtat al primelor două părţi,cu trimiteri mai numeroase la 
Sfânta Scriptură. 

Totodată s-au reeditat şi prefeţele ediţiilor precedente şi 
s-a îmbogăţit cartea cu câteva predici privind credinţa ortodoxă. 

Mulţumim pe această cale părinţilor şi ostenitorilor care 
au contribuit efectiv la realizarea acestei lucrări duhovniceşti, 
atât de necesară în zilele noastre şi rugăm pe cititori să nu ne 
uite la sfintele rugăciuni şi să ierte eventualele greşeli inerente 
unei asemenea vaste lucrări. 

Fie ca şi această nouă ediţie, care este o lucrare completă 
si definitivă, ' să fie spre folosul tuturor acelora care mai au 
îndoieli sau încă n-au cunoscut adevăratul tezaur al credinţei 
ortodoxe. 

Rugăm pe Părintele Cleopa, acest mare duhovnic şi 
povăţuitor sufletesc, să mijlocească înaintea Preasfintei Treimi 
şi a Maicii Domnului pentru mântuirea noastră, a tuturor. 



Arhimandrit 
loanicnie Bălan 



Sfânta Mănăstire Sihăstria 
Acoperământul Maicii Domnului 
1 Octombrie 2000 



RECOMANDARE 

Cartea I.P.C. Sale Părintele Arhimandrit CLEOPA ILIE, 
intitulată Despre credinţa ortodoxă, este o lucrare temeinică şi 
convingătoare despre adevărul credinţei noastre dreptmăritoare, 
întemeiată pe Sfânta Scriptură. 

Autorul deschide înţelesuri largi şi adânci în textele 
Sfintei Scripturi care luminează şi fundamentează cu multă 
evidenţă punctele credinţei practicată de Biserică din vremea 
Apostolilor. 

Scrierea este o adevărată lucrare de Dogmatică ortodoxă. 
Ea spune adevărul credinţei noastre fără să jignească pe cei de 
alte credinţe, încât socotesc că ea poate fi tipărită fără nici o 
şovăială, putând aduce mult folos credincioşilor. 

Cartea ar putea apare şi sub titlul unui Catehism ortodox 
cum nu avem noi până acum şi nu cred că s-ar găsi cineva să-1 
poată alcătui. 

Ar fi bine poate, dacă s-ar tipări în câteva zeci de mii de 
exemplare şi distribuite la un preţ mic tuturor credincioşilor mai 
răsăriţi din regiunile care trebuie să facă faţă asaltului cultelor 
neoprotestante. 

Preot Profesor Dr. 
Dumitru Stăniloae 

PREDOSLOVIE 



Părintele Cleopa este unul dintre foarte puţinii călugări cu 
o experienţă duhovnicească totală. 

Când l-am cunoscut eu, acum vreo treizeci de ani, într-un 
popas pe care-1 făcusem la Sihăstria, blajinul avvă m-a petrecut 
o bună bucată de vreme pe drumul de pământ de pe Valea 
Secului, de-a lungul apei, povestindu-mi o seamă de întâmplări 
din viaţa sa şi a obştii. II ascultam şi-mi aduceam aminte de 
cazul unui medic care, trebuind să stea câţiva ani la închisoare, 
pentru o oarecare vină, s-a apucat să înveţe acolo englezeşte 
după singura carte la îndemână, o Biblie. Redevenind liber, s-a 
prezentat în faţa unei comisii pentru o calificare în limba 
engleză, despre care credea că-i va folosi în profesie. Membrii 
comisiei au rămas înmărmuriţi:insul ştia perfect englezeşte, dar 
vorbea limba lui Shakespeare! 

Povestind rar, dulce şi sfătos, Părintele Cleopa părea 
rămas în urmă cu vreo două sute de ani. El vorbea ca în vechile 
tipărituri de la Neamţ, în graiul Patericului, al Pidalionului şi al 
Vieţilor Sfinţilor, aidoma lui Chesarie şi Damaschin, iar 
întâmplările zilei căpătau o aură de vechime şi legendă, vecină 
cu literatura. Aveam să pricep, ceva mai târziu, că-şi petrecuse 
tinereţea păzind oile mănăstirii, în cea mai smerită ascultare de 
aspirant la călugărie, şi că-şi preţuia vremea citind cu nesaţ, zi 
şi noapte, nu numai Sfânta Scriptură, ci şi orice carte de slovă 
veche pe care o putea găsi în biblioteca chinoviei sau o putea 
cumpăra de la vreun gospodar din Vânători, în schimbul oii de 
scăzământ, scăpată de la lup. Precumpăneau scrierile Sfinţilor 
Părinţi ai Răsăritului, cu tot adâncul lor de înţelepciune şi 
contemplaţie. Format în singurătatea unei asemenea academii, 
prieten cu turma şi cu Dumnezeu, novicele devenea de fapt, 
fără s-o ştie, omul unei singure cărţi, cel mai puternic posesor 
al unui intelect nealterat de erudiţie, fişiere şi aparate critice. 



Când a coborât la lume, printre vlădici şi universitari, Părintele 
Cleopa vădea într-însul tot atâta teologie cât într-o diplomă cu 
sigilii. 

Tot de la stână într-o bună zi 1-a luat soborul mănăstirii, 
ca să-1 aducă devale şi să-I aşeze stareţ în locul celui bătrân. 
Alesul a cerut atâta îngăduinţă cât să isprăvească o oaie de tuns 
şi să-şi schimbe opincile cu o pereche de bocanci. A stăreţit cu 
mare iscusinţă, ani în şir, Ia o vreme când Sihăstria trecuse 
printr-o pulbere de sărăcie şi de flăcări. Şi-a făcut ucenici buni 
şi i-a rânduit, după vrednicie şi trebuinţe, să ducă mai departe 
treburile obştii, până în ziua de azi, când chinovia cunoaşte o 
înflorire gospodărească la măsura duhovniciilor de pisc. 

Părintele Cleopa are vocaţia marilor însingurări şi, poate, 
cu Sfinţia Sa se încheie multiseculara tradiţie a pustniciilor 
moldovene. Poartă în spate ani buni de retragere la pustie şi 
cunoaşte pe viu ce înseamnă să trăieşti în peşteră, să te hrăneşti 
cu bureţi şi poame uscate, să te călăuzeşti iarna după urmele 
fiarelor şi să birui asprimea gerului cu dogoarea rugăciunii celei 
fără de oprire. Aceasta însă nu 1-a împiedicat să asculte de mai- 
marii săi, ierarhi ai Bisericii, care l-au îndatorat să iasă la câmp 
deschis şi să propovăduiască printre cei ce se poticnesc în 
credinţă. Vorbeşte bogat şi cercetează Scripturile cu o memorie 
limpede şi pururea fragedă. 

De atunci a mai citit încă multe cărţi, pe slovă veche şi 
nouă, studii, manuale şi tratate de teologie, cunoaşte problemele 
creştinului contemporan, graiul său s-a potrivit limbajului 
curent, dar nu prin sărăcire, ci prin adaos. Propovăduirea la 
nivelul credincioşilor mireni, ca şi călătoria la Locurile Sfinte, 
în Grecia şi Muntele Athos, i-au sporit experienţa pastorală şi 
s-ar părea că nu există o întrebare de credinţă la care să nu 
poată răspunde. Cheia însă nu e doar în cunoaştere, ca la cei 
mai mulţi dintre teologi, ci mai ales în trăire. 

Cuvântul Părintelui Cleopa are autoritatea focului 
lăuntric. La chilia sa au venit lideri ai Mişcării Ecumenice, 
căutând limpeziri; părerile sale circulă în medii teologice 
europene. Inima însă i-a rămas în matca Bisericii străbune. 
Altfel, om ca toţi oamenii. 

Iată că Părintele Cleopa ne dăruieşte încă o carte. Am 
citit-o şi am scris această predoslovie cu încredinţarea că 
autorul se află la acea vârstă duhovnicească la care laudele nu-1 
mai pot tulbura. Am scris-o pentru cititorii acestui catehism 
ortodox, ca să ştie că fiece cuvânt din fiece pagină a fost nu 
numai gândit, ci şi trăit, că, după spusa Apostolului, putem 
avea mulţi învăţători, dar nu mulţi părinţi. Fie ca prezenţa ei în 
mâinile preoţilor şi credincioşilor noştri să aibă preţul izvorului 
si bucuria roadelor. 



Arhimandrit B. V. ANANIA 



CUVÂNT ÎNAINTE 

la ediţia întâi 

Gândul de a scrie această carte mi-a venit cu încetul, de-a 
lungul câtorva ani. 

La chilia mea au poposit oameni feluriţi, pentru 
trebuinţele lor duhovniceşti, cerând o rugăciune, o îndrumare, 
un sfat. Mulţi însă au venit şi cu întrebări privitoare la credinţă, 
unele mai uşoare, altele mai grele, după vârsta, pregătirea şi 
setea de cunoaştere a fiecăruia. Unii dintre ei erau nu numai fii 
credincioşi ai Bisericii noastre Ortodoxe şi buni cunoscători ai 
Sfintei Scripturi, ci şi oameni umblaţi, care se întâlniseră, în 
drumurile lor, cu oameni de alte credinţe şi convingeri, mai 
ales din cele mai noi, aduse din alte părţi ale lumii şi fără nici 
un fel de legătură cu fiinţa Ortodoxiei noastre răsăritene sau cu 
rădăcinile neamului nostru românesc. Cu aceştia purtaseră 
discuţii, uneori lungi şi aprige, pe teme de credinţă, frământând 
textele biblice pe o parte şi pe alta şi căutând să le afle 
înţelesurile ascunse. In urma acestui fel de discuţii, ei 
rămăseseră cu foarte multe îndoieli semănate în suflet şi 
începuseră chiar să se întrebe dacă ceea ce moşteniseră ei de la 
părinţi şi strămoşi în materie de credinţă religioasă reprezenta 



sau nu adevărul descoperirii dumnezeieşti. Astfel, clătinaţi 
lăuntric, ei veneau să ceară lămuriri şi sfaturi, cu Biblia în 
mână şi cu întrebări gata făcute, dar nu numai cu întrebări, ci şi 
cu unele răspunsuri pe care Ie agonisiseră de la cei cu care 
stătuseră de vorbă. 

Niciodată nu l-am certat pe un credincios care are 
îndoieli; niciodată nu i-am cerut cuiva să creadă orbeşte. Dacă 
făceam astfel, ar fi însemnat să dau dreptate tocmai acelora 
care-i ceruseră să creadă ca ei, fără să-şi mai pună vreo 
întrebare. Dimpotrivă, am socotit întotdeauna că discuţiile, cu 
idei dintr-o parte şi din alta, sunt cât se poate de folositoare, 
dacă ele sunt purtate cu cinste omenească şi numai din dorinţa 
de a afla adevărul. Şi nu m-am înşelat. Am avut bucuria să văd 
roadele unor asemenea convorbiri în sufletele celor ce veniseră 
cu credinţa tulburată de îndoieli şi plecau cu ea limpede ca 
izvorul muntelui. 

Atunci am început să mă gândesc că vor fi fiind încă mulţi 
alţii cu mintea vânturată de întrebări Ia care nu sunt în stare să 
afle răspunsuri, dacă nu sunt ajutaţi după cuviinţă. Şi cine să-i 
ajute, dacă nu preoţii lor? Dar oare toţi preoţii au aceeaşi vârstă 
matură şi aceeaşi experienţă pastorală? Fireşte, nu toţi. 

Astfel m-am hotărât să scriu această carte, după puţina 
mea pricepere, din dorul de a le fi fraţilor mei de folos. Mai 
întâi am rânduit tot materialul pe capitole, după o anume 
pravilă a mărturisirilor noastre de credinţă. Apoi am socotit că 
înţelesurile ar fi mai la îndemâna cititorului, dacă voi aşeza 
totul în chipul unui dialog, prin întrebări şi răspunsuri între un 
preot ortodox şi un învăţăcel al său, care râvneşte să ajungă la 
cunoştinţa adevărurilor de credinţă asupra cărora are îndoieli 
lăuntrice sau înrâuriri din afară. 

Fie ca această sfântă osteneală să le dea fraţilor mei întru 
preoţie bucuriile de care m-a învrednicit pe mine Dumnezeu. 



Arhimandrit 



CLEOPA 



ILIE 



înălţarea Domnului - 1980 

PREFAŢA 

la ediţia a II a 



întâia ediţie a cărţii Despre credinţa ortodoxă a Prea 
Cuvioşiei Sale Părintele Arhimandrit Cleopa Ilie a avut o atât 
de mare căutare, încât, curând după apariţia ei, în 1981, s-a 
ivit trebuinţa unei a doua ediţii, pentru a răspunde multelor 
cereri ale credincioşilor. Această a doua ediţie apare 
îmbogăţită cu unele noi teme ale credinţei noastre înfăţişate şi 
întemeiate de Prea Cuvioşia Sa cu aceeaşi pricepere şi putere 
convingătoare ca şi cele înfăţişate în prima ediţie şi reluată în 
ediţia de faţă. 

Aşa cum am spus şi în cuvintele înscrise pe coperta 
primei ediţii, Prea Cuviosul autor luminează, convinge şi 
cucereşte pe cititori în lămurirea punctelor dreptei noastre 
credinţe, atât prin întemeierea lor amănunţită pe textele Sfintei 
Scripturi, ale căror adevărate înţelesuri le pune în lumină, cât şi 
prin graiul înţeles de toţi, în care le explică. 

Prea Cuvioşia Sa se dovedeşte şi în scris, ca şi în grăirea 
vie către credincioşii care au fericirea să-1 audă, acelaşi 
cunoscător temeinic al Sfintei Scripturi şi fermecător maestru al 
cuvântului rămas credincios îndelungatei tradiţii a graiului 
bisericesc al poporului nostru, cu totul deosebit, al grăirii către 
credincioşi cu care este înzestrat Prea Cuvioşia Sa, şi care, 
însoţit de o memorie a textelor Scripturii şi ale Sfinţilor Părinţi, 
cum nu se mai poate întâlni la altcineva în răstimpul unei sau 
mai multor generaţii, dau Prea Cuvioşiei Sale putinţa să 
vorbească ceasuri îndelungate în modul cel mai închegat, dar, 
în acelaşi timp, în mod zâmbitor şi neobositor atât pentru Prea 
Cuvioşia Sa, cât şi pentru auzitori. Abundenţa de dovezi din 
Scriptură şi din Sfinţii Părinţi se revarsă ca o ploaie peste 
ascultători, încât nimeni nu mai poate găsi nici un temei pentru 
vreo părere opusă învăţăturii de totdeauna a Bisericii. 



Deşi în cartea Despre credinţa ortodoxă nu mai e de faţă 
autorul care să spună lucrurile din ea şi textele din Sfinţii 
Părinţi sunt mai puţine, dându-se spaţiul principal textelor din 
Scriptură, se simt în ea, totuşi, cunoştinţele rar întâlnite ale 
dreptei noastre credinţe şi modul uşor şi fermecător de a se 
exprima, care e propriu Prea Cuvioşiei Sale şi care încântă pe 
cei ce-1 ascultă când le vorbeşte cu viu grai. 

Nu ştiu dacă s-a luat de cineva vreo măsură ca să se 
păstreze vreuna din vorbirile prieteneşti ale Prea Cuvioşiei Sale, 
extinse pe ore întregi, ca un monument de grai românesc 
încântător redând conţinutul bogat al credinţei noastre 
strămoşeşti, ca pe un rod plin de seva grădinilor moldoveneşti. 

Dar, fie că se va păstra, fie nu în stare grăitoare imaginea 
acestui «Avvă» unic al spiritualităţii româneşti, cartea P. C. 
Sale Despre credinţa ortodoxă va păstra, dacă nu chipul în stare 
grăitoare al personalităţii sale cu totul remarcabile, măcar o 
frântură din farmecul graiului său şi un rezumat al uimitoarei 
sale cunoştinţe a dreptei noastre credinţe, întemeiată pe o rară şi 
deosebit de subţire înţelegere a textelor Scripturii şi ale Sfinţilor 
Părinţi ai Bisericii. 

Prea Cuvioşia Sa rămâne prin această carte un minunat 
martor viu şi cunoscător al Tradiţiei creştine româneşti din 
zilele noastre. 



Preot Profesor Dr. 
Dumitru Stăniloae 

CUVÂNT ÎNAINTE 
la ediţia a IlI-a 



Socotind cum că slujesc şi eu în această viaţă lui 
Dumnezeu şi obştii creştineşti cu ceva rod, căci, după 
dumnezeiasca Scriptură, „după roade" se judecă viaţa noastră 
(Matei 7, 16), iată gândurile care mai cu sârg m-au îndemnat să 
întocmesc această lucrare. 

Mai întâi, sunt fiu al neamului şi al Bisericii Ortodoxe 
Române strămoşeşti şi cugetul îmi spune să am partea mea de 
osteneală la păstrarea sănătăţii şi unităţii noastre sufleteşti, prin 
păstrarea şi apărarea dreptei credinţe a bunilor creştini 
ortodocşi ai acestui neam. 

Apoi am avut unele întâlniri şi convorbiri cu membri ai 
multor culte neortodoxe, numite neoprotestante. Aceste întâlniri 
se dovedesc adesea rodnice, aşa precum s-a spus şi de către 
Domnul: Din gura a doi sau trei martori să se statornicească 
tot cuvântul adevărului (Matei 18, 16). Pot spune cu cuget curat 
că din discuţiile purtate a ieşit tot mai luminos adevărul 
învăţăturii noastre ortodoxe. 

In sfârşit, toată viaţa mea am fost în ascultare şi sfat, după 
cuvântul înţeleptului care zice: Sfatul este sfetnic bun şi legea 
lumină, iar îndemnurile care dau învăţătură, calea vieţii sunt 
(Pilde 6, 23). Până la 14 ani am stat sub ascultarea părinţilor 
mei după trup; de la această vârstă până în ceasul de acum, dau 
ascultare părinţilor mei duhovniceşti. 

Şi astfel, la sfătuirea Prea Fericitului nostru Patriarh 
Justinian şi a înalt Prea Sfinţitului Mitropolitului meu, Justin al 
Moldovei şi Sucevei, precum şi a Prea Cuviosului Stareţ 
Victorin, împreună cu consiliul Sfintei noastre Mănăstiri, am 
purces la alcătuirea acestui mic îndreptar de orientare în sfânta 
credinţă ortodoxă, spre a-1 pune la îndemâna părinţilor şi fraţi- 
lor obştii cu care vieţuim, pentru ca, după cuvântul Apostolului, 



să fim gata totdeauna să răspundem oricui ne cere socoteală 
pentru nădejdea noastră, dar cu blândeţe, cu frică şi cu bună 
credinţă (cf. I Petru 3, 15); să răspundem atât întrebărilor 
membrilor altor culte, cât şi unor nedumeriri ale credincioşilor 
noştri. 

Mărturisesc însă de la început că această muncă a mea 
este departe de a fi un lucru desăvârşit, neavând eu nici 
pregătirea teologică cuvenită, nici timp îndeajuns, având a 
răspunde şi altor ascultări şi sarcini. 

Dar în cele ce am scris, m-am orientat după dumnezeiasca 
Scriptură, după Sfânta Tradiţie, istoriile bisericeşti, învăţăturile 
Sfinţilor Părinţi, precum şi după unii dintre părinţii teologi mai 
renumiţi şi luminaţi în cunoaşterea Sfintei Scripturi, ca fericiţii 
întru adormire Dr. Constantin Chiricescu, Iconomul C. Nazarie, 
Pr. Gheorghe Paschia, şi în special după Pr. Dr. Petru 
Deheleanu, ca şi după alţi autori însemnaţi, care s-au ostenit 
mai înainte cu o asemenea muncă. 

La întocmirea lucrării de faţă am urmat această metodă: 

In prima parte am făcut o scurtă istorie a vechilor erezii, 
ca şi a diferitelor abateri de la dreapta credinţă mai de curând 
ivite la noi. 

In a doua parte, aşa cum s-a şi petrecut, am prezentat, sub 
forma dialogului, convorbirea unui preot ortodox cu membri ai 
unor culte neortodoxe (neoprotestante), preotul dând răspunsuri 
cu dreaptă desluşire a credinţei ortodoxe şi scoţând la lumină 
erorile intervenite în discuţie. 

In partea a treia, am încercat o recapitulare a primelor 
două părţi printr-un îndrumător biblic precis cu trimiteri mai 
numeroase la Sfânta Scriptură, în temeiul sfintei noastre 
credinţe. 

Acum la încheiere, simt nevoia să fac această mărturisire: 

Dintru începutul plămădirii acestui neam, noi aşa ne ştim, 
români şi creştini ortodocşi. Aşa ne-am născut. Şi avem datoria 
să păstrăm curat şi deplin ce am moştenit de la străbuni, ca de 
la Dumnezeu. Dacă suntem obşte ortodoxă română, să nu uităm 
niciodată evlavia, râvna şi jertfa domnitorilor, strămoşilor şi 
părinţilor noştri, cu care ei au apărat de-a lungul aproape a 

două mii de ani, patria şi credinţa ortodoxă, care le-au fost date 
drept sfântă moştenire de la Domnul nostru Iisus Hristos, prin 
Duhul Sfânt, în Biserica Sa dreptmăritoare. 

Nu vrem să stricăm liniştea nimănui în cele ale 
conştiinţei, dar nici nu vrem să fim călcaţi în picioare şi 
batjocoriţi de sectele venite din afară, care, prin prozelitismul 
lor, vor a ne depărta de moştenirea străbună, în care noi simţim 
că stă unitatea adâncă a Neamului nostru. 

Pentru noi, patria şi Ortodoxia sunt „grădina Raiului" 
dată nouă de Dumnezeu pentru ca să „lucrăm în ea şi să o 
păzim cu sfinţenie (Fac. 2, 15). 



Partea întâi 

Sfânta Mănăstire Sihăstria 
Anul 1991 



DESPRE CREDINŢA 



Capitolul l* 1 
Vechi erezii 



Când cineva îsi ară ogorul său si seamănă în el sămânţa 
cea bună, grâu, orz sau altceva, vede după o vreme începând să 
răsară seminţele. Dar odată cu ele încep a se ivi ici-colo, pe 
ogorul său, şi alte buruieni străine de felul celor semănate de el. 
Mai târziu, crescând grâul sau orzul, cresc odată cu ele şi acele 
buruieni străine şi, cu vremea, încep a se arăta cine sunt: unele 
neghine, altele măzărichi, altele pălămizi, altele spini şi, dacă el 
nu va avea grijă să le plivească şi să le smulgă la vreme, în 
timpul secerişului cu prea puţin folos se va alege. Tot aşa s-a 
întâmplat şi se întâmplă şi azi cu ţarina Bisericii lui Hristos. 

Ştim că chiar de la începutul creştinismului, Mântuitorul 
nostru Iisus Hristos şi sfinţii Săi ucenici şi apostoli au semănat 
sămânţa cea bună a Cuvântului vieţii (I Ioan 1, 1) în ţarina 
lumii acesteia, dar nu după multă vreme a apărut lângă sămânţa 
cea bună şi neghina celui rău (Matei 13, 25). Aşa de pildă, 
primul colţ al neghinei celei rele a fost Simon Magul, care, 
văzând pe Sfinţii Apostoli cum făceau mari minuni prin darul 
Preasfântului Duh şi prin punerea mâinilor pe bolnavi, a adus 
bani ca să cumpere şi el acest dar, spre a face şi el minuni şi 
vindecări (Fapte 8, 9-24). Tot de timpuriu începe să apară 
blestematul eres al nicolaiţilor, înfiinţat de Nicolae, pribeagul 
antiohian, despre care aminteşte Mântuitorul către episcopul 
Bisericii din Efes (Apoc. 2, 6). 



Aici se va folosi foarte des termenul de Biserică într-un mod 
impropriu - pentru catolici, protestanţi şi neoprotestanţi -, pentru că de fapt 
există o singură Biserică, cea adevărată, cea una, Biserica Ortodoxă, de care 
toate celelalte confesiuni sunt despărţite (n.ed.). 

Iarăşi sectarismul începe să răsară în cele patru grupări 
din Corint, care aveau tendinţe spre erezii (1 Cor. 1, 10-13; 3, 
3-9; 4, 6; 10, 13). Apoi s-a ivit şi între iudeo-creştini înclinarea 
spre erezie, de vreme ce cereau cu stăruinţă a se respecta şi în 
Legea Nouă multe obiceiuri din legea mozaică în care 
crescuseră, în opoziţie cu învăţătura sănătoasă si adevărat 
creştină, descoperită Apostolului Pavel (1 Cor. 11, 23; 15, 
3; Gal. 1, 11-12). 

Tot atunci se iviră şi unii „creştini" care tăgăduiau 
posibilitatea şi necesitatea învierii morţilor (trupurilor) la 
Judecata de apoi sau alţii ce se numeau „neognostici", care 
opreau de la căsătorie şi de la mâncarea de carne, socotind 
materia ca pe ceva necurat (1 Tim. 4, 1,4). 

Acestea au fost doar câteva începuturi de erezii şi secte 2 
pomenite în Sfânta Scriptură chiar din vremea Sfinţilor 
Apostoli. Iar dacă vom trece în timpul postapostolic (patristic), 
vedem că buruienile blestemate ale ereziilor au început a creşte, 
a se îndesi si a înăbuşi sămânţa cea bună si curată a Evangheliei 
lui Hristos . 

Dintre aceştia cei dintâi au fost gnosticii, foarte puternici 
în sec. 1; apoi montaniştii sau pepuzienii în sec. 11; arienii şi 
macedonienii în sec. 111; după aceea în sec. IV au fost 
nestorienii şi apolinariştii, ca şi eunomienii; apoi monofiziţii în 
sec. V; origenistii, condamnaţi în sec. VI; monotelitii în sec. 
VII şi începând cu sec. VIII, iconoclaştii. 

Pe lângă aceste erezii amintite, au tulburat si au hărţuit 
Biserica lui Hristos, încă din primele secole, şi alte numeroase 
secte şi erezii, precum au fost: sabelienii, eudoxienii, marcioniţii, 
valentinienii, jumătăţenii (care ţineau jumătate din dogmele cele 
spurcate ale lui Arie), pnevmatomahii (luptătorii împotriva 
Sfântului Duh), urmaşii lui Macedonie, marcelienii, hiliaştii 
(vechii milenişti), neasemănaţii, meletienii, novaţienii, donatiştii, 



Cuvântul «sectă», indiferent de originea si semnificaţia lui etimo- 
logică, înseamnă azi o grupare religioasă creştina, despărţita de Biserică, 
având învăţături dogmatice şi morale aparte, precum şi o organizare şi un 
cult propriu, toate întemeiate pe o înţelegere şi interpretare greşită a Sfintei 
Scripturi. 

Despre toţi aceştia şi despre alţii nepomeniţi aici, se poate vedea 
mai pe larg în /. B. U., de Pr. Prof. Ioan I. Rămureanu, Pr. Prof. Milan 
Şesan, Pr. Prof. Teodor Bodogae; Pidalionul de la Neamţ, ed. 1844. 

patrusprezecinii, protopaschiţii, frigii, pelagienii, evrocratiştii, 
maniheii, eustatienii si mulţi alţii. 

Aşadar, în cele de până aici, s-au arătat două grupuri de 
erezii: una din timpul biblic, de pe vremea Sfinţilor 
Apostoli, şi alta din timpul patristic - de pe vremea Sfintelor 
si marilor Sinoade Ecumenice si locale ale Bisericii lui 
Hristos celei dreptmăritoare. Sfinţii Părinţi din acele vremi 
au dus o luptă aprigă cu aceste erezii şi le-au combătut cu 
multă iscusinţă duhovnicească prin scrierile, viata si 
cuvântările lor. 

Acestea au fost principalele erezii şi secte până la 
marea schismă din anul 1054. 



Capitolul 2 



Marea schismă 4 



Schisma dintre Bizanţ si Roma a fost, negreşit, 
evenimentul cel mai tragic al istoriei Bisericii; lumea creştină 
s-a rupt în două jumătăţi, iar această sciziune, ce durează încă, 
a determinat în bună măsură destinul Răsăritului, ca si cel al 
Apusului. Biserica de Răsărit, care este esenţialmente adevărata 
Biserică a lui Hristos, şi-a văzut limitat câmpul cultural şi 
geografic de acţiune; pe plan istoric ea s-a confundat doar cu 
lumea bizantină. 

Cât despre Biserica de Apus, ea a pierdut echilibrul doc- 
trinar şi ecleziologic al creştinismului primar, iar acest deze- 
chilibru a provocat Reforma din secolul al XVI-lea. 

La originea schismei se găsesc, legate indisolubil, cauze 
sau motive teologice şi neteologice, dar vom vedea că raţiunile 
propriu-zis teologice vor fi în final determinante, deoarece ele 
vor împiedica soluţionarea dificultăţilor şi vor provoca eşecul 

Acest capitol s-a întocmit de redacţia editurii, folosindu-se sursele: 
John Meyendorff, Biserica Ortodoxă ieri şi azi, Bucureşti, 1996; I.B.U. voi. 
I; I.B.R. voi. II şi III, de Pr. Prof. Dr. Mircea Păcurariu; Mitropolit Irineu 
Mihălcescu, Teologia luptătoare, ediţia a H-a, 1994; Ne vorbeşte Părintele 
Cleopa, voi. 3, Episcopia Romanului, 1996. 

tentativelor de unificare. Ele constituie, până în ziua de azi, 
obstacolul major de care se împiedică bunăvoinţa „ecumenică". 

Începând încă din secolul al IV-lea, între Răsăritul şi 
Apusul creştin se făcea simţită o tensiune ecleziologică ce 
privea statutul papei de la Roma în Biserică. Această tensiune 
latentă a crescut de-a lungul timpului, transformându-se 
câteva secole mai târziu într-o opoziţie deschisă. 

Disputa va avea ca fundal politic apariţia, în Occident, a 
Imperiului carolingian (franc), iar conflictele vor izbucni atunci 
când interesele politice ale Imperiului franc se vor uni cu 
pretenţiile de jurisdicţie universală ale papilor, lucru care 
nemulţumea pe bizantini 5 . 

Spre sfârşitul secolului al Vlll-lea, Carol cel Mare, regele 
franc, a început să emită pretenţii la titlul de împărat roman. 
Neobţinând recunoaşterea din partea Bizanţului, el a decis să 
surpe autoritatea Constantinopolului. Unul din mijloacele la 
care a recurs a fost acuzaţia de erezie: împăratul Răsăritului nu 
putea să mai pretindă succesiunea împăraţilor creştini, deoarece 
„venera icoanele şi mărturisea că Sfântul Duh purcede «de la 
Tatăl prin Fiul» si nu «de la Tatăl si de la Fiul»". Aceste acu- 
zaţii aduse de Carol în celebrele Cărţi caroline adresate papei în 
792, se opuneau în mod clar deciziilor celui de-al şaptelea 
Sinod Ecumenic de la Niceea (787) şi deschideau interminabila 



Papa devenise din 754-755 si şef de stat. Regele francilor, Pepin cel 
Scurt, care fusese chemat de papă in ajutorul său, ii dăruieşte acestuia din 
urmă teritoriul cucerit de la longobarzi, în Italia centrală, sub denumirea de 
„Patrimonium Sancti Petri". Creându-şi astfel un stat terestru, papa se 
emancipează de sub puterea politică a Bizanţului, ba mai mult, face 
concurenţă Imperiului Bizantin, în calitatea lui de şef al unui stat numit 
Republica Romanorum. 

Pentru susţinerea şi justificarea creării unui stat papal terestru, papii 
s-au bazat pe două' documente neautentice: 

1. Donatio Constantini, prin care pretindeau că împăratul Constantin 
cel Mare ar fi donat Papei Silvestru I, Italia şi cetăţile ei, drept recompensă 
pentru că l-ar fi vindecat de lepră prin baia botezului. Actul a fost dovedit 
neautentic în secolul al XV-lea de către canonicul Laurenţiu Valla din 
Florenţa, deoarece se ştie, după istoricul Eusebiu de Cezareea, că împăratul 
Constantin cel Mare s-a botezat pe patul de moarte, cu câteva zile înainte de 
moartea sa, survenită la 22 mai 337, lângă Nicomidia; 

2. Decretaliile pseudo-isidoriene, o colecţie de canoane şi decrete, în 
parte autentice, în parte falsificate şi în parte imaginate, atribuite pe nedrept 
lui Isidor de Sevifia (636). Aceste decretalii au folosit papei şi pentru 
susţinerea supremaţiei papale. 

controversă greco-latină asupra lui Filioque (adăugarea în Crez 
la formula „Duhul Sfânt, Care de la Tatăl purcede" a expresiei 
„şi de la Fiul", care nu există în original). Mai mulţi episcopi şi 
teologi franci s-au lansat atunci într-o controversă antigreacă 
sub patronajul curţii de la Aix-la-Chapelle. 

Din fericire, Biserica Romei, acceptând patronajul politic 
pe care Carol i-1 oferea, s-a opus cu fermitate atacurilor sale 
doctrinare împotriva Răsăritului. Papa Adrian 1 (772-795) şi 
Leon al 111-lea (795-816) au luat apărarea Sinodului de la 
Niceea şi au respins cu tărie introducerea lui Filioque în 
Simbolul de credinţă. Totuşi, în noaptea de Crăciun a anului 
800, Papa Leon al 111-lea 1-a încoronat la Roma ca «împărat 
roman al Apusului» pe Carol cel Mare, ceea ce a dus la o 
schismă politică între Apus şi Răsărit. 

In secolul al Vlll-lea si mai ales în secolele al X-lea si al 
Xl-lea, episcopii Romei sunt aproape în întregime dominaţi de 
împăraţii franci; papi îndrăzneţi vor reuşi totuşi să se 
împotrivească. Dar, deşi marii papi reformatori căutau 
independenţa Bisericii, ei erau moştenitorii unei civilizaţii 
carolingiene care se definise pe sine prin opoziţie cu Răsăritul şi 
se dezvolta în afara tradiţiei Sfinţilor Părinţi ai Bisericii; doar 
latină şi occidentală, această civilizaţie era comună papilor şi 
împăraţilor Apusului. 

Papa Nicolae 1 (858-867) a fost un astfel de luptător 
hotărât. El a vrut să întemeieze un imperiu spiritual mondial, în 
fruntea căruia să troneze „urmaşul Sfântului Petru". El susţinea 
că deţinătorul „Scaunului apostolic" ar fi primit de la lisus 
Hristos dreptul de a păstori pe toţi credincioşii, ca unicul 
legiuitor al Bisericii, ca judecătorul suprem care poate să judece 
şi să cheme spre justificare în faţa tronului său, nu numai pe 
clericii diferitelor dieceze, ci şi pe episcopi, mitropoliţi, ba 
chiar şi pe patriarhi, dar nu poate fi judecat de nimeni, iar 
hotărârile sale aveau valoarea şi puterea canoanelor. Acest 
punct de vedere a fost afirmat de sinodul roman de la 863. Se 
mai preciza şi că orice abatere de la o dispoziţie papală atrage 
după sine lovirea cu anatema. 

Deşi a căutat să separe puterea spirituală de cea lumească, 
el s-a simţit judecătorul şi duhovnicul suprem şi nediscutat al 
principilor lumeşti, în chestiuni de natură bisericească. El a 

împins pretenţiile jurisdicţionale şi împotriva titularului Scaunu- 
lui de la Constantinopol, ameninţând cu depunerea pe Patriarhul 
Fotie. 

Desigur că aceste pretenţii ale papilor au creat tensiuni 
între Apus şi Răsărit. Dar nu erau numai acestea. Grecii îi 
acuzau pe apuseni pe de altă parte şi de unele practici necano- 
nice: celibatul clericilor, consumarea de animale sugrumate şi 
de sânge, postul de sâmbătă, mâncarea de ouă şi brânză în 
sâmbetele si duminicile Păresimilor, introducerea «missei» 
romane, mai scurtă, în locul Liturghiei ortodoxe, pictarea 
Mântuitorului sub forma unui miel, si mai ales învăţătura că 
Sfântul Duh purcede «de la Tatăl şi de la Fiul» - învăţătură ce 
fusese impusă în tot imperiul carolingian. 

Totodată exista şi disputa privind provinciile llliricului 
Occidental, Italia de Sud (Calabria), Sicilia şi Creta, ce fuseseră 
trecute de împăratul Leon III Isaurul sub jurisdicţia Constanti- 
nopolului, pentru că fusese acuzat de papă ca eretic, şi asupra 
cărora papa emitea pretenţii permanent. 

Un alt focar de conflict dintre Răsărit şi Apus era faptul 
că cea mai mare parte a ţărilor slave, fiind pe punctul de a 
adopta religia creştină, ezitau în faţa presiunilor politice şi 
religioase venite din partea celor două imperii rivale: Bizanţul 
şi Imperiul franc. Pe rând, ţarii bulgarilor au primit sau au 
alungat clerul bizantin sau german (ce impunea noilor convertiţi 
latina ca limbă liturgică, şi un ritual apusean care avea în 
Liturghie cântarea simbolului de credinţă cu Filioque), supu- 
nându-se jurisdicţional fie Constantinopolului, fie Romei (unde 
Filioque nu fusese încă admis). 

Papa Ioan al VUI-lea a înţeles pericolul ce-1 reprezenta 
pentru unitatea creştină atitudinea predecesorilor săi imediaţi şi 
a dat dreptate grecilor în problema limbilor liturgice şi în cea a 
lui Filioque. Trimişii săi la Constantinopol au condamnat 
laolaltă cu întreaga Biserică a Răsăritului faimosul adaos „şi de 
la Fiul" la simbol. Sinodul din 879-880 reprezintă un model al 
felului în care Biserica Ortodoxă înţelege unitatea creştinilor: o 
unitate în credinţă, căreia primatul roman îi poate fi o mărturie. 

Totuşi cele două popoare, grecii şi romanii, cu predispo- 
ziţii si înclinaţii diferite, deosebiţi prin limbă, cultură si 



civilizaţie, ajung în secolul al IX-lea să nu se mai înţeleagă, să 
se privească chiar cu răceală şi resentimente. 

Papalitatea s-a amestecat şi în disputele ivite la Constanti- 
nopol în jurul ocupării Scaunului patriarhal, mărind astfel ura 
Răsăritului contra Apusului. împăratul Roman I Lekapenos a 
ridicat în 933 la patriarhie pe fiul său Teofilact, înlăturând pe 
venerabilul Patriarh Trifon. Pentru ca acţiunea lui să fie 
canonică, a crezut potrivit să se adreseze Bisericii Romei, 
rugând pe Papa Ioan al Xl-lea să recunoască pe noul patriarh. 
Papa s-a grăbit să satisfacă dorinţa împăratului. După moartea 
nevrednicului Teofilact, patriarhii următori n-au voit să se 
supună Romei, aşa încât dezacordul dintre Roma şi Constanti- 
nopol a devenit şi mai pronunţat. 

In 1014 împăratul Henric al II-lea al germanilor a venit la 
Roma pentru a fi încoronat de papa Benedict al VUI-lea şi a 
obţinut ca la încoronare să fie adoptat un rit germanic, adică în 
Liturghie crezul să fie cântat cu Filioque. Ca urmare, din 
ordinul Patriarhului Serghie al II-lea, numele papei a fost şters 
din dipticele Bisericii din Constantinopol. Deci încă de la 
începutul secolului al Xl-lea comuniunea în cele sfinte era 
efectiv ruptă între cele două „Rome". 

Această stare de puternică tensiune ce se instalase între 
Apus şi Răsărit (mai ales disputele din Italia de Sud, apoi, pe 
lângă cele vechi, noile „inovaţii" ale latinilor, dintre care 
amintim introducerea unor obiceiuri mozaice în creştinism, 
întrebuinţând azima în locul pâinii dospite la săvârşirea Sfintei 
Euharistii, şi altele), l-au hotărât pe împăratul Constantin 
Monomahul să convoace un sinod la Constantinopol. 

Dar în secolul al Xl-lea, spre deosebire de secolele 
anterioare, când tensiunile între Roma şi Constantinopol se 
atenuaseră, situaţia avea această latură tragică, că, din pricina 
ignoranţei reciproce, Apusul şi Răsăritul pierduseră criteriul 
ecleziologic comun ce le permitea altădată să se înţeleagă. 
Pentru unii, Scaunul Romei era criteriul unic al adevărului, 
pentru ceilalţi, Duhul Adevărului odihnea asupra întregii 
Biserici şi se exprima în mod natural pe calea sinodală. 

Papa Leon al IX-lea a acceptat propunerea împăratului 
Constantin Monomahul şi a trimis la începutul lui ianuarie 1054 
o delegaţie papală la Constantinopol, în frunte cu cardinalul 



26 



CĂLĂUZA IN CREDINŢA 



ORTODOXA 



SCURTA PRIVIRE ISTORICA 



27 



Humbert. Nenorocirea a fost că acesta, un om mândru si 
încrezut, nu-i putea suferi pe greci - spre exemplu, epitetele 
injurioase «câine murdar, muşcă-ţi limba» adresate lui Nichita 
Pectoratul, stareţul Mănăstirii Studion, care scrisese câteva 
scrisori împotriva latinilor, arată îndestul ura lui faţă de greci; 
chiar cercetătorii şi istoricii catolici se miră cum de a putut papa 
trimite în delegaţie la Constantinopol nişte soli atât de aroganţi, 
violenţi si mândri. 

împăratul i-a primit cu onoruri, ceea ce a mărit şi mai 
mult orgoliul delegaţilor. Humbert şi ceilalţi au fost găzduiţi la 
Mănăstirea Studion din Constantinopol. Patriarhul Mihail 
Cerularie, ştiind că nu se poate aştepta la nimic bun din partea 
delegaţilor latini, le-a comunicat că toate chestiunile si 
neînţelegerile bisericeşti vor fi discutate în sinod (totodată el 
punea şi la îndoială autenticitatea scrisorilor oficiale ale delega- 
ţilor, deoarece papa era în acel moment prizonier al norman- 
zilor, si nu putea, se pare, să semneze scrisori oficiale). 

In fata reticentelor Patriarhiei bizantine, cardinalul 
Humbert a compus un act de excomunicare, pe care 1-a pus pe 
Sfânta Masă din Biserica Sfânta Sofia, prin care se aduceau 
grecilor acuzaţiile cele mai grave, învinuirea cea mai absurdă 
fiind aceea că grecii ar fi scos (!) din Simbolul Credinţei 
învăţătura că «Duhul Sfânt purcede şi de la Fiul» - Filioque -, 
când oricine ştie că Sfânta Scriptură, Sfinţii Părinţi şi Sinoadele 
ecumenice vorbesc lămurit numai de purcederea dintr-un singur 
izvor, din Dumnezeu-Tatăl, iar nu din două izvoare, din Tatăl 
si din Fiul. 

5 

Din faptul că au adus învinuiri neîntemeiate grecilor prin 
actul de anatematizare din 16 iulie 1054, se vede clar că 
delegaţii papali nu veniseră la Constantinopol să trateze frăţeşte 
într-un sinod, ci să impună. In fond învinuirile aduse erau 
simple pretexte, căci dincolo de diferenţele dogmatice, rituale şi 
disciplinar-canonice, dincolo de răceala sufletească, dincolo de 
patimile politice şi slăbiciunile omeneşti, adevăratul motiv al 
dezbinării religioase din 16 iulie 1054 îl constituie concepţia 
ecleziologică greşită a catolicilor despre primatul papal, prin 
care episcopul de Roma se situează deasupra tuturor episcopi- 
lor şi credincioşilor, această concepţie fiind susţinută cu tărie în 
continuare de către papă. 



Patriarhul Constantinopolului convocând sinodul, acesta a 
anatematizat la 24 iulie pe cardinalul Humbert, delegaţia 
romană, pe papa Leon al IX-lea şi Biserica romană. 

Este drept, cum spun mulţi cercetători, că contemporanii 
n-au socotit atât de grave evenimentele din 1054, ci că abia mai 
târziu, prin cucerirea Constantinopolului, la 13 aprilie 1204, 
când cavalerii occidentali ai Cruciadei a IV-a au jefuit şi 
pângărit Bizanţul, despărţirea creată s-a adâncit tot mai mult. 

In secolele X1II-XV, sub presiunea crescândă a islamului, 
care ameninţa din ce în ce mai mult Imperiul Bizantin, s-au 
făcut unele încercări de unire între Constantinopol şi Roma, 
deoarece papa impunea, ca primă condiţie pentru a se primi un 
ajutor militar din Apus, unirea cu Roma. 

Astfel, cea mai importantă încercare a avut loc la Sinodul 
de la Ferrara-Florenţa, din 1438-1439, unde răsăritenii au fost 
nevoiţi să accepte cele „patru puncte florentine" (1. Papa este 
capul întregii Biserici; 2. Săvârşirea Sfintei împărtăşanii se face 
şi cu pâine nedospită (azimă); 3. Duhul Sfânt purcede de la 
Tatăl şi de la Fiul, «Filioque»; 4. Purgatoriu - în afară de rai şi 
iad mai există un loc curăţitor). Dar, deşi din cauza presiunilor 
politice, majoritatea participanţilor au semnat un act de unire, 
Biserica Ortodoxă nu 1-a recunoscut niciodată. 

Aşadar, toate încercările de unire între Apus şi Răsărit au 
fost şi sunt sortite eşecului, câtă vreme nu se va reveni în Apus 
la tradiţia Sfinţilor Părinţi. Căci, în ceea ce priveşte primatul 
papal, critica antiromană nu se referă la Apostolul Petru însuşi 
şi la poziţia sa personală în grupul celor doisprezece şi în 
Biserica primară, ci la natura succesiunii sale. De ce Biserica 
Romană ar fi putut poseda privilegiul exclusiv al acestei 
succesiuni, atunci când Noul Testament nu dădea nici o 
informaţie despre sacerdoţiul lui Petru la Roma? Oare Antiohia 
şi mai ales Ierusalimul, unde Petru, conform cărţii Faptelor 
Apostolilor, a jucat un rol de prim plan, nu ar fi avut mai mult 
decât Roma dreptul de a se numi „Scaunul lui Petru"? 

Desigur, bizantinii recunoşteau Romei un primat onorific, 
dar acest primat nu avea, ca unică origine, faptul morţii lui 
Petru la Roma, ci un ansamblu de factori, între care cei mai 
importanţi erau aceia că Roma era o Biserică „foarte mare, 
foarte veche şi cunoscută de toţi", după expresia Sfântului 

Irineu din Lyon; că în ea se păstrau mormintele a doi apostoli 
„corifei", Petru şi Pavel, şi mai ales faptul că era capitala 
Imperiului Roman: faimosul canon 28 al Sinodului IV ecumenic 
din Calcedon insista tocmai asupra acestui din urmă punct. 

In alţi termeni, primatul roman nu era un privilegiu 
exclusiv şi divin, o putere pe care episcopul Romei o posedă în 
virtutea unei porunci exprese a lui Dumnezeu, ci o autoritate 
formală, recunoscută de Biserică prin sinoade. 

Fără îndoială că papa nu putea, în aceste condiţii, să se 
bucure de un privilegiu de infailibilitate; dacă prezenţa sa, sau 
cea a trimişilor săi, era considerată necesară pentru ca un sinod 
să fie „ecumenic", adică să fie cu adevărat reprezentativ pentru 
episcopatul întregului imperiu - prezenţa altor mari Biserici era 
de altfel considerată ca la fel de necesară -, opinia sa nu era 
niciodată socotită ca adevărată de la sine. 

Bisericile Răsăritului puteau trăi veacuri la rând în afara 
comuniunii romane fără să se îngrijoreze prea mult de această 
situaţie, iar al Vl-lea Sinod ecumenic nu a avut nici o reţinere 
în a condamna memoria papei Honorius pentru susţinerea pe 
care acesta o acordase ereziei monotelite. 

Pentru bizantini nu se putea pune problema de a considera 
cuvintele lui Hristos, adresate lui Petru - Tu eşti Petru, şi pe 
această piatră voi zidi Biserica Mea (Matei 16, 18); Paşte oile 
Mele (loan 21, 15-17) etc. - ca putându-se raporta doar la 
episcopii Romei şi numai la ei. Interpretarea romană nu poate fi 
întâlnită, într-adevăr, în nici un comentariu patristic al Sfintei 
Scripturi, Sfinţii Părinţii văzând în aceste cuvinte mai ales 
recunoaşterea de către Hristos a credinţei în lisus, Fiul lui 
Dumnezeu, mărturisită pe drumul Cezareei. Petru este piatra 
Bisericii în măsura în care el mărturiseşte această credinţă. Iar 
toţi cei ce-1 au ca model pe Petru si mărturisirea sa, sunt si ei mos- 
tenitori ai făgăduinţei: pe ei, pe credincioşi, este clădită Biserica. 
Această interpretare generală, pe care o întâlnim la Sfinţii 
Părinţi, primeşte totuşi o corecţie ecleziologică în literatura 
patristică: episcopii - toţi episcopii - sunt într-adevăr investiţi 
cu un dar special al învăţăturii. însăşi funcţia lor constă în a 
proclama adevărata credinţă. Ei sunt deci ex offlcio succesorii 
lui Petru. Această concepţie, pe care o găsim exprimată cu 
claritate de Sfântul Ciprian al Cartaginei (secolul al III-lea) şi 



pe care o regăsim de-a lungul întregii istorii a tradiţiei Bisericii, 
a fost reluată de teologii bizantini. 

Deci în conflictul ce opunea Apusul şi Răsăritul era în ca- 
uză o profundă divergenţă ecleziologică. Această divergenţă pri- 
vea natura puterii în Biserică şi, în fond, natura Bisericii însăşi. 
Pentru Răsărit, Biserica este, înainte de toate, o comuni- 
tate în care Dumnezeu este prezent sacramental; Sfintele Taine 
sunt modalitatea prin care sunt comemorate moartea şi învierea 
Domnului si prin care a doua Sa venire este anunţată si 
anticipată. Or, plenitudinea acestei realităţi - deci, totodată, 
plenitudinea adevărului şi a slujirii - este prezentă în fiecare 
Biserică locală, în fiecare comunitate creştină reunită în jurul 
mesei euharistice şi având în fruntea sa un episcop, succesor al 
lui Petru şi al celorlalţi apostoli. 

într-adevăr, un episcop nu este succesorul unui singur 
apostol şi are puţină importanţă faptul că Biserica sa a fost 
întemeiată de loan, Pavel sau Petru, sau că are o origine mai 
recentă şi mai modestă. Funcţia pe care o ocupă presupune că 
învăţătura sa este conformă propovăduirii comune a apostolilor 
cărora Petru le era purtător de cuvânt, că el ocupă la masa 
euharistică însuşi locul Domnului, că este, după cum scria în 
secolul I Sfântul Ignatie al Antiohiei, „icoană a Domnului" în 
comunitatea pe care o conduce. Aceste sarcini episcopale sunt 
esenţialmente aceleaşi la Ierusalim, la Constantinopol sau la 
Bucureşti, iar Dumnezeu nu ar putea acorda unei Biserici 
privilegii aparte, pentru că El le dăruieşte tuturor plenitudinea. 

Bisericile locale nu sunt totuşi comunităţi izolate unele de 
altele; ele sunt unite prin identitatea lor de credinţă şi 
mărturisire. Această identitate se manifestă mai cu seamă cu 
ocazia sfinţirilor episcopale ce necesită reunirea mai multor 
episcopi. Pentru a face mai eficace mărturia Bisericilor, pentru 
a rezolva problemele comune, sinoadele locale s-au reunit 
periodic începând cu secolul al III-lea şi treptat s-a stabilit între 
Biserici o „ordine" de fapt. 

Această „ordine" ce comporta un primat onorific - cel al 
Romei, apoi cel al Constantinopolului - şi primate locale 
(mitropoliţi, azi conducători ai Bisericilor „autocefale") este 
totuşi susceptibilă de modificări; ea nu este de esenţă 
ontologică, nu încalcă identitatea fundamentală a Bisericilor 



30 



CĂLĂUZĂ JN CREDINŢA ORTODOXĂ 



SCURTA 



PRIVIRE ISTORICA 



31 



locale şi este supusă formal mărturisirii unanime a unei unice 
credinţe ortodoxe. Altfel spus, un primat eretic va pierde în 
mod necesar orice drept al primatului. 

Se vede astfel unde se afla rădăcina însăşi a schismei 
dintre Răsărit şi Apus. In Apus, papalitatea, la capătul unei 
lungi evoluţii de-a lungul timpului, pretinde, conform hotărâri- 
lor din 1870, o infailibilitate doctrinară şi, în acelaşi timp, o 
jurisdicţie „imediată" asupra credincioşilor. Episcopul Romei 
susţine deci că este criteriul vizibil al adevărului si conducător 
unic al Bisericii universale, fără ca totuşi să posede puteri 
sacramentale diferite de cele ale altor episcopi. 

In Biserica Ortodoxă, nici o putere de drept divin nu ar 
putea exista în afara şi deasupra comunităţii euharistice locale 
constituită de ceea ce numim azi o „dieceză". Ierarhia 
episcopilor şi relaţiile dintre ei sunt reglate de canoane şi nu au 
un caracter absolut. Nu există deci nici un criteriu vizibil al 
adevărului, în afara consensului Bisericilor, care îşi găseşte cea 
mai naturală expresie în sinodul ecumenic. Totuşi chiar acest 
sinod - am văzut aceasta mai sus - nu are o autoritate de la 
sine, în afara şi deasupra Bisericilor locale, şi nu este decât 
expresia şi mărturia acordului comun. O adunare formal 
„ecumenică" poate chiar să fie respinsă de Biserică (exemple: 
Efes 449, Florenţa 1439). Permanenţa adevărului în Biserică 
este deci un fapt de ordin supranatural, asemănător în toate 
privinţele realităţii Sfintelor Taine. Eficacitatea sa este 
accesibilă experienţei religioase, însă nu examenului raţional, şi 
nu ar putea fi supusă normelor de drept. 

Unitatea Bisericii este înainte de toate o unitate în credinţă 
si nu o unitate de administraţie; într-adevăr, unitatea adminis- 
trativă nu poate fi decât expresia unei comune fidelităţi faţă de 
adevăr. Dacă unitatea de credinţă ar fi putut fi determinată de 
un organism vizibil şi permanent, controversele dogmatice ale 
primelor secole, sinoadele şi luptele Părinţilor nu ar fi avut nici 
un sens. încă şi azi, orice realipire la Biserică a comunităţilor 
separate de ea presupune în mod unic şi inevitabil acordul lor 
asupra credinţei. 

Intre Roma şi Ortodoxie, orice viitor dialog va trebui deci 
în mod necesar să fie purtat asupra rolului pe care îl acordă încă 
ecleziologia romană Bisericii locale şi episcopatului. 



După Conciliul Vatican I, papa este judecătorul ultim în 
materie doctrinară şi, pe de altă parte, exercită o jurisdicţie 
„imediată" asupra tuturor catolicilor. Iar după Conciliul 
Vatican II - în ciuda speranţelor care erau cu privire la acest 
conciliu, si cu toate că afirmaţiei categorice din 1870 i se aduce 
o oarecare corectivă (aducând o definiţie a episcopatului care, 
în unele privinţe, coincide cu principiile ecleziologiei ortodoxe) 
-, papa Paul al Vl-lea a subordonat colegialitatea episcopală 
autorităţii primatului papal, ceea ce nu se întâmplase la 
Conciliul I Vatican, zicând că „Colegiul sau corpul episcopal - 
se subliniază în acea hotărâre de la Conciliul II - nu are 
autoritate decât numai împreună cu pontiful roman, succesorul 
lui Petru, iar puterea primatului acestuia rămâne întreagă asupra 
tuturor, fie păstori, fie credincioşi". 

Biserica Catolică învaţă greşit următoarele puncte 
doctrinare mai importante: 

a) Filioque. Catolicii zic că Duhul Sfânt purcede şi de la 
Tatăl şi de la Fiul. Această greşeală dogmatică este cea mai 
grea. Sfântul Evanghelist Ioan spune că Duhul Sfânt purcede de 
la Tatăl şi este trimis în lume prin Fiul (Ioan 15, 26); 

b) Purgatoriul. Intre rai şi iad zic că ar fi un foc curăţitor 
numit purgatoriu, în care merg sufletele celor ce nu şi-au ispăşit 
pe pământ anumite păcate, apoi se duc în rai. Nu scrie în Sfânta 
Scriptură şi nici Sfânta Tradiţie nu vorbeşte despre aşa ceva; 

c) Supremaţia papală. Papa este considerat de ei capul 
suprem al Bisericii creştine, mai mare decât toţi patriarhii, 
adică locţiitorul lui Hristos pe pământ, numindu-se urmaşul 
Sfântului Petru - poziţie nerecunoscută de Biserica Universală; 

d) Infailibilitatea papală. Conciliul 1 Vatican din 1870 
a recunoscut „infailibilitatea papală", zicând că papa nu poate 
greşi ca om, în materie de credinţă, când predică, făcându-1 
egal cu Dumnezeu, ceea ce iarăşi este o dogmă nouă, respinsă 
de Biserica Ortodoxă 6 ; 



6 Infailibilitatea papală a fost combătută cu multă îndârjire de unii din 
marii teologi catolici, ca: Friedrich, Dollinger, Hefele şi alţii, chiar in 
sinodul din Vatican, şi îndată după aceea a şi făcut să se rupă de Biserica 
Romei o parte din fiii ei din diferite ţări, care s-au constituit in Biserică 
aparte sub numele de Vechi Catolici. 

e) Azimile. Săvârşirea Sfintei Euharistii cu azimă, ca 
evreii, în loc de pâine dospită; 

f) Imaculata concepţie. Ei spun că Maica Domnului 
este născută de la Duhul Sfânt, fără păcat strămoşesc; 

g) Transsubstanţierea. La sfinţirea Sfintelor Daruri 
catolicii nu fac rugăciunea de invocare a Sfântului Duh, cum 
facem noi la Sfânta Epicleză. Ei zic că Darurile se sfinţesc 
singure, când se zice: Luaţi mâncaţi... si celelalte. Nu au 
rugăciunea de pogorâre a Duhului Sfânt peste Daruri; 

h) Celibatul preoţilor. Preoţii catolici nu se căsătoresc. 
Sunt celibatari, împotriva hotărârilor Sinoadelor ecumenice, care 
au decis ca preoţii de mir să aibă familie. Iar hirotoniile lor se fac 
în alt chip, nu prin punerea mâinilor - cum au predanisit Sfinţii 
Apostoli şi Sfinţii Părinţi -, ci prin ungere, ca în Legea Veche; 

i) Indulgenţele papale. învăţătura despre indulgenţe, 
care arată că prin cumpărarea unor bileţele, date de papă, se 
iartă păcatele. Ei afirmă că sfinţii lor au prea multe fapte bune, 
n-au ce face cu ele, le dau papei, iar el vinde aceste merite 
prisositoare spre iertarea păcatelor oamenilor care nu au destule 
fapte bune; 

j) Mirungerea. Catolicii nu miruiesc copiii imediat după 
Botez, ci la şapte-opt ani şi numai arhiereii au dreptul acesta. 

Totodată mai greşesc si cu următoarele 7 : 

- împărtăşania pruncilor nu o dau îndată după botez, ci o 
amână până ajung la un număr de ani, din care cauză mulţi 
dintre copii mor neîmpărtăşiţi; 

- împărtăşirea credincioşilor fără ca să fie spovediţi; 

- împărtăşirea laicilor numai cu Trupul, nu şi cu Sângele 
Domnului; 

- administrarea Botezului prin turnare şi stropire cu apă, 
iar nu prin afundare; 

- îngăduinţa de a se mânca lapte, ouă şi brânză în Postul 
Mare şi oricând carne de animale sugrumate; 



împotriva infailibilităţii papale s-a ridicat şi curentul zis modernist din 
teologia catolică, iar în unele ţări nu s-au promulgat oficial nici până azi 
actele sinodului din Vatican, prin care papa este declarat infailibilii. Totuşi 
infailibilitatea a fost recunoscută şi în aceste ţări în chip tacit. 

7 Extrase din Arhim. Cleopa Ilie, Cuvânt de lămurire în legătură cu 
rătăcirile stiliştilor. 



- dezlegarea miercurii şi a vinerii şi a primelor două zile 
ale Postului Mare; 

- nerespectarea pravilei şi a tradiţiei bisericeşti cu privire 
la gradele de rudenie la săvârşirea căsătoriilor; 

- săvârşesc mai multe liturghii într-o zi la acelaşi altar; 

- preoţii şi diaconii lor nu se împărtăşesc din acelaşi potir 
cu credincioşii ca la noi; 

- se împărtăşesc unii pentru alţii; 

- chipul călugăresc care după pravile este unul, ei l-au 
divizat într-o serie de ordine şi congregaţii; 

- din cauza celibatului clerului, moralitatea publică suferă. 
Chiar si în cult, ea a introdus unele inovaţii care o 

depărtează mult de Biserica primelor veacuri, ca de pildă:lipsa 
proscomidiei la «missa» romană, statuile, muzica instrumentală, 
adorarea inimii Domnului nostru Iisus Hristos, limba latină ca 
unică limbă de cult si altele 8 . 

Aşadar, pentru aceste abateri dogmatice, canonice, 
liturgice şi tradiţionale, noi numim pe catolici schismatici şi nu 
putem să ne unim cu ei atâta vreme cât continuă să propovă- 
duiască în continuare aceste erezii 9 . 

Uniatia 

Uniaţia este o modalitate de prozelitism practicată de 
Biserica Romano-Catolică, prin care aceasta a încercat 
atragerea creştinilor ortodocşi aflaţi sub vremelnică stăpânire 



'Amănunte asupra fiinţei şi abaterilor de la credinţă, disciplină, cult, 
etc. ale romano-catolicismului, ca şi ale protestantismului, se găsesc în 
Irineu Mihălcescu: La Theologie symbolique au point de vue de l'Eglise 
orthodoxe -orientale, Bucharest et Paris 1932, în Vladimir Guette: Expunerea 
doctrinei Bisericii Ortodoxe de răsărit, tradusă de Mitropolitul Iosif 
Gheorghian, Bucureşti, 1893 şi în N. Lopuhin: Creştinismul apusean, tradus 
de Episcopul Nicodim (viitorul patriarh al României). 

9 Dacă un catolic trece la ortodocşi, nu i se mai face botezul. In 
cadrul unei slujbe speciale el mărturiseşte în faţa preotului, în biserică, 
lepădarea de ereziile şi greşelile catolice şi faptul că acceptă mărturisirea de 
credinţă ortodoxă. Apoi este miruit cu sfântul şi marele Mir şi i se citeşte 
dezlegarea rânduită. Dacă un ortodox trece la catolici, trebuie să primească 
botezul papistaş. Se face catolic, dar îşi pierde sufletul. Cu catolicii încă nu 
am ajuns la unire. Au cedat ei în favoarea noastră până acum vreo 13 
puncte, dar mai sunt zece puncte mai importante care ne despart (Ne 
vorbeşte Părintele Cleopa, voi. 9, Episcopia Romanului, 1999, p. 127-128). 

catolică la o formă de catolicism. Această formă presupunea 
acceptarea conducerii papale şi a câtorva dogme catolice, 
păstrându-se însă folosirea ritului ortodox şi a limbii originare. 
Toate acestea erau îngăduite de către Roma în vederea 
latinizării ulterioare a creştinilor uniţi. 

Papalitatea a aplicat această strategie în diferite spaţii 
geografice şi în diferite momente ale istoriei, folosindu-se în 
special de ordinul iezuit şi de metodele acestuia; în urma unei 
asemenea strategii a fost întemeiată şi Biserica Unită din Ardeal. 

Biserica Unită sau Biserica Greco-Catolică din Transilvania 
a apărut oficial în luna martie, anul 1701, la Viena, în urma 
presiunilor Bisericii Romano-Catolice - reprezentată în special 
prin iezuiţi - şi a monarhiei habsburgice, asupra clerului 
românesc din Ardeal, condus de mitropolitul Atanasie. 

A apărut din slăbiciunea unora din preoţii şi protopopii 
români, care au cedat în faţa promisiunilor de îmbunătăţire a 
stării lor materiale - căci si ei erau consideraţi iobagi, ca si toţi 
românii - şi a constrângerilor politice, religioase, de multe ori 
însoţite de forţa armată, împotriva ortodocşilor. 

Stăpânirea austriacă catolică instaurată peste Transilvania 
dorea să dobândească aderenţi în rândul populaţiei autohtone, 
care era majoritar românească şi ortodoxă. Până în acest 
moment, naţiunile recunoscute în Transilvania erau maghiarii, 
saşii şi secuii, românii având statutul de toleraţi. Noua stăpânire 
habsburgică, pentru a-şi consolida dominaţia, a început o luptă 
pentru a slăbi puterea calvinilor şi a întări confesiunea catolică, 
care - între cele patru religii recepte: catolică, calvină, luterană 
şi unitariană - era cea mai slabă. Astfel s-au decis să sporească 
numărul catolicilor, aducându-i pe românii ortodocşi sub 
influenţa Scaunului papal. 

La început iezuiţii au pus o singură condiţie pentru unirea 
românilor ortodocşi cu Biserica Romei, aceea de a accepta 
primatul papal, promiţând să nu se atingă în nici un fel de 
dogmele, legea şi cultul Bisericii Ortodoxe. In acelaşi timp ei 
au fluturat înaintea clerului român (preoţi şi protopopi) mai multe 
avantaje materiale. 

Mitropolitul Atanasie, deşi ezita în legătură cu unirea, 
fiind chemat la Viena şi constrâns, a cedat presiunilor iezuite şi 
ale curţii de acolo, în frunte cu împăratul Leopold 1, şi a semnat 



actul de unire cu Roma. Iezuiţii au venit si cu un text falsificat 
de ei, în care se spunea că mitropolitul Atanasie şi protopopii 
români au acceptat patru puncte de cedare: a) papa este capul 
întregii Biserici; b) folosirea azimei la săvârşirea „missei"; c) 
introducerea adaosului Filioque în simbolul credinţei; d) dogma 
purgatoriului. 

După semnarea actului de unire cu Roma, mitropolitul 
Atanasie a fost din nou hirotonit ca preot, apoi episcop, de 
cardinalul catolic Kollonich şi de episcopii catolici din Gyor 
(Raab) şi Nitra, fiind apoi supus mitropolitului catolic de 
Esztergom (Strigoniu). I-a fost dat un salariu anual de 4000 de 
florini, titlul de consilier imperial, precum şi un lanţ de aur 
împodobit cu cruce şi cu portretul împăratului, pentru - ziceau 
ei - „meritele sale înalte şi speciale..., pentru învăţătura şi 
erudiţia lui, pentru viaţa lui exemplară şi pentru celelalte virtuţi 
ale sale", deşi la venirea în Viena, pentru a-1 putea şantaja ca să 
fie de acord să primească unirea, i-au adus tot felul de acuze 
privind viaţa lui particulară. 

1 s-a impus şi un teolog iezuit pe lângă el, fără ştirea 
căruia nu putea face nimic, acesta cenzurându-i orice acţiune şi 
dictându-i ce trebuie si ce nu trebuie să facă. 1 s-a interzis 
corespondenţa cu Ţările Române, iar dreptul de a numi pe 
episcopii uniţi s-a dat împăratului. 

Aproape toţi românii au protestat energic: „Noi, părinte, 
papistaşi morţi, iar vii nu vom fi..., gata suntem sângele să ni 
se verse, decât legea părinţilor noştri să pierdem", ziceau 
credincioşii din Şcheii Braşovului într-un protest adresat lui 
Atanasie. La fel credincioşii din Călata spuneau: „Noi, tot 
satul, legea şi religia noastră în care ne-am născut, nu o 
părăsim. E treaba popilor cu care religie vreau să se unească; 
noi nu ne amestecăm în aceasta, dar dacă vom vedea că vreau 
să introducă la noi înnoiri, unul ca acela nu va mai fi popa 
nostru". Şi la fel a fost în tot poporul ortodox. 

Patriarhul de la Constantinopol, Calinic 11, împreună cu 
sinodul său, l-au anatematizat pe Atanasie în şedinţa sinodală 
din 5 august 1701. Atanasie a încercat să revină la Biserica 
Ortodoxă în anul 1711 - şi se poate spune că aproape o 
jumătate de an a încetat practic unirea cu Roma -, dar apoi a 
cedat din nou presiunilor catolice. 

In această unire nu a fost la mijloc nici o inspiraţie 
dumnezeiască sau vreo chemare „de Sus", cum pretindeau 
iezuiţii, ci numai dorinţa de obţinere a unor avantaje pentru 
români, după cum se vede şi din cuvintele episcopului unit 
Inochentie Micu, care zicea: „Eu şi clerul meu ne-am unit sub 
condiţia de a obţine acele beneficii si foloase de care se bucură 
romano-catolicii, altfel, dacă nu ni se dau, ne facem orice". 

De altfel şi un răspuns al Curţii de la Viena vorbeşte de 
nesinceritatea unirii cu Roma a românilor: „Pe faţă, în adunări 
şi în convorbiri particulare, popii înşişi sau preoţii înşişi declară 
adeseori că ei n-au depus jurământul pentru unire şi pentru 
lepădare de la schismă, ci numai ca să poată fi liberi de 
judecata domnilor de pământ, de servicii şi de contribuţii; se 
vede aceasta şi din faptul că în realitate se servesc toţi de cărţi 
schismatice (ortodoxe, n.n.), din care vorbesc poporului, 
slujesc Liturghia, în care se neagă în chip făţiş că Sfântul Duh 
purcede de la Fiul şi nu adaugă nici în Simbolul niceean 
Filioque; ...absolut nici unul dintre popi nu învaţă şi nu 
instruieşte poporul, fie în mod particular, fie în biserică, despre 
cele patru puncte. Numai când se iveşte vreo cauză, vreun 
litigiu, vreo contribuţie proprie de ordin lumesc, se refugiază 
toţi la imunitatea unirii, ca la o ancoră sacră". 

După unirea cu Roma a început o perioadă neagră de 
prigonire a ortodocşilor, şi de către catolici, şi de către unii din 
episcopii uniţi, sprijiniţi de trupele imperiale: biserici furate de 
la ortodocşi si date uniţilor - deşi uniţii erau numai câţiva fată 
de marea masă a ortodocşilor -, amenzi, arestări, bătăi, ucideri. 
In timpul luptelor pentru păstrarea credinţei ortodoxe au 
pătimit şi Sfinţii Martiri şi Mărturisitori, ieromonahii Visarion 
Sărai şi Sofronie de la Cioara, preoţii Ioan din Galeş şi Moise 
Măcinic din Sibiel, credinciosul Oprea Miclăuş din Sălişte, 
canonizaţi în 1992 de Biserica Ortodoxă ca sfinţi. 

Dar nu numai ei, ci a pătimit întregul popor românesc, 
dând multe jertfe pe altarul dreptei credinţe, acestea culminând 
cu distrugerea a 150 de biserici, mănăstiri şi schituri (cele de 
lemn fiind arse, cele de piatră fiind dărâmate cu tunurile) de 
către generalul Bukow, trimis de către împărăteasa Măria 
Tereza pentru a sprijini uniatismul. In felul acesta a încetat 
practic viaţa monahală din Transilvania. 

Intre presiunile la care erau supuşi românii, a fost, de 
exemplu, reglementarea pentru cei ce voiau să treacă la Orto- 
doxie, fie uniţi 10 , fie catolici. Această reglementare dispunea ca 
aceia care doreau să părăsească confesiunea catolică sau unită, 
să facă o catehizare de şase săptămâni în învăţătura catolică (sau 
unită), plătind câte un zlot pe zi celor care-i catehizau (!). 

Dar în ciuda tuturor opreliştilor, care practic făceau 
imposibilă întoarcerea românilor uniţi la Ortodoxie, s-a pornit 
totuşi o puternică mişcare de revenire în Ţara Haţegului, deci 
tocmai acolo unde parohiile au fost trecute forţat la unire, în 
1761. Episcopul unit Grigore Maior a fost nevoit să ceară 
sprijinul guvernului şi al autorităţilor militare pentru întoarcerea 
poporului la uniaţie. 

Acelaşi lucru s-a întâmplat şi în Ţara Făgăraşului, unde 
vicarul Ignatie Darabant a avut nevoie de sprijinul armatei 
habsburgice pentru stăvilirea mişcării de întoarcere la Ortodoxie. 

Peste puţin timp, la 20 august 1782, împăratul Iosif II a 
dat aşa numita Patentă de unire, prin care dispunea ca fiecare 
Biserică să rămână cu credincioşii pe care îi avea şi să nu se 
mai facă prozelitism. De fapt, măsura a fost luată numai 
împotriva Bisericii Ortodoxe, care nu putea primi credincioşi 
uniţi. In schimb Biserica Unită a continuat si în viitor acţiunea 
prozelitistă, folosindu-se de sprijinul permanent al autorităţilor 
de stat. 

La 1798 s-a încercat o refacere a Bisericii Ortodoxe, 
făcându-se un memoriu iniţiat de oameni de seamă ortodocşi si 
uniţi. Memoriul lor a ajuns la episcopul catolic Batthyani Ignacz 
din Alba Iulia, la guvernatorul Transilvaniei Banffi şi la 
împărat, care, în 1800, a dispus clasarea dosarului, ţinând 
seama de propunerea celui din urmă, că dezbinarea românilor 
este de folos statului, care poate să-i stăpânească mai uşor. 

Până spre sfârşitul secolului XVIII, cărţile de cult (Litur- 
ghierul, Molitfelnicul, Evanghelia, Apostolul, Penticostarul, 
Octoihul, Triodul, Mineiele, Ceaslovul, Psaltirea...) tipărite de 
uniţi, păstrau în întregime rânduielile liturgice ortodoxe. Sub 



Mulţi dintre cei ce trecuseră la uniaţie, de bună voie sau siliţi, cât 
şi cei din satele ce fuseseră declarate în mod arbitrar unite, voiau să se 
întoarcă la Ortodoxie. 

episcopul loan Bob (instalat în 1784), s-a început tipărirea 
cărţilor de slujbă si de învăţătură cu un conţinut catolicizant. 
Tot el a introdus cele mai multe numiri catolicizante în Biserica 
Unită din Transilvania. 

De pe la sfârşitul secolului al XVIII-lea, prigoana uniţilor 
susţinuţi de autorităţile catolice asupra ortodocşilor s-a atenuat, 
ortodocşii si uniţii militând pentru ca naţiunea română să-si 
obţină drepturile ei. Episcopii Vasile Moga de la Sibiu şi loan 
Lemeni de la Blaj au înaintat împreună mai multe memorii către 
autorităţile de stat prin care cereau drepturi naţionale şi sociale 
pe seama păstoriţilor lor. In hotărârile Adunării Naţionale 
Româneşti de la Blaj din 3/15 mai 1848, se preconiza o singură 
Biserică românească (deci desfiinţarea celei unite) şi reactivarea 
vechii Mitropolii a Transilvaniei. Insă episcopii uniţi loan 
Lemeni de la Blaj şi Vasile Erdelyi de la Oradea s-au opus, şi 
cu sprijinul catolicilor şi al Curţii de la Viena au oprit procesul 
de refacere a unităţii ortodoxe. 

In anii următori, s-au făcut trei încercări pentru deplina 
catolicizare a Bisericii Unite din Transilvania şi pentru totala ei 
supunere papei şi Congregaţiei „De Propaganda Fide". Astfel, 
trei concilii ţinute tainic, în anii 1872, 1882 şi 1900, la Blaj, au 
încercat o totală catolicizare a doctrinei, cultului şi organizării 
Bisericii Unite. 

Din mărturisirile de credinţă ale acestor trei concilii con- 
statăm că ele primeau întreaga învăţătură a Bisericii Catolice, 
inclusiv hotărârile Conciliului de la Trident (1543-1563), ale 
Conciliului 1 Vatican (1869-1870), de asemenea şi infailibili- 
tatea papei etc. Mărturisirea Conciliului din 1900 se încheia 
prin cuvintele: „Mai încolo, primesc şi mărturisesc toate 
celelalte câte le primeşte şi le mărturiseşte Sfânta Biserică a 
Romei..., peste acestea, promit şi jur ascultare adevărată 
pontificelui roman, următorului fericitului Petru, principele 
apostolilor şi vicarul lui lisus Hristos". 

Deci cele trei «Concilii provinciale» au introdus dogme 
noi, catolice, în Biserica românească Unită din Transilvania. 
Supunând-o cu totul Scaunului papal, ea şi-a pierdut şi puţina 
independenţă care i-a mai rămas, grăbind procesul de încor- 
porare a ei în Biserica Romano-Catolică. 

Mulţi intelectuali uniţi au luat o atitudine energică 
împotriva hotărârilor adoptate de aceste «Concilii», care au avut 
loc fără ştirea clerului şi a credincioşilor uniţi. De pildă, 
profesorul Nicolae Densuşianu, cel care a descoperit 
<< manifestul de unire» din 1698, califica sinoadele de la 1872, 
1882 şi 1900, într-o broşură tipărită la Braşov, ca „adevărate 
adunări secrete pentru schimbarea religiunei strămoşeşti a 
poporului român din Mitropolia Alba luliei". El constata că sub 
Atanasie Anghel nu s-a primit nici o dogmă catolică, pe când 
acum „se primiră toate dogmele catolice, toată credinţa 
catolică, declară pe papa de suprem cap ierarhic cu puteri 
absolute şi infailibil în Mitropolia de Alba lulia. Episcopul 
Atanasie fusese silit de grelele împrejurări de atunci şi el făcuse 
o unire cu Roma în sens naţional. Mitropolitul Vancea însă, 
fără să fie constrâns de evenimente politice ori de altă natură, 
făcu o unire exclusiv în sens catolic si în contra voinţei 
poporului român". In acest fel, conchidea Densuşianu, „unirea 
cea adevărată, catolică, cu Biserica Romei nu o făcu episcopul 
Atanasie, ci mitropolitul Vancea". 

Dar această catolicizare forţată si-a însusit-o numai o 
parte a clerului, îndeosebi teologii cu studii în instituţiile de 
învăţământ catolic (Budapesta, Viena, Roma) şi unii intelectuali 
înstrăinaţi de neamul si credinţa strămoşească. Poporul român 
unit şi-a păstrat însă vechea sa tradiţie ortodoxă, fără să ştie 
nimic de hotărârile secrete ale vlădicilor si ale celorlalţi teologi. 
In secolul XIX şi până în anul 1918 existase o conlucrare 
între clerul si credincioşii ortodocşi si uniţi pentru slujirea 
intereselor poporului român, ei luptând împreună în momentele 
cele mai importante din viaţa poporului român (la revoluţia din 
1848, în anii 1892-1894 şi' la Marea Unire din 1918).' Mulţi 
doreau ca în 1918, odată cu unitatea statală, să se înfăptuiască 
si unitatea bisericească. 

Din nefericire au fost şi cazuri în care Mitropolia Blaju- 
lui, ca şi episcopiile ei sufragane, şi politicienii greco-catolici 
au încercat în felurite chipuri să împiedice mişcarea de revenire 
la Biserica străbună. 

Apoi, prin Concordatul dintre statul român şi Vatican, 
semnat în 1927, Biserica românească Greco-Catolică (Unită), 
care era considerată până atunci, chiar de Scaunul papal, ca o 

Biserică autonomă, cu caracter naţional românesc (recunoscută 
şi de art. 22 din Constituţia din 1923), devenea un simplu «rit» 
al Bisericii Catolice, astfel că îşi pierdea caracterul naţional şi 
autonomia. Episcopii uniţi erau numiţi acum de Vatican, încăl- 
cându-se vechiul drept tradiţional şi canonic al Arhiepiscopiei 
Blajului de a propune trei candidaţi, din care autoritatea de stat 
să numească pe unul. 

Totuşi, în anii dinaintea celui de-al doilea război mon- 
dial, s-au manifestat mai multe tendinţe de revenire a uniţilor 
la Biserica Ortodoxă. Mişcarea de reîntoarcere la sânul 
Bisericii Ortodoxe era puternică în rândul credincioşilor, căci 
zeci de sate, în frunte cu preoţii lor, au revenit la Biserica 
strămoşească; şi pe lângă aceste treceri în masă au fost mii de 
treceri individuale. 

La 27 februarie 1939 a avut loc o mare adunare la Alba 
lulia cu aproximativ 50.000 de participanţi, în frunte cu 
Mitropoliţii Nicolae Bălan de la Sibiu şi Alexandru Nicolescu 
de la Blaj, în cadrul căreia s-a semnat un act privind unirea 
celor două Biserici româneşti şi s-a hotărât să se înceapă 
tratativele în vederea reunificării; din nefericire, înţelegerea 
încheiată atunci nu s-a putut transpune în faptă, căci în curând a 
izbucnit al doilea război mondial. 

Mişcarea de revenire a clerului si a credincioşilor s-a 
intensificat după al doilea război mondial. In 1948, Mitropolitul 
Nicolae Bălan, la cuvântarea rostită la Blaj cu ocazia aniversării 
a 100 de ani de la Marea Adunare de la Blaj din Câmpia 
Libertăţii, a adresat chemări credincioşilor uniţi „de a se 
întoarce acasă". Ca urmare a acestei stări de spirit, 36 de 
protopopi şi preoţi, delegaţi de 430 de colegi de-ai lor, au ţinut 
o consfătuire la Cluj, hotărând revenirea la Biserica 
strămoşească şi ruperea legăturilor cu Biserica Romei. 

La 21 octombrie 1948, la Catedrala încoronării din Alba 
lulia s-a întrunit o mare Adunare Naţională bisericească, în 
prezenţa Patriarhului Justinian şi a întregului Sinod, prin care 
s-a consfinţit desfiinţarea Bisericii Unite si reîntregirea Bisericii 
Ortodoxe Române din Transilvania. 

Credincioşilor uniţi nu le-a fost greu să revină la Biserica 
mamă, Biserica Ortodoxă, pentru că ei nu respectau practic cele 
impuse de catolici. 



Dar o parte a clerului şi numeroşi intelectuali n-au aderat 
la această reîntregire. Desfiinţându-se eparhiile unite în toamna 
aceluiaşi an, preoţii respectivi s-au angajat în diferite slujbe de 
stat, iar credincioşii nereveniţi au preferat să se roage în biserici 
romano -catolice. 

Greşelile „uniţilor" sunt următoarele: 

a) Consideră pe papă drept cap al Bisericii lui Hristos. 

Este o mare greşeală şi străin de adevăr să-1 recunoşti pe 
papă drept cap al Bisericii, căci singurul Cap al Bisericii este 
Hristos, iar noi suntem mădularele Trupului Său, care este 
Biserica cea una, adevărată, sobornicească şi apostolească, căci 
Unul este Dumnezeu, Unul este şi Mijlocitorul între 
Dumnezeu şi oameni: Omul Hristos Iisus (I Tim. 2, 5). 

Iar de vreun vicar al lui Hristos, noi nu ştim, căci Hristos 
nu ne-a părăsit, ci este cu noi în veacul veacului. Şi nici Sfinţii 
Părinţi de vreun vicar al lui Hristos n-au ştiut, nici toţi 
patriarhii şi nici chiar Sfântul Apostol Petru, care se ia de 
catolici drept mărturie, n-au ştiut de una ca aceasta, ci 
soborniceşte totdeauna au povăţuit Biserica, Duhul Sfânt 
stându-le într-ajutor. Chiar Sfântul Petru, cum arată Faptele 
Apostolilor, cu smerenie s-a plecat cuvintelor celor insuflate de 
Dumnezeu ale Sfântului Apostol Pavel, când acesta i-a stat 
împotrivă pentru cei netăiaţi împrejur (Gal. 2, 11-21). 

Iar dacă stăruie să se cheme că este fără de greşeală, noi 
nu primim una ca aceasta, fiindcă numai Unul Dumnezeu nu 
poate greşi; şi prin darul Lui, la fel şi Biserica, cea una, 
călătoreşte fără de greşeală, căci Duhul Sfânt o povăţuieşte pe ea. 

Şi nu se poate nici a-1 recunoaşte pe papă drept întâi- 
stătător şi a avea comuniune cu el, chiar dacă ai păstra în 
toate celelalte dreapta credinţă, căci nu te poţi împărtăşi cu 
cel ce cugetă, face şi învaţă cele potrivnice dreptei credinţe; 

b) Sfânta împărtăşanie se poate face şi cu pâine nedospită 
- azimă -, ca evreii; 

c) Duhul Sfânt purcede de la Tatăl şi de la Fiul (Filioque). 
In această privinţă Cuviosul Paisie de la Neamţ spune 

următoarele: „...Pentru că este cugetarea catolicilor pentru 
Unul Dumnezeu în Treime, rea, nedreaptă şi potrivnică Sfintei 
Scripturi, şi întru aceasta este deopotrivă cu Arie şi cu toţi 

ceilalţi eretici. Şi dacă cineva mărturiseşte astfel precum că 
«Duhul Sfânt purcede de la Tatăl şi de la Fiul», pentru acela nu 
este nădejde de mântuire, chiar dacă ar îndeplini toate poruncile 
lui Hristos, chiar dacă încă şi pe morţi i-ar învia, pentru că 
defăimează cu rea slavă Duhul Sfânt şi două pricini socoteşte a 
fi în Dumnezeire, una a Tatălui si alta a Fiului""; 

d) In afară de rai şi iad mai există un loc curăţitor, numit 
purgatoriu. 

„Purgatoriu nu este. Catolicii zic că între rai şi iad ar fi 
un foc curăţitor, unde merge sufletul câteva sute de ani si se 
curăţă acolo, apoi trece în rai. Nu există aşa ceva. Noi avem 
Evanghelia Judecăţii, pe care o au şi ei, dar nu arată trei locuri, 
ci numai două - raiul şi iadul. Mântuitorul, când va sta pe 
Scaunul slavei Sale şi va aduna toate popoarele de la zidirea 
lumii să le judece, îi va despărţi pe dânşii, precum desparte 
păstorul oile de capre. Şi va pune pe drepţi de-a dreapta Sa şi 
pe păcătoşi de-a stânga Sa... Şi vor merge păcătoşii în munca 
veşnică, iar drepţii în viaţa veşnică. 

Deci nu putem zice că sunt trei locuri, ci numai două: 
munca veşnică sau viata veşnică" 12 . 

Pe lângă aceste patru puncte, reamintim că la trei sinoade 
tainice de la sfârşitul secolului XIX, s-a hotărât primirea 
întregii învăţături catolice. 

Având în vedere toate aceste lucruri, se vede că uniatia 
este o catolicizare lentă şi o mişcare subversivă făcută cu scop 
politic pentru a aduce pe ortodocşi sub ascultarea Romei. 



Capitolul 3 
Noi erezii si secte 



Protestantismul, apărut în secolul al XVl-lea în cadrul 
Bisericii Romano-Catolice, a dat naştere unei Biserici Refor- 
mate şi unei Biserici Luterane, care au pătruns şi în ţara noastră 

" Sfântul Paisie de la Neamţ, Cuvinte şi scrisori duhovniceşti, voi. I, 
Editura «Tipografia Centrală», Chişinău, 1998, p. 67. 

12 Ne vorbeşte Părintele Cleopa, voi. 3, 1996, p. 63. 



in special prin minorităţile etnice din Transilvania, maghiarii şi 
germanii. Mai târziu au pătruns şi sectele neoprotestante. 

1. Baptiştii 

Numele şi-1 iau de la învăţătura lor despre botez (bapto = 
a afunda), susţinând că botezul trebuie împărtăşit numai 
adulţilor. Ei sunt urmaşi ai anabaptiştilor lui Thomas Munzer 
din Germania de prin anii 1533-1534. Întemeietorul sectei 
baptiste este un fost pastor puritan 13 , englezul John Smith. Din 
cauza persecuţiilor din partea Bisericii Anglicane împotriva 
tuturor nonconformiştilor, John Smith fuge în Olanda în anul 
1606. Aici face cunoştinţă cu rătăcirile mennonitilor, care 
învăţau că botezul trebuie dat numai vârstnicilor si numai prin 
cufundare şi că jurământul şi serviciul militar sunt oprite. 

In scurt timp trecu şi el la această sectă, botezându-se a 
doua oară, împreună cu ceilalţi însoţitori ai săi, nu prin 
cufundare, ci prin turnare (stropire). In anul 1611 se întoarce 
din nou în Anglia şi înfiinţează noua sectă „baptistă", numită a 
„baptiştilor generali", spre deosebire de cea a „baptiştilor 
particulari", condusă de John Spilsburg, care susţineau botezul 
prin cufundare. 

Cam deodată cu baptiştii englezi au luat fiinţă în America 
baptiştii americani. întemeietorul acestora a fost tot un englez, 
Roger Williams, fost puritan, care, nemulţumit de dezbinarea 
baptiştilor englezi şi neputând suporta persecuţiile Bisericii An- 
glicane, în anul 1631 fuge în America de Nord, unde înfiinţează 
secta „baptiştilor regulari", cu alţi 12 membri, care se botezară 
unul după altul prin cufundare. Baptismul a fost persecutat şi în 
America până în anul 1783, dar, după proclamarea indepen- 
denţei S.U.A., i s-a dat deplină libertate religioasă. 

Ca şi baptiştii englezi, şi baptiştii americani s-au dezbinat 
între ei, astfel încât în prezent se pot întâlni peste zece feluri de 

13 Regele Angliei Henric al VIH-lea s-a ridicat împotriva papei, 
pentru că acesta nu i-a desfăcut prima căsătorie şi prin acel faimos „Non 
possumus" i-a refuzat căsătoria cu Ana Boleyn. Din această pricină s-a 
produs ruptura cu papalitatea, născându-se Biserica Anglicană (1534). Mai 
târziu s-a produs o reformă şi în Biserica Anglicană. Cei ce au primit noua 
reformă s-au numit „conformişti", iar cei care n-au recunoscut-o, s-au numit 
„nonconformişti". Nonconformiştii s-au dezbinat la rândul lor în 
prezbiterieni sau puritani, congregaţionalişti sau independenţi ş. a. 

baptişti: baptiştii vechi, baptiştii voinţei libere, baptiştii sâmbă- 
tari, baptiştii celor şase principii, discipolii lui Hristos, baptiştii 
unitarieni, baptiştii scufundători, Biserica lui Dumnezeu etc, 
numele fiecărei secte ilustrând principiul generator al ereziei; în 
general sectele se alipesc de un anume aspect al credinţei şi îl 
absolutizează în dauna celorlalte. 

In sec. XIX baptismul trece din Anglia în Germania. Din 
Germania baptismul trece în Ungaria, iar de aici începe a face 
ravagii printre românii din Ardeal, îndeosebi judeţele Arad şi 
Bihor, ungurii sprijinind răspândirea baptismului la noi în ţară. 

Iată ce scrie deputatul ungur Almay Oliver în ziarul Aradi 
Kozlony în anul 1913: „Chestiunea naţională românească ar 
trebui dezvoltată în aşa chip ca poporul român să fie dezlegat de 
sub conducerea preoţilor români. E de mare însemnătate faptul 
că chestiunea românească, cel puţin în parte, poate fi rezolvată 
cu ajutorul baptismului. Baptismul poate ajunge la cuceriri de 
necrezut în judeţul Arad. . . " 

Nu este de mirare că primii predicatori baptişti printre 
români au fost unguri. Prin anul 1888 baptistul Kronyai Mihaly 
predica prin Curtici, jud. Arad, şi Talpoş, Bihor, iar prin alte 
comune activau Toth Istvân, Csopjâk Attila şi alţii. 

Nici celelalte provincii româneşti n-au rămas nemolipsite, 
deşi în măsură mai mică. Astfel, după 1916, baptismul a 
pătruns în Bucovina, Moldova şi Muntenia, aşa că astăzi sunt în 
ţară câteva ramuri ale sectei baptiştilor. 

Cultul lor constă în rugăciuni, în cântece religioase şi mai 
ales în predici. La cultul dumnezeiesc se practică uneori şi 
„Cina Domnului", o ceremonie care constă în „împărtăşirea" 
cu pâine şi cu vin. Cultul public este săvârşit în „casele de 
rugăciuni", în care se fac evanghelizările de după masă şi 
seara, cu deosebire duminica. 

învăţăturile baptiştilor sunt în majoritate cele ale protes- 
tanţilor: 

a) nu recunosc Sfânta Tradiţie şi cele şapte Sfinte Taine; 

b) sunt împotriva cinstirii sfintelor icoane, a Sfintei Cruci, 
a sfintelor moaşte, a rugăciunilor pentru morţi, a jurământului, 
a postului, a simbolurilor liturgice ş.a.; 

c) dreptul şi puterea disciplinară o are adunarea; 



d) sunt rigorişti, neîngăduitori faţă de cei ce păcătuiesc; 

e) botezul îl aplică numai celor vârstnici şi se săvârşeşte 
numai printr-o singură scufundare (el nu iartă păcatele); 

f) fiecare are dreptul şi priceperea de a tâlcui Sfânta 
Scriptură; 

g) nu au decât trei sărbători: Crăciunul, Pastile şi 
Rusaliile; 

h) sunt împotriva cinstirii Maicii Domnului şi a sfinţilor. 
Toate aceste învăţături le au si celelalte secte, cu deose- 
birea că acelea au în plus şi altele, specifice lor. 

2. Adventiştii 

Isi au numele de la cuvântul latinesc adventus=venire, 
deoarece îi preocupă mult venirea a doua a Domnului şi în 
special data exactă a ei. De dată mai recentă decât baptiştii, 
secta lor a fost întemeiată de William Miller, fermier din 
America, născut la 1782 în oraşul Pitsfield. Părinţii lui au fost 
baptişti săraci şi nu i-au putut da o cultură înaltă; însă lui îi 
plăcea să înveţe şi, în urma unei lecturi bogate, a ajuns să fie 
liber cugetător. 

Grozăviile războiului anglo-american din 1812-1816, la 
care a luat şi el parte, l-au făcut să se apropie de Sfânta 
Scriptură şi să devină credincios baptist ca şi părinţii lui. Dar 
citind cu multă stăruinţă Biblia şi neavând pricepere şi pregătire 
destulă pentru înţelegerea ei, a scos din ea fel de fel de rătăciri, 
cum ar fi că venirea a doua va fi între 1 martie 1843 si 1 martie 
1844; atunci Hristos va întemeia pe pământ o împărăţie de o 
mie de ani (mileniul) cu cei drepţi care vor învia; iar la sfârşitul 
mileniului vor învia si cei păcătoşi si vor fi judecaţi s.a. 

Data venirii a doua a stabilit-o pornind de la Daniel (8, 
14), unde proorocul spune iudeilor că până la curăţire vor trece 
2400 de zile. Prin zile, Miller a înţeles ani, iar prin curăţirea 
templului a înţeles întemeierea mileniului. Socoteala a început-o 
de la anul 457 î.d.Hr. , fiindcă în acest an a început robia 
babilonică. De la această dată şi până la Hristos vor mai trece 
restul până la cifra de 2300 ani, adică încă 1843 de ani, după 
care va urma venirea a doua si mileniul. 

Proorocia aceasta si-a anuntat-o Miller încă din anul 1833 
prin broşura sa „Invederare din Sfânta Scriptură a venirii a 

doua a lui Hristos în anul 1843". Acelaşi lucru 1-a vestit apoi 
revista „Semnele timpului", scoasă în 1840 de losua Himes, un 
adventist fanatic, apoi în „Strigătul din miezul nopţii" (1842). 

Dar profeţia lui Miller nu s-a împlinit, ceea ce a tulburat 
foarte mult pe aderenţii săi numiţi adventişti. Miller si-a 
recunoscut în public greşeala sa şi a socotelilor sale, dar totuşi a 
continuat să afirme că venirea a doua trebuie să fie în curând. 
Un ucenic al lui Miller, pe nume S. Snow, a căutat să împace 
pe adventişti, spunând pe baza textului de la Levitic (12, 29) că 
mai trebuie să adauge încă şapte luni şi zece zile, şi că data de 
10 octombrie 1844 este data sigură a venirii a doua. De data 
aceasta a fost anunţată prin reviste, ziare si conferinţe si era asa 
de mult crezută, încât aderenţii ţărani si-au lăsat cerealele pe 
câmp nerecoltate, iar cei de la oraş îşi vindeau casele şi tot ce 
aveau. 

Noaptea de 9 spre 10 octombrie 1844 a fost aşteptată cu 
mari emoţii. Adventiştii s-au adunat într-o sală mare din oraşul 
Boston, aşteptând sunetul trâmbiţei îngereşti care avea să 
vestească lumii a doua venire a Domnului. Dar noaptea aceasta 
a trecut ca toate celelalte nopţi, iar adventiştii, văzându-se 
înşelaţi şi de data aceasta, au părăsit secta în masă. Însuşi 
Miller a mărturisit public că a greşit şi a sfătuit pe adepţii săi să 
treacă la baptişti, însă baptiştii nu i-au primit. 

Aderenţii care au mai rămas au început apoi a se împărţi 
şi a se organiza în diferite grupuri separate, ca: adventiştii 
Evangheliei, creştinii adventului, uniunea adventului etc. Unii 
dintre ei au strămutat apoi data venirii a doua pentru anul 1874. 
Astăzi adventiştii sunt de două feluri: adventiştii de ziua a 
şaptea şi adventiştii reformişti, fiecare continuând să fie 
preocupaţi de noi calcule în vederea aflării datei celei de a doua 
veniri, ignorând cuvântul Mântuitorului după care nimeni nu 
poate afla şi nu poate şti ziua aceasta (Matei 24, 36). 

A. Adventiştii de ziua a şaptea 

Întemeietorul acestei secte a fost Joseph Bates, căpitan de 
vapor, şi mai ales soţii James şi Hellen White, toţi din 
America. Această femeie, Hellen White, socotită profetesă a 
sectei, fiind bolnavă de isterie, avea adesea halucinaţii, aiureli, 
pe care le socotea drept descoperiri dumnezeieşti; ea a călătorit 



prin toate centrele mai însemnate din America şi Europa, 
răspândind pretutindeni învăţătura adventistă. 

Despre datele stabilite de Miller şi Snow, privitor la aşa- 
zisa a doua venire, susţinea că ele nu au în vedere venirea a 
doua, ci curăţirea templului ceresc de păcatele fiilor lui 
Dumnezeu (Evrei 9, 23) şi că acel timp este şi de judecată, 
(1 Petru 4, 17) şi de aceea sfârşitul lumii va fi curând sau, după 
Apocalipsă (14, 6-7), a şi sosit. Previziunile şi fixarea datei au 
continuat, fiind propuşi pe rând anii: 1845, 1849, 1851, cea din 
urmă fiind certificată si de o „viziune" a lui H. White. Tot 
printr-o „viziune cerească" a profetesei, adventiştii au preluat 
serbarea sâmbetei de la baptiştii de ziua a şaptea, în 1860 secta 
luându-şi denumirea de „Adventiştii de ziua a şaptea". 

Din America adventismul de ziua a şaptea a pătruns în 
Europa, unde şi-a format comunităţi organizate şi case de 
edituri, susţinând o vie propagandă prin ziare şi reviste. Ei au 
şcoli confesionale şi seminarii, iar centrul de propagandă îl au 
în oraşul Hamburg (Germania), pentru Europa. In România, 
adventismul a fost adus la anul 1870 de Mihail Czehovschi, fost 
preot romano-catolic, care a activat mai întâi la Piteşti, ca 
reprezentant al adventiştilor de duminică. 

Adventismul de ziua a şaptea a fost adus mai apoi şi de 
alţi străini, mai întâi în Dobrogea, iar prin 1890 pătrunde în 
Bucureşti. Propaganda rămâne însă fără rezultate remarcabile, 
fiind susţinută numai de străini până în anul 1906, când 
studentul în medicină Petre Paulini se converteşte la adventism, 
primind botezul de la adventiştii sâmbătari. El este prima 
victimă dintre intelectualii români. In scurtă vreme el ia 
conducerea sectei şi o organizează, susţinând-o printr-o propa- 
gandă în care nu a omis nici unul din mijloacele cele mai 
jignitoare la adresa Bisericii şi a clerului nostru. In 1920 s-au 
organizat sub denumirea de „Uniunea comunităţilor evanghelice 
ale adventiştilor de ziua a şaptea". Mai multe comunităţi 
alcătuiesc o „Conferinţă" - de obicei comunităţile dintr-o 
provincie. Iar „Conferinţele" la un loc alcătuiesc Uniunea. 
Cartea lor de cult principală este „Imnurile creştine". 

învăţăturile caracteristice ale adventiştilor sunt: 
a) Cunoaşterea datei exacte a venirii a doua; 

b) Mileniul - sau împărăţia de o mie de ani a lui Hristos 
pe pământ, cu cei drepţi; 

c) Nu există iad, nici suflet nemuritor; 

d) Serbarea sâmbetei; 

e) Obligativitatea Testamentului Vechi, relativ la legile 
despre mâncăruri curate şi necurate; 

f) Domnia lui Antihrist de 1260 de zile (Apoc. 12, 6) este 
de 1260 de ani şi anume între 538-1798 (domnia papalităţii). 
Alte rătăciri sunt cele comune tuturor sectelor. 

B. Adventiştii reformişti 

Adventiştii reformişti sau, pe numele lor întreg, „Mişcarea 
reformatoare a adventiştilor de ziua a şaptea", sunt o fracţiune 
născută din sânul adventiştilor de ziua a şaptea. După moartea 
„profetesei" H. White (1915), s-au ivit mai multe femei 
adventiste, care se pretindeau a fi chemate să o înlocuiască. 
Dintre acestea a reuşit să se impună Margareta Rowen din Los 
Angeles (California), care susţinea că adventismul trebuie supus 
unei schimbări, aşa cum i s-a descoperit ei, şi anume: 
adventiştii cu adevărat creştini nu trebuie să pună mâna pe 
arme, ca să ajute statele în planurile lor războinice. Adventiştii 
care în timpul războiului au luat arma în mână, au părăsit calea 
adevărului. Războiul început în 1914, spunea ea, este ultimul 
război, fiindcă trăim vremurile cele de apoi, când sfârşitul lumii 
este aproape. De aceea nici căsătoria nu este admisă, ca una ce 
de acum înainte nu mai are nici un rost; de asemenea se 
interzice mâncarea de carne. 

Aşa s-a născut adventismul reformat sau rowenismul, prin 
anul 1916, ca o mişcare reformistă în sânul adventiştilor de ziua 
a şaptea. Din America adventismul a trecut în Germania, iar de 
aici mai departe, ajungând pe la noi în 1917-1918 prin 
mijlocirea unui soldat cu numele Kremer, căsătorit cu o 
nemţoaică reformistă din Hamburg. Totuşi n-a reuşit să prindă 
teren, din cauza atitudinii lui fată de stat. Secta a fost interzisă, 
fapt pentru care nu şi-a putut face propaganda decât pe ascuns 
sau prin foile lor „Păzitorul adevărului" şi „Solul misionar", 
învăţăturile reformiste sunt expuse în broşura „O scurtă 
lămurire a principiilor adventiştilor de ziua a şaptea, mişcare de 
reformă" (Bucureşti, tip. Cultura, 1924), fiind combătută de 



Petre Paulini, conducătorul celorlalţi adventişti în broşura 
„Profeţi falşi şi profeţii mincinoase". 

3. Martorii lui Iehova 

Martorii lui Iehova sau studenţii în Biblie, zişi si 
milenişti 1 sau russelişti, este una din cele mai periculoase secte 
care acţionează si în tara noastră. Adepţii ei s-au numit 
„russelişti", după numele întemeietorului, „milenişti", ca unii 
care răspândesc învăţătura despre „mileniu", „studenţi în 
Biblie", ca unii ce ar studia mai serios decât ceilalţi Biblia si în 
fine „martorii lui Iehova", ca singurii „mărturisitori" ai lui Iehova. 

întemeietorul sectei lor a fost Carol Russel, comerciant 
din America, născut la Pittsburg, statul Pennsylvania, în 1852, 
din părinţi irlandezi, prezbiterieni, emigraţi în America. Ajun- 
gând în contact cu adventiştii, ei s-au molipsit de învăţăturile 
acestora despre inexistenţa iadului şi despre apropiata a doua 
venire a Domnului pentru aşezarea împărăţiei de 1000 de ani pe 
pământ. Russel s-a apucat să cerceteze Biblia şi a ajuns la 
concluzia că aceste învăţături ar fi conforme cu ea si că venirea 
a doua nu se va face în scopul judecăţii, ci al restabilirii sau al 
restaurării, iar mileniul are un caracter purificator. 

In 1872 înfiinţează un cerc al „studenţilor în Biblie" - 
făcând începutul sectei -, iar în anul 1874 scrie cartea „Scopul 
si modul venirii a doua a Domnului". Anul 1874 era data fixată 
de adventişti pentru venirea a doua a Domnului în trup. Profeţia 
însă nici de data aceasta nu s-a împlinit, ceea ce a descurajat pe 
aderenţi. Russel însă le furnizează explicaţia că Hristos a venit, 
dar numai în duh, şi nu L-a văzut nimeni, că a venit precum 
însuşi spunea că va veni: „ca un fur", nevăzut. De la 1874 la 
1878, spunea el, sunt cei trei ani şi jumătate (Apoc. 14, 14-20). 
Apoi, în 1878 a început să-şi arate marea Sa putere şi să 
întemeieze împărăţia Sa, iar în primăvara anului 1878 au înviat 
Apostolii, dar şi ei sunt asemenea lui Hristos, fiinţe spirituale 
invizibile ochiului omenesc. 

Deşi la început a colaborat cu adventiştii, în cele din urmă 
Russel se desparte de ei şi în anul 1879 înfiinţează revista 

14 Numele de milenişti nu poate fi specific acestei secte, deoarece mai 
sunt şi alte secte mileniste, şi anume toate care au rătăcirile privitoare la 
mileniu (împărăţia de o mie de ani). 

„Turnul de veghe", scrisă de el şi tradusă în mai multe limbi, 
între care şi română. El a scris apoi şi cărţi pe care le-a 
răspândit prin mijlocirea Societăţii de Biblie şi de tractate: 
„Turnul de veghe", din Brooklin (Statele Unite), înfiinţată şi 
condusă de el în acest scop, în acest oraş avându-şi domiciliul şi 
Russel. 

Dar scrierea doctrinară de temelie a lui Russel este 
„Studii în Scriptură", în şapte volume. Şi Russel s-a înşelat în 
socoteli. El şi-a prevestit moartea, fixând-o pentru anul 1914, 
când avea să fie si venirea a doua; dar n-a murit decât doi ani 
mai târziu, în 1916, călătorind prin California. 

La noi în ţară, iehoviştii au pătruns mai întâi prin mijlo- 
cirea unor unguri în Ardeal. Prin 1920, un român din America, 
loan B. Sima, molipsit de doctrina „martorilor", este trimis în 
România ca să organizeze secta. Neobţinând nici aprobarea 
necesară, o organizează pe baze comerciale, înfiinţând la Cluj 
casa de editură „Viata". Insă în 1927, convins că iehoviştii - 
sub masca religioasă - tind spre anarhism, părăseşte secta, 
demascându-i toate planurile. încercările iehoviştilor americani 
de a-1 împăca rămân zadarnice. Conducerea sectei o iau nişte 
unguri, iar propaganda şi-o susţin prin revista „Turnul de 
veghe" şi prin alte reviste şi broşuri fără de autor, fără 
indicarea datei, editurii etc. La adunările lor cântă din cartea 
„Imnurile zorilor mileniului" 15 . 



15 In anul 1961 a apărut propria lor traducere a Bibliei în limba 
engleză, în care îşi introduc ereziile lor; cea mai grosolană fiind aceea că 
Iisus Hristos nu este Dumnezeu, ci una din creaturi. Această organizaţie 
sectară a devenit una din cele mai bogate din lume. Scopul fundamental al 
iehoviştilor este de a aduce cât mai mulţi oameni în „singurul adăpost", care 
este secta lor. De aceea ei umblă din casă în casă ca să-i determine pe 
oameni să intre în secta lor, împărţindu-le din belşug publicaţiile Societăţii 
„Turnul de veghe". Sub masca unei organizaţii religioase se ascunde una din 
cele mai mari întreprinderi economice, bazată pe o îngrozitoare exploatare a 
credulităţii adepţilor săi, transformaţi, printr-o strategie bine pusă la punct, 
în fiinţe fără voinţă proprie, care execută orice dispoziţii sau ordine primite 
de sus, cu un fanatism rar întâlnit şi foarte periculos. Este suficient să 
amintim că după credinţa „martorilor', orice organizaţie în afară de cea a 
lor este satanică. Cât despre convingerile lor religioase, acestea sunt atât de 
rătăcite faţă de dogmele creştine, încât cu greu ar putea cineva să-i 
recunoască fie şi caracterul de sectă creştină. Aceasta pentru că „martorii lui 
Iehova" resping principalele învăţături şi practici ale credinţei. 



învăţăturile specifice iehoviştilor sunt: 

a) Cunoaşterea exactă a datei venirii a doua; 

b) Mileniul - împărăţia lui Hristos de o mie de ani; 

c) Nu există suflet nemuritor, omul neavând suflet, ci 
lund suflet (adică fiinţă vie, sufletul nefiind altceva decât viaţa); 
deci nu există nemurire. învierea este un dar deosebit al lui 
Dumnezeu dat celor aleşi ai Săi; 

d) Nu există iad şi chinuri veşnice; păcătoşii la înviere 
vor fi nimiciţi; învierea va fi o restaurare sau o restabilire la loc 
a lucrurilor, aşa cum le-a făcut Dumnezeu la început; 

e) Sfântul Duh nu este o persoană a dumnezeirii, ci numai 
o energie a Tatălui - deci nu există Sfânta Treime; 

f) lisus Hristos este o creatură a lui Dumnezeu pe pământ. 
El a fost numai om şi ca om a murit pe cruce pentru totdeauna; 

g) Nu există nici o sărbătoare. 

Celelalte rătăciri sunt comune cu ale altor sectari, având 
mai multe puncte comune cu adventiştii. 

4. Penticostalii 

Se mai numesc şi „tremurători" sau „spiriţi", sau îşi mai 
spun „Biserica lui Dumnezeu Apostolică". Numele de penticos- 
tali vine de la cuvântul grecesc „penticosta", care înseamnă 
Cincizecime. Ei susţin că toţi membrii sectei lor au botezul cu 
Duhul Sfânt şi cu foc, pe care l-au primit Apostolii la Cincize- 
cime prin pogorârea Duhului Sfânt („spirit", cum zic ei). 

Li se mai zice „tremurători" din cauza tremurărilor pe 
care le manifestă sub pretinsa influenţă a Sfântului Duh pogorât 
asupra lor, şi „spiriţi", fiindcă pretind a avea pe Sfântul Duh în 
darul vorbirii în limbi, ca şi Apostolii după Cincizecime. 

Făcând din această credinţă punctul central al vieţii si 
învăţăturii lor, au reconsiderat toate celelalte puncte ale 
credinţei creştine în funcţie de acesta, subordonându-le ca 
importanţă şi prioritate acestuia, constituindu-se astfel în sectă. 

Originea sectei este tot în America, datând de abia de la 
începutul secolului al XX-lea, fiind înfiinţată din sânul 

După ei Iisus Hristos este o creatură a lui Dumnezeu pe pământ. El 
n-ar fi înviat ci în locul lui ar fi înviat Arhanghelul Mihail. Resping 
Biserica, preoţii, icoanele, sfinţii, crucea. Nu au un cult propriu-zis, acesta 
fiind inlocuitde răspândirea produselor Societăţii „Turnul de veghe . 

baptiştilor de predicatorul baptist Carol Parham. Acesta a 
început să propovăduiască rătăcirea că Sfântul Duh se revarsă 
din nou cu putere la o apropiată a doua pogorâre a Sa şi că, la 3 
ianuarie 1911, S-a şi pogorât deja peste 13 persoane. 

In România, secta penticostală a venit direct din America 
prin câţiva români de acolo, printre care câştigase teren încă 
înainte de 1910, fiind susţinută şi propagată chiar printr-o 
revistă în limba română, „Vestitorul Evangheliei", redactată în 
oraşul Akron - Ohio, de un oarecare Paul Budeanu, român 
originar din judeţul Arad. 

Paul Budeanu a tradus în româneşte mărturisirea de 
credinţă a penticostalilor, intitulată „Declararea fundamentului 
adevărat al Bisericii lui Dumnezeu". Cu Pavel Budeanu stăteau 
în legătură penticostalii din România, al căror şef a fost de la 
început loan Bododea din Brăiliţa, fost predicator, propaganda 
susţinându-şi-o prin reviste editate de el, ca „Glasul adevărului" 
si „Ştiinţa Sfinţilor". 

Învăţăturile specifice penticostalilor sunt următoarele: 

a) Credinţa în mileniu; 

b) Pe lângă botezul cu apă este de trebuinţă şi cel cu 
Duhul Sfânt şi cu foc, pe care l-au primit Apostolii la 
Cincizecime şi prin care se primeşte darul vorbirii în limbi; 

c) Pentru ca Biserica să nu fie moartă trebuie să aibă 
darul Sfântului Duh, iar pentru a obţine acest dar, se cere 
rugăciune şi post, adică nemâncare; 

d) Botezător poate fi numai cel ce are darul vorbirii în 
limbi (în timp ce la baptişti şi la alte secte poate fi numai cel 
rânduit de comunitate); 

e) Slujbele duhovniceşti sunt cele ale predicatorilor, 
proorocilor şi prezbiterilor - aleşi din Biserică şi ordinaţi 
(sfinţiţi ca preoţi prin punerea mâinilor). Ordinaţiunea nu se 
poate pierde; 

f) In adunări pot vorbi şi femeile; 

g) Sfântul Duh purcede şi de la Fiul; 

h) Păcătoşii daţi afară din adunare nu mai pot fi reprimiţi, 
In celelalte puncte ale credinţei se aseamănă cu ceilalţi 
eretici, îndeosebi cu baptiştii, din rândul cărora s-au format. 



Cultul este simplu: câteva cântări, însoţite de vorbirea în 
limbi şi predici (toate acestea au loc într-o atmosferă plină de 
neorânduială, aşa cum se vede din capitolele tratând despre 
vorbirea în limbi - glosolalia) 16 . 

5. Nazarenii sau Pocăiţii 

Numele de nazareni sau nazarineni provine din afirmaţia 
lor că urmează pe lisus Nazarineanul nu numai în cuvinte, ci şi 
în fapte. Se numesc pocăiţi deoarece susţin că pocăinţa este 
temeiul mântuirii şi că numai ei fac adevărata pocăinţă. 

Adevăratul doctrinar si întemeietor al sectei este Samuel 
Frohlich, din Elveţia, născut în anul 1803 din părinţi săraci 
(calvini). El a studiat teologia calvină la Zurich şi a ajuns pastor 
calvin în Elveţia; tinereţea şi-a petrecut-o în destrăbălări. Apoi, 
după cum mărturiseşte el, la Pastile anului 1825 i S-ar fi arătat 
Dumnezeu îndemnându-1 la o viaţă curată. Ca pastor era iubit 
de păstoriţii săi fiindcă era conştiincios şi predica regulat şi cu 
foarte mult zel. Deşi încă pe când era student teolog strecurase 
rătăciri prin predicile sale, la început a rămas totuşi în cadrul 
învăţăturilor calvine; până la urmă însă încetul cu încetul devine 

baptist, deşi nu oficial. 

El era pastor calvin, dar rostea predici baptiste, până 

când, descoperindu-i-se rătăcirile, a fost depus. Din acest moment 

Frohlich devine baptist pe faţă şi în anul 1832 întemeiază o 

16 Intre timp au apărut numeroase alte secte care au preluat de la 
penticostali interesul pentru „experienţa Duhului Sfânt". Amintim câteva 
dintre acestea: Adunarea lui Dumnezeu, Biserica lui Dumnezeu, Biserica lui 
Dumnezeu a Profeţiei, Biserica Internaţională a Evangheliei, Biserica 
Baptistă Penticostală a Voii Libere, Biserica Penticostală Internaţională 
Unită şi multe altele. In mare, doctrina acestor secte este asemănătoare celei 
baptiste, dar se diferenţiază prin câteva puncte, în primul rând prin accentul 
ce-1 pun pe „pogorârea Sfântului Duh" asupra lor. 

Unele secte penticostale susţin două trepte ale experienţei harului: 
„naşterea din nou" şi „botezul cu Duhul Sfânt", iar altele adaugă încă una, 
cea a „sfinţirii". Penticostalii dau o importanţă deosebită glosolaliei sau 
„vorbirii în limbi", susţinând că această harismă, ce presupune autonomia 
limbii care vorbeşte fără vreo legătură cu mintea, este semn că cel ce o 
posedă a primit „botezul Sfântului Duh", treapta ultimă a stării de har. 
Alături de glosolalie, penticostalii mai susţin că puterea Duhului se 
manifestă în ei şi prin „profeţie şi darul vindecărilor minunate". Diversitatea 
foarte mare a sectelor penticostale presupune, după cum este lesne de bănuit, 
şi o mare diversitate de învăţături specifice. 

„sfântă comună" (die heilige Gemeinde) cu 38 de aderenţi, foşti 
credincioşi de-ai lui în calvinism, pe care i-a botezat din nou, 
prin cufundare. Astfel s-a întemeiat prima „comună nazareană" 
având în frunte pe însuşi întemeietorul şi doctrinarul ei, 
Frohlich, care în cinci scrieri a stabilit principiile doctrinare ale 
sectei sale. El susţine că Biserica a devenit concubină a statului, 
cu care cochetează şi de la care primeşte plata de stat, de aceea 
se cere o Biserică nouă. 

Din Elveţia nazarenismul a pătruns în Ungaria în 1910 
adus de nişte ucenici ai lui Frohlich, mai ales prin părţile 
învecinate cu Transilvania (oraşul Hodmezovâsârhely). De aici 
a pătruns apoi la românii din Ardeal, mai ales în judeţele 
mărginaşe: Arad, Bihor, Bekes. Totuşi, la noi secta n-a reuşit 
să se răspândească prea mult. Până astăzi ea numără puţini 
aderenţi, din cauza atitudinii sale fată de stat fiind interzisă. 
Cartea lor de cântări este intitulată „Noua harfă a Sionului". 

învăţătura nazarineană în cea mai mare parte seamănă cu 
cea a baptiştilor, caracteristicile ei principale fiind: 

a) Mileniul (ca la adventişti, russelişti şi penticostali); 

b) Neadmiterea jurământului, deoarece poate fi îndestulă- 
toare făgăduinţa fără de jurământ; 

c) Neîngăduinţa de a face uz de armă în război; 

d) Imposibilitatea de a mai păcătui după botez; 

e) Neprimirea din nou în comunitate a celor ce au fost 
excluşi; 

f) Toate instituţiile publice sunt locaşuri ale lui Antihrist. 
Tot asemenea este si scoală, care nu are nici un rost, deoarece 
copiii după ce primesc botezul nu mai pot păcătui; ei ajung la 
fericirea raiului si n-au nevoie de a fi educaţi în scoli; 

g) Nu există predicatori aleşi, ci fiecare poate predica, 
dacă este iluminat de Duhul Sfânt; 

h) Sunt două categorii de credincioşi: „prietenii şi pri- 
etenele", care sunt aderenţi încă nebotezati ai sectei; si „fraţii si 
surorile" sau aderenţii botezaţi, care îsi zic „tu" între ei; 

i) Rigorism în ceea ce priveşte viaţa privată şi bucuriile 
ei, s.a.m.d. 

In celelalte părţi ale doctrinei lor se aseamănă întru totul 
cu baptiştii. 



6. Evangheliştii 

Evangheliştii sau „creştinii după Evanghelie" şi-au luat 
numele acesta sub pretextul că toată viaţa lor este în perfectă 
armonie cu Sfânta Evanghelie. Secta a apărut în Elveţia la 
sfârşitul secolului XIX, unde poartă numele de Chretiens - 
creştini. La noi a fost adusă la începutul acestui secol de nişte 
străini, mai întâi prin părţile Sibiului (Cisnădie), apoi în 
Bucureşti si laşi. 

In capitală a început a prinde teren şi a se organiza sub 
numele de „Reunions evangeliques francaises". Revista prin care 
au încercat să se introducă în cercuri cât mai largi era intitulată 
„La Reunion de Croyants pour le Culte" şi era editată în 
Bucureşti, iar secta a început a prinde teren mai cu seamă după 
ce a căzut victimă Grigorie Constantinescu, fiu de ofiţer trimis 
în Elveţia spre a se perfecţiona într-o meserie, dar a revenit 
după patru ani ca predicator evanghelist. Mobilizat în războiul 
din 1916-1918, ajunge prin laşi unde începe să activeze, 
reuşind să facă o casă de rugăciuni. Capitala Moldovei devine 
centrul organizaţiei sectei, datorită lui Grigorie Constantinescu, 
devenit predicator şef. De aici rătăcirile sectei se coboară prin 
judeţele învecinate, „creştinii după Evanghelie" organizându-se 
apoi într-o uniune a cărei conducere centrală se mută din nou la 
Bucureşti, împreună cu Grigorie Constantinescu. 

învăţăturile lor sunt expuse în broşurile „Memoriu sau 
scurtă expunere a punctelor de doctrină ale Comunităţilor creş- 
tine" şi „Memoriu sau scurtă expunere a doctrinei Creştinilor 
după Evanghelie". 

Rătăcirile proprii evangheliştilor sunt următoarele: 

a) Botezul este unul, dar are trei feţe: 

- botezul apei, care nu mântuieşte; 

- botezul Sfântului Duh, care poate fi primit înainte, 
deodată sau după cel al apei; 

- botezul în moartea Domnului, care este starea cea mai 
înaltă de sfinţenie la care poate ajunge un credincios; 

b) Sunt patru judecăţi: 

- a celor credincioşi, făcută în cer cu mult înainte de 
judecata cea mare a păcătoşilor; 

- a celor în viată, la venirea a doua a Domnului, când va 
începe mileniul şi când se vor despărţi oile de capre; 

- a păcătoşilor, la sfârşitul mileniului; 

- a îngerilor răi; 

c) Deşi înlătură Sfânta Tradiţie, admit totuşi că există trei 
ceruri: cerul dintâi sau atmosfera, cu norii si zarea albastră; 
cerul al doilea, sau al stelelor, din jurul globului pământesc; 
cerul al treilea este raiul lui Dumnezeu, în care sălăşluiesc 
îngerii şi sufletele drepţilor şi care este locul de odihnă şi de 
aşteptare. La judecata din urmă, cerul dintâi şi al doilea vor 
arde şi tot pământul va fi mistuit de foc, numai cerul al treilea 
va rămâne; 

d) La venirea a doua se va face convertirea iudeilor cu 
atâta putere, încât va fi „o adevărată înviere din morţi"; 

e) Mileniul. 

Evangheliştii n-au ca celelalte secte o organizaţie centrală, 
fiind prea puţini. Celelalte rătăciri sunt comune cu ale 
baptiştilor şi ale altor secte. 

7. Secerătorii 

Secerătorii sau „Creştinii ultimelor zile", se numesc astfel 
deoarece se socotesc a fi chemaţi să facă secerişul crestinis- 
mului, să secere ce au semănat alţii, potrivit cuvintelor 
Domnului, că: Altul este cel ce seamănă si altul cel ce seceră 
(loan 4, 37). Originea sectei este întunecoasă. La noi în ţară a 
fost adusă de Alexandru Torok, ungur din Budapesta, de 
meserie rotar. Pripăşit prin Timişoara, el începe propaganda 
printre baptişti şi adventişti, cu scopul de a unifica toate sectele 
în una singură care să se numească „Secerătorul", dar neobţi- 
nând rezultate, prin anul 1924 se întoarce din nou la Budapesta. 

Din fericire, secta este prea puţin răspândită şi cunoscută 
la noi, de aceea nu cunoaştem si nici nu ne interesează alte 
rătăciri ale ei. 



8. Inochentistii 

Aceştia îşi au originea de la călugărul Inochentie (loan 
Levizor), moldovean din judeţul Soroca, născut în anul 1873. 
Ca sectă datează de prin anul 1910. El şi-a făcut noviciatul la 
Mănăstirea Dobruşa, judeţul Orhei, de unde apoi, după 4 ani de 

ascultare ca frate, a trecut împreună cu alţi tovarăşi pe la alte 
mănăstiri de prin Rusia (Kiev şi Petrograd). După câtva timp se 
întoarce din nou în Basarabia si se asază la Mănăstirea Chiteam 
(Noul Neamţ), iar de aici în scurtă vreme trece la mănăstirea 
din Balta (în apropiere de Nistru), la invitaţia stareţului acestei 
mănăstiri. 

In anul 1909 şi 1910 Inochentie a primit hirotonia în 
diacon şi respectiv în preot la Balta. Moldovenii făceau aici 
mari pelerinaje la mormântul fostului stareţ Teodosie Leviţchi, 
socotit ca sfânt, făcător de minuni. (Acesta, născut în 1791 şi 
mort în 1845, fiind sub impresiile revoluţiei franceze din 1789, 
predicase impresionant şi convingător apropierea sfârşitului 
lumii şi a înfricoşatei judecăţi). Pelerinilor moldoveni, 
Inochentie le predica şi le făcea slujba în limba română, cu o 
ţinută plină de evlavie şi de convingere, încât tot mai mulţi 
pelerini veneau la Balta. Slujbele în limba română a lui 
Inochentie au făcut însă pe arhiepiscopul Serafim al Chişinăului 
să pună la cale transferarea lui de la Balta într-un loc unde să 
nu mai aibă prilej de a predica şi sluji româneşte, şi anume la 
una din Mănăstirile Valaam sau Solovăt de la Marea Albă. 

Inochentismul a pătruns la noi în judeţele Fălciu, Tutova, 
Covurlui si chiar în Bucureşti, unde s-au încercat tratative cu 
Tudor Popescu şi D. Cornilescu , şefii tudoriştilor. Inochen- 
tistii nu au un principiu de credinţă şi nici vreo doctrină 
specifică, sistematică, ci sunt cu totul inculţi şi deci incapabili 
de a-si formula vreo mărturisire de credinţă, practicând mai 
mult un misticism religios. 

începuturile activităţii lui Inochentie erau alimentate de 
rătăciri. In predicile lui de la Balta, susţinea că este trimis de 
fostul stareţ de mare faimă, Teodosie, ca să pregătească pe 



17 Dumitru Cornilescu era fiu de învăţător din judeţul Mehedinţi. 
După terminarea Seminarului Central şi a Facultăţii de Teologie din 
Bucureşti, în 1916, se călugăreşte şi este hirotonit ierodiacon în eparhia 
Huşilor. De aici trece la Stănceşti, judeţul Botoşani, la principesa Raluca 
Calimachi, pe care o cunoscuse la Bucureşti. Aceasta - educată în Anglia - 
pusese la dispoziţie fonduri din averea ei pentru a susţine o propagandă 
protestantă încă de prin 1914-1915. La Stănceşti, Cornilescu, având totul la 
dispoziţie, traduce Sfânta Scriptură şi se perfecţionează în propaganda 
religioasă cu nuanţe protestante. După terminarea războiului din 1914-1918, 
trece la Bucureşti, alături de Tudor Popescu. 

oameni pentru ziua sfârşitului, când ei vor fi judecaţi de 
Teodosie. După Inochentie, sfârşitul lumii avea să fie în anul 
1913, de aceea îndemna pe oameni să nu se căsătorească, iar pe 
cei căsătoriţi îi îndemna să nu aibă copii şi să-şi lase averile. 
Cei bolnavi - zicea el - să se ungă cu untdelemn din candela de 
la mormântul lui Teodosie şi să se roage. 

împărtăşea pe oameni în urma predicii sale fără a fi spo- 
vediţi. Este posibil ca Inochentie să fi practicat şi alte rătăciri. 
Totuşi intenţia lui nu a fost de a crea o mişcare religioasă 
despărţită de Biserică sau o sectă. Biografii minuţioşi ai lui Ino- 
chentie susţin că Inochentie nu a fost de loc creatorul mişcării 
de la Balta . Abaterile lui Inochentie menţionate mai sus n-au 
rămas la dimensiunile lor iniţiale, căci poporul habotnic le-a 
exagerat şi le-a înmulţit din ce în ce mai tare, până când sepa- 
rarea de Biserică a devenit în chip evident un fapt împlinit. 

Rătăcirile la care au ajuns aderenţii admiratori fanatici ai 
lui Inochentie sunt următoarele: 

a) Inochentie este un sfânt sau un prooroc (după unii 
Sfântul Ilie, după alţii un sfânt mare în care s-a întrupat Sfântul 
Duh, iar după alţii este Hristosul creştin, mai mare decât 
Hristosul evreu). El a avut puteri miraculoase. Pe cei care nu 
cred în el, îi aşteaptă iadul; 

b) Există un Duh Sfânt masculin care este Inochentie şi 
unul feminin, care este sora lui Inochentie; 

c) Omul trebuie să păcătuiască pentru ca să aibă apoi de 
ce să se pocăiască şi ca Dumnezeu să aibă de ce să-1 ierte; 

d) Sfinţii Arhangheli Mihail, Gavriil, Rafail şi alţii se 
întrupează în fraţii predicatori; 

e) Viata lor este în comun si se numesc „fraţi"; 

f) Cultul lor nu este unitar, căci deşi unii - cei mai mulţi 
- respectă cultul ortodox chiar participând la el, în schimb alţii 
sunt, fie prea rigorişti, îmbrăcaţi mai mult călugăreşte şi 
printr-un ascetism exagerat îşi schimonosesc trupul, smulgându-şi 
unghiile şi părul, fie prea libertini, adunându-se în peşteri 
subterane unde practică adevărate orgii. In genere, ei preţuiesc 
pomenile şi slujbele pentru morţi; 

Conform lucrării lui N. Popovschi, Mişcarea de la Balta sau 
inochentismul, Chişinău, 1926, p. 9. 



g) Sunt împotriva calendarului îndreptat, făcând corp 
comun cu stiliştii . 

9. Tudoristii 

Întemeietorul sectei a fost Tudor Popescu, fost preot 
ortodox în Bucureşti, la biserica Sfântul Ştefan, zisă „Cuibul cu 
barză". Originar din judeţul Prahova, era un preot zelos şi 
conştiincios. Insă prin anul 1919 a început să alunece, fiind 
împotriva cultului sfinţilor. Rătăcirile lui se înmulţesc şi se 
accentuează, mai ales după ce se împrieteneşte şi colaborează 
cu ierodiaconul D. Cornilescu, molipsit de protestantism. 
Având darul vorbirii, prin predicile lui patetice atrage tot mai 
mulţi credincioşi la biserica lui. 

Sfântul Sinod, sesizat de rătăcirile de la „Cuibul cu 
barză", 1-a caterisit pe preotul T. Popescu (sentinţa 152 din 2 
aprilie 1924). D. Cornilescu rupsese deja orice legătură cu 
Biserica şi plecase în străinătate, unde se pare că s-ar fi căsă- 
torit, dând dovadă de câtă vocaţie avusese pentru monahism. 

Doctrina lor era un amestec de învăţături protestante, fără 
a avea ceva nou şi original. Cultul consta, ca şi la toate sectele, 
din predici, cântări, citiri biblice şi rugăciuni, ajungând cu 
timpul să aibă şi casă de rugăciune. 

A fost singura sectă înfiinţată la noi în tară din sânul 
Bisericii Ortodoxe Române. In decursul anilor, secta respectivă 
a dispărut 20 . 

10. Teosofii 

Numele lor provine de la învăţătura pe care o numesc 
teosofie, adică înţelepciune divină. Locul de baştină al teosofiei 
este probabil India, timpul apariţiei ei fiind îndepărtat. 

In Europa, teosofia s-a ivit prin anul 1875, datorită 
rusoaicei Helena Petrovna Blavatsky, o femeie de moravuri 

Casă bună cu inochentiştii fac şi cei din „Turma lui Ilie", care au 
aceleaşi abateri sectare. 

Intre grupările mai noi care parazitează Biserica Ortodoxă, mai 
amintim: Turma lui Ilie; mişcarea vladimiristă; „lucrarea lui taica Visarion 
Iugulescu"; pseudo-isihaştii lui Ghelasie; „sfânta treime de la Cocoşu"; o 
parte din „Oastea Domnului", care nu ascultă de preoţi; „Noul Ierusalim" 
de la Pucioasa (n. ed.). 

uşoare, conştientă de starea păcătoşeniei sale. In urma unei 
călătorii în America de Nord, H.P. Blavatsky ajunge la New 
York, unde intră în legătură cu spiritiştii. Făcând cunoştinţă cu 
colonelul J. Olcott, înfiinţează la New York, împreună cu 
acesta, o societate teosofică. Din New York, H. P. Blavatsky 
pleacă în India, unde a convertit un baron - de Palme -, care la 
moartea sa lasă societăţii teosofice o avere considerabilă. 

Teosofia a pătruns şi la noi, centre teosofice mai 
însemnate fiind la Bucureşti (cu Zoe Palade, Măria Sachelarie, 
Mircea Nenitescu etc), Craiova, Timişoara s.a. Teosofii sunt 
împărţiţi în câteva secte greu de deosebit una de alta. In general 
se apropie de spiritişti, cu care uneori pot fi uşor confundaţi. 
Fiind un sistem filosofic religios, teosofia poate pătrunde numai 
în clasa cultă. 

Temeiurile învăţăturii teosofice sunt expuse în cartea lui 
H. P. Blavatsky: „Secret doctrine" (Doctrina secretă). 

Iată câteva puncte din doctrina teosofică: 

a) Legea generală a naturii este legea karmei, pe baza 
căreia fiecare faptă are urmări, care sunt apoi cauze ale altor 
fapte sau activităţi, iar acestea la rândul lor devin iarăşi 
cauze ale altor fapte şi aşa mai departe, până ce urmează 
liniştea deplină, în care încetează orice activitate; 

b) Sufletul după moarte se reîntrupează (reîncarnează) de 
mai multe ori spre a se curaţi, până când ajunge desăvârşit şi 
egal cu Dumnezeu. Starea aceasta de perfecţiune este nirvana, 
sau suprema fericire şi constă în împreunarea sufletelor într-un 
tot unitar, în Dumnezeire. Reîncarnarea este necesară tuturor, 
în scopul purificării şi perfecţionării; 

c) Moartea nu este altceva decât trecerea sufletului dintr-un 
corp în altul, sau dintr-o viaţă în alta. Pe patul de moarte, omul 
chiar îşi poate alege părinţii din viaţa în care urmează să se 
reîncarneze. Când omul moare, sufletul părăseşte corpul fizic şi 
îmbracă un corp astral; apoi trece într-un corp mintal, luând o 
formă infinită si devenind astfel o fiinţă eterică, fără sex; 

d) Tot ce există, există în mod necesar, căci evoluează 
spre bine; 

e) Nu există iad sau munci. Mântuirea vine în mod 
necesar, prin evoluţia sufletului în şirul de vieţi prin care trece, 



până ce ajunge în nirvana. Suferinţele prin care evoluează omul 
in diferitele lui vieţi către nirvana, acesta este iadul; 

f) In nirvana toţi vom fi una; 

g) Dumnezeu nu este transcendent, ci imanent, în natură; 

h) Nu există îngeri răi sau diavoli. Mânia, invidia, rău- 
tatea, deşertăciunea, răzbunarea etc, iată dracii din noi; alţii nu 
mai există; 

i) lisus Hristos n-a fost Fiul lui Dumnezeu si Răscum- 
părător al lumii, pentru că oamenii se răscumpără singuri, 
purificându-se prin reîncarnări. El a fost numai o pildă de 
perfecţiune; 

j) Fiecare epocă îşi are Mântuitorul ei propriu, potrivit cu 
gradul de civilizaţie şi de dezvoltare spirituală a ei. Astfel a fost 
Buda în epoca lui, apoi în altă epocă lisus Hristos, iar acum, în 
epoca modernă, când doctrinele lui Buda şi Hristos au rămas 
neîndestulătoare si se cere un nou mântuitor cu o doctrină mai 
potrivită nivelului intelectual înalt al epocii, acesta este 
Krishnamurti; 

k) Se înlătură dogmele şi autorităţile bisericeşti; 
I) Orice religie, într-o oarecare măsură relativ mică, este 
expresia voinţei lui Dumnezeu şi descoperă o oarecare parte de 
adevăr. Iar teosofia este adevărul curat şi întreg; 

m) Lumea aceasta va trece printr-o prefacere cosmică, 
transformându-se într-un continent nou, regenerat; 

n) Mai există o lume astrală, în care vom ajunge şi noi, 
ce cuprinde locuitori, animale şi alte fiinţe; sufletele oamenilor 
se duc acolo ca spirite; 

o) Nu numai oamenii, ci toate vieţuitoarele au suflet 
nemuritor, si de aceea nu se cuvine a fi ucise; consumarea de 
carne de animale este interzisă; 

p) Scopul ultim al vieţii este „frăţia universală", care nu 
este un vis, o concepţie poetică, ci o condiţie esenţială, şi de 
aceea trebuie să existe; 

r) Scopul pe care îl urmăreşte teosofia este de a forma 
un sâmbure de înfrăţire universală, fără deosebire de rasă, 
limbă, credinţă etc. In societatea teosofică poate intra 
oricine, de orice credinţă; 

s) Limbajul tehnic şi ideile fundamentale ale teosofilor 
provin, după ei, din vechile secrete ale Cabalei, care li s-ar fi 

transmis prin viu grai până azi, întreagă şi neschimbată, chiar 
cu magia şi astrologia ei. 

In toată doctrina teosofică, influenta budismului este 
vizibilă şi covârşitoare, teosofia fiind mult mai apropiată de 
budism decât de creştinism. Cu creştinismul n-are aproape 
nimic comun. De aceea ea nu este o sectă creştină, ci o sectă 
religioasă şi filosofico-mistică, ivită şi printre creştini, având la 
bază un amestec întunecos de idei luate din riturile popoarelor 
orientale. 

11. Spiritiştii 2 ' 

Denumirea le provine din faptul că prin anumite 
experienţe fac comunicări cu spiritele (sufletele) morţilor. Ca şi 
teosofii, sunt o sectă religioasă filosofico-mistică, având o 
doctrină foarte îndepărtată de cea creştină, deşi ei pretind a fi 
creştină. 

Testamentul Vechi face amintire de practici spiritiste, ca 
de pildă de cazul lui Saul cu vrăjitoarea din Endor (1 Regi 28, 
7-20; IV Regi 21, 6, ş.a.). Ele însă erau interzise cu asprime, 
ca fiind contrare religiei date de Dumnezeu (Deut. 18, 9-12). 
Spiritismul s-a practicat chiar şi în primele veacuri creştine, 
începând de la Simon Magul (Fapte 8, 9) şi de la vrăjitorul 
Elima (Fapte 13, 8); desigur a fost practicat între păgâni şi în 
continuare, până târziu, am putea spune până în zilele noastre. 
Deşi spiritismul nu este în spiritul doctrinei ortodoxe, totuşi 
mulţi creştini s-au molipsit de el, practicându-1 alături de 
creştinism. Spiritismul vechi s-a întemeiat pe practici şi 
experimente, fără a avea o doctrină cristalizată. Abia spiritismul 
modern încearcă să aibă o atare doctrină, deşi nu chiar unitară. 

Spiritismul modern îşi are începuturile în America de 
Nord. Prin 1846, în locuinţa unui cetăţean numit Weckman, din 
orăşelul Hydesville, statul New York, au început să se audă 
pocnituri misterioase în mobilă, uşi, pereţi etc. Neputând afla 
cauza lor, Weckman se mută în altă locuinţă, iar în locul lui, în 
1847, se mută familia Fox. Pocniturile continuară, până ce noii 
locatari intrară, prin intermediul loviturilor, în comunicare cu 



Despre spiritism a se vedea mai pe larg la I. Petreuţă, Spiritismul 
Timişoara, Tip. „Luceafărul", 1945. 



acel spirit, care le transmitea mai apoi tot felul de mesaje. Apoi 
fetele familiei Fox se mutară la New York, într-o locuinţă mai 
încăpătoare, unde continuară comunicarea cu spiritele, servind 
ca intermediare (medii) între spirite şi oamenii care aşteptau 
răspunsul de la spirite. La această clară înşelare demonică au 
fost atrase după aceea o mulţime de oameni, mai întâi din 
America şi apoi din Europa. 

In România au căzut în rătăcirea spiritistă, printre alţii, B. 
P, Hasdeu si Dr. Istrati. 

Doctrinarul spiritismului este juristul şi medicul Hippolyte 
de Nisard Rivail, cunoscut sub pseudonimul de Allan Kardec. 
Cartea lui „Le livre des esprits" (Cartea spiritelor) este socotită 
ca biblia spiritiştilor. Spiritiştii n-au o doctrină unitară, deşi 
fiecare doctrinar pretinde a o avea prin comunicări de la 
spiritele cele mai luminate. 

Ei însă au câteva puncte comune, cum ar fi: 

a) Dumnezeu este mărginit; El Şi-a primit existenţa din 
haos, deci nu este din eternitate. El este spirit, sau mai corect, 
o asociaţie infinită de spirite divine, devenite, printr-o lungă 
evoluţie, perfecte şi luând toate la un loc forma de sferă, cea 
mai desăvârşită formă din univers; 

b) Mai sunt si alţi dumnezei, inferiori si subordonaţi 
Dumnezeului suprem, dar mai mari ca îngerii. Fiecare soare, 
sistem planetar şi planetă îşi are dumnezeul său, supus Dumne- 
zeului suprem. Dumnezeu nu este atotştiutor, decât numai 
indirect, prin informaţiile pe care le primeşte de la ceilalţi 
dumnezei, pe calea undelor şi pe care aceştia le-au primit de la 
spiritele mai desăvârşite. Dumnezeii solari poartă numirea de fii 
ai lui Dumnezeu (nu însă şi cei planetari); 

c) Există mai multe Sfinte Treimi. Aşa de pildă, pe una o 
alcătuiesc Dumnezeul central, cel solar şi cel planetar. Aceasta 
este treimea centrală, superioară. Mai este apoi una, solară, 
inferioară aceleia, iar alta, planetară, inferioară celei solare. De 
altfel toate forţele din lume lucrează treimic, căci forţa 
treimică: pozitivă, negativă şi neutră, este întâlnită peste tot; 

d) Dumnezeu este numai un arhitect, iar nu creator al 
lumii, căci lumea nu este creată din „nimic", ci este făcută din 
ceva ce a existat mai înainte si care în ultima analiză este 

aceeaşi cu Dumnezeu. Din acest „ceva" Dumnezeu a format o 
materie vie - primul eter sau fluid -, din care au fost făcute 
apoi toate câte există în lume; 

e) Din acest eter au fost formate spiritele. Aceste spirite 
evoluează prin reîncarnări şi apoi prin evoluţie spirituală, 
cum evoluează îngerii, până când vor ajunge dumnezei. Pe 
toate corpurile cereşti există spirite: pe unele mai mult, iar 
pe altele, spirite mai puţin evoluate. Spiritele superioare se 
pot reîntrupa între oameni, pentru a grăbi evoluţia acestora; 

f) Există patru universuri. Ele se învârt în jurul sferei 
divine centrale, formând în jurul acesteia o cruce. Ele sunt 
despărţite unul de altul printr-o materie fluidică şi sunt create de 
Dumnezeu, din substanţa preexistentă, sau din El însuşi. 
Dumnezeu creează şi astăzi, nu însă direct, ci prin mijlocirea 
spiritelor superioare. Iar când creează, suferă şi El, pentru că 
nu există creaţie fără durere; 

g) Există şi providenţă divină, dar tot indirectă; 

h) lisus Hristos este un spirit superior şi este dumnezeul 
solar al nostru. La această treaptă a ajuns şi El prin evoluţie. 
Hristos nu a adus mântuirea, pentru că fiecare om trebuie să-şi 
ispăşească singur păcatele sale, după dreptate, sau după legea 
talionului. Dacă El ne-a învăţat să iertăm, a făcut-o în favoarea 
victimei, pentru ca aceasta să nu mai caute într-o altă viaţă 
răzbunarea cuvenită; 

i) Biserica nu este infailibilă. Ea a greşit de multe ori şi 
nu poate să mântuiască pe nimeni prin taine sau altceva, 
mântuirea făcându-se prin reîntrupări şi evoluţie; 

j) Duhul omului, creat de Dumnezeu, a trecut prin pietre, 
plante şi animale, până a devenit duh uman, care apoi a trecut 
prin mai multe forme, până a ajuns la forma de om; 

Perispiritul este compus din două corpuri: unul astral şi 
altul mintal. Corpul fizic este de asemenea format din două 
părţi: una cărnoasă şi alta eterică, o copie a celei cărnoase, 
numită de aceea si dublul eteric, invizibil ochiului fizic, dar 
vizibil vederii astrale, pe care o au unele persoane; 

k) Moartea este mutarea spiritului din trup împreună cu 
perispiritul; 

1) Odată despărţit de trup, spiritul este dus până acolo 
unde sunt şi alte spirite la fel cu el din punct de vedere moral şi 



intelectual. Ele pot comunica cu cei de pe pământ şi pot să-i in- 
fluenţeze. Unele sunt bune (îngerii păzitori), altele rele (dracii); 

m) După o anumită vreme, spiritul se reîncarnează, spre a 
se purifica şi evolua. Reîncarnarea, precum şi locul, familia, 
starea, sexul si alte condiţii ale reîncarnării, sunt hotărâte de 
spiritele superioare; tot de acestea sunt hotărâte şi durata vieţii 
şi întâmplările din ea, toate în conformitate cu faptele lui din 
viaţa dinainte, în scopul ispăşirii şi al evoluării; 

n) Nu au temple sau case pentru cult. 

După toate aceste învăţături şi practici, sunt mulţi spiritişti 
care susţin totuşi că spiritismul 22 reprezintă cea mai autentică 
doctrină a lui Hristos. In fond însă spiritismul nu este altceva, 
decât un amestec ciudat de budism, deism, politeism, panteism, 
animism si creştinism 23 . 

Concluzii 

Din această scurtă privire istorică de mai sus asupra 
sectelor, rezultă următoarele concluzii: 

1. Toate sectele sunt de dată recentă, căci istoria nu le 
cunoaşte, după cum - poate tocmai de aceea - nici ele nu 
cunosc si nu recunosc istoria. Deci n-au dovada unei 
continuităţi apostolice - de la Apostolii Domnului - şi n-au în 
ele garanţia adevărului. 

2. Aproape toate sectele au fost născocite de oameni 
neînvăţaţi, sau cel puţin fără o pregătire îndestulătoare, 
necesară înţelegerii şi aprofundării Scripturii. Pregătirea lor nu 
le-ar fi putut garanta competenţa tâlcuirii nici măcar a unui 
articol de ziar sau a unui text profan oarecare, oricât de 
iluminaţi sau preţioşi s-ar pretinde a fi. Ei vorbesc în numele 
religiei cam cu aceeaşi competenţă cu care ar vorbi lăcătuşii în 
numele agriculturii, semidocţii si analfabeţii în numele ştiinţei si 
al progresului, sau agricultorii în numele astronomiei. De 
necontestat este faptul că doctrinele lor n-au reprezentat un pas 
înainte în tâlcuirea şi aprofundarea Bibliei, ci dimpotrivă, au dat 

O variantă modernă a spiritismului, care a luat amploare în ultimii 
ani în SUA, este „channeling"-ul (n. ed.). , 

Acest scurt istoric al sectelor din România s-a întocmit folosindu-se 
Sectologia Părintelui dr. Petru Deheleanu de la Arad, socotind-o a fi cea mai 
completă; Pidalionul de la Neamţ, ed. 1844, si alte surse. 

dovadă numai de nepricepere si de misticism fanatic si 
bolnăvicios. 

3. Cele mai multe secte din tara noastră sunt de 
provenienţă străină, unele din ele fiind sădite cu scop vădit 
împotriva neamului nostru românesc. 

4. Unele s-au născut din liberalismul protestant, ca reacţie 
împotriva îngrădirilor dogmatice ale Bisericii Catolice, iar altele 
provin dintr-un habotnicism care n-a fost mulţumit cu gradul de 
pietate şi disciplină al Bisericii Ortodoxe 24 . 

5. Fiecare sectă a căutat să aducă ceva nou, propriu 
numai ei, prin care să se caracterizeze şi să se deosebească de 
toate celelalte secte. 

6. Fiecare sectă aparte, precum şi toate la un loc, sunt 
numai forme diferite de manifestare ale neînlăturatului secta- 
rism, care de veacuri a bântuit si a hărţuit Biserica lui Hristos si 
apoi cu ruşine s-a stins prin puterea şi înţelepciunea lui Hristos, 
care este Capul şi Mirele Bisericii. 



Capitolul 4 
Stiliştii 



2 5 



In anul 1923 s-au adunat la Constantinopol, într-un sinod, 
reprezentanţi ai tuturor Bisericilor Ortodoxe. Acolo, cercetând 
cu frica lui Dumnezeu si cu amănunţime chestiunea calenda- 
rului iulian şi văzând că prin îndreptarea lui nu se aduce nici o 
ştirbire dogmelor, canoanelor Bisericii si rânduielilor Sfinţilor 
Părinţi, şi că prin rămânerea în urmă a calendarului de la 21 la 
8 martie, se calcă rânduiala stabilită de Sfântul si Marele Sinod 
Ecumenic de la Niceea, au hotărât cu toţii să îndrepte 
calendarul iulian si să aducă echinoctiul de la 8 martie la 21 
martie, cum este acum. 



24 Alti sectari la noi in tară mai sunt: lipovenii, stundiştii molocanii 

s.a.,dar fiindcă sunt prea putini la noi si nu constitue o primejdie pentru credinţa noastră 

nu ne-am ocupt de ei cu multa atenţie. 

23 Acest scurt istoric s-a intocmit de redacţia editurii, pe baza lucrării 

Arhim.Cleopa llie,Cuvint de lămurire in legătura cu rătăcirile stilistior. 



Hotărârea a fost primită de toate Bisericile Ortodoxe care 
au luat parte la sinod, prin mitropoliţii, episcopii şi delegaţii 
lor, urmând ca fiecare Biserică să facă îndreptarea calendarului 
când va găsi vremea potrivită. 

Astfel, în anul 1924, la 10 martie, au îndreptat calendarul 
Patriarhia ecumenică de Constantinopol şi Biserica Greciei. 
Apoi, pe rând, Patriarhia Alexandriei, Patriarhia Antiohiei şi în 
anul 1924, în octombrie, a îndreptat calendarul şi Biserica 
noastră Ortodoxă Română, socotind ziua de 1 octombrie drept 
14 octombrie, sărind peste cele 13 zile cu care rămăsese în 
urmă calendarul iulian, de la Sfântul Sinod de la Niceea. 

Iar Sfintele Paşti le serbăm odată cu creştinii ce tin stilul 
vechi din celelalte ţări, pentru unitatea şi pacea Bisericilor 
noastre surori în dreapta credinţă, care încă nu au îndreptat 
calendarul, precum Biserica Rusă, Biserica Ierusalimului, 
Biserica Serbiei ş.a. Ele încă n-au trecut în mod practic la 
îndreptarea calendarului vechi, dar la vreme potrivită îl vor 
îndrepta, după cum a fost înţelegerea tuturor Bisericilor 
Ortodoxe la Constantinopol din anul 1923 şi la Consfătuirea 
panortodoxă din 1948 ţinută la Moscova, care au ajuns la 
înţelegere în această privinţă şi care au hotărât obligatoriu ca 
clerul si credincioşii din fiecare tară ortodoxă să tină stilul 

î î ) î 

bisericesc local pe teritoriul unde se găsesc. Adică în ţara în 
care se ţine calendarul îndreptat, acela să rămână mai departe, 
iar în tara unde încă se mai tine stilul vechi, acela să rămână în 
folosinţă până la vremea potrivită, când va fi întocmit şi 
recunoscut calendarul cel mai desăvârşit pentru toată Ortodoxia. 
Şi acestea toate s-au hotărât de mai-marii păstori ai 
Bisericii Răsăritului numai pentru a se ţine unitatea şi pacea 
dintre Bisericile dreptmăritoare peste care Duhul Sfânt i-a pus 
pe ei păstori. 

Pentru a fi mai întemeiate cele arătate mai sus în privinţa 
hotărârii Consfătuirii Panortodoxe de la Moscova relativ la 
tinerea calendarului în ţară la noi, dăm mai jos cuprinsul 
raportului nr. 60 din 8 august 1954, al Bisericii Ruse din 
Bucureşti, către Cabinetul înalt Prea Sfinţitului Patriarh al 
României, Bucureşti: 

La adresa nr. 439 din 7 august 1954, am onoarea a vă 
comunica, că Biserica Ortodoxă Rusă din Bucureşti prăznuieşte 

toate sărbătorile creştineşti de peste an după calendarul 
îndreptat, adică pe stil nou, după cum se prăznuiesc aceste 
sărbători în întreaga Biserică Ortodoxă Română. 

Superiorul Bisericii Ruse - Bucureşti 
Pr. C. TOMESCU 

Se vede dar clar că nu numai Biserica Ortodoxă Română 
ţine stilul îndreptat, ci chiar şi bisericile ruseşti care se află 
pe teritoriul ţării noastre ţin sărbătorile după calendarul 
îndreptat, potrivit înţelegerii de la Moscova din anul 1948. 

Si acum trebuie să înţelegem că această hotărâre care s-a 
luat la Consfătuirea panortodoxă de la Moscova este un mijloc 
de pace şi de unire între Bisericile Ortodoxe din toată lumea în 
ce priveşte îndreptarea calendarului şi este făcută cu chibzuinţă 
sinodicească si tradiţie canonică, deoarece noi ştim din sfintele 
canoane si din învăţăturile Sfinţilor Părinţi că Biserica noastră 

î î î î 

dreptmăritoare în toate vremurile de-a lungul istoriei a folosit 
două mijloace de a mântui sufletele: scumpătatea şi iconomia 
sau pogorământul. Scumpătatea este cel mai bun dreptar al 
sfintelor canoane din Biserica Ortodoxă, iar iconomia 
pogorământul - este al doilea mijloc şi care uneori pogoară mai 
mult sau mai puţin din îndreptarul scumpătăţii cu scopul sfânt 
de a folosi Biserica pe alte căi. 

De 60 de ani stiliştii lucrează orice taină si orice sfinţire 
în bisericile lor fără arhiereu şi fără ierarhie, şi prin urmare, 
dacă ei n-au ierarhi, nici preoţii lor nu se pot numi preoţi, nici 
Biserica lor Biserică si nici creştinii cei botezaţi de ei nu se pot 
zice cândva creştini. Pentru că unde nu este ierarhie si arhiereu, 
nici sfinţenie nu este, nici mântuire. Fiindcă izvorul tuturor 
sfinţirilor şi darurilor vine numai prin arhiereu. Aşadar, dacă ei 
se numesc pe sineşi Biserică dreptmăritoare şi tradiţională, să 
ne spună în care Biserică dreptmăritoare s-au mai lucrat 
vreodată Sfintele Taine fără arhiereu? 

Iar dacă ei zic că au arhiereu, să ne spună care este 
episcopul lor, cine 1-a hirotonit şi unde îşi are reşedinţa? Căci 
canonul 13 al Sinodului I— II (861) zice: „Semănăturile de 
zâzanii eretice, aruncându-le diavolul cel rău în Biserica lui 
Hristos, si acestea fiind tăiate din rădăcină cu sabia Duhului, a 



venit pe altă cale de uneltire, apucându-se a despărţi trupul lui 
Hristos prin tulburarea schismaticilor. Sfântul Sinod zăgăzuind 
şi această vrăjmăşie a lui, a hotărât de acum înainte ca, preot 
ori diacon, de ar îndrăzni a se depărta de împărtăşirea 
episcopului şi nu-i va pomeni numele la sfinţitele rugăciuni ale 
liturghiilor, precum s-a predanisit Bisericii, să se considere 
aceasta ca osândire asupra episcopului său, ca pentru oarecare 
vinovăţii, înainte de a fi cercetat şi judecat de sinod; unul ca 
acesta, să se supună caterisirii şi să se lipsească de toată cinstea 
ieraticească. Căci cel ce este rânduit în ceata preoţiei şi răpeşte 
judecata mitropoliţilor şi osândeşte însuşi mai înainte de 
judecată, după a sa socoteală, pe părintele şi pe episcopul său, 
acela nu este vrednic nici de demnitatea preotului şi nici de 
numele de preot, iar cei ce vor urma acestuia, de vor fi dintre 
cei ierositi, să cadă din demnitatea lor; iar de vor fi monahi ori 
mireni, desăvârşit să se afurisească din Biserică, până când, 
desfăcând legătura cu schismaticii, se vor întoarce la episcopul 
lor". 

încă să citească ei si canoanele: 18 al Sin. IV ec. si 6 al 
Sin. II ec. şi să înţeleagă că singuri, rupându-se de ascultarea 
episcopilor şi hulind Biserica şi pe conducătorii ei, au căzut sub 
anatema care o arată sfintele canoane 17 ale Sin. VII ec, 3, 4, 
al Sin. IV ec, 31 Apost., 31 şi 34 al Sin. VI, 1 al Sin. I-II, 5 
şi 6 Gangra şi 5 Antiohia, asupra celor ce nu ascultă de 
episcopii lor. 

Decât a judeca ei pe episcopii şi mitropoliţii din Biserica 
noastră Ortodoxă, mai bine ar întoarce ochiul asupra lor, ca 
să-şi cunoască grelele vinovăţii canonice pe care le au, că au 
rupt legătura duhovnicească cu Biserica Ortodoxă şi se conduc 
după mintea lor cea întunecată de mândrie, de ură şi de 
nesupunere. 

Stiliştii au si grave abateri canonice. Iată care sunt cele 

mai grave: 

a) Nu ascultă de hotărârea Patriarhiei Ecumenice din 
Constantinopol, din anul 1923, care a hotărât îndreptarea 
calendarului celui vechi: Canonul 3 al Sin. II ec; 28 al Sin. IV 
ec ; 36 Trulan; 

b) Consideră calendarul sfânt şi fac din aceasta o dogmă; 

c) Nu ascultă nici de Patriarhia Ierusalimului: Canonul 34 
Apostolic; 2 al Sin. 11 ec; 12 al Sin. IV ec; 36 Trulan; 19 
Antiohia; 

d) Nu ascultă de Sinodul Bisericii Ortodoxe Române şi de 
hotărârea întâi-stătătorilor tuturor Bisericilor Ortodoxe, care 
s-au adunat la Moscova în anul 1948; 

e) Preoţii lor, precum şi creştinii conduşi de ei, se 
depărtează de la slujirea şi împărtăşirea cu preoţii şi ierarhii 
noştri, din ură, mândrie, răzvrătire si neascultare; 

,55 5 , 1 

f) Botează şi cunună a doua oară, săvârşind o mare erezie 
şi greşeală dogmatică; Canonul 47 Apostolic; 48, 72 Cartagina; 
1, 47, 91 al Sfântului Vasile cel Mare; stiliştii nu au Sfântul si 

5 5 5 , , 

Marele Mir, pentru că nici episcop nu au care să li— 1 sfinţească, 
şi din această cauză ung copii cu untdelemn de prin candele, 
când îi botează, şi prin aceasta falsifică botezul şi duc în eroare 
pe creştinii care dau copiii pe mâna lor ca să-i boteze; 

g) Au rupt legătura duhovnicească cu ierarhia canonică a 
Bisericii Ortodoxe Române: Canonul 31 al Sfinţilor Apostoli; 

13, 14 şi 15 ale Sin. I-II din Constantinopol; 6 al Sin. II ec; 3 
al Sin. III ec; 18 al Sin. IV ec; 31 şi 34 Trulan; 5 Antiohia; 

10, 11 Cartagina; 

h) Hulesc şi defăima patriarhii, episcopii şi preoţii 
Bisericii care ţin stilul nou, numindu-i „catolici", „lipsiţi de 
har", „eretici", căzând astfel sub osânda canoanelor: 31, 39 
Apostolic; 18 al Sin. I ec; 8 al Sin. IV ec; 34 Trulan; 58 
Laodiceea; 7 Cartagina etc; 

i) Au făcut mănăstiri fără aprobarea Sfântului Sinod; 
j) Preoţii stilişti se duc prin sate străine şi fac slujbe pe 
ascuns, fără să ţină seama de aprobarea episcopului locului şi a 
parohului din acele parohii, căzând prin aceasta sub osânda 
canoanelor 34 Apostolic; 4, 6, 7 al Sin. I ec; 2, 3 al Sin. II 
ec; 8 al Sin. III ec; 28 al Sin. IV ec; 36, 39 Trulan; 9 
Antiohia. 

Acestea sunt câteva din greşelile si abaterile canonice ale 

° 5 5 

celor ce tin stilul vechi în tara noastră. 

Stiliştii sunt consideraţi schismatici, adică dezbinaţi de 

5 5 ' 5 

Biserica Ortodoxă, căci au călcat legile bisericeşti adminis- 
trative, organizându-şi mănăstiri şi biserici deosebite, fără 
aprobarea Sfântului Sinod. Iar dacă îndrăznesc să boteze a doua 



oară, atunci se fac eretici, potrivit cu canonul 47 Apostolic şi 
alte canoane. 

Aceşti stilişti care sunt nesupuşi Bisericii până în ziua de 
azi, rămân o fracţiune schismatică. Dar să se ştie că, în 

'5 5 ' 

decursul istoriei, calendarul a mai fost schimbat de cinci ori 
până acum, şi când va fi nevoie, iar o să se schimbe. 



Capitolul 5 
Credinţe păgâne 



26 



Imediat după schimbările din 1989 şi-au făcut apariţia în 
tara noastră diferite secte si mişcări paracrestine", care au 

5 5 5^5' 

înflorit în «lumea liberă». 

New Age (Noua Eră) 

Una din mişcările cele mai ameninţătoare pentru 
creştinism, foarte puţin cunoscută la noi, este New Age. In 
mare măsură mişcarea este influenţată de ideile Societăţii 

î î î 

Teosofice, întemeiată în 1875 la New York de rusoaica Helena 
Petrovna Blavatsky. New Age încorporează deja mii de 
organizaţii din lume, având ca prim plan construirea unei „noi 
ordini a lumii" ce urmăreşte în final controlul asupra lumii. 

Mişcarea a declarat intenţiile de făurire a „noii ordini a 

5 5 " 

lumii" în 1975, activând în ascuns până atunci. Amintim câteva 
din principiile „Noii Ere": stabilirea unui sistem economic 
mondial unic; o taxă universală; o autoritate mondială care să 
controleze proviziile de hrană ale lumii; datoria de a subordona 
viaţa personală unui directorat universal; arianismul, adică 
supremaţia rasei Vestului; avortul; însămânţarea artificială; 
limitarea şi controlarea numărului de copii; purificarea - acţiu- 
ne de exterminare a celor ce nu vor accepta ideile mişcării etc. 

Acest scurt istoric al noilor mişcări paracrestine din România s-a 
întocmit de redacţia editurii, folosindu-se cartea Biserica şi sectele, ed. 
Ortoxos Kypseli, Bucureşti, 1992; Ierom. Serafim Rose, Ortodoxia şi 
religia viitorului, Chişinău, 1995 ş.a. 

para-crestin; para = „pe lângă", „contra" (<fr. para-, gr. para). 

New Age câştigă, mai ales în Apus, tot mai mulţi 
simpatizanţi şi adepţi prin afişarea de activităţi pacifiste, 
ecologiste, urmărirea unei alimentaţii sănătoase si condiţii fizice 
perfecte, prin practici oculte, în mare parte de provenienţă 
orientală, ca: meditaţia transcedentală, yoga, terapii de 
relaxare, hipnoză, vindecare psihică, vedenii ş.a. Drogurile 
sunt considerate ca «unelte de transformare». Urmăreşte o 
„nouă ordine" a lumii, care va sta sub semnul zodiei 
Vărsătorului, ordine ce vizează o totală răsturnare a valorilor 
lumii actuale, prin tendinţe de relativizare a adevărului, a 
identităţilor, de împăcare a contrariilor, de sincretism etc. In 
această lume înţelesurile noţiunilor de bine si de rău vor fi 
descompuse şi pierdute, iar Lucifer stăpân. 

Mişcarea vrea să înlocuiască Dumnezeul Bibliei prin 
zeităţi păgâne reînviate, promovează credinţa în O.Z.N.-uri şi 
în fiinţe extraterestre. Actul religios central al Mişcării New 
Age este «iniţierea», actul de consacrare lui Lucifer care este 
„Conducătorul Omenirii". 

Foloseşte ca simboluri zvastica, numărul 666, curcubeul 
ş.a. Intre mijloacele de răspândire şi acomodare cu ideile sale 
amintim: muzica (mari concerte în aer liber cu «staruri» ale 
muzicii moderne), casete audio, video, literatură şi filme, în 
special de ficţiune (E.T., Războiul Stelelor ş.a.), jocuri pe 
calculator si jocuri de societate etc. 

Ideile Mişcării New Age fac casă bună cu erezii si rătăciri 
ca: Martorii lui lehova, Mormonii, Moon, Bahai, Yoga ş.a.; cu 
organizaţii internaţionale ca: O.N.U., U.N.E.S.C.O., Consiliul 
International al Bisericilor, Comisia Trilaterală, Francma- 
soneria, Green Peace, Mişcarea Feministă etc. 

New Age este un curent care tinde să integreze toate 
mişcările spiritualiste şi religiile existente astăzi în lume, de la 
satanism la yoga şi de la reînvierea miturilor păgâne la credinţa 
în O.Z.N.-uri. Concepţii contradictorii îşi găsesc locul în 
această paradigmă deoarece ideea centrală este că toate 
formează un întreg în interiorul căruia fiecare religie sau sectă 
îsi are locul ei. Această idee este falsă, întrucât Adevărul 
absolut nu poate fi compus şi contradictoriu, el este Unic şi 
Personal în lisus Hristos. 

Mişcarea îsi croieşte porţi de intrare si în România, în 
special în cercuri din marile centre universitare. 



Biserica unificării 

Numele complet al acestei secte este „Asociaţia Sfântului 
Duh pentru Unificarea Creştinătăţii Mondiale". A fost înfiinţată 
de coreeanul Sun Myung Moon. Secta a luat proporţii începând 
cu 1971, an în care Moon se stabileşte în America. Acesta 
pretinde că a avut o viziune şi că a fost însărcinat de Dumnezeu 
să continue lucrarea Mântuitorului Hristos pe care Acesta n-a 
mai putut-o îndeplini pentru că a fost răstignit. Moon se 
socoteşte pe sine ca al doilea Mesia sau al treilea Adam, care va 
duce la îndeplinire planul lui Dumnezeu de unificare a omenirii. 
Prin naşterea lui şi mai ales prin constituirea „familiei 
adevăraţilor părinţi", pe care acesta a format-o prin căsătoria cu 
o tânără de 18 ani, el afirmă că s-a intrat în Noua Eră, în Epoca 
de Aur, a regenerării neamului omenesc. 

„Domnul" şi „mesia" acestei epoci este Moon. Secta 
promovează cultul lui Moon, numindu-1 «părinte», aşa cum îl 
numesc şi pe Dumnezeu. Mai spun că Biblia nu este completă, 
ea trebuie întregită cu cartea lui Moon, „Principiile Divine". 

Secta număra aproximativ două milioane de adepţi, cu 
toţii puşi în slujba necondiţionată a «părintelui» lor şi a «familiei 
adevărate». 

De menţionat că Moon, ajungând a fi deţinătorul unor 
averi fabuloase, proprietarul unor mari întreprinderi, desfăşoară 
o activitate mascată, prin intermediul unor organisme 
internaţionale create de el, care aparent nu au nimic de-a face 
nici cu Biserica, nici cu credinţa, ca de exemplu: Congresul 
internaţional pentru Unitatea Oamenilor de Ştiinţă (ICUS), 
Academia Profesorilor pentru Pacea Mondiala (PWPA), 
Congresul Mondial al Mijloacelor de informare în masă 
(WMC), Fundaţia Internaţională pentru Ajutor şi Prietenie 
(1RFF). Numărul acestor organizaţii depăşeşte în toată lumea 
cifra de 100. Sunt atât de ascunşi, încât reuşesc să aducă la 
congresele acestor organizaţii chiar teologi ortodocşi, după 
mărturia unui specialist grec. Nu-i de mirare deci că în ultimul 
timp «teologi» ai Bisericii Unificării au conferenţiat în două 
rânduri, după 1990, la Facultatea de Teologie Ortodoxă din 

Bucureşti. Această sectă ne poate da măsura rătăcirilor, a 
blasfemiilor care se aduc lui Dumnezeu de oameni ce pretind a 
fi creştini si încearcă să «încrestineze» si pe alţii. 

5 5 1 î r 5 



Mormonii 

Mormonii, organizaţi în aşa-zisă „Biserica lui Iisus 
Hristos a Sfinţilor ultimelor zile", au apărut în America în anul 
1830. întemeietorul sectei este Joseph Smith Jr. Acesta ar fi 
fost beneficiarul unor «descoperiri», după cum urmează: în anul 
1820 i se arată că toate confesiunile creştine, toate sectele pe 
care el le cunoscuse - Presbiteriană, Metodistă, Baptistă - sunt 
greşite si nu trebuie să urmeze nici una. In 1823 i se arată un 
personaj ca un înger, numit Moroni, care declară în „vedenia" 
respectivă că este fiul lui Mormon (de la care se va trage 
ulterior numele sectei), susţinând că Mormon ar fi fost un 
profet apărut pe continentul american în secolul IV d. Hr. 
Acesta avea să-i dea o însărcinare din partea lui „Dumnezeu". 
Apoi i-ar fi vorbit de o carte, scrisă pe plăci de aur, cuprinzând 
istoria foştilor locuitori ai continentului american, dar si 
„Evanghelia veşnică" în întregime, după cum ar fi fost predată 
de Mântuitorul vechilor locuitori. 

Lui Smith i se îngăduie să intre în posesia cărţii abia peste 
patru ani, deci în 1827, când începe traducerea ei, fără să fi 
cunoscut limba în care aceasta era scrisă - zicând că era un 
amestec de egipteană, chaldeeană, asiriană şi arabă -, şi fără ca 
vreo altă persoană în afară de Joseph Smith să o fi văzut 
vreodată. După ce Smith a tradus cartea, îngerul care îi apăruse 
în vedenie a venit şi a luat acele plăci de la el, aşa că acum nu 
mai există nici o mărturie autentică a provenienţei textului la 
care ei fac referinţă permanent (Cartea lui Mormon). 

Apoi pretind că în 1829 ar fi venit trei din apostoli şi l-ar 
fi hirotonit pe J. Smith, care la rândul lui îl hirotoneşte pe 
Oliver Cowdery, astfel cei doi devenind primii membri ai 
viitoarei secte. In 1844, Joseph Smith este ucis, succesorul lui 
fiind Brigham Young. Acesta se instalează împreună cu adepţii 
sai în statul Utah, în Vestul Americii, într-un ţinut sălbatic, care 
a devenit actualmente centrul internaţional al mormonilor cu 
capitala la Salt Lake City. 

La moartea lui B. Young, numărul mormonilor ajunsese 
la 150. 000 28 , la sfârşitul secolului trecut (1898) erau 254. 000 29 , 
iar astăzi sunt peste patru milioane de mormoni în toată lumea. 

Mormonii se folosesc de 4 cărţi: Biblia, al cărui text după 
părerea lor a fost atât de poluat şi pervertit de-a lungul 
secolelor, încât cu greutate mai poţi afla un verset în forma lui 
originară; de aceea ei se sprijină mai mult pe celelalte cărţi 
«sacre»: Cartea lui Mormon, pe care o socotesc a fi „Cuvântul 
lui Dumnezeu", învăţătură si testamente, care conţine 138 de 
revelaţii, toate fundamentând învăţături specifice ale mormo- 
nilor şi Mărgăritar de mare preţ. Şeful sectei este considerat şi 
profet şi preşedinte. 

Doctrina mormonilor este un amestec de elemente 
creştine, budiste, iudaice, gnostice, teosofice etc, încât cu greu 
ar putea cineva să-i mai socotească creştini, deşi folosesc 
principalele puncte de doctrină ale creştinilor, toate însă 
răstălmăcite. Mormonii sunt de fapt politeişti şi sincretişti. Ei 
cred în mai mulţi dumnezei. După credinţa lor, Dumnezeu 
însuşi a fost la început om, un om ca toţi ceilalţi, care a devenit 
Dumnezeu asa cum vor deveni si alţi oameni. Mântuirea este 
condiţionată de credinţa în lisus ca Hristos, în Joseph ca profet, 
în Brigham ca succesor al acestuia. In cele din urmă cel care dă 
«paşaport» pentru împărăţia lui Dumnezeu este Joseph Smith: 
„Nici un bărbat şi nici o femeie nu va intra în împărăţia 
cerească a lui Dumnezeu fără consimţământul lui Joseph 
Smith". 

Mormonii sunt o sectă apocaliptică. Adepţii lor se cred 
sfinţi pământeni şi se cred chemaţi să salveze întreaga umanitate. 

Cercetează registrele din primării, oficii de stare civilă, 
parohii, declarând că vor să-i „boteze" şi pe cei morţi, pentru a 
beneficia şi cei morţi de apartenenţa la secta lor, şi astfel de 
viata veşnică. 

Sunt selectaţi de preferinţă în rândul tinerilor, în special 
studenţi. Duc o viaţă austeră, nu beau, nu fumează, dar acceptă 
poligamia. Dau 10 la sută din tot ceea ce câştigă comunităţii, 
pentru o aşa-zisă „pensie a eternităţii". Toate fondurile se 



Vezi Concise Guide to Today's Religions, England, 1990, p. 86. 
Vezi Marea Enciclopedie Greceasca, voi. 17, p. 383. 

adună în SUA, de unde sunt distribuite unde cred ei necesar. 
Au un deosebit zel misionar, activând în ultimii ani cu 
preferinţă în Europa de Est. Sunt prezehţi şi în România, 
având centrul în Bucureşti. Misionarii, care sunt băieţi si fete 
între 19-26 de ani, pot fi recunoscuţi prin ecusonul pe care îl 
poartă la piept. 

Baha'i 

După 1989 şi-a intensificat prozelitismul la noi „noua 
religie", Baha'i. întemeietorul şi marele profet al acesteia este 
Baha'u'llah, născut în Teheran, capitala Iranului. Acesta fusese 
profeţit de Bab, care ar fi fost un fel de premergător al lui 
Baha'u'llah. Noua religie este caracterizată de un puternic 
sincretism religios. Hristos, Fiul lui Dumnezeu, este socotit a fi 
doar un profet între ceilalţi. Marii profeţi şi întemeietori de 
religii sunt socotiţi de bahai ca mesageri ai aceluiaşi Dumnezeu, 
pentru diferite epoci istorice: „Din epocă în epocă, câte un 
mare Revelator al lui Dumnezeu - un Krishna, un Zoroastru, 
un Moise, un lisus, un Mahomed - apare în Orient, ca un soare 
spiritual, pentru a lumina inimile întunecate ale oamenilor şi a 
le trezi sufletele adormite". 

Bahaii afirmă că adevărurile etice si relaţiile sociale 
păstrate de la vechile religii sunt perimate azi, de aceea este 
nevoie de a asculta şi a face parte din noua religie. „Marele 
educator" s-a stins din viaţă în 1892, după o lungă perioadă de 
întemniţare, în urma unui atac de febră, încredinţându-1 prin 
testament pe fiul său, Abdu'1-Baha, ca reprezentant şi interpret 
al tuturor învăţăturilor si scrierilor sale. 

„Noua religie", Bahai, are astăzi un virulent caracter 
prozelitist în întreaga lume. 



Yoga 

Yoga nu este o simplă gimnastică nevinovată, cum vrea să 
se înţeleagă la prima vedere, ci o practică păgână, vrăjitoreas- 
că, prin care se invocă în mod conştient sau inconştient forţe 
malefice (draci), prin acele mantre din limba sanscrită pe care 
mintea nu le înţelege (Mantra = vers vedic cu valoare magică, 
adică vrăjitoresc) şi prin poziţiile (asane) corporale adoptate. 

Yoghinii cred în zei şi se închină lor (nu cred în 
Dumnezeul creştinilor). Pentru ei omul este o manifestare a 
unei zeităţi, nu o creaţie a lui Dumnezeu ca persoană. La ei 
noţiunile de bine si de rău sunt relative si iluzorii. 

Mai zic că destinul (karma) fiecăruia trebuie „ispăşit" 
într-un număr (ciclu) oarecare de vieţi. Apoi printr-o 
depersonalizare completă şi prin „meditaţie şi asceză" omul 
trebuie să-si realizeze singur transcendenta, ei afirmând că totul 
stă în puterea omului şi că resursele necesare se găsesc în sine. 

Tot sistemul yoga se bazează pe demonica idee a 
identităţii dintre om si Dumnezeu (în sensul că sufletul si 
Dumnezeu sunt de aceeaşi natură). La această falsă identitate 
trebuie să ajungă yoghinul - bolnav de mândrie -, în stările lui 
de aşa-zisă meditaţie spirituală. 



„Yoga creştină" 

Yoga hindusă este cunoscută în Vest de mai multe 
decenii, ea dând naştere, mai ales în America, la nenumărate 
secte şi mai ales la nenumărate forme de terapii, care nu-şi 
afirmă nici un conţinut religios. 

Esenţială în Yoga nu este atât disciplina în sine, cât 
meditaţia la care trebuie să se ajungă. Trebuie însă să se ştie că 
şi cel care nu urmăreşte decât aspectul fizic al practicii Yoga, 
se predispune deja către anumite atitudini spirituale şi 
experienţe demonice, de care nici măcar nu este conştient. 

Prin anii 50, un călugăr francez benedictin şi-a notat 
experienţele încercate, pe când se străduia să facă din Yoga o 
practică creştină 30 . (De la Conciliul 11 Vatican au pătruns multe 
practici religioase orientale în mănăstirile catolice). 

Bineînţeles că această idee de «yoga creştină» este o idee 
păgână, căci scopul ascuns al acestei practici este de a folosi 
tehnica yoga sub numele de «meditaţie creştină», pentru a obţine 
efecte de relaxare, mulţumire şi pasivitate mintală, care să 
favorizeze receptarea fără impedimente a ideilor şi 
experienţelor cu finalitate demonică. 

Spre exemplu, potrivit practicantului aşa-zisei «yoga- 
creştine», exerciţiile produc un efect de un calm excepţional şi o 

30 J.M. Dechanet, Christian Yoga, Harper Row, New York, 1972, 
prima trad. engleză a apărut în 1960. 

stare euforică de sănătate, care îi îngăduie să facă mai mult 
bine, în planul fizic şi spiritual. 

înşelăciunea este aşa de mare, încât călugărul catolic ce 
practica yoga scria că: „Persoana relaxată este gata să vibreze 
la atingerea Duhului Sfânt şi să primească cu bucurie ceea ce 
Dumnezeu binevoieşte să o lase să simtă", crezând că această 
«cuprindere» este cea mai înaltă formă a contemplării creştine. 
Şi astfel credea că „în fiecare zi exerciţiile şi întreaga disciplină 
Yoga facilitează curgerea în mine a harului lui Hristos", 
totodată zicând că „foamea de Dumnezeu creşte în permanenţă, 
la fel si setea de dreptate si dorinţa arzătoare de a fi creştin în 
adevăratul sens al cuvântului". 

Oricine înţelege natura înşelăciunii diavoleşti sau a falsei 
experienţe duhovniceşti. Potrivit Sfântului Ignatie Briancianinov, 
există două forme principale de înşelăciune diavolească. Prima 
şi cea mai spectaculoasă dintre ele apare atunci când cineva se 
luptă să dobândească un înalt nivel spiritual şi să se 
învrednicească chiar de viziuni, fără să se fi curăţit de patimi, 
bazându-se exclusiv pe înţelepciunea sa. Unei asemenea 
persoane diavolul îi dăruieşte «viziuni» pe măsură. 

Există însă si o formă de înşelăciune diavolească mai 
obişnuită şi mai puţin spectaculoasă, care nu oferă victimelor ei 
viziuni extraordinare, ci doar exaltate „sentimente religioase". 
Aceasta se întâmplă, după cum scrie episcopul Ignatie, „atunci 
când inima doreşte si se străduieşte să obţină bucuria 
cugetărilor sfinte şi dumnezeieşti, nefiind încă pregătită pentru 
ele". Cel care nu are o inimă înfrântă, cel care se bazează pe 
faptele sale şi pe vrednicia sa, cel care nu se ţine strâns de 
învăţătura Bisericii Ortodoxe, ci urmează unei alte «tradiţii», pe 
baza căreia îşi formează propria concepţie de viaţă, acela este 
stăpânit de înşelăciune diavolească. 

In descrierea acestei mostre de „Yoga creştină" se 
identifică tocmai trăsăturile persoanei, care, din punct de vedere 
spiritual, rătăceşte, fie în direcţia religiilor păgâne, fie în cea a 
experienţelor «creştine» sectare. In amândouă aceste direcţii 
avem de-a face cu aceeaşi „deschidere" si cu aceeaşi dorinţă de 
a fi „cuprins" sau „apucat" de un „duh"; aceeaşi căutare, nu de 
Dumnezeu, ci de „consolări spirituale", aceeaşi auto-intoxicare 

care este luată drept „stare de graţie"; aceeaşi uşurinţă de 
necrezut cu care oricine devine deodată „contemplativ" şi 
„mistic"; aceleaşi „revelaţii mistice" şi stări pseudo-spirituale. 

Orice persoană, cât de puţin avizată asupra trăirii 
duhovniceşti ortodoxe, vede că acest biet „yoghin creştin" este 
victima unor demoni mai mărunţi, care îi pândesc pe căutătorii 
de „experienţe spirituale". El a căzut pradă propriilor sale 
„închipuiri religioase" produse de o minte bolnavă şi de o inimă 
total nepregătită pentru purtarea unui război nevăzut contra 
înşelăciunilor diavoleşti. 

Nici o ramură din yoga nu are nimic comun cu practicile 
creştine, deşi se vehiculează o legătură între rugăciunea lui lisus 
şi aşa-numita „yoga creştină", ci dimpotrivă, sunt împotriva 
creştinismului, împotriva poruncilor lui Dumnezeu; cum este şi 
cazul practicii Tantra-Yoga (desfrâu în comun), care este 
practicată din nefericire şi în ţara noastră de un număr de tineri, 
sub conducerea „spirituală" - ca să nu zicem demonică - a lui 
Gregorian Bivolaru şi care practic a distrus mii de tineri naivi şi 
creduli. 

„Sunt unii oameni care numesc comuniune mistică 
plăcerea trupească săvârşită în comun... Părtaşii la des- 
frânare, fraţii destrăbălării, falsifică cuvintele lui Dumnezeu! 
...Aceşti oameni, de trei ori ticăloşi, îmbracă în cuvinte 
sfinte comuniunea trupească şi afrodisiacă şi cred că ea îi 
urcă în împărăţia lui Dumnezeu..." 31 . 

„Zen-ul creştin" 

Mulţi creştini occidentali, având acelaşi sentiment de 
adâncă nemulţumire fată de „creştinismul" occidental, în general, 
şi dorinţa de a-1 îmbogăţi cu dimensiunea unei contemplaţii 
pierdute, au apelat la practica zen. 

Tehnica zen-ului japonez este foarte asemănătoare cu 
yoga indiană, din care de fapt şi derivă, deşi este cu mult mai 
simplă. Este vorba tot de o postură corporală (dar lipseşte 
varietatea posturilor fizice din yoga), de o tehnică a respiraţiei, 
de repetarea unei formule „sacre" după dorinţă, precum şi alte 
mici detalii caracteristice zen-ului. 



Clement Alexandrinul, Stromate, Stromata a IlI-a, cap. IV. 

Scopul este însă identic cu cel din yoga: Părăsirea 
gândirii raţionale şi atingerea unei stări de linişte şi de 
meditaţie calmă. 

Ei consideră că chiar şi cei începători în meditaţia zen au 
posibilitatea să atingă «senzaţii de comuniune» şi să aibă senti- 
mentul unei prezenţe supranaturale, împreună cu savoarea unei 
„tăceri mistice"; la fel, susţin că prin zen, starea de contem- 
plaţie, care le era rezervată doar câtorva „mistici" iniţiaţi, este 
lărgită, astfel încât „cu toţii au viziuni şi ajung la «satori» 
(iluminare)". 

Autorul cărţii „Christian Zen" (Zen creştin) 32 , un preot 
catolic irlandez, vorbeşte de o înnoire a creştinismului, 
afirmând că aceste experienţe pot fi dobândite de oricine, fie el 
creştin sau necrestin. Si cu adevărat, la o Convenţie pe temele 
meditaţiei Zen, care a avut loc lângă Kyoto, autorul spune că: 
„Lucrul surprinzător a fost absenţa desăvârşită a unei credinţe 
comune, care să-i unească pe cei prezenţi. Pe nimeni nu inte- 
resa câtuşi de puţin ce credea sau ce nu credea celălalt şi nimeni 
nu a pomenit nici măcar o singură dată numele lui Dumnezeu". 
Experienţele de „iluminare" avute de cei ce practică zen- 
ul sunt esenţial aceleaşi cu experienţele „cosmice" întâlnite în 
şamanism şi în multe alte religii păgâne. Autorul cărţii citate 
chiar a fost surprins să constate că experienţele Zen sunt foarte 
asemănătoare cu cele penticostale, ceea ce 1-a determinat să 
primească „Botezul Duhului" la una din „întâlnirile harisma- 
tice". Apoi recomandă penticostalilor, pentru a-şi „elibera poten- 
ţialul uman de iluminare psihică", să practice meditaţia zazen. 

Motivele pentru care Ortodoxia respinge aceste practici 
sunt aceleaşi ca şi în cazul yogăi aşa-zis creştine. Deosebirea 
între „Zen-ul creştin" şi „Yoga creştină" este că primul este 
mai popular şi nu atât de ezoteric ca cea de-a doua. Persoanele 
capabile să afirme că experienţele agnostic-păgâne, de tip zen, 
pot constitui „baza unei reînnoiri mistice creştine", sunt cu totul 
străine de adevărata şi marea tradiţie patristică ortodoxă, care 
presupune o credinţă arzătoare, convingeri adevărate şi luptă 
intensă ascetică. 



Toate acestea se întâmplă pentru că trăim vremuri când 
proorocul mincinos se află şi în persoana câte unui ins, poate 
bine intenţionat, dar ignorant, care, cu convingerea că luptă 
pentru fericirea aproapelui, nu face altceva decât să-1 împingă la 
dezastru psihic şi spiritual. 

Meditaţia transcendentală 

Tehnica de meditaţie orientală cunoscută sub numele de 
„Meditaţie Transcendentală"" (pe scurt MT) a fost adusă în 
America de un yoghin indian, pe nume Maharishi Mahesh 
Yogi, începând să capete un puternic avânt mai ales după 1961. 
Amintim că şi grupul de muzică „Beatles" a practicat MT, 
sporindu-i astfel mult publicitatea. 

In 1975 mişcarea a atins apogeul în America, cu aproape 
10.000 de cursanţi în fiecare lună şi cu peste 600.000 de 
simpatizanţi. In toţi aceşti ani ea s-a folosit intens în cadrul 
armatei, în învăţământul de stat, în închisori, spitale, anumite 
grupuri religioase, şi chiar în interiorul unor parohii ale 
Arhiepiscopiei greceşti din America, fiind considerată o formă 
neutră de „terapie mintală", compatibilă cu orice practică sau 
credinţă religioasă. 

Cursurile MT sunt numite „cursuri despre cum să fii 
fericit fără să încerci cu adevărat". Maharishi însuşi le 
numeşte tehnici care sunt foarte uşoare, fiind aspru criticat 
de alţi yoghini hinduşi pe motivul că vulgarizează vechea 
tradiţie indiană Yoga şi că pune la îndemâna maselor, pentru 
bani, practici ezoterice milenare. In scopurile, premisele şi 
rezultatele sale, MT nu diferă semnificativ de „Yoga creşti- 
nă" sau de „Zen-ul creştin", ci diferă doar printr-o simplifi- 
care extremă a tehnicilor şi a întregii sale filosofii, prin 
uşurinţa cu care se ajunge la rezultatele dorite. 

Propovăduitorii acestei practici zic că „MT nu necesită 
nici un fel de convingeri, capacitate de înţelegere sau coduri 
morale si nici măcar să fii de acord cu filosofia sau ideile sale", 
şi că „ea este pur şi simplu o tehnică, care se bazează pe 
tendinţa naturală a minţii de a căuta fericirea şi plăcerea... In 



William Johnston, Christian Zen, Harper Row, New York, 1971. 



J Robbins şi D. Fisher, Calm fără pastile - meditaţia 
transcendentală de la A la Z, Peter H. Wyden, Inc.; New York, 1972. 

timpul meditaţiei transcendentale mintea cursantului trebuie să 
urmărească exact lucrul care i se pare mai firesc şi mai plăcut 
în acel moment". Totodată ei pun accent pe faptul că este 
esenţial ca la început persoana să nu-şi folosească deloc 
capacitatea de gândire intelectuală. 

Tehnica concepută de Maharishi este aceeaşi în toate cen- 
trele MT din lume: După două cursuri introductive, persoana 
plăteşte taxa şi apoi merge la „iniţiere". în „camera de ini- 
ţiere", după ceremonie (care este în limba hindusă), i se cere să 
se închine de mai multe ori portretului guru-lui lui Maharishi. 

Traducerea ceremoniei nu este niciodată dezvăluită celor 
ce se iniţiază; ea este cunoscută doar de învăţători si de cei care 
sunt ei însisi iniţiatori. 

Această ceremonie nu este nimic altceva decât 
tradiţionalul ritual hindus de închinare la zei (puja), în care se 
includ guru-ul zeificat al lui Maharishi şi întregul şir de 
„maeştri" prin care el însuşi şi-a primit iniţierea. 

Şi iată cum este introdus agnosticul modern, de cele mâi 
multe ori pe nesimţite, în sfera practicilor hinduiste; el este 
condus spre a executa un gest la care strămoşii săi creştini nu ar 
fi consimţit niciodată, preferând să fie mai curând ucişi în cele 
mai sângeroase torturi. Acest gest se numeşte închinare la idoli, 
în plan spiritual, explicaţia succesului spectaculos al meditaţiei 
transcendentale constă în „simpla" comitere a acestui păcat 
capital şi nu neapărat în respectarea tehnicii psihice în sine. 

Odată iniţiat, practicantul MT meditează zilnic un anumit 
timp, lăsându-şi mintea să se desfăşoare liber şi repetând 
„mantra" cât mai des consideră el necesar; experienţele care 
apar fiind supuse frecvent controlului maestrului. 

Hinduşii având pretenţia că MT nu înlocuieşte alte religii, 
ci „le întăreşte" pe cele care există deja, indiferent de credinţa 
practicanţilor, mulţi pseudo-creştini s-au lăsat înşelaţi de această 
practică demonică, gândind că MT le adânceşte propria religie 
si o îmbunătăţeşte cu noi înţelesuri. 

MT este o fază a interesului pentru ocultism din socie- 
tatea umană în a doua parte a secolului XX. Iar rezultatele 
acestui interes sunt si ele grăitoare. Deşi în reclamele si 
publicaţiile lor se arată mereu instructori şi practicanţi zâmbind 
cu gura până la urechi şi plesnind de sănătate, s-au dat 



publicităţii nenumărate cazuri de instructori şi discipoli MT, 
care au fost loviţi de maladiile obişnuite ale celor care se ocupă 
cu practici oculte: boli mintale şi nervoase, sinucideri, tentative 
de crimă, posedări de natură demonică. 

In 1978, Curtea Federală a Statelor Unite a luat până la 
urmă hotărârea că MT este într-adevăr de natură religioasă şi 
deci predarea ei în şcoli este interzisă 34 . Această decizie va 
limita fără îndoială si mai mult influenta MT în care mulţi vor 

î î î 

continua poate să vadă o formă de meditaţie compatibilă cu 
creştinismul; atitudine care, din păcate, există si constituie si ea 
un trist semn al vremilor. 

„Noua spiritualitate" faţă în faţă cu Creştinismul 
Prezenţa cultelor orientale s-ar putea exemplifica la 
nesfârşit; în fiecare an apar culte noi sau variante noi ale altora 
vechi. Insă ce se remarcă în plus este că, pe lângă cultele 
specific religioase, se manifestă prezenţa din ce în ce mai 
intensă, în ultimele decenii mai ales, a asa-numitelor culte de 
conştiinţă (culte care se pretind nereligioase). 

Aceste grupuri de „terapie mintală" includ organizaţii, 
precum „Erhard Seminars Training", „Rolfing", „Silva Mind 
Control" (Controlul mintal Silva), „Lifespring" (Izvorul Vieţii) 
şi încă multe alte forme de „seminarii" (întâlniri) şi „bio- 
feedback" (biorăspuns), care oferă o „descătuşare a tensiunilor" 
şi o „captare a potenţialelor ascunse" ale omului, exprimate 
într-un jargon „ştiinţific" de secol XX, mai mult sau mai puţin 
plauzibil. De asemenea, se menţionează şi alte mişcări de 
„conştiinţă", care sunt mai puţin la modă astăzi, de la „Ştiinţa 
creştină" şi „Ştiinţa mintală" până la „Scientologie" 35 . 

34 Vezi MT in court „MT în faţa instanţei". 

15 Tot aici mai amintim şi alte terapii şi mişcări paranormale, de care 
bunii creştini trebuie să se ferească: radiestezia, bioenergia, medicina holistă 
cu toate ramurile ei (homeopatia, acupunctura, reflexologia - care folosesc 
„energii vindecătoare" pentru a „reface armonia forţelor vitale în fiecare 
celulă umană", pentru a „echilibra energetic organismul", a intra în 
„armonie cu energiile cosmice" şi a „regenera armonia în organismul 
suferind" -, antroposofia, remediile florale, diagnosticul bolilor cu ajutorul 
pendulului, a chiromanţiei, a energiilor spirituale, cristaloterapia, 
cromoterapia şa.), şi toate terapiile care au ca scop folosirea „energiilor şi 
puterilor cosmice" pentru realizarea „armoniei" dintre Dumnezeu şi om, sau 
„refacerea echilibrului energetic" al omului, hipnoza, terapia regresivă, 

Toate aceste mişcări sunt incompatibile cu Creşti- 
nismul. Creştinii ortodocşi nu trebuie să aibă absolut nimic 
de-a face cu ele. 

Şi iată de ce suntem atât de categorici: 

1. Aceste mişcări nu au nici o fundamentare în tradiţia si 
practica creştină, ci sunt pur şi simplu fructul religiilor păgâne 
orientale sau al practicilor spiritiste moderne, mai mult sau mai 
puţin diluate, şi prezentate adesea ca fiind „lipsite de conţinut 
religios". 

Nu numai că învăţătura lor este greşită si în totală 
discordanţă cu doctrina creştină despre viaţa duhovnicească, 
dar, prin experienţele lor religios-păgâne şi prin experimentele 
lor psihiste, ele pun în pericol sănătatea mintală a celor care le 
devin victime, ducând la dezastru psihic şi la pierderea 
sufletului pentru totdeauna, ştiind că fără Hristos şi fără 
Biserică nu este mântuire. 

2. Mai precis, experienţele de „tăcere spirituală" pe care 
le oferă diferitele tipuri de meditaţie, fie cele aşa-zis lipsite de 
conţinut religios (precum meditaţia transcendentală, unele 
forme de Yoga si Zen si cultele seculariste), fie cele cu conţinut 
religios păgân (precum Hare Krishna, „Divine Light Mission", 
„Organizaţia celor 3H" etc), conduc în întregime într-o zonă 
spirituală „cosmică" unde partea cea mai profundă a persona- 
lităţii umane intră în contact cu fiinţe spirituale reale. 

Aceste fiinţe, pentru omul aflat în starea de după căderea 
din rai, nu sunt altceva decât demonii sau spiritele căzute, care 
se află în cea mai mare apropiere faţă de om 36 . 

3. Partea cea mai periculoasă a acestor „iniţieri" constă în 
aceea că ele scapă controlului conştient al voinţei omului; 
astfel, odată „iniţiat" în aceste „culte de conştiinţă", este adesea 
cu neputinţă să te mai opui participării la experienţe psihice 
nedorite. 

Rezultă că „noua conştiinţă religioasă" este un duşman al 
Creştinismului cu mult mai puternic şi mai periculos decât au 



dianetica, urinoterapia, ufologia, parapsihologia, toate terapiile de prove- 
nienţă păgan-orientală, folosirea zodiacului, a astrologiei, a ocultismului 
credinţa in reincarnare, destin ş.a. 

Vezi Sfântul Ignatie Briancianinov: Despre înşelare şi Experienţe 
Ascetice. 

fost vechile erezii din trecut. Deoarece atunci când se pune 
accentul pe experienţă în detrimentul doctrinei, atunci însăşi 
învăţătura după care putem distinge şi identifica binele de rău, 
cade sau devine inoperantă, iar duhurile necurate au cale liberă 
de atac, datorită pasivităţii şi „deschiderii" pe care le exaltă 
toate aceste noi culte; ele nu fac altceva decât să transforme 
persoana umană în unealtă pasivă a manifestărilor demonice. 

Faptul acesta este demonstrat de numeroasele studii care 
s-au făcut asupra acestor „culte de conştiinţă". Ele dau în 
vileag evoluţia progresivă a acestor experienţe, care la 
început sunt „bune" sau „neutre", pentru a deveni în final 
ciudate, terifiante si în ultimă instanţă indubitabil demonice. 
Chiar latura strict fizică a unor discipline psihice, precum 
Yoga, este periculoasă pentru că aceasta derivă din ea şi 
predispune la atitudini şi experimente psihice şi demonice care 
sunt de fapt scopul iniţial şi permanent al practicii Yoga. 

Puterea de seducţie a „noii conştiinţe religioase" este atât 
de mare încât ea se poate înstăpâni chiar şi asupra acelora care 
afirmă cu tărie că sunt creştini. Nu este vorba aici doar despre 
cei care se complac în sincretismele sau combinaţiile artificiale 
dintre creştinism si cultele orientale la care ne-am referit mai 
sus, ci, mai grav, este vorba şi despre cei care se consideră pe 
ei însisi nişte creştini înflăcăraţi. Profunda ignorare a autenticei 
trăiri creştine din zilele noastre creează condiţiile proliferării 
unei false spiritualităţi creştine, a cărei natură este strâns 
înrudită cu „noua conştiinţă religioasă". 

Părinţii contemporani ai Bisericii Ortodoxe au stabilit ca: 
Cei ce practică yoga, zen, bioenergie, radiestezie sau altceva 
asemănător acestora (care acceptă reîncarnarea, destinul sau 
predestinaţia), să se supună canoanelor pentru vrăjitori, până 
la îndreptare. 

* * * 



Pe lângă aceste erezii, secte si mişcări paracrestine si 
parareligioase prezentate mai sus - noi rezumându-ne doar la 
prezentarea sumară a celor mai mari şi mai cunoscute -, mai 
sunt şi altele, destul de numeroase, care au apărut şi în ţara 
noastră, în special după anul 1989, toate având scopul de a 

amăgi pe credincioşii Bisericii: Căci mulţi vor veni în numele 
Meu, zicând: Eu sunt Hristos, şi pe mulţi îi vor amăgi... Căci 
se vor ridica hristoşi mincinoşi şi prooroci mincinoşi şi vor da 
semne mari şi chiar minuni, ca să amăgească, de va fi cu 
putinţă, şi pe cei aleşi (Matei 24 , 5, 24). 



Capitolul 6 



Ecumenismul 



Mişcarea ecumenică, care din 1948 a primit denumirea de 
Consiliul Ecumenic al Bisericilor CEB (sau Consiliul Mondial 
al Bisericilor CMB), este de origine engleză şi americană 38 , şi 
îşi are rădăcinile în lumea anglicană şi protestantă din a doua 
jumătate a secolul al XlX-lea. Ea a fost precedată de un număr 
de organizaţii anglicane şi protestante, care militau pentru 
apropierea şi colaborarea Bisericilor, îndeosebi pentru înlătu- 
rarea războaielor dintre popoare. 

Au fost mai multe adunări generale ale CEB, unde s-au 
pus în discuţie multe subiecte. S-a arătat şi că CEB nu este şi nu 
va trebui niciodată să devină o supra-Biserică, adică nu este 
Una Sfântă, despre care vorbesc mărturisirile de credinţă, ci 
are doar menirea să «ajute» „Bisericile" spre a-şi găsi 
unitatea în Hristos. Totodată s-a specificat că hotărârile luate, 
fie de adunarea generală, fie de alte organisme ale consi- 
liului, nu aduc nici o atingere libertăţii Bisericilor membre, 
care erau libere să le accepte sau să le respingă. 

Acest capitol s-a întocmit folosindu-se următoarele surse: John 
Meyendorff, Biserica Ortodoxă ieri si azi, Bucureşti, 1996, p. 187; I.B.U. 
voi. II, Bucureşti, 1993. 

Biserica Catolică nu este membru al CEB, întrucât cercurile 
Vaticanului, în frunte cu papa, înţeleg unirea catolicilor cu alţi creştini 
numai ca o subordonare a acestora autorităţii supreme a pontifului roman; 
aceasta o arată lămurit Decretum de Oecumenismo (Decretul despre 
Ecumenism) şi Decretum de Eclesiis Orientalibus Catholicis (Decretul 
despre Bisericile orientale catolice) - este vorba de Bisericile unite cu Roma 
-, ambele promulgate la 21 octombrie 1964, în care uniatismul este dat ca 
model pentru situaţia pe care ar avea-o Bisericile Ortodoxe în eventuala lor 
«unire ecumenică» cu Biserica Catolică. 



Insă cu toate acestea, delegaţii Bisericii Ortodoxe au avut 
mult de luptat împotriva pretenţiilor protestanţilor de a tran- 
sforma CEB într-o suprastructură eclezial-universală sau într-un 
sinod al tuturor Bisericilor si denominatiunilor creştine. 

î î î 

Doctrina oficială a organizaţiei afirmă că „CEB reprezintă 
o asociaţie frăţească de Biserici, care mărturisesc pe Domnul 
lisus Hristos ca Dumnezeu şi Mântuitor, după Scriptură, şi se 
străduiesc să răspundă împreună la chemarea lor comună pentru 
slava singurului Dumnezeu - Tatăl, Fiul şi Sfântul Duh". 

După zeci de ani de consfătuiri, discuţii, întruniri şi 
congrese, se constată că ele sunt departe de a fi realizat unitatea 
de credinţă în lisus Hristos, pentru ca toţi creştinii din lume să 
mărturisească cu o inimă şi într-un glas: „Cred întru Una, 
Sfântă, Sobornicească şi Apostolească Biserică". 

In afară de Consiliul Ecumenic, mai sunt si alte 
organizaţii mondiale care sub masca ecumenismului încearcă să 
reunească toate confesiunile creştine si necrestine într-o 
supraconfesiune lipsită de har - şi deci lipsită de mântuire - şi 
având ca aspiraţie numai scopuri sociale. 

„Din punct de vedere ortodox, ecumenismul creştin nu 
poate să fie deci o căutare a unităţii cu orice preţ pe baza unui 
minim numitor comun; ceea ce-i va uni pe creştini este 
plenitudinea adevărului, căci Hristos este plenitudinea şi 
niciodată El nu-si va abandona Biserica*. Prezenta ortodocşilor 
în sânul mişcării ecumenice este expresia unui imperativ de 
iubire frăţească fată de toţi cei ce se reclamă ai lui Hristos, dar 
această iubire, venită de la Dumnezeu, nu poate să fie o 
iubire fără adevăr" 39 . 

„Se cere de asemenea membrilor Bisericii Ortodoxe, să 
fie cu mare grijă ca nu cumva să renunţe la ceva din tradiţia 

* Cât despre cei ce au schimbat sau schimbă cele primite de la Sfinţii 
Părinţi - într-o măsură cât de mică -, iată ce scrie Sf. Ignatie Teoforul în 
Epistola către Policarp, episcopul Smirnei: „Tot cel ce vorbeşte împotriva 
celor statornicite, chiar dacă este vrednic de credinţă, chiar de posteşte, 
chiar de trăieşte feciorelnic, chiar de face minuni, chiar dacă are darul 
proorociei, să ţi se arate ţie ca un lup îmbrăcat în piele de oaie, lucrând 

stricăciunea oilor". 

John Meyendorff, Biserica Ortodoxă ieri şi azi, Bucureşti, 1996, p. 

noastră milenară, din învăţăturile Sfinţilor Părinţi si mai 

7 9 9 9 9 

ales din dogmele Bisericii Ortodoxe, stabilite şi apărate de 
atâţia sfinţi si cu atâta jertfă. 

9 9 9 •* 

Că dacă Sfinţii Părinţi întruniţi la cele şapte Sinoade 
ecumenice şi la cele unsprezece sinoade locale în primele 
veacuri creştine nu ar fi fost cu mare atenţie la apărarea 
dogmelor şi învăţăturilor credinţei ortodoxe, noi astăzi poate nu 
mai eram creştini ortodocşi. Deci trebuie să fim cu luare aminte 
ca jertfa Sfinţilor noştri Părinţi să nu fie zadarnică. Altfel ne 
pierdem si noi mântuirea si dezbinăm si pe credincioşii Bisericii 
Ortodoxe, atât de statornici, evlaviosi si devotaţi" . 

' '555 



Reţinerile ortodoxe fată de Consiliul Ecumenic sunt 
întemeiate pe temerea, conştientă sau inconştientă, de a vedea 
Biserica Ortodoxă legată de o instituţie pe care, de fapt, nu o 
reprezintă, deşi statutele Consiliului şi declaraţiile reiterate de 
conducătorii săi afirmă că Bisericile membre îşi păstrează 
întreaga libertate, doctrinară şi administrativă. 

Participarea ortodocşilor trebuie văzută bineînţeles în 
lumina adevărului afirmat cu tărie de Sfinţii Părinţi ai Bisericii, 
căci ar fi un pericol foarte mare să acceptăm relativismul, 
superficialul şi secularismul ca principii ale angajării noastre 
ecumenice. „In afara Bisericii nu există mântuire. Casa lui 
Dumnezeu este una singură şi este cu neputinţă să se 
mântuiască cineva în altă parte decât în Biserică" zice Sf. 
Ciprian al Cartaginei; de asemenea, Fericitul Augustin spune: 
„Mântuirea ni se dă prin Biserică, iar cei ce sunt în afara 
Bisericii nu vor primi viaţa veşnică". „In afara Bisericii se 
poate să ai trepte ierarhice, taine, «Aliluia» şi «Amin», 
Evanghelie, credinţă şi să propovăduieşti pe Dumnezeu în trei 
ipostasuri, dar mântuire poţi să ai exclusiv în Biserica 
Universală şi Dreptmăritoare". La fel, Sfântul Irineu de Lyon 
spune: „Unde este Biserica, acolo este şi Duhul Sfânt, iar unde 
este Duhul Sfânt, acolo este Biserica si tot harul, iar Duhul 
Sfânt este Adevărul; cei care se depărtează de la Biserică (...) 



Ne vorbeşte Părintele Cleopa, voi. 6, Episcopia Romanului, 1998, p 138 

se pedepsesc pe ei înşişi, şi tocmai despre ei spune Sfântul 
Apostol Pavel că după prima şi a doua mustrare îndepărtează-te 
de ei". 

Este incontestabil că poziţia ecleziologică a Bisericii 
Ortodoxe acordă participării sale o semnificaţie esenţialmente 
diferită faţă de cea pe care o întâlnim la comunităţile născute 
din Reformă: ortodocşii şi protestanţii nu văd în Consiliul 
Ecumenic aceeaşi realitate. 

y 

Protestanţii, pentru care Biserica rămâne esenţialmente „o 
comunitate a păcătoşilor iertaţi", consideră în general că 
dezbinările creştinilor în istorie sunt dezbinări ale Bisericii 
însăşi. Ei zic că unitatea Bisericii despre care vorbeşte Crezul 
nu este deplin realizată de nici una dintre confesiunile creştine, 
ci fiecare dintre acestea trebuie să o caute. Tocmai aceasta ar fi 
funcţia Consiliului Ecumenic: mulţumită lui, Biserica, apro- 
piindu-se de unitate, va deveni mai pe deplin Biserică; ea s-ar 
„căi" pentru păcatul împotriva unităţii de care s-a făcut 
vinovată şi ar ajunge astfel la o mai mare fidelitate fată de 
Dumnezeu. In expunerile lor ecumenice, numeroşi responsabili 
protestanţi insistă neobosit asupra necesităţii ca toate Bisericile 
să renunţe la orice exclusivism dogmatic, la orice „nu putem" 
doctrinar, zicând totodată că: „Într-un anume sens, putem 
considera Biserica precum o facem în cazul credinciosului 
individual, despre care se poate spune că este drept şi păcătos în 
acelaşi timp...". 

Bineînţeles că ortodocşii nu pot accepta această teologie a 
Bisericii în acelaşi timp „drepte şi păcătoase": taina Bisericii 
constă, într-adevăr, tocmai în faptul că împreună, oamenii 
păcătoşi alcătuiesc Biserica infailibilă, Trup al lui Hristos, 
templu al Duhului, stâlp şi temei al adevărului. Nu se poate 
face deci nici o analogie între individ, membru păcătos, şi 
Biserică - Trup al lui Hristos. 

Atitudinea protestantă apare ortodocşilor ca o negare a 
deplinei şi realei prezenţe a lui Hristos în Biserică, ca un refuz 
al făgăduinţei pe care El a făcut-o ucenicilor Săi: Iar când va 
veni Acela, Duhul Adevărului, vă va călăuzi la tot adevărul 
(loan 16, 13). Acest adevăr deplin este deci prezent într-o 
Biserică vizibilă, care este unică, sfântă, universală şi apos- 
tolică, de care celelalte confesiuni creştine sunt despărţite. 

Unitatea creştină este o unitate cu Hristos în Duhul Sfânt si nu o 
unitate a oamenilor care s-ar fi pierdut în istorie. Această 
unitate este în Biserica unică ce nu va putea fi divizată de 
neînţelegerile omeneşti. 

Oamenii nu pot împărţi Biserica lui Dumnezeu şi apoi să 
o reunifice. Ei pot s-o părăsească, apoi să revină în sânul ei. De 
aceea Biserica Ortodoxă cheamă pe ceilalţi creştini tocmai la 
o astfel de reîntoarcere: reîntoarcerea la credinţa Sfinţilor 
Apostoli şi a Sfinţilor Părinţi, pe care ea a păstrat-o pe 
deplin. Din această perspectivă, Consiliul ecumenic este înainte 
de toate un loc al întâlnirii, al mărturisirii, al dialogului şi 
eventual al colaborării practice. Participarea ortodocşilor nu 
semnifică deci că Biserica Ortodoxă, ca realitate dumnezeiască 
în istorie, poate adăuga ceva esenţial la ceea ce are deja, ci 
semnifică faptul că ortodocşii, ca indivizi - imperfecţi şi 
păcătoşi - pot să arate celorlalţi creştini adevărata cale către 
unitate. Tot ortodocşii (deşi sunt într-o minoritate absolută în 
CEB) au reuşit să facă să se aprobe declaraţia că „adeziunea 
unei Biserici la Consiliul Ecumenic nu implică faptul că, din 
acel moment, ea consideră propria concepţie asupra Bisericii ca 
fiind relativă... Faptul de a lua parte la Consiliu nu implică 
faptul că fiecare Biserică trebuie să le considere pe celelalte ca 
Biserici în adevăratul şi deplinul sens al cuvântului...". 

Aceste condiţii, exprimate cu absolută claritate, permit 
Bisericii Ortodoxe să participe la mişcarea ecumenică fără să 
renunţe la conştiinţa că este singura adevărată Biserică si fără 
să-si modifice atitudinea fundamentală fată de alte comunităţi 
creştine. Totuşi protestanţii, majoritari în „Mişcare", dezvoltă o 
teologie ecumenică proprie, fapt ce a determinat pe ortodocşi, 
în 1950 spre exemplu, să se abţină de la declaraţia comună şi să 
declare separat: „Credem că doar întoarcerea la credinţa vechii 
Biserici, unită şi indivizibilă, a celor şapte Sinoade ecumenice, 
adică la moştenirea comună, neîntinată şi neschimbată, poate să 
ducă la reunificarea dorită de toţi creştinii dezbinaţi. Căci doar 
comuniunea şi unitatea creştinilor în credinţa comună poate 
avea ca rezultat comuniunea lor în Sfintele Taine si unitatea lor 
indisolubilă în iubire, ca mădulare ale unuia şi aceluiaşi trup al 
Bisericii lui Hristos... Suntem nevoiţi să ne declarăm 
profunda convingere că doar Biserica Ortodoxă a păstrat 



plenară şi intactă credinţa împărtăşită odinioară sfinţilor. 

Nu datorită vreunui merit omenesc, ci pentru că Dumnezeu a 
dorit să-Şi păstreze «comoara aceasta în vase de lut, ca să se 
învedereze că puterea covârşitoare este a lui Dumnezeu» 

(11 Cor. 4, 7)". 

Făcându-se om în istoria vizibilă, Fiul lui Dumnezeu a 
întemeiat pe pământ o comunitate vizibilă, posedând în mod 
tainic plenitudinea harului mântuirii. Această plenitudine este 
prezentă în fiecare comunitate ce mărturiseşte adevărata cre- 
dinţă. Concepţia protestantă după care unitatea şi plenitudinea 
Bisericii aparţine fie unui „dincolo invizibil", fie unui viitor 
eshatologic, apare ortodocşilor ca o negare a realităţii mântuirii, 
ca un refuz a ceea ce însuşi Dumnezeu ne-a dăruit. 

Reprezentanţii ortodocşi au avut libertatea de a-şi exprima 
opiniile în adunările Consiliului Ecumenic, dar consiliul fiind 
dominat de majoritatea protestantă, ortodocşii nu pot purta o 
discuţie eficace cu aceştia 41 , astfel că organizaţia alunecă într-o 
direcţie incompatibilă cu principiile ortodocşilor şi probabil că 
în cele din urmă va face imposibilă prezenţa acestora . 



41 Amintim spre exemplu şi „legalizarea" la a patra adunare a CMB 
(1983), cu toată opoziţia ortodocşilor, a preoţiei feminine. 

42 Protestele şi vocile ortodocşilor au devenit în timp din ce în ce mai 
puţin auzite. Iată ce spun doi ierarhi în legătură cu a Vll-a adunare generală, 
care a avut loc în 1991: „Se constată, aşa cum am sesizat de mult, tendinţe 
de adâncire a protestantismului şi nicidecum o dorinţă sfântă spre unitate în 
Hristos şi unire sinceră" (I.P.Ş. Mitropolit Bartolomeu al Calcedonului, 
actualul Patriarh Ecumenic); „In curând în CMB nimeni nu se va mai 
interesa de teologie... Duhul Sfânt pentru «ecumenism» este o temă, 
nicidecum o persoană a Sfintei Treimi, de aceeaşi fiinţă cu Tatăl şi cu Fiul" 
(I P.S. Mitropolit Ioannis Zizioulas al Pergamului). 

Iar după a opta adunare generală a CMB (1998), iată ce remarca un 
reprezentat al Bisericii Ortodoxe Ruse, Pr. Ilarion Alfeev: „Ortodocşii nu 
pot influenţa activităţile CMB, pentru că ei reprezintă o minoritate. Ce să 
mai spun despre cinstirea Maicii Domnului sau a icoanelor? Acestea nu pot 
fi discutate pentru că «divizează» (adică sunt contra unităţii „Bisericilor" 
n n.). Dar despre limbajul inclusiv sau despre hirotonia femeilor? Acestea 
nu divizează? Ca să nu mai vorbim şi de recentele practici şamanice 
promovate la o şedinţă a Adunării de la Harare (1998) la care secretarul 
general al CMB, dr. Conrad Reiser, a încheiat ceremonia de deschidere a 
decadei ecumenice de solidaritate cu femeile cu un act de vindecare în 
tradiţia şamanică din Coreea. 

Iată în ce lumină trebuie văzute hotărârile recente ale Bisericilor 
Ortodoxe ale Georgiei, Bulgariei si Serbiei, de a se retrage complet din 

Cititorul va fi putut înţelege ceea ce are poziţia ortodoxă 
original şi particular în raport cu creştinii Occidentului. Faţă de 
Biserica romană, ca şi faţă de protestanţi, Ortodoxia se 
propune ca adevărata Biserică de care creştinii Occidentului 
s-au separat. Există deci aici un exclusivism la fel de definitiv 
ca si cel al Romei, dar în numele unei înţelegeri diferite a 
Bisericii. 

Dezvoltarea papalităţii, ce a culminat în dogma infailibi- 
lităţii papale, a conferit romano-catolicismului o structură 
monolitică şi un criteriu permanent al adevărului care, de fapt, 
este în acord cu o mare supleţe doctrinară şi liturgică; Roma 
cere tuturor creştinilor acceptarea criteriului însuşi, mai mult 
decât pe cea a unui sistem doctrinar. 

In ceea ce priveşte Biserica Ortodoxă, care nu posedă un 
criteriu infailibil şi permanent al adevărului, nici o structură 
monolitică, ea vede unitatea în comuniunea de credinţă căreia 
însăşi Biserica - sau mai curând Duhul, mereu prezent în 
Biserică - îi este criteriul unic. Duhul adevărului sălăşluieşte în 
comunitatea credincioşilor legaţi prin iubire şi, dacă El se 
exprimă natural prin gura celor ce posedă o harismă a 
învăţăturii - episcopii -, El aparţine Bisericii în calitatea sa de 
Trup. Acest Trup este pe deplin prezent oriunde este slujită 
Euharistia, în fiecare Biserică locală, şi nici o putere, doar 
aceea a Duhului, nu s-ar putea impune de la sine poporului lui 
Dumnezeu unit în lisus Hristos. 

Creştinul este fundamental liber, liber printr-o adevărată 
libertate, care-i permite să accepte Adevărul pe care Dumnezeu 



i L-a revelat; el este deci de asemenea responsabil de acest 
adevăr; el l-a descoperit şi l-a păstrat în Biserică, în comu- 
niunea cu Duhul, în supunerea raţională faţă de autoritatea 
doctrinară a Bisericii, în legătura de iubire cu fraţii săi. Această 
libertate a ortodoxului în raporturile sale cu Dumnezeu face 
posibil pentru el dialogul cu orice creştin, protestant sau catolic, 
si-1 face să-i atragă pe fraţii săi dezbinaţi nu către un „criteriu" 
oarecare - Roma sau sola Scriptura -, ci către un adevăr viu, 
către experienţa comuniunii liturgice, către Biserică ca templu 
al Duhului. Insă, pe de altă parte, responsabilitatea cu care se 
simte personal învestit îl face extrem de sensibil la chestiunile 
doctrinare. Nu doar că nu va accepta punerea în discuţie a 
dogmelor Bisericii, dar va considera că orice schimbare, 
oricare ar fi aceasta, în ritul si administraţia Bisericii, îl 

priveşte personal. 

Iar ca o concluzie la acest capitol, redăm aici şi opinia 
Părintelui Profesor Dumitru Stăniloae, înregistrată pe bandă 
magnetică în anul 1992: „...Participarea Bisericii noastre la 
acest Consiliu Ecumenic trebuie să urmărească un singur scop: 
să apropie creştinismul mondial de creştinismul originar, care 
s-a păstrat în Biserica Ortodoxă de-a lungul a două mii de ani". 



mişcarea ecumenică. Aceste Biserici locale au înţeles că participarea lor la 
CMB devine inoportună şi antiortodoxă. 

Aşadar participarea acum la CEB a Bisericii Ortodoxe, se loveşte de 
însăşi concepţia care există în interiorul CEB-ului. Sfinţii Părinţi au avut, 
într-adevăr, discuţii cu cei necredincioşi, dar numai de pe poziţia de a le 
arăta unde şi ce greşesc. Rugăciunile lor „împreună" cu ereticii erau, spre 
exemplu, de felul rugăciunii Sfântului Ilie, avandu-i alături pe proorocii lui 
Baal, şi coborârea focului din cer a fost dovada că „rugăciunea" lor nu a 
fost primită de Dumnezeu, sau ca rugăciunea Sfântului Vasile cel Mare, 
care, pentru a dovedi că credinţa ortodoxă este cea adevărată, a deschis prin 
rugăciune uşile bisericii în faţa ereticilor. 

De asemenea un mare neajuns al rugăciunilor în comun şi a slujbelor 
ecumenice este sminteala credincioşilor de rând, care pierd conştiinţa 
apartenenţei la singura Biserică adevărată şi duce apoi şi la relativizarea 
adevărurilor dogmatice (de credinţă). 

Capitolul 7 
DESPRE CREDINŢĂ 1 



Să stiti că nu toată credinţa în Dumnezeu este bună. Auzi 
ce spune marele Apostol Pavel: Fiule Tit, mustră-i cu asprime 
(pe creştini), ca să fie sănătoşi în credinţă (Tit 1, 13). Poate să 
creadă cineva în Dumnezeu si credinţa lui să nu-i aducă nici un 
folos, dacă nu crede cum mărturiseşte Biserica, adică credinţa 
adevărată ortodoxă. Şi dracii cred în Dumnezeu. Nu spune 
Apostolul lacov (cap. 2, 19) că şi demonii cred şi se 
cutremură? Dar ce le foloseşte diavolilor credinţa, dacă ei nu 
fac voia lui Dumnezeu? 

Primul fel de credinţă este credinţa dreaptă, adică 
ortodoxă 2 , singura care este lucrătoare şi mântuitoare. 

Apoi este credinţa schismatică. Credinţă schismatică au 
catolicii. Biserica Catolică înseamnă biserica universală, dar nu 
mai este dreaptă, adică ortodoxă, căci au schimbat unele dogme 
stabilite de Sfinţii Apostoli şi Sfinţii Părinţi la cele şapte 
Sinoade ecumenice. Din această cauză ei s-au rupt de credinţa 
şi crezul ortodox şi cred în papă. 

Schismatici sunt si cei cu stilul vechi de la noi. Ei au 
credinţă ortodoxă, exact ca noi, dar fiindcă nu ascultă de 
Biserică, se numesc dezbinaţi. Până nu se întorc înapoi, să 
asculte de Sfântul Sinod, sunt afurisiţi de Biserică. 

Apoi este credinţa eretică. Şi sectarii cred, dar asta este 
credinţă eretică. Dacă cineva strâmbă credinţa ortodoxă, ea nu 

' Predică extrasă din cartea Ne vorbeşte Părintele Cleopa voi. 3 
Episcopia Romanului, 1996, p. 7-11. 

2 Ortodoxă < (gr.) ortos = dreaptă, (gr.) dom = credinţă, slăvire. 



mai este dreaptă şi nu-i plăcută lui Dumnezeu. Că marele 
Apostol Pavel spune aşa: Pace peste cei ce vor umbla cu 
dreptarul acesta (Gal. 6, 16), adică cu dreapta credinţă, şipeste 
toţi aleşii lui Dumnezeu. Şi iar zice: Fiule Timotei, luptă-te 
lupta cea bună a credinţei... (I Tim. 6, 12); suferă ca un bun 
ostaş al lui lisus Hristos..., că cine nu se luptă după lege, nu se 
încununează (11 T im. 2, 3, 5). 

Deci este o luptă şi o credinţă lucrătoare, când se face 
după legea lui Dumnezeu. Aceasta este credinţa dreaptă. Iar 
dacă nu-i credinţa dreaptă, aceea este credinţă eretică sau 
schismatică sau strâmbă, adică cu abatere de la dreapta credinţă 
ortodoxă. 

Protestanţii zic sola fide, adică mântuirea numai prin 
credinţă. Omul se mântuieşte numai prin credinţă, fără fapte, 
zic ei. Oare nu auzi ce spune Apostolul lacob? Credinţa fără 
fapte este moartă (cap. 2, 20), precum şi faptele fără credinţă. 
Deci credinţa care nu este unită cu faptele bune nu este 
mântuitoare; că si diavolii cred, dar nu fac voia lui Dumnezeu. 

Aţi auzit ce spune marele Apostol Pavel? Acea credinţă 
este mântuitoare, care se lucrează prin dragoste. Credinţă 
cunoscătoare au şi dracii, iar credinţa lucrătoare o au numai 
creştinii cei buni. Credinţa care este împodobită şi îmbrăcată 
cu faptele bune este credinţă lucrătoare, care aduce mântuire 
sufletului. Numai credinţa care se lucrează prin dragoste, 
numită credinţă ortodoxă lucrătoare, îl poate mântui pe om. 

Deci să nu vă înşelaţi cu ideile sectarilor, care vin din 
sânul Bisericii Protestante, care zic că numai credinţa, adică 
sola fide, ajunge pentru mântuire şi cred că pot să-şi facă de 
cap, că n-au nevoie de sfat. Sau sola gratia, care înseamnă 
mântuirea numai prin har. Nu este adevărat! 

A zis apostolul: In har sunteţi mântuiţi (Efes. 2, 8). Da. 
Dar acelaşi apostol care a zis aceasta, a spus şi: Toţi vom sta 
înaintea divanului lui lisus Hristos, ca să luăm fiecare după 
cum a lucrat, după faptele lui (II Cor. 5, 10; Apoc. 20, 12). Ai 
auzit că cere fapte? 

Şi Mântuitorul spune în Evanghelie: Cândva şedea Fiul 
Omului pe scaunul slavei Sale... şi va răsplăti fiecăruia după 

faptele lui (Matei 16, 27; 19, 28); şi în Psalmul 61 zice: Că Tu 
vei răsplăti fiecăruia după faptele lui (v. 11). Auzi ce le spune 
lor Hristos? Toată fapta bună sau rea o va trage Dumnezeu la 

judecată. Şi în multe părţi ale Scripturii veţi găsi aceasta. Deci 
numai credinţa dreaptă este mântuitoare, dacă este unită cu 
faptele. 

Auzi ce spune Sfântul Apostol lacov: Dacă unfrate sau o 
soră sunt goi şi lipsiţi de hrana cea de toate zilele, şi cineva 
dintre voi le -ar zice: Mergeţi în pace! Incălziţi-vă şi vă săturaţi, 
dar nu le daţi cele trebuincioase trupului, care ar fi folosul? 
(lacov 2, 15-16). Ferească Dumnezeu! Dumnezeu putea să-1 
miluiască fără să-1 trimită la tine. Dar 1-a trimis la tine să vadă 
dragostea ta, să vadă credinţa ta, că tu vrei să-1 ajuţi, să-1 
hrăneşti, să-1 primeşti ca pe un străin în casa ta şi să-1 adăpi. 

Deci credinţa ortodoxă unită cu fapta bună este credinţă 
mântuitoare. Iar acea credinţă în care nu-ţi pasă de durerea 
aproapelui tău, este credinţă stearpă, nelucrătoare şi nu aduce 
mântuire, căci credinţa fără fapte este moartă (lacov 2, 17, 20). 

Credinţa mozaică este credinţa evreilor primită prin 
proorocul Moise. Ei nu cred în lisus Hristos, Mântuitorul 
lumii, refuzând Legea cea Nouă adusă de El şi de aceea 
prigonesc pe creştini. 

Altă credinţă este credinţa păgână, a celor ce nu cred în 
adevăratul Dumnezeu. Cele mai mari religii păgâne sunt: maho- 
medanismul, budismul, brahmanismul, parsismul, hinduismul, 
sintoismul etc. Ei se închină la alţi dumnezei, care sunt idoli 
sau diavoli. Ce zice Psalmistul David? Că toţi dumnezeii 
neamurilor sunt idoli (Ps. 95, 5); şi iarăşi: Idolii păgânilor sunt 
argint şi aur, lucruri făcute de mâini omeneşti; gură au şi nu 
vor grăi... (Ps. 134, 15-17) şi celelalte. Deci cine crede în alţi 
dumnezei si nu se închină Dumnezeului Celui în Treime, 
Tatălui si Fiului si Sfântului Duh, Dumnezeu Care a făcut cerul 
şi pământul, acela are credinţă păgână. 

Credinţa creştină poate fi uneori superstiţioasă, alteori 
fanatică. Oamenii care cred în vrăjitorii, în descântece, în vise, 
în vedenii şi alte năluciri, aceştia sunt oameni superstiţioşi şi au 
credinţă bolnavă sau stricată. 



In Cartea înţelepciunii lui Isus, fiul lui Sirah, la capitolul 

34 se spune: Precum este cel ce aleargă după vânt şi vrea să 

prindă umbra sa, aşa este omul care crede în vise. Cape mulţi 

visele i-au înşelat şi au căzut cei care au nădăjduit în vise. Cel 

ce crede în vise este asemenea celui ce merge la vrăjitori. 

Credinţa fanatică este credinţa care urăşte pe alţii în 
numele lui Dumnezeu şi nu are la bază dreapta socoteală. Are 
un elan în toate: în post, în nevoinţă, în milostenie, în lepădarea 
de sine, în metanii, dar n-are dreaptă socoteală în ceea ce face. 

Fanatismul este asemenea cu un om care încarcă o maşină 
cu fel de fel de bunătăţi şi pe urmă îi dă drumul la o vale mare, 
Fără frână. Se duce şi unde ajunge, se răstoarnă. Gata! Aşa-i 
credinţa fanatică. Deci este o credinţă care nu are echilibru, o 
credinţă fără dreaptă socoteală. O ia într-o parte şi mai încolo 
se răstoarnă. 

Nu aşa! Toată fapta bună trebuie s-o conducă dreapta 
credinţă în lisus Hristos şi dreapta socoteală sau cumpăna 
dreaptă. Dumnezeiasca Scriptură zice: „Nu te abate nici la 
dreapta, nici la stânga. Calea de mijloc este cale împărătească". 



CREDINŢA ORTODOXA 3 



Auzim întotdeauna în Simbolul Credinţei, că noi, orto- 
docşii, credem întru una sfântă, sobornicească şi apostolească 
Biserică. Una, nu o sută. Băgaţi de seamă! Vai si amar de cei 
care s-au despărţit de Biserica lui Hristos. Nu există o mie de 
Biserici! Una este: Biserica Sobornicească Ortodoxă în întreaga 
lume! Cei ce s-au despărţit de Biserică nu au mântuire. Biserica 
este stâlp şi întărire a adevărului. Biserica este Trupul lui Hristos, 
al cărui cap este în ceruri. 

Cei ce s-au rupt de Biserică şi au trecut la vreo sectă 
oarecare, n-au mântuire în vecii vecilor, măcar de-ar face orice 



3 Predică extrasă din cartea Ne vorbeşte Părintele Cleopa voi. 6, 
Episcopia Romanului, 1998, p. 7-10. 

faptă bună! Pentru că acelaşi apostol a spus: Credinţa este 
moartă fără fapte şi faptele fără dreapta credinţă sunt moarte! 

Sfântul Efrem Şirul zice: „Când mintea a părăsit scopul 
blagocestiei - adică al dreptei credinţe -, toate faptele bune nu 
mai folosesc". Şi fachirii cei din India şi bonzii şi yoghinii 
postesc şi se roagă, dar pentru cine? Pentru satana, nu pentru 
Hristos. Nu primeşte Dumnezeu nici o faptă bună, dacă nu 
se face după dreptarul Ortodoxiei. 

Auzi ce spune marele Apostol Pavel? Pace peste cei ce 
vor umbla cu dreptarul acesta şi peste tot alesul lui Dumnezeu, 
adică cei ce umblă în dreapta credinţă. Nu este mântuire afară 
de Biserică! Biserica-i Trupul lui Hristos. Ia să vă dau o pildă: 
Iată că acest copac, să zicem că este încărcat cu roade până în 
vârf, sau cu flori; şi deodată o ramură a lui se rupe şi cade pe 
pământ, încărcată de flori sau de roade. Să-mi spuneţi mie, 
mlădiţa aceea mai poate rodi? Mai poate înflori mai departe? 
Nu! Dar de ce-i bună? Se usucă si în foc se aruncă. 

Hristos a spus că El este Trupul Bisericii. Eu sunt viţa, 
voi sunteţi mlădiţele (loan 15, 5). Toată mlădiţa care rămâne în 
viţă, aduce roadă multă. Şi aceea care se rupe şi cade din viţă, 
se taie - zice - si în foc se aruncă. Asa este cu oricine s-a rupt 
de Biserică. In general, orice sectă ar fi, care s-a rupt de 
Biserică, este sortită focului celui veşnic. Nu mai are seva 
Duhului Sfânt! 

Hristos este trunchiul, este corpul copacului. El a dat 
Duhul Sfânt în Biserica Sa prin punerea mâinilor. Toţi apostolii 
au fost episcopi, şi ei, prin punerea mâinilor, au sfinţit alţi epis- 
copi, cum au fost Tit, Timotei, Filimon şi ceilalţi. Prin punerea 
mâinilor, arhiereul trimite mai departe, prin succesiunea 
apostolică, Duhul Sfânt peste toţi preoţii şi diaconii, iar preotul, 
după ce a primit Duhul Sfânt la hirotonie, prin celelalte Taine 
cuvenite lui, sfinţeşte pe toţi credincioşii. Pe altă cale nu vine 
Duhul Sfânt în sufletul omului, decât numai şi numai pe calea 
pe care a arătat-o Hristos. 

Hristos le spune Apostolilor: „Nu voi M-aţi ales pe Mine, 
ci Eu v-am ales pe voi". Oare când alege Dumnezeu, poate să 
greşească? Cine ştie inimile si rărunchii fiecăruia mai bine ca 

° 5 5 5 



Dumnezeu? Când a ales El 12 apostoli şi alţi 70, apoi aleşi 
sunt! Şi nu numai că i-a ales, dar le-a dat mari puteri şi 
privilegii, că nu la tot omul şi la tot sectarul a dat Hristos 
putere să lege şi să dezlege păcatele lumii sau să boteze sau să 
facă minuni sau să scoată dracii sau să facă alte semne! Nu! 
Acestor 12 Apostoli pe care i-a ales, le-a spus: Staţi în 
Ierusalim, până vă veţi îmbrăca cu putere de sus! Până a venit 
Duhul Sfânt în chip de limbi ca de foc şi i-a îmbrăcat cu putere. 
Ce spun nebunii de penticostali că au botezul cu Duhul 
Sfânt? Anatema acestei păreri blestemate! Numai Apostolii au 
Botezul cu Duhul Sfânt şi cu foc, că lor li s-a dat putere să 
predice, să înveţe şi să propovăduiască. Şi le-a spus: întru 
numele Meu draci veţi scoate şi în limbi noi veţi grăi. Şi mai 
departe, lor le-a dat putere să facă minuni, lor le-a dat putere să 
predice şi tot lor, la Apostoli, le-a dat putere să lege şi să 
dezlege păcatele lumii. Ce zice Sfântul Evanghelist loan? A 
suflat asupra lor şi le-a zis: Luaţi Duh Sfânt! Cărora veţi ierta 
păcatele, se vor ierta lor şi cărora le veţi ţine, vor fi ţinute! 

Deci numai prin Biserică se poate face iertarea 
păcatelor; numai Biserica are putere, prin preoţii şi arhiereii 
săi, să lege şi să dezlege păcatele lumii. Nu vă înşelaţi de 
nebunii aceia care vă învaţă că pot ei ierta păcatele afară de 
preot şi de episcop! Niciodată să nu credeţi minciunile lor! 

Hristos a dat putere Apostolilor Săi, şi Apostolii, prin 
punerea mâinilor, au dat putere la episcopi şi la preoţi. Deci 
fără preot nu este mântuire, fără preot nu este iertare şi 
dezlegare! Fără harul preoţiei şi al arhieriei nu este Biserică, că 
zice Sfântul Ciprian: „Fără arhierei, Biserica nu este 
Biserică, şi fără preot, creştinul nu se poate numi creştin". 

Deci tineti-vă de Biserica lui Hristos, care de două mii de 

5 5 ' 

ani stăpâneşte miliarde de suflete! Nu ieşiţi din corabia 
mântuirii! Nu vă băgaţi în luntre sparte şi vă aruncaţi în valurile 
iadului şi să vă pară că vă mântuiţi afară de Biserică! Cine este 
afară de Hristos, acela este afară de Biserică! Cine este afară de 
Biserică, acela este afară de Hristos! Pentru că Biserica este 
Trupul lui Hristos, rămâneţi în Hristos, rămâneţi în «viţă», în 

trunchiul şi trupul lui Hristos, care este Biserica şi nu va 
înşelaţi că mai este mântuire afară de Biserică! 
Dumnezeu să vă ajute! Amin. 



CREDINŢA NEAMULUI ROMANESC 4 



Să ştiţi că rădăcina şi viaţa poporului nostru, înaintea lui 
Dumnezeu, este credinţa cea dreaptă în Hristos, adică 
Ortodoxia. Noi ne-am încreştinat de aproape două mii de ani, 
din timpul Sfântului Apostol Andrei. 

Coloniştii romani, cărora le-au predicat Sfinţii Apostoli 
Petru si Pavel la Roma si cei din Grecia, când au venit aici cu 
legiunile romane, au adus credinţa ortodoxă. Eram daci pe 
atunci; strămoşii noştri sunt dacii si romanii, din care ne tragem 
noi, românii. De atunci, de când am primit sfânta şi dreapta 
credinţă în Dumnezeu, poporul nostru a avut viaţă. Până atunci 
a fost mort; numai cu trupul era viu, iar cu sufletul era mort. 
Viaţa poporului român este dreapta credinţă în lisus Hristos. 

Băgaţi de seamă! Ca popor creştin de două mii de ani de 
când suntem noi, am avut toată administraţia noastră si toată 
tradiţia noastră sfântă. Să ţinem cu tărie la credinţa ortodoxă. 

) î î 

Aţi văzut dumneavoastră, de la primii voievozi creştini ai 
românilor, de când sunt cele trei Ţări Române, Moldova, 
Muntenia si Transilvania, toţi au fost creştini ortodocşi. 

Aţi văzut pe Mihai Viteazul? Mama lui a fost călugăriţă. 
Lângă mormântul lui Mircea cel Bătrân, care a întemeiat 
Mănăstirea Cozia, veţi găsi o lespede de piatră pe care scrie: 
„Aici odihneşte Monahia Teofana, mama lui Mihai Viteazul". 
Ai auzit? El domn peste trei principate şi mama lui călugăriţă! 

Apoi şi Ştefan cel Mare. Dacă mergeţi la Mănăstirea 
Probota, făcută de Petru Rareş, unde este şi îngropat, veţi 
vedea lângă dânsul scris: „Aici odihneşte roaba lui Dumnezeu, 

4 Predică extrasă din cartea Ne vorbeşte Părintele Cleopa voi. 3, 
Episcopia Romanului, 1996, p. 36-41. 



Monahia Măria Oltea, mama lui Ştefan cel Mare". Ei domni si 
mamele lor călugăriţe! 

Vedeţi voi câtă legătură era atunci între credinţă si 
conducere? Cel ce conducea tara avea mamă călugărită si frate 
călugăr. Aşa trebuie să murim! Au cunoscut că totul este 
deşertăciune. Dar erau adevăraţi domni. „Oricât ar fi, viata asta 
este umbră si vis! Este o scurtă trecere! Dar eu când mor, mă 
duc la o viaţă care nu are sfârşit. Cine are să se roage pentru 
mine?" Asa cugetau înaintaşii... 

Ai văzut că toţi îsi făceau câte o mănăstire si mormânt în 
mănăstire? Fericiţi si de trei ori fericiţi au fost domnii noştri 

) î } î 

ortodocşi: Ştefan cel Mare si Sfânt, la Putna; leremia Movilă si 
Gheorghe Movilă, la Suceviţa; Petru Rareş, la Probota; 
Lapuşneanu, la Slatina; Alexandru cel Bun, la Bistriţa; Mircea 
cel Bătrân, la Cozia. Ai auzit unde era inima lor? Unde este 
inima ta, acolo va fi şi comoara ta (Matei 6, 2 1 ; Luca 12, 34). 
Pentru aceea au făcut ei mănăstiri, ca să fie pomeniţi veşnic la 
Sfânta Liturghie. 

Ştefan cel Mare n-a fost baptist! Mircea cel Bătrân n-a 
fost evanghelist sau adventist! Alexandru cel Bun n-a fost 
martorul lui lehova; nebunii ăştia care au ieşit acum. Nici o 
sectă nu exista în ţara noastră pe atunci. Aceştia au venit din 
străinătate, plătiţi de masoni, să ne strice dreapta credinţă şi 
originea şi rădăcina noastră de popor ortodox. 

Ce spune Sfântul Efrem Şirul? „Cu omul eretic să nu 
vorbeşti, în casă să nu-1 primeşti, la masă cu el să nu stai, bună 
ziua să nu-i dai". Aceştia sunt înaintemergătorii lui Antihrist. 
Că Mântuitorul a spus efesenilor prin Apostolul Pavel: Biserica 
este Trupul lui Hristos, iar cap al Bisericii este Hristos (Efes. 
1, 22-23). Fiecare sectar care s-a despărţit de Biserică, s-a 
despărţit de Hristos. Este om al satanei. 

Evanghelia spune: In vremea de apoi vor ieşi hristoşi 
mincinoşi şi prooroci mincinoşi şi pe mulţi vor înşela (Matei 24, 
11). Păziţi-vă de sectari, care dau broşuri prin trenuri, prin gări 
şi prin cutiile de poştă şi unde văd oameni dau gratuit otrava 
lor. Când vei vedea o carte că nu are aprobarea Sfântului Sinod 
şi nu are cruce pe ea, dă-o pe foc, chiar Biblie dacă este! Dacă-i 

sectară şi scrie să nu vă închinaţi la icoane, dă-o pe foc! Nici un 
păcat nu ai! Aceasta este otrava semănată de înaintemergătorii 
lui Antihrist. Toate sunt otravă! 

Să ţineţi credinţa pe care aţi supt-o de la piepturile 
maicilor voastre! Să tineti credinţa pe care o avem de două mii 
de ani! Nu vă luaţi după slugile satanei, care vin din Apus cu 
milioane de dolari. Ei cumpără pe cei proşti şi nelămuriţi în 
credinţă, să rupă unitatea şi sufletul poporului român şi vor să 
facă cele mai mari erezii si nebunii în tara asta. 

Păziti-vă de nebunii aceştia! Au case de rugăciuni, dar 
acolo-i casa satanei. Unde nu sunt preoţi şi arhierei, nu este 
Hristos. Că Mântuitorul a spus aşa la Apostoli: Luaţi Duh 
Sfânt! Cărora veţi ierta păcatele, le vor fi iertate si cărora le 
veţi ţine, ţinute vor fi (loan 20, 22-23). Nu la sectari le-a spus 
aceasta, ci la Apostoli, la episcopi şi la preoţi. Căci Apostolii, 
prin punerea mâinilor şi prin succesiunea apostolică, au dat 
darul Duhului Sfânt la toţi preoţii, prin hirotonii. 

Deci băgaţi de seamă, că sectarii nu au ierarhie canonică; 
n-au pe Duhul Sfânt în ei; n-au cele şapte Sfinte Taine, nu 
cinstesc pe Maica Domnului şi Sfânta Cruce şi nu au mântuire. 
De aceea feriţi-vă de sectari. Auzi ce spune Apostolul Pavel 
preoţilor si arhiereilor? Luaţi aminte de voi si de turma voastră, 
întru care v-apuspe voi Duhul Sfânt păstori (Fapte 20, 28). 

Celor doisprezece Apostoli, pe care i-a ales Hristos, când 
S-a înălţat la cer, le-a spus: Staţi în Ierusalim până vă veţi 
îmbrăca cu putere de sus! (Luca 24, 49). Şi la Duminica Mare, 
după zece zile, a venit peste ei Duhul Sfânt de sus, în chip de 
limbi ca de foc. Pe urmă, vorbeau toate limbile de sub cer. Si 
după ce i-a îmbrăcat cu putere de sus, i-a trimis, zicând: 
Mergând, propovăduiţi Evanghelia la toată lumea, botezându-i 
pe ei în numele Tatălui si al Fiului si al Sfântului Duh. Cel ce 
va crede si se va boteza, se va mântui, iar cine nu va crede, se 
va osândi (Matei 28, 19; Marcu 16, 15-16). 

Deci Biserica lui Hristos are ierarhie canonică, Duhul 
Sfânt este în Biserică şi cap al Bisericii este Hristos. Toţi 
sectarii care s-au rupt de Hristos şi nu merg la Biserică, sunt fiii 

lui antihrist şi înaintemergători ai satanei. Să nu vă luaţi după 
ei ! Să nu spuneţi că nu v-am arătat adevărul! 

Să ţinem credinţa noastră pe care au tinut-o toţi voievozii 
noştri si toţi protopărintii noştri si toţi românii cei adevăraţi. 
Dacă vrei să fii fiu adevărat al lui Hristos si al Tării Româneşti, 
să ţii credinţa cea dreaptă, ortodoxă, pe care o ţinem de două 
mii de ani. Dacă nu, nu eşti fiu al lui Hristos si al Bisericii, ci 
esti străin de neamul românesc. Nu poţi fi cetăţean creştin si 
român, dacă nu ai dreapta credinţă în Hristos. Eşti străin. Nu 
esti fiu al tării. Că fiu adevărat al României este cel care-i 
ortodox, pentru că Biserica Ortodoxă predomină în ţara noastră 
de două mii de ani. 

Iar pe cei care sunt sectari să nu-i primim în casele 
noastre. Ei, care s-au rupt din Biserica Ortodoxă şi s-au făcut 
sectari, nu sunt fii adevăraţi ai tării noastre, nici ai Bisericii, 
ci sunt înaintemergători ai satanei. Aşa să ştiţi! Sunt prooroci 
mincinoşi, care vor să vă rupă de credinţa cea dreaptă şi să 
ducă la pierzare poporul nostru blând. Ţineţi dreapta credinţă 
si nu ascultaţi de ei! 

Tara noastră românească a fost ortodoxă dintotdeauna si 

trebuie să tină linia Ortodoxiei. Ortodocşi ne-am născut de la 
origine, de la colonizarea Daciei, ortodocşi am trăit timp de 

două mii de ani şi ortodocşi trebuie să stăm până la moarte! 

Asta este adevărata credinţă ortodoxă a României. Nu primiţi 

nimic din afară, că toţi vor să ne strice unitatea neamului, a 

credinţei si a Bisericii. Toţi aceştia sunt vrăjmaşii Crucii lui 

Hristos. 

Dumnezeu să vă binecuvinteze pe toţi, prin harul Duhului 

Sfânt, ca să moşteniţi viata cea veşnică întru lumina si slava 

Preasfintei Treimi. Amin. 



Partea a doua 

DESPRE BISERICĂ 



După ce în cele de până aici am arătat istoria unor secte, 
mai vechi şi mai noi, precum şi istoria unor învăţături păgâne 
care bântuie în ţara noastră, în cele ce urmează voi face o expu- 
nere a doctrinei noastre ortodoxe relativ la întrebările sectarilor. 

Pricina care m-a făcut să pun această lucrare sub forma 
unui dialog cu sectarii a fost următoarea: nu de mult, într-una 
din zile, m-am pomenit în chilia mea cu un predicator adventist 
din Bacău, care, la stăruinţa unui dascăl cunoscut al meu, a venit 
până aici, însoţit de dascăl şi de un alt om - anume Ion Lazăr -, 
care de curând trecuse la adventişti. Pe acesta bunul dascăl s-a 
luptat să-1 aducă până aici împreună cu predicatorul său 
adventist, zicându-i că dacă predicatorul va dovedi în faţa unui 
preot că adevărul este de partea lui, apoi omul să rămână la ei; 
iar de nu, apoi să revină la Biserica şi credinţa lui ortodoxă. 

Înţelegând de la tânărul dascăl pricina venirii lor, am 
început discuţia în cele ale credinţei cu predicatorul adventist, 
de faţă fiind şi omul care venise să se lămurească. Aşa că după 
o discuţie cu întrebări şi răspunsuri, predicatorul şi-a luat 
geanta şi pălăria, pregătindu-se de plecare, iar creştinul, care 
ascultase cu luare aminte cele discutate de noi, i-a zis: 
„Cumetre, eu nu mai merg cu dumneata, ci rămân aici, că 
Dumnezeu m-a adus aici, ca să nu mă rătăcesc!" La care 
predicatorul i-a răspuns, ieşind pe uşă: „Eu nu am cu cine vorbi 
aici, că nu sunt înţeles!" 

Astfel, omul a rămas aici cu dascălul si a mers la Sfânta 
Biserică, apoi, după o sfătuire mai cu temei, i-am dat şi o 

broşură în care se combăteau rătăcirile adventiste şi aşa, împre- 
ună cu dascălul, a plecat, urmând Biserica pe care o părăsise. 

Aşadar, aducându-mi aminte de multele întrebări puse de 
predicatorul adventist, m-am gândit ca în cele ce urmează, să 
răspund - măcar mai pe scurt -, atât lui, cât şi la alţi sectari, 
sub forma unui dialog între preot şi sectar, în acest fel: 

Preotul: Pentru care pricină ai venit aici dumneata? 
Sectarul: Am venit aici ca să-ti arăt adevărul! 
Preotul: Da, adevărul este bine de a se căuta întru toate. 
Dar cam despre ce vrei să întrebi mai întâi? 

Sectarul: Să-mi spui dumneata, mai întâi, ce este Biserica? 
Preotul: Ascultă, omule. Biserica este aşezământul sfânt, 
întemeiat de Cuvântul cel întrupat al lui Dumnezeu, spre 
sfinţirea si mântuirea oamenilor 1 . 

Sectarul: Eu vreau să ştiu cum înţelegeţi voi, ortodocşii, 
cuvântul Biserică din Sfânta Scriptură. 

Preotul: la aminte, omule, cele ce-ţi spun: Cuvântul 
Biserică în dumnezeiasca Scriptură are mai multe înţelesuri şi 
mai multe numiri. Iar Sfânta Scriptură se foloseşte când de un 
înţeles, când de altul, când de o numire, când de alta. 

Sectarul: Care sunt acele înţelesuri si numiri diferite 
ale Bisericii în Sfânta Scriptură? 

Preotul: Mai întâi, prin cuvântul Biserică, Sfânta Scriptură 
a Noului Testament înţelege ierarhia superioară şi conducătoare 
a Bisericii, pe care a întemeiat-o Mântuitorul nostru lisus Hristos. 

Sectarul: Care este acea ierarhie superioară şi conducă- 
toare pusă de Mântuitorul în Biserică? 

Preotul: Această ierarhie o formează Sfinţii Apostoli şi 
urmaşii lor: episcopii, preoţii, diaconii (Matei 18, 18; Fapte 6, 
3-6; 20, 28; loan 20, 22-23; Efes. 4, 11-12; 1 Tim. 3, 1-12; 
4, 14; Apoc. 21, 14; Evrei 13, 17). Ierarhia bisericească are 
obârşia în însuşi Domnul nostru lisus Hristos (Matei 10, 1; 
Luca 10, 1) şi în pogorârea Sfântului Duh peste apostoli la 
Cincizecime. Nici unul dintre ei nu şi-a luat singur cinstea, ci 
cei chemaţi de Dumnezeu, ca şi Aaron, zice Sfântul Apostol 
Pavel (Evrei 5, 4). Şi El (lisus Hristos) a dat pe unii apostoli, 
pe alţii prooroci, pe alţii evanghelişti, pe alţii păstori şi 

1 Cf. învăţătura de credinţă Ortodoxă, întreb. 259, p. 154. 



învăţători, spre desăvârşirea sfinţilor, la lucrul slujirii, la 
zidirea trupului lui Hristos (Efes. 4, 11-12). Comunitatea 
Bisericii este organizată ierarhică. Biserica face deosebire între 
păstori şi turmă, cler şi popor, împreună slujitori sau lucrători 
cu Dumnezeu (1 Cor. 3,9). 

Sectarul: Când a pus Mântuitorul această ierarhie în 
Biserică? 

Preotul: Atunci când a zis către Apostolii Săi: Cine vă 
ascultă pe voi, pe Mine Mă ascultă, şi cine se leapădă de voi, 
de Mine se leapădă (Luca 10, 16); şi iarăşi, când a zis: 
Precum M-a trimis pe Mine Tatăl, vă trimit şi Eu pe voi (loan 
20, 21; 17, 18 ş.a.). 

Sectarul: Ce puteri deosebite a dat Mântuitorul acestei 
ierarhii superioare şi conducătoare a Bisericii? 

Preotul: Mântuitorul a înzestrat cu multe puteri şi daruri 
această ierarhie superioară a Bisericii Sale (1 Cor. 12, 28). 
Sectarul: Care sunt acele puteri şi daruri de care spui? 
Preotul: Mântuitorul mai întâi a dat ucenicilor Săi puterea 
de a lega şi a dezlega păcatele oamenilor, în cer şi pe pământ 
(Matei 18, 18; loan 20, 22-23); le-a dat puterea disciplinară în 
Biserică de a pedepsi pe cei vinovaţi de călcarea poruncilor lui 
Hristos (1 Cor. 5, 4-5; 1 Tim. 1,' 20; Matei 16, 18-19); i-a 
îmbrăcat cu putere de sus la Pogorârea Sfântului Duh (Luca 24, 
49; Fapte 2, 2-4); i-a binecuvântat pe ei cu prilejul înălţării 
Sale la cer (Luca 24, 51); i-a trimis să propovăduiască 
Evanghelia la toată zidirea şi să boteze în numele Sfintei Treimi 
- al Tatălui, al Fiului şi al Sfântului Duh (Matei 28, 18-20). 
Sectarul: Care e cea mai mare autoritate în Biserică? 
Preotul: Cea mai mare autoritate în Biserică sunt 
episcopii ca urmaşi direcţi ai Sfinţilor Apostoli, despre care 
Sfântul Apostol Pavel zice în Scrisoarea 1 către Corinteni (12, 
28): Şi pe unii i-a pus Dumnezeu în Biserică, întâi pe apostoli, 
al doilea pe prooroci, al treilea pe învăţători... Fericitul 
Teodorit al Cirului, lămurind textul din 1 Timotei 3, 13, spune 
că «pe cei ce se numesc acum episcopi, îi numeau atunci 
Apostoli; cu trecerea timpului numele de Apostol s-a rezervat 
însă Apostolilor cu adevărat, iar cel de episcop s-a dat celor 
numiţi odinioară Apostoli». Sfântul Ciprian susţine că fără 

episcop nu este Biserică 2 . Episcopul este centrul puterii 
duhovniceşti şi capul văzut al Bisericii dintr-o anumită regiune. 
Sinodul episcopilor este autoritatea cea mai mare a Bisericii 
dintr-o parte a creştinătăţii, iar sinodul ecumenic este autoritatea 
cea mai înaltă a Bisericii Ortodoxe. 

Sectarul: Dar cum se mai înţelege cuvântul Biserică în 
Sfânta Scriptură? 

Preotul: Prin cuvântul Biserică în Sfânta Scriptură se mai 
înţelege si totalitatea credincioşilor care sunt botezaţi în numele 
Preasfintei Treimi (al Tatălui, al Fiului şi al Sfântului Duh), 
care se mântuiesc prin păzirea şi lucrarea tuturor poruncilor lui 
Hristos si care urmează întru toate aşezământul pus de 
Mântuitorul şi de sfinţii Săi apostoli în Biserică (Matei 16, 18; 
Efes. 2, 19-22; 4, 11-15; Col. 1, 18-20). 

Sectarul: Care sunt mărturiile din Sfânta Scriptură care 
adeveresc numirea Bisericii sub acest înţeles? 

Preotul: Biserica ca totalitatea credincioşilor (păstor şi 
turmă la un loc) are prea multe mărturii scripturistice, între 
care este şi aceasta: Ci precum într-un singur trup avem multe 
mădulare şi mădularele nu au toate aceeaşi lucrare, aşa şi noi, 
cei mulţi, un trup suntem în Hristos şi fiecare suntem mădulare 
unii altora (Rom. 12, 4-5). Acest „trup" este Biserica, iar 
Hristos este Capul Trupului, adică al Bisericii (Col. 1, 18; 
1, 24; Efes. 1, 22-23; 4, 25; 5, 23; 1 Cor. 12, 27 ş.a.). 

Sectarul: Cum se mai înţelege cuvântul Biserică în Sfânta 
Scriptură? 

Preotul: Prin cuvântul biserică, în Sfânta Scriptură se mai 
înţelege şi biserica (materială) ca lăcaş de închinare. 

Sectarul: Ce înţelegeţi prin biserică - lăcaş de închinare? 

Preotul: Prin biserică - lăcaş de închinare se înţelege 
locul sfânt menit cultului divin public, precum era templul din 
Vechiul Testament. Numele de «biserică» în acest înţeles îl 
întâlnim în multe locuri ale Sfintei Scripturi. Mântuitorul a 
cinstit încă de copil acest loc sfânt, adică biserica - lăcaş de 
închinare, căci de la vârsta de 12 ani a venit cu părinţii Lui să 
se închine în templu (Luca 2, 46-48). 

Sfântul Ciprian, Scrisoarea 66, C.V., p. 583 



Această biserică - lăcaş de închinare Mântuitorul a numit-o 
«casă a Mea» (Matei 21, 13) şi în fiecare zi învăţa poporul 
intr-însa (loan 18, 20). Numele de biserică în înţelesul de lăcaş 
de închinare publică îl găsim iarăşi în Faptele Sfinţilor 
Apostoli, unde se spune că Pavel şi Varnava, ajungând în 
Antiohia, ...au stat acolo un an întreg, adunându-se în biserică 
si învăţând mult popor (Fapte 11, 26). De asemenea, Apostolul 
Pavel zice, referindu-se tot la acest înţeles: Căci mai întâi aud 
că, atunci când vă adunaţi în biserică, între voi sunt dezbinări, 
si în parte cred (ICor. 11, 18). Că în toate Bisericile sfinţilor 
(creştinilor), femeile voastre să tacă în biserică... căci este 
ruşinos cafemeile să vorbească în biserică (I Cor. 14, 34-35). 
In toate textele de mai sus, înţelesul cuvântului biserică este clar 
şi el arată lăcaşul de adunare pentru cultul public. 

Sectarul: Si care alte nume se mai dau Bisericii în Sfânta 
Scriptură? 

Preotul: Biserica se mai numeşte şi ogorul lui Dumnezeu 
(1 Cor. 3, 9), casa Domnului (Efes. 2, 19-22), Mireasa lui 
Hristos (II Cor. 11,2; Apoc. 21, 2, 9; 22, 17 ş.a.), adunarea 
cuvioşilor (Ps. 149, 1) sau a oamenilor drepţi (Ps. 110, 1), 
adunarea celor întâi născuţi (Evrei 12, 23), turma lui Hristos 
(loan 10, 16), sfeşnic de aur (Apoc. 1, 20; 2, 1), cetatea lui 
Dumnezeu (Ps. 86, 2; Apoc. 3, 12), cetatea Dumnezeului celui 
viu (Apoc. 21,2; 22, 19), stâlp şi temelie a adevărului (1 Tim. 
3, 15), sfatul sfinţilor (Ps. 88, 6), trupul lui Hristos (Efes. 1, 
22-23; Col. 1, 24), zidire dumnezeiască (I Cor. 3, 9), Biserică 
slăvită (Efes. 5, 27), Mireasa Mielului (Apoc. 19, 7; 21, 9); 
patria lui Dumnezeu pe pământ (Efes. 3, 15); casa Dumnezeului 
lui Iacov (Isaia 2, 3), casa lui Hristos (Evrei 3,6), Ierusalimul 
cel Nou (Apoc. 3, 12; 21, 2), casa lui Dumnezeu (I Tim. 3, 15; 
livrei 10, 21) ş.a. 

Biserica se înfăţişează ca un cer nou şi pământ nou, cum 
a văzut Isaia (65, 17), Petru (II Petru 3, 13) şi loan în 
Apocalipsă (21, 1). Biserica este deci o lume nouă. 

Sectarul: Dar câte Biserici aveţi voi, ortodocşii? 
Preotul: Biserica lui Hristos este una, deoarece Mântui- 
torul a întemeiat o singură Biserică (Matei 16, 18), nu mai 
multe, pentru că Biserica are un singur Cap, pe lisus Hristos, 
ca fiind înfăţişată ca o singură Mireasă a lui Hristos (Efes. 5, 

27), ca o casă a lui Dumnezeu şi a lui Hristos (Evrei 3, 6; 10, 
21), ca un trup unic al lui Hristos (Rom. 12, 5), ca o singură 
turmă (loan 10, 16; 21, 15). Biserica se numeşte sfântă pentru 
că sfânt este Capul ei, Mântuitorul nostru lisus Hristos (Efes. 5, 
25, 27), si în ea locuieşte Duhul Sfânt. 

Sectarul: Dar cum poate fi Biserica voastră sfântă, dacă 
la voi se adună prin biserici tot felul de păcătoşi şi nelegiuiţi? 

Preotul: Înţelege, omule, că păcătoşii nu ating sfinţenia 
Bisericii. Misiunea Bisericii tocmai aceasta este, de a face 
îndreptarea păcătoşilor. Toţi oamenii sunt păcătoşi, aşa că nici 
unul nu poate spune că e lipsit de păcate (Fac. 8, 20; Pilde 20, 
9; Iov 14, 4; lacov 3, 2; 1 loan 1, 8). Ştiu că voi, sectarii, aveţi 
pretenţia că în comunitatea voastră se adună numai oamenii 
sfinţi. Dar să ştii că nu aveţi dreptate. Vezi pe marele Apostol 
Pavel, care era vas al alegerii (Fapte 9, 15-16), şi care zice 
despre sine că este cel dintâi păcătos între păcătoşi (I Tim. 1, 15). 

Mântuitorul a asemănat Biserica Sa, în diferite pilde, cu 
ţarina care cuprinde grâu şi neghină (Matei 13, 24-30, 36), cu 
năvodul care prinde şi peşti buni şi peşti răi (Matei 13, 47-50), 
iar marele Apostol Pavel spune că Biserica este casă în care se 
găsesc vase de cinste şi vase de necinste (II Tim. 2, 20). 
Mântuitorul nu a venit să cheme pe cei drepţi, ci pe cei păcătoşi 
la pocăinţă, căci nu cei sănătoşi au nevoie de doctor, ci cei 
bolnavi (Matei 9, 12). 

Sectarul: Dar de ce ziceţi voi, ortodocşilor, că Biserica 
voastră este sobornicească şi apostolească? 

Preotul: Prin cuvintele «Biserică sobornicească», noi 
arătăm că Biserica noastră are menirea de a se răspândi în toată 
lumea, cuprinzând pe credincioşii din toate locurile, din toate 
timpurile şi de la toate popoarele, ca o încununare a poruncii 
Mântuitorului, Care a zis: Mergând, învăţaţi toate neamurile... 
(Matei 28, 19). Sfântul Apostol Pavel spune galatenilor şi 
colosenilor că în Biserica lui Hristos nu se face deosebire de 
neam între credincioşi: Nu mai este elin si iudeu, tăiere 
împrejur şi netăiere împrejur, barbar, scit, rob ori slobod, ci 
toate şi întru toţi Hristos (Col. 3, 11; Gal. 3, 28). Biserică 
sobornicească înseamnă unirea tuturor cu totul. Fiecare membru 
si toţi la un loc stau în unire cu Biserica întreagă si aceasta cu 
fiecare membru. 



I se mai spune sobornicească pentru că învăţătura ei este 
conformă cu întregul adevăr primit de la Hristos, spre deosebire 
de sectă sau de erezie, care are numai o parte de adevăr. Ea 
este sobornicească sau universală (catolică) pentru că deţine 
adevărul unic şi universal. Ortodoxia nu este numai dreaptă 
credinţă, ci şi deplină credinţă, adică adevărul întreg. De aceea 
i se spune sobornicească. Cu acest înţeles găsim cuvântul prima 
dată la Sfântul Ignatie purtătorul de Dumnezeu, care zice că: 
„Unde este Hristos, acolo este şi Biserica sobornicească" 3 . 

Iar «apostolică» se numeşte Biserica Ortodoxă pentru că 
ea a fost întemeiată de Mântuitorul prin Sfinţii Apostoli (Efes. 
2, 20) şi a fost răspândită în lume şi organizată de la început tot 
prin Sfinţii Apostoli. Apoi, pentru că păstrează neschimbată 
învăţătura dată de lisus Hristos si de Duhul Sfânt prin Sfinţii 
Apostoli. Şi, în sfârşit, pentru că păstrează darurile Sfântului 
Duh de la Sfinţii Apostoli prin succesiune, adică păstrează 
legătura harului neîntreruptă, de la apostoli şi până astăzi, 
succesiune numită apostolică. 

Apostolicitatea Bisericii este mărturisită atât de Sfânta 
Scriptură, cât şi de Sfânta Tradiţie; ei i se mai zice apostolică şi 
pentru că ea este zidită pe temelia apostolilor şi a proorocilor, 
piatra din capul unghiului fiind însuşi lisus Hristos, întru Care 
toată zidirea bine alcătuită creşte, întru lăcaş sfânt, în Domnul 
(Efes. 2, 20-22; I Petru 2, 4; Apoc. 21, 14). Ea trăieşte viaţa 
in Hristos, aşa cum a învăţat de la Sfinţii Apostoli, care sunt cei 
mai autorizaţi interpreţi ai cuvintelor Mântuitorului. 

Acelaşi apostol îndeamnă pe credincioşii săi să se 
depărteze de învăţătura şi de învăţătorii care nu se sprijină pe 
Sfinţii Apostoli. El scrie tesalonicenilor: Drept aceea, fraţilor, 
staţi neclintiţi şi ţineţi predaniile pe care le-aţi învăţat, fie prin 
cuvânt, fie prin epistola noastră (II Tes. 2, 15). Tot Sfântul 
Apostol Pavel spune lui Tit: De omul eretic, după întâia şi a 
doua mustrare, depărtează-te (Tit 3, 10). 

Sectarul: Ce înţelegeţi voi, ortodocşii, prin Biserica 
biruitoare şi luptătoare şi de ce ziceţi voi că sunt două Biserici, 
una în cer şi alta pe pământ? 

3 Vezi pe larg în învăţătura de credinţă Ortodoxă, întreb. 279, p. 167. 

Preotul: Nu ai dreptate, omule, în cele ce zici şi nu 
înţelegi cele ce întrebi. Noi nu zicem că sunt două Biserici, ci 
una, după cum ţi-am arătat mai sus. Dar noi mărturisim că 
Biserica cea una a lui Hristos se împarte în două părţi: una 
văzută şi pământească, a celor vii, şi alta nevăzută sau a celor 
adormiţi. Amândouă acestea alcătuiesc o singură Biserică, 
având acelaşi Cap, pe Hristos (Rom. 14, 7-9; Efes. 1, 10; 
Matei 22, 32; 28, 18; Luca 15, 10; Filip. 2, 10; Efes. 2, 19; 
Col. 2, 10; Evrei 12, 23). 

Aşadar, înţelege că Biserica celor vii sau pământească, 
văzută, se mai numeşte şi Biserica luptătoare, fiindcă membrii 
ei sunt încă în luptă cu puterile vrăjmaşe ale răului (Efes. 6, 
11-13; Gal. 5, 17; 1 Petru 2, 11 ş.a.). Iar prin Biserica 
biruitoare, noi înţelegem Biserica pe care o formează toţi 
îngerii şi sfinţii din ceruri, care au biruit puterile celui rău şi au 
trecut în lumea cea nevăzută şi cerească (Evrei 12, 23; Efes. 5, 
27; Apoc. 21, 10 ş.a.). 

Biserica este una singură, dar ea cuprinde pe cei vii de pe 
pământ, cât şi pe cei care au adormit în dreapta credinţă, care şi 
ei sunt vii cu sufletul şi slăvesc pe Dumnezeu alături de îngeri, 
şi se roagă pentru mântuirea lumii întregi. 

* * * 

Credinciosul: Dar când a întemeiat Mântuitorul Biserica Sa? 

Preotul: Mântuitorul nostru lisus Hristos a întemeiat 
Biserica Sa prin însăşi jertfa Sa pe Cruce (Fapte 20, 28) şi 
învierea din morţi. A făcut-o văzută în a cincizecea zi după 
învierea Sa, la Cincizecime, sau Rusalii, când a trimis pe Duhul 
Sfânt în chip de limbi ca de foc asupra sfinţilor Săi ucenici şi 
apostoli, care prin cuvântul propovăduirii lor au organizat şi au 
întărit prima obşte de credincioşi (Fapte 1, 8; 2, 41-44). Dar 
Biserica în înţeles larg a existat si în Vechiul Testament 4 . 

Credinciosul: Dar cum înfăţişează descoperirea dumneze- 
iască legătura dintre Hristos şi Biserica Sa? 

Preotul: Descoperirea dumnezeiască ne arată că Mântui- 
torul este capul Bisericii, iar Biserica este trupul Lui. Aşa ne 



învaţă Sfântul Apostol Pavel, zicând: ...şi, mai presus de toate, 
L-a dat pe El cap Bisericii, care este trupul Lui, plinirea Celui 
ce plineşte toate întru toţi (Efes. 1, 22-23). El este capul 
trupului, al Bisericii; El este începutul, întâiul născut din morţi, 
ca să fie El cel dintâi întru toate. Căci în El a binevoit 
(Dumnezeu) să sălăşluiască toată plinirea. Şi printr-însul toate 
cu Sine să le împace, fie cele de pe pământ, fie cele din ceruri, 
făcând pace prin El, prin sângele Crucii Sale (Col. 1, 18-20). 

Acelaşi apostol al neamurilor, adresându-se romanilor şi 
corintenilor, îi numeşte pe ei mădulare ale Trupului lui lisus 
Hristos, adică ale Bisericii (Rom. 12, 5; 1 Cor. 12, 27). 

Sfânta Tradiţie susţine de la început că Hristos este capul 
Bisericii, iar aceasta este trupul Lui 5 . 

Credinciosul: Ce înseamnă cuvintele «trupul lui Hristos» 
sau «trupul Domnului»? 

Preotul: Trupul lui Hristos sau „Trupul Domnului", 
căruia Sfinţii Părinţi îi spun şi „Trupul tainic al Domnului" este 
semnul văzut al mântuirii noastre, adică al întrupării Fiului lui 
Dumnezeu. Biserica a luat naştere prin întruparea lui Hristos. 
Biserica este dumnezeiască si omenească, asemenea lui lisus 
Hristos, Care a fost Dumnezeu si om. De aceea ea este o 
prelungire tainică a întrupării Domnului, ea conţine viaţa 
Mântuitorului. Hristos S-a răstignit pentru noi cu trupul, pentru 
ca prin învierea în veac „să ridice steagul" (Isaia 5, 26), pentru 
sfinţii şi credincioşii Săi, fie la iudei, fie la păgâni, într-un 
singur trup al Bisericii Sale 6 . 

Sfântul Apostol Pavel ne arată în Epistola către Galateni, 
cap. 4, că noi suntem membre ale trupului lui Hristos, care este 
Biserica. Mântuitorul însuşi ne-a anunţat că noi trebuie să ne 
hrănim cu Trupul Său, atunci când a întemeiat Taina Euha- 
ristiei, iar apoi ne-a arătat că El este Viţa din care noi facem 
parte ca mlădiţe (loan 15, 1-6). Deci noi creştinii suntem parte 
din trupul Domnului, care este Biserica. 

Credinciosul: Dar cum prelungeşte Biserica întruparea 
Mântuitorului? 



Cf. învăţătura de credinţă Ortodoxă, întreb. 261, p. 154. 

Preotul: Biserica prelungeşte întruparea Mântuitorului prin 
neîntrerupta prezenţă a Fiului lui Dumnezeu cel întrupat în sânul 
ei şi prin lucrarea Sfântului Duh în mădularele ei (loan 14, 16). 

In calitatea Lui de cap nevăzut al Bisericii, Domnul nostru 
lisus Hristos conduce Biserica şi este în Biserică permanent, 
prin continua Sa întrupare pe altarele în care se săvârşeşte 
Sfânta Liturghie. Căci Hristos este nu numai cap al Bisericii, ci 
şi trup al ei, dându-Se pe Sine spre cuminecare credincioşilor. 
Iar Duhul Sfânt, ca „Domnul de viată Făcătorul", o însufleţeşte. 

Asemenea Mântuitorului cel în două firi, Biserica are 
două înfăţişări: una văzută, fiindcă oamenii fac parte din ea cu 
trupuri, şi alta nevăzută, care este lucrarea Sfântului Duh al lui 
Hristos sau dumnezeiescul har, izvorul vieţii, lucrării si unităţii 
ei. El este cel care face posibilă transformarea pâinii şi a 
vinului euharistie în Trupul şi Sângele Domnului. 

Sfântul Apostol Pavel scrie efesenilor: ...Silindu-vă să 
păziţi unitatea Duhului, întru legătura păcii. Este un trup şi un 
Duh, precum şi chemaţi aţi fost la o singură nădejde a chemării 
voastre (Efes. 4, 3-4). 

Fericitul Augustin spune: „Ceea ce este sufletul pentru 
trupul omului, aceasta este Duhul Sfânt pentru trupul lui 
Hristos, care este Biserica. Sfântul Duh lucrează în toată 
Biserica, asa cum lucrează sufletul în toate mădularele unui 

' :,7 

singur trup . 

Credinciosul: Dar cum ne facem membri ai trupului 
tainic al Domnului, adică ai Bisericii? 

Preotul: Noi ne facem membri ai Bisericii prin harul 
Sfintelor Taine, îndeosebi prin Sfântul Botez şi prin Sfânta 
împărtăşanie. 

Prin Sfântul Botez noi ajungem mădulare ale Bisericii, 
murind şi înviind în chip tainic cu Hristos. Prin Sfânta 
împărtăşanie ne facem purtători de Hristos, înzestraţi cu puteri 
duhovniceşti pe drumul desăvârşirii. Mântuitorul zice: Cel ce 
mănâncă Trupul Meu şi bea Sângele Meu, rămâne întru Mine şi 
Eu întru el (loan 6, 56). 

Tâlcuind aceste cuvinte, Sfântul Chirii al Alexandriei 
spune: „Primind în noi Trupul, trupeşte şi duhovniceşte, pe 

7 Fer. Augustin, Cuvântarea 267, 4, 4, Migne, P.L., XXXVIII, col. 1231. 



Fiul cel după fire şi adevărat, unit după fiinţă cu Tatăl... am 
primit mărirea de a ne face părtaşi şi de a ne împărtăşi cu firea 
cea mai presus de toate...". „Dacă vrei să înţelegi Trupul lui 
Hristos, ascultă pe apostolul, care zice credincioşilor: ...iar voi 
sunteţi trupul lui Hristos şi mădulare (fiecare) în parte (1 Cor. 
6, 15; 12, 27). Dacă deci voi sunteţi Trupul şi mădularele lui 
Hristos, taina voastră este aşezată pe masa Domnului: primiţi 
taina voastră! Răspundeţi „Amin" la ceea ce sunteţi şi răspun- 
zând subscrieţi. Căci auzi: „Trupul lui Hristos" şi răspunzi 
„Amin". Fii mădular al Trupului lui Hristos pentru ca 
Aminul» să fie adevărat" 9 . „Credincioşii cunosc Trupul lui 
Hristos, dacă nu neglijează să fie trupul lui Hristos. Să fie 
trupul lui Hristos, dacă vor să trăiască din Duhul lui Hristos. 
Din Duhul lui Hristos nu trăieşte decât trupul lui Hristos... O, 
taină a evlaviei! O, semn al unităţii! O, lanţ al dragostei! Cine 
vrea să trăiască, are unde şi ce să trăiască. Să se apropie, să 
creadă; să fie întrupat Lui, ca să fie viu" 10 . 

Credinciosul: Dar de ce trebuie să credem în Biserică? 

Preotul: Credem în Biserică pentru că ne uneşte cu 
Dumnezeu, pentru că în ea se află neîncetat Hristos şi Sfântul 
Duh şi pentru că ea nu greşeşte, fiind infailibilă. 

Credem în ea şi pentru frumuseţea şi înălţimea scopurilor 
pe care ea le urmăreşte: acela de a ne pregăti pentru mântuire şi 
acela de a ne mijloci această mântuire. Viaţa Bisericii este, în 
întregime, o luptă pentru mântuire, cum ne mărturisesc Sfânta 
Scriptură şi Sfânta Tradiţie: Luaţi Duh Sfânt; cărora le veţi 
ierta păcatele, le vor fi iertate; şi cărora le veţi ţine, vor fi 
ţinute, ne spune Sfânta Evanghelie (loan 20, 22-23). 

Sfântul Ciprian susţine că în afară de Biserică nu este 
mântuire" şi cel ce nu are Biserica drept mamă, nu poate avea 
pe Dumnezeu de Tată 12 . 



8 Sfântul Chirii al Alexandriei, Comentar la loan, 11, 12, 
Migne, P.G., LXXIV, col. 565. 

' Fericitul Augustin, Cuvântarea 272, Migne, P.L., XXXVIII, 
M.l 1246. 

10 Fericitul Augustin, Comentar la Evanghelia după loan, 26, 
I \. Migne, P.L., XLV, col. 1612, 1613. 

" Sfântul Ciprian, Scrisoarea 73, 21, C, V, 3, 2, p.605. 

Credinciosul: Oare despărţirea Bisericii apusene de cea 
răsăriteană nu a dus la ruperea unităţii Bisericii? 

Preotul: Despărţirea n-a atins unitatea Bisericii; pentru că 
această unitate nu se poate destrăma niciodată, oricare ar fi 
numărul şi calitatea ereticilor care se smulg de la sânul 
Bisericii. Ereziile si schismele, oricât de multe si de mari ar fi 
ele, nu pot împărţi Biserica cea una, pentru că ea stă strâns 
unită cu Capul ei, care este lisus Hristos. Unitatea Bisericii este 
mai presus de fire şi ea nu poate fi zdruncinată de nimeni 13 , căci 
Mântuitorul a zis lui Petru: ...pe această piatră voi zidi Biserica 
Mea şi porţile iadului nu o vor birui (Matei 16, 18). Porţile 
iadului, după mărturia Sfântului Atanasie cel Mare, sunt gurile 
ereticilor, care niciodată nu vor putea să biruiască Biserica lui 
Hristos cea dreptmăritoare. 

Credinciosul: Dar de ce se numeşte Biserica sfântă? 

Preotul: Biserica este numită sfântă pentru că sfânt este 
Capul ei, Mântuitorul nostru lisus Hristos, pentru că sfinte sunt 
mijloacele mântuirii, Duhul Sfânt, Care sălăşluieşte în Biserică 
până la sfârşitul veacului, învăţătura propovăduită şi Trupul 
Domnului, care este sfinţenia însăşi si care se dăruieşte 
continuu pe altarele ei. Sfântul Apostol Pavel zice: ...Hristos a 
iubit Biserica şi S-a dat pe Sine pentru ea, ca s-o sfinţească, 
curăţind-o cu baia apei prin cuvânt, şi ca s-o înfăţişeze Sieşi 
Biserică slăvită, neavând pată sau zbărcitură, ori altceva de 
acestfel, ci ca să fie sfântă şi fără de prihană (Efes. 5, 25-27). 

Sfântul Irineu scrie: „Unde este Biserica, acolo este şi 
Duhul Sfânt si unde este Duhul Sfânt, acolo este si Biserica si 
tot harul" . Biserica este fără pată şi fără zbârcitură. 
Bisericile, zice Origen, sunt ca luminătorii în lume (Filip. 2, 
15). Cel mai rău membru al Bisericii nu poate fi comparat cu 
nimeni din adunările omeneşti 16 . 



13 Cf. învăţătura de credinţă Ortodoxă, întreb. 276, p. 165 

14 Sfântul Irineu, Contra ereziilor, 3, 24, 1, Migne, P.G., VII, col 966 

15 Rufin, Comentar la Simbolul Apostolic, 39, Migne, P.L., XXI col 375 

16 Origen, Contra lui Cels, 3, 29, Migne, P.G., XI, col 957 

Credinciosul: Ce se înţelege prin „ortodoxie"? 
Preotul: Cuvântul „ortodoxie", frate, este de origine 
greacă, format din orthos şi doxa, adică dreapta credinţă, 
închinare adevărată, sobornicească, învăţătură care se plasează 
în continuitatea directă şi neîntreruptă a Tradiţiei apostolice, 
prin intermediul teologiei patristice şi neopatristice şi care 
formează credinţa comună a Bisericii neîmpărţite din primul 
mileniu. Ortodoxia se identifică cu însăşi tradiţia apostolică, aşa 
cum a fost confirmată, interpretată şi dezvoltată prin consensul 
Bisericii Universale. De fapt, didascalia - adică regula de 
credinţă apostolică - a fost criteriul de bază al Ortodoxiei. 

De aceea, orice ruptură în continuitatea Tradiţiei apostolice 
a fost considerată ca o corupţie sau abandonare a Ortodoxiei, 
care poate să ia forma fie a unei erezii, fie a unei „confesiuni" 
separate 1 . 

Credinciosul: Dar unde se găseşte expusă exact învăţă- 
tura credinţei ortodoxe? 

Preotul: Scurt, dar cuprinzător, expunerea exactă a credin- 
ţei ortodoxe se găseşte în Dogmatica Sfântului loan Damaschin. 
Credinciosul: Dar prin care mijloace s-a menţinut până 
in zilele noastre învăţătura de credinţă ortodoxă exactă si 
neschimbată? 

Preotul: Aici, frate, ar fi multe de vorbit, dar aşa, cât 

mai pe scurt, îţi voi spune: Sfânta credinţă cea dreptmăritoare a 
Dicţionar de teologie Ortodoxă, de Preot Dr. Ioan Bria, Bucureşti, 

1981, p. 272-277. 

Bisericii lui Hristos (Ortodoxia) s-a menţinut neschimbată, de-a 
lungul veacurilor, prin învăţătura Sfintei Scripturi şi prin Sfânta 
Tradiţie apostolică, prin hotărârile celor cinci Sinoade 
Apostolice 2 ; prin învăţăturile canoanelor celor şapte Sinoade 
ecumenice şi ale celor locale, deoarece, după învăţătura dumne- 
zeiescului părinte loan Gură de Aur, „Cârma Bisericii lui 
Hristos sunt dumnezeieştile canoane" 3 ; apoi prin Pravilele 
Bisericeşti, asa cum a fost Pravila Mare Bisericească, 
Îndreptarea Legii, 1652, Pravila de la Govora, 1640, Pravila lui 
Vasile Lupu ş.a. 

Credinciosul: Dar ce înseamnă Sinod ecumenic si local si 
prin ce se deosebesc ele? 

Preotul: Sinod ecumenic se cheamă acela la care iau parte 
patriarhii, mitropoliţii, episcopii şi alţi conducători spirituali ai 
Bisericii din toată lumea creştină. Acest sinod este judecător 

5 J 

prea înalt al pricinilor bisericeşti, ca cel ce urmează Bisericii 
soborniceşti, adică a toată lumea 4 ; si iarăşi: Sinod ecumenic 
este acela la care se vor uni, într-o singură mărturisire a 
credinţei, toţi patriarhii şi episcopii lumii creştine 3 . 

Credinciosul: Dar sinodul local ce este şi prin ce se 
deosebeşte de cel ecumenic? 

Preotul: Sinodul local este acela la care iau parte 
episcopii dintr-o ţară sau numai dintr-o parte a lumii creştine. 
El se deosebeşte de cel ecumenic prin faptul că acesta se poate 
întruni numai la porunca celor ce conduc ţările, pe când cel 
local se întruneşte din porunca celui dintâi episcop 6 . 

Credinciosul: Au mai fost şi alte mijloace prin care 
Ortodoxia si-a menţinut unitatea si integritatea? 

5 5 5 ° 

Preotul: Multe şi felurite au fost mijloacele spirituale şi 
administrative prin care Sfânta Ortodoxie şi-a păstrat până în 
zilele noastre unitatea, precum: 



Vezi Sfanţul loan Damaschin, Dogmatica, trad. de Preot Dr. D. 
Fecioru şi Prof. Dr. Olimp Căciulă, Bucureşti, 1938, p. 26-27. 
3 Vezi Pidalionul de Neamţ, ed. 1844, fila 7. 

Vezi Dumnezeieştile Dogme ale Bisericii Ortodoxe, M-rea Neamţ, 
1816, p. 30; cf. şi învăţătura de credinţă creştină ortodoxă, ed. 1952, p. 167. 

5 Vezi Pidalionul de Neamţ, ed. 1844, fila 75. 

6 Vezi Dumnezeieştile Dogme, p. 29. 



-Constituirea cultului bizantin din secolele Vl-VIII, în 
care locul principal l-au ocupat Liturghiile bizantine. Acest rit a 
jucat un rol capital în menţinerea unităţii cultice şi spirituale a 
Ortodoxiei; 

-Apoi, sinteza dogmatică făcută de Sfântul loan 
Damaschin (secolul Vili) şi mai ales aportul său teologic în 
criza iconoclasmului provocată de islamism; 

-Contribuţia teologică a Patriarhului Fotie (820-895) şi 
mai ales enciclica sa din 867, în care acuză de erezie pe papa 
Nicolae 1 (858-867); 

-Sinodul local din 879-880, care restaurează pe Fotie şi 
deci reconcilierea cu Biserica Romană (papa loan al Vlll-lea, 872- 
889); 

- Activitatea misionară în Europa centrală a fraţilor mace- 
doneni Chiril(869) şi Metodie(8 84) , «apostolii slavilor», 
trimişi de împăratul bizantin Mihail al 111-lea, la cererea 
prinţului Rostislav; 

-Rezistenţa ortodocşilor împotriva Sinoadelor unioniste 
(Lion 1274; Ferrara - Florenţa 1438 - 1439), care aveau un 
caracter antiortodox; 

-Sinodul de la Constantinopol din 1459 sub Ghenadie 
Scolasticul - cel dintâi patriarh după căderea Constantinopolului 
(1453) care a respins unirea de la Florenţa, cu toate că 
împăratul loan al Vlll-lea o recunoscuse; 

-Adăugăm înnoirea isihastă din secolul XIV, care a 
condus la formarea adevăratei teologii bizantine. Isihasmul a 
fost ilustrat de mari teologi şi mistici, ca: Sfântul Maxim 
Mărturisitorul (sec. Vil), Sfântul Simion Noul Teolog (sec. 
XI), Sfântul Grigorie Sinaitul (sec. XIV), Sfântul Grigorie 
Palama, Arhiepiscopul Tesalonicului. Doctrina Sfântului 
Grigorie Palama despre distincţia între esenţa lui Dumnezeu ca 
atare, inaccesibilă spiritului creat, şi energiile divine necreate, 
prin care omul se împărtăşeşte direct din viaţa dumnezeirii - 
doctrină aprobată de sinoadele de la Constantinopol din 1341, 
1347 şi 1351 -, constituie o nouă precizare patristică a 
Ortodoxiei; 

- Sub influenţa Ortodoxiei neopatristice din secolul XIV, 
care are un caracter defensiv în faţa teologiei scolastice latine, 
se încearcă o oarecare disociere a Bisericii de imperiu, deoarece 

termenii «simfonici» stabiliţi de împăratul Justinian (527-565) 
deveniseră prea rigizi; 

-Sinodul de la Constantinopol, din 1484, fixează Taina 
Mirungerii ca modalitate de primire a catolicilor la Ortodoxie; 

-Doctrina despre Sfintele Taine capătă o formă defini- 
tivă, mai ales datorită lui Simion al Tesalonicului (sec. XV); 

-Comentariul critic asupra protestantismului, făcut de 
Patriarhul leremia al 11-lea la răspunsul dat teologilor luterani 
de la Tubingen (care trimiseseră patriarhului în 1573-1574 
«Confesiunea de la Augsburg»); 

- O prezentare a Ortodoxiei, făcută de Patriarhul de mai 
târziu al Alexandriei, Mitrofan Kritopoulos (1630-1639), într-o 
„Mărturisire de credinţă" (1625), adresată teologilor protestanţi 
din Helmstad; 

-In 1629, Patriarhul Chirii Lucaris publică la Geneva o 
«Mărturisire de credinţă», în care îşi însuşeşte principalele 
doctrine ale calvinismului. O serie de sinoade locale condamnă 
această Mărturisire: Constantinopol (1638), Kiev (1640), laşi 
(1642), Ierusalim (1672) şi iarăşi Constantinopol (1691); 

- Mărturisirea Ortodoxă a lui Petru Movilă, Mitropolitul 
Kievului (1633-1646), discutată şi interpretată de Sinodul de la 
Iaşi din 1642, este tradusă în greceşte de teologul Meletie 
Sirigul şi aprobată de Sinodul de la Constantinopol din 1643; 

- Altă «Mărturisire de credinţă» care a ţinut Ortodoxia pe 
drumul ei cel drept a fost şi cea a Patriarhului Dositei şi actele 
Sinodului de la Ierusalim din 1672. Acest sfânt sinod a respins 
calvinismul lui Chirii Lucaris; 

- Tot patriarhul Dositei publică în România o colecţie de 
texte teologice bizantine; 

-Apoi sinoadele locale din secolul XVII (Iaşi 1642, 
Moscova 1666-1667 şi Ierusalim 1672) au adus o contribuţie 
importantă la redescoperirea materiei sacramentale a Bisericii şi 
la punerea în valoare a caracterului dinamic al Tradiţiei, ceea ce 
n-a fost întotdeauna şi pretutindeni înţeles în mod corect; 

-Sinodul de la Moscova condamnă pe «vechii credin- 
cioşi», care reduceau Ortodoxia la o religie ritualistă; 

-Formarea Bisericilor uniate (sau greco-catolice) se 
realizează prin presiunea autorităţilor politice din Polonia şi 
Austria, în regiuni ortodoxe: Brest (1596), Ujhorod (1649), 



Mucacevo (1664), Transilvania (1701). Rezistenţa ortodocşilor 
a arătat nu numai că Orientul nu poate fi o simplă dieceză 
romană, dar si că exista o contradicţie de fond între sistemul 
Bisericilor locale în răsărit şi sistemul papal în apus; 

-Un sinod al patriarhilor orientali din 1755 declară 
invalidat botezul latinilor şi al armenilor, fapt pentru care 
aceştia vor fi primiţi la Ortodoxie prin rebotezare; 

- «Filocalia», marea colecţie de texte de spiritualitate, 
apare în 1782 la Veneţia, editată de către Nicodim Aghioritul 
(1749-1808, canonizat în 1955), împreună cu Macarie din Corint; 
-Stareţul Paisie Velicikovski (1722-1794) traduce în 
slavonă Filocalia, care apare la Moscova în 1793 şi care a 
salvat Ortodoxia rusă de latinizare; 

-In 1848 patriarhii răsăritului publică o enciclică în care 
condamnă «papismul» ca erezie; 

-In acelaşi sens, Patriarhul Antim, în răspunsul dat în 
1894 la enciclica Papei Leon al XHI-lea «Praeclara Gratula- 
tionis», condamnă dogma catolică despre «Imaculata concepţie» 
si cea despre infailibilitatea papală 7 ; 

Au mai ajutat la menţinerea nealterată şi neschimbată a 
Ortodoxiei, de-a lungul vremilor, şi următoarele: 

a) şcolile teologice de grad universitar; 

b) seminariile teologice; 

c) sinoadele locale si naţionale; 

d) adunările eparhiale; 

e) conferinţele protopopilor şi ale consiliilor parohiale; 

f) predicile rostite de preoţi spre luminarea poporului la 
oraşe si la sate; 

g) unele asociaţii bisericeşti cu caracter misionar; 

h) viaţa canonică şi tipiconală a monahilor din toate 
sfintele mănăstiri, precum şi 

i) educaţia pe care părinţii creştini ortodocşi au dat-o 
copiilor lor pentru a ţine cu toată sfinţenia dreapta credinţă în 
care s-au născut. 

Acestea sunt, pe scurt, mijloacele spirituale prin care 
Ortodoxia s-a ţinut pe drumul cel drept până în zilele noastre. 

7 Vezi mai pe larg în Dicţionar de teologie ortodoxă, p. 273-277 s.a. 

Sectarul: Ce înţelegeţi voi şi ce înţelegere aveţi despre 
Sfânta Scriptură? 

Preotul: Noi prin Sfânta Scriptură înţelegem colecţia 
cărţilor sfinte ale Vechiului si Noului Testament, care au fost 
scrise sub insuflarea Duhului Sfânt, într-un răstimp de aproape 
1800 de ani, adică de la Moise (circa 1700 de ani înainte de 
Hristos) până la autorul Apocalipsei (circa 100 de ani după 
Hristos) 1 . Insă să se ştie că Sfânta Scriptură este primul izvor al 
descoperirii dumnezeieşti. 

Sectarul: Dar de ce voi, arhiereii şi preoţii, nu daţi voie 
creştinilor - care sunt membri ai Bisericii ca si voi - să citească 
sau să predice în public cuvântul lui Dumnezeu din Scripturi? 

Preotul: Orice creştin are voie să citească Sfânta 
Scriptură, dar nu oricine are dreptul de a învăţa şi de a tălmăci 
cuvântul Scripturii. Dreptul acesta îl are numai Biserica, care 
este stâlp şi temelie a adevărului (1 Tim. 3, 15). 

Deci oricine învaţă în Biserică trebuie să înveţe asa cum a 
învăţat Biserica dintotdeauna. Pentru aceasta trebuie oameni 
bine pregătiţi, cunoscători ai dreptei credinţe. De ce dreptul de 
a învăţa îl au numai episcopii, preoţii şi diaconii, este uşor de 
înţeles, când ne gândim că Mântuitorul a dat puterea de a învăţa 
sfinţilor şi păstorilor (Matei 28, 20). Nu mulţimilor, ci numai 
apostolilor. Apostolii erau trimişi de Hristos să înveţe. Iar 



' Hronograful lui Gheorghe Kedrinos, trad. rom. de Mitropolitul 
Veniamin Costachi, Mănăstirea Neamţ, 1837, p. 44-45. 

Sfântul Apostol Pavel spunea: Şi cum vor propovădui, de nu 
vor fi trimişi? (Rom. 10, 15). 

Deci dreptul la propovăduire îl are numai cel trimis. Or, 
episcopii sunt urmaşii legitimi ai apostolilor. Sfântul Pavel îi 
încredinţează Episcopului Timotei din Efes sarcina de a învăţa 
în Biserică, si nu tuturor credincioşilor din Efes. Acelaşi 
apostol spune corintenilor: Oare toţi sunt apostoli? ...Oare toţi 
învăţători? (1 Cor. 12, 29). Tot Apostolul Pavel spune despre 
episcop, preot şi diacon, că trebuie să fie destoinic a învăţa pe 
alţii (1 Tim. 3, 2; Tit 1, 9). Nu spune însă acelaşi lucru despre 
toţi credincioşii. El face distincţie între păstor si turmă, între cei 
care învaţă şi cei care ascultă. Episcopul, preotul şi diaconul, 
nu pot învăţa ce vor, ci ceea ce a învăţat Biserica întotdeauna. 
Ei învaţă în numele Bisericii. Fiindcă nu oricine are destulă 
pricepere şi înţelegere ca să tâlcuiască Scriptura. Acest lucru îl 
arată luminat marele Apostol Petru în epistola sa, când vorbeşte 
de epistolele marelui Apostol Pavel şi zice că: în ele sunt unele 
lucruri cu anevoie de înţeles, pe care cei neştiutori şi neîntăriţi 
le răstălmăcesc, ca şi pe celelalte Scripturi, spre a lor 
pierzare (11 Petru 3, 16). 

Sectarul: Nu este adevărat că creştinii - ca membri ai 
Bisericii - nu au voie să predice şi să tâlcuiască Scripturile. 
Orice creştin ştie să tâlcuiască Sfânta Scriptură, fiind luminat de 
Duhul Sfânt; şi acest lucru se poate înţelege limpede din cele 
scrise: Iar voi, ungere aveţi de la Cel Sfânt şi ştiţi toate. ...Cât 
despre voi, ungerea pe care aţi luat-o de la El rămâne întru voi 
si n-aveţi trebuinţă ca să vă înveţe cineva... (1 loan 2, 20, 27). 

Preotul: Ascultă, omule, Sfânta Scriptură este ca o 
fântână cu adâncime fără fund, fiindcă în ea este cuprinsă 
înţelepciunea lui Dumnezeu care nu are margini. Dacă cineva 
însetat ar veni la o fântână şi ar vrea să bea toată apa, s-ar îneca 
în ea; dar dacă va scoate din ea cu ciutura şi apoi de acolo va 
bea cu paharul, se va răcori fără de primejdie. Cine este omul 
acela nebun care ar voi să se bage într-o apă adâncă, fără să ştie 
să înoate? Sfânta Scriptură are «oase», după cum spun Sfinţii 
Părinţi ai Bisericii, si nimeni, având dinţii înţelegerii sale de 
lapte, să nu îndrăznească a sparge cu ei oasele cele tari ale 
Scripturilor dumnezeieşti, căci se vatămă pe sine şi se pierde. 

Dumneata nu ai citit în Sfânta Scriptură cele despre 
famenul etiopian? Acesta citea pe Proorocul Isaia şi când 1-a 
întrebat Apostolul Filip dacă înţelege cele ce citeşte, el a zis: 
...Cum aş putea să înţeleg, dacă nu mă va călăuzi cineva? 
(Fapte 8, 31). la seama, căci şi cuvântul «ungere», despre care 
ai amintit dumneata, înseamnă vărsarea Sfântului Duh în Sfânta 
Taină a Mirungerii, îndată după primirea Botezului (Fapte 
4, 27; 11 Cor. 1, 21; loan 16, 13; Rom. 8, 9 etc), iar 
cuvintele «stiti toate» înseamnă tot ceea ce tine de adevărul 
creştin şi de mântuire, precum şi tot ceea ce este în legătură cu 
antihrist şi cu răspânditorii lui, despre care este vorba în 
versetele următoare: 1 loan 2, 22; 4, 2-3. Aşadar, nu trebuie a 
o lua fiecare după capul său în tâlcuirea Scripturilor, căci vă 
rătăciţi, mergând din rătăcire în rătăcire. 

Sectarul: Orice creştin are dreptul şi chiar datoria să 
tâlcuiască singur Sfânta Scriptură, căci aşa ne-a poruncit nouă 
Mântuitorul, zicând: Cercetaţi Scripturile, că socotiţi că în ele 
aveţi viaţă veşnică. Şi acelea sunt care mărturisesc despre Mine 
(loan 5, 39). 

Preotul: la seama, omule, că mulţi începători de erezii 
din vechime - Arie, Nestor, Eutihie, Apolinarie, Origen ş.a. 
- au îndrăznit a se afunda în marea Scripturii cea fără de 
fund şi s-au înecat duhovniceşte, pierzându-se pe sine şi pe 
toţi cei care i-au urmat. Nu toţi au vârsta duhovnicească la 
fel şi, de aceea, nu toţi pot înţelege Sfânta Scriptură la fel. 

Sfânta Scriptură cuprinde trei înţelesuri: 

1) înţelesul trupesc, după literă (gramatical), obştesc sau 
istoric; 

2) înţelesul sufletesc, alegoric, metaforic; 

3) înţelesul spiritual (duhovnicesc), anagogic sau mistic. 
Aşadar, după cum spun Sfinţii Părinţi cei vechi ai 

Bisericii, cei simpli la cunoştinţă să se mulţumească cu înţelesul 
cel obştesc şi istoric (după litera Scripturii), cei mai înaintaţi să 
pătrundă cu înţelegerea şi în sufletul Scripturii, iar cei 
desăvârşiţi cu fapta şi înţelegerea pot cuprinde înţelesurile cele 
mai adânci ale Sfintei Scripturi. Pentru aceasta şi marele Pavel, 
arătând că înţelepciunea cea desăvârşită a Scripturilor se cuvine 
celor desăvârşiţi, zicea: ...şi înţelepciunea o propovăduim la cei 
desăvârşiţi, dar nu înţelepciunea acestui veac, nici a 



stăpânitorilor acestui veac, care sunt pieritori. Ci propovăduim 
înţelepciunea de taină a lui Dumnezeu, ascunsă, pe care 
Dumnezeu a rânduit-o mai înainte de veci, spre slava 
noastră (1 Cor. 2, 6-7). 

Sectarul: Nu este nevoie ca cineva să aibă multă ştiinţă 

spre a putea pricepe învăţăturile Sfintei Scripturi, căci şi celor 
neînvăţaţi li se descoperă înţelepciunea acestor învăţături, după 
cum arată Mântuitorul prin cuvintele: Te slăvesc pe Tine, 
Părinte,... căci ai ascuns acestea de cei înţelepţi şi pricepuţi şi 
le-ai descoperit pruncilor (Matei 11, 25). 

Preotul: Da, le-a descoperit Dumnezeu înţelepciunea Sa 

acelora pe care i-a cunoscut că sunt prunci cu răutatea, dar nu 
cu mintea si cu înţelegerea - adică celor desăvârşiţi în toată 
fapta bună şi care ajunseseră la nerăutatea pruncilor. La acest 
lucru îndeamnă si marele Pavel pe creştinii din Corint, zicând: 

5 ^ 5 ' 

Fraţilor, nu fiţi copii la minte. Fiţi copii când e vorba de 
răutate. La minte însă, fiţi desăvârşiţi (1 Cor. 14, 20). 

Sectarul: Dumnezeu a osândit înţelepciunea si ştiinţa 
oamenilor, după cuvântul scris: înţelepciunea celor înţelepţi se 
va pierde şi isteţimea celor isteţi va pieri (Isaia 29, 14). Şi 
apostolul zice: ...Unde este înţeleptul? Unde este cărturarul? 
Unde este cercetătorul acestui veac? Au n-a dovedit Dumnezeu 
nebună înţelepciunea lumii acesteia? (1 Cor. 1, 19-20). Deci nu 
este posibil ca Dumnezeu să fi rezervat tâlcuirea Sfintei 
Scripturi numai unor oameni cu ştiinţă de carte, aşa cum 
susţineţi voi, preoţii ortodocşi. 

Preotul: Aici, la cele ce arăţi dumneata spre a dovedi că 
Dumnezeu a osândit înţelepciunea şi ştiinţa omenească, trebuie 
sa ştii că nu toată ştiinţa şi înţelepciunea a osândit-o Dumnezeu, 
ci numai înţelepciunea cea deşartă a veacului acestuia şi 
nicidecum înţelepciunea cea duhovnicească. Dacă ar fi după 
afirmaţia dumitale si a tuturor sectarilor care cugetă cele 

5 5 ° 

asemenea cu dumneata, atunci ar însemna să fie osândită si 

' 5 

înţelepciunea lui Solomon, a lui Isus, fiul lui Sirah, a 
Mântuitorului, a Sfinţilor Prooroci şi Apostoli, cărora li s-a 
poruncit să fie înţelepţi ca şerpii şi nevinovaţi ca porumbeii 
(Matei 10, 16). Dar nu este deloc aşa. Ci voi, sectarii, după 
cuvântul Domnului, mult vă rătăciţi, neştiind Scripturile, nici 
puterea lui Dumnezeu (Matei 22, 29). 

Credinciosul: De ce Sfânta Scriptură se mai numeşte si 
Biblie? 

Preotul: Cuvântul „Biblie" este de origine grecească şi 
înseamnă „cărţi" sau „carte". „Cărţile" sau „cartea" Sfintei 
Scripturi şi-au păstrat de-a lungul veacurilor numele grecesc de 
Biblie, atât pentru că Sfânta Scriptură a fost scrisă o bună parte 
în limba greacă, cât şi pentru că, la început, în primele veacuri 
ale creştinismului, învăţătura cuprinsă în ea a fost propovăduită 
mai ales în graiul grecesc, aşa cum arată documentele timpului, 
îndeosebi Sfânta Tradiţie. Acest cuvânt, Biblie, care e cel mai 
întrebuinţat atât de creştini, cât si de necrestini, înfăţişează deci 
Sfânta Scriptură ca pe o carte în sine, singura care de-a lungul 
istoriei şi-a păstrat acest nume fără alt adaos şi pe care noi 
credincioşii o socotim cartea cea mai presus de toate celelalte 
cărţi sau cartea cărţilor, cartea pe care, dacă n-o putem numi 
cea mai mare ca întindere, o putem numi cea mai preţioasă, 
pentru cuprinsul şi roadele ei în sufletele noastre 2 . 

Credinciosul: Prin ce se deosebeşte Sfânta Scriptură de 
celelalte cărţi? 

Preotul: lată prin ce: 1. Mai întâi Sfânta Scriptură, pe 
care o poate citi oricine, cuprinde în sine învăţături folositoare 
şi mântuitoare de suflete. Sfânta Scriptură niciodată nu poate 
minţi, deoarece Duhul Sfânt n-a înşelat pe slujitorii Săi, 
proorocii 3 . Oamenii nu puteau cunoaşte prin firea şi prin mintea 
lor lucruri aşa de mari şi de dumnezeieşti, ci numai printr-un 
dar coborât de sus asupra oamenilor sfinţi. 

2. Sfânta Scriptură are o unitate desăvârşită. Acelaşi suflu 
dumnezeiesc se simte la citirea tuturor cărţilor ei, deşi acestea 
sunt aşa de deosebite între ele prin lucrurile despre care 
vorbesc. Fiind dată prin Sfântul Duh, Sfânta Scriptură cuprinde 
adevărul. Nimic nedrept sau prefăcut nu se află într-însa 4 . 

Cf. învăţătura de credinţă Ortodoxă, întreb. 30, p. 181. 
3 Sfântul Ipolit, Comentar la Daniil, 4, 6, CB 1, 1, col. 198; Fericitul 
Augustin, Scrisoarea 28, 3, 3, Migne, P.L., XXXIII, col. 112. 

Sfântul Clement Romanul, Scrisoarea I către Corinteni, 45, 2, 3, 
Migne, P.G., I, col. 300. 



Sfânta Scriptură nu se contrazice 5 , cum se contrazic 
învăţătorii şi scrierile păgâne 6 . Dacă scrierile proorocilor sunt 
de acord cu Evangheliile, este pentru că toţi au vorbit insuflaţi 
de un singur Duh, al lui Dumnezeu 7 . 

3. Sfânta Scriptură are o putere covârşitoare, prin care a 
prefăcut şi preface nenumărate suflete păcătoase în sfinţi. 
Sfântul Apostol Pavel zice despre deosebita putere a Sfintei 
Scripturi: Căci cuvântul lui Dumnezeu este viu şi lucrător şi 
mai ascuţit decât orice sabie cu două tăişuri, şi străbate până 
la despărţirea sufletului şi a duhului şi a mădularelor şi a 
măduvei, si este judecător cugetelor si gândurilor inimii (Evrei 
4, 12). 

Fericitul leronim, mare traducător si tâlcuitor al Sfintei 
Scripturi, se pronunţă astfel: „Te rog, spune-mi ce e mai sfânt 
ca acest cuvânt (al lui Dumnezeu)? Ce e mai plăcut ca această 
plăcere? Ce mâncări, ce feluri de miere sunt mai dulci decât 
cunoaşterea înţelepciunii lui Dumnezeu, decât pătrunderea în 
locurile Sale ascunse, decât privirea la ideea Ziditorului şi la 
cuvintele Stăpânului tău... decât ca aceste cuvinte ale Stăpânu- 
lui, pline de înţelepciune duhovnicească, să înveţe pe oameni! 
Aibă ceilalţi averile lor, beie din cupe împodobite cu pietre 
preţioase, strălucească în stofe de mătase..., fie neputincioşi în 
a-şi răpune bogăţiile prin felurite plăceri! Desfătarea noastră să 
stea în a medita la Legea Domnului ziua şi noaptea, a bate la 
uşa care ni-i deschisă, a primi pâinile Sfintei Treimi şi a merge 
pe valurile vieţii, având pe Domnul călăuză" 8 . 

Credinciosul: Oare Sfânta Scriptură ne poate călăuzi ea 
singură pe calea mântuirii? 

Preotul: Sfânta Scriptură nu ne poate călăuzi ea singură 
pe calea mântuirii, atât pentru că ea n-a fost dată omenirii de la 
început, cât şi pentru că, atunci când a fost dată, ea n-a fost 
singura autoritate în această privinţă, ci a avut înaintea ei şi 

5 Sfântul Iustin Martirul şi Filosoful, Dialogul cu iudeul Trifon, 65, 
2„ Migne, P.G., VI, col. 625; Sfântul Epifanie, Contra ereziilor Panarion, 
/(), 7, Migne, P.G., XLII, col. 349. 

6 îndemn către Greci, cap. 8, Migne, P.G., VI, col. 256. 

7 Sfântul Teofil al Antiohiei, Către Autolic, 3, 12, Migne, P.G., VI, 
QOl 1137. 

Fericitul leronim, Scrisoarea 30, 13 CV, 54, I, pag. 248. 

apoi odată cu ea Sfânta Tradiţie, în vatra mereu caldă a obştii 
religioase, sau a Bisericii. Cu mult înainte de a începe Moise să 
scrie primele cărţi ale Vechiului Testament, a existat o evlavie a 
obştii religioase, chiar mai veche decât aceea a patriarhilor. 
Cărţile Noului Testament încep să apară după mai bine de zece 
ani de la întemeierea Bisericii. Ele apar în sânul acesteia. 
Biserica alege cărţile insuflate încă din veacul 1 după Hristos. 
Biserica este autoritatea superioară şi hotărâtoare în această 
privinţă, precum şi în tâlcuirea textului biblic. Ea este stâlpul şi 
temelia adevărului (1 Tim. 3, 15), ea ţine „canonul neclintit al 
adevărului" 9 . 

In ea lucrează Duhul Sfânt pentru păstrarea neîntinată a 
adevărului mântuitor. „Unde este Biserica, zice Sfântul Irineu, 
acolo este şi Duhul lui Dumnezeu şi unde este Duhul lui Dum- 
nezeu, acolo este Biserica si tot harul, iar Duhul este adevărul" 10 . 

Iată de ce Sfânta Scriptură nu poate, ea singură, să ne 
călăuzească pe calea mântuirii, ci numai în Biserică, împreună 
cu Sfânta Tradiţie. 

Credinciosul: Ce înţelegem prin „canonul" cărţilor Sfintei 
Scripturi? 

Preotul: Prin „canonul" cărţilor Sfintei Scripturi, înţele- 
gem totalitatea cărţilor sfinte insuflate de Dumnezeu, mai precis 
lista acestor cărţi. Cuvântul „canon" n-a avut acest înţeles de la 
început. El e împrumutat din limba ebraică, prin mijlocirea 
celei greceşti, şi însemna, printre altele, „dreptar" sau 
„regulă". Cu aceste două înţelesuri îl găsim întrebuinţat şi în 
Noul Testament. Sfântul Apostol Pavel, după ce dă anumite 
sfaturi duhovniceşti galatenilor, adaugă: Şi câţi vor umbla după 
dreptarul acesta, pace şi milă asupra lor şi asupra Israelului lui 
Dumnezeu (Gal. 6, 16). Se numesc, apoi, „canoane", cu înţeles 
de „rânduială", hotărârile privitoare la disciplina bisericească şi 
anumite cărţi care intră în rânduială slujbelor bisericeşti. Cărţile 
Sfintei Scripturi cuprinzând „canonul", adică regula de credinţă 
si de viată, au fost numite „canoane" cu acest înţeles, dar si cu 
înţelesul de totalitate sau de listă a scrierilor care conţin aceste 



5 Sfântul Irineu, Contra tuturor ereziilor, 1, 9, 4, Miene, P G VII 
col. 545 B. 

10 Sfântul Irineu, op. cit., 3, 24, 1, Migne, P.G., VII, col. 966. 

rânduieli. Cuvântul „canon" are acest înţeles atât la vechii 
iudei, cât şi la primii creştini. 

Există un canon al cărţilor Vechiului Testament si un 
canon al cărţilor Noului Testament". 

Credinciosul: Ce cuprinde canonul cărţilor Vechiului Testament? 

Preotul: Cărţile care intră în canonul Vechiului Testament 
sunt 39 şi anume: 

1. Facerea; 2. Ieşirea; 3. Leviticul; 4. Numerii; 5. Deuteronomul 
(a doua lege); 6. Cartea lui losua (Isus Navi); 7. Cartea Judecătorilor; 8. 
Cartea Rut; 9. Cartea întâi a Regilor (sau întâia a lui Samuil); 10. Cartea 
a doua a Regilor (sau a doua a lui Samuil); 11. Cartea a treia a Regilor 
(sau întâia a Regilor); 12. Cartea a patra a Regilor (sau a doua a 
Regilor); 13. Cartea întâia Paralipomena (a Cronicilor); 14. Cartea a 
doua Paralipomena (a Cronicilor); 15. Cartea întâi a lui Ezdra; 16. 
Cartea lui Neemia (a doua Ezdra); 17. Cartea Est erei; 18. Cartea lui 
Iov; 19. Psalmii; 20. Pildele lui Solomon; 21. Ecclesiastul; 22. Cântarea 
Cântărilor; 23. Isaia; 24. leremia; 25. Plângerile lui leremia; 26. 
lezechiel; 27. Daniel; 28. Osea; 29. Amos; 30. Miheia; 31. loil; 32. 
Avdie; 33. lona; 34. Naum; 35. Avacum; 36. Sofonie; 37. Agheu; 38. 
Zaharia; 39. Maleahi. 

Iar cărţile canonice ale Noului Testament sunt în număr 
de 27 si anume: 

1. Sfânta Evanghelie după Matei; 

2. Sfânta Evanghelie după Marcu; 

3. Sfânta Evanghelie după Luca; 

4. Sfânta Evanghelie după loan; 

5. Faptele Sfinţilor Apostoli; 

6. Epistola Sfântului Apostol Pavel către Romani; 

7. Epistola 1 a Sfântului Apostol Pavel către Corinteni; 

8. Epistola a 11-a Sfântului Apostol Pavel către Corinteni; 

9. Epistola Sfântului Apostol Pavel către Galateni; 

10. Epistola Sfântului Apostol Pavel către Efeseni; 

1 1 . Epistola Sfântului Apostol Pavel către Filipeni; 

12. Epistola Sfântului Apostol Pavel către Coloseni; 

13. Epistola I a Sfântului Apostol Pavel către Tesaloniceni; 

14. Epistola a H-a a Sfântului Apostol Pavel către Tesaloniceni; 

15. Epistola I a Sfântului Apostol Pavel către Timotei; 

16. Epistola a 11-a a Sfântului Apostol Pavel către Timotei; 



132 



CĂLĂUZĂ IN 



ORTODOXĂ 



17. Epistola Sfântului Apostol Pavel către Tit; 

18. Epistola Sfântului Apostol Pavel către Filimon; 

19. Epistola Sfântului Apostol Pavel către Evrei; 

20. Epistola Sobornicească a Sfântului Apostol lacov; 

2 1 . Epistola 1 Sobornicească a Sfântului Apostol Petru; 

22. Epistola a 11-a Sobornicească a Sfântului Apostol Petru; 

23. Epistola 1 Sobornicească a Sfântului Apostol loan; 

24. Epistola a 11-a Sobornicească a Sfântului Apostol loan; 

25. Epistola a 111-a Sobornicească a Sfântului Apostol loan; 

26. Epistola Sobornicească a Sfântului Apostol luda; 

27. Apocalipsa Sfântului loan Teologul. 

Credinciosul: In afară de cărţile canonice ale Sfintei 
Scripturi, mai sunt şi alte cărţi? 

Preotul: In afară de cele 39 de cărţi canonice ale 
Vechiului Testament, mai sunt şi alte cărţi necanonice, pe care 
Biserica, socotindu-le folositoare si ziditoare de suflet, le-a 
recomandat spre citire catehumenilor, adică celor care se 
pregăteau să primească credinţa creştină. De aceea ele au fost 
păstrate în Sfânta Scriptură după cărţile canonice. Ele sunt pline 
de înţelepciune duhovnicească şi de aceea Biserica le foloseşte 
pe unele din ele chiar la sfintele slujbe. 
Aceste cărţi sunt: 

1. Cartea lui Tobit; 2. Cartea luditei; 3. Cartea lui Baruh; 4. 
Epistola lui leremia; 5. Cântarea celor trei tineri; 6. Cartea a treia a 
lui Ezdra; 7. Cartea înţelepciunii lui Solomon; 8. Cartea înţelepciunii 
lui Isus, fiul lui Sirah (Ecclesiastul); 9. Istoria Susanei; 10. Istoria 
omorârii balaurului si a sfărâmării lui Bel; 11. Cartea întâi a 
Macabeilor; 12. Cartea a doua a Macabeilor; 13. Cartea a treia a 
Macabeilor; 14. Rugăciunea Regelui Mânase. 



Dintre toate acestea, 
cărţile canonice: 



sunt suplimente sau adaosuri la 



Cântarea celor trei tineri (din cartea lui Daniel); Rugăciunea 
Regelui Mânase (la sfârşitul cărţii a doua Paralipomena sau Cronici); 
Psalmul 151 (necanonic, la Cartea Psalmii); Istoria Susanei şi Istoria 
idolului Bel şi a balaurului (suplimente sau adaosuri necanonice la 
cartea Daniel). Iar la cartea Esterei: Visul lui Mardoheu; Decretul lui 
Artaxerxes si Rugăciunea lui Mardoheu si a Esterei. Acestea sunt 
toate cărţile necanonice din Sfânta Scriptură. 

DESPRE SFÂNTA TRADIŢIE 1 



Sectarul: Ce este Sfânta Tradiţie, pe care voi,ortodocsii,o socotiţi al doilea izvor al descoperirii 
dumnezeieşti si o puneţi in egalitate cu al dumnezeiasca Scriptura? 
Preotul: Sfânta Tradiţie sau Sfânta Predanie este învătătu- 
ra dată de Dumnezeu prin viu grai Bisericii, din care o parte s-a 
fixat în scris, mai târziu. Ca şi Sfânta Scriptură, Sfânta Tradiţie 
cuprinde descoperirea dumnezeiască trebuitoare mântuirii noastre. 
Ea este viata Bisericii în Duhul Sfânt si curentul viu al vieţii 
Bisericii, fiind al doilea izvor al descoperirii dumnezeieşti şi, ca 
atare, având aceeaşi autoritate ca şi Sfânta Scriptură. 

De la Adam şi până la Avraam au trecut 3387 de ani 2 , şi 
cu 430 de ani cât au stat israeliţii robi în Egipt (Gal. cap. 3), 
fac 3817 ani. In aceşti ani, nici Sfânta Scriptură nu a fost şi nici 
sâmbăta nu s-a ţinut ca sărbătoare de vreun popor. Timp de 
atâtea mii de ani, oamenii cei credincioşi si aleşi ai lui 
Dumnezeu s-au povăţuit pe calea mântuirii numai prin Sfânta 
Tradiţie, adică după învăţătura despre Dumnezeu însuşită prin 
viu grai; şi numai vreme de 1700 de ani - cât a fost de la Moise 
până la venirea Domnului - s-au călăuzit şi de Sfânta Scriptură 
a Vechiului Testament. 

După cum mai înainte de a se scrie cărţile Vechiului 
Testament lumea s-a povăţuit la cunoaşterea lui Dumnezeu şi la 
Sectarii nu recunosc Sfânta Tradiţie. 
2 Hronograful de la Neamţ, ed. 1837, p. 44-45. 

calea mântuirii numai prin Sfânta Tradiţie (predania prin viu 
grai), tot astfel, mai înainte de a se scrie cărţile Noului 
Testament, Sfânta Tradiţie a fost dreptarul după care primii 
creştini s-au povăţuit la calea mântuirii. Primul care a semănat 
învăţăturile Noului Testament prin viu grai în urechile 
oamenilor a fost însuşi Mântuitorul nostru lisus Hristos, Care, 
trei ani şi jumătate cât a vestit Evanghelia Sa, nu a scris nimic, 
ci neîncetat în această vreme a învăţat poporul. Iar după ce Şi-a 
împlinit ascultarea către Părintele Său, pe apostolii Săi nu i-a 
trimis să scrie, ci să propovăduiască la toată lumea Evanghelia, 
spunându-le: Drept aceea, mergând, învăţaţi toate neamurile, 
botezându-le în numele Tatălui şi al Fiului şi al Sfântului Duh, 
învăţăndu-le să păzească toate câte v -am poruncit vouă. Şi iată, 
Eu cu voi sunt în toate zilele, până la sfârşitul veacului. Amin. 
(Matei 28, 19-20). 

Din ziua întemeierii ei, anul 33 d.Hr., şi până în anul 44 
d.Hr., când Sfântul Matei a scris prima Evanghelie, Biserica s-a 
condus fără Scriptura Noului Testament, s-a condus prin Sfânta 
Tradiţie, din care o parte va fi consemnată mai târziu în scris. 
De asemenea, au fost multe scrieri despre care s-a pretins că 
sunt inspirate şi scrise de Sfinţii Apostoli, dar Biserica a fost 
aceea care le-a admis, le-a recunoscut sau nu ca fiind inspirate, 
deoarece ea trăia adevărul Evangheliei mai înainte ca el să fi 
fost scris, îl trăia prin Tradiţie. 

Aşadar, iată ce este Sfânta Tradiţie: izvorul si rădăcina 
ambelor Testamente - al celui Vechi si al celui Nou - si de 
aceea noi o numim al doilea izvor al descoperirii dumnezeieşti 
si o socotim ca având aceeaşi autoritate si însemnătate ca si 
Sfânta Scriptură. 

Sectarul: Sfânta Scriptură este cuvânt dumnezeiesc şi nu 
este iertat a o înlocui sau a o schimba cu Tradiţia, care este 
cuvânt omenesc, pentru că scrie în Evanghelie: De ce şi voi 
călcaţi porunca lui Dumnezeu pentru datina voastră? Iar apoi: 
...aţi desfiinţat cuvântul lui Dumnezeu pentru datina voastră. 
Făţarnicilor, bine a proorocit despre voi Isaia, când a zis: 
«Poporul acesta... zadarnic Mă cinstesc ei, învăţând învăţături 
ce sunt porunci ale oamenilor» (Matei 15, 3, 6-9; Marcu 7, 
13). De aceea nu este voie să înlocuim şi să schimbăm sau să 

adăugăm noi la Legea lui Dumnezeu, cuprinsă în Sfânta 
Scriptură, prin cuvântul omenesc al Tradiţiei. 

Preotul: Nu este deloc adevărat ceea ce spui dumneata, 
căci Legea lui Dumnezeu nu este cuprinsă toată numai în Sfânta 
Scriptură. Auzi ce spune dumnezeiescul Evanghelist loan, că 
sunt şi alte multe lucruri pe care le-a făcut lisus şi care, dacă 
s-ar fi scris cu de-amănuntul, cred că lumea aceasta n-ar 
cuprinde cărţile ce s-ar fi scris. Amin (loan 21, 25). Iarăşi, 
acelaşi Evanghelist loan scrie în una din epistolele sale: Multe 
având a vă scrie, n-am voit să le scriu pe hârtie şi cu cerneală, 
ci nădăjduiesc să vin la voi şi să vorbesc gură către gură, ca 
bucuria noastră să fie deplină (II loan 1, 12). Aşadar vezi că 
dumnezeiescul evanghelist mai mult se bucura cu ucenicii săi 
când avea posibilitate să le vorbească prin viu grai (predanie), 
decât atunci când le trimitea ceva în scris, iar voi, sectarii, 
tineti orbeşte si nebuneşte numai la cele scrise si nu băgaţi de 
seamă că atât Mântuitorul cât şi mulţi dintre apostoli n-au lăsat 
nimic în scris, ci au propovăduit prin viu grai. Cred că despre 
voi a proorocit marele Prooroc Isaia că uitându-vă, vă veţi uita, 
dar nu veţi vedea (Isaia 6, 9). 

Sectarul: Creştinii nu trebuie să se lase ademeniţi de alte 
învăţături omeneşti înşelătoare, deosebite de cele dumnezeieşti 
ale Sfintei Scripturi, căci aşa ne îndeamnă apostolul: Luaţi 
aminte să nu vă fure minţile cineva cu filosofia şi cu deşartă 
înşelăciune din predania omenească, după înţelesurile cele 
slabe ale lumii şi nu după Hristos (Col. 2, 8). Aşadar datoria 
noastră este să ne ferim de înşelăciunea predaniei (tradiţiei) 
omeneşti. 

Preotul: Dumneata, după cât văd, eşti prea sucit la minte 
şi la înţelegere şi nu poţi face nici măcar această deosebire, de a 
înţelege care sunt învăţăturile cele cu predanie omenească şi 
care sunt cele cu predanie apostolică şi evanghelică. Ai adus 
aici un citat al Sfintei Scripturi care se referă la predania 
învăţăturilor omeneşti si la filosofia cea deşartă a veacului de 
acum, si care nu are nici o legătură cu Sfânta Tradiţie cea 
evanghelică şi apostolică a Bisericii lui Hristos. Apoi în dosul 
acestui citat, rău înţeles de dumneata si de cei cu aceeaşi 
înţelegere asemenea dumitale, îti ascunzi viclenia si otrava 

eresului care te stăpâneşte şi te învaţă a te împotrivi Predaniei 
celei apostolice a Bisericii celei dreptmăritoare. Sfânta Tradiţie 
nu este predanie omenească, nici filosofie şi nici deşartă 
înşelăciune, ci este Cuvântul lui Dumnezeu care s-a predat nouă 
prin viu grai. Marele Apostol Pavel ne învaţă şi ne îndeamnă să 
ţinem cu tărie predaniile, zicând: Deci, dar, fraţilor, staţi 
neclintiţi şi ţineţi predaniile pe care le-aţi învăţat, fie prin 
cuvânt, fie prin epistola noastră (11 Tes. 2, 15). Iar voi, 
sectarii, îndemnaţi pe creştinii cei neîntăriti să hulească si să 
lase predaniile apostoleşti şi bisericeşti, neînţelegând că însăşi 
Sfânta Scriptură este un rod al Duhului Sfânt, care a crescut din 
rădăcina si din pomul Sfintei Tradiţii. 

Sectarul: Sfânta Scriptură ne este de ajuns pentru credinţă 
şi pentru mântuirea noastră şi deci nu avem nevoie şi de Tradi- 
ţie. Aşa rezultă din cuvintele Apostolului Pavel către Timotei: 
De mic copil cunoşti Sfintele Scripturi, care pot să te înţelep- 
ţească spre mântuire, prin credinţa cea întru Hristos Hsus. 
Toată Scriptura este insuflată de Dumnezeu şi de folos spre 
învăţătură, spre mustrare, spre îndreptare, spre înţelepţirea cea 
întru dreptate... (II Tim. 3, 15-16). Cuvintele sunt limpezi; 
oricare adaos la Sfânta Scriptură este de prisos. 

Preotul: Aici este vorba numai de Scriptura Vechiului 
Testament, căci cea a Noului Testament nu era încă scrisă. 
Pavel îi scrie lui Timotei că Vechiul Testament îi poate servi ca 
cel mai bun învăţător pentru întărirea credinţei în Hristos şi 
pentru educarea în creştinism. După tâlcuirea voastră, a 
sectarilor, ar urma ca nici cărţile Noului Testament - care în 
marea lor majoritate aveau să fie scrise în perioada ce a urmat 
acestei scrisori adresate de Apostolul Pavel lui Timotei - să nu 
fie primite, ci să ne ţinem numai de cele ale Vechiului 
Testament, despre care aminteşte aici Marele Pavel lui Timotei. 

Sectarul: Nu putem admite Tradiţia, pentru că în ea au 
intrat cu vremea multe elemente false si astfel, mai ales astăzi, 
nu mai putem deosebi Tradiţia cea adevărată şi apostolică de 
cea falsă. 

Preotul: Ascultă, omule! Nu crede în această privinţă 
mintii tale, nici celor întunecaţi la înţelegere asemenea tie. 
Crede cele ce auzi de la noi, că Biserica lui Hristos a statornicit 



adevărurile de credinţă - dezvoltate de-a lungul Tradiţiei - prin 
canoanele Apostolice, prin canoanele Sfintelor Sinoade ecume- 
nice, ale celor locale, ale cărţilor simbolice, prin mărturisirile 
de credinţă 3 , întocmite de sfinţi arhierei făcători de minuni, 
statornicind dreptarul sfintei credinţe ortodoxe, care era atacată 
de multe cete eretice existente în acele vremuri. 

Cât priveşte neschimbarea şi nealterarea Sfintei Tradiţii, 
aceasta se poate controla în baza următoarelor condiţii: 

1. Să nu cuprindă în sine contraziceri; să nu se contrazică 
cu Tradiţia apostolică sigură; să nu se contrazică cu Sfânta 
Scriptură. Numai fără astfel de contraziceri este posibil ca o 
învăţătură oarecare din Tradiţie să provină de la Mântuitorul 
sau de la Sfinţii Apostoli, care au fost sub înrâurirea directă a 
Sfântului Duh. 

2. Să fi fost ţinută de Bisericile apostolice şi să aibă 
continuitate neîntreruptă şi controlată până astăzi. 

3. Să fi fost recunoscută şi urmată totdeauna de întreaga 
Biserică ecumenică. 

4. Să fie în perfect acord cu toţi, sau dacă nu, cel puţin cu 
cea mai mare parte a părinţilor şi învăţătorilor bisericeşti. 

Când o tradiţie nu împlineşte aceste condiţii, ea nu poate 
fi adevărată şi sfântă, deci nu poate fi admisă sau urmată. 

Sectarul: Cu toate aceste verificări pe care ziceţi că le-a 
făcut si le face Biserica Ortodoxă referitor la adeverirea 
Tradiţiei, noi mai siguri suntem pe învăţăturile cuprinse în 
Sfânta Scriptură. Căci primii creştini primeau numai cele scrise 
in Sfânta Scriptură, după cum este scris: Aceştia (iudeo-creştinii 
din Bereea) erau mai buni la suflet decât cei din Tesalonic; ei 
au primit cuvântul cu toată osârdia, în toate zilele, cercetând 
Scripturile, dacă ele sunt aşa (Fapte 17, 11). De aici urmează 
că noi trebuie să ţinem numai învăţăturile pe care le găsim 
scrise în Sfânta Scriptură. 

Preotul: Dumneata si cei asemenea dumitale înţelegeţi 
sucit si cu rătăcire si vă lăudaţi că tineti numai învăţăturile 
scrise în Sfânta Scriptură. Iar marele Apostol Pavel vă 

Printre care şi „Mărturisirea Ortodoxă", închegată şi formulată 
definitiv la sinodul de la Iaşi (1642). 

ruşinează pe voi, căci el laudă pe creştinii din Corint nu pentru 
că ţineau învăţăturile cele scrise, ci pentru că îşi aduceau aminte 
de el si ţineau cu tărie la învăţăturile cele nescrise pe care le 
primiseră prin Predanie (Tradiţie) de la el, scriindu-le: Fraţilor, 
vă laud că în toate vă aduceţi aminte de mine şi ţineţi 
predaniile cum vi le-am dat (I Cor. 11,2). Oare cum este bine: 
să facem ca voi si să ţinem numai învăţăturile scrise, sau să 
urmăm pe marele Apostol Pavel, care laudă pe cei ce ţin 
predaniile nescrise? Ba mai mult, noi vă dovedim că Sfinţii 
Apostoli şi Evanghelişti au crezut şi au predicat multe din 
Sfânta Tradiţie pe care o moşteniseră din vechime si care 
lucruri nu se găsesc scrise în Sfânta Scriptură. Voi vă lăudaţi că 
ţineţi numai cele scrise, însă Apostolii propovăduiesc şi din cele 
nescrise în Sfânta Scriptură. 

Sectarul: Unde se vede că Apostolii ar fi predicat afară 
de cele ce sunt scrise în Sfânta Scriptură? 

Preotul: lată câteva dovezi: Sfântul Apostol luda, în 
epistola sa cea sobornicească, printre altele zice: Dar Mihail 
Arhanghelul, când se împotrivea diavolului, certându-se cu el 
pentru trupul lui Moise, n-a îndrăznit să aducă judecată de 
hulă, ci a zis: «Să te certe pe tine Domnul!» (1, 9). la caută 
dumneata în toată Sfânta Scriptură şi vezi dacă vei afla scrise 
aceste cuvinte. Dar şi mai jos, în aceeaşi sfântă epistolă, acelaşi 
apostol aminteşte de proorocia lui Enoh, zicând: Dar şi Enoh, 
al şaptelea de la Adam, a proorocit despre aceştia, zicând: 
lată, a venit Domnul cu zecile de mii de sfinţi ai Lui, ca să facă 
judecată împotriva tuturor şi să mustre pe toţi nelegiuiţii de 
toate faptele nelegiuirii lor, în care au făcut fărădelege, şi de 
toate cuvintele de ocară pe care ei, păcătoşi, netemători de 
Dumnezeu, le-au rostit împotriva Lui (luda 1, 14-15). 

Dar nu numai Iuda Apostolul vorbeşte din Tradiţie, ci şi 
marele Pavel, în epistola a doua către Timotei, iată ce zice: 
După cum lannes şi lambres s-au împotrivit lui Moise, aşa şi 
aceştia stau împotriva adevărului, oameni stricaţi la minte şi 
netrebnici pentru credinţă (II Tim. 3, 8). Şi iarăşi, marele 
Apostol Pavel, adresându-se preoţilor din Efes, le zice: ...să vă 
aduceţi aminte de cuvintele Domnului lisus, căci El a zis: Mai 
fericit este a da, decât a lua (Fapte 20, 35). 

Acum te întreb pe dumneata, care crezi numai cele scrise, 
de unde au luat aceşti doi apostoli - Iuda şi Pavel - cuvintele de 
mai sus, căci nicăieri în Sfânta Scriptură nu le vei afla scrise? 
Vezi cum Apostolii au vorbit şi au folosit Sfânta Tradiţie şi cum 
greşiţi voi, hulind învăţătura cea nescrisă a Sfintei Tradiţii? 

Sectarul: Totuşi, nu este cu putinţă ca Sfânta Tradiţie să 
se fi putut păstra până astăzi în întregime şi în toată curăţenia ei 
de la început şi de aceea noi avem garanţie mai mult în 
învăţăturile scrise din Sfânta Scriptură. 

Preotul: Omule, nu fii surd la înţelegerea celor bune. Ai 
văzut în cele de mai sus că marele Apostol Pavel laudă pe 
creştinii din Corint pentru că au ţinut cu tărie predaniile cele 
nescrise, aşa cum le primiseră din gura lui. Ai auzit că 
Apostolii înşişi au folosit în propovăduirea lor cuvinte direct din 
Sfânta Tradiţie, cum sunt cele cu proorocia lui Enoh şi celelalte. 
Ţi-am arătat încă şi prin ce mijloace s-a păstrat de-a lungul 
veacurilor Sfânta Tradiţie si care sunt semnele care garantează 
nealterarea si curăţenia ei, si totuşi dumneata la toate ai rămas 
neînţelegător şi nesimţitor, spunându-mi că nu ai garanţie decât 
în cele scrise. Acest lucru mă face să-ţi spun: Deschide, omule, 
urechile tale cele de gând şi auzi pe acelaşi mare Apostol Pavel, 
care îndeamnă si sfătuieşte pe creştinii din Tesalonic să fie 
foarte atenţi şi vigilenţi în păstrarea Sfintei Tradiţii, zicându-le: 
Fraţilor, staţi neclintiţi şi ţineţi predaniile pe care le-aţi învăţat, 
fie prin cuvânt, fie prin epistola noastră (II Tes. 2, 15). Iar în 
alt loc: Chiar dacă noi sau un înger din cer v-ar vesti altă 
Evanghelie decât aceea pe care v-am vestit-o, să fie anatema 
(Gal. 1, 8). înţelege deci că anatema este tăiere de la trupul 
tainic al Bisericii lui Hristos şi pogorâre de viu în iad cu dracii, 
si sub această înfricoşată osândă eşti tu si toţi ereticii sectari, 
care asemenea tie nu voiesc a crede învăţăturile cele 
propovăduite şi vestite de apostoli prin viu grai. 

Sectarul: Cum a putut a se păstra vreme de mii de ani 
aceeaşi normă a Sfintei Tradiţii în Biserică, de vreme ce preoţii 
si scriitorii voştri bisericeşti schimbă de la zi la zi adevărul 
Sfintei Scripturi şi predaniile apostolice, care la început au 
existat curate şi nealterate? După cum, dacă iei în mână o Biblie 
chiar de acum 50 de ani şi o pui alături cu cele de azi, nu mai 

seamănă nicidecum, tot asa au făcut arhiereii si preoţii voştri si 
cu alte cărţi sfinte si cu Sfânta Tradiţie, pe care voi, ortodocşii, 
vă lăudaţi că o tineti asa cum ati mostenit-o de la apostoli. 

Preotul: Nu este deloc adevărat ceea ce susţii dumneata. 
Biserica lui Hristos este ocrotită de Duhul Sfânt şi nu poate 
greşi (Matei 10, 17-20; loan 14, 16-26; 15, 26; 'l6, 12-14; 
1 Tim. 3, 15 ş.a.), fiind condusă în chip nevăzut de însuşi 
întemeietorul ei, lisus Hristos, până la sfârşitul veacurilor 
(Matei 28, 20 ş.a). Dacă unii scriitori bisericeşti, fie arhierei, 
preoţi sau laici, au tradus Biblia din alte limbi sau au îndreptat 
vreun cuvânt învechit în felul lui de a se exprima, în limba de 
azi a poporului nostru, apoi aceasta a fost o îndreptare şi 
corectare de exprimare, iar nu o schimbare de fond a textului 
biblic. Dacă ar învia astăzi un român de pe vremea lui Mircea 
cel Bătrân sau a Marelui Ştefan si ai vrea să vorbeşti cu el, 
aproape că ţi-ar părea că este din altă naţie, căci nu se mai 
vorbeşte azi întocmai limba poporului nostru cu cea care se 
vorbea atunci. Tot astfel şi cărţile de pe atunci, trecând vremea, 
s-au corectat de scriitori după vorbirea de azi, dar nu s-a 
schimbat înţelesul lor scripturistic şi tainic. 

Ţi-am spus mai înainte că temeiurile pe care se reazemă 
Sfânta Tradiţie şi prin care se asigură păstrarea curăţeniei ei 
originale şi transmiterea ei peste veacuri au fost: simbolurile 
vechi de credinţă, canoanele apostolice, definiţiile dogmatice 
ale celor şapte Sinoade ecumenice ş.a. 

Aici mai adaug că în păstrarea neschimbată a Sfintei 
Tradiţii avem şi alte mărturii de mare importanţă, precum sunt: 

1. Literatura patristică. Scrierile Sfinţilor Părinţi şi ale 
apologeţilor din vechime sunt pline de astfel de mărturii, care 
dovedesc că Sfânta Tradiţie s-a bucurat totdeauna, în Biserica 
creştină, de aceeaşi înaltă preţuire: 

- Sfântul Ignatie Teoforul, Părinte Apostolic, ucenic al 
apostolilor (10 7 d.Hr.), după cum ne mărturiseşte istoricul 
Eusebiu din Cezareea 4 , îndemna pe credincioşii de pe vremea sa 
să se ferească de învăţăturile ereticilor şi să păzească numai 
Tradiţia apostolică; 



- Sfântul Policarp, episcop al Smirnei, tot un Părinte 
Apostolic (15 6 d.Hr.), după mărturia aceluiaşi istoric s , a predat 
credincioşilor săi aceleaşi cuvinte (învăţături) pe care le-a auzit 
el direct de la apostoli; 

- Hegesip, ne mărturiseşte tot Eusebiu de Cezareea 6 , s-a 
sârguit să adune la un loc toate tradiţiile apostolice, şi a adunat 
mai multe din ele în cinci cărţi, care însă cu timpul s-au 
pierdut; 

- Sfântul Irineu (20 2 d.Hr.) mărturiseşte pentru tradiţie 
în scrierile sale: „Toţi care voiesc să cunoască adevărul, trebuie 
să se îndrepte către Tradiţia apostolică, în toată lumea cunos- 
cută" 7 ; 

- Origen (254 d.Hr.) scria: „Să fie păstrată Tradiţia 
bisericească predată prin ordinea succesiunii de la apostoli, care 
există în biserici până în ziua de astăzi". 

- Sfântul Vasile cel Mare (379) mărturisea: „Dintre 
dogmele şi propovăduirile păstrate în Biserică, unele le avem 
din doctrina cea scrisă, iar altele le-am primit din Tradiţia 
apostolilor, prin succesiune, în taină, nescrise; şi acelea şi 
acestea au aceeaşi putere către evlavie" 8 . 

- Sfântul Epifanie (4 3 d.Hr.) zicea: „Trebuie păstrată 
Tradiţia, pentru că nu este cu putinţă a afla toate în Sfânta 
Scriptură; Sfinţii Apostoli au depus unele în scrisori, altele în 
Tradiţie...". 

- Sfântul loan Gură de Aur ( 407) scrie: „De aici (din II 
Fes. 2, 15) se vede că Apostolii n-au predat toate prin scrisoa- 
re, ci multe fără scrisori, dar si acestea nescrise sunt demne de 
crezare. Dacă este Tradiţie, atunci nu căuta nimic mai mult" 9 . 

Sfântul Grigorie de Nyssa (394) scria: „Avem 
Tradiţia ajunsă la noi de la părinţi, ca o moştenire prin 
succesiune de la apostoli, transmisă prin sfinţii ce au urmat" 10 . 

Idem, cartea V, c. 20, n. 4. 
Idem, cartea IV, c. 8, n. 1. 
7 Sfântul Irineu de Lyon, Adversus Haereses III, cap. XX, 4, n. 1-2 
Sfântul Vasile cel Mare, Despre Sfântul Duh, c. 27. 
Sfântul loan Gură de Aur, Omilia IV, ni. 2 la epistola a doua cătreTesaloniceni. 



Eusebiu din Cezareea, Istoria bisericească, cartea III, c. 36, n. 2. 



10 Sfântul Grigorie de Nyssa, Contra lui Evnomie, cartea a IV-a. 

- Clement Alexandrinul (215 d.Hr.) zice: „Aceia care 
explică Scriptura contra Tradiţiei bisericeşti, au stricat norma 
adevărului". 

- Tot aşa de hotărât în această privinţă scria şi Sfântul 
Ciprian (258): „Dacă ne vom îndrepta noi la izvorul Tradiţiei 
dumnezeieşti, atunci se va curma rătăcirea omenească" 12 . 

2. Practica veche a Bisericii este, de asemenea, o impor- 
tantă mărturie despre valoarea Sfintei Tradiţii şi despre preţui- 
rea pe care a avut-o ea de la început până astăzi. 

3. In Biserică, încă de la început s-au ivit eretici, care, 
pentru a-şi susţine părerile (rătăcirile), susţineau că practicile 
lor fac parte din Tradiţia apostolică, socotind-o şi ei ca având 
aceeaşi autoritate ca şi Sfânta Scriptură. Cei care i-au combătut, 
nu au negat valoarea Tradiţiei, ci au dovedit numai că practicile 
şi tradiţiile ereticilor erau false şi nu puteau avea autoritatea 
Tradiţiei adevărate apostolice. 

Să nu se uite că mărturiile de mai sus oglindesc în ele 
credinţa din vremea apostolilor şi imediat următoare până în 
secolul al IV-lea. Practica veche a Bisericii este, de asemenea, 
o importantă mărturie despre valoarea Sfintei Tradiţii şi despre 
preţuirea pe care a avut-o de la început până azi. 

Aşadar trebuie ţinută cu mare sfinţenie Sfânta Tradiţie, 
deoarece în Sfânta Scriptură nu este cu putinţă a afla toate cele 
spre mântuire. Sfânta Scriptură ne învaţă multe să facem, dar 
nu ne arată cum. De exemplu, ne cere să ne botezăm, dar nu ne 
arată si cum; să ne mărturisim, dar nu si cum; să ne 
împărtăşim, dar nu şi cum; să ne cununăm, dar nu şi cum; să 
ne rugăm, dar nu si cum, si unde, si când; să facem semnul 
Sfintei Cruci pe faţa noastră, după cea scrisă: S-a însemnat 
peste noi lumina feţei Tale, Doamne (Ps. 4, 6), dar nu ne arată 
si cum. 

5 

Dar cine ne-a învăţat pe noi, prin scriere, să ne închinăm 
spre răsărit? Care Scriptură ne arată graiurile chemării Sfântului 
Duh de la sfinţirea Preacuratelor Daruri, adică la sfinţirea pâinii 
şi a paharului euharistie? Care învăţătură din Sfânta Scriptură 



ne arată să facem binecuvântarea apei botezului şi sfinţirea 
Hrismei (Sfântul şi Marele Mir)? Care Scriptură ne învaţă 
despre întreita afundare a celui ce se botează şi lepădările de 
satana de la Botez? 

Rugăciunea de doxologie către Sfânta Treime (adică 
Slavă Tatălui şi Fiului şi Sfântului Duh) din care Scriptură 
ne-a rămas nouă? Şi apoi acelaşi mare Sfânt Vasile, după ce ne 
arată acestea, zice că: „Dacă ne-am apuca noi a lăsa cele 
nescrise, din obiceiuri, ca pe unele ce nu ar avea putere mare, 
am greşi la înseşi cele mai de frunte, păgubind Evanghelia. 
Aşadar obiceiul ce-1 tine Biserica nescris, ca unul ce este de 
origine apostolică şi folosit de Sfinţii Părinţi ca Predanie rămasă 
de la ei în Biserica lui Hristos, are putere de lege" 13 . 

Aşadar trebuie reţinut că importanta si folosul Sfintei 
Tradiţii provine din raportul strâns ce există între ea şi Sfânta 
Scriptură, căci într-adevăr, ele stau într-un raport de strânsă 
legătură şi de întregire reciprocă, bazat pe faptul că amândouă 
cuprind în ele Sfânta Descoperire şi sunt pentru noi izvoarele 
acesteia. Prin urmare: a) este cu neputinţă să se contrazică între 
ele şi b) este cu neputinţă să nu existe între ele raporturi de 
reciprocitate. 

Sfânta Scriptură are numai în Sfânta Tradiţie mărturia cea 
mai sigură pentru canonul cărţilor ei şi pentru caracterul ei 
dogmatic (inspiraţia ei divină), iar Sfânta Tradiţie numai prin 
Sfânta Scriptură îşi poate dovedi curăţenia adevărurilor ei. 



Credinciosul: Dar cum a luat naştere Sfânta Tradiţie? 

Preotul: Despre aceasta ţi-am spus la început, dar la 
acelea mai adaug a-ţi spune: Să ştii că la începutul Bisericii, 
învăţătura a venit de la Dumnezeu prin Domnul nostru lisus 
Hristos, Fiul lui Dumnezeu si Dumnezeu adevărat, lisus Hristos 
era astfel învăţătura şi predica vie. Prin predica lor, Apostolii 
s-au făcut şi ei vestitori ai adevărului. Ei puneau la temelia 



Clement Alexandrinul, Strommata, lib. 1, cap. 7. 
12 Sfântul Ciprian, Epistola 74. 



13 Sfântul Vasile cel Mare, canoanele 87 şi 91, Pidalionul de Neamţ, 
1844, f. 431-435. 

credinţei lor, şi a acelora pe care-i converteau, aceeaşi 
Evanghelie ieşită din plinătatea cunoaşterii vieţii dumnezeieşti 
de către Hristos, cu Care Apostolii petrecuseră împreună şi în 
care trăiau acum. 

Sfântul Apostol Pavel arată că predica apostolică este 
însuşi cuvântul lui lisus Hristos, rostit prin gura Sfinţilor 
Apostoli şi zice: ...dar cum vor chema numele (Aceluia) în Care 
încă n-au crezut? Şi cum vor crede în Acela, de Care n-au 
auzit? Şi cum vor auzi fără propovăduitor? Şi cum vor 
propovădui de nu vor fi trimişi ? Deci, credinţa este din auzire, 
iar auzul, prin cuvântul lui Dumnezeu (Rom. 10, 14-17). 

Credinciosul: Dar cum se numeşte Tradiţia încredinţată 
de-a dreptul Sfinţilor Apostoli? 

Preotul: Tradiţia încredinţată de-a dreptul Sfinţilor Apostoli 
poartă numele de Tradiţie Apostolică. Din această Tradiţie, sau 
cu ajutorul ei, s-a dezvoltat Tradiţia bisericească. 

Credinciosul: Dar cum s-a dezvoltat Tradiţia bisericească? 

Preotul: Cum ţi-am spus mai sus. Sfinţii Apostoli n-au 
primit Scriptura, ci Tradiţia (prin viu grai de la însuşi 
Mântuitorul nostru lisus Hristos). Iar Biserica la rândul ei a 
primit-o de la Sfinţii Apostoli, care au dat-o primilor episcopi, 
iar aceştia, celor de după ei, până azi 14 . Tradiţia, zice Sfântul 
Irineu, a ajuns până la noi prin supravegherea Bisericii, fără a 
se născoci scrieri, căci ea este o practică foarte deplină, 
neprimind nici adaos, nici micşorare. 

Fericitul Augustin spune că adevărurile Tradiţiei care se 
păstrează pe întreg pământul, au fost încredinţate fie de Sfinţii 
Apostoli, fie de Sinoadele ecumenice 13 . Ceea ce ţine Biserica 
Universală şi n-a fost stabilit prin Sinoade, ci a fost totdeauna 
păstrat, a fost dat prin autoritatea apostolică 16 . Este deci o 
Tradiţie Apostolică şi este o Tradiţie bisericească, în strânsă 
legătură una cu alta. Semnul adevăratei Tradiţii este neîntreru- 
perea. „Marii (teologi) ai lumii, zice Fericitul Augustin, au 
ţinut ce au găsit în Biserică. Ce au învăţat de la înaintaşii lor, 



14 Sfântul Irineu, Contra ereziilor, 2, 9, 1, Migne, P.G., VII, col. 734. 

15 Fer. Augustin, Scrisoarea 54, 1, 1, Migne, P.L., XXXIII, col. 200. 
" Idem, Despre Botez, 4, 24, 31, Migne, P.L., XLIII, col. 174. 



au învăţat şi ei pe alţii. Ce au primit de la părinţi, aceea au dat 
fiilor" 17 . De aceea trebuie crezut numai acel adevăr de credinţă 
care nu se depărtează întru nimic de Tradiţia Apostolică şi 
Bisericească 18 . 

Credinciosul: Ce legătură este între Biserică şi Sfânta 
Tradiţie? 

Preotul: Biserica păstrează Tradiţia. Iar Tradiţia uneşte si 
întăreşte Biserica. După moartea ultimului Apostol, viaţa în 
Duhul nu s-a împuţinat, căci Mântuitorul făgăduise Apostolilor 
si urmaşilor acestora că va fi cu ei până la sfârşitul veacurilor si 
Duhul Sfânt îi va ajuta să înţeleagă tot adevărul şi să-1 apere 
neştirbit (loan 16, 13). De aceea si Sfânta Tradiţie s-a numit si 
tinerea de minte vie a Bisericii. Tradiţia fiind viata Bisericii, 
Biserica este spaţiul Tradiţiei. 

Credinciosul: Dar unde se află cuprinsă Sfânta Tradiţie? 

Preotul: Sfânta Tradiţie se află cuprinsă în: 

1. Definiţiile dogmatice şi canoanele celor şapte Sinoade 
ecumenice si ale celor nouă sinoade locale, în frunte cu 
Simbolul Credinţei alcătuit la Sinoadele de la Niceea (325) şi 
Constantinopol (381); 

2. Cele 85 de canoane apostolice; 

3. Scrierile Sfinţilor Părinţi; 

4. Mărturisirile de credinţă ale martirilor; 

5. Definiţiile dogmatice împotriva ereziilor; 

6. Cărţile de slujbă ale Bisericii; 

7. Mărturiile istorice si arheologice referitoare la credinţa 
creştină apostolică 19 . 

Credinciosul: Care estre datoria noastră fată de Sfânta 
Tradiţie? 

Preotul: Datoria noastră principală faţă de Sfânta Tradiţie 
este de a păstra cu sfinţenie şi neatins cuprinsul ei la fel cu 
acela al Sfintei Scripturi, aşa cum au făcut Părinţii din cele mai 
vechi timpuri 20 . 

Idem, împotriva lui iulian, 2, 10, 34, Migne, P.L., XLIV, col. 697. 
18 Origen, Despre principii, 1, Pref. 2, Migne, P.G., XI, col. 116. 
învăţătura de credinţă Ortodoxă, întreb. 57, p. 37. 
Vezi învăţătura de credinţă Ortodoxă, întreb. 62, p. 38. 

Credinciosul: Care sunt semnele adevăratei Tradiţii? 

Preotul: Semnele adevăratei Tradiţii le arată Vincentiu de 
Lerin, zicând aşa: „In Biserica Universală trebuie mare grijă, 
ca acel lucru să-1 ţinem, care a fost crezut pretutindeni, totdea- 
una, de toţi... Lucrul acesta va fi asa, dacă urmăm universali - 
tatea, vechimea si consensul. Vom urma universalitatea în 
chipul acesta, anume, dacă mărturisim că singură această 
credinţă este adevărată, pe care întreaga Biserică o mărturiseşte 
pe pământ. Vom urma vechimea dacă nu ne depărtăm deloc de 
acele înţelesuri, pe care se ştie că le-au practicat sfinţii înaintaşi 
si Părinţii noştri. Vom urma si consensul, dacă, chiar în 
vechime, ţinem definiţiile şi părerile tuturor sau aproape ale 
tuturor preoţilor şi învăţătorilor deopotrivă" 21 . 

Tradiţia trebuie să vină de la Apostoli. Aşa înţelegem 
vechimea ei. Ea trebuie să fi fost totdeauna şi pretutindeni în 
Biserică, fără schimbare. 



Capitolul 5 

DESPRE CULTUL SFINŢILOR 
SI AL ÎNGERILOR 1 



Sectarul: Pentru care pricină voi, ortodocşii, vă închinaţi 
la îngeri şi la sfinţi şi îi puneţi pe ei mijlocitori către Dumnezeu 
pentru mântuirea voastră? Căci nu există decât un singur 
Mijlocitor între Dumnezeu şi oameni, lisus Hristos. Apostolul 
ne învaţă clar în această privinţă: Unul este Dumnezeu, Unul 
este şi Mijlocitorul între Dumnezeu şi oameni: omul Hristos 
lisus (1 Tim. 2, 5). Deci nici îngerii, nici sfinţii, nimeni în afară 
de Hristos nu poate mijloci de la Dumnezeu mântuirea noastră. 

Preotul: Ascultă, omule, noi nu ne închinăm la sfinţi si 
la îngeri ca şi lui Dumnezeu. Închinarea pe care o aducem 
noi sfinţilor şi îngerilor este numai o cinstire (venerare), iar 
lui Dumnezeu ne închinăm şi îi slujim cu desăvârşită 
închinare, care se mai numeşte si „latrie" sau „adorare". Noi 
venerăm pe sfinţii lui Dumnezeu pentru că ei sunt prieteni şi 
casnici ai lui Dumnezeu, după cum este scris: Voi sunteţi 
prietenii Mei, dacă faceţi ceea ce vă poruncesc (loan 15, 14). 

Iar despre Avraam citim de asemenea: Şi a crezut 
Avraam lui Dumnezeu şi i s-a socotit lui ca dreptate şi a fost 
numit prieten al lui Dumnezeu (lacov 2, 23). Şi marele 
Apostol Pavel scrie efesenilor: Deci, dar, nu mai sunteţi 
străini şi locuitori vremelnici, ci sunteţi împreună cetăţeni cu 
sfinţii şi casnici ai lui Dumnezeu (Efes. 2, 19). Aşadar, ca pe 

nişte prieteni ai lui Dumnezeu şi casnici ai Lui îi cinstim 
(venerăm) pe sfinţi. încă mai ştim că sfinţii sunt proslăviţi de 
Dumnezeu în ceruri (Luca 20, 36); sfinţii vor judeca lumea 
(1 Cor. 6, 2; Matei 19, 28; Evrei 12, 22-23); sfinţii, încă pe 
pământ fiind, aveau darul proorociei (111 Regi 14, 1-17), vezi şi 
proorocia lui Elisei asupra lui Ghiezi (IV Regi 5, 25-27). 
Sfinţii, încă în viaţa aceasta fiind, se rugau lui Dumnezeu 
pentru oameni. Astfel, Avraam s-a rugat pentru Abimelec (Fac. 
20, 7), Moise s-a rugat lui Dumnezeu pentru popor ş.a. 

Sectarul: Dar cum pot sfinţii şi îngerii să fie mijlocitori la 
Dumnezeu pentru mântuirea oamenilor, de vreme ce noi trebuie 
să aşteptăm mântuirea numai de la Hristos, Mântuitorul şi 
Mijlocitorul mântuirii noastre, după cum este scris: Şi întru 
nimeni altul nu este mântuirea, căci nu este sub cer nici un alt 
nume, dat între oameni, în care trebuie să ne mântuim noi 
(Fapte 4, 12)? Aşadar nu este nevoie să ne adresăm sfinţilor, 
când vrem să dobândim mântuirea. 

Preotul: Dimpotrivă, acest lucru este prea de nevoie, căci 
sfinţii lui Dumnezeu au posibilitatea, în cer, de a mijloci la 
Dumnezeu pentru oameni şi de a contribui la mântuirea 
acestora. Aceasta se arată luminat din cuvântul Apocalipsei, 
care zice: Şi când (Mielul) a luat cartea, cele patru fiinţe şi cei 
douăzeci şi patru de bătrâni au căzut înaintea Mielului, având 
fiecare alăută şi cupe de aur pline cu tămâie, care sunt 
rugăciunile sfinţilor (Apoc. 5, 8). Aşadar rugăciunile sfinţilor 
sunt duse la Dumnezeu, iar sfinţii nu se roagă numai pentru ei, 
ci şi pentru oameni, după cum am arătat mai sus că s-a rugat 
Avraam pentru Abimelec, Moise pentru popor şi după cum se 
ruga marele Apostol Pavel pentru creştinii din Filipi, către care 
scrie: Mulţumesc Dumnezeului meu, ori de câte ori îmi 
amintesc de voi, căci totdeauna, în toate rugăciunile mele, mă 
rog pentru voi toţi, cu bucurie (Filip. 1, 3-4). Şi iarăşi: 
Mulţumim lui Dumnezeu totdeauna pentru voi toţi şi vă 
pomenim în rugăciunile noastre, aducăndu-ne aminte neîncetat, 
înaintea lui Dumnezeu, Tatăl nostru, de lucrul credinţei 
voastre... (I Tes. 1, 2-3). Şi iarăşi: Pentru aceasta, ne şi 
rugăm pururea pentru voi, ca Dumnezeul nostru să vă facă 
vrednici de chemarea Sa... (II Tes. 1, 11). Şi iarăşi: Nu încetez 
a mulţumi pentru voi, pomenindu-vă în rugăciunile mele, ca 

Dumnezeu... să vă dea vouă duhul înţelepciunii... (Efes. 1, 
16-17). Şi iarăşi: Aceasta şi cerem în rugăciunea noastră: 
desăvârşirea voastră (II Cor. 13, 9). Iar lui Timotei îi scrie: 
Mulţumesc lui Dumnezeu, Căruia Ii slujesc din strămoşi, cu 
cuget curat, că te pomenesc neîncetat, zi şi noapte, în 
rugăciunile mele (II Tini. 1,3). 

De asemenea, în Vechiul Testament este scris: ...iar robul 
Meu, Iov, să se roage pentru voi; din dragoste pentru el, voi fi 
îngăduitor, ca să nu Mă port cu voi după nebunia voastră, 
întrucât n-aţi vorbit despre Mine aşa de drept cum a vorbit 
robul Meu, Iov (Iov 42, 8). 

Deci iată, din cele de până aici se vede clar că sfinţii au 
posibilitatea să mijlocească la Dumnezeu cele spre mântuirea 
noastră, precum şi faptul că ei şi în viaţă, cât şi după moarte, se 
roagă în cer pentru cei de pe pământ, mijlocind pentru ei cele 
spre folos, după cele scrise în Sfânta Scriptură: Acesta este 
iubitorul de fraţi, proorocul lui Dumnezeu, Ieremia, care mult se 
roagă pentru popor şi pentru sfânta cetate (II Mac. 15, 14). Şi 
Daniel prin vedenie se ruga lui Dumnezeu (Dan. 10, 11-21). 

De asemenea, Dumnezeu trimite pe îngerii Săi în ajutorul 
celor ce se roagă Lui (Fac. 24, 7). Dumnezeu trimite pe îngerul 
Său la Daniel şi îl scapă din gura leilor (Dan. 6, 23). Şi marele 
Apostol Pavel arată că îngerii sunt slujitorii lui Dumnezeu, pe 
care El îi trimite spre ajutorul celor ce vor să moştenească 
mântuirea (Evrei 1, 14). Cine primeşte pe sfinţi, primeşte pe 
Hristos (Matei 10, 40-41). 

Aşadar, din mărturiile scripturistice de mai sus ţi-am 
arătat că sfinţii şi îngerii pot să mijlocească la Dumnezeu pentru 
noi, oamenii, prin rugăciunile lor, ca nişte prieteni ai lui 
Dumnezeu (loan 15, 14), ca nişte iubiţi ai lui Dumnezeu (Dan. 
10, 19) şi ca nişte casnici ai lui Dumnezeu (Efes. 2, 19). 

Sectarul: Voi, ortodocşii, prin închinarea şi slujirea la 
îngeri si la sfinţi, umbriţi slava si cinstea ce I se cuvine numai 
lui Dumnezeu. Apostolul Pavel mustră şi opreşte cu asprime pe 
coloseni, care făceau aşa, căci, lăsând închinarea la Dumnezeu, 
se închinau şi slujeau îngerilor, scriindu-le: Nimeni să nu vă 
smulgă biruinţa printr-o prefăcută smerenie şi printr-o făţarnică 
închinare la îngeri..., în loc să se ţină strâns de capul (Hristos) 
de la care trupul tot - prin încheieturi şi legături, îndestulându-se 

si întocmindu-se -, sporeşte în creşterea lui Dumnezeu (Col. 2, 
'18-19). 

Preotul: Nici o umbrire sau micşorare nu se aduce slavei 
lui Dumnezeu prin venerarea şi cinstirea slugilor Lui. Mai 
întâi, că una este închinarea (adorarea) pe care o aducem noi lui 
Dumnezeu, cum mai sus am arătat, si alta este cinstirea 
(venerarea) pe care o aducem noi îngerilor şi sfinţilor lui 
Dumnezeu, ca unor slugi şi prieteni iubiţi ai lui Dumnezeu. 
Apoi, însuşi Duhul Sfânt ne îndeamnă să lăudăm pe Dumnezeu 
prin sfinţii Lui, zicând: Lăudaţi pe Domnul întru sfinţii Lui 
(Ps. 150,' 1). 

Noi, când cerem ajutorul şi mijlocirea sfinţilor şi a îngerilor 
în rugăciunile noastre, tot pe Dumnezeu îl slăvim, deoarece şi 
sfinţii la rândul lor duc cererile şi rugăciunile noastre, împreună 
cu rugăciunile lor, la Dumnezeu (Fapte 9, 32-42; 20, 9-12, 36; 
28, 3-9; Apoc. 5, 8). însuşi Dumnezeu a proslăvit pe sfinţii 
Săi (Rom. 2, 10) şi i-a îmbrăcat pe ei cu slava Sa: Şi slava pe 
care Tu Mi-ai dat-o, le-am dat-o lor, ca să fie una, precum Noi 
suntem una (loan 17, 22) şi le-a zis lor: Cel ce vă ascultă pe 
voi, pe Mine Mă ascultă, şi cel ce se leapădă de voi, se leapădă 
de Mine (Luca 10, 16). Sau: Cine vă primeşte pe voi, pe Mine 
Mă primeşte, şi cine Mă primeşte pe Mine, primeşte pe Cel ce 
M-a trimis pe Mine. Cine primeşte prooroc în nume de prooroc, 
plată de prooroc va lua, şi cine primeşte pe un drept în nume 
de drept, răsplata dreptului va lua (Matei 10, 40-41). 

Aceste mărturii dovedesc până unde ajunge hula şi rătă- 
cirea tuturor celor care, lepădându-se de cinstirea sfinţilor şi a 
îngerilor - care sunt slugi iubite ale lui Dumnezeu -, nu-şi dau 
seama că, de fapt, ei se leapădă de însuşi Dumnezeu, Ziditorul 
tuturor. Vai de hula si de nebunia voastră. 

Sectarul: Sfinţii, chiar dacă pot, nu vor să mijlocească la 
Dumnezeu pentru mântuirea noastră. Căci iată, Avraam n-a 
vrut să mijlocească la Dumnezeu pentru bogatul nemilostiv, 
deşi acesta îl rugase stăruitor (Luca 16, 24-31). 

Preotul: N-a vrut, căci nu era cazul, deoarece păcatul 
bogatului nemilostiv era împotriva Duhului Sfânt, care nu are 
iertare nici în veacul de acum, nici în cel viitor, pentru că, 
păcătuind mereu cu încredere prea mare în mila lui Dumnezeu 
şi nepocăindu-se, a murit în această stare (Matei 12, 31-32). 



Sectarul: Sfânta Scriptură ne arată că sfinţii şi îngerii 
resping închinarea faţă de ei, spre a nu fi ştirbită şi umbrită 
închinarea faţă de Dumnezeu, Căruia Singur 1 se cuvine cinste 
deosebită şi închinare. In Sfânta Scriptură ni se spune despre 
Apostolul Petru: Şi când a fost să intre Petru, Corneliu, 
intimpinându-l, i s-a închinat, căzând la picioarele lui. Iar 
Petru l-a ridicat, zicându-i: Scoală-te. Şi eu sunt om (Fapte 10, 
25-26). Iar despre Pavel şi Varnava: Iar preotul lui Zeus, care 
era înaintea cetăţii, aducând la porţi tauri şi cununi, voia să le 
aducă jertfă împreună cu mulţimile. Şi auzind Apostolii Pavel şi 
Varnava, şi-au rupt veşmintele, au sărit în mulţime, strigând şi 
zicând: Bărbaţilor, de ce faceţi acestea? Doar şi noi suntem 
oameni, asemenea pătimitori ca voi... (Fapte 14, 13-15). 

Asemenea se întâmplă şi cu îngerii, cum este de pildă 
îngerul care i-a făcut Apostolului loan descoperirile din 
Apocalipsă: Şi am căzut înaintea picioarelor lui, ca să mă 
închin lui. Şi el mi-a zis: Vezi să nu faci aceasta! Sunt 
împreună-slujitor cu tine şi cu fraţii tăi, care au mărturia lui 
lisus. Lui Dumnezeu închină-te, căci mărturia lui lisus este 
duhul proorociei (Apoc. 19, 10). Iar altă dată: Şi eu, loan, sunt 
cel ce am văzut şi am auzit acestea, iar când am auzit şi am 
văzut, am căzut să mă închin înaintea picioarelor îngerului care 
mi-a arătat acestea. Şi el mi-a zis: Vezi să nu faci aceasta! Căci 
sunt împreună-slujitor cu tine şi cu fraţii tăi, proorocii, şi cu cei 
ce păstrează cuvintele cărţii acesteia. Lui Dumnezeu închină-te! 
(Apoc. 22, 8-9). Deci atât sfinţii, cât şi îngerii, refuză orice 
închinăciune ce li se aduce, ştiind că ea se cuvine numai lui 
Dumnezeu. 

Preotul: In Faptele Apostolilor cap. 10, vers. 25-26, 
Apostolul Petru respinge închinarea ce i-a adus-o Corneliu, sub 
cuvânt că el este om, deoarece Corneliu îl socotise că este mai 
mult decât om, adică zeu. Sutasul roman era familiarizat cu 
noţiunea de zei, ca unul ce fusese păgân. Deci, socotind pe 
Petru ca pe un trimis al lui Dumnezeu, el era foarte înclinat a-1 
socoti ca zeu - iar dacă nu ca zeu, cel puţin ca pe un om 
superior celorlalţi oameni sau semizeu -, căruia el credea că i 
se cuvenea nu venerare, ci adorare, ca zeilor, ceea ce Petru a 
refuzat să i se aducă. 

In citatul din Faptele Apostolilor (14, 13-15), Pavel şi 

Varnava resping închinarea ce li s-a adus pentru acelaşi motiv 

ca si mai sus, căci erau socotiţi ca zei si li s-ar fi adus adorare, 

nu venerare. Contextul ne spune clar că locuitorii pământului 

din Listra, uimiţi de minunea vindecării ologului din naştere de 

către Pavel, în văzul tuturor au strigat: Zeii, asemănându-se 

oamenilor, s-au coborât la noi. Si ziceau de Varnava că este 

Zeus, iar de Pavel că este Hermes, de vreme ce era «purtătorul 

cuvântului» (Fapte 14, 11-12). Astfel, este lesne de înţeles 

refuzul apostolilor de a fi adoraţi ca nişte zei, de vreme ce ei 

tocmai împotriva zeilor predicau întoarcerea la Unicul 

Dumnezeu (Fapte 14, 15-17). Şi acestea zicând, abia au potolit 

mulţimile, ca să nu le aducă jertfă (Fapte 14, 18), se spune în 

continuare. 

In al treilea citat (Apoc. 19, 10), îngerul descoperitor al 
vedeniilor apocaliptice respinge închinarea ce i-a adus-o 
Apostolul şi Evanghelistul loan. Respingerea este motivată: 
Sunt împreună-slujitor cu tine..., adică sunt egal cu tine, ca 
slujitor al lui Dumnezeu, cum eşti şi tu, deci suntem în 
raporturi de egalitate şi nu se cuvine să primesc de la tine 
închinare, mai cu seamă că şi tu eşti aici, nu în trup, ci în «duh» 
(Apoc. 1, 10), adică în stare îngerească; şi în plus, şi tu ca 
mine eşti în «duhul proorociei», care constă în a mărturisi pe 
lisus. Al doilea motiv al refuzului este exprimat în cuvintele: 
«Lui Dumnezeu te închină». Dumnezeu era de fată si îngerul 
descoperitor l-ar fi adus o jignire dacă ar fi primit pentru sine, 
chiar în fata lui Dumnezeu, închinare de la loan. 

Chiar şi între oameni este jignitor a respecta prea mult pe 
un înalt slujitor al unui conducător de ţară, când acel 
conducător este de fată. Totdeauna, toată atenţia si toată cinstea 
se îndreaptă către cel ce este mai-marele tuturor, atunci când el 
este prezent. Dar aceasta nu înseamnă că cei din jurul lui nu ar 
fi si ei oameni de mare cinste. 

In citatul din urmă (Apoc. 22, 8-9), de asemenea, îngerul 
exprimă chiar mai limpede decât în citatul dintâi, egalitatea sa 
cu Apostolul loan şi necuviinţa ce ar face-o primindu-i 
închinarea. 

Astfel, în toate citatele de mai sus invocate de voi, 
sectarii, în motivarea învăţăturilor voastre greşite, refuzul 



sfinţilor si al îngerilor de a li se aduce închinare îsi are 
explicaţie proprie şi particulară: Apostolii Petru, Pavel şi 
Varnava au refuzat a li se aduce adorarea ca unor zei, iar nu 
cinstirea sau venerarea pe care sfinţii o primesc; iar îngerul 
descoperitor a respins închinarea lui loan, pentru egalitatea pe 
care o avea cu el, ca împreună-slujitor al lui Dumnezeu. 

Insă în ce priveşte cinstirea şi venerarea pe care oamenii o 
aduc sfinţilor şi îngerilor lui Dumnezeu, acestea sunt primite de 
ei, după cum se poate vedea în diferite locuri ale dumnezeieştii 
Scripturi. Un prim exemplu se poate vedea atunci când a treia 
căpetenie trimisă de împăratul Ohozia, cu cei cincizeci de 
oameni ai lui, venind şi căzând în genunchi înaintea lui Ilie, l-a 
rugat, zicând: «Omul lui Dumnezeu, să nu fie trecut cu vederea 
de ochii tăi sufletul meu şi sufletul acestor cincizeci de robi ai 
tai" (IV Regi 1, 13). Şi iarăşi: ■■■fiii proorocilor cei din 
Ierihon... au ieşit înaintea lui (Elisei) şi i s-au plecat până la 
pământ (IV Regi 2, 15). Şi iarăşi: Atunci împăratul 
Nabucodonosor a căzut cu faţa la pământ şi s-a închinat 
înaintea lui Daniel... (Dan. 2, 46). Şi iarăşi, vedem că Valaam 
s-a închinat şi a căzut cu faţa la pământ... înaintea îngerului 
Domnului (Num. 22, 31). 

Iarăşi vedem că îngerul Domnului a primit închinare de la 
Isus al lui Navi, care a căzut cu faţa la pământ şi i s-a închinat 
(losua 5, 14-15). îngerii au primit închinare de la Lot (Fac. 19, 
1). îngerul Domnului a primit închinare de la Manoe şi femeia 
lui, care i s-a închinat lui până la pământ, iar îngerul Domnului 
s-a înălţat cu para focului de pe jertfelnic (Jud. 13, 18-21). 
îngerul Domnului a primit închinare de la David şi de la 
bătrânii poporului (1 Parai. 21, 16-18). îngerul Domnului a 
primit închinare de la Daniel Proorocul (Dan. 8, 18; 10, 9-15). 
Iată că în cele de până aici ţi-am răspuns la cele ce ai 
afirmat dumneata, că îngerii si sfinţii lui Dumnezeu nu voiesc a 
primi închinare de la oameni. Citeşte cu atenţie locurile indicate 
din Sfânta Scriptură şi vei înţelege destul de clar că nu ai 
dreptate în cele ce susţii, şi că atât sfinţii lui Dumnezeu, cât şi 
îngerii Lui, primesc cinstire şi venerare de la oameni, fără ca 
această venerare a lor să aducă vreo mâhnire lui Dumnezeu. 
Căci cum S-ar putea supăra Dumnezeu când vede pe prietenii 
Lui cei iubiţi şi pe casnicii Săi că se slăvesc în numele Lui, 

când El însuşi i-a proslăvit pe ei (Rom. 2, 10) şi i-a înzestrat cu 
puteri minunate şi cu daruri deosebite? 

Sectarul: Care sunt aceste daruri şi puteri deosebite cu 
care Dumnezeu a înzestrat pe sfinţii Săi? 

Preotul: Mai întâi de toate sunt puterile date lor de a face 

minuni, după cum scrie: Minunat este Dumnezeu întru sfinţii 

Lui, Dumnezeul lui Israel (Ps. 67, 36) şi iarăşi: Sfinţii care sunt 

pe pământul Lui, minunată a făcut Domnul toată voia întru ei 

(Ps. 15, 3). 

Oare nu prin mâna proorocului Său, Moise, a bătut 
Dumnezeu Egiptul (leş. 7, 10-12), a prefăcut apa în sânge (7, 
20-21), a adus broaşte (8, 6), tăuni (8, 24), ciuma vitelor (9, 
3), băşici usturătoare, grindină şi foc (9, 8, 18, 33), lăcuste 
(10, 4-6), întuneric (10, 21), moartea primilor născuţi (12, 29- 
30), i-a trecut pe evrei prin Marea Roşie (14, 15-16), 1-a 
pierdut pe faraon şi pe ostaşii lui (14, 27)? 

Şi nu tot prin mâna lui Moise a învins pe Amalec (leş. 
17), a îndulcit apele Merei (leş. 15), a scos apă din piatră la 
Horeb (leş. 17, 6), a făcut să înghită pământul pe Core şi Datan 
(Num. 16, 28, 33), a vindecat prin şarpele de aramă (Num. 
21), a izvorât apă din piatră la Cadeş (Num. 20)? 

Apoi, prin Iosua Navi: oprirea apelor Iordanului (losua 3, 
11-17), căderea zidurilor lerihonului (losua 6, 6-20); prin 
Ghedeon: nimicirea madianiţilor (Jud. 7, 16-23); prin Samson: 
leul sfâşiat (Jud. 14), filistenii ucişi, porţile Gâzei luate şi 
dărâmarea templului lui Dagon (Jud. 16, 28-31); prin Samuel: 
tunet şi ploaie peste seceriş (1 Regi 12, 16-18); prin Ilie 
Proorocul: seceta cea mare (111 Regi 17, 1), înmulţirea fainii şi 
a untdelemnului văduvei (111 Regi 17, 14), învierea fiului 
văduvei din Sarepta Sidonului (111 Regi 17, 17-23), coborârea 
focului din cer peste jertfe (111 Regi 18, 36-38), deschiderea 
cerului şi ploaie mare (111 Regi 18, 41-42). 

Se mai arată prin llie: Ohozia, pedepsit cu moartea (IV 
Regi 1, 16), despărţirea apelor Iordanului cu cojocul (IV Regi 
2, 8); prin Elisei: despărţirea apelor Iordanului (IV Regi 2, 14), 
curăţirea apelor lerihonului (IV Regi 2, 19-23), copiii din Betel 
sfâşiaţi de urşi (IV Regi 2, 23-24), învierea fiului şunamitencei 
(IV Regi 4, 32-35), vindecarea lui Neeman (IV Regi 5, 10-14), 
Ghiezi lovit cu lepră (IV Regi 5, 27), omul înviat prin oasele 



lui Elisei (IV Regi 13, 21); iar prin Isaia, vindecarea lui 
lezechia (IV Regi 20, 1-7). 

Cei doisprezece sfinţi apostoli au săvârşit diferite 
vindecări (Matei 10, 1; Marcu 3, 14-15; 6, 7, 13; Luca 9, 1-2, 
6), cei şaptezeci de ucenici au făcut diferite minuni (Luca 10, 9, 
17) Apoi, alte nenumărate minuni ale apostolilor (Marcu 16, 
20;Fapte 2, 43; 5, 12, 16), vindecarea ologului (Fapte 3, 2-8), 
moartea lui Anania şi a Safirei (Fapte 5, 1-10), vindecări de 
bolnavi (Fapte 5, 15-16), vindecarea slăbănogului Enea (Fapte 
9,34,), învierea Tavitei (Fapte 9, 36-41), minuni mari (Fapte 8, 
7,13), redarea vederii lui Saul (Fapte 9, 17-18; 22, 11-13), 
orbirea lui Elimas (Fapte 13, 11), învierea lui Eutih (Fapte 20, 
9-12), vindecarea tatălui lui Publius (Fapte 28, 8) şi alte 
nenumărate minuni şi puteri pe care nu este nici vreme, nici loc 
a le pomeni. 

Iată dar, omule, cu ce puteri şi cu ce daruri a împodobit 

Dumnezeu pe sfinţii Săi, atât în Vechiul, cât şi în Noul 

Testament. Pentru aceasta, voi încheia cuvântul despre minunile 

sfinţilor lui Dumnezeu cu ce zice Duhul Sfânt: Minunat este 

Dumnezeu întru sfinţii Lui, Dumnezeul lui Israel (Ps. 67, 36). 

Iar dacă venerăm şi pe îngerii lui Dumnezeu întocmai ca 
pe sfinţi, apoi trebuie arătat că multe şi preaslăvite minuni a 
făcut Dumnezeu în lume prin mijlocirea sfinţilor Săi îngeri, ca 
de pildă: îngerul Domnului a condus pe israeliţi din Egipt (leş. 
14, 19; 23, 20; 32, 34; 33, 2; Num. 20,' 16); nimicirea 
Sodomei şi a Gomorei, de asemenea, s-a făcut prin îngeri (Fac. 
19,13); molima în Ierusalim (II Regi 24, 15-17; I Parai. 21, 
14-16); nimicirea oştirii asiriene (IV Regi 19, 35; II Parai. 32, 
21;Isaia 37, 36); Irod lovit de moarte (Fapte 12, 23); vestirea 
zămislirii lui lisus Hristos (Matei 1, 20-21; Luca 1, 31); 
vestirea naşterii lui Hristos (Luca 2, 10); învierea Domnului 
(Matei 28, 5-7); înălţarea, şi tot prin ei se va face vestirea celei 
de a doua veniri a Domnului (Fapte 1, 11); zămislirea Sfântului 
loan Botezătorul (Luca 1,13-36); îngerii slujeau lui lisus 
Hristos (Matei 4, 11; Marcu 1, 13); ei au vestit păstorilor 
Naşterea Domnului (Luca 2, 9); ei au vestit sfintelor mironosiţe 
învierea Domnului (Matei 28, 1-7); ei vor despărţi pe cei drepţi 
de cei nedrepţi în ziua Judecăţii celei de apoi (Matei 13, 39-42; 
24, 31) şi încă nenumărate minuni şi puteri ale lui Dumnezeu 

s-au făcut, se fac şi se vor face prin sfinţii Lui îngeri, până la 
sfârşitul veacurilor'. 

Aceste binefaceri ale lui Dumnezeu făcute de El prin 
sfinţii Săi îngeri ne obligă să-i cinstim, ca pe cei ce slujesc cu 
milă şi cu blândeţe la mântuirea noastră (11 Petru 2, 11; luda 1, 
9; Ps.' 67, 17; 9o', 11; 102, 21 ş.a.). 



Credinciosul: Avem temeiuri să credem că sfinţii 
mijlocesc pentru noi în rugăciunile lor? 

Preotul: Ţi-am arătat pe larg în cele de mai sus despre 
acest lucru, cu trimiteri din Sfânta Scriptură. Dar pentru a fi 
mai întemeiat despre acest adevăr, îţi mai spun şi cele ce 
urmează: Noi vedem din Sfânta Scriptură că sfinţii lui 
Dumnezeu, încă în viaţă fiind, se rugau şi mijloceau către 
Dumnezeu pentru oameni. Aşa auzim pe marele Apostol Pavel 
zicând: Mulţumesc Dumnezeului meu, ori de câte ori îmi 
amintesc de voi, căci totdeauna, în toate rugăciunile mele, mă 
rog pentru voi toţi, cu bucurie (Filip. 1, 3-4; 1 Tes. 1, 2-3; 
II Tes. 1,11; Efes. 1, 16-18; 3, 14-21; II Cor. 13, 9; II Tim. 
1,3 ş.a.). 

Credinciosul: Dar pentru care pricină Dumnezeu 
primeşte pe sfinţi şi pe îngeri să se roage şi să mijlocească 
pentru mântuirea oamenilor, de vreme ce numai Mântuitorul 
nostru lisus Hristos este singurul Mijlocitor între Dumnezeu şi 
oameni (I Tim. 2, 5)? 

Preotul: Dumnezeu primeşte cererile şi mijlocirile care se 
fac către El, prin rugăciunile sfinţilor şi ale îngerilor, fiindcă El 
voieşte a-i slăvi pe ei, precum şi ei îl slăvesc în cer şi pe 
pământ. Acest lucru îl adevereşte Sfânta Scriptură când zice: Eu 
slăvesc pe cei ce Mă slăvesc pe Mine (I Regi 2, 30). Şi fiindcă 
sfinţii au pătimit împreună cu El în această viaţă, se vor slăvi 
împreună cu El, după cum este scris, ca să-Şi arate bogăţia 
slavei Sale spre vase ale milei, pe care mai dinainte le-a 
pregătit spre slavă (Rom. 9, 23). Deci sfinţii care au slăvit pe 
Dumnezeu în trupul şi sufletul lor (I Cor. 6, 20; Filip. 1, 20) 
prin faptele lor cele bune (Matei 5, 16) şi au suferit chinuri 
pentru slava lui Dumnezeu (loan 21, 19), aceştia se slăvesc de 



Dumnezeu şi au primit de la Dumnezeu nu numai slavă, ci şi 
darul de a face minuni mari, chiar si mai mari decât a făcut 
Mântuitorul nostru lisus Hristos când era cu noi pe pământ. 

Acest adevăr însuşi Mântuitorul cu proorocie mai înainte 
ni 1-a spus nouă, zicând: Cel ce crede în Mine, va face şi el 
lucrurile pe care le fac Eu şi mai mari decât acestea va face... 
(loan 14, 12). Noi ne închinăm sfinţilor lui Dumnezeu, nu ca 
unora care ar fi prin fire dumnezei şi binefăcători, ci ca unor 
robi şi slujitori ai lui Dumnezeu, care au dobândit de la El 
deplină încredere, încât orice vor cere primesc de la El, ca unii 
ce l-au păzit poruncile (I loan 3, 21-22). 

Noi venerăm (cinstim) pe sfinţii lui Dumnezeu fiindcă 
însuşi împăratul Dumnezeu Se simte cinstit văzând că sluga Lui 
iubită este cinstită nu numai ca o slugă, ci şi ca prieten al lui 
Dumnezeu (Ps. 138, 17; loan 15, 14). 

„Noi credem că Domnul nostru lisus Hristos este unicul 
nostru Mijlocitor şi că El S-a dat pe Sine preţ de răscumpărare 
pentru toţi şi cu Sângele Său a făcut împăcarea omului cu 
Dumnezeu, şi că El este îngrijitorul, Mângâietorul şi curăţitorul 
păcatelor noastre. Mărturisim, de asemenea, că sfinţii intervin 
pentru noi în rugăciuni şi cereri şi, înaintea tuturor, Preacurata 
Maică a lui Dumnezeu-Cuvântul. 

Tot astfel zicem şi despre sfinţii îngeri şi păzitorii noştri, 
despre apostoli, prooroci, martiri, drepţi şi despre toţi aceia pe 
care i-a preamărit El, ca pe nişte slugi credincioase ale Sale, cu 
care împreună îi numărăm şi pe arhierei şi pe preoţi, ca unii ce 
împreună stau la dumnezeiescul altar, precum şi pe bărbaţii 
drepţi, distinşi prin virtute. 

A ne ruga unii pentru alţii şi că mult poate rugăciunea 
dreptului (lacov 5, 16) şi că Dumnezeu ascultă mai mult pe cei 
sfinţi, decât pe cei ce rămân în păcate - aceasta din sfintele 
cărţi ne învăţăm (loan 9, 31). 

Mărturisim că sfinţii sunt ajutători şi mijlocitori pentru 
noi înaintea lui Dumnezeu, nu numai aici în timpul petrecerii 
lor cu noi, ci încă mult mai mult după moarte, când ei, după 
îndepărtarea «oglinzii» - de care pomeneşte Sfântul Apostol 
Pavel -, privesc curat Sfânta Treime şi nemărginita Lui lumină. 
Căci precum noi nu ne îndoim că sfinţii profeţi, fiind încă în 
trup muritor, au văzut lucrurile cele cereşti, prin care se 

prevesteau cele viitoare, tot asemenea nu ne îndoim, dar şi 
neclătinat credem si mărturisim că îngerii si sfinţii - care au 
devenit ca nişte îngeri -, cu ajutorul nemărginitei lumini 
dumnezeieşti văd nevoile noastre" 2 . 

Credinciosul: Dar unde spune în Sfânta Scriptură că 
Dumnezeu îi ascultă pe sfinţi când ei se roagă pentru noi? 

Preotul: Am arătat că sfinţii sunt slăviţi de Dumnezeu 
cu cinste (Rom. 2, 10), că vor judeca lumea (1 Cor. 6, 3), că 
sunt iubiţi de Dumnezeu (Dan. 10, 19). Iar cum că sfinţii 
sunt ascultaţi de Dumnezeu când se roagă pentru noi, caută 
în dumnezeiasca Scriptură la citatele pe care ţi le însemnez 
aici: Fac. 20, 7; Iov 42, 8; 1 Regi 7, 9; Ier. 15, 15; lacov 5, 
10, 15; Apoc. 8, 3-5; 11 Tim. 1, 3; Dan. 10, 11-21. De 
asemenea caută despre mijlocirea îngerilor pentru noi la: 
Fac. 24, 7; Dan. 3, 19-25; Evrei 1, 14; Num. 20, 16; Fac. 
19, 12-13; 11 Regi 24, 16-17; 1 Parai. 21, 14-16; leş. 14, 
19; 23, 20; 32, 34; 33, 2 ş.a. 

Dar vei găsi şi încă alte multe mărturii în această 
privinţă în Sfânta Scriptură, care confirmă cele de mai sus. 
Să nu rămâi la îndoială în această privinţă, ca să nu te 
osândeşti si tu ca cei ce stau împotriva adevărului învederat si dovedit. 



Capitolul 6 

DESPRE PREACINSTIREA 
SFINTEI FECIOARE MĂRIA 1 



Sectarul: Dar pe Măria, Maica lui lisus Hristos, de ce 
voi, ortodocşii, o cinstiţi atât de mult si vă închinaţi la ea ca la 
Dumnezeu? 

Preotul: Noi pe Preasfânta Fecioară Măria şi Născătoarea 
de Dumnezeu o cinstim mai mult decât pe toţi sfinţii şi îngerii, 
dar totuşi nu-i aducem slujire ca lui Dumnezeu. Cinstirea ce i 
se dă ei se numeşte preacinstire (supravenerare), şi ei i se 
cuvine această preacinstire pentru că ea este Maica lui 
Dumnezeu, nu numai o «prietenă» a Lui, asemenea celorlalţi 
sfinţi. De aceea se spune în cântarea bisericească (axionul): 
«Ceea ce eşti mai cinstită decât heruvimii si mai slăvită fără de 
asemănare decât serafimii». Ea este mai presus decât sfinţii si 
îngerii, deoarece şi îngerii şi oamenii i se închină. Astfel, i s-a 
închinat ei arhanghelul Gavriil, la Buna Vestire (Luca 1, 
28-29), şi în acelaşi chip i s-a închinat ei şi Sfânta Elisabeta, 
maica Sfântului loan Botezătorul (Luca 1, 40-43). însăşi Sfânta 
Fecioară, prin Duhul Sfânt, prooroceşte că pe ea o vor ferici 
toate neamurile: Că, iată, de acum mă vor ferici toate 
neamurile, că mi-a făcut mie mărire Cel Puternic... (Luca 1, 
48-49), adică cinstirea ei este voită de Dumnezeu. 

Sectarul: Nu trebuie să dăm prea multă cinstire Fecioarei 
Măria, pentru că nici însuşi Fiul ei, lisus Hristos, n-a cinstit-o. 
Aceasta se vede din cuvintele Mântuitorului, redate de Sfântul 



Sectarii nu admit preacinstirea Maicii Domnului. 

Evanghelist Matei în textul următor: Cineva l-a zis: Iată, mama 
Ta şi fraţii Tăi stau afară, căutând să-Ţi vorbească. Iar El i-a 
zis: Cine este mama Mea şi cine sunt fraţii Mei? Şi, întinzând 
mâna către ucenicii Săi, a zis: Iată mama Mea şi fraţii Mei. Că 
oricine va face voia Tatălui Meu Celui din ceruri, acela îmi 
este frate şi soră şi mamă (Matei 12, 47-50). Deci faptul că 
Fecioara Măria l-a fost mamă nu are nici o importanţă. In faţa 
Lui, legăturile Sale de sânge sau de rudenie trupească n-au nici 
un preţ şi nici o precădere faţă de legăturile Sale spirituale cu 
cei ce fac voia Tatălui, oricine ar fi aceştia. 

Preotul: Aici este vorba de altceva si anume că, în afară 
de înrudirea trupească, mai există şi o altă înrudire cu Hristos, 
mult mai mare şi mai importantă, înrudirea sufletească, ce 
constă în a face voia lui Dumnezeu. Această înrudire însă nu 
desfiinţează şi nu micşorează pe cea trupească. Deosebirea stă 
numai în aceea că înrudirea sufletească şi-o poate câştiga 
oricine, împlinind voia Tatălui. Înrudire înseamnă nu numai o 
legătură de sânge, trupească, ci şi o legătură de dragoste şi de 
unitate sufletească. Cel ce face voia lui Dumnezeu, acela devine 
sufleteşte înrudit cu Dumnezeu, deoarece li este cu totul ataşat 
lui Dumnezeu. 

Astfel, prin cuvintele de mai sus, Mântuitorul nici n-a 
înlăturat înrudirea Sa cea trupească cu Maica Sa, nici n-a 
micşorat cinstirea ce i se cuvenea unei mame de la fiul ei, ci 
numai a căutat să accentueze că cealaltă înrudire cu El, cea 
sufletească, deşi este de mai mare preţ, o poate realiza totuşi 
orice credincios*. Aşadar, a fost un cuvânt de îndemn si de 
încurajare la adresa mulţimii, iar nu unul de dispreţ la adresa 
Maicii Sale. Mântuitorul nostru lisus Hristos, cât a fost cu 
Maica Sa pe pământ, pururea o asculta şi o iubea şi era supus 
faţă de ea (Luca 2, 51) şi oricând îi cerea ceva, nu se arăta 
neascultător fată de ea. Astfel, vedem că la nunta din Cana 
Galileii, la cererea Mamei Sale, El a făcut prima minune, 
pre făcând apa în vin (Ioan 2, 3-10). 

Apoi a avut mare grijă de Maica Sa, chiar şi când era 
răstignit pe Cruce; purtându-i de grijă, a dat-o spre îngrijire 



* Maica Domnului a fost şi singura care a împlinit desăvârşit voia lui 
Dumnezeu (n.ed.). 



celui mai iubit dintre toţi ucenicii Săi, Sfântului loan Evan- 
ghelistul, după cum este scris: Deci lisus, văzând pe Maica Sa 
şi pe ucenicul pe care îl iubea stând alături, a zis mamei Sale: 
,, Femeie, iată fiul tău!» Apoi a zis ucenicului: «Iată mama ta!» 
Si din ceasul acela ucenicul a luat-o la sine (loan 19, 26-27). 
Vezi că Mântuitorul, nici în vremea cea grea a suferinţelor Sale 
de pe Cruce, nu a neglijat purtarea de grijă faţă de Maica Sa, 
care L-a născut şi L-a crescut? Şi cum oare ar fi putut să 
dispreţuiască pe Mama Sa, când însuşi Dumnezeu a dat poruncă 
sa cinstim pe tată şi pe mamă, după cum s-a scris: Cinsteşte pe 
tatăl tău şi pe mama ta (Deut. 5, 16)? 

Sectarul: Dar de ce voi o numiţi pe Măria pururea 
fecioară, de vreme ce însuşi Fiul său a numit- o femeie, ceea ce 
înseamnă că a fost căsătorită, iar nu fecioară, căci asa se 
adevereşte din cuvântul Scripturii: Deci lisus, văzând pe mama 
Sa şi pe ucenicul pe care îl iubea stând alături, a zis mamei 
Sale: Femeie, iată fiul tău! (loan 19, 26). Tot aşa o numeşte, 
dispreţuitor, şi la nunta din Cana Galileii: A zis ei lisus: Ce ne 
priveşte pe mine şi pe tine, femeie? (loan 2, 4). In acest caz, 
nici nu o putem socoti mai de cinste şi nu îi putem aduce un 
cult deosebit. 

Preotul: In primul citat, nicidecum nu este vorba de 
dispreţ, ci, dimpotrivă, se vede cum Mântuitorul s-a îngrijit de 
soarta ei, încredinţând-o spre purtare de grijă Apostolului loan, 
ştiind că El se va înălţa la cer, pentru ca să o îngrijească la 
bătrâneţile ei. Acest lucru nu este o necinstire, ci, cu adevărat, 
o mare cinstire şi respect faţă de Mama Sa, căreia nici în 
chinurile de pe Cruce nu uită să-i poarte de grijă, datorită 
dragostei celei mari pe care o avea faţă de ea, ca mamă. 

Iar dacă o numeşte «femeie», nicidecum nu o face în 
înţeles de femeie căsătorită sau în semn de dispreţ, ci numai în 
înţeles de gen. Căci tot aşa s-au adresat şi cei doi îngeri Măriei 
Magdalena la mormânt: Femeie, de ce plângi? (Ioan 20, 12- 
13). Iar cei doi bărbaţi, care s-au arătat la înălţarea la cer a 
Domnului, au zis către apostoli: Bărbaţi galileieni, de ce staţi 
privind la cer? (Fapte 1, 11). Nici îngerii, nici cei doi bărbaţi 
n-au adresat dispreţuitor cuvintele «femeie» sau «bărbaţi», ci 
dimpotrivă, în chip mângâietor. 

Sectarul: Dar unde spune în Sfânta Scriptură că Măria, 
mama lui Iisus, a fost fecioară şi pururea fecioară, aşa cum o 
numiţi voi, ortodocşii, pe ea? 

Preotul: Că a născut fiind fecioară, Sfânta Scriptură ne 

arată în acest fel: Când arhanghelul Gavriil a venit în Nazaret şi 

i-a binevestit ei că va naşte pe Fiul lui Dumnezeu (Luca 1, 35), 

intrând la ea, a numit-o: plină de har şi binecuvântată între 

femei (Luca 1, 28). Iar ea, văzându-l, s-a tulburat de cuvântul 

lui şi cugeta în sine: Ce fel de închinăciune poate să fie 

aceasta? Şi îngerul i-a zis: Nu te teme, Mărie, căci ai aflat har 

la Dumnezeu. Şi iată, vei lua în pântece şi vei naşte Fiu, şi vei 

chema numele lui Iisus. Acesta va fi mare şi Fiul Celui 

Preaînalt se va chema şi Domnul Dumnezeu îi va da Lui tronul 

lui David, părintele Său. Şi va împăraţi peste casa lui lacov în 

veci şi împărăţia Lui nu va avea sfârşit. Şi a zis Măria către 

înger: Cum va fi aceasta, de vreme ce eu nu ştiu de bărbat? Şi 

răspunzând, îngerul i-a zis: Duhul Sfânt se va pogorî peste tine 

şi puterea Celui Preaînalt te va umbri; pentru aceea şi Sfântul 

Care se va naşte din tine, Fiul lui Dumnezeu se va chema (Luca 

1, 29-35). 

Ai auzit, omule rătăcit, cum arhanghelul s-a închinat 
Fecioarei Măria numind-o pe ea plină de har şi binecuvântată 
între femei şi că ea a aflat mare har de la Dumnezeu, că n-a 
cunoscut bărbat, că a fost umbrită de puterea Celui Preaînalt şi 
că a zămislit şi a născut din Duhul Sfânt pe Fiul lui Dumnezeu? 
Apoi ai mai auzit că, deşi era fecioară neştiind de bărbat, îngerul 
Domnului nu i-a zis «binecuvântată eşti tu între fecioare», ci 
între femei, prin aceasta nearătând dispreţ faţă de Preasfânta 
Născătoare de Dumnezeu, cea «plină de har», ci descoperind o 
veche taină: „zdrobirea capului şarpelui prin femeie" (Fac. 3, 
15) şi că ea va fi acea tainică şi duhovnicească Evă care va 
naşte pe Noul Adam, Hristos, Care va aduce viaţa în lume? 

Dumnezeieştii Părinţi ai Bisericii zic că Hristos S-a numit 
sămânţă a femeii (Fac. 3, 15), ca Cel ce nu S-a născut din 
sămânţă de bărbat, ci de la Duhul Sfânt si din Preacuratele 
sângiuri ale Preasfintei Fecioare Şi-a luat trup. 

Aşadar, câtă nebunie şi rătăcire este în capul sectarilor 
care hulesc pe Preasfânta şi Preacurata Fecioară Măria, cea 
neispitită de bărbat, punând-o pe ea în rândul femeilor celor 



DESPRE PREACINSTIREA SFINTEI FECIOARE MĂRIA 



163 



măritate, pe cea plină de dar, pe cea care a aflat har de la 
Dumnezeu şi este binecuvântată între femei (Luca 1, 28)! 

Vor vedea aceşti hulitori si stricaţi la minte si la înţelegere 
sectari în ziua cea mare a Judecăţii de apoi, când această 
împărăteasă şi Fecioară Măria va sta de-a dreapta tronului 
Fiului său cu mare şi negrăită slavă, după cum Psalmistul a 
arătat, zicând: Şezut-a împărăteasa de-a dreapta Ta, îmbrăcată 
in haină aurită şi prea înfrumuseţată... Pomeni-vor numele tău 
in tot neamul... (Ps. 44, 11, 20-21). 

Şi ce zici tu, ereticule, oare pentru că arhanghelul Gavriil a 
numit-o pe ea femeie, zicând: binecuvântată eşti tu între femei, 
apoi pentru aceasta zici că Fecioara Măria era femeie 
căsătorită, asa cum o numiţi voi cu hulă si nebunie ereticească? 
Oare n-a zis ea la închinarea îngerului că «nu ştiu de bărbat» 
(adică este fecioară)? 

Sau când Dumnezeu a zidit-o pe Eva din coasta lui Adam 
(Fac. 2, 21-22) şi a adus-o la el, iar el a numit-o pe ea «femeie» 
oare si atunci Eva era femeie căsătorită, fiindcă o numise 
Adam «femeie»? Oare nu era atunci Eva fecioară zidită din 
trupul cel feciorelnic al lui Adam, fără de împreunare de 
femeie? Aşadar, dacă Eva a fost zidită de Dumnezeu fecioară, 
iar însuşi Dumnezeu şi Adam pe această fecioară, Eva, o 
numesc «femeie» (Fac. 2, 22-23), apoi nu o numeşte pe ea 
«femeie», în înţeles că era femeie căsătorită, cum rău si 
nebuneşte înţelegeţi voi, sectarii, cuvântul «femeie». 

Ci atât Dumnezeu, cât si Adam au zis Evei «femeie» - 

atunci când ea era fecioară -, ca să arate prin acest cuvânt că ea 

era parte femeiască, nu bărbătească, şi prin cuvântul femeie a 

arătat genul ei feminin. Deci nicidecum nu se înţelege că 

Dumnezeu şi Adam, pe cea luată din coasta lui Adam - şi care 

atunci era fecioară - au numit-o femeie în înţeles de femeie 

măritată (căsătorită), aşa cum voi rătăcit şi rău înţelegeţi 

cuvântul femeie în Sfânta Scriptură. Căci precum Eva era 

fecioară, atunci când i s-a zis «femeie», tot astfel Eva cea 

tainică si duhovnicească, Preacurata Fecioară Măria, care a 

născut pe Noul Adam, Hristos, fecioară este în vecii vecilor, cu 

toate că Sfânta Scriptură o numeşte pe ea «femeie», arătând prin 

aceasta genul ei feminin. 

Atunci Adam, prin lucrarea lui Dumnezeu, a născut întru 
feciorie din trupul său femeie fără de femeie (adică fără a se 
împreuna cu femeie), iar la plinirea vremii, firea femeiască, 
prin lucrarea Sfântului Duh, a născut bărbat fără de bărbat, în 
feciorie născând Fecioara si rămânând fecioară, precum si la 
început a născut Adam întru feciorie femeie fără de femeie, 
rămânând întru feciorie. Căci asa a binevoit Dumnezeu, ca 
întru Fecioara Măria să dea împrumut firii lui Adam celui vechi 
prin Noul Adam Cel născut din Fecioară, Care a venit în lume 
si S-a îmbrăcat în firea noastră din negrăita Sa milă si bunătate, 
pentru ca să izbăvească pe vechiul Adam, cu tot neamul lui, din 
osândă şi din moarte. Căci precum întru Adam toţi mor, aşa 
întru Hristos toţi vor învia (1 Cor. 15, 22; Rom. 5, 8; loan 3, 
16; 5, 24). 

Deci ia aminte, omule rătăcit - tu si cei asemenea tie -, 
că Sfânta Scriptură nu numeşte pe Maica Domnului «femeie» 
(Luca 1, 43) în sensul de femeie căsătorită, cum rău şi sucit 
înţelegeţi voi, ci, prin cuvântul «femeie», Sfânta Scriptură arată 
numai genul feminin al Sfintei Fecioare Măria şi totodată arată 
în chip umbros şi tainic că ea este femeia aceea prin care se va 
zdrobi capul şarpelui (Fac. 3, 15) şi prin care va veni mântuirea 
neamului omenesc. 

La cele de mai sus trebuie adăugate şi următoarele: 

1. Fiind Maică a Mântuitorului, Fecioara Măria a fost şi 
este mijlocitoare a mântuirii. 

2. Zămislind de la Duhul Sfânt pe Mântuitorul în pân- 
tecele ei, a fost cu totul curăţită de păcate, ca nici un alt om, 
oricât de sfânt ar fi fost. 

3. Fiindu-i prezisă de Dumnezeu cinstirea ei - ca nici o 
altă cinstire a vreunui om -, Sfânta Fecioară Măria trebuie 
socotită ca cea dintâi dintre sfinţi, asa cum loan Botezătorul este 
cel mai mare între prooroci (Luca 7, 28), deoarece venirea lui a 
fost profeţită de alţi profeţi (Mal. 3,1; Isaia 40, 3). 

Pentru toate acestea, Sfintei Fecioare Măria i se cuvine o 
cinstire mai mare decât altor sfinţi, o preacinstire, ea fiind 
împărăteasa şi cununa tuturor sfinţilor. Iar cum că şi după 
naştere a rămas fecioară, citeşte şi vezi cele proorocite despre 
ea de Proorocul lezechiel (44, 1-3). 

Sectarul: Nu trebuie să dăm prea multă cinstire Fecioarei 

Măria, şi nici nu poate fi preavenerată ca fecioară, pentru că a 

mai avut şi alţi copii, care sunt numiţi de Sfânta Scriptură «fraţi 

si surori» ai lui lisus, iar lisus este numit «întâiul născut» (Matei 

1, 25), de unde urmează că Măria a mai avut ulterior şi alţi fii. 

Si într-adevăr Biblia ne vorbeşte de nişte «fraţi» ai Domnului si, 

de asemenea, despre «surorile» Lui, când redă cuvintele 

iudeilor, nedumeriţi de persoana minunată a Domnului: Au nu 

este Acesta /iul teslarului ? Au nu se numeşte mama Lui Măria şi 

fraţii Lui: lacov şi losi şi Simon şi Iuda? Şi surorile Lui au nu 

sunt toate la noi? (Matei 13, 55-56; Marcu 6, 3). Atunci de ce 

să falsificăm adevărul numind-o pe Maica Domnului «Pururea 

Fecioară» si venerând-o ca atare? 

Preotul: In citatul prim, expresia «întâiul născut» nu 

înseamnă numaidecât că trebuie să presupunem şi existenţa 

altora născuţi ulterior (al doilea, al treilea etc). Acesta este un 

fel de a vorbi al Vechiului Testament, unde «întâiul născut» se 

numeşte cel ce deschide întâi pântecele, indiferent dacă va mai 

avea si alţi fraţi sau nu (Ies. 13, 2) si unde adeseori numeralul 

cardinal (1, 2, 3 etc.) este înlocuit ori întrebuinţat amestecat cu 

cel ordinal (întâiul, al doilea, al treilea). Ebraismul acesta a 

intrat si în felul de vorbire al Noului Testament. In cazul de fată 

«întâiul născut» înseamnă «unul născut», în sens de «unicul 

născut». 

Alt înţeles este exclus, deoarece, dacă într-adevăr lisus ar 
mai fi avut şi alţi fraţi naturali (fii ai Măriei) n-ar fi lăsat-o pe 
Maica Sa în grija unui apostol, ci în grija vreunui frate al Său. 
In citatul al doilea, se spune de „fraţi" şi de „surori" ai 
Domnului. „Fraţii" sunt chiar amintiţi cu numele si sunt în 
număr de patru, iar „surorile" (la plural) trebuie să fi fost cel 
puţin două. In Sfânta Scriptură sunt amintiţi de mai multe ori 
(vezi Matei 12, 47-50, Marcu 3, 31; Luca 8, 19; loan 2, 12; 7, 
3; Fapte 1, 14; 1 Cor. 9, 5; Gal. 1, 19). Ei însă în nici un caz 
nu au putut fi fraţi naturali ai lui lisus Hristos şi fii ai Măriei, 
mama lui lisus, pentru că: 

1. După o veche şi unanimă tradiţie, Măria, mama lui 
lisus, a rămas după naştere fecioară, aşa cum a fost prefigurată 
în vedenia Proorocului lezechiel (44, 1-3). 

2. Mama acestor asa-zisi fraţi ai Domnului este o altă 
persoană decât Fecioara Măria, căci este numită în Sfânta 
Scriptură Măria sau cealaltă Mărie (adică deosebită de Măria, 
Maica Domnului, şi de Măria Magdalena) sau sora mamei Lui, 
Măria lui Cleopa, fiind amintită chiar alături de Maica 
Domnului şi în apropierea ei. 

lată textele biblice lămuritoare: Şl erau acolo multe femei, 
privind de departe... între care era Măria Magdalena şi Măria, 
mama lui Iacov şi a lui losi, şi mama fiilor lui Zevedeu (Matei 
27, 55-56). Iacov şi losi sunt doi din cei patru „fraţi" ai 
Domnului (Matei 13, 55). Mama lor aşadar este o altă persoană 
decât Măria, mama lui lisus. Evanghelistul continuă apoi: După 
ce a trecut sâmbăta..., au venit Măria Magdalena şi cealaltă 
Mărie, ca să vadă mormântul (Matei 28, 1). Aici iarăşi este 
vorba de «cealaltă Mărie», care nu poate fi alta decât mama 
„fraţilor" Domnului şi despre care a fost vorba şi în textul 
precedent. In chip asemănător scriu şi ceilalţi evanghelişti: Şl 
erau şi femei care priveau de departe; între ele: Măria 
Magdalena, Măria, mama lui Iacov cel Mic şi a lui losi, şi 
Salomeea (Marcu 15, 40). Iar Măria Magdalena şi Măria, 
mama lui losi, priveau unde L-au pus (Marcu 15, 47). 

Acelaşi evanghelist scrie apoi: Şi după ce a trecut ziua 
sâmbetei, Măria Magdalena, Măria, mama lui Iacov, şi 
Salomeea au cumpărat miresme, ca să vină să-L ungă (Marcu 
16, 1). Apoi, în alt text: Iar ele erau: Măria Magdalena şi 
Ioana şi Măria lui Iacov şi celelalte împreună cu ele, care 
ziceau către apostoli acestea (Luca 24, 10). Şi, în sfârşit, altul: 
Şi stăteau lângă crucea lui lisus, mama Lui şi sora mamei Lui, 
Măria lui Cleopa, şi Măria Magdalena (loan 19, 25). 

In toate textele de mai sus este vorba de aceleaşi femei 
care au luat parte la evenimentele Patimilor şi ale învierii 
Domnului. Toate sunt pomenite cu numele, numai Măria, 
mama lui Iacov şi a lui losi (doi din „fraţii" Domnului - Matei 
13, 55) este numită în ambele locuri Măria, mama lui Iacov, 
apoi alteori mama lui losi, sau cealaltă Mărie, iar în alte 
locuri, sora mamei Lui, Măria lui Cleopa. Dar după adevăr 
este vorba de aceeaşi persoană, căci totdeauna este numită 
«Măria». Deci „fraţii Domnului", având altă mamă decât pe 



Măria, mama lui lisus, nu pot fi fii ai Fecioarei Măria şi fraţi 

naturali ai lui lisus. 

3. „Fraţii Domnului" nici ei însisi nu se numesc «fraţi», ci 
«robi» şi «slujitori ai lui lisus», anume după toată probabilitatea 

căci certitudine deplină nu există - doi dintre ei, Iacov şi 
luda, sunt autorii celor două epistole soborniceşti, numite «a lui 
Iacov» şi respectiv «a lui Iuda». Or, acolo ei se numesc fiecare 

«rob» (Iacov 1, 1) şi «slujitor» (luda 1, 1) ai Domnului lisus, iar 

nu «fraţi». 

4. Dacă ar fi fost fraţi naturali ai Săi, Hristos i-ar fi făcut 
apostoli; ori ei n-au fost dintre cei doisprezece apostoli. Deşi 
mulţi presupun că aceştia doi dintre „fraţii Domnului", anume 
Iacov şi luda, ar fi identici cu cei doi apostoli dintre cei 
doisprezece care poartă acest nume (Apostolul Iacov, connumit 
la fel cu „fratele Domnului" cel Mic, în toate listele apostolilor, 
iar Iuda „fratele Domnului" ar fi fost Apostolul Iuda Tadeul), 
totuşi, aceasta este o simplă presupunere, neîndestulător de 
întemeiată, mai ales că ei înşişi nu se numesc «apostoli», după 
cum nu se numesc nici «fraţi ai Domnului»; iar despre apostoli 
vorbesc la persoana a treia (Iuda 1, 17). Despre Iacov, „fratele 
Domnului", se ştie numai că a fost dintre cei şaptezeci de 
apostoli şi cel dintâi episcop al Ierusalimului şi că se bucura de 
cea mai mare autoritate, atât în fata credincioşilor, cât si în fata 
apostolilor (Fapte 12, 17; 15, 13), în timp ce Apostolul Iacov al 
lui Zevedeu fusese ucis (Fapte 12, 2); iar despre celălalt Iacov 
nu mai putem şti nimic. 

5. Hristos ar fi încredinţat în grija lor pe Fecioara Măria, 
iar nu în grija Apostolului loan, care, oricum, era mai străin 
acesteia decât un fiu al ei. 

6. „Fraţii Domnului" nu pot fi nici măcar fraţi vitregi ai 
lui lisus sau fii ai lui Iosif dintr-o căsătorie anterioară a 
acestuia, deoarece: 

a) Nicăieri nu se spune şi nicăieri nu se poate presupune 
că Iosif ar mai fi fost căsătorit si înainte si că ar fi devenit 
văduv prin divorţ. Ştim din Tradiţie doar atât, că era «drept». 

b) Mama „fraţilor Domnului", după cum s-a văzut mai 
sus, trăia şi era în apropierea intimă a Maicii Domnului, ceea 
ce ar fi fost exclus - pentru motive lesne de înţeles - dacă ea ar 
fi fost cândva soţia lui Iosif, acum divorţată. 

7. Ţinând seama de faptul că peste tot în Orient, dar în 
special la iudei, cuvântul «frate» se întrebuinţa şi în înţeles mai 
larg, de «văr» sau de alte rudenii mai apropiate sau mai 
îndepărtate, ca de exemplu la Facere (13, 8), unde Avraam îl 
numeşte pe Lot «frate», deşi îi era numai nepot de frate (Fac. 
11, 27), trebuie să admitem că şi „fraţii Domnului" au fost - 
probabil - veri ai lui Iisus, dar nu veri primari, pentru că deşi 
mama lor este numită «soră» a Maicii Domnului (Ioan 19, 25), 
ea nu putea să fi fost soră bună a acesteia, deoarece purta 
acelaşi nume cu Măria, si foarte rar se obişnuia în vechime ca 
două surori sau doi fraţi să poarte acelaşi nume. Ci cuvântul 
«soră» trebuie să aibă aici, de asemenea, înţelesul de vară, 

2 T 

probabil vară primară . In acest caz, fiii ei, numiţi „fraţii 
Domnului", ar putea fi cel mult veri secundari ai lui lisus 
Hristos. 

Sectarul: Din cele arătate până aici, s-ar putea crede că 
Fecioara Măria, Maica lui lisus Hristos, a rămas pururea 
fecioară şi nu a mai avut alţi copii în afară de lisus, dacă nu 
ar fi scris în Sfânta Scriptură că losif n-a cunoscut-o pe ea, 
numai până ce a născut pe Cel întâi Născut, pe lisus Hristos, 
lăsând astfel a se înţelege că apoi ea ar fi putut avea şi alţi 
copii. 

Preotul: Sfânta Scriptură zice într-adevăr: Şi n-a cunos- 
cut-o pe ea până ce a născut pe Fiul său Cel Unul Născut, 
Căruia I-a pus numele lisus 3 (Matei 1, 25); dar luaţi aminte şi 
înţelegeţi că, în Sfânta Scriptură, expresia până când înseamnă 
veşnicie. Căci zice Domnul: Iată, Eu sunt cu voi în toate zilele, 
până la sfârşitul veacului (Matei 28, 20). Oare aceasta în- 
seamnă că se va despărţi de noi după sfârşitul veacului acestuia? 
Oare nu zice dumnezeiescul Apostol Pavel: Şi astfel (după 
obşteasca înviere) pururea vomfi cu Domnul (1 Tes. 4, 17)? 

Iar în alt loc al Sfintei Scripturi este scris: Zis-a Domnul 
Domnului meu: şezi de-a dreapta Mea până ce voi pune pe 
vrăjmaşii Tăi aşternut picioarelor Tale (Ps. 109, 1). Oare 



Este exclus ca cuvântul «soră» să aibă aici înţelesul de cumnată, 
deoarece Fecioara Măria era singură la părinţi. Ar putea însemna, totuşi, 
cumnată după losif, care nu este exclus să fi avut vreo soră măritată. 
Sfânta Scriptură, ediţia 1914. 

aceasta înseamnă că după aceea Mântuitorul nostru lisus Hristos 
nu va şedea de-a dreapta Tatălui spre a împăraţi cu El peste 
toate veacurile, ştiind bine că împărăţia Lui nu va avea sfârşit 
(Luca 1, 35)? 

Iar dacă în alt loc al Sfintei Scripturi se zice că Noe a dat 
drumul corbului din corabie spre a vedea dacă a scăzut apa, şi 
zburând corbul nu s-a mai întors până când s-a uscat apa pe 
pământ (Fac. 8, 7), aceasta înseamnă că s-a mai întors la 
corabie vreodată? 

Iarăşi se arată în dumnezeiasca Scriptură că Micol, fata 
lui Saul (soţia lui David), nu a născut fiu până în ziua în care a 
murit (II Regi 6, 23). Oare înseamnă că a mai născut fii după ce 
a murit, pentru că se zice «până când»? 

Aşadar deschide ochii minţii asupra acestor mărturii, 
alese din multe altele ale Sfintei Scripturi, şi înţelege că 
cuvântul până când în Sfânta Scriptură înseamnă veşnicie şi, 
după cum Mântuitorul Hristos veşnic va fi cu apostolii Săi şi cu 
toţi cei ce împlinesc poruncile Lui, după cum El veşnic va sta 
de-a dreapta Tatălui împărăţind în împărăţia Sa cea fără de 
sfârşit, după cum corbul în veci nu s-a mai întors pe corabia lui 
Noe şi după cum în veci Micol, fiica lui Saul, nu a mai născut 
fii după ziua în care a murit, tot astfel losif cel drept şi temător 
de Dumnezeu, veşnic (în veac) nu a cunoscut-o pe aceea care a 
fost fecioară înainte de naştere, a fost fecioară în naştere si a 
rămas pururea fecioară, Preasfânta şi Preacurata Fecioara Măria, 
Născătoarea de Dumnezeu şi Maica Luminii, împărăteasa 
îngerilor şi a oamenilor. 

La acestea să mai adăugăm şi observaţia că expresia «până 
când» nu limitează nicidecum durata stării de feciorie a Măriei, 
ci, dimpotrivă, este folosită tocmai să accentueze faptul că lisus 
Hristos S-a născut din fecioară fără de bărbat. De aceea unele 
ediţii ale Noului Testament folosesc şi traducerea: fără să fi 
cunoscut-o pe ea losif, Măria a născut pe Fiul său Cel Unul 
Născut..., ceea ce înseamnă acelaşi lucru, asa cum am arătat 
mai sus. 

Sectarul: In Sfânta Scriptură ni se spune, în mai multe 
locuri, că noi creştinii nu avem decât un singur Mijlocitor al 
mântuirii, pe lisus Hristos. Or voi, ortodocşii, vă adresaţi 
Maicii Domnului, zicând: «N-avem alt ajutor afară de tine»; şi 

ziceţi: «Preasfântă Născătoare de Dumnezeu, mântuieşte-ne pe 
noi», ceea ce este o mare greşeală, că puneţi pe Maica Domnu- 
lui ca şi pe Mântuitorul, mijlocitoare a mântuirii voastre. 

Preotul: In această privinţă ţi-am dat lămuriri pe larg, 
când am vorbit despre cultul sfinţilor. Iar în ce priveşte 
adresarea noastră către Maica Domnului în acest chip: «Nu 
avem alt ajutor în afară de tine», prin aceasta noi nu tăgăduim 
unicitatea lui Hristos ca Mijlocitor al mântuirii noastre 
obiective, dar nu neglijăm nici folosul oricărui alt ajutor în 
legătură cu mântuirea noastră subiectivă (a se vedea capitolul 15 
al acestei cărţi). 

înţelesul acestei adresări este următorul: „Tu ne poţi da 
cel mai mare ajutor la mântuirea noastră subiectivă; un alt 
ajutor mai mare nu găsim la nici un alt sfânt". Sau: „Nu avem 
pe altcineva care să ne poată ajuta atât de mult cât ne poţi ajuta 
tu, ca Maică a Mântuitorului nostru". Iar cuvintele de 
rugăciune adresate ei: «Preasfântă Născătoare de Dumnezeu, 
mântuieşte-ne pe noi» înseamnă: «înduplecă pe Fiul Tău să ne 
mântuiască», sau «Izbăveşte-ne pe noi». In limba greacă, limba 
în care au fost scrise toate cărţile Noului Testament, ca si 
cărţile de cult ortodox, verbul «a mântui» înseamnă si a izbăvi 
de rău, de necaz, de ispită, de strâmtorare. 

Deci, «Preasfântă Născătoare de Dumnezeu, mântuieste- 
ne pe noi» înseamnă: «ajută-ne cu rugăciunile tale să ne izbăvim 
de rele, de necaz, de lucrările diavolului, de patimi». Aşadar, 
prin «mântuieşte-ne pe noi» nu înţelegem «iartă-ne păcatele», ci 
«roagă-te Fiului tău pentru mântuirea noastră». Cu neputinţă 
este ca preacinstirea Maicii Domnului să supere pe Fiul ei, 
Căruia prin aceasta nu-1 scădem nimic din adorarea ce 1 se 
cuvine, ci, dimpotrivă, toată preacinstirea Maicii Domnului 
trece de partea Fiului său, Care a ales-o şi a sfinţit-o pe ea spre 
a-1 fi Lui Maică. 

Deci ia aminte, omule încurcat la înţelegere si rătăcit de 
la adevăr, cele ce am a-ţi spune. In cele de până aici ţi-am 
arătat, cu mărturii din Sfânta Scriptură, cinstea, slava şi 
darurile date de Dumnezeu Preasfintei Sale Maici si ai auzit că 
Dumnezeu, încă îndată după căderea lui Adam şi a Evei, a 
prevestit că Maica Domnului va fi acea «femeie-fecioară» care 
va zdrobi capul şarpelui (Fac. 3, 15). Apoi, despre ea s-a 



proorocit că va fi acea fecioară care va naşte pe Emanuel- 
Dumnezeu (Isaia 7, 14); ea va fi mijlocitoare a intrării în lume 
a Mântuitorului nostru lisus Hristos (Ier. 31, 21-23); ei i s-a 
închinat arhanghelul Gavriil şi a numit-o pe ea «plină de har» şi 
binecuvântată între femei» (Luca 1, 28); ei i s-a închinat 
Elisabeta, maica Sfântului loan Botezătorul, numind-o «cea 
binecuvântată între femei» şi «Maica Domnului meu» (Luca 1, 
40-43); fericit este pântecele şi sânul ei, că a purtat şi a alăptat 
pe Mântuitorul lumii, Hristos (Luca 11, 27-28); Mântuitorul, 
ca Fiu al ei, o asculta şi-i era supus (Luca 2, 51); prima minune 
a tăcut-o Mântuitorul la nunta din Cana Galileii, la rugămintea 
ei (loan 2, 3-10); Mântuitorul S-a îngrijit de soarta ei, chiar şi 
atunci când El suferea înfricoşatele chinuri pe Cruce, 
incredinţând-o spre purtare de grijă celui mai iubit dintre toţi 
apostolii Săi (loan 19, 26-27); ea însăşi, prin Duhul Sfânt, a 
proorocit că toate neamurile o vor ferici şi-i vor aduce cult 
pentru mărirea cu care a învrednicit-o Dumnezeu pentru 
smerenia ei (Luca 1, 48-49); însuşi numele ei înseamnă 
«Doamnă, Stăpână» în limba ebraică. 

Această Doamnă şi Împărăteasă-Fecioară va sta de-a 
dreapta tronului Fiului său în ziua Judecăţii de apoi (Ps. 44, 
11); ea a zămislit şi a născut din Duhul Sfânt pe Fiul lui 
Dumnezeu (Luca 1, 35), fiind umbrită de puterea Celui 
Preaînalt (Luca 1, 35) şi rămânând fecioară şi după naştere 
(Iez. 44, 1-3); ea este «mai cinstită decât heruvimii şi mai 
slăvită fără de asemănare decât serafimii» (Axionul). Ea n-a mai 
avut şi alţi fii în afară de lisus Hristos, Mântuitorul lumii (loan 
20, 12-13; Fapte 1, 11), iar mama aşa-zişilor «fraţi şi surori ai 
Domnului» nu este Maica Domnului, ci Măria lui Cleopa 
(Matei 27, 55-56; Marcu 15, 40, 47; 16, 1; loan 19, 25 ş.a.); 
„Fraţii Domnului" sunt numai rudenii cu El, iar nu fraţi naturali 
ai Lui, căci în vechime la iudei, rudeniile de aproape se ziceau 
fraţi (Fac. 13, 8). Mama „fraţilor Domnului", Măria lui 
Cleopa, se numeşte soră cu Maica Domnului, tot în acest sens 
de rudenie apropiată (loan 19, 25 ş.a.). 

Aşadar, după ce ai văzut mărturiile Sfintei Scripturi 
despre aceste adevăruri privitoare la Maica Domnului, dacă ai 
avea mintea ta curăţită de întunericul ereziei şi de păcate, ai 
putea înţelege prealuminat, pentru care pricină noi, creştinii 

ortodocşi din Biserica lui Hristos cea dreptmăritoare, aducem 
preacinstire Preasfintei Fecioare Măria. Rugându-ne ei, o 
punem pe ea mijlocitoare către Fiul său şi Dumnezeul nostru, 
spre a ne ajuta prin mijlocirea preaputernicelor sale rugăciuni, 
pe care le face pururea către Dumnezeu pentru tot neamul 
omenesc şi mai ales pentru toţi cei binecredincioşi. 

Dar fiindcă ochii mintii voastre, a sectarilor, de mult i-a 
închis satana ca să nu vadă lumina adevărului si v-ati făcut 
asemenea păsărilor şi corbilor de noapte, care la întuneric văd, 

iar la lumină orbesc, asa si voi, având întunecate minţile 

'55' ? 

voastre de duhurile înşelăciunii, întunericul îl socotiţi lumină, 
iar lumina întuneric. Iar că adevărul acesta este, ascultă ce-ti 
zic: De ce nu cinstiţi voi, sectarilor, pe Maica Domnului, când 
însăşi dumnezeiasca Scriptură vă arată că şi Arhanghelul 
Gavriil a cinstit-o pe ea cu închinăciune (Luca 1, 29)? 

De ce n-o cinstiţi voi, sectarilor, pe Maica Domnului, 
care este Biserica împăratului slavei, cea mai desfătată decât 
cerurile, căci ea pe Dumnezeu, a Cărui slavă nu o cuprinde nici 
cerul, nici pământul, L-a purtat în pântece? (11 Parai. 2, 6). 
Pentru care pricină voi, sectarilor, nu cinstiţi pe Maica 
Domnului care, după mărturia Sfintei Scripturi şi a 
arhanghelului binevestitor, este «plină de har» (Luca 1, 28)? 

Pentru care pricină voi, rătăciţilor cu mintea, socotiţi 
pe Maica Domnului ca pe o femeie de rând, pe aceea care a 
aflat «har de la Dumnezeu» si care este «binecuvântată între 
femei» (Luca 1, 28-30)? Pentru care pricină voi, sectarilor, 
sunteţi atât de împietriţi şi orbi la înţelegere şi nu cinstiţi pe 
Maica Domnului, pe care, prin Sfântul Duh, a mărturisit-o 
Elisabeta că este Maica Domnului si binecuvântată între 
femei (Luca 1, 40-43)? Dacă voi ziceţi că credeţi cele scrise 
în Sfânta Scriptură, apoi de ce nu preacinstiţi pe Maica 
Domnului, când Scriptura vă arată că pe ea „o vor ferici 
toate neamurile", pentru mărirea pe care a făcut-o Dumnezeu 
ei (Luca 1, 48-49)? 

Pentru care pricină voi, sectarilor, şi cei asemenea vouă 
eretici, aţi ajuns la atâta întuneric de neînţelegere, că în loc de a 
cinsti şi a venera pe Maica Dumnezeului Celui viu, voi o huliţi, 
şi în nebunia voastră o socotiţi ca pe o femeie de rând? Sfântul 
Duh o arată pe ea în psalmi ca pe o împărăteasă a îngerilor şi a 



toată făptura, stând de-a dreapta scaunului Fiului ei în haină 
aurită şi prea înfrumuseţată (Ps. 44, 10), iar voi, sectarilor, o 
numiţi că este o femeie oarecare de rând, ca toate femeile. 

Duhul Sfânt arată în Sfânta Scriptură că Maica Domnului 
va fi pomenită din neam în neam şi popoarele o vor lăuda pe ea 
in veacul veacului (Ps. 44, 20-21), iar voi, blestemaţilor sectari 
şi prooroci mincinoşi, pe care v-a orbit satana, nu voiţi să o 
lăudaţi şi să o preacinstiţi pe Maica Domnului. Duhul Sfânt 
arată că toată slava fiicei împăratului (a Maicii Domnului) este 
înlăuntru, îmbrăcată cu ţesături de aur şi prea înfrumuseţată 
(Ps. 44, 15). Prin slava dinlăuntru arată că ea este cămara 
Duhului Sfânt, Preacurată, iar voi, sectarilor nebuni, o huliţi pe 
Maica Domnului si o necinstiţi. 

Maica Domnului este acea fecioară care a născut pe 
Emanuel-Dumnezeu (Isaia 7, 13) şi voi, întunecaţilor, ziceţi că 
este o femeie oarecare ca toate femeile. Duhul Sfânt prin gura 
Proorocului lezechiel o arată pe Maica Domnului ca „uşă 
încuiată", prin care nimeni nu va trece decât Dumnezeul lui 
Israel, şi după trecere, încuiată va rămâne (lez. 44, 1-3), adică 
Fecioară va fi înainte de naştere, Fecioară în naştere şi după 
naştere pururea va rămâne fecioară, iar voi, întunecaţilor la 
minte si la înţelegere, orbiţi de satana, ziceţi că Maica 
Domnului a mai avut si alţi fii în afară de Fiul lui Dumnezeu, 
pe Care L-a născut. 

Mai bine ar fi ca voi, toţi ereticii si sectarii, să vă legaţi 
câte o piatră de moară de grumaji şi să vă aruncaţi în mare 
(Matei 18, 6-7; Marcu 9, 42; Luca 17, 1-2), decât să se 
smintească sufletele bunilor creştini cu minciunile si hulele 
voastre cele drăceşti şi blestemate. Cum ar fi putut oare losif 
cel drept şi temător de Dumnezeu (Matei 1, 19) să îndrăznească 
a se atinge de Preasfânta Fecioară după naşterea lui Hristos, 
mai ales după ce el a primit descoperirea de la însuşi 
Dumnezeu, prin îngerul Său, că Cel ce S-a zămislit în pântecele 
Fecioarei este de la Duhul Sfânt (Matei 1, 19-21) şi că Cel 
zămislit din Duhul Sfânt va fi Mântuitorul lumii, Hristos (Matei 
1.21)? 

Oare dreptul şi temătorul de Dumnezeu losif - căruia i se 
descoperise de la Dumnezeu că Fecioara Măria, logodnica sa, a 
zămislit de la Duhul Sfânt si a înţeles că prin ea Dumnezeu va 

lucra la mântuirea neamului omenesc, la zdrobirea capului 
şarpelui (Fac. 3, 15) şi că ea este Fecioara cea proorocită de 
Duhul Sfânt prin Sfântul Prooroc Isaia, care va naşte pe 
Emanuel, Dumnezeul şi Mântuitorul lumii (Isaia 7, 14) - mai 
putea el cugeta ceva din cele omeneşti asupra ei? Tocmai de 
aceea Iosif cel drept şi temător de Dumnezeu (Matei 1, 19) s-a 
arătat atât de osârduitor şi ascultător şi a slujit cu atâta osteneală 
atât Pruncului Dumnezeu, de la naştere la fuga în Egipt 4 şi la 
întoarcerea de acolo (Luca 2, 1, 4-6; Matei 2, 13-23), precum 
şi în ceilalţi ani ai vieţii sale, cât şi Maicii Domnului, pentru că 
îşi dădea desăvârşit seama de chemarea ce o avea el de a sluji 
Preasfintei Fecioare, prin care Dumnezeu a venit în lume cu 
trup, să mântuiască neamul omenesc. 

Deci, mute să fie gurile tuturor ereticilor si ale sectarilor 
care aduc hule asupra Împărătesei Îngerilor şi a Maicii lui 
Dumnezeu şi asupra dreptului şi temătorului de Dumnezeu 
losif, în cele ce rău si nebuneşte socotesc că a mai avut si alţi 
fii Preasfânta si Preacurata Fecioară Măria, Născătoarea de 
Dumnezeu, cea «plină de har» (Luca 1, 28-29). 



Credinciosul: Dar ce înseamnă în Simbolul Credinţei 
Ortodoxe cuvintele: „S-a întrupat de la Duhul Sfânt şi din 
Măria Fecioara şi S-a făcut om", şi anume de ce spune în chip 
deosebit „S-a întrupat" şi în chip deosebit „S-a făcut om"? 

Preotul: „S-a întrupat" înseamnă cu deosebire „S-a 
zămislit", ca început al întrupării, iar „S-a făcut om" înseamnă 
cu deosebire arătarea Fiului lui Dumnezeu ca om între oameni 
prin naşterea din Sfânta Fecioară Măria. Dar prin cuvântul „S-a 
întrupat", Sfinţii Părinţi, care au alcătuit Simbolul, au ţinut mai 

4 Vezi că şi îngerul lui Dumnezeu, la fuga în Egipt, îi spune Sfântului 
şi dreptului Iosif: Scoală-te, ia Pruncul şi pe mama Lui (Matei 2, 13). Acum 
nu mai spune ca mai înainte: Pe femeia ta (Matei 1, 20 - ed. 1914), ci pe 
mama Lui. După ce naşterea s-a săvârşit, după ce bănuiala a dispărut, iar 
bărbatul s-a încredinţat, îngerul îi vorbeşte deschis; nu-L mai numeşte pe 
Prunc copilul lui, nici pe Fecioară femeia lui, ci: ia Pruncul şi pe mama Lui 
şi fugi în Egipt. (Sfântul Ioan Gură de Aur, Omilii la Matei, P.S.B, 
Bucureşti, 1994, p. 104) (n. ed.). 



ales să spună cu hotărâre că Fiul lui Dumnezeu Şi-a alcătuit 
trup adevărat, nu numai unul părut, cum spuneau unii eretici, şi 
de aceea n-a venit cu el din cer, ci 1-a luat din Sfânta Fecioară 
Măria. Iar prin cuvântul „S-a făcut om", au ţinut să sublinieze 
că Fiul n-a luat numai un trup fără suflet sau fără minte, cum 
spuneau alţi eretici, ci S-a făcut om deplin, cu trup şi suflet 
cuvântător. 

Credinciosul: Dar ce înseamnă: „de la Duhul Sfânt si din 
Măria Fecioara?" Care este partea Duhului Sfânt şi care a 
Fecioarei Măria în întruparea Cuvântului? 

Preotul: Fiul lui Dumnezeu S-a zămislit ca om din 
Fecioară. Deci S-a zămislit fără de sămânţă bărbătească. Dar 
această zămislire minunată nu s-ar fi putut face fără lucrarea 
Duhului Sfânt. Duhul Sfânt a făcut ca Fecioara să zămislească 
fără sămânţă bărbătească pe Fiul lui Dumnezeu ca om. Acest 
adevăr îl arată nouă dumnezeiasca Scriptură când zice: Iată 
îngerul Domnului i s-a arătat în vis, grăind: «losife, fiul lui 
David, nu te teme a lua pe Măria, logodnica ta, că ce s-a 
zămislit într-însa este de la Duhul Sfânt» (Matei 1, 20). De 
aceea spune Simbolul: «şi S-a întrupat de la Duhul Sfânt şi din 
Măria Fecioara». 

Desigur, alta este partea Duhului Sfânt şi alta a Fecioarei 
Măria în întruparea Fiului lui Dumnezeu. Sfântul Duh nu-1 dă 
acestuia firea omenească de la sine, ba nici măcar o parte din 
ea. Într-un asemenea caz, Fecioara Măria ar fi fost numai un 
vas ales prin care ar fi venit Fiul lui Dumnezeu cu un trup adus 
întreg, sau în parte, din Cer, care deci n-ar mai fi fost un trup 
adevărat omenesc, luat din trup omenesc. 

Dar Duhul Sfânt dă Fecioarei puterea să-L zămislească 
fără de sămânţă bărbătească şi deci fără de păcat Şi a zis Măria 
către înger: «Cum va fi mie aceasta, de vreme ce eu nu ştiu de 
bărbat?» Şi răspunzând, îngerul a zis: «Duhul Sfânt Se va 
pogorî peste tine şi puterea Celui Preaînalt te va umbri» (Luca 
1, 34-35)\ 

Credinciosul: Dar Duhul Sfânt a fost singur în Fecioara 
Măria, când aceasta a zămislit pe Fiul lui Dumnezeu ca om? 

5 învăţătura de credinţă Ortodoxă, întreb. 175, p. 108. 

6 Idem, 176, p. 108-109. 

Preotul: N-a fost singur. In acest caz ea ar fi zămislit un 
om despărţit de Dumnezeu. Ci însuşi Fiul lui Dumnezeu era din 
acest moment în ea, Duhul Sfânt fiind nedespărţit de El. Fiul 
lui Dumnezeu a fost nedespărţit de firea Sa omenească din 
prima clipă a existenţei ei, din clipa zămislirii. De aceea spune 
Simbolul despre El însuşi că „S-a întrupat", adică Şi-a alcătuit 
din Fecioara Măria firea omenească. Dar Duhul Sfânt i-a dat 
putere Măriei să-L primească pe Fiul lui Dumnezeu în ea, ca pe 
Cel ce începe să-Şi alcătuiască trupul din ea. Căci Dumnezeu 
lucrează asupra oamenilor totdeauna prin Duhul Sfânt. 

Sfântul loan Damaschin spune: „Duhul Sfânt S-a pogorât 
peste ea... dându-i puterea de a primi Dumnezeirea Cuvântului 
şi puterea de a naşte. Atunci a umbrit-o înţelepciunea ipostatică 
si Puterea Prea înaltului Dumnezeu, adică Fiul lui Dumnezeu, 
Cel de o fiinţă cu Tatăl, ca o sămânţă dumnezeiască si Si-a 
alcătuit Luişi din sângiurile ei trup însufleţit" . 

Credinciosul: Dar cine a fost Fecioara Măria? 
Preotul: Fecioara Măria a fost o fecioară din seminţia lui 
David, din care trebuia, după făgăduinţa dumnezeiască, să Se 
nască Mântuitorul. Ea trăise în curăţie desăvârşită si era 
logodită cu losif, un bărbat bătrân din aceeaşi seminţie, dar ea 
avea de gând să trăiască în feciorie, căci se făgăduise lui 
Dumnezeu să ducă o viaţă de fecioară. De aceea, când îngerul 
îi aduce vestea că va naşte pe Fiul lui Dumnezeu, ea întreabă: 
Cum va fi mie aceasta, de vreme ce nu ştiu de bărbat? (Luca 1, 
34). Deşi îngerul nu-i spusese cum va naşte, ca să poată 
înţelege că aceasta se va întâmpla în viitor, ea totuşi se miră, 
pentru că era hotărâtă să nu ştie de bărbat. 

Ea zămisleşte pe Fiul lui Dumnezeu ca fecioară. Sfânta 
Scriptură ne spune că după ce S-a aflat având în pântece, losif 
se gândea s-o părăsească, dar îngerul Domnului i s-a arătat în 
vis, spunându-i să nu-i fie teamă să ia pe logodnica lui, că ceea 
ce s-a zămislit într-insa este de la Duhul Sfânt (Matei 1, 20). 
Aşadar Sfânta Măria a fost Fecioară înainte de naştere, 

' '8 

Fecioară în naştere şi după naştere a rămas pururea Fecioară . 



Credinciosul: Dar de ce a fost nevoie de logodnic 
Fecioarei Măria, dacă ea a trăit pururea în feciorie până la 
moarte şi n-a mai avut copii? 

Preotul: Ca să înţelegi acest lucru, ascultă, frate, pe 
dumnezeiescul Părinte loan Damaschin, care în această privinţă 
zice aşa: „Duşmanul mântuirii noastre, diavolul, pândea fecioa- 
rele din cauza profeţiei lui Isaia care spune: Iată fecioara va 
avea în pântece şi va naşte fiu şi vor numi numele lui Emanuel, 
care se tălmăceşte: «cu noi este Dumnezeu» (Isaia 7, 14). 

Iar Cel care prinde pe cei înţelepţi în viclenia lor (Iov 5, 
13; I Cor. 3, 19), ca să amăgească pe cel care se îngâmfă 
totdeauna cu înţelepciunea, face ca să fie logodită tânăra cu 
losif, este dată de preoţi „cartea cea pecetluită celui care ştie 
carte" (Isaia 29, 11). (Aşadar) logodna a fost păzitoare a 
fecioarei şi înşelăciune a celui care pândea fecioarele" 9 . 

Credinciosul: Dar naşterea Fecioarei Măria a fost după 
legile firii, adică a născut cu dureri, ca orice femeie? 

Preotul: Naşterea Pururea Fecioarei Măria a fost după 
legile firii, dar mai presus de firea naşterii, căci ea nici dureri 
nu a avut la naştere, nici cheile fecioriei ei nu s-au stricat prin 
naştere. Căci după cum Adam a născut femeie fără de femeie, 
asa si acum Fecioara Măria naşte pe Noul Adam Hristos, fără 
de împreunare de bărbat. Căci Hristos Fiul lui Dumnezeu Se 
naşte fără de Tată din femeie si fără de mamă din Tată. Potrivit 
legii naşterii, pentru că s-a născut din femeie; mai presus de 
natura naşterii, pentru că S-a născut fără Tată. Potrivit legii 
naşterii, pentru că S-a născut la timpul sorocit naşterii - adică 
atunci când a împlinit nouă luni şi trece în a zecea mai presus 
de legea naşterii, căci S-a născut fără să pricinuiască durere, 
într-adevăr, aceleia căreia nu i-a precedat plăcerea, nu i-a urmat 
nici durerea, potrivit proorocului care zice: înainte de a simţi 
dureri, a născut (Isaia 66, 7). Şi iarăşi: înainte de a veni 
vremea durerilor, ea a fugit şi a născut fiu (Isaia 66, 7) 10 . 

Credinciosul: Dar pentru ce noi numim pe Fecioara 
Măria Născătoare de Dumnezeu? 



'Dogmatica, cartea III, cap. 2, trad. cit., p. 147. 
învăţătură de credinţă Ortodoxă, întreb. 178-179, p. 109-110. 



Dogmatica, cartea a IV-a, cap. 14, trad. cit., p. 274. 
" Ibidem. 

Preotul: Si în cele de mai înainte ti-am arătat, si în cele 
ce urmează îţi spun aşa: Noi numim pe Preacurata Fecioară 
Măria «Născătoare de Dumnezeu», pentru că Cel ce S-a născut 
din ea, după firea omenească, este însuşi Fiul lui Dumnezeu şi 
Dumnezeu, lisus Hristos este o singură persoană în două firi: 
este persoana lui Dumnezeu Cuvântul, Care ca Dumnezeu, sau 
ca persoană a firii dumnezeieşti, este născut dinainte de veci din 
Tată, iar ca om, sau ca persoană a firii omeneşti, este născut în 
timp din Fecioara Măria. Una şi aceeaşi persoană S-a născut şi 
din Tatăl şi din Măria: din Tatăl după firea dumnezeiască, şi 
din Măria după firea omenească. Deci, tot Fiul lui Dumnezeu 
S-a făcut şi Fiul Măriei. Nu se poate spune că din Fecioara s-a 
născut numai firea omenească a lui Hristos, căci nu se naşte o 
fire, ci se naşte o persoană prin acea fire. Iar persoana firii 
omeneşti a lui lisus Hristos era însuşi Fiul lui Dumnezeu. 

Dacă n-am recunoaşte că Fecioara Măria este Născătoare 
de Dumnezeu, n-am socoti persoana născută din ea şi 
Dumnezeu, ci numai om. Iar dacă lisus ar fi fost numai om, nu 
ne-ar fi putut mântui. întreaga noastră mântuire îşi are deci 
temelia in faptul că Sfânta Fecioară Măria a fost cu 
adevărat Născătoare de Dumnezeu 11 . 

Credinciosul: Dar în ce chip îi zicem noi Fecioarei Măria 
„Maică a lui Dumnezeu"? 

Preotul: Dar cum să nu fie Maică a lui Dumnezeu aceea 
care a născut pe Dumnezeu întrupat? 

Credinciosul: Unde numeşte Sfânta Scriptură pe Fecioara 
Măria, Maică a lui Dumnezeu? 

Preotul: Vezi în Sfânta Evanghelie la Luca, cap. 1, 43; şi 
oriunde vei auzi de mama lui lisus, înţelege că despre Maica lui 
Dumnezeu este cuvântul, deoarece lisus Hristos este Fiul lui 
Dumnezeu şi adevărat Dumnezeu, Care a avut drept Maică pe 
pământ pe Preacurata Fecioară Măria. 

Credinciosul: Aş vrea să ştiu mai precis care sunt 
mărturiile Sfintei Scripturi care ne dovedesc nouă că trebuie a 
cinsti si a ne închina Preasfintei si Preacuratei Fecioare Măria? 



învăţătură de credinţă Ortodoxă, întreb. 187, p. 114. 

Preotul: Ascultă, frate, unele din mărturiile Sfintei 
Scripturi care ne arată nouă că suntem datori de a supravenera 
si a ne închina Preasfintei Fecioare Măria: 

1. Mai întâi noi o supravenerăm şi ne închinăm 
Preasfintei Fecioare Măria, pentru că însuşi Dumnezeu a 
învrednicit-o pe ea de cinstea cea mai mare, de a fi Maică 
Fiului Său şi a naşte pe Mesia; şi a vestit lucrul acesta prin 
proorocii Săi (vezi Fac. 3, 15; Isaia 7, 14; Ier. 23, 5-6; 31,4; 
lez. 44, 1-3 ş.a.). 

2. Noi cinstim si ne închinăm Preasfintei Fecioare Măria, 
deoarece însuşi Arhanghelul Gavriil, când a fost trimis de la 
Dumnezeu să-i binevestească că va naşte pe Mesia, Mântuitorul 
lumii, i s-a închinat ei şi a numit-o pe ea plină de har şi 
binecuvântată între femei (Luca 1, 26-29). 

3. Noi cinstim pe Maica Domnului, pentru că şi Sfânta 
Elisabeta, maica Sfântului loan Botezătorul, a cinstit-o pe ea şi 
a numit-o: Maică a Domnului şi binecuvântată între femei 
(Luca 1, 40-43). 

4. Noi cinstim şi preavenerăm pe Maica Domnului, 
pentru că şi Fiul ei, Hristos Dumnezeul nostru, a cinstit-o pe ea 
din copilărie şi i S-a supus ei (Luca 2, 51). 

5. Noi cinstim şi preavenerăm pe Maica Domnului şi 
pururea Fecioara Măria, pentru că şi Mântuitorul nostru lisus 
Hristos, chiar atunci când era în chinuri, răstignit pe Cruce, a 
avut mare grijă de ea şi a dat-o pe ea în seama celui mai iubit 
ucenic al Său, spre a-i purta de grijă la cele de trebuinţă (loan 
19, 26-27). 

6. Noi cinstim pe Maica Domnului, pentru că şi oamenii 
din mulţime au cinstit-o şi au fericit-o pe ea, iar Fiul ei a întărit 
această cinstire, zicând aşa este (Luca 11, 27-28). 

7. Noi cinstim şi preavenerăm pe Maica Domnului, 
pentru că ea însăşi prin Duhul Sfânt a mărturisit că i-a făcut ei 
mărire Cel puternic şi că de acum o vor ferici (pe ea) toate 
neamurile (Luca 1, 48-49). 

8. Noi cinstim pe Maica Domnului, căci a fost cinstită şi 
ascultată de Fiul ei, ca mamă a Lui; căci lisus Mântuitorul, 
plinind porunca care zice: Cinsteşte pe tatăl tău şi pe mama ta 
(Deut. 5, 16), a cinstit pe mama Sa şi a purtat grijă de ea în 

toată vremea vieţii Sale, până şi la moartea Sa de pe Cruce 
(Ioan 19, 26-27).' 

9. Noi cinstim pe Maica Domnului şi o preavenerăm, 
pentru că ea va sta în ziua Judecăţii de apoi de-a dreapta Sfintei 
Treimi, după mărturia Sfântului Duh care zice: De fată a stătut 
împărăteasa, de-a dreapta Ta, în haină aurită şi prea 
înfrumuseţată (Ps. 44, 11-14). 

10. Noi cinstim pe Maica Domnului, pentru că ea a fost 
preacinstită de Dumnezeu mai mult decât toată făptura, 
deoarece a născut pe Ziditorul tuturor făpturilor văzute şi 
nevăzute, Care ne-a răscumpărat pe noi din moarte (Rom 5, 
17-19; 3, 23-24). 

11. Noi cinstim pe Maica Domnului, căci ea, zămislind 
de la Duhul Sfânt şi fiind umbrită de puterea Celui Preaînalt, a 
fost curăţită cu totul de păcate, mai mult decât oricare alt sfânt 
ce stă înaintea lui Dumnezeu, deoarece nu a avut numai un dar 
de la Dumnezeu, ci a fostplină de har (Luca 1, 29-35). 

12. Noi cinstim pe Maica Domnului mai mult decât pe 
oricare alt sfânt, deoarece înţelegem că ea a născut şi a alăptat 
pe Sfântul Sfinţilor, pe lisus Hristos, Dumnezeul nostru şi 
Mântuitorul nostru (Dan. 9, 24; 1 Regi 2, 2). 

13. Noi cinstim pe Preacurata Fecioară Măria, căci şi 
Biserica lui Hristos o cinsteşte si-i cântă ei „Ceea ce eşti mai 
cinstită decât heruvimii şi mai mărită fără de asemănare decât 
serafimii. . . " (Axion) . 

lată, frate, puţine din cele prea multe mărturii ce se 
găsesc în Sfânta şi dumnezeiasca Scriptură despre preavene- 
rarea (preacinstirea) Fecioarei Măria. Cred că acum te-ai 
lămurit şi în această privinţă. 



CAPITOLUL 7 
DESPRE 

CINSTIREA SFINTELOR MOAŞTE 



Sfintele moaşte sunt rămăşiţele pământeşti făcătoare de 
minuni ale unora dintre sfinţi. Noi le cinstim ca pe nişte obiecte 
în care Dumnezeu îşi arată puterea minunată a harului Său. Cât 
au fost pe pământ, sfinţii au avut în ei harul Duhului Sfânt într-o 
măsură foarte mare, făcând - prin el - adeseori minuni, harul 
acesta avându-1 într-o măsură mai mare în sufletele lor si în 
viaţa cerească la care s-au dus. Dar precum sfântul poate sta în 
legătură cu oamenii care se roagă lui, ajutându-i în chip 
minunat, cu atât mai mult păstrează el însuşi o anumită legătură 
cu trupul său, care a fost şi el lăcaşul Duhului Sfânt, precum 
spune Apostolul: ...nu ştiţi că trupul vostru este templu al 
Duhului Sfânt care este în voi...? (1 Cor. 6, 19). 

Sfânta Scriptură ne spune despre minuni făcute prin trupu- 
rile sfinţilor în vremea vieţuirii lor pământeşti, mărturisind 
despre puterea ce era în ele. O femeie s-a vindecat de curgerea 
sângelui ei numai prin atingere de haina Mântuitorului (Matei 
9, 21; Marcu 5, 28; Luca 8, 43-44; Matei 14, 36), şi mulţi 
oameni se vindecau numai atingându-se de ştergarele şi de 
trupul Apostolului Pavel (Fapte 19, 11-12), iar alţii, numai prin 
trecerea umbrei trupului Apostolului Petru peste ei (Fapte 5, 15). 

Sectarul: Dar trupurile sfinţilor şi al Mântuitorului au 
făcut minuni cât erau în viată, fiindcă erau în ele sufletele care 
aveau credinţă; dar după moarte ce putere are un trup mort ca 
să facă minuni? 

Preotul: Ţi-am arătat că trupurile oamenilor credincioşi 
sunt lăcaşuri ale Duhului Sfânt care locuieşte în ele, apoi că 
acelaşi Duh Sfânt prin trupurile sfinţilor face minuni, atât cât 
sfinţii sunt în viaţă, cât şi după moarte. O dovadă că trupurile 
sfinţilor şi după moarte au putere de la Dumnezeu de a face 
minuni ne-o dă Sfânta Scriptură, arătându-ne că oasele 
Proorocului Elisei învie un mort (IV Regi 13, 21). 

Sectarul: închinarea la moaşte înseamnă idolatrie, iar 
aceasta este oprită răspicat de porunca 1 şi a 11-a din Decalog. 
Aceste porunci sunt categorice: Eu sunt Domnul Dumnezeul 
tău... Să nu ai alţi dumnezei afară de Mine! Să nu-ţi faci chip 
cioplit şi nici un fel de asemănare a nici unui lucru din câte 
sunt în cer, sus, şi din câte sunt pe pământ, jos... Să nu te 
închini lor, nici să le slujeşti... (leş. 20, 2-5; Deut. 5, 6-9). 
Trupurile venerate sunt tocmai «asemănări» din cele oprite în 
aceste porunci. 

Preotul: Nici sfintele moaşte nu sunt idoli sau zei ori 
asemănări ale lui Dumnezeu, si nici închinarea la ele nu este 
idolatrie. Căci dacă Însuşi Dumnezeu le proslăveşte prin 
puterea minunată ce le-o dă, şi noi trebuie să le cinstim, 
deoarece prin aceasta cinstim pe Dumnezeu, Care le-a dat 
putere, şi suntem datori să cinstim puterea dumnezeiască din 
ele, iar nu pe ele însele ca atare. Noi nu le ridicăm sfintelor 
moaşte biserici, cum făceau păgânii zeilor şi idolilor lor, ci pe 
locul descoperirii lor ridicăm biserici lui Dumnezeu şi 
proslăvim pe Dumnezeu prin ele. Prima şi a doua poruncă 
înlătură cinstirea idolilor, dar nu şi pe a sfintelor moaşte, căci 
prin sfintele moaşte noi nu înlocuim pe Dumnezeu, aşa cum îl 
înlocuiesc păgânii idolatri, prin idolii lor. 

Sectarul: Cei ce se ating de cadavre devin necuraţi timp 
de şapte zile. Deci atingerea de moaşte, sărutarea lor, nu aduce 
sfinţire, întărire etc, ci necurătie, prin care - chiar si indirect - 
cineva poate să necurăţească însăşi biserica. Aşa ni se spune şi 
în Sfânta Scriptură: Cel ce se va atinge de trupul mort al unui 
om, să fie necurat şapte zile. Acesta să se cureţe cu această apă 
în ziua a treia şi în ziua a şaptea şi va fi curat; iar de nu se va 
curaţi... nu va fi curat. Tot cel ce se va atinge de trupul mort al 
unui om şi nu se va curaţi, acela va întina lăcaşul Domnului... 
(Num. 19, 11-13; Lev. 2l', 10-11; Num. 9, 6-11)'. 



184 



CĂLĂUZA IN CREDINŢĂ 



ORTODOXĂ 



DESPRE CINSTIREA 



SFINTELOR MOAŞTE 



185 



Preotul: Numai cadavrele din Vechiul Testament spurcau 
pe cei ce se atingeau de ele, pentru că erau sub păcat şi sub 
blestem. Totuşi, nici chiar acelea nu erau toate spurcate: căci 
trupul mort al lui losif n-a spurcat pe Moise când acela 1-a luat 
cu sine din Egipt (leş. 13, 19); cadavrul lui Elisei Proorocul n-a 
spurcat pe cel care a fost aşezat în mormânt peste el, ci 1-a 
înviat (IV Regi 13, 20-21 ş.a.). In Noul Testament, trupurile 
(cadavrele) creştinilor nu mai sunt spurcate, pentru că ele sunt 
biserici sau lăcaşuri ale Sfântului Duh (I Cor. 6, 19-20; 3, 16- 
17) şi astfel ele sunt curăţite de blestemul care era asupra lor. 
Prin urmare, ele nu mai spurcă pe cei ce se ating de ele. 

Dar să ştii că toate cazurile de neatingere a anumitor 
lucruri socotite ca spurcate, au alcătuit o învăţătură aparţinând 
numai Vechiului Testament, care în Testamentul Nou nu mai 
are valoare. Apostolul scrie: Dacă deci aţi murit împreună cu 
Hristos pentru înţelesurile cele slabe ale lumii, pentru ce 
atunci, ca şi cum aţi vieţui în lume, răbdaţi porunci ca acestea: 
Nu lua, nu gusta, nu te atinge! - toate lucruri menite să piară 
prin întrebuinţare - potrivit unor rânduieli şi învăţături 
omeneşti? (Col. 2, 20-22). In Vechiul Testament erau şi alte 
lucruri «necurate» care necurăţeau pe om prin atingerea de ele. 
Aşa erau, de pildă, hainele şi patul celor care aveau curgere de 
sânge (Lev. cap. 15) sau animalele socotite în Vechiul Tes- 
tament ca necurate (Lev. 11, 24-25 ş.a.). Sectarii voştri înşişi 
se ating adesea de ele, dar niciodată nu se socotesc spurcaţi şi 
nu se curăţesc după prescrierile Vechiului Testament. 

Sectarul: Menirea trupurilor moarte este de a fi îngropate 
şi de a se preface, prin putrezire, în pământul din care au fost 
luate, iar nu de a fi sustrase acestei legi a naturii. Căci scris 
este: In sudoarea feţei tale îţi vei mânca pâinea ta, până te vei 
întoarce în pământul din care eşti luat; căci pământ eşti şi în 
pământ te vei întoarce (Fac. 3, 19). Şi ca pulberea să se 
întoarcă în pământ cum a fost, iar sufletul să se întoarcă la 
Dumnezeu, Care l-a dat (Eccl. 12, 7). Atunci de ce tocmai 
trupurile sfinţilor să le sustragem de la această menire a lor şi 
de la legile naturii care le privesc şi pe ele ca şi pe orice altă 
materie? 

Preotul: Într-adevăr, legea stricăciunii trupurilor moarte 
este o lege generală, dar, ca orice lege, ea este în primul rând 



pentru cei păcătoşi (1 Tim. 1, 9). Neputrezirea trupurilor sfin- 
ţilor este o dovadă că şi legea aceasta - prin excepţiile ce le 
face - priveşte mai mult pe cei păcătoşi. De altfel, însăşi Biblia 
ne mărturiseşte că excepţii de la această lege au mai fost şi că 
Dumnezeu, în anumite cazuri, ridică puterea ei. Aşa, de pildă, 
prin voia şi puterea lui Dumnezeu, trupurile lui Enoh şi al lui 
llie n-au fost îngropate în pământ spre a putrezi, ci au fost luate 
la cer , căci zice Cartea Sfântă: Şi a plăcut Enoh lui Dumnezeu 
si apoi nu s-a mai aflat, pentru că l-a mutat Dumnezeu (Fac. 5, 
24) şi iarăşi: Nici unul nu s-a făcut ca Enoh pe pământ, pentru 
că şi el a fost răpit de pe pământ (Sir. 49, 16). 

Şi Apostolul Pavel grăieşte, de asemenea: Prin credinţă, 
Enoh a fost luat de pe pământ ca să nu vadă moartea, şi nu s-a 
mai aflat, pentru că Dumnezeu îl strămutase, căci mai înainte 
de a-l strămuta, el a avut mărturie că a bineplăcut lui 
Dumnezeu (Evrei 11, 5). Tot aşa şi despre llie ni se spune: Pe 
când mergeau ei (llie şi Elisei) aşa pe drum şi grăiau, deodată 
s-a ivit un car şi cai de foc şi, despărţindu-i pe unul de altul, a 
ridicat pe llie în vârtej de vânt la cer (IV Regi 2, 11; Sir. 48, 12). 

Despre Melchisedec, apoi, nu avem nici un indiciu în 
Biblie că ar fi fost îngropat vreodată, căci era fără tată, fără 
mamă, fără spiţă de neam, neavând nici început al zilelor, nici 
sfârşit al vieţii (Evrei 7, 3; Fac. 14, 18). Dar peste toate, însuşi 
trupul Mântuitorului, care a fost întru totul asemenea trupurilor 
noastre, în afară de păcat (Evrei 2, 17; 4, 15 ş.a.), n-a suferit 
putrezire în pământ şi totuşi s-a înălţat la cer. Prin urmare, 
Dumnezeu a făcut şi face, cu trupurile sfinţilor, excepţie de la 
legea generală - pe care tot El a dat-o - a îngropării şi a 
putrezirii în pământ. Istoria creştinismului încă e bogată în 
mărturii asemănătoare celor din Biblie în această privinţă. 

Sectarul: Trupurile moarte, dacă nu putrezesc mai întâi 
în pământ, nu vor putea învia. De aceea, împiedicând procesul 
descompunerii lor, se înlătură posibilitatea învierii lor, căci zice 
Sfântul Apostol Pavel: Dar va zice cineva: Cum înviază morţii? 
Şi cu ce trup au să vină? Nebun ce eşti! Tu ce semeni nu dă 
viaţă, dacă nu va fi murit. Şi ceea ce semeni, nu este trupul ce 
va să fie, ci grăunte gol, poate de grâu, sau de altceva din 
celelalte; iar Dumnezeu îi dă un trup, precum a voit, şi fiecărei 
seminţe, un trup al său... Aşa este şi învierea morţilor: Se 



186 



CĂLĂUZA IN CREDINŢA 



ORTODOXA 



HKSPRE CINSTIREA 



SFINTELOR MOAŞTE 



187 



seamănă (trupul) întru stricăciune, înviază întru nestricăciune; 
se seamănă întru necinste, înviază întru slavă; se seamănă întru 
slăbiciune, înviază întru putere; se seamănă trup firesc, înviază 
trup duhovnicesc... (1 Cor. 15, 35-44; loan 12, 24). Deci este 
absolut necesar ca trupurile să putrezească în pământ spre a 
putea învia. Atunci, dar, de ce să oprim de la putrezire, şi deci 
de la înviere, tocmai trupurile sfinţilor? 

Preotul: In citatul acesta este vorba de schimbarea pe 
care trebuie să o sufere toate trupurile pentru a putea trece, din 
timp, în eternitate, adică pentru a putea fi adaptate eternităţii. 
Schimbarea aceasta se face de obicei prin moarte. Totuşi, sunt 
şi excepţii de la această regulă (Enoh şi llie), după cum ţi-am 
spus mai sus, şi aceştia sunt schimbaţi la trup, fără să fi trecut 
prin moarte, precum apostolul zice: Iată, taină vă spun vouă: 
Nu toţi vom muri, dar toţi ne vom schimba, deodată, într-o 
clipeală de ochi, la trâmbiţa cea de apoi (1 Cor. 15, 51-52; 1 
Tes. 4, 15-17). Astfel se vede că Dumnezeu poate găsi şi alte 
căi şi mijloace pentru schimbarea trupurilor noastre, fără ca să 
le treacă numaidecât prin moarte şi putrezire. 

Sectarul: Toate trupurile moarte trebuie înmormântate, 
căci şi în Testamentul Vechi, toţi drepţii au fost înmormântaţi, 
iar uneori trupurile lor au fost chiar ascunse, tocmai pentru a nu 
fi venerate. Aşa de pildă, despre trupul lui Moise aflăm 
următoarele: Şi a murit Moise, robul lui Dumnezeu, acolo, în 
pământul Moabului, după cuvântul Domnului; şi a fost îngropat 
în vale, în pământul Moabului, în faţa Bet-Peorului, dar nimeni 
nu ştie mormântul lui nici până în ziua de astăzi (Deut. 34, 5- 
6). Pe atunci iudeii erau înclinaţi spre idolatrie şi uşor ar fi 
putut cădea în această idolatrie a venerării trupului lui Moise, 
ştiut fiind cât de apreciat a fost Moise înaintea poporului. Deci, 
dacă i-au ascuns trupul, este tocmai ca nu cumva, avându-1 
înaintea ochilor, să-1 venereze. 

Preotul: Şi după Testamentul Nou, trupurile sfinţilor sunt 
îngropate, ca şi ale tuturor creştinilor, şi numai acelea din ele 
care fac minuni sunt dezgropate şi li se dă o cinste deosebită, 
dar nu adorare, ca lui Dumnezeu. Prin această cinstire ele nu 
sunt idolatrizate, căci a venera nu este acelaşi lucru cu a 
idolatriza. In Testamentul Vechi au fost ascunse moaştele lui 
Moise şi poate şi ale altor drepţi, pentru că iudeii, într-adevăr, 



fiind înclinaţi spre idolatrie, avându-le, le-ar fi zeificat ca pe 
viţelul de aur (leş. 32, 1-35, Deut. 9, 16), sau ca pe şarpele de 
aramă (IV Regi 18, 4). Pentru evitarea acestor rătăciri, era bine 
sa rămână ascunse trupurile unor bărbaţi sfinţi şi drepţi, ca 
Moise, despre care, de altfel, ştim că însuşi Arhanghelul Mihail 
căuta să nu-1 lase în stăpânirea diavolului (luda 1, 9). Pe atunci 
trupul mort era socotit ca necurat, căci încă nu sosise Hristos cu 
harul Său sfinţitor şi deci trupul omenesc era încă nerăscumpă- 
rat de sub stăpânirea diavolului. Totuşi, iudeii cinsteau şi tru- 
purile morţilor, fiindcă le îngrijeau mormintele (Matei 23, 29). 

încă să ştii şi aceasta, că Biserica a cinstit din primele 
veacuri osemintele mucenicilor, adunându-le cu mare evlavie si 
grijă şi zidind altarele bisericilor peste ele, iar mai târziu, 
ingrijindu-se ca în altarul fiecărei biserici, ca şi în sfântul 
antimisde pe altar, să se pună o părticică din sfintele moaşte, 
ceea ce se face până azi. 

Epistola Bisericii din Smirna despre martiriul Sfântului 
Policarp, episcopul acelei cetăţi(156), spune: „Noi am strâns 
oasele lui ca pe un odor mai scump decât aurul şi decât pietrele 
scumpe şi le-am aşezat unde se cuvine; aici ne vom aduna cu 
bucurie si Domnul ne va da nouă să sărbătorim ziua naşterii 
sale muceniceşti, spre cinstirea biruinţei şi spre întărirea altor 
luptători" 1 . Se înţelege că cinstirea sfintelor moaşte se îndreaptă 
tot spre Dumnezeu, a Cărui putere sălăşluieşte în ele. „Cinstim 
moaştele mucenicilor ca să adorăm dumnezeieşte pe Acela ai 
Cărui ucenici sunt, şi cinstim pe slujitori în aşa fel, ca cinstea 
lor să treacă asupra Stăpânului, Care a zis: Cine vă primeşte pe 
voi, pe Mine Mă primeşte" (Matei 10, 40) 2 . 



Credinciosul: As vrea să-mi dovediţi mai clar cu mărturii 
din Sfânta Scriptură despre cinstirea Sfintelor moaşte. 

Preotul: Eu cred că ai înţeles destul de clar din cele ce 
ti-am vorbit până aici. Dar pentru a completa pe cele dinainte, 
îţi mai spun şi acestea: Noi cinstim sfintele moaşte (trupurile 

' Eusebiu de Cezareea, Istoria bisericească, IV, 15. 
Fericitul Ieronim, Epistola către Prezbiterul Rupenu, 37, I. 

sfinţilor) care nu au putrezit şi au rămas, prin darul lui 
Dumnezeu, ca nişte daruri duhovniceşti Bisericii lui Hristos, 
pentru aceste motive: 

1. Că prin ele lucrează Dumnezeu diferite minuni si 
semne (Marcu 16, 17-18; IV Regi 13, 21); 

2. Că trupurile sfinţilor sunt biserici si lăcaşuri ale 
Duhului Sfânt (1 Cor. 6, 19; 3, 16-17; 11 Cor. 3,' 17); 

3. Noi cinstim trupurile sfinţilor, deoarece chiar hainele 
de pe trupurile celor sfinţi şi basmalele cu care se ştergeau 
ei de sudori, făceau minuni (Luca 8, 43-44; Matei 14, 36; 
9, 21; Fapte 19, 11-12); 

4. Noi cinstim trupurile sfinţilor, căci ei şi numai cu 
umbra lor vindecau pe cei bolnavi (Fapte 5, 15); 

5. Noi cinstim osemintele si sfintele moaşte ale sfinţilor, 
fiindcă oasele lor chiar si după moarte pot să facă minuni (IV 
Regi 13, 21); 

6. Noi cinstim sfintele moaşte ale sfinţilor, fiindcă si 
Dumnezeu cinsteşte moartea sfinţilor Săi (Ps. 115, 6); 

7. Noi cinstim sfintele moaşte ale sfinţilor ca pe nişte 
trupuri sfinte ale fiilor lui Dumnezeu (loan 1, 12); 

8. Noi cinstim sfintele moaşte ale sfinţilor ca trupurile 
unor fii ai lui Dumnezeu şi moştenitori ai lui Dumnezeu prin 
lisus Hristos (Gal. 4, 7; Rom. 8,' 17); 

9. Noi cinstim trupurile şi sfintele moaşte ale sfinţilor ca 
pe nişte trupuri ale prietenilor lui lisus Hristos (loan 15, 14); 

10. Noi cinstim trupurile sfinţilor ca trupurile unor 
dumnezei după harul lui Dumnezeu, deoarece sfinţii sunt şi ei 
dumnezei puşi de Dumnezeu pe acest pământ (leş. 7, 1); 

11. Noi cinstim moaştele sfinţilor deoarece Dumnezeu a 
locuit întru ele (11 Cor. 6, 16; Lev. Î6, 12-13); 

12. Noi cinstim moaştele sfinţilor, pentru că sufletele lor 
sunt în mâna lui Dumnezeu si nu se va atinge de ele moartea 
(Intel. 3, 1); 

13. Noi cinstim moaştele sfinţilor, pentru că ei s-au 
ostenit în veacul de acum si vor trăi pană la sfârşit (Ps. 47, 13; 

83, 5). 

Iată, frate, puţine din cele prea multe mărturii din Sfânta 
Scriptură care ne arată că suntem datori a cinsti sfintele moaşte 
si osemintele sfinţilor lui Dumnezeu. 



Capitolul 8 

DESPRE 
CULTUL SFINTELOR ICOANE 



Sfânta Scriptură opreşte închinarea la chipuri cioplite şi la 
alte asemănări văzute (leş. 20, 4; Lev. 26, 1; Deut. 5, 8; Fapte 
17, 29). Dar prin aceasta opreşte numai închinarea întemeiată 
pe socotinţa că însăşi aceste chipuri trebuie cinstite ca 
dumnezei, adică opreşte închinarea la idoli. Nu opreşte însă 
cinstirea unor semne si înfăţişări ale lui Dumnezeu si ale 
sfinţilor, când această cinstire nu rămâne la materia din care 
sunt făcute, ci duce gândul nostru la Dumnezeu sau la sfântul 
închipuit prin ele. Am văzut la capitolul despre cinstirea 
sfintelor moaşte cinstirea ce se dădea unor brâie si ştergare de 
pe trupul Apostolului Pavel. 

In Vechiul Testament ni se spune despre doi heruvimi 
sculptaţi, aşezaţi deasupra chivotului Legii, sau de heruvimii 
brodaţi în catapeteasma din lăcaşul sfânt (leş. 25, 18-22; 26, 31 
ctc). înaintea lor se tămâia şi se făceau închinăciuni (losua 7, 
6; leş. 30, 1, 7, 8). Precum ne ajutăm de cuvânt ca să ne 
ridicăm la cele mai presus de cuvânt, tot aşa ne folosim şi de 
icoană, ca să ne ridicăm mai presus de icoană. Şi precum 
Dumnezeu vrea ca auzul nostru să se sfinţească prin cuvinte 
curate, asa vrea ca si vederea noastră să se sfinţească prin 
icoane cuvioase, ca prin amândouă aceste simţiri superioare, să 
pătrundă în suflet gânduri curate. 

Sectarul: Nu trebuie să ne închinăm icoanelor, pentru că 
Dumnezeu este cu totul diferit de icoane, oricât de preţios ar fi 
materialul din care sunt făcute si oricât de artistic ar fi 

executate. Apostolul Domnului grăieşte lămurit: Dacă suntem 
neamul lui Dumnezeu, nu trebuie să socotim că dumnezeirea 
este asemenea aurului sau argintului sau pietrei cioplite de 
meşteşugul şi de iscusinţa omului (Fapte 17, 29). 

Preotul: Aici nu cultul sfintelor icoane se înlătură, ci 
înţelegerea greşită a păgânilor de a confunda pe Dumnezeu cu 
materia cioplită artistic a chipurilor de idoli, reprezentând pe 
zeii păgânilor atenieni. Apostolul Pavel tocmai vrea să le arate 
învăţaţilor atenieni în cuvântarea sa din Areopag, că dacă noi, 
oamenii, - după cum şi ei înşişi credeau - «suntem neam al lui 
Dumnezeu», adică avem suflet imaterial, care este chipul lui 
Dumnezeu în noi, de aici putem deduce că Dumnezeu este şi El 
imaterial ca şi sufletul nostru pe care îl avem de la El şi după 
care suntem înrudiţi cu El; şi deci Dumnezeu nu poate fi socotit 
identic sau confundat cu materia statuilor de zei din templele 
păgâne ale Atenei. Pe baza acestei deducţii a minţii trebuie să 
spunem că Dumnezeu este eterogen (de altă natură) faţă de 
materia statuilor, si de aceea este absurd a-L confunda cu o 
statuie oarecare, oricât de preţios este materialul din care este 
turnată si oricât de genială este creaţia artistului care a executat-o. 

In Ortodoxie susţinem întocmai acest adevăr. Avem 
icoane sfinţite din aur si argint etc, executate cu măiestrie si cu 
talent, dar nu susţinem defel că Dumnezeu este identic si 
omogen (de aceeaşi natură) cu aurul şi argintul icoanei care-I 
reprezintă chipul. Noi învăţăm că există un singur Dumnezeu, 
iar sfintele icoane au cu totul altă semnificaţie decât aceea de a 
fi confundate cu Dumnezeu sau cu sfântul al cărui chip îl 
reprezintă. Ca urmare, învăţătura noastră cu privire la sfintele 
icoane este identică cu cea din citatul de mai sus si nicidecum în 
contrazicere cu el, anume că dacă si cel din urmă om este mult 
superior şi eterogen tuturor statuilor şi icoanelor care-i 
reprezintă chipul, cu atât mai puţin Dumnezeu ar putea fi 
omogen cu icoanele chipului Său. Dar prin aceasta nu se 
ştirbeşte cu nimic cinstirea sfintelor icoane. 

Sectarul: Icoanele, ca şi idolii, sunt simple obiecte mate- 
riale, neputincioase, iar Dumnezeu a osândit pe cei ce nădăjdu- 
iesc vreun ajutor de la ele, căci zice psalmistul: Idolii neamuri- 
lor sunt argint şi aur, lucruri făcute de mâini omeneşti. Gură au 
şi nu vor grăi; ochi au şi nu vor vedea; urechi au şi nu vor auzi. 



că nu este duh în gura lor. Asemenea lor să fie toţi cei ce-i fac pe 
dinsii şi toţi cei ce se încred în ei ( Ps . 134, 15-18; 113, 12-16). 

Preotul: Citatul acesta al Sfintei Scripturi se referă numai 
la idoli si în nici un caz la sfintele icoane. Iar dacă sfintele icoa- 
ne sunt idoli, atunci si cei doi heruvimi din Vechiul Testament, 
precum şi chipurile de heruvimi, cusute pe catapeteasma de 
acolo, sunt idoli. Adevărul însă este că nici unele, nici altele nu 
sunt idoli. Dacă chipurile de heruvimi au fost poruncite să se 
facă chiar de Dumnezeu, nu este cu putinţă ca sfintele icoane să 
fie oprite de El. Şi dacă cei ce le-au cinstit şi li s-au închinat în 
Testamentul Vechi, la porunca directă a lui Dumnezeu - în 
timp ce idolatria era foarte aspru interzisă -, n-au putut cădea 
nicidecum sub osândă, atunci nu pot fi osândiţi nici cei ce 
cinstesc sfintele icoane. Idolii, într-adevăr, sunt neputincioşi, 
dar sfintele icoane adeseori au dat dovada că au în ele putere 
dumnezeiască de a face minuni, punând în uimire uneori o lume 
întreagă. Acest fapt este foarte grăitor în sine însuşi privitor la 
atitudinea pe care trebuie să o avem faţă de sfintele icoane. 

Sectarul: Cinstirea lui Dumnezeu în icoane si mai ales 
cinstirea icoanelor cu chipul lui Dumnezeu pe ele, este ceva 
păgânesc, pentru că numai păgânii şi-au făcut asemănări ale lui 
Dumnezeu în diferite feluri şi li s-au închinat, după cum ne 
mărturiseşte Apostolul Pavel: (Păgânii) au schimbat slava lui 
Dumnezeu Celui nestricăcios cu asemănarea chipului omului 
celui stricăcios şi al păsărilor şi al celor cu patru picioare şi al 
târâtoarelor (Rom. 1, 23). Or, este absurd să ne întoarcem la 
idoli sau la un astfel de păgânism. 

Preotul: Aici este vorba de idoli şi de rătăcirile păgânilor 
relativ la credinţa în Dumnezeu, iar nu de sfintele icoane ale 
creştinilor, care sunt cu totul altceva. In sfintele icoane, cresti- 
nii niciodată nu L-au închipuit pe Dumnezeu în asemănarea 
omului stricăcios, sau ca animal cu patru picioare, sau ca 
târâtor, ci, dimpotrivă, L-au zugrăvit aşa cum S-a descoperit El 
oamenilor. Prin aceasta, creştinii si-au făcut o idee mai clară, 
mai intuitivă şi mai precisă despre adevăratul Dumnezeu. 
Tocmai din acest motiv, sfintele icoane au fost întotdeauna un 
mijloc foarte potrivit pentru adâncirea evlaviei, mai ales la 
neştiutorii de carte, dar si la oricare om. Prin aceasta si artiştii 

pictori şi-au pus talentul în slujba şi spre mărirea lui 
Dumnezeu, Care i-a înzestrat pe ei. 

Sectarul: Dumnezeu nu poate fi văzut de oameni; de 
aceea nimeni nu ştie cum este El şi nu-1 poate zugrăvi faţa în 
icoane şi a face o asemănare a chipului Său adevărat, căci 
Domnul a zis: ...nu poate vedea omul faţa Mea şi să trăiască 
(leş. 33, 20), iar Evanghelistul loan, la fel, a zis: Pe Dumnezeu 
nimeni nu L-a văzut vreodată (loan 1, 18; 1 loan 4, 12). 
Apostolul Pavel a zis, de asemenea: Cel ce singur are nemurire 
(Dumnezeu) şi locuieşte intru lumină neapropiată; pe Care nu 
L-a văzut nimeni dintre oameni, nici nu poate să-L vadă; a 
Căruia este cinstea şi puterea veşnică. Amin! (I Tini. 6, 16). 

Preotul: Este adevărat că pe Dumnezeu nimeni nu-L poate 
vedea în fiinţa Sa, aşa cum este, deoarece El este Duh (loan 4, 
24), nevăzut ochiului material al omului şi este nemărginit, încât 
nu numai ochiul, dar nici mintea sau priceperea omului nu-L 
poate cuprinde, pentru că ar rămâne copleşită de maiestatea 
infinită a fiinţei Lui. De aceea, nu este de mirare dacă este cu 
neputinţă să-L poată vedea cineva aşa cum este. Arhiereii Ve- 
chiului Testament, când intrau o dată pe an în Sfânta Sfintelor, 
unde Se arăta în lăcaşul Său văzut (în templu), tămâiau mult, 
potrivit unei rânduieli dumnezeieşti, ca să nu vadă cumva pe 
Dumnezeu şi să moară (leş. 30, 10; Lev. 16, 2, 12-13). 

Dar trebuie ştiut că icoana are ca model pe însuşi lisus 
Hristos, Care la ai Săi a venit (loan 1, 11) şi în mijlocul lor şi 
cu ei a trăit. Cei trei apostoli au căzut la pământ când lisus 
Hristos, pe Muntele Tabor, Şi-a arătat strălucirea dumnezeirii 
în trupul Său (Matei 17, 6); străjerii de la Mormântul Domnului 
au căzut la pământ şi ...s-au făcut ca nişte morţi, când au văzut 
trupul îndumnezeit al lui lisus Hristos înviat din mormânt 
(Matei 28, 4); Apostolul Pavel a căzut orbit la pământ, când i 
S-a arătat Hristos-Dumnezeu pe drumul spre Damasc (Fapte 9, 
3-8 ş.a.). Astfel, vederea lui Dumnezeu a rămas, pentru 
oamenii muritori şi mărginiţi, ceva cu neputinţă. 

Totuşi Biblia - si chiar istoria - ne mărturisesc că au 
existat adeseori teofanii, hristofanii sau pnevmatofanii (cazuri 
când Dumnezeu-Tatăl, Hristos ori Duhul Sfânt S-au arătat). Nu 
cumva este o contrazicere între aceste arătări şi cele spuse mai 
sus, că Dumnezeu nu poate fi văzut de oameni? Nu! Căci dacă 



oamenilor le este cu neputinţă a vedea vreodată fiinţa lui 
Dumnezeu, în schimb, Dumnezeu Se poate face văzut ochiului 
si minţii omeneşti în diferite chipuri sau sub diferite forme, fără 
ca omul să moară. Astfel: 

1. Pe Dumnezeu-Tatăl L-a văzut Avraam în chipul a trei 
călători la stejarul Mamvri (Fac. 18, 1-3); L-a văzut lacov, 
care a zis apoi: Am văzut pe Dumnezeu în faţă şi mântuit a fost 
sufletul meu (Fac. 32, 30); L-a văzut Moise tot în chip de om, 
grăind cu el «faţă către faţă», cum ar grăi cineva cu prietenul 
său (leş. 33, 11); tot Moise L-a văzut în Muntele Horeb, în 
rugul ce ardea şi nu se mistuia (leş. 3, 2-4); L-a mai văzut apoi 
Isaia Proorocul, după cum însuşi mărturiseşte: ...am văzut pe 
Domnul... Vai mie, că sunt pierdut! Sunt om cu buze spurcate şi 
locuiesc în mijlocul unui popor cu buze necurate. Şi pe Domnul 
Savaot L-am văzut cu ochii mei! (Isaia 6, 1, 5); L-a văzut 
Sfântul Prooroc Daniel în chip de om bătrân şi într-un cadru 
foarte minunat (Dan. 7, 9-10); iarăşi, Amos Proorocul ne 
mărturiseşte zicând: Văzut-am pe Domnul stând lângă altar (9, 
1). Şi tot aşa Miheia zice: Am văzut pe Domnul stând pe tronul 
Său, şi toată oştirea cerească stătea lângă El, la dreapta şi la 
stânga Lui (111 Regi 22, 19). 

însuşi Dumnezeu a anunţat că Se va arăta unora în chip 
văzut, după cum spune Sfânta Scriptură: Apoi a zis (lui Aaron 
si surorii lui, Mariam): Ascultaţi cuvintele Mele: De este între 
voi vreun prooroc al Domnului, Mă arăt lui în vedenie şi în 
somn vorbesc cu el. Nu tot aşa am grăit şi cu robul Meu 
Moise... Cu el grăiesc gură către gură, la arătare şi aievea, iar 
nu în ghicituri, şi el vede faţa Domnului... (Num. 12, 6-8). 

2. Pe Dumnezeu-Fiul L-au văzut în chip de om 
preamărit: Daniel Proorocul (Dan. 7, 13-15); diaconul Ştefan 
(Fapte 7, 55-56); Apostolul Pavel, pe drumul Damascului 
(Fapte 9, 3-5), precum şi dumnezeiescul Evanghelist loan 
(Apoc. 1, 8, 12-13, 20 ş.a.)'. 

3. Pe Dumnezeu-Duhul Sfânt L-au văzut mulţimile atât la 
Botezul Domnului, în chip de porumbel (Matei 3, 16; Luca 3, 
21-22), cât şi Apostolii la primele Rusalii creştine, în chip de 
limbi ca de foc (Fapte 2, 1-4). 

După toate acestea este uşor de înţeles că nu este cu 
neputinţă de a zugrăvi în icoane chipul lui Dumnezeu sau al 

vreunei Persoane a Sfintei Treimi, asa cum fiecare dintre aceste 
Persoane a binevoit a se descoperi oamenilor. 

Sectarul: închinătorii la icoane sunt sub puterea 
diavolului şi vor primi de la Dumnezeu pedeapsa cea mai mare, 
căci scris este: Şi i s-a dat ei să insufle duh chipului fiarei, ca 
chipul fiarei să şi grăiască şi să omoare pe toţi câţi nu se vor 
închina chipului fiarei (Apoc. 13, 15). Apoi mai departe: Şi 

fiara a fost răpusă şi, cu ea, proorocul mincinos, cel ce făcea 
înaintea ei semnele cu care amăgea pe cei ce au purtat semnul 

fiarei şi pe cei ce s-au închinat chipului ei. Amândoi (fiara şi 
proorocul cel mincinos, care este fiara a doua) au fost aruncaţi 
de vii în iezerul de foc, unde arde pucioasă. Iar ceilalţi 
(închinători la chipul fiarei) aufost ucişi cu sabia care iese din 
gura Celui ce sade pe cal, şi toate păsările s-au săturat din 
trupurile lor (Apoc. 19, 20-21). Astfel de pedepse vor primi 
toţi cei ce se lasă amăgiţi închinându-se la icoane. 

Preotul: Nu sunt deloc adevărate cele ce ai urzit în 
deşertăciunea mintii tale, căci nu închinătorii la sfintele icoane 
vor fi pedepsiţi de Dumnezeu, ci închinătorii diavolului, care 
sunt sub puterea lui şi i s-au închinat şi i-au slujit. Aceştia 
împreună cu cel căruia i s-au supus vor lua o dreaptă pedeapsă 
de la Dumnezeu. Căci în citatele de mai sus, „chipul fiarei" nu 
înseamnă chipul lui Dumnezeu, al Fiului sau al sfinţilor Săi 
zugrăviţi în icoane sfinte, ci înseamnă chipul diavolului sau al 
lui antihrist, iar acesta este o persoană puternică (mai probabil o 
colectivitate de astfel de persoane în colaborare), care, înainte 
de venirea a doua a Domnului, va acţiona cu furie împotriva lui 
lisus Hristos şi a Bisericii Sale, fiind în slujba şi puterea 
diavolului; în acesta va predomina un caracter bestial de fiară, 
în locul simtămintelor omeneşti. Fiara dintâi este antihrist (om 
diavolesc sau diavol întrupat), apărut în lume sub aspect politic 
de stăpânitor (Apoc. 13, 1-10). Iar fiara a doua este antihrist 
sub o apariţie religioasă, de profet mincinos (Apoc. 13, 11-18). 
Diavolul, prin antihristul, sub o formă sau alta, caută să 
întoarcă pe oameni de la închinarea la chipul lui Dumnezeu, 
către închinarea chipului său. Acesta este înţelesul citatului de 
mai sus, si este de la sine înţeles că închinarea din urmă, si nu 
cea dintâi, este oprită cu ameninţarea celor mai cumplite 
pedepse. 

Sectarul: Dacă icoanele sunt plăcute lui Dumnezeu şi sunt 
învrednicite de puterea harului dumnezeiesc, de ce nu pedep- 
seşte Dumnezeu pe cei ce le hulesc, le profanează şi le distrug? 

Preotul: Dumnezeu nu pedepseşte îndată pe păcătoşi şi pe 
hulitori. El îi rabdă îndelung, pentru că nu vrea moartea 
păcătoşilor, ci întoarcerea şi îndreptarea lor. De aceea le dă 
timp de pocăinţă. Nici chiar pe cei ce hulesc sau distrug Biblia 
nu-i pedepseşte îndată, după cum nici pe cei ce au răstignit pe 
Fiul Său nu i-a pedepsit îndată. 

Insă îi aşteaptă pe toţi, în viaţa de dincolo, şi numai la 
Judecata cea de apoi va răsplăti fiecăruia după faptele lui (Iov 
34, 11; Rom. 14, 10; 11 Cor. 5, 10; Ps. 61, 11; Pilde 24, 12). 



Credinciosul: Dar prin închinarea la icoane, noi ajungem 
a ne închina oamenilor. Căci a ne închina la chipurile sfinţilor, 
care au fost oameni ca şi noi, înseamnă că slujim făpturilor şi 
ne închinăm lor, nu lui Dumnezeu. 

Preotul: Nu-i deloc asa cum gândeşti frăţia ta. Eu ti-am 
arătat mai sus că noi nu ne închinăm la icoane ca lui 
Dumnezeu, nici nu le cinstim pe ele ca pe nişte dumnezei, cum 
făceau închinătorii de idoli. 

Noi ne ajutăm prin privirea la sfântul făcut pe icoană, 
spre a ne ridica mintea noastră la sfântul respectiv de dincolo de 
icoană şi îl rugăm să se roage pentru noi. Adu-ţi aminte că şi 
noi suntem făcuţi după chipul lui Dumnezeu (Fac. 1, 26-27), 
iar sfinţii lui Dumnezeu, care s-au desăvârşit în faptele bune, au 
ajuns într-o măsură să fie şi după asemănarea lui Dumnezeu; 
căci toţi am fost făcuţi după chip, dar după asemănare rămâne 
la voinţa noastră si la harul lui Dumnezeu. Cine se sileşte să 
ajungă desăvârşit în fapta cea bună, se face şi el dumnezeu după 
har. Iar cum că şi oamenii se numesc, în acest fel, dumnezei, 
ne arată Sfânta Scriptură, când zice: Eu am zis: «Dumnezei 
sunteţi şi toţi fii ai Celui Preaînalt» (Ps. 81, 6). 

Deci de aceea cinstim (venerăm) icoanele sfinţilor lui 
Dumnezeu, ca ale unor dumnezei după har. li cinstim prin ele 
pe cei ce au pe Dumnezeu în ei. 

Credinciosul: Dar nu se supără Dumnezeu când noi 
cinstim icoanele sfinţilor si ne închinăm lor? 

Preotul: Nicidecum, căci Dumnezeu slăveşte pe cei ce îl 
slăvesc pe El în cer şi pe pământ, că auzi ce zice: Viu sunt Eu, 
Zice Domnul... numai pe cei ce Mă vor slăvi pe Mine îi voi slăvi 
(1 Regi 2, 30; Isaia 60, 21; Pilde 3, 35; Col. 3, 4; 11 Tes. 2, 
14; 11 Tim. 2, 10; 1 Petru 1, 7; 5, 10 ş.a.). Aşadar înţelege că 
Dumnezeu se preaslăveşte în lume prin faptele cele bune ale 
sfinţilor (vezi Matei 5, 16; 1 Petru 2, 12) şi El preaslăveşte atât 
pe pământ, cât şi în cer, pe cei ce-L preaslăvesc pe El (Ps. 149, 
5; Ioan 17, 24; 11 Tes. 1, 10; 1 loan 3, 2 ş.a.). 

Deci înţelege că noi, cinstind icoanele Mântuitorului, ale 
Maicii Domnului sau ale sfinţilor, facem acest lucru spre slava 
lui Dumnezeu, după cum ne învaţă marele Apostol Pavel, 
zicând: De aceea ori de mâncaţi, ori de beţi, ori altceva de 
faceţi, toate spre slava lui Dumnezeu să lefaceţi (1 Cor. 10, 31; 
Filip. 2, 15; 1 Petru 2, 12 ş.a.). 

Credinciosul: Dar icoanele sunt lucruri făcute de oameni, 
şi unde se arată în Sfânta Scriptură că Dumnezeu a dat poruncă 
a se face lucruri de mâini omeneşti spre slava Lui ? 

Preotul: Dacă vrei să ştii despre acest lucru cât mai pe 
larg, citeşte cu atenţie în Sfânta şi dumnezeiasca Scriptură în 
aceste locuri: leş. 25,' 1-40; 26, 1-37; 27, 1-21; 28, 1-39; Evrei 
8, 5 ş.a. Dacă vei citi cu luare aminte la locurile pe care ţi le-am 
însemnat, vei înţelege destul de clar si luminat că Dumnezeu a 
poruncit să se facă multe lucruri care să fie cinstite de oameni 
spre slava Lui 1 . In toate a făgăduit Dumnezeu să fie prezent. 

Credinciosul: Dar unde se arată în Sfânta Scriptură că 
Dumnezeu a dat poruncă a se cinsti aceste lucruri făcute de 
mâini omeneşti şi a se pune în faţa lor candele, sfeşnice cu 
lumânări aprinse şi a se tămâia înaintea lor, aşa cum fac preoţii 
noştri prin biserici şi creştinii prin casele lor? 

Preotul: Eu despre aceasta ţi-am arătat mai sus, dar ca să 
fii mai încredinţat, ascultă, frate: 

Dumnezeu a poruncit lui Moise să facă cortul mărturiei, 
si a făgăduit că în acel cort sfânt Se va arăta între ei, zicând: Si 



'Tot despre aceasta vezi si la Sfântul Ioan Damaschin, Dogmatica, 
cap. 16, p. 281-284. 

vei face Mie lăcaş sfânt, şi Mă voi arăta intre voi (leş. 25, 
1-8). In acest cort sfânt a poruncit Dumnezeu, pe lângă alte 
multe lucruri, să fie puşi doi heruvimi, zicând: Apoi săfaci doi 
heruvimi de aur turnaţi... să pui un heruvim la un capăt şi un 
heruvim la celălalt capăt al capacului... (leş. 25, 18-19); iar 
...chivotul legii să-l faci din lemn de salcâm: de doi coţi şi 
jumătate de lung şi de un cot şi jumătate de lat şi de un cot şi 
jumătate de înalt (leş. 25, 10). Apoi, în faţa acestui chivot al 
legii cu cei doi heruvimi, a dat poruncă să se facă sfeşnic de aur 
curat, zicând: Săfaci sfeşnic din aur curat. Sfeşnicul să-l faci 
bătut din ciocan: fusul, braţele, cupele, nodurile şi florile lui să 
fie dintr-o bucată (leş. 25, 31). Dar nu numai sfeşnic a poruncit 
să fie înaintea chivotului celui cu heruvimi, ci si candele, 
zicând: Să-ifaci şapte candele şi să pui în el candelele acestea, 
ca să lumineze latura din faţa lui (leş. 25, 37); şi iarăşi zice: Şi 
sfeşnicul să-l duci înăuntru şi să aprinzi într-însul candelele lui. 
Să aşezi jertfelnicul cel de aur pentru tămâiere înaintea 
chivotului legii (leş. 40, 4-5). Sfeşnicul l-a aşezat în cortul 
adunării, în faţa mesei, în partea de miazâ-zi a cortului (leş. 
40, 24) şi a aprins candelele lui înaintea Domnului, precum 
poruncise Domnul lui Moise (leş. 40, 25) şi a aşezat jertfelnicul 
cel de aur în cortul adunării, înaintea perdelei, şi a aprins pe el 
tămâie mirositoare, cum poruncise Domnul lui Moise (leş. 40, 
26-27) ş.a. Vezi, frate, că cu porunca lui Dumnezeu a făcut 
Moise si cortul mărturiei, si chivotul legii, si heruvimii, si 
sfeşnicul, si candelele înaintea chivotului legii, si tămâierea cea 
cu miresmele tămâierii. 

Oare nu erau toate acestea lucruri făcute de mâini 
omeneşti pe care le-a poruncit însuşi Dumnezeu? Oare nu s-au 
făcut toate cu porunca lui Dumnezeu şi spre slava Sa? Iar 
această poruncă n-a fost dată împreună cu făgăduinţa că El va 
locui şi se va descoperi în ele? 

Credinciosul: Dar unde se scrie în Sfânta Scriptură că 
aceste lucruri făcute de mâini omeneşti în cortul mărturiei au 
fost sfinţite la porunca lui Dumnezeu şi că oamenii se închinau 
înaintea lor şi aprindeau candele şi lumânări, cum fac preoţii în 
biserici şi creştinii, prin casele lor, înaintea icoanelor? 

Preotul: Auzi ce zice Dumnezeu lui Moise: Şi săfaci din 
acestea mir pentru ungerea sfântă, mir alcătuit după meşteşugul 

făcătorilor de aromate; acesta va fi mirul pentru sfânta ungere. 
Să ungi cu el cortul adunării, chivotul legii şi toate lucrurile din 
cort, masa şi toate cele de pe ea, sfeşnicul şi toate lucrurile lui, 

jertfelnicul tămâierii, jertfelnicul arderii de tot şi toate lucrurile 
lui şi baia şi postamentul ei. Şi să le sfinţeşti pe acestea şi va fi 
sfinţenie mare; tot ce se va atinge de ele se va sfinţi (Ies. 30, 
25-29). 

Credinciosul: Dar unde scrie că oamenii se închinau la 
aceste lucruri sfinţite, cum fac preoţii şi creştinii noştri în faţa 
icoanelor? 

Preotul: Dacă ai fi citit cu atenţie Sfânta Scriptură, nu 

mai era nevoie să mă întrebi si de acest lucru. Dar si la această 

întrebare îţi voi răspunde cât mai pe scurt. Auzi ce zice Sfânta 

Scriptură în această privinţă: Atunci David s-a sculat de la 

pământ, s-a spălat, s-a uns şi şi-a schimbat hainele şi s-a dus în 

casa Domnului (biserica) şi s-a închinat şi s-a rugat Lui (11 

Regi, 12, 20). Vezi şi pe Isus al lui Navi, care şi-a sfâşiat 

veşmintele sale, a căzut cu faţa la pământ înaintea chivotului 

Domnului şi a stat aşa până seara, şi el şi bătrânii lui Israel, şi 

şi-au presărat cenuşă pe capetele lor (losua 7, 6; Num. 20, 6; 

Apoc. 19, 4). Tot cu porunca lui Dumnezeu s-a făcut şi şarpele 

de aramă (vezi Num. 28, 8, 9). 

Credinciosul: Dar unde scrie de aprinderea lumânărilor 
înaintea acestor lucruri sfinte, la porunca lui Dumnezeu? 

Preotul: Auzi ce spune Sfânta Scriptură în privinţa 
aprinderii lumânărilor înaintea lucrurilor sfinţite, la porunca lui 
Dumnezeu: Şi a grăit Domnul cu Moise şi a zis: Porunceşte 

fiilor lui Israel să-ţi aducă untdelemn de măsline, curat şi 
limpede, pentru candele, ca să ardă sfeşnicul necontenit, 
înaintea perdelei din cortul adunării, şi-l va aprinde Aaron şi 

fiii lui înaintea Domnului, ca să ardă totdeauna, de seara până 
dimineaţa. Acesta este aşezământ veşnic în neamul vostru. 
Candelele să le pună în sfeşnicul cel de aur curat de dinaintea 

Domnului, ca să ardă sfeşnicul de seara până dimineaţa (Lev. 

24, 1-4). 

Şi în alt loc scrie aşa: Pe el (pe jertfelnic) Aaron va arde 
tămâie mirositoare în fiecare dimineaţă, când pregăteşte 
candelele. Când va aprinde Aaron seara candelele, iar va arde 

miresme. Această tămâiere neîntreruptă se va face pururea 
înaintea Domnului, din neam în neam (leş. 30, 7-8, ş.a.). 

Credinciosul: Dar unde se scrie în Sfânta Scriptură că au 
voie creştinii să tină aceste icoane sfinţite prin casele lor? Că 
dacă sunt sfinţite, apoi să le ducă la biserică, iar nu să le ţină în 
casele lor, unde se fac atâtea fărădelegi. 

Preotul: Sfânta Scriptură ne arată că chiar chivotul 
Domnului stătea într-un cort (vezi 11 Regi 7, 2), şi era ţinut 
uneori prin casele oamenilor: Şi a rămas chivotul Domnului în 
casa lui Obed-Edom Gateanul trei luni şi a binecuvântat 
Domnul pe Obed-Edom şi toată casa lui (II Regi 6, 11; vezi şi 
la 7, 6 s.a.). 

Credinciosul: Dar unde se arată în Sfânta Scriptură că 
aceste lucruri sfinţite (icoanele) pot să facă minuni? 

Preotul: Ai văzut mai sus că Dumnezeu a binecuvântat 
casa şi toate lucrurile lui Obed-Edom, pentru că a ţinut chivotul 
Domnului în casa Sa, şi iarăşi Dumnezeu a dat putere acestor 
lucruri făcute de mâini omeneşti - si sfinţite la porunca Lui - să 
facă minuni şi să pedepsească pe cei răi, care nu le-au dat lor 
cinstea cea cuvenită (vezi despre aceasta pe larg la cartea I-a 
Regi, cap. 5, 1-8 ş. a.). 

Credinciosul: Am înţeles, din cele de până aici, că 
Dumnezeu a poruncit a se face diferite lucruri de mâini 
omeneşti, care s-au sfinţit tot la porunca lui Dumnezeu, şi că 
sfintele icoane sunt lucruri prin care Se slăveşte Dumnezeu în 
Biserica Sa şi prin casele creştinilor. 

încă am mai înţeles că Dumnezeu a dat poruncă de a se 
aprinde candele şi lumânări în sfeşnice şi a se tămâia sfintele 
icoane şi a se închina înaintea lor cei credincioşi, după cum aţi 
arătat că şi în Legea Veche se făcea acest lucru, înaintea 
lucrurilor făcute de mâini omeneşti şi sfinţite spre slava Sa. 

Iarăşi am înţeles că Dumnezeu, prin lucrurile cele făcute 
cu porunca Lui, spre slava Sa, face minuni, binecuvântând pe 
cei credincioşi care tin aceste lucruri sfinţite în casele lor si 
pedepsind pe cei răi care nu le cinstesc pe ele, aşa cum a 
pedepsit pe filistenii care au luat chivotul Legii Domnului în 
robie şi l-au pus în casa lui Dagon şi nu i-au dat cinstea 
cuvenită (I Regi 5, 1-8 ş.a). 



Capitolul9 

VENERAREA SFINTEI CRUCI 

Sfânta Cruce este altarul pe care s-a adus jertfa cea 
adevărată pentru oamenii din toate timpurile. Iisus Hristos a 
fost şi jertfă adevărată şi preotul care a adus-o, câştigând 
prin ea mântuirea noastră, după cum ne adevereşte Sfânta 
Scriptură, zicând: Iar Hristos, venind Arhiereu al bunătăţilor 
celor viitoare..., nu cu sânge de ţapi şi de viţei, ci cu însuşi 
Sângele Său, şi a dobândit o veşnică răscumpărare. Căci 
dacă sângele ţapilor şi al taurilor şi cenuşa junincii, stropind 
pe cei spurcaţi, îi sfinţeşte spre curăţirea trupului, cu cât mai 
mult Sângele lui Hristos, care, prin Duhul cel veşnic, S-a 
adus lui Dumnezeu pe Sine, jertfă fără de prihană, va curaţi 
cugetul vostru de faptele cele moarte, ca să slujiţi 
Dumnezeului Celui viu (Evrei 9, 11-14). 

Sfântul Chirii al Ierusalimului zice: „Mântuitorul a suferit 
toate aceste patimi ca să împace prin Sângele Crucii pe cele din 
cer şi pe cele de pe pământ (cf. Col. 1, 20). Din pricina 
păcatelor eram duşmani ai lui Dumnezeu, şi Dumnezeu 
hotărâse ca păcătosul să moară. Trebuia să se întâmple una din 
două: sau Dumnezeu, ca Unul ce-Şi îndeplineşte spusele, să-i 
omoare pe toţi, sau să anuleze hotărârea, ca Unul ce este iubitor 
de oameni. Totuşi, priveşte la înţelepciunea lui Dumnezeu! A 
menţinut cu adevărat si hotărârea si Si-a arătat cu putere si 
iubirea de oameni! In trupul răstignit pe lemnul Crucii, Hristos 
a luat păcatele, pentru ca prin moartea Lui noi să murim pentru 
păcate şi să trăim pentru dreptate (1 Petru 2, 24). Nu era om de 

rând Cel ce a murit pentru noi. Nu era oaie necuvântătoare. Nu 
era înger, ci Dumnezeu întrupat! Nu era atât de mare 
nelegiuirea păcătoşilor, pe cât de mare era dreptatea Celui Care 
a murit pentru noi!" 1 . 

Să se mai ştie şi aceasta, că în Sfânta Scriptură cuvântul 
Cruce are două înţelesuri: 

a) un înţeles spiritual (întrebuinţat mai rar); înţelesul 
spiritual al cuvântului cruce este redat în cuvintele Mântui- 
torului: Oricine voieşte să vină după Mine, să se lepede de 
sine, să-şi ia crucea şi să-Mi urmeze Mie (Marcu 8, 34). Şi cel 
ce nu-şi ia crucea şi nu-Mi urmează Mie, nu este vrednic de 
Mine (Matei 10, 38)'. 

b) un înţeles material, propriu sau obişnuit, însemnând 
lemnul Crucii sau crucea de lemn, compusă din două lemne 
puse de-a curmezişul, cum au fost cele pe care a fost răstignit 
Mântuitorul. 

înţelesul material este folosit mai des în Sfânta Scriptură. 
El este evident în texte precum sunt următoarele: Şi, ducân- 
du-Şi crucea, a ieşit la locul ce se cheamă al Căpăţănii, care 
evreieşte se zice Golgota (loan 19, 17). Şi ieşind, au găsit pe un 
om din Cirene, cu numele Simon; pe acesta l-au silit să ducă 
crucea Lui (Matei 27, 32; Marcu 15, 21). Şi stăteau lângă 
crucea lui Iisus mama Lui şi sora mamei Lui, Măria lui Cleopa, 
şi Măria Magdalena (loan 19, 25). Măntuieşte-Te pe Tine 
însuţi, coborăndu-Te de pe Cruce (Marcu 15, 30; loan 19, 31). 

In înţelesul obişnuit, în vorbirea de toate zilele (nu si în 
Sfânta Scriptură), cruce mai înseamnă şi semnul crucii făcut cu 
mâna dusă la frunte, la piept şi la cei doi umeri (vezi capitolul 
următor). 

Crucea, ca mijloc de mântuire a oamenilor, a fost 
prefigurată şi în Vechiul Testament, prin «şarpele de aramă» 
(Num. 21, 9) şi arătată de Mântuitorul în Noul Testament (loan 
3, 14-15). 

Sectarul: Crucea este o spânzurătoare şi este cu totul 
nefiresc să cinstim un obiect care a servit drept spânzurătoare 
unei persoane iubite de noi. Cum este posibil să cinstim noi 



Sfântul Chirii al Ierusalimului, Cateheze, voi. II, Cateheza a XIII-a, 



p. 349. 

obiectul care a servit ca instrument de chinuire pentru 
Mântuitorul nostru? 

Preotul: Noi trebuie să cinstim Sfânta Cruce cât se poate 
mai mult, deoarece lisus Hristos a iubit Crucea si a îmbrătisat-o 
cu iubire şi a ars pe ea păcatul nostru, ca pe un altar. Crucea 
arată ruşinea noastră, iar nu a Domnului; din partea Domnului 
arată iubire. Deci gândul la ea ne face, pe de o parte, să ne 
ruşinăm şi să ne căim de păcatele noastre şi să luptăm împotriva 
lor, îmbrăţişând si noi Crucea cum a îmbrătisat-o Domnul; iar 
pe de altă parte, să ne înduioşăm de dragostea Lui cu care ne-a 
mântuit prin ea de păcatele noastre şi să o slăvim. Aşadar, 
desigur că obiectele care ne aduc întristare şi durere pentru 
pierderea unei persoane scumpe, noi nu le cinstim, dar Crucea 
Domnului nu ne-a adus întristare, ci bucurie si mântuire. Căci 
ea n-a fost, cum socotiţi voi, sectarilor, o simplă spânzurătoare, 
ci a fost altar de jertfă pe care s-a adus cea mai mare şi mai 
preţioasă jertfă cu putinţă, pentru mântuirea noastră. 

Sectarul: Trebuie să cinstim pe Hristos, iar nu Crucea 
Lui, pe care El a murit. 

Preotul: Dar si în Vechiul Testament a fost cinstit nu 
numai David, ci şi sabia cu care a ucis pe Goliat, căci şi ea a 
fost ţinută cu mare cinste în cortul sfânt lângă efod, după cum 
spune: Şi a zis David către Abimelec: «N-ai cumva la îndemână 
vreo suliţă sau vreo sabie? Căci eu nu mi-am luat nici sabia, 
nici altă armă...». Preotul însă a răspuns: «Iată sabia lui Goliat 
filisteanul, pe care l-ai ucis în Valea Stejarului; ea este învelită 
într-o haină, după efod...» (1 Regi 21, 8-9). Deci cu atât mai 
mult trebuie să cinstim noi Sfânta Cruce, asezând-o în biserici, 
fiindcă altă armă ca ea, împotriva celui rău, nu există, ea fiind 
o sabie neasemănat mai puternică decât sabia lui David, căci 
prin ea a fost biruită puterea satanei. De aceea şi Marele 
Apostol o numeşte puterea lui Dumnezeu, zicând: Cuvântul 
crucii, pentru cei ce pier, este nebunie; iar pentru noi, cei ce ne 
mântuim, este puterea lui Dumnezeu (1 Cor. 1, 18). 

Sectarul: Dacă este vorba să cinstim Crucea, atunci 
trebuie să cinstim nu numai Crucea, ci şi piroanele, cununa de 
spini, pe Pilat şi pe luda, pe arhiereii Ana şi Caiafa, pe ostaşii 
batjocoritori, pentru că tot atât au contribuit şi aceştia, cât şi 
Crucea, la mântuirea noastră. 



Preotul: Nu trebuie să cinstim pe Pilat, pe luda, pe 
arhierei, pe ostaşii batjocoritori şi ucigaşi ai Domnului, pentru 
că trebuie să ţinem seama de intenţia pe care au avut-o ei când 
au contribuit la patimile şi la moartea Domnului. Scopul lor era 
de a-L batjocori, de a-L ruşina şi de a-L chinui, omorându-L ca 
să nu mai fie. Cât priveşte cununa de spini, piroanele etc, noi 
le cinstim şi pe acestea, dar nu ca pe Cruce, pentru că nicăieri 
în Sfânta Scriptură nu ni se spune că am fi fost împăcaţi cu 
Dumnezeu prin ele, şi nici n-au fost prefigurate în Vechiul 
Testament precum a fost Crucea, lată deci pentru ce cinstim 
Sfânta Cruce mai mult decât pe acestea. 

Sectarul: Dacă este vorba să cinstim Crucea lui Hristos, 
atunci trebuie să cinstim numai Crucea cea adevărată, pe care a 
fost răstignit Domnul lisus, iar nu şi toate crucile făcute de 
oameni, pentru că acestea, fiind lucrate de oameni păcătoşi, nu 
pot fi sfinte şi vrednice de a fi venerate. 

Preotul: Dar atunci si cu Biblia ar trebui să facem tot asa. 
Astăzi avem foarte multe Biblii şi, prin asemănare cu cele ce 
spui dumneata, ar trebui să o respectăm numai pe cea originală, 
iar nu şi pe toate celelalte tipărite de culegători şi de tipografi 
păcătoşi sau necreştini. Aceasta ar fi însă ceva de neînţeles 
pentru un om cu mintea întreagă, cum de neînţeles este şi 
obiectiunea de mai sus a dumitale. 

Sectarul: Crucea nu trebuie păstrată în afară, pe piept, în 
biserici si în case etc, ci înlăuntrul nostru, în suflet. 

Preotul: Cine o are în suflet, când o vede în afară se 
bucură. Cea din afară întăreşte pe cea dinlăuntru, căci totdeauna 
obiectele din afară trezesc si întăresc sentimentele cele 
dinlăuntru. De altfel, si crucea dinlăuntrul nostru, ca simţământ 
de evlavie, a fost produsă tot prin cea din afară. Dacă nu este în 
afară, nu poate fi nici înlăuntrul nostru. Cine este următor al 
Crucii lui Hristos, iubeşte si crucea cea dinlăuntru si cinsteşte 
cu evlavie si semnul ei din afară. 



Credinciosul: Dar care a fost scopul Domnului de a 
binevoit să moară pe Cruce? 

Preotul: La această întrebare ne răspunde dumnezeiescul 
Părinte Maxim Mărturisitorul, zicând: „Acesta a fost aşadar 
scopul Domnului, ca pe de o parte să asculte de Tatăl până la 
moarte, ca un om, pentru noi păzind porunca iubirii, iar pe de 
altă parte să biruiască pe diavolul, pătimind de la el prin 
cărturarii şi fariseii puşi la lucru de el. Astfel, prin faptul că S-a 
lăsat de bună voie învins, a învins pe cel ce nădăjduia să-L 
învingă şi a scăpat lumea de stăpânirea lui" 2 . 

Credinciosul: Mai este vreun loc în Sfânta Scriptură 
care arată despre puterea Crucii şi că de ea s-a slujit 
Mântuitorul spre mântuirea noastră? 

Preotul: Da, este. Auzi pe marele Apostol Pavel care 
se laudă cu Crucea Domnului şi o socoteşte pe ea putere a lui 
Dumnezeu, zicând: Cuvântul Crucii, pentru cei ce pier, este 
nebunie; iar pentru noi, cei ce ne măntuim, este puterea lui 
Dumnezeu (1 Cor. 1, 18). Şi iarăşi zice: Iar mie, să nu-mi fie 
a mă lăuda, decât numai în Crucea Domnului nostru lisus 
Hristos, prin care lumea este răstignită pentru mine, şi eu 
pentru lume (Gal. 6, 14). 

Iar cum că prin Cruce s-a omorât vrajba şi cum că prin 
Cruce a împăcat Mântuitorul pe oameni cu Dumnezeu, ascultă 
când zice: Căci El este pacea noastră, El care a făcut din cele 
două - una, surpând peretele din mijloc al despărţiturii..., ca, 
întru Sine, pe cei doi să-i zidească într-un singur om nou şi să 
întemeieze pacea, şi să-i împace cu Dumnezeu pe amândoi, 
uniţi într-un trup, prin cruce, omorând prin ea vrăjmăşia (Efes. 
2, 14-16). Şi iarăşi zice: Căci în El a binevoit (Dumnezeu) să 
sălăşluiască toată plinirea. Şi printr-însul toate cu Sine să le 
împace..., făcând pace prin El, prin sângele crucii Sale (Col. 
1, 19-21). Şi iarăşi zice: Ştergând zapisul ce era asupra 
noastră, care ne era potrivnic cu rânduielile lui, şi l-a luat din 
mijloc, pironindu-l pe cruce. Dezbrăcând (de putere) începă- 
toriile şi stăpâniile, le-a dat de ocară în văzul tuturor, biruind 
asupra lor prin cruce (Col. 2, 14-15). 

Prin cruce S-a înălţat lisus Hristos la mărire (Filip. 2, 
8-9; Luca 24, 26; loan 17, 1). Dacă crucea ar fi fost lucru de 
ruşine pentru El, nu S-ar fi înălţat pe ea. 



2 Cuvinte ascetice, Filocalia, voi. II, cap. XIX, p. 9. 

Orice creştin care este adevărat fiu al Bisericii celei 

dreptmăritoare a lui Hristos si care trăieşte în viată cu evlavie si 

frică de Dumnezeu, când începe o sfântă rugăciune sau o 

termină, la începutul citirii unei cărţi sfinte, la începutul şi 

sfârşitul unui lucru, la plecarea în călătorie şi la întoarcerea din 

ea, când este tulburat de vreo frică, de vreo veste rea sau de 

oarecare gânduri rele, când se scoală şi se culcă, când stă la 

masă şi când se ridică de la masă, se însemnează pe sine cu 

semnul Sfintei Cruci, pe care îl face cu mâna pe faţa sa, 

aducându-şi aminte de puterea cea nemăsurată a Celui ce a 

sfinţit Crucea cu Preacurat şi Preascump Sângele Său şi ne-a 

lăsat-o nouă ca pe o armă nebiruită împotriva diavolului şi ca pe 

un semn dumnezeiesc, după cum scrie în Scriptură: Dat-ai 

celor ce se tem de Tine semn ca să fugă de la faţa arcului (Ps. 

59, 4) şi iarăşi: .. .însemnatu-s-a peste noi lumina feţei Tale, 

Doamne (Ps. 4, 6). 

Noi ştim că la rugăciune trebuie să ia parte şi trupul 
nostru, cu toate mădularele sale. Intre acestea, mâinile au un rol 
important în exprimarea rugăciunii. Iată câteva mărturii din 
Sfânta Scriptură: 

1. Iacov a binecuvântat cu mâinile şale (aşezate în chipul 
crucii) pe fiii lui losif, după cum este scris: ...luând losif pe cei 
doi fii ai săi, pe Efraim cu dreapta sa în faţa stângii lui Israel, 
iar pe Mânase cu stânga sa în faţa dreptei lui Israel, i-a 

apropiat de el. Israel însă şi-a întins mâna sa cea dreaptă şi a 
pus-o pe capul lui Efraim, deşi acesta era mai mic, iar stânga 
şi-a pus-o pe capul lui Mânase. înadins şi-a încrucişat mâinile, 
deşi Mânase era întâiul născut. Si i-a binecuvântat... (Fac. 48, 
13-15). 

2. Hristos a binecuvântat cu mâinile pe copii şi pe apos- 
toli. Despre binecuvântarea copiilor ne vorbeşte Sfânta Scrip- 
tură astfel: Şi, luăndu-i în braţe, i-a binecuvântat, punându-Şi 
mâinile peste ei (Marcu 10, 16). Iar despre binecuvântarea 
apostolilor ne spune: ...i-a dus afară până spre Betania, şi, 
ridicându-Şi mâinile, i-a binecuvântat (Luca 24, 50). 

3. Apostolii au aşezat diaconi, preoţi şi episcopi prin 
rugăciune şi punerea mâinilor (Fapte 6, 6; 14, 23; 1 Tim. 4, 
14), fapt pentru care taina preoţiei era numită «punerea mâinilor 

preoţiei». Tot prin rugăciuni şi punerea mâinilor împărtăşeau 
Apostolii Sfânta Taină a Sfântului Mir (a împărtăşirii Sfântului 
Duh celor botezaţi) (Fapte 19, 5-6; 8, 14-17 ş. a.). împărtăşirea 
Sfântului Duh în această Taină se numea, de asemenea, 
«punerea mâinilor», spre deosebire de cea de mai sus care se 
chema «punerea mâinilor preoţiei». 

Prin urmare, la rostirea rugăciunii, trupul ia şi el parte 
îndeosebi prin acest mădular al său care este mâna. Trebuinţa 
de a lua parte şi trupul sau cel puţin un organ al trupului, la 
rostirea rugăciunii, rezultă din îndemnul apostolului: Slăviţi, 
dar, pe Dumnezeu în trupul vostru şi în duhul vostru, care sunt 
ale lui Dumnezeu (1 Cor. 6, 20). Şi în alt loc: Vreau deci ca 
bărbaţii să se roage în tot locul, ridicând mâini sfinte, fără de 
mânie şi fără şovăire (I Tim. 2, 8). 

In Testamentul Vechi, de asemenea se practica rugăciunea 
prin participarea trupului, ca, de pildă, prin îngenunchere, ple- 
carea capului, lovirea pieptului cu mâna, ridicarea mâinilor ş.a. 
Psalmistul zice: Aşa Te voi binecuvânta în viaţa mea, şi în 
numele Tău voi ridica mâinile mele (Ps. 62, 5). Semnul Crucii 
în Vechiul Testament a fost prefigurat în binecuvântarea lui 
lacov (Fac. 48, 14), în minunea despărţirii apelor Mării Roşii şi 
a înecării lui faraon, în ţinerea mâinilor lui Moise în chipul 
Crucii în timpul luptei cu Amalec (leş. 17, 11-12). 

In Noul Testament, semnul Crucii se face astfel: se îm- 
preună primele trei degete de la mâna dreaptă - simbolizând 

Sfânta Treime - (degetul mare, arătătorul şi cel mijlociu), iar 
celelalte două degete se ţin strânse în palmă - simbolizând cele 
două firi ale Mântuitorului, firea dumnezeiască si omenească. 
Apoi se duc la frunte, la piept, la umărul drept şi la urmă la 
umărul stâng, rostind cuvintele: In numele Tatălui (la frunte) şi 
al Fiului (la piept) şi al Sfântului Duh (de la un umăr la altul), 
după care zicem «Amin!» 

«In numele Tatălui» înseamnă cinstirea lui Dumnezeu- 
Tatăl, Stăpânul tuturor. Coborârea mâinii la piept rostind 
cuvintele «si al Fiului» înseamnă coborârea Fiului lui Dumnezeu 
pe pământ pentru mântuirea noastră. Iar ducerea mâinii de la 
umărul drept la cel stâng, rostind cuvintele «şi al Sfântului 
Duh», înseamnă împăcarea noastră cu Dumnezeu şi împreu- 
narea cu El, prin harul Sfântului Duh adus nouă de Dumnezeu- 
Fiul. 

Sectarul: Nu avem trebuinţă de semnul Crucii făcut cu 
mâna, pentru că Dumnezeu nu cere slujirea mâinilor omeneşti, 
căci cei ce se închină lui Dumnezeu trebuie să I se închine în 
duh şi în adevăr şi nu în trup, după cuvântul apostolului: 
Dumnezeu... fiind Domnul cerului şi al pământului, nu 
locuieşte în temple făcute de mâini, nici nu este slujit de mâini 
omeneşti, ca şi cum ar avea nevoie de ceva, El dând tuturor 
viaţă şi suflare şi toate... (Fapte 17, 24-25). Iar Mântuitorul a 
vorbit femeii samarinence: Dar vine ceasul şi acum este, când 
adevăraţii închinători se vor închina Tatălui în duh şi în 
adevăr, că şi Tatăl astfel de închinători îşi doreşte. Duh este 
Dumnezeu şi cei ce I se închină, trebuie să I se închine în duh 
şi în adevăr (loan 4, 23-24). Deci, închinarea trebuie să fie în 
duh şi nu în trup, cu duhul, iar nu cu mâna, în semnul Crucii. 

Preotul: In citatul prim nu este vorba de semnul Sfintei 
Cruci făcut cu mâna. Aici se spune numai că pe Dumnezeu nu 
trebuie să-L slujim cu ostenelile mâinilor noastre, cum am sluji 
pe oarecare om mai mare al nostru. Dumnezeu nu are nevoie de 
asemenea slujitori, omul fiind atât de mic faţă de El, încât în 
privinţa aceasta, ca şi de altfel în orice privinţă, nu-L poate 
ajuta cu nimic. 

In citatul al doilea, de asemenea, este vorba de cu totul 
altceva, şi anume, că în curând se va începe o epocă nouă, în 
care închinarea lui Dumnezeu (cultul dumnezeiesc) va fi mai 

aproape de desăvârşire, mai adevărată (lăuntrică şi spirituală), 
iar nu ca până atunci, aproape numai formală (exterioară şi 
materială), legată de un anumit fel de lăcaş (templul), de o 
anumită localitate (Ierusalim, respectiv Garizim), de o anumita 
naţiune (iudei, respectiv, samarineni). Căci Dumnezeu este Duh 
şi ca atare nu poate fi cuprins între zidurile unui templu 
oarecare, fie în Ierusalim, pe Muntele Sion, fie în Samaria, pe 
Muntele Garizim, şi monopolizat acolo. El este pretutindeni şi 
de aceea închinarea nu trebuie să fie legată de ceva material sau 
mărginit, ci trebuie să se facă «în duh», adică să fie internă 
(spirituală), cum nici la samarineni, nici la iudei nu fusese până 
atunci. Această închinare «în duh» este o închinare «în adevăr» 
sau adevărată - şi aceasta va trebui să fie căutată şi practicată. 
Dar prin aceasta nu înseamnă că se înlătură cultul exterior, ci 
numai că se pune mai multă bază pe cel interior, atât de 
nesocotit mai înainte; căci si cultul extern este necesar, dat fiind 
natura dublă a făpturii noastre, trupească şi sufletească (Matei 
6, 5-6; Rom. 12, 1; 1 Cor. 6, 15). 

Dacă voi, sectarii, cereţi de la noi numai închinare în 
duh, pentru ce voi, când vă rugaţi, plecaţi genunchii, vă plecaţi 
capetele, vă bateţi piepturile, vă ridicaţi mâinile, vă împreunaţi 
mâinile amândouă si alte multe manifestări de acestea aveţi în 
vremea rugăciunii? Pentru că şi acestea sunt asemănătoare cu 
facerea semnului Crucii cu mâna, fiind participări ale trupului 
vostru la rugăciune. Oare credeţi voi că vă puteţi ruga vreodată 
fără ca trupul vostru să ia parte la osteneala rugăciunii? Dacă 
aţi fi nişte duhuri fără de trup, v-am crede, dar nefiind, 
niciodată nu vom crede aceste afirmaţii neîntemeiate pe adevăr. 
Ca şi îngenuncherea, ca şi plecarea capului, ca şi metania sau 
ca si ridicarea mâinilor în sus la rugăciune, tot asa si semnul 
Sfintei Cruci făcut cu mâna, este un semn care arată o ţinută 
religioasă sau o stare sufletească de evlavie în faţa lui 
Dumnezeu, Căruia trebuie să-1 slujim şi cu sufletul şi cu trupul 
nostru (1 Cor. 6, 20; Filip. 1, 20). 

Potrivnicii Crucii şi ai semnului ei sunt vrăjmaşii Crucii 
lui Hristos (Filip. 3, 18-19). Semnul Sfintei Cruci va vesti 
venirea a doua a Mântuitorului nostru lisus Hristos, după 
mărturia Sfintei Scripturi, care zice: Atunci se va arăta pe cer 
semnul Fiului Omului şi vor plânge toate neamurile pământului 



şi vor vedea pe Fiul Omului venind pe norii cerului, cu putere 
şi cu slavă multă (Matei 24, 30-31). Acel semn este Crucea, 
deoarece ea este semnul puterii şi al biruinţei lui Hristos 
(1 Cor. 1, 18; Col. 2, 15). Cu adevărat atunci se vor ruşina cu 
ruşine veşnică si căinţă toţi vrăjmaşii si hulitorii Sfintei Cruci; 
dar atunci căinţa lor nu le va mai folosi. 

Satana urăşte foarte mult semnul Sfintei Cruci, căci este 
arma cea nebiruită cu care Hristos a biruit şi a prădat iadul, şi 
de aceea îndeamnă pe toţi cei rătăciţi de la adevăr si care îi 
slujesc lui, să hulească şi să vrăjmăşească Crucea lui Hristos, 
căci, după cum câinele fuge de băţul cu care a fost lovit, tot aşa 
şi diavolul fuge de Crucea care îi aminteşte că prin ea a fost 
biruit 1 . 



Credinciosul: Dar prin care semn a mai fost prefi- 
gurată Crucea Domnului nostru lisus Hristos în Sfânta 
Scriptură? 

Preotul: Crucea a fost închipuită cu taină in Legea 
Veche prin semnul „T" (Tau), care-i apăra pe cei ce îl aveau 
pe frunte (lez. 9, 4-6). Pentru noi, creştinii, crucea este 
pecetea lui Dumnezeu care păstrează nevătămaţi pe cei ce o 
au însemnată pe frunţile lor (Apoc. 7, 2-3). Vezi şi la 
Apocalipsă 9, 4. 



Sfântul Chirii al Ierusalimului, Cateheze, voi. II, Cateheza a XIII-a, 



p. 256. 

îndată după sfârşitul fiecărui om, sufletul lui merge la 
judecată. Această judecată care se face cu fiecare suflet în parte 
se numeşte judecata particulară şi se deosebeşte de judecata cea 
de obşte sau universală, care se va face cu toţi oamenii odată la 
sfârşitul lumii şi după învierea trupurilor. Prin această judecată 
particulară se cercetează starea în care iese omul din viaţa 
pământească, şi dacă această stare este bună, sufletul este dus 
de îngeri la fericire, iar dacă este rea, este luat de duhurile 
necurate la chinuri. 

Fericirea la care sunt duşi cei găsiţi vrednici se numeşte 
sânul lui Avraam (Luca 16, 22) sau rai (Luca 23, 43), iar 
chinurile la care sunt supuşi necredincioşii şi păcătoşii se 
numeşte iad (Luca 16, 23). Că această judecată şi trimitere a 
sufletelor la rai sau la iad are loc îndată după moarte, vedem 
din cuvintele Mântuitorului către tâlharul de pe cruce: ...astăzi 
vei fi cu Mine în rai (Luca 23, 43) sau din cuvintele Apostolului 
Pavel: este rânduit oamenilor, o dată să moară, iar după aceea 
să fie judecata (Evrei 9, 27). Acelaşi lucru îl arată marele 
Apostol Pavel şi atunci când zice: ...doresc să mă despart de 
trup şi să fiu împreună cu Hristos, şi aceasta e cu mult mai bine 
(Filip. 1, 23) şi iarăşi: Căci pentru mine viaţă este Hristos şi 
moartea, un câştig (Filip. 1, 21). 

Dintre vechii scriitori bisericeşti care vorbesc despre 
judecata particulară deosebit de cea de obşte, amintim pe 
Tertulian, care zice: „Sufletul (păcătosului după moarte) mai 



întâi trebuie să încerce judecata lui Dumnezeu, ca unul ce a fost 
pricinuitorul tuturor celor ce le-a făcut, dar el trebuie să aştepte 
şi trupul său, ca să primească răsplata şi pentru ceea ce a făcut 
cu ajutorul trupului, care s-a supus poruncilor lui" 1 . Încă 
trebuie de ştiut si acest lucru: dacă cineva la judecata 
particulară ar fi fost găsit vrednic de chinuri şi de pedeapsă şi 
dacă unul ca acesta este creştin si fiu al Bisericii lui Hristos, 
mai are o portiţă de scăpare - prin mijlocirea celor vii - din 
chinurile la care a fost pedepsit de Dumnezeu. 

Sectarul: Este exclusă posibilitatea intervenţiei celor vii 
pentru cei morţi, ştiut fiind că Dumnezeu va judeca pe fiecare 
după faptele lui şi după dreptate, dând fiecăruia răsplata 
cuvenită propriilor sale fapte. O judecată făcută pe baza 
intervenţiei altora n-ar mai fi dreaptă. Sfântul Apostol Pavel 
vorbeşte lămurit: Pentru că noi toţi trebuie să ne înfăţişăm 
înaintea scaunului de judecată al lui Hristos, ca să ia fiecare 
după cele ce a făcut prin trup, ori bine, ori rău (11 Cor. 5, 10). 
Cuvinte asemănătoare cu acestea găsim destule în Sfânta 
Scriptură şi anume în toate textele privitoare la Judecata de apoi. 

Preotul: Nu sunt deloc adevărate cele ce cugeti dumneata 
şi cei asemenea dumitale. Că Dumnezeu va răsplăti fiecăruia 
după faptele sale, este adevărat (Ps. 61, 11), dar că posibilitatea 
de a ne ruga pentru cei morţi este exclusă, acest cuvânt este cu 
totul străin de adevăr. Noi vedem că în Sfânta Scriptură se pune 
mare preţ pe rugăciunea unora pentru alţii. Dacă ar fi aşa cum 
gândeşti dumneata, că n-ar avea nici un folos rugăciunea unora 
pentru alţii, atunci nici marele Apostol Pavel n-ar fi trebuit să 
îndemne cu rugăminte pe ucenicul său, Timotei, spre un lucru 
ca acesta, scriindu-i: Vă îndemn deci, înainte de toate, săfaceţi 
cereri, rugăciuni, mijlociri, mulţumiri, pentru toţi oamenii 
(1 Tim. 2, 1). Iar Sfântul Apostol lacov spune: Mărturisiţi-vă 
deci unul altuia păcatele şi vă rugaţi unul pentru altul, ca să vă 
vindecaţi, că mult poate rugăciunea stăruitoare a dreptului 
(lacov 5, 16). Sfântul Apostol Pavel cere să se facă rugăciune şi 
pentru el (Efes. 6, 19). 

Dar dacă rugăciunile noastre folosesc celor vii, care 
pricină ar fi să nu le folosească şi celor morţi, odată ce ei 

Silvestru de Canev, Dogmatica, voi. V, p. 94. 

trăiesc cu sufletele lor si de vreme ce Acelaşi Dumnezeu le 
ascultă şi pe unele şi pe altele? La mărturiile de mai sus se pot 
adăuga şi altele directe, din Vechiul Testament. Astfel, în 
Cartea a doua a Macabeilor (12, 42-45) se arată că s-a adus 
jertfă pentru ostaşii cei morţi şi apoi se zice: Drept aceea, sfânt 
şi cucernic gând a fost, că a adus jertfă de curăţie pentru cei 
morţi, ca să se slobozească de păcat (II Mac. 12, 46). Iar 
Sfântul Prooroc Baruh spune: Doamne, Atotţiitorule, Dumne- 
zeul lui Israel, auzi rugăciunea celor ce au murit ai lui Israel... 
Nu-Ţi aduce aminte de nedreptăţile părinţilor noştri... (3, 4-5). 
In chipul cel mai limpede vorbeşte despre aceste rugăciuni 
Sfânta Tradiţie, începând din primele secole ale Bisericii, după 
cum arată si conţinutul Sfintelor Liturghii. Sfântul loan Gură de 
Aur arată că Apostolii chiar au rânduit să se facă la Liturghie 
pomenire pentru cei morţi, zicând: „Nu degeaba au rânduit 
Apostolii să se facă înaintea Tainei celei înfricoşătoare pome- 
nirea celor plecaţi. Ştiau că mult le foloseşte, multă binefacere 
aduce celor morţi. Când stă poporul şi plinătatea preoţească cu 
mâinile ridicate si în fată stă Jertfa cea înfricoşătoare, cum nu 
vor îndupleca pe Dumnezeu pentru cei adormiţi? Dar aceasta, 
numai pentru cei plecaţi în credinţă" 2 . 

Sfântul loan Gură de Aur spune că rugăciunile ajută 
numai celor adormiţi în credinţă. La Proscomidie (la Sfânta 
Liturghie) se pomenesc toţi cei adormiţi „întru nădejdea învierii 
şi a vieţii de veci". Se poate spune deci că rugăciunile folosesc 
numai sufletelor acelora care au plecat de aici nu de tot moarte, 
ca mădulare ale Bisericii, ci având în ele o anumită credinţă ca 
rădăcină a virtuţilor si oarecare silinţe de a o dezvolta în virtuţi; 
celor ce au săvârşit, aşadar, unele fapte bune ca început al 
virtuţilor şi al slăbirii patimilor, dar nu au făcut binele aşa de 
statornic, sau aşa de mult timp, încât să fi ajuns la deprinderi 
bune sau virtuţi care să cumpănească asupra patimilor. 

Cu alte cuvinte, rugăciunile folosesc celor ale căror puteri 
nu s-au ruinat slujind numai patimilor, ci au avut şi o oarecare 
obişnuinţă a binelui, cu care s-au dus de aici. Ele folosesc chiar 
şi celor ce n-au dus o viaţă de credinţă şi n-au avut fapte bune, 



Sfântul loan Gură de Aur, Omilii la Epistolele Sfântului Apostol 
Pavel, Omilia a IV-a, la Filipeni. 



dar la sfârşitul vieţii au găsit puterea să se căiască, însă nu aşa 
de cutremurător ca să li se prefacă flinta dintr-o dată si în 
întregime, ca a tâlharului de pe cruce, în care caz s-ar fi dus în 
rai. 

Sectarul: Dumnezeu chiar osândeşte pe cei ce se bizuiesc 
pe intervenţiile altor oameni în favoarea mântuirii lor. Căci 
acestea zice Domnul: Blestemat fie omul care se încrede în om 
şi îşi face sprijin din trup omenesc şi a cărui inimă se 
depărtează de Domnul (Ier. 17, 5). 

Preotul: In acest citat sunt blestemaţi si osândiţi numai 
acei oameni care îşi pun nădejdea mântuirii lor exclusiv în 
ajutorul de la oameni şi nu în cel de la Dumnezeu - faţă de care 
sunt îndepărtaţi cu inima lor -, fapt pentru care îşi merită toată 
osânda de la Dumnezeu, iar nu cei ce aşteaptă şi de la oameni 
mijlociri pentru ei către Dumnezeu. Căci atunci ar trebui să 
socotim sub această osândă şi pe marele Apostol Pavel, care de 
multe ori cere de la credincioşii săi rugăciuni către Dumnezeu 
pentru el, precum şi el însuşi face pentru alţii şi nădăjduieşte în 
folosul acestor rugăciuni, asa cum am arătat la învăţătura 
noastră despre cultul sfinţilor. Deci este cu neputinţă ca în baza 
textului invocat de voi, sectarii, să puteţi nega posibilitatea şi 
necesitatea de a ne ruga pentru morţi, mai ales că în acest citat 
adus de dumneata este vorba de altceva. 

Sectarul: Rugăciunile pentru morţi sunt nefolositoare şi 
de prisos, neavând nici un rezultat, căci cuvântul biblic este 
limpede: Şi iarăşi a zis Domnul: «Să nu intri în casa celor ce 
jelesc şi să nu te duci să plângi şi să jeleşti cu ei.-. Şi vor 
muri cei mari şi cei mici în pământul acesta, şi nu vor fi 
îngropaţi, şi după ei nimeni nu va plânge, nimeni nu-şi va face 
tăieturi, nici se va tunde pentru ei. Nu se va frânge pentru ei 
pâine de jale ca mângâiere pentru cel mort; şi nu li se va da 
cupa mângâierii ca să bea după tatăl lor şi după mama lor» 
(Ier. 16, 5-7). 

Preotul: Aici este vorba numai de cei păcătoşi care sunt 
vinovaţi de păcate grele, ceea ce înseamnă că pentru morţii cei 
mai puţin păcătoşi se poate frânge pâinea întru pomenirea lor 
(vezi lămurirea în context, cu deosebire v. 10-13). Altfel, din 
citatul de mai sus ar urma ca morţii să nu fie nici îngropaţi, dar 
nici vouă nu vă convine o asemenea rânduială ieşită din comun. 

Sectarul: Cum poate cineva să scoată pe altul din iad, 
prin pomeniri, de vreme ce este scris: Că nu este întru moarte 
cel ce Te pomeneşte pe Tine. Si în iad cine Te va lăuda pe 
Tine? (Ps. 6, 5). 

Preotul: Da, se poate mântui cineva şi din iad, dar nu 
prin suferinţele purgatoriului - cum spun romano-catolicii 
ci prin Jertfa Răscumpărării, care s-a făcut pentru vii şi pentru 
morţi. Căci Dumnezeu are puterea să scoată sufletele din iad, 
după cum scrie: Eu omor şi înviez, Eu rănesc şi Eu 
tămăduiesc (Deut. 32, 39, Cântarea a 11-a a lui Moise, v. 57). 
Şi iarăşi: Domnul omoară şi învie; El coboară la iad şi iarăşi 
scoate (i Regi 2, 6; Ps. 48,' 16; Rom. 14, 9; 1 Cor. 15, 19; I 
Tim. 2, 6; Evrei 11, 19; 1 loan 2, 2; Apoc. 1, 18). 

Puterea şi iertarea lui Dumnezeu, Care împlineşte «orice» 
vom cere de la El (Marcu 11, 24; loan 14, 13), sunt fără 
margini, iar bunătatea Lui este atât de mare, că numai El poa- 
te schimba osânda veşnică a omului. Aşadar Biserica se roagă 
numai lui Dumnezeu, ca El să scoată din iad pe cei osândiţi, şi 
nădăjduieşte tare la mila Lui şi la atotputernicia Lui. 

Noi ştim că Dumnezeu ne cere să iubim pe semenii 
noştri şi priveşte cu plăcere la această iubire a noastră. Nu 
este faptă mai mare ca iubirea, şi din iubire noi ne rugăm 
pentru alţii. 

Rugăciunea Bisericii găseşte cu atât mai mare ascultare la 
Dumnezeu, cu cât în rugăciunea ei se împletesc glasurile 
sfinţilor din cer cu ale credincioşilor de pe pământ şi cu însuşi 
glasul Maicii Domnului. Biserica este într-o nesfârşită 
rugăciune pentru mădularele sale: pentru noi toţi se roagă 
îngerii şi apostolii, mucenicii şi patriarhii şi, mai presus de 
toate, Maica Domnului nostru lisus Hristos - si această sfântă 
unire este viata Bisericii. 

însuşi Mântuitorul ne adevereşte că nu va trece cu 
vederea rugăciunile noastre, mai ales când pe acestea le facem 
din iubire către aproapele nostru. El însuşi zice: Toate câte 
cereţi rugându-vă, să credeţi că le-aţi primit şi le veţi avea 
(Marcu 11, 24); aşadar rugăciunea pentru morţi este nu numai 
un semn şi o întărire a iubirii, ci şi o probă a credinţei noastre, 
căci tot Mântuitorul a zis: De poţi crede, toate sunt cu putinţă 
celui ce crede (Marcu 9, 23). 

Sectarul: Sfânta Scriptură spune răspicat că între iad şi 
rai există o prăpastie de netrecut, după cuvântul Domnului din 
parabola bogatului nemilostiv şi a săracului Lazăr: Şi peste 
toate acestea, între noi şi voi s-a întărit prăpastie mare, ca cei 
care voiesc să treacă de aici la voi să nu poată, nici cei de 
acolo să treacă la noi (Luca 16, 26). Dacă adevărul este acesta, 
apoi cum ziceţi voi, ortodocşii, că puteţi scoate pe cineva din 
iad şi cum puteţi voi să treceţi această netrecută prăpastie şi să 
mutaţi pe unii de acolo în cealaltă parte, de la rău la bine? Oare 
acest lucru este posibil? 

Preotul: Şi noi învăţăm că între rai şi iad este o prăpastie 
de netrecut, aşa cum ne-a spus Mântuitorul. Dar această 
prăpastie nu are puterea de a opri rugăciunile noastre pe care le 
facem către Dumnezeu pentru cei morţi şi nu face ca 
rugăciunile noastre către Dumnezeu - făcute din iubire pentru 
fraţii noştri - să fie nefolositoare. Noi nu presupunem - ca 
romano-catolicii - că există purgatoriul; noi zicem că numai 
pentru cei ce au păcate de moarte (nemărturisite), trecerea din 
iad la rai este imposibilă. Pentru cei ce au păcate mai uşoare, 
această cale nu este definitiv închisă, deoarece abia la Judecata 
de apoi se va hotărî definitiv cine este pentru rai şi cine este 
pentru iad, fiind de la sine înţeles că, după această judecată, 
unul osândit pentru iad nu va mai putea trece în rai. Ştim că 
pentru cei vinovaţi de păcate de moarte, rugăciunile noastre 
sunt oprite, ca fiind nefolositoare: Este şi păcat de moarte; nu 
zic să se roage pentru acela (I loan 5, 16), dar nu tot aşa este 
situaţia pentru celelalte suflete, pentru care noi ne rugăm şi 
avem datoria de a ne ruga. 

Deci pomenirile celor morţi se legitimează tot prin 
legătura iubirii, ca orice rugăciune. Noi suntem împreună 
cetăţeni cu sfinţii şi casnici ai lui Dumnezeu, zidiţi fiind pe 
temelia apostolilor şi a proorocilor, piatra cea din capul 
unghiului fiind însuşi lisus Hristos (Efes. 2, 20). In virtutea 
acestei «cetăţenii», noi îl rugăm ca să ierte pe fraţii noştri care 
au trecut în lumea cealaltă. 

Noi nu ne rugăm pentru cei care au făcut păcate împotriva 
Duhului Sfânt, cum sunt ereticii, cei nebotezati, necredincioşii 
si cei ce s-au opus adevărului cu ştiinţă si voinţă, cei ce s-au 
ucis în duel, sinucigaşii etc, căci acestora nu li se iartă păcatele 

nici în lumea aceasta, nici în cealaltă (Matei 12, 31-32). Dar 
pentru cei cu păcate care se pot ierta în lumea cealaltă noi ne 
rugăm, fiindcă trebuie să ne iubim veşnic (1 Cor. 13, 3). 

Apostolul spune: Ce a murit, a murit păcatului o dată 
pentru totdeauna... (Rom. 6, 10), iar Simeon Tesaloniceanul 
comentează astfel: „Celor adormiţi le sunt mai de folos 
liturghiile, iar celelalte mai puţin îi ajută (pentru că omul 
murind a încetat de la păcat), iar prin jertfă se împărtăşesc cu 
Hristos, se umplu de dumnezeiască veselie, de dar şi se 
izbăvesc cu dumnezeiască milă de toată durerea. Deci, mai 
înainte de toate, să se facă Liturghie pentru dânsul, şi după 
aceea, de va avea avuţie, să se dea milostenie săracilor, să se 
ajute la zidirea sfintelor biserici şi altele care sunt spre 
mântuirea lui". 

Şi mai spune: „...Miridele 3 care se scot la Liturghie şi po- 
menirile care se fac pentru cei răposaţi, îi unesc cu Dumnezeu 
şi-i împărtăşesc cu El nevăzut. Drept aceea, folosindu-se foarte 
mult, se mângâie atât fraţii cei ce cu pocăinţă s-au mutat întru 
Hristos, cât si sfintele suflete ale sfinţilor se bucură pentru 
aceste pomeniri care se fac pentru dânşii, unindu-se cu Hristos 
prin Sfânta Liturghie mai curat şi mai luminat; şi împărtăşin- 
du-se mai mult cu darurile Lui, se roagă pentru noi. Deci, 
pentru această pricină, Dumnezeu a lucrat sfânta jertfă şi a dat-o 
spre mântuirea şi luminarea oamenilor, ca toţi să fim cu Dânsul 
una, cum S-a făgăduit. De aceea sfinţii se roagă pentru cei care 
îi pomenesc prin săvârşirea de jertfe întru cinstirea lor şi se fac 
mijlocitori pentru dânşii, rugându-se ca şi aceştia să se 
împărtăşească cu Hristos ca şi ei. Din acest motiv trebuie să 
facem pomenirea celor răposaţi, pentru că dragostea uneşte pe 
cei vii cu cei morţi şi să pomenim pe sfinţi, ca, bucurându-i, să 
se facă şi ei rugători veseli pentru noi către Dumnezeu". 

Cât despre purgatoriul închipuit de romano-catolici, noi 
nu avem dovezi temeinice nici din Sfânta Scriptură, nici din 
Sfânta Tradiţie. Sfânta Scriptură numai două locuri ne arată 
luminat, raiul si iadul. In Sfânta Tradiţie, Sfinţii Părinţi nu 
admit purgatoriul. De pildă: 



Miridele sunt părticele care se pun pe sfântul disc alături de Sfântul 
Agneţ intru pomenirea celor vii şi a celor morţi. Prin ele credinciosul 
participă la harul sfintitor al jertfei Mântuitorului. 

- Marele Atanasie (373) zice: „Este o nebunie a crede 
în al treilea loc în cealaltă viaţă" (Cartea 1). 

- Fericitul Augustin (f4 3 0) scrie: „Nu este vreun loc 
mijlociu, ca cineva care nu este cu Hristos, să poată fi 
altundeva decât cu diavolul". (Despre merit şi păcat). 

- Apoi ştim că Sinodul al V-lea Ecumenic din Constan- 
linopol (553) a osândit pe Origen, Didim cel Orb şi Evagrie 
Ponticul, care învăţau că pedepsele viitoare vor avea sfârşit. 

Dacă pe atunci Biserica ar fi avut vreo cunoştinţă despre 
existenţa purgatoriului, ar fi făcut vreo amintire de el, ca fiind o 
excepţie de la veşnicia muncilor. 

Nemărginita bunătate a lui Dumnezeu, împreună cu Jertfa 
Euharistică, cu rugăciunile Bisericii şi cu milostenia la cei 
săraci, sunt de ajuns pentru mântuirea celor ce nu şi-au făcut în 
viaţa aceasta canonul pocăinţei şi au murit în dreapta credinţă. 

* * * 



Credinciosul: Dar cum se face că rugăciunile Bisericii 
pot ajuta unora să se mântuiască de chinuri înainte de 
Judecata cea din urmă? 

Preotul: Da, rugăciunile Bisericii pot ajuta unora să se 
mântuiască după moarte. Deoarece chinuirile ce le suferă 
păcătoşii după moarte înainte de învierea cu trupurile nu sunt 
definitive ca după Judecata cea din urmă, ci sunt provizorii, ca 
să se lase omenirii din Biserică prilejul să se întărească în 
dragoste prin rugăciunile pentru cei morţi, care nu se mai pot 
ajuta ei singuri, ci sunt ajutaţi prin dragostea altora. Chinurile 
înainte de Judecata cea din urmă nu sunt nici definitive, nici asa 
de mari ca cele de după Judecata cea de apoi, când vor fi 
răbdate şi în trup 4 . 

Credinciosul: Unii spun că şi sfinţii şi îngerii se roagă 
pentru cei morţi în dreapta credinţă. Dar de unde au înţeles 
ei acest lucru? 

Preotul: Marele Apostol Pavel ne arată că însuşi 
Mântuitorul «Se roagă pentru noi» (Rom. 8, 34) după cum şi 
însuşi Buhul Se roagă pentru noi (Rom. 8, 26-27). Iar cum 

învăţătura de credinţă Ortodoxă, întreb. 346 p. 167. 

că şi sfinţii se roagă pentru noi, vezi la Apocalipsă unde 
spune: Şi când a luat cartea, cele patru fiinţe şi cei douăzeci 
şi patru de bătrâni au căzut înaintea Mielului, având fiecare 
alăută şi cupe de aur pline cu tămâie, care sunt rugăciunile 
sfinţilor (Apoc. 5, 8). Şi iarăşi, sfinţii se roagă pentru noi şi 
sunt ascultaţi de Dumnezeu (Fac. 20, 7; Iov 42, 8; 1 Regi 7, 
9; Ier. 15, 15; lacov 5, 16; 11 Petru 1, 13-15; Apoc. 8, 3-4 
ş.a.). Dar nu numai că se roagă sfinţii şi îngerii pentru noi, 
ci şi bucurie se face înainte îngerilor lui Dumnezeu pentru un 
păcătos care se pocăieşte (Luca 15, 10). 



Capitolul 12 

DESPRE 
SIMBOLURI SI RITURI 



Simbolul este un semn care închipuie ceva sau un obiect 
care închipuie altceva decât este el de fapt. In cele ce urmează 
ne vom referi numai la semne simbolice, nu si la obiecte 
simbolice. 

Rit sau ritual (ceremonie) înseamnă o lucrare simbolică 
sfântă sau o înşiruire treptată de semne simbolice sfinte, prin 
care se exprimă fie un adevăr de credinţă, fie un sentiment 
religios sau o atitudine de evlavie, fie o întâmplare sfântă, o 
rugăciune ş.a. 

Simbolurile sfinte şi riturile sunt expresii sau exteriorizări 
şi întăriri ale cultului divin, cultul divin intern devenind prin ele 
extern. Simbolurile şi riturile sunt absolut necesare, întregind 
modul de închinare către Dumnezeu, prin faptul că pun la 
contribuţie nu numai sufletul, ci şi trupul nostru, dându-i şi 
acestuia o parte activă din cultul divin; fără ele, cultul nu este 
întreg. Şi după cum numai ele singure, fără participarea activă 
a sufletului, nu au prea mare valoare, tot astfel nici cultul 
spiritual, dacă înlătură cu totul partea aceasta a riturilor şi a 
simbolurilor, nu este întreg şi nici nu poate fi întreg, după cum 
un suflet fără trup sau un trup fără suflet nu poate fi o fiinţă 
omenească întreagă. 

Pentru a aprecia valoarea riturilor, trebuie să ştim şi să 
ţinem seama de faptul că trupul însoţeşte întru totul sufletul, 
participând la orice stare şi lucrare a acestuia. Astfel, la bucurie 

omul râde, la necaz plânge, la frică tremură şi se îngălbeneşte; 

după expresia feţei sale se poate cunoaşte sufletul cuiva sau 

diferite stări ale sale. Acest adevăr îl arată şi Sfânta Scriptură 

când zice: Inima veselindu-se, înseninează faţa..., iar duhul 

posomorât usucă oasele (Pilde 15, 13; 17, 22); şi iarăşi: 

înţelepciunea unui om îi luminează faţa, iar cruzimea feţei lui îl 

face urâcios (Eccl. 8, 1). Iar despre ucigaşul Cain ne spune: 

Atunci a zis Domnul Dumnezeu către Cain: «Pentru ce te-ai 

întristat şi pentru ce s-a posomorât faţa ta? Când faci bine, 

oare nu-ţi este faţa senină? Iar de nu faci bine, păcatul bate la 

uşă...». ...Şi a pus Domnul Dumnezeu semn lui Cain (o privire 

de ucigaş) ca tot cel care îl va întâlni să nu-l omoare (Fac. 4, 

6-7, 15).' 

Aşa cum la crimă a luat parte şi trupul, tot aşa a fost 
părtaş şi la starea sufletului după înfăptuirea crimei. Iar semnul 
care i 1-a pus Dumnezeu lui Cain nu poate fi altul decât privirea 
de ucigaş, astfel încât după expresia feţei şi a privirii lui să 
poată fi recunoscut ca ucigaş. Mântuitorul încă a grăit: Din 
prisosul inimii grăieşte gura (Matei 12, 34). 

Asa fiind, atât semnul Sfintei Cruci cât si alte semne 
simbolice si rituri sunt necesare, la închinarea către Dumnezeu 
trebuind să ia parte şi trupul, ca unul ce este şi el de la 
Dumnezeu. Cuvântul inspirat grăieşte: Căci aţi fost cumpăraţi 
cu preţ! Slăviţi, dar, pe Dumnezeu în trupul vostru şi în duhul 
vostru, care sunt ale lui Dumnezeu (1 Cor. 6, 20). Şi în alt loc: 
Vă îndemn, deci, fraţilor..., să înfăţişaţi trupurile voastre ca pe 
o jertfă vie, sfântă, bine plăcută lui Dumnezeu, ca închinarea 
voastră cea duhovnicească (Rom. 12, 1). Astfel, pe Dumnezeu 
trebuie să-L preamărim şi cu trupul, aducându-1 închinare din 
partea întregii noastre fiinţe. 

Sectarul: Dumnezeu este Duh si de aceea cultul nostru 
trebuie să fie în duh si adevăr, iar nu în semne si în mişcări 

5 ' 5 5 

simbolice ale trupului sau în ritualele externe. Aşa ne-a învăţat 
Mântuitorul: Dar vine ceasul, şi acum este, când adevăraţii 
închinători se vor închina Tatălui în duh şi în adevăr, că şi 
Tatăl astfel de închinători îşi doreşte. Duh este Dumnezeu şi cei 
ce I se închină, trebuie să I se închine în duh si în adevăr (loan 
4, 23-24). 

Preotul: La acest citat ţi-am dat lămuriri la capitolul 10 - 
„Despre semnul Sfintei Cruci" - deci nu mai este nevoie să-ţi 
vorbesc acum. 

Sectarul: Trupul nu are nici un preţ şi, ca atare, nici 
simbolurile şi riturile trupeşti nu pot fi de vreun folos, căci zice 
Mântuitorul: Duhul este cel ce dă viaţă; trupul nu foloseşte la 
nimic. Cuvintele pe care vi le-am spus sunt duh şi sunt viaţă 
(loan 6, 63). Iar apostolul de asemenea vorbeşte: Căci 
deprinderea trupească la puţin foloseşte, dar dreapta credinţă 
spre toate este de folos, având făgăduinţa vieţii de acum şi a 
celei ce va să vină (1 Tim. 4, 8). 

Preotul: In citatul întâi (loan 6, 63) nu se aminteşte nimic 
despre nefolosirea riturilor şi a simbolurilor şi nu se neagă 
preţul trupului în ceea ce priveşte participarea lui la rugăciune, 
ci se spune numai că cele zise despre mâncarea Trupului şi a 
Sângelui Mântuitorului în Sfânta împărtăşanie (vezi contextul 6, 
32-64) trebuie înţelese duhovniceşte, iar nu trupeşte, adică nu 
în sensul că omul, pentru ca să aibă viaţă veşnică, trebuie să 
mănânce din carnea lui lisus. Nu! Ci în Sfânta Cuminecătură 
aducătoare de mântuire, omul mănâncă şi bea însuşi Trupul şi 
Sângele Domnului, sub chipul pâinii şi al vinului. Unii din 
ascultători crezuseră că lisus le porunceşte să-1 sfâşie Trupul şi 
să-L mănânce şi să-1 bea Sângele în înţeles propriu, ceea ce mai 
ales la iudei era un păcat foarte grav. Mântuitorul însă caută 
să-i lămurească mai bine despre ce este vorba. 

In citatul al doilea (I Tim. 4, 8), de asemenea este vorba 
de cu totul altceva. Aici se combate rătăcirea unor vechi eretici 
(gnostici), care propovăduiau şi practicau abţinerea totală de la 
căsătorie sau de la datoria căsătoriei, apoi abţinerea de la 
mâncarea de carne ş.a. (vezi 4, 1-7). Apostolul combate 
rătăcirea aceasta, spunând că abţinerea totală, din scârbă, de la 
toate acestea este un păcat - deoarece Dumnezeu pe toate le-a 
făcut curate -, arătând că o abţinere cu măsură de la acestea 
este bună, însă să fie scurtă ca durată, spre a nu duce la patimi 
şi la păcate mai grele (I Cor. 7, 5-9). Nu spune că abţinerea 
parţială a trupului nu foloseşte la nimic, ci dimpotrivă, că 
foloseşte puţin. Aşadar aici nu este vorba nicidecum despre 
înlăturarea riturilor si a simbolurilor. 

Sectarul: Nu trebuie să ne bizuim pe trup, ci pe duh, căci 
bizuirea pe trup este fără de valoare în faţa lui Dumnezeu, după 
cum este scris: Pentru că noi suntem tăierea împrejur, noi cei 
ce slujim în Duhul lui Dumnezeu şi ne lăudăm întru Hristos 
lisus şi nu ne bizuim pe trup (Filip. 3, 3). Deci nici noi nu 
trebuie să ne bizuim pe rituri şi pe simboluri trupeşti. 

Preotul: Aici nu este vorba despre rituri şi despre 
simboluri creştine, ci de prea marea încredere a iudeilor în cele 
trupeşti - ca de pildă tăierea împrejur -, cu care ei se lăudau şi 
credeau că aceasta le este de ajuns pentru mântuire. Apostolul 
combate această greşită înţelegere a lor, arătând că creştinii nu 
se bizuiesc pe ceva trupesc şi nefolositor, ci în slujirea lui 
Dumnezeu cu duhul, adică cu credinţă, rugăciune, evlavie, 
fapte bune etc, dintre care însă nu sunt excluse riturile şi 
simbolurile. Textul, aşadar, nu este împotriva participării 
trupului la rugăciune prin diferite poziţii şi semne simbolice, ci 
înţelesul lui este cu totul altul. 

Şi la urmă vă întreb: Dacă voi, sectarii, sunteţi împotriva 
riturilor şi a simbolurilor, pentru ce totuşi practicaţi unele rituri 
(la adunările publice, la rugăciunile particulare, la botezuri şi la 
toate slujbele)? Şi de ce nu încetaţi de a le huli pe ale noastre, 
care sunt de Tradiţie apostolică, iar nu ca ale voastre, făcături 
de minţi omeneşti? 

* * * 



Credinciosul: Mai aveţi ceva de spus în privinţa 
simbolurilor si a riturilor? 

Preotul: Este plină dumnezeiasca şi Sfânta Scriptură de 
simboluri, prin care se înţeleg cele adevărate prin cele 
închipuite, lată de exemplu simbolurile Duhului Sfânt: El se 
numeşte apă: Isaia 12, 3; loan 3, 5; apă vie: Isaia 58, 11; Ier. 
2, 13; 17, 13; loan 4, 10; 7, 37-39; Apoc. 7, 17; 21, 6; 22, 1, 
17 ş.a.; apă roditoare: Isaia 27, 3; 41, 18; 44, 3-4; apă care 
potoleşte setea: Isaia 35, 7; 45, 8; 41, 17, 18; 55, 1; apă 
curăţitoare; Num. 31, 23; lez 16, 9; 36, 25; Efes. 5, 26; Evrei 
10, 22; apă tainică şi din destul: Isaia 58, 11; loan 4, 14; apă 
dată în dar: Isaia 55, 1; 3 Regi 19, 12; Ier. 23, 29; Matei 3, 

11; Luca 3, 16; vânt: loan 3, 8; vântul care suflă unde vrea: 
loan 3, 8; vânt puternic: III Regi 19, 12; Fapte 2, 2; porumbel: 
Matei 3, 16; Marcu 1, 10; Luca 3, 22; loan 1, 32; pecete: 
Efes. 1, 13; 4,30; II Cor. 1, 22; şi altele multe. 

Credinciosul: Dar mai sunt si alte simboluri în afară de 
cele care închipuiesc pe Duhul Sfânt? 

Preotul: Sunt foarte multe. Unele închipuind pe cei 
credincioşi, ca: miei: Isaia 40, 11; loan 21, 15; Matei 10, 
16; vulturi: Ps. 102, 5; Isaia 40, 31; pomi roditori: Ps. 1, 3; 
Ier. 17, 8; cerbi: Ps. 17, 33; Avac. 3, 19; smochini buni: 
Ier. 24, 2-7; oi: Ps. 77, 52; 91, 7; Zah. 13, 4; Matei 25, 33; 
26, 31; loan 10, 11, 16; 21, 16, 17 ş.a. 

Despre rituri vezi la Isaia 1, 10, 11, 13, 14, 15; leş. 
capitolele 37, 38, 39, 40; Lev. 8, 6, 7; 11, 12, 13, 14, 15, 
16, 17, 18, 36; cap. 9, 1-24; cap. 23, 17, 18, 19 ş.a. 

Postul - după mărturisirea marelui Vasile - este cea mai 
veche poruncă dată omului de Dumnezeu. Căci zice acest mare 
părinte al Bisericii lui Hristos: „Cucereşte-te şi sfieşte-te, 
omule, de bătrâneţea şi vechimea postului, pentru că de o 
vechime cu lumea este porunca postului. Căci în rai s-a dat 
această poruncă, atunci când a zis Dumnezeu lui Adam: Din 
toţi pomii din rai poţi să mănânci, iar din pomul cunoştinţei 
binelui şi răului să nu mănânci, căci, în ziua în care vei mânca 
dinei, vei muri negreşit (Fac. 2, 16-17)". 

Prin cuvântul «post» noi înţelegem o înfrânare de la toate 
mâncărurile - iar în caz de boală, numai de la unele -, precum 
si de la toate băuturile, de la toate lucrurile lumeşti, de la toate 
dorinţele rele, pentru ca să poată face creştinul rugăciunea lui 
mai cu uşurinţă şi să împace pe Dumnezeu, încă şi pentru ca să 
omoare poftele trupeşti şi să câştige harul lui Dumnezeu'. 
Postul este o faptă de virtute, cu lucrare de înfrînare a poftelor 
trupului şi de întărire a voinţei, o formă de pocăinţă, deci un 
mijloc de mântuire. 

Dar în acelaşi timp este şi un act de cult, adică o faptă de 
cinstire a lui Dumnezeu, pentru că este o jertfă - o renunţare de 
bună voie de la ceva care ne este îngăduit - izvorâtă din iubirea 
şi din respectul pe care le avem faţă de Dumnezeu. Postul este 
şi un mijloc de desăvârşire, de omorâre a voii trupului, un semn 
văzut al râvnei şi al sârguinţei noastre spre asemănarea cu 

Dumnezeu şi cu îngerii Săi, care nu au nevoie de hrană. 
„Postul este lucrul lui Dumnezeu, căci Lui nu-I trebuie hrană" 2 . 

Rostul postului este folosul trupului şi al sufletului, pentru 
că întăreşte trupul şi curăţeşte sufletul, păstrează sănătatea 
trupului şi dă aripi sufletului. De aceea şi Legea Veche îl 
recomandă şi îl impune de atâtea ori (leş. 34, 28; Deut. 9, 18; 
Jud. 20, 26; 1 Regi 7, 6; Isaia 58; loil 2, 15). Şi Isus, fiul lui 
Sirah, zice: Nu fi nesăţios în nici o desfătare, şi nu te apleca la 
mâncăruri multe. Că în mâncărurile cele multe va fi durere şi 
nesaţiul va veni până la îngreţoşare. Pentru nesaţ mulţi au 
pierit; iar cel înfrânat îşi va spori viaţa (37, 32-34). 

Mântuitorul însuşi a postit patruzeci de zile şi patruzeci de 
nopţi în pustie, înainte de a începe propovăduirea Evangheliei 
(Matei 4, 2; Luca 4, 2), şi tot Mântuitorul ne învaţă cum să 
postim (Matei 6, 16-18). El ne spune că diavolul nu poate fi 
izgonit decât cu post şi rugăciune (Matei 17, 21; Marcu 9, 29). 
Posteau, de asemenea, Sfinţii Apostoli şi ucenicii lor (Fapte 13, 2- 
3; II Cor. 6, 5); ei au rânduit postul pentru creştini 3 . Moise a 
postit patruzeci de zile şi patruzeci de nopţi (leş. 34, 28; Deut. 
9, 9-18); Ilie Proorocul la fel a postit patruzeci de zile (III Regi 
19, 8); Daniel de asemenea a postit (Dan. 9, 3; 10, 3). 

Din Sfânta Scriptură aflăm cum trebuie să fie postul 
pentru a fi bineprimit de Dumnezeu (Isaia 58, 6-8; Matei 6, 
16-18), aflăm că postul este de folos în vremea judecăţilor lui 
Dumnezeu (loil 1, 14; 2, 11-12; lona 3, 4-7), în vreme de 
nenorociri şi primejdii (II Regi 1, 12; Est. 4, 3) şi este bun în 
vederea izbăvirii de primejdii viitoare (I Ezdra 8, 21-23; Est. 
4, 3-16; loil 2, 12; lona 3, 4-5). Postul este bun în vremea 
suferinţelor Bisericii (Matei 9, 15; Luca 5, 33-35), în vremea 
suferinţelor pricinuite de alţii (Ps. 34, 12-13), în vederea 
consacrării sfinţiţilor slujitori (Fapte 13, 3; 14, 23). Postul 
trebuie însoţit de rugăciune (II Regi 12, 16; I Ezdra 8, 23; 
Neem. 1, 4;' loil 2, 15-17; Dan. 9, 3; Luca 2, 37; I Cor. 7, 5), 
de mărturisirea păcatelor (I Regi 7, 6; Neem. 9, 1-2; Dan. 9, 
3-6) şi de smerenie (Deut. 9, 18). Postul este bun pentru 
întoarcerea la Dumnezeu (II Parai. 20, 3; Isaia 58, 6; loil 2, 



Sfântul Simeon Tesaloniceanul, Răspuns la întrebarea 54, p. 327. 

12), ca si în vreme de întristare (Jud. 20, 26; II Regi 1, 12; Ps. 
34, 12-13; 68, 12; Dan. 10, 2-3). 

Sfinţii Părinţi ai Bisericii lui Hristos laudă si recomandă 
postul cu multă stăruinţă. Iată ce spune Sfântul loan Gură de 
Aur: „Postul potoleşte zburdălnicia trupului, înfrânează poftele 
cele nesăţioase, curăteste si înaripează sufletul, îl înaltă si-1 
uşurează" . 

Postul se împarte în mai multe feluri şi anume: 

a) Ajunare desăvârşită - adică atunci când nu mâncăm şi 
nu bem nimic, cel puţin o zi întreagă. 

b) Postul aspru sau uscat - sau ajunarea propriu-zisă, 
când mâncăm numai spre seară mâncăruri uscate: pâine şi apă, 
fructe uscate, seminţe etc. 

c) Postul obişnuit sau comun - când mâncăm la orele 
obişnuite, dar numai mâncăruri de post, adică ne înfrânăm doar 
de la mâncărurile „de dulce" (carne, peşte, brânză, lapte, ouă, 
vin, grăsime ş.a.). 

d) Postul uşor (dezlegarea) - când dezlegăm la untdelemn 
şi vin, iar uneori dezlegăm şi la peşte, icre, aşa cum este 
prevăzut în Tipicul Mare al Bisericii, la anumite sărbători care 
cad în cursul posturilor de peste an. 

Posturile de o zi în cursul anului sunt: Miercurea si 
Vinerea, ziua înălţării Sfintei Cruci (14 septembrie), ziua tăierii 
Capului Sfântului loan Botezătorul (29 august), precum şi 
ajunul Botezului Domnului (5 ianuarie), post aşezat din vremea 
când catehumenii se pregăteau prin post şi rugăciuni pentru 
primirea botezului. 

Iar posturile de mai multe zile ale Bisericii lui Hristos 
celei dreptmăritoare sunt: Postul Mare, Postul Naşterii 
Domnului, Postul Sfintei Marii (Maicii Domnului) şi Postul 
Sfinţilor Apostoli; rânduiala după care se ţin aceste sfinte patru 
posturi este scrisă în Tipicul cel Mare al Bisericii. 

Sectarul: Omul poate să mănânce orice mâncare, fiindcă 
mâncarea nu spurcă pe om. De aceea nu trebuie să facem 
deosebire între mâncărurile de post şi cele de frupt (de dulce), 
fiindcă toate sunt la fel de curate, după cum a spus Mântuitorul: 
Nu ceea ce intră în gură spurcă pe om, ci ceea ce iese din 

gură, aceea spurcă pe om... Şi Petru, răspunzând, I-a zis: 
Lămureşte-ne nouă pilda aceasta. El a zis: Acum şi voi sunteţi 
nepricepuţi? Nu înţelegeţi că tot ce intră în gură se duce în 
pântece şi se aruncă afară? Iar cele ce ies din gură, pornesc 
din inimă şi acelea spurcă pe om... (Matei 15, 11, 15-18). 
Deci nu are rost să facem deosebire între mâncăruri, ca si când 
prin unele (cele de post) ne-am mântui, iar prin altele (cele de 
dulce) ne-am spurca şi ne-am osândi. 

Preotul: Este adevărat că nu prin mâncăruri se spurcă 
omul, pentru că ele toate sunt curate. Dar aceasta nu înseamnă 
că nu trebuie să mai existe post. In cele de mai sus ţi-am arătat 
dumitale - din Sfânta şi dumnezeiasca Scriptură - că postul este 
cea mai veche poruncă dată omului de Dumnezeu, apoi ţi-am 
dat numeroase citate biblice ca mărturii despre legea postului şi 
folosul lui. 

Scopul postului nu este numai de a face deosebiri între 
unele mâncăruri, ci de a disciplina trupul şi puterile sufleteşti, 
spre uşurare şi curăţire de păcate. Dacă Sfinţii Prooroci, Sfinţii 
Apostoli şi toţi sfinţii lui Dumnezeu ar fi cugetat asemenea 
nebunii cum cugetaţi voi, sectarii cei blestemaţi, despre post, 
apoi ei nu ar mai fi postit atât de mult în viaţa lor şi nici nu ar fi 
lăsat oamenilor învăţătură să postească. Ştiu că vouă, tuturor 
rătăciţilor sectari, vă convine să tâlcuiti rău si sucit învăţăturile 
Sfintei Scripturi, pentru a face pântecele vostru dumnezeu şi a-i 
sluji lui cu tot felul de mâncăruri, fără opreală şi osebire. 
Stricaţi legea lui Dumnezeu pentru pântecele vostru şi învăţaţi 
pe oameni să nu postească pentru ca să vă faceţi vrednici de 
mai mari chinuri în gheena focului, dezlegând posturile cele 
puse de Sfinţii Prooroci şi Apostoli în Biserica lui Hristos. 

Citatul invocat aici de dumneata nu are nimic cu 
dezlegarea posturilor, ci se referă numai la obiceiul fariseilor şi 
al cărturarilor de a nu mânca cu mâinile nespălate. Mântuitorul 
tâlcuieşte sfinţilor Săi ucenici şi apostoli cele ce nu înţelegeau, 
spunându-le că a mânca cineva cu mâinile nespălate (situaţie în 
care se aflau ei atunci) nu este un lucru necurat, căci necurăţia 
omului nu vine din afară, ci dinlăuntru, adică din inima lui, aşa 
cum adesea din inima fariseilor si a cărturarilor făţarnici ieşeau 
cuvinte pline de hulă, de ură, de zavistie şi pizmă la adresa 
Mântuitorului, şi acelea erau care îi spurcau pe ei. 

Pentru aceasta Dumnezeul si Mântuitorul nostru, văzând 
în inima lor această necurătie duhovnicească, îi mustra 
numindu-i «orbi», «morminte văruite», «făţarnici» s.a. Aceşti 
farisei orbi şi cărturarii aveau nevoie de a-şi spăla inima lor de 
ură, de zavistie, de pizmă, de făţărnicie, pentru a se putea 
curaţi înaintea lui Dumnezeu. Iar ei cu făţărnicie se arată 
râvnitori în obiceiurile lor de a-şi spăla negreşit mâinile când 
stau la masă, ca si cum acesta ar fi fost lucrul cel mai de seamă 
şi plăcut lui Dumnezeu. Aşadar, acesta este înţelesul adevărat al 
textului invocat de dumneata, iar nu cel cugetat de voi, 
rătăciţilor sectari, care răstălmăciţi scripturile spre a voastră 
pierzare (11 Petru 3, 16-17). 

Aşadar Mântuitorul prin cuvintele citatului de mai sus, 
invocat de dumneata, n-a zis către ucenicii Săi «să nu mai 
postiţi» şi nici nu putea să spună aceasta, câtă vreme El, fiind 
fără de păcat (Matei 27, 24; loan 8, 46; 11 Cor. 5, 21; Evrei 4, 
15 ş.a.), a postit pentru noi şi pentru mântuirea noastră timp de 
patruzeci de zile şi patruzeci de nopţi (Matei 4, 2; Luca 4, 2). 

Sectarul: Este o erezie condamnată de Sfânta Scriptură a 
opri pe cineva de la anumite mâncăruri, atâta vreme cât ele sunt 
bune si curate si mai ales că au de la Dumnezeu menirea de a fi 
consumate. Căci scrie apostolul: Aceştia (învăţătorii mincinoşi 
ce se vor ivi) opresc de la căsătorie şi de la unele bucate, pe 
care Dumnezeu le-a făcut, spre gustare cu mulţumire, pentru 
cei credincioşi şi pentru cei ce au cunoscut adevărul, pentru că 
orice făptură a lui Dumnezeu este bună şi nimic nu este de 
lepădat, dacă se ia cu mulţumire; căci se sfinţeşte prin cuvântul 
lui Dumnezeu şi prin rugăciune... Căci deprinderea trupească 
la puţin foloseşte , dar dreapta credinţă spre toate este de folos, 
având făgăduinţa vieţii de acum şi a celei ce va să vină (1 Tim. 
4, 3-5, 8). 

Preotul: Şi în acest citat voi, sectarilor, trageţi cenuşa pe 
turta voastră. Vă convine să mâncaţi mereu de toate, fără de 
osebire, să dezlegaţi frâul postului şi să faceţi largă calea 
pântecelui vostru şi a celor înşelaţi de voi. Dar pe noi ne învaţă 
Mântuitorul nostru Dumnezeu că dracii nu ies din oameni decât 
numai prin rugăciune şi prin post (Matei 17, 21). Ne învaţă şi 
sfinţii Săi ucenici şi apostoli, că ei slujeau Domnului postind, 
după cum este scris: Şi pe când slujeau Domnului şi posteau... 

şi iarăşi: Atunci, postind şi rugându-se, şi-au pus mâinile peste 
ei şi i-au lăsat să plece (Fapte 13, 2, 3); şi iarăşi spune marele 
Apostol Pavel, arătând că nici în suferinţele sale nu lasă postul: 
...în bătăi, în temniţă, în tulburări, în osteneli, în privegheri, în 
posturi (11 Cor. 6, 5). 

Deci de cine trebuie să asculte creştinii? De Hristos, 
Dumnezeul nostru şi de sfinţii şi dumnezeieştii Lui apostoli, sau 
de voi, blestemaţilor prooroci mincinoşi, care stricaţi şi 
răstălmăciţi înţelesul Scripturii spre a voastră pierzare (11 Petru 
3, 16-17)? Vai de voi, orbilor şi nebunilor sectari, care 
închideţi ochii mintii voastre la lumina adevărurilor celor ce 
luminează în Scripturi! Iar voi, ca şi corbii cei de noapte, ca 
huhurezii şi bufniţele cele de prin păduri, numai la întuneric 
vedeţi, iar la lumină sunteţi orbi. Vai si de acei creştini care vă 
ascultă pe voi, căci împreună cu voi, orbilor, vor cădea în 
groapă! (Matei 16, 3; 23, 16-19; Luca 6, 41; Matei 7, 3). 

Citatul adus de tine aici, prin care ţi se pare ţie că răstorni 
cele nerăsturnate, nu se referă nicidecum la anularea postului. 
Ci prin el se mustră rătăcirea vechilor eretici din acea vreme 
(gnosticii), care, asemenea vouă fiind orbi şi rătăciţi, opreau cu 
desăvârşire căsătoria si mâncarea de carne. Iar acest lucru nu-1 
făceau pentru o vreme, cum facem noi în vremea postului, ci 
pentru totdeauna opreau căsătoria, spre a nu se înmulţi 
«materia», iar carnea o socoteau ca pe ceva necurat. Aşadar, 
înţelegeţi voi, sectarilor, si treziti-vă din somnul rătăcirii 
voastre, pentru că în citatul adus de voi aici, nicidecum marele 
Apostol Pavel nu se împotriveşte postului, ci aduce lămuriri 
acelor rătăciţi eretici «gnostici», care tulburau pacea Bisericii lui 
Hristos, aşa cum faceţi şi voi astăzi. Oare cum ar fi putut 
marele Apostol Pavel să vorbească împotriva postului, dacă el 
în toată vremea vieţii sale a postit şi s-a nevoit (Fapte 9, 9; 13, 
3; 11 Cor. 6, 5, ş.a.')? 

Sectarul: Postul este ceva indiferent, neutru; nu este nici 
bun, nici rău, şi, ca atare, prin el nu ne putem face noi mai 
plăcuţi lui Dumnezeu. Apostolul grăieşte lămurit: Dar nu 
mâncarea ne va pune înaintea lui Dumnezeu. Că nici dacă vom 
mânca, nu ne prisoseşte, nici dacă nu vom mânca, nu ne 
lipseşte (I Cor. 8, 8). Căci împărăţia lui Dumnezeu nu este 
mâncare şi băutură, ci dreptate şi pace şi bucurie în Duhul 

Sfânt (Rom. 14, 17). lată de ce nu este nici un păcat a nu ţine 
post. Cine îl ţine nu face rău şi cine nu-1 ţine, iarăşi nu face 
rău; nici a-1 tine nu este vreo virtute, nici a nu-1 tine nu este 
vreun păcat. 

Preotul: Asa ti se pare dumitale, dar deloc nu este asa. 
Iarăşi ai adus un citat din Sfânta Scriptură prin care voieşti a te 
justifica în faţa postului. Zici că postul pe nimeni nu face mai 
plăcut lui Dumnezeu. Cine te-a învăţat astfel de erezii? Cine a 
făcut pe niniviteni să nu piară şi să întoarcă hotărârea cea 
dreaptă a lui Dumnezeu spre milă, dacă nu postul? Aşadar 
postul şi pocăinţa au făcut pe Dumnezeu să Se milostivească şi 
să nu piardă pe cei peste 120.000 de oameni care au postit 
împreună cu vitele lor şi cu împăratul lor şi boierii lui (lona 3, 
5; 4, 11). Au nu cu postul şi cu rugăciunea a bineplăcut David, 
împăratul şi proorocul lui Dumnezeu, după căderea lui în 
desfrânare şi ucidere? Auzi ce zice: Iar eu, când mă supărau 
ei, m-am îmbrăcat cu sac şi am smerit cu post sufletul meu (Ps. 
34, 12-13) şi iarăşi: Că cenuşă am mâncat în loc de pâine (Ps. 
101, 10). Şi în alt loc: Genunchii mei au slăbit de post şi trupul 
meu s-a istovit de lipsa untdelemnului (Ps. 108, 23). Au nu cu 
postul au plăcut cei trei tineri lui Dumnezeu şi nu i-a ars 
cuptorul Babilonului (Dan. 1, 8; 3, 25-26)? Au nu cu postul a 
închis Daniel gurile leilor în groapă (Dan. 6, 23-24)? Dar nu 
ajunge vremea şi nici nu este aici locul a-ţi arăta câţi dintre 
oameni s-au făcut plăcuţi lui Dumnezeu cu postul; şi mai zici că 
pe nimeni postul nu-1 face mai plăcut lui Dumnezeu. 

Apoi să ştii că amândouă aceste citate pe care le-ai adus 
aici ca mărturie împotriva postului nu se referă deloc la oprirea 
de a posti, ci la oprirea de mâncare de carne jertfită idolilor 
(vezi contextul ambelor citate: 1 Cor. 8, 10; 10, 25-27). Vezi 
acolo că cei ce s-au scandalizat de mâncarea celor jertfite la 
idoli erau iudeo-crestinii, care încă ţineau cu mare stricteţe la 
Legile Vechiului Testament cu privire la mâncăruri (Lev. 11; 
Deut. 14). Aceştia nu mâncau carne jertfită idolilor şi voiau să 
oprească şi pe creştinii proveniţi dintre păgâni de la acest lucru; 
cu acest prilej marele Apostol Pavel a scris cele de mai sus, pe 
care dumneata, ca si toţi sectarii, le tâlcuiesti sucit si rău. 

Sectarul: Nici postirea nu este folositoare şi nici 
nepostirea nu este vreun păcat; pentru aceasta cei ce postesc nu 



trebuie să osândească pe cei ce nu postesc, după cuvântul 

apostolului: Cel ce mănâncă să nu dispreţuiască pe cel ce nu 

mănâncă; iar cel ce nu mănâncă să nu osândească pe cel ce 

mănâncă, fiindcă Dumnezeu l-a primit. Cine eşti tu, ca să 

judeci pe sluga altuia?... Şi cel ce mănâncă, pentru Domnul 

mănâncă, căci mulţumeşte lui Dumnezeu; şi cel ce nu mănâncă, 

pentru Domnul nu mănâncă, şi mulţumeşte lui Dumnezeu (Rom. 

14, 3-6). Nimeni deci să nu vă judece pentru mâncare sau 

băutură, sau cu privire la vreo sărbătoare sau lună nouă sau la 

sămbete, care sunt umbră celor viitoare, iar trupul (este) al lui 

Hristos (Col. 2, 16-17). Astfel, nici ortodocşii, care se ţin a fi 

drepţi, nu sunt îndreptăţiţi a aduce vreo învinuire celor cărora 

legea lor - bazată pe cuvântul apostolului - nu-i obligă să 

postească, şi nici a-i condamna. 

Preotul: Si în citatele acestea, ca si în celelalte de mai 
sus, dumneata nu ai nici un fel de dreptate şi înţelegere; întâiul 
citat, ca şi cele pe care le-ai invocat mai înainte, nu opreşte şi 
nu anulează postul. El vorbeşte numai despre deosebirea dintre 
mâncărurile oprite şi neoprite, sau curate şi necurate, potrivit 
rânduielilor - acum desfiinţate - ale Vechiului Testament. Iar în 
citatul al doilea se combate părerea iudeo-creştinilor care 
învinuiau pe acei dintre păgâno-creştini care mâncau din carnea 
cea jertfită idolilor; iar marele Apostol Pavel le arată că de 
acum înainte să nu se mai facă deosebire între mâncăruri, 
deoarece pentru mântuire acest lucru nu mai are nici o 
însemnătate, ştiut fiind că în Noul Testament nu mai există 
nimic necurat. Deci chestiunea în cauză era de a aplana şi a 
linişti tulburările, neînţelegerile si conflictele care se iviseră 
între iudeo-creştini şi păgâno-creştini, în special în privinţa 
mâncării şi în general în problema obligativităţii şi a 
neobligativităţii Legii Mozaice în creştinism. Contextul şi 
textele paralele lămuresc îndeajuns despre ce este vorba în cele 
invocate de dumneata. 

Dacă voi, sectanţii, aţi citi Sfânta Scriptură cu atenţie 
totdeauna, din analiza contextelor - făcută cu chibzuinţă 
duhovnicească - aţi înţelege clar şi textele care sunt în legătură 
cu ele si nu v-ati rătăci. Dar voi citiţi numai textul singur si vă 
mulţumiţi cu părerea şi înţelegerea voastră despre el, şi de aici 
vă vine vouă tot eresul şi rătăcirea pe care apoi o semănaţi în 

urechile altora, şi vai de cei ce vă ascultă, căci împreună cu voi 
vor merge în gheena. 

Sectarul: Postul adevărat este numai cel zis «negru», care 
constă în reţinerea totală - pe un timp determinat - de la orice 
mâncare şi băutură. Iar acest post se ţine după libera alegere, 
după împrejurări şi după posibilitatea fiecăruia, dar nicidecum 
în zile rânduite de alţii sau în anumite răstimpuri ale anului, aşa 
cum faceţi voi, ortodocşii. 

Preotul: Nici Biserica noastră nu osândeşte postul «negru»; 
dimpotrivă, îl recomandă ca având bune temeiuri biblice. Dar, 
fiindcă acest fel de post este foarte greu şi nu fiecare om îl 
poate practica - din diferite motive întemeiate -, Biserica a 
rânduit ca numai celălalt fel de post, care de asemenea are 
temeiuri biblice, să fie obligatoriu pentru fiecare creştin. 

Sectarul: Ce mărturii şi temeiuri biblice are postul 
vostru, al ortodocşilor? Deoarece voi ati pus o mulţime de 
posturi în diferite vremi ale anului şi prin aceasta aţi împovărat 
cu grele sarcini poporul creştin care, dacă ar ţine atâtea posturi 
câte sunt rânduite de conducătorii Bisericii, apoi ar trebui 
aproape tot timpul anului să postească. Dar acest lucru l-aţi pus 
numai pe popor, căci voi - preoţii şi arhiereii voştri - sunteţi 
fariseii şi cărturarii de altădată, că puneţi poveri grele şi nici cu 
degetul vostru nu le ridicaţi, fiindcă voi nu faceţi din cele ce 
ziceţi; ştim noi că popii şi cei mai mari ca ei nu postesc, dar pe 
umerii poporului pun sarcini cu anevoie de purtat (Matei 23, 3). 

Preotul: Nu sunt deloc fără temeiuri scripturistice şi 
tradiţionale posturile rânduite nouă de Biserică. Dimpotrivă, noi 
avem temeiuri foarte bune şi numeroase în Sfânta Scriptură şi în 
Sfânta Tradiţie despre sfintele noastre posturi. Dumneata citeşte 
şi vezi în Sfânta Scriptură că şi în Vechiul Testament exista o 
anumită rânduială în ceea ce priveşte vremea posturilor, căci 
erau anumite răstimpuri de peste an în care se făceau diferite 
posturi. Astfel: 

1. Se postea de două ori pe săptămână (joia şi lunea) în 
amintirea suirii şi coborârii lui Moise de pe Muntele Sinai cu 
Tablele Legii. Fariseul din pilda Mântuitorului se lăuda de 
asemenea că posteşte de două ori pe săptămână (Luca 18, 12), 
vrând să spună prin aceasta că el ţine cu stricteţe rânduială 
privitoare la ţinerea postului şi că, prin aceasta, e plăcut lui 

Dumnezeu. Postul lui era însă numai trupesc, deoarece sufletul 
lui era plin de mândrie, fapt pentru care postul lui trupesc nu-i 
era de nici un folos; 

2. Se postea în ziua împăcării (în ziua a zecea a lunii a 
şaptea - Tişri) după cum însuşi Dumnezeu a rânduit: Aceasta 
să fie pentru voi lege veşnică: în luna a şaptea, în ziua a zecea 
a lunii, să postiţi şi nici o muncă să nu faceţi..., căci în ziua 
aceasta vi se face curăţire, ca să fiţi curaţi de toate păcatele 
voastre, înaintea Domnului, şi curaţi veţi fi (Lev. 16, 29-30). 
Acest post este amintit şi în Noul Testament (Fapte 27, 9); 

3. Mai existau apoi şi alte zile sau răstimpuri fixe la care 
era rânduit post după cuvântul Domnului prin proorocul: Aşa 
Zice Domnul Savaot: Postul din luna a patra, a cincea, a şaptea 
şi a zecea vor fi pentru casa lui Iuda spre veselie şi bucurie şi 
zile bune de sărbătoare... (Zah. 8, 19). 

Aşadar ca si în Vechiul Testament, si în cel Nou, Sfânta 

5 5 ' 3 ' 

Biserică a rânduit anumite răstimpuri şi zile în care postul să fie 
obligatoriu pentru toţi creştinii, ca astfel şi în privinţa aceasta să 
fie o bună rânduială după cuvântul apostolului: Toate să se facă 
cu cuviinţă şi după rânduială (1 Cor. 14, 40), căci Dumnezeu 
nu este al neorânduielii, ci al păcii (1 Cor. 14, 33). 

Iar cât priveşte cele ce ai zis dumneata, că preoţii şi 
arhiereii noştri nu postesc, acesta nu este lucrul nostru de a-i 
judeca, că scris este: Nu judecaţi, ca să nu fiţi judecaţi (Matei 
7, 1; Luca 12, 14; 1 Cor. 4, 5). Noi avem poruncă de la Hristos 
să facem cele ce spun conducătorii Bisericii, dacă vrem să ne 
mântuim (Matei 23, 2). 



Credinciosul: Dar cum trebuie ţinut postul cel adevărat 
după învăţătura Bisericii Ortodoxe? 

Preotul: Postul cel adevărat, frate, nu trebuie să-1 postim 
numai cu trupul, ci şi cu sufletul. Adică nu numai să mâncăm 
de post, ci şi înfrânându-ne totodată şi de la patimi, păcate şi 
ispite. Odată cu înfrânarea de la mâncărurile de dulce, să ne 
silim a ne curaţi nu numai trupul, ci şi sufletul, petrecând în 
rugăciuni şi pocăinţă. Postul întreg, adevărat şi desăvârşit este 

deci nu numai trupesc, ci şi sufletesc. Postul de bucate 
împreunat cu celelalte fapte bune este adevărat post. Aşa ne 
învaţă Biserica în Cântările Postului Mare, zicând: „Să postim 
post bineplăcut Domnului; postul cel adevărat este înstrăinarea 
de răutăţi, înfrânarea limbii, lepădarea mâniei, depărtarea de 
pofte, de clevetire, de minciună şi de jurământ mincinos. 
Lipsirea acestora este postul cel adevărat şi bineprimit" 5 . 

Iar Sfântul loan Gură de Aur zice: „Postiţi? Arătati-mi-o 
prin fapte. Cum? De vedeţi pe sărac, aveţi milă de el; un 
duşman, împăcaţi-vă cu el; un prieten înconjurat de un nume 
bun, nu-1 invidiaţi; o femeie frumoasă, întoarceţi capul. Nu 
numai gura şi stomacul să postească, ci şi ochii şi urechile şi 
picioarele şi mâinile voastre şi toate mădularele trupului vostru. 
Mâinile voastre să postească, rămânând curate de hrăpire şi de 
lăcomie; picioarele, nealergând la privelişti urâte şi în calea 
păcătoşilor. Ochii, neprivind cu ispitire frumuseţile străine... 
Gura trebuie să postească de sudalme şi de alte vorbiri 
ruşinoase" 6 . 



3 Triod ed. 1946, p. 139-140. 
Sfântul loan Gură de Aur, Adpopulum antiocheum, 
P.G. XLIX, col. 53. 



Cuv. 3, Migne, 

Jurământul nu este oprit atunci când se face după voia lui 
Dumnezeu, adică atunci când nu se face pentru un lucru de 
nimic, şi când cel ce jură este hotărât să spună adevărul. însuşi 
Dumnezeu S-ajurat pe Sine, după cum spune Sfânta Scriptură: 
Dumnezeu când a dat făgăduinţă lui Avraam... S-a jurat pe 
Sine însuşi (Evrei 6, 13). Mântuitorul S-ajurat, de asemenea, 
la judecată, că este Fiul lui Dumnezeu (Matei 26, 63-64). 
Asemenea şi Sfinţii Apostoli s-au jurat, întărind prin aceasta 
adevărurile propovăduite (Rom. 1, 9; 11 Cor. 1, 23; Gal. 1, 20 
ş.a.). Când Mântuitorul spune: Să nu vă juraţi nicidecum... Ci 
cuvântul vostru să fie: Ceea ce este da, da; şi ceea ce este nu, 
nu; iar ce este mai mult decât acestea, de la cel rău este (Matei 
5, 34-37), El nu opreşte desăvârşit jurământul, ci numai 
jurământul cel nedrept şi cel făcut cu uşurinţă pentru lucruri de 
nimic, neînsemnate si neadevărate. 

Jurământul drept şi făcut pentru lucruri înalte, fiind o 
faptă de slujire lui Dumnezeu - căci prin el se recunoaşte că 
Dumnezeu este Atotştiutor şi Atotprezent -, de bună seamă că 
trebuie ţinut cu sfinţenie. Călcarea lui este păcat şi este 
jurământ mincinos (Zah. 5, 4). De aceea creştinul trebuie să se 
ferească de ajura cu uşurinţă sau mincinos (Despre jurământ în 
Legea Veche, vezi la Ieşire 22, 9-11). 

Sectarul: Jurământul nu poate fi admis, fiindcă prin el se 
calcă porunca a treia a Decalogului: Să nu iei numele Domnului 
Dumnezeului tău în deşert, că nu va lăsa Domnul nepedepsit pe 
cel ce ia în deşert numele Lui (leş. 20, 7). 

Preotul: Jurământul nu poate fi o luare în deşert a 
numelui lui Dumnezeu, ci dimpotrivă el este o cinstire a lui 
Dumnezeu, deoarece prin el I se recunoaşte lui Dumnezeu 
autoritatea supremă, dreptatea Lui şi puterea Lui pedepsitoare. 
Numai atunci poate fi jurământul o luare în deşert a numelui lui 
Dumnezeu şi deci o călcare a poruncii a treia, când el este făcut 
strâmb sau când e întrebuinţat abuziv şi pentru lucruri de nimic. 
Aceste jurăminte strâmbe şi făcute în grabă pentru lucruri 
neînsemnate sunt cu adevărat hule la adresa numelui (fiinţei) lui 
Dumnezeu, şi deci sunt în directă opoziţie cu porunca a treia. 
Dar jurământul drept este ca o rugăciune, ca o invocare 
cuviincioasă şi evlavioasă a lui Dumnezeu pentru stabilirea 
adevărului şi pentru înlăturarea minciunii. Jurământul este un 
factor necesar triumfului adevărului în lume, prin mijlocirea 
atotstiintei si atotputerniciei lui Dumnezeu. Asa cum este cu 
neputinţă ca rugăciunea evlavioasă să fie oprită, tot aşa cu 
neputinţă este să fie oprită invocarea evlavioasă şi cucernică a 
numelui lui Dumnezeu înjurământul drept. 

Sectarul: Dacă jurământul este bun, ca act prin care se 
recunoaşte puterea lui Dumnezeu şi prin care se cere de la El 
pedepsirea minciunii, atunci acelaşi lucru s-ar putea spune şi 
despre înjurături, căci şi în ele se cere intervenţia pedepsei 
dumnezeieşti şi, prin aceasta, se recunoaşte puterea şi dreptul 
lui Dumnezeu de a pedepsi răul. Or, aşa ceva ar fi un mare 
păcat. 

Preotul: Mă minunez de dumneata cât de încâlcit eşti la 
pricepere şi cât de departe stai de înţelegerea adevărului. Aşa 
faceţi voi sectarii cu toate în înţelegerea Sfintelor Scripturi şi de 
aceea pururea rămâneţi în rătăcirile voastre. Jurământul drept, 
luând ca martor numele lui Dumnezeu, nu este tot una cu a-L 
înjura pe El. Cine oare se va împăca cu un asemenea înţeles 
nebun? înjurăturile nu se fac spre slava şi cinstirea lui 
Dumnezeu, nici din evlavie şi preţuire a dreptăţii şi atotstiintei 
Lui, sau spre a se stabili prin ele vreun adevăr, ci ele se fac 
spre a se huli şi a necinsti numele lui Dumnezeu sau al sfinţilor 
Lui sau al vreunui lucru sfânt. Ele nu caută altceva decât 
pedepsirea aproapelui nostru, care de multe ori este şi fără 
vină. Jurământul drept se face din frică de Dumnezeu şi din 



mare consideraţie faţă de dreptatea şi atotştiinţa Lui, iar 
înjurăturile se fac din mândrie, din răutate şi din ura noastră 
faţă de aproapele. 

Aşa fiind, înjurătura nu este un act de adorare şi cinstire a 
lui Dumnezeu, ci un act doveditor al răutăţii sufletului nostru, 
al urii şi al dorinţei noastre de răzbunare asupra acelora pe care 
îi urâm. Totodată, înjurătura este o luare în deşert a numelui lui 
Dumnezeu, prin care noi îl chemăm ca pedepsitor al lucrurilor 
părute nouă nedrepte şi prin aceasta - în nebunia noastră - noi 
am voi să facem pe Dumnezeu părtaş al răutăţii noastre de a 
pedepsi pe acela pe care noi îl urâm, lucru care este cu totul 
spre jignirea dreptăţii lui Dumnezeu. Aşadar, analizând aceste 
lucruri, putem înţelege destul de clar că înjurăturile sunt numai 
de la diavolul şi deci nu le putem pune în cântar cu jurământul 
drept, care se face spre slava dreptăţii lui Dumnezeu. 

Sectarul: Dar voi, ortodocşii, mai aveţi obiceiul să faceţi 
si nişte jurăminte, asa zise «solemne». Ce rost mai au si 
acestea? Ce temei scripturistic au ele? Şi de ce faceţi aceste 
jurăminte, mai ales prin biserici? De ce la aceste jurăminte 
întrebuinţaţi Evanghelia, Crucea, lumânările s.a.? 

Preotul: Jurământul solemn are multe temeiuri scriptu- 
ristice, între care sunt si acestea: Fac. 14, 22-23; Ies. 6, 8; III 
Regi 8, 31-32; Apoc. 10, 5-6 ş.a. Noi îl facem în biserică, 
pentru că aşa se făcea şi în Legea Veche (vezi Num. 5, 11-22 
s.a.). II facem la nevoie si în afară de biserică, dar mai ales în 
faţa Sfintei Evanghelii, a Sfintei Cruci, cu lumânări aprinse şi 
în faţa preotului, fiindcă fără biserică, fără Evanghelie şi mai 
ales fără Sfânta Cruce, este ca si fără Dumnezeu. Si deci fără 
acestea el rămâne ca o simplă formă pompoasă şi o paradă 
omenească, care impresionează numai la suprafaţă, iar nu în 
fond şi hotărâtor. Despre puterea şi adeverirea jurământului 
drept, atât în Legea Veche, cât şi în cea Nouă, sunt edificatoare 
şi alte numeroase texte (Fac. 22, 16-17; 24, 2-9; leş. 22, 9-10; 
Num. 14, 23; I Regi 24, 22-23; Isaia45, 23; 65, 15-16; Ier. 7, 
8-9; Amos 6, 8; Matei 26, 63-64; II Cor. 1, 23; Gal. 1, 20; 
Filip. 1, 8; II Tim. 2, 14; 4, 1-2; Evrei 6, 13-17). 

Credinciosul: Dar votul sau făgăduinţa ce este? 

Preotul: Făgăduinţa sau votul este aproape de jurământ şi 
este îndatorirea cu care creştinul se leagă de bună voie în fata 
lui Dumnezeu să facă o faptă de o deosebită vrednicie morală, 
ca o recunoştinţă pentru binefacerile primite. Făgăduinţa nu 
poate cuprinde fapte la care omul este deja îndatorat prin 
porunci şi nici fapte lipsite de preţ moral. Făgăduinţa se poate 
face de orice credincios şi este un mijloc pentru întărirea voinţei 
în virtuţi, pentru arătarea evlaviei adevărate şi duce la 
desăvârşirea morală, precum citim în Sfânta Scriptură: Cel ce 
va face făgăduinţă, se va preţui sufletul său Domnului (Lev. 27, 
2). 

Credinciosul: Dar unde se văd în Sfânta Scriptură 
dovezi despre făgăduinţă? 

Preotul: In Sfânta Scriptură găsim multe pilde de 
făgăduinţe făcute de bărbaţi evlaviosi. Astfel, lacov, 
deşteptându-se din visul său, făgăduieşte că piatra care i-a 
slujit drept căpătâi, o va face altar de închinare lui Dumnezeu 
(Fac. 28, 20-22). Iar Sfântul Apostol Pavel şi-a tuns părul 
capului său, pentru împlinirea unei făgăduinţe (Fapte 21, 23- 
27; 18, 18). 

Făgăduinţa făcută trebuie împlinită, căci altfel înseamnă 
lipsă de credinţă şi de ascultare pe care le datorăm lui 
Dumnezeu. Acest lucru îl adevereşte Sfânta Scriptură când 
zice: Iar de te vei lega cu făgăduinţă Domnului Dumnezeului 
tău, să nu întârzii a o împlini, căci Domnul Dumnezeul tău o 
va cere de la tine şi păcat vei avea asupra ta (Deut. 23, 21). 
Şi iar se scrie: Mai bine este a nu făgădui, decât a făgădui şi 
a nu împlini (Eccl. 5, 4)'. 



Capitolul 15 

DESPRE 
CONDIŢIILE MÂNTUIRII SUBIECTIVE 



Protestanţii şi împreună cu ei neoprotestanţii, sectarii de 
la noi, care aproape toţi au luat fiinţă în sânul protestantismului, 
învaţă că mântuirea subiectivă este condiţionată numai de harul 
divin (sola gratia), anume de harul «justificării», după Calvin, 
sau de harul credinţei, adică al «încrederii» (după Luther), prin 
care omului, ori i se atribuie ori i se impută meritele 
Mântuitorului nostru lisus Hristos. Deci, în general, ei spun că 
mântuirea vine numai prin credinţă (solaflde), care, şi ea, este 
tot din harul lui Dumnezeu si astfel, la urma urmelor, omul nu 
are propriu-zis nici un merit personal la opera mântuirii sale. 

Biserica noastră dreptmăritoare de Răsărit însă învaţă că 
mântuirea subiectivă - individuală - nu este numai un dar si 
nici un simplu act, ci este un proces şi o lucrare care se 
dezvoltă treptat şi se înfăptuieşte prin împreună-lucrarea a doi 
factori: Dumnezeu şi omul însuşi . Din partea lui Dumnezeu 
este necesar harul divin, iar din partea omului sunt necesare 
credinţa şi faptele bune. Deci condiţiile mântuirii noastre 
subiective sunt: harul divin de la Dumnezeu si credinţa si 
faptele bune ale omului. 



Cf. învăţătura de credinţă Ortodoxă, întreb. 125, p. 440-441. 



1 Mântuirea obiectivă s-a realizat numai prin lisus Hristos, iar 
mântuirea subiectivă, numită în limbajul Noului Testament şi «îndreptare», 
«sfinţire», sau «mântuire» în sens mai restrâns, se înfăptuieşte ca o urmare a 
celei obiective, prin acţiunea noastră de a ne impropria sau de a ne însuşi 
mântuirea obiectivă, prin eforturile noastre personale. 

Din partea lui Dumnezeu, harul divin este absolut 
necesar, fiindcă toţi au păcătuit şi sunt lipsiţi de slava lui 
Dumnezeu; îndreptându-se în dar cu harul Lui, prin răscum- 
părarea cea în Hristos Iisus (Rom. 3, 23-24; 5, 15-17). Căci 
Dumnezeu este Cel ce lucrează în voi şi ca să voiţi şi ca să 
săvârşiţi, după a Lui bunăvoinţă (Filip. 2, 13). Căci în har 
sunteţi mântuiţi, prin credinţă, şi aceasta nu e de la voi: este 
darul lui Dumnezeu; nu din fapte, ca să nu se laude nimeni. 
Pentru că a Lui făptură suntem, zidiţi în Hristos Iisus spre fapte 
bune, pe care Dumnezeu le-a gătit mai înainte, ca să umblăm 
întru ele (Efes. 2, 8-10). 

Din toate aceste cuvinte rezultă că harul divin este de 
neapărată trebuinţă pentru mântuirea subiectivă. Acest adevăr 
rezultă si din cuvintele Mântuitorului: Eu sunt vita, voi sunteţi 
mlădiţele. Cel ce rămâne în Mine şi Eu în el, acela aduce roadă 
multă, căci fără Mine nu puteţi face nimic. Dacă cineva nu 
rămâne în Mine, se aruncă afară ca mlădiţa şi se usucă; şi le 
adună şi le aruncă în foc şi ard. Dacă rămâneţi întru Mine şi 
cuvintele Mele rămân în voi, cereţi ceea ce voiţi şi se va da 
vouă (loan 15, 5-7; 1, 12). 

Aşadar, harul de la Dumnezeu este pentru noi ceea ce 
pentru mlădiţă este sucul pe care-1 are din viţă. Din partea 
omului se cere credinţă mântuitoare, adică credinţa care este 
lucrătoare prin dragoste (Gal. 5, 6); fără această contribuţie a 
omului, mântuirea nu-i vine nimănui de-a gata. Credinţa 
cunoscătoare în Dumnezeu, fără de fapte bune, o au şi diavolii, 
căci şi ei cred şi se cutremură (lacov 2, 19). 

Faptele bune sunt amintite şi ele în Sfânta Scriptură ca 
unele ce sunt necesare pentru mântuire. Biblia este foarte 
bogată în texte care confirmă cu stăruinţă că mântuirea este 
condiţionată şi de faptele noastre cele bune (Matei 16, 27; 25, 
34-45; loan 5, 29; Rom. 2, 6-13; 11 Cor. 5, 10; lacov 2, 
14-26; ITim. 6, 18-19; Apoc. 20, 12-13 ş. a.). 

Sectarul: Harul divin lucrează singur mântuirea omului şi 
fără putinţa unei împotriviri, adică în mod irezistibil. Deci nu 
poate fi vorba nici de libertate, nici de vreun merit al omului în 
ceea ce priveşte mântuirea lui. Aşa rezultă din parabola 
Mântuitorului: Şi a zis stăpânul către slugă: Ieşi la drumuri şi 
la garduri şi sileşte să intre, ca să mi se umple casa (Luca 14, 



23). Iar altă dată a zis Mântuitorul: Nimeni nu poate să vină la 
Mine, dacă nu-l va trage Tatăl, Care M-a trimis, şi Eu îl voi 
învia în ziua cea de apoi (loan 6, 44). In acelaşi înţeles zice şi 
Sfântul Apostol Pavel: Căci Dumnezeu este Cel ce lucrează în 
voi şi ca să voiţi şi ca să săvârşiţi, după a Lui bunăvoinţă 
(Filip. 2, 13). Din toate acestea rezultă că nu există libertatea 
voinţei şi că mântuirea o dă numai Dumnezeu, după cum zice 
înţeleptul Solomon, regele: Asemenea unui curs de apă este 
inima regelui în mâna Domnului, pe care îl îndreaptă încotro 
vrea (Pilde 21, 1; lez. 36, 26). 

Preotul: Voi, sectarilor, aţi tăiat o fărâmă (câteva texte) 
din corpul Sfintei Scripturi şi vi se pare că aţi luat totul. Dar nu 
este deloc asa, căci ne-a rămas si nouă destul din tezaurul cel 
preasfânt şi fără de margine, de unde luând cele potrivite în 
cazul de faţă, vom răspunde astfel: 

Dumnezeiasca si Sfânta Scriptură ne învaţă luminat că 
omul a fost făcut de Dumnezeu si încununat de El cu voie 
liberă, după cum ne învaţă Sfântul Duh când zice: Doamne, 
căci cu arma buneivoiri ne-ai încununat pe noi (Ps. 5, 12); iar 
în alt loc zice: (Dumnezeu) din început a făcut pe om şi l-a 
lăsat în mâna sfatului său (Sir. 15, 14); şi iarăşi: Pus-a înaintea 
tafoc şi apă, şi ori la care vei vrea, vei întinde mâna ta (Sir. 
15, 16); si iarăşi: înaintea oamenilor este viata si moartea si 

'•"33 J J J 

oricare le va plăcea li se va da (Sir. 15, 17). Iar în alt loc 
Sfânta Scriptură ne spune: Iată, eu vă pun astăzi înainte 
binecuvântare şi blestem: Binecuvântare veţi avea dacă veţi 
asculta poruncile Domnului Dumnezeului vostru... (Deut. 11, 
26-27). Şi în alt loc zice: Iată eu astăzi ţi- am pus înainte viaţa 
şi moartea, binele şi răul... Ca martori înaintea voastră iau 
astăzi cerul şi pământul: viaţă şi moarte ţi-am pus eu astăzi 
înainte, şi binecuvântare şi blestem. Alege viaţa ca să trăieşti tu 
şi urmaşii tăi (Deut. 30, 15, 19). 

Libertatea voinţei omului şi dependenţa mântuirii de 
lucrarea liberă si voluntară a lui se văd luminat si din cuvintele 
Mântuitorului: Ierusalime, Ierusalime, care omori pe prooroci 
şi cu pietre ucizi pe cei trimişi la tine; de câte ori am voit să 
adun pe fiii tăi, după cum adună pasărea puii săi sub aripi, dar 
nu aţi voit (Matei 23, 37; vezi şi 1 1, 20). Iar tânărului bogat i-a 

zis: ...de vrei să intri în viaţă, păzeşte poruncile (Matei 19, 17; 
vezi şi Evrei 4,11; Rom. 2, 4). 

Si prin marele Prooroc Isaia vorbeşte Dumnezeu: De veţi 
vrea şi Mă veţi asculta, bunătăţile pământului veţi mânca. Iar 
de nu veţi vrea şi nu Mă veţi asculta, atunci sabia vă va 
mânca... (Isaia 1, 19-20); şi iarăşi către tânărul bogat a zis 
Mântuitorul: Dacă voieşti săfii desăvârşit, du-te, vinde averea 
ta, dă-o săracilor şi vei avea comoară în cer... auzind cuvântul 
acesta, tânărul a plecat întristat, căci avea multe avuţii (Matei 
19, 21-22). lată deci că el a fost liber să refuze comoara din 
cer. Si în alt loc zice Mântuitorul: Dacă vrea cineva să vină 
după Mine, să se lepede de sine, să-şi ia crucea şi să-Mi 
urmeze Mie (Matei 16, 24; Marcu 8, 34; Luca 9, 23 ş.a.). 

Aşadar, în toate aceste citate se arată categoric şi limpede 
că Dumnezeu 1-a făcut pe om cu voie liberă şi de sine 
stăpânitoare şi nu sileşte voia nimănui de a veni la mântuire. 
Căci dacă voia omului ar fi forţată spre mântuire, orice 
pedeapsă sau răsplată în viaţa viitoare ar fi fără rost, iar 
Dumnezeu ar înceta de a mai fi Judecător drept, cum adeseori îl 
numeşte dumnezeiasca Scriptură. Aşa încât voi, sectarilor, 
rătăciţi mult, neînţelegând Scripturile, nici puterea lui 
Dumnezeu (Matei 22, 29). Dacă mântuirea noastră s-ar face 
fără voia noastră proprie, atunci cum trebuie înţeles ceea ce 
zice marele Apostol Pavel: ...noi toţi trebuie să ne înfăţişăm 
înaintea scaunului de judecată al lui Hristos, ca să ia fiecare 
după cele ce afăcut prin trup, ori bine, ori rău (11 Cor. 5, 10; 
vezi şi I Cor. 3,8). 

Sectarul: Dumnezeu a hotărât din eternitate soarta 
fiecăruia. Astfel, pe unii îi mântuieşte, iar pe alţii îi osândeşte, 
potrivit hotărârii sau predestinaţiei Sale absolute, din veci. Deci 
condiţia mântuirii noastre subiective este numai prehotărârea 
necondiţionată şi din veci a lui Dumnezeu în acest sens, potrivit 
căreia harul lucrează automat si irezistibil la mântuirea noastră. 
Cuvintele Sfântului Apostol Pavel sunt hotărâtoare în acest 
sens: Şi nefiind ei încă născuţi (Isav şi lacov) şi nefăcând ei 
ceva bun sau rău, ca să rămână voia lui Dumnezeu cea după 
alegere, nu din fapte, ci de la Cel care cheamă, i s-a zis ei 
(Rebecăi) că «cel mai mare va sluji celui mai mic», precum este 
scris: «Pe lacov l-am iubit, iar pe Isav l-am urât». Ce vom zice 

dar? Nu cumva la Dumnezeu este nedreptate? Nicidecum! Căci 
grăieşte către Moise: «Voi milui pe cine vreau să-l miluiesc şi 
Mă voi îndura de cine vreau să Mă îndur». Deci, dar, nu este 
nici de la cel care voieşte, nici de la cel ce aleargă, ci de la 
Dumnezeu care miluieşte. Căci Scriptura zice lui Faraon: 
«Pentru aceasta chiar te-am ridicat, ca să arăt în tine puterea 
Mea şi ca numele Meu să se vestească în tot pământul». Deci, 
dar, Dumnezeu pe cine voieşte îl miluieşte, iar pe cine voieşte îl 
împietreşte. îmi vei zice deci: De ce mai dojeneşte? Căci voinţei 
Lui cine i-a stat împotrivă? Dar, omule, tu cine eşti care 
răspunzi împotriva lui Dumnezeu? Oare făptura va zice Celui ce 
a făcut -o: De ce m-ai făcut aşa? Sau nu are olarul putere peste 
lutul lui, ca din aceeaşi frământătură să facă un vas de cinste, 
iar altul de necinste? (Rom. 9, 11-21). Acelaşi apostol mai zice 
apoi: Binecuvântat fie Dumnezeu... Cel ce, întru Hristos, ne-a 
binecuvântat pe noi... Precum întru El ne-a şi ales, înainte de 
întemeierea lumii, ca să fim sfinţi şi fără de prihană înaintea 
Lui... (Efes. 1, 3-4). 

De aici, de asemenea, rezultă că mântuirea se face potrivit 
alegerii sau hotărârii din veci a lui Dumnezeu. Căci mai zice 
apostolul: Iar noi... datori suntem totdeauna să mulţumim lui 
Dumnezeu pentru voi, că v-a ales Dumnezeu dintru început, 
spre mântuire... la care v-a chemat prin Evanghelia noastră, 
spre dobândirea slavei Domnului nostru lisus Hristos (11 Tes. 
2, 13-14). Şi în alte locuri tot aşa: Ci propovăduim înţelep- 
ciunea de taină a lui Dumnezeu, ascunsă, pe care Dumnezeu a 
rânduit-o mai înainte de veci, spre slava noastră (1 Cor. 2, 7). 
Căci cine te deosebeşte pe tine? Şi ce ai, pe care să nu-l fi 
primit? Iar dacă l-ai primit, de ce te făleşti, ca şi cum nu l-ai 
fi primit? (1 Cor. 4, 1). Căci Dumnezeu este Cel ce lucrează în 
voi şi ca să voiţi şi ca să săvârşiţi, după a Lui bunăvoinţă 
(Filip. 2, 13). Deci chestiunea este clară: nimeni nu se mântu- 
ieşte decât pe temeiul alegerii din veci sau al predestinaţiei 
dumnezeieşti. Omul, în viata aceasta, îsi urmează soarta pe care 
i-a hotărât-o Dumnezeu, fără putinţa de a o schimba sau a o 
înlocui. 

Preotul: Sfânta Scriptură are locuri tari sau, cum zice 
Sfântul Grigorie de Nyssa, are «oase tari» (Comentariu la Viaţa 
lui Moise). Iar voi, sectarii, voiţi să spargeţi oasele Scripturii cu 

dinţii de lapte ai înţelepciunii voastre; dar acest lucru niciodată 
nu se va putea. Voi, împreună cu toţi protestanţii voştri, v-aţi 
băgat în adâncul Scripturii fără a putea înota în oceanul fără de 
fund al înţelepciunii lui Dumnezeu. Aşa au păţit Origen, Arie, 
Macedonie, Nestorie, Sabelie, Dioscor, Eutihie si toţi 
începătorii de eresuri din vechime, care s-au înecat în marea 
cea fără de fund a Sfintei Scripturi. Nu adâncimea Scripturii a 
fost pricina înecării lor, a căderii lor, ci ei însisi si-au fost 
pricină de a nu fi putut înota cu slaba lor pricepere în 
adâncimea tainelor ei. 

Sfânta Scriptură fiind ca un izvor sau ca o fântână fără de 
fund a înţelepciunii lui Dumnezeu, din ea ni se cuvine a ne 
adăpa şi a lua cu măsură, numai după puterea noastră de 
înţelegere şi după vârsta noastră duhovnicească. Şi aşa, după 
cum din fântână scoatem mai întâi cu ciutura, apoi din ciutură, 
punem în cană şi apoi în pahar, pentru a ne potoli setea noastră 
cea trupească, la fel se cade a face şi cu setea noastră cea 
duhovnicească, atunci când ea ne sileşte a bea din oceanul cel 
fără de fund al înţelepciunii lui Dumnezeu, din Sfânta 
Scriptură. Căci de vom scotoci în înţelesurile ei cele 
duhovniceşti mai presus de curăţia minţii şi a inimii noastre, ne 
vom prăpăstui din cauza mândriei şi a iscodirii noastre de a 
cerca cele mai presus de noi şi de puterea noastră de înţelegere 
în cele duhovniceşti. Dacă noi, de pildă, am vedea un copil de 
clasa întâi chinuindu-se să ştie si să predice la alţii ceea ce încă 
nu ştiu cei din facultate, ce lucru nepotrivit şi de râs ar fi! La 
fel si cu mult mai rău este cel ce vrea să tâlcuiască si să 
desluşească cele grele ale Sfintei Scripturi cu o minte grosolană 
si neluminată de Duhul Sfânt. 

5 

Dumnezeieştii Prooroci şi Apostoli, precum şi Sfinţii 
Părinţi ai Bisericii lui Hristos, au ajuns cu curăţia vieţii la 
nevinovăţia pruncilor şi cu înţelepciunea la starea de bărbaţi 
desăvârşiţi (1 Cor. 13, 11-12; Efes. 4, 13), şi totuşi nu au 
îndrăznit a cerca cele necercate ale înţelepciunii lui Dumnezeu 
din Sfânta Scriptură; ci faţă de înţelesurile cele prea înalte ale ei, 
au rămas în uimire cu mintea, zicând: Cât s-au mărit lucrurile 
Tale, Doamne, adânci cu totul sunt gândurile Tale (Ps. 91, 5); 
si iarăşi: Mare este Domnul nostru si mare este tăria Lui si 

y y y y 

priceperea Lui nu are hotar (Ps. 146, 5); şi în alt loc: Nu ştii 



tu, sau n-ai aflat tu că Domnul este Dumnezeu veşnic, Care a 

făcut marginile pământului, Care nu oboseşte şi nici nu îşi 

sleieşte puterea? Că înţelepciunea Lui este nemărginit de 

adâncă (Isaia 40, 28). 11 auzim şi pe vasul alegerii, pe marele 

Pavel, cu multă mirare zicând: O, adâncul bogăţiei şi al 

înţelepciunii şi al ştiinţei lui Dumnezeu! Cât sunt de necercetate 

judecăţile Lui şi cât de nepătrunse căile Lui! Căci cine a 

cunoscut gândul Domnului sau cine a fost sfetnicul Lui? (Rom. 

11, 33-34). 

Deci înţelege, omule, că acest adânc fără de fund al 
înţelepciunii lui Dumnezeu nu poate fi atins de nici o minte 
raţională a zidirilor Lui din cer şi de pe pământ. Cu atât mai 
mult - nici cu participare - la cei ce nu şi-au curăţit mintea şi 
inima lor de patimi şi vor să pătrundă în adâncul înţelegerilor 
din Scripturi, fără de lumina harului lui Dumnezeu. Voi, 
sectarilor, aţi desfiinţat posturile şi pravilele cele de rugăciune 
rânduite de Sfinţii Apostoli şi voiţi - cu duh de suprafaţă, 
lumesc şi trupesc - a tâlcui cele duhovniceşti. Dacă voi aţi mai 
lua aminte la învăţăturile Sfinţilor Părinţi, poate că v-aţi 
înţelepţi, căci unul dintre ei zice: „Nu stă cunoştinţa lui 
Dumnezeu şi a celor duhovniceşti în pântecele plin" (Sfântul 
Isaac Şirul); iar un altul: „Pe mintea cea subţire o goneşte afară 
umflarea pântecelui" (Sfântul Grigorie Teologul). Sau: „Din 
sămânţa sudorii postului creşte spicul întregii înţelepciuni" 
(Sfântul loan Scărarul). înţelegeţi dar, voi, sectarilor, că cine 
iscodeşte Sfintele Scripturi mai presus de măsura de curăţie a 
minţii şi a inimii lui şi mai presus de vârsta lui duhovnicească, 
unul ca acesta ajunge la hulă, nebunie şi eres (Sfântul Efrem 
Şirul). Şi marele Grigorie Teologul zice în această privinţă: 
„Privirea la cele înalte fără de frâu, poate şi în prăpăstii să ne 
dea nouă brânci". 

Aşadar voi, sectarilor protestanţi, care aţi distrus posturile 
si slujbele cele sfinte ale Bisericii Soborniceşti si Apostolesti si 
aţi început a tâlcui Sfânta Scriptură după părerea cea rătăcită a 
voastră şi nu după lumina harului lui Dumnezeu şi după 
învăţătura Sfinţilor Părinţi, aţi ajuns prin această iscodire 
trufaşă să cădeţi în prăpastia ereziilor şi, din cauza trufiei 
voastre, niciodată nu voiţi a veni întru recunoaşterea rătăcirii în 
care ati căzut. 



246 



ORTODOXA 



Dumneata ai adus citatele de mai sus, care vi se par vouă, 
sectanţilor, că sunt ca o temelie a predestinaţiei pe care o 
susţineţi spre a voastră pierzare, dar adevărul este cu totul altul 
în legătură cu cele susţinute de voi. Citatul întâi (Rom. 9, 11- 
21), prin care vi se pare vouă că se recunoaşte şi se arată mai 
înainte alegerea şi predestinaţia dintre Iacov şi Isav, se referă la 
chemarea oamenilor, la harul şi îndreptarea cea în Iisus Hristos. 
Apostolul Pavel vrea să dovedească prin acest exemplu că 
chemarea şi îndreptarea oamenilor nu depinde numai de «faptele 
legii», ci şi de bunătatea lui Dumnezeu care cheamă, prin harul 
Său, pe toţi oamenii la mântuire, fie iudei, fie păgâni (vezi v. 
22-24), şi fără harul lui Dumnezeu, oamenii nu pot face nimic 
în ceea ce priveşte mântuirea lor. Dacă totuşi se spune aici că 
Dumnezeu dă oamenilor harul Său numai din nemărginita Lui 
bunătate si că hotărăşte cu totul liber soarta oamenilor chiar 
înainte de naşterea lor, prin aceasta se pune accent pe 
importanţa condiţiei obiective a mântuirii sau sfinţirii noastre, 
fără să se mai repete şi condiţia subiectivă: libertatea omului de 
a conlucra cu harul divin prin credinţă şi fapte bune, şi nu se 
mai repetă nici ideea că la baza hotărârii soartei fiecăruia stă 
preştiinţa lui Dumnezeu; dar ea este subînţeleasă, deoarece 
apostolul zice că pe unii Dumnezeu îi pedepseşte şi-i 
împietreşte, după ce aceştia s-au făcut «vase ale mâniei» (adică 
vrednici de a fi împietriţi după dreptatea lui Dumnezeu) şi după 
ce Dumnezeu i-a răbdat îndelung (vezi v. 22). 

Dumnezeu ştie totul dinainte, de aceea n-a trebuit ca să 
treacă mai întâi timpul pentru a şti că dintre cei doi fii ai lui 
Isaac, unul va fi purtător al făgăduinţei Sale mesianice. Şi 
atunci nu este nici o mirare că zice: Pe Iacov l-am iubit şi pe 
Isav l-am urât. Iar dacă se zice apoi că Dumnezeu miluieşte pe 
cine vrea si iarăşi că osândeşte pe cine vrea, noi trebuie să ne 
întrebăm: oare pe cine vrea Dumnezeu să miluiască şi pe care 
oameni vrea să-i osândească? Oare iubeşte El numai pe aceia 
care au fost în mod arbitrar predestinaţi la mântuire şi care în 
viaţă pot să fie răi? Şi osândeşte numai pe cei reprobaţi de El 
arbitrar, care totuşi în viaţă pot fi buni? Sau vrea Dumnezeu ca 
din unii buni să facă răi, iar din alţii răi să facă buni, fără nici o 
dreaptă judecată? Dar în acest caz, unde sunt dreptatea, nepăr- 
tinirea, înţelepciunea şi alte însuşiri atribuite lui Dumnezeu? 



CONDIŢIILE 



MÂNTUIRII 



SUBIECTIVE 



Nici măcar între oameni nu e cu putinţă aşa ceva, iar când 
totuşi se practică între ei arbitrariul, acesta este o pacoste şi o 
nenorocire. 

In celelalte texte, de asemenea, nu se vorbeşte despre 
predestinaţie la mântuirea cea veşnică, ci despre alegerea sau 
chemarea la harul pe care 1-a adus Hristos, nu pe baza 
vredniciei noastre, ci numai din bunătatea lui Dumnezeu. 
Această chemare nu este mărginită, adică dată numai unora (aşa 
cum zic predestinaţianiştii că este predestinaţia), ci se referă la 
toţi oamenii (se vorbeşte numai la plural), deşi nu toţi sunt aleşi 
sau chemaţi în înţeles de predestinare. In acest înţeles, zice 
Sfântul Apostol Pavel: Că acesta este lucru bun şi primit 
înaintea lui Dumnezeu, Mântuitorul nostru, Care voieşte ca toţi 
oamenii să se mântuiască şi la cunoştinţa adevărului să vină. 
Căci unul este Dumnezeu, unul este şi Mijlocitorul între 
Dumnezeu şi oameni: omul Hristos Iisus, Care S-a dat pe Sine 
preţ de răscumpărare pentru toţi, mărturia adusă la timpul său 
(I Tim. 2, 3-6). Dacă s-ar înţelege şi aici predestinaţia absolută 
la mărirea cerească, această predestinaţie ar trebui să o înţe- 
legem - după litera şi spiritul textului - ca nelimitată, şi atunci 
ar însemna că mântuirea vine automat asupra tuturor oamenilor. 
Or, este ştiut că nu toţi se mântuiesc si însisi predestinaţianiştii 
susţin că numărul celor predestinaţi la mântuire este limitat. 

Adevărul este însă că Hristos a adus mântuirea (obiectivă) 
tuturor, dar mântuirea subiectivă nu se dă tuturor, ci numai 
celor ce şi-o câştigă. La mântuirea obiectivă au fost predestinaţi 
toţi oamenii, dar la cea subiectivă numai cei pe care i-a 
prevăzut Dumnezeu că o vor merita. 

Am văzut că harul divin nu lucrează în noi cu de-a sila 
(irezistibil), şi că noi avem o contribuţie în lucrarea mântuirii 
noastre. Prin urmare, despre o predestinaţie absolută şi 
necondiţionată nu poate fi vorba. Iată, dar, care este adevărul în 
ceea ce priveşte predestinaţia, soarta sau „datul" omului. 

A. Sfânta Scriptură vorbeşte adeseori direct despre o 
oarecare predestinaţie, numind-o uneori: «sfat» (Fapte 2, 23); 
«preştiinţa» şi «prehotărâre» (Rom. 8, 29); «taina voii lui 
Dumnezeu» (Efes. 1, 9); «sfatul voii lui Dumnezeu» (Efes. 1, 
11); «taina cea din veac ascunsă» (Col. 1, 26; Efes. 3, 9); 
«cartea vieţii» (Luca 10, 20; Apoc. 20, 15 ş.a.). 

Dar această predestinatie este condiţionată de viata si 
faptele omului şi este bazată pe preştiinţa lui Dumnezeu. Căci 
Sfânta Scriptură vorbeşte despre anumite vrednicii ale celor 
predestinaţi, sau, în orice caz, direct sau indirect, despre alte 
motive decât o simplă hotărâre arbitrară, pentru care unii se 
mântuiesc, iar alţii se osândesc. Doar Sfânta Scriptură spune 
textual: ...ştim că Dumnezeu toate le lucrează spre binele celor 
ce iubesc pe Dumnezeu, al celor care sunt chemaţi după voia 
Lui; căci pe cei pe care i-a cunoscut mai înainte, mai înainte 
i-a şi hotărât să fie asemenea chipului Fiului Său... Iar pe care 
i-a hotărât mai înainte, pe aceştia i-a şi chemat; şi pe care i-a 
chemat, pe aceştia i-a şi îndreptat; iar pe care i-a îndreptat, pe 
aceştia i-a şi mărit (Rom. 8, 28-30). 

Ştim apoi că la Judecata de apoi vor exista anumite criterii 
după care vor fi judecaţi toţi şi că nu vor fi judecaţi arbitrar 
(Matei 25, 34-46), hotărârea fiind luată în funcţie de vrednicia 
sau nevrednicia cu care fiecare om s-a conformat acestor 
criterii, pentru ca judecata să fie cât mai dreaptă. Apostolul 
zice: Pentru că noi toţi trebuie să ne înfăţişăm înaintea 
scaunului de judecată al lui Hristos, ca să ia fiecare după cele 
ce afăcutprin trup, ori bine, ori rău (11 Cor. 5, 10; 1 Cor. 3, 
8). Aceasta însă zic: Cel ce seamănă cu zgârcenie, cu zgârcenie 
va şi secera, iar cel ce seamănă cu dărnicie, cu dărnicie va şi 
secera (11 Cor. 9, 6; vezi şi Matei 16, 27; 7, 21; 20, 16; loan 
3, 36; 6, 47; 6, 54; Rom. 2, 6-11; 8, 17; 1 Cor. 9, 27; 11 Tim. 
2, 20; 1 Petru 1, 10 ş.a.). 

Sfânta Scriptură confirmă şi indirect această învăţătură. 
Astfel, ea repetă adeseori că Dumnezeu nu vrea moartea, ci 
mântuirea păcătosului (lez. 18, 23; 33, 11; 11 Petru 3, 9; 1 Tim. 
2, 4; Rom. 3, 29-30; 1 Cor. 8, 6; Efes. 4, 6), că toţi oamenii 
sunt chemaţi la mântuire (Matei 28, 19; Rom. 10, 18; 11 Cor. 
5, 15; 1 Tim. 2, 6; 1 Petru 3, 9 s.a.) si că Dumnezeu a înmulţit 
harul Său spre a copleşi păcatul şi spre a da tuturor oamenilor 
posibilitatea de a se mântui (Rom. 5, 15; loan 3, 16). Toate 
acestea ar fi cu neputinţă, dacă numărul aleşilor ar fi limitat. 

B. Istoria, prin Părinţii bisericeşti si prin alţi oameni de 
mare autoritate, precum şi Sfânta Tradiţie, prin toate învăţătu- 
rile ei, atestă că aceasta a fost întotdeauna în Biserică tâlcuirea 
învăţăturii despre predestinaţia dumnezeiască. 

- Sfântul Irineu ( 202) zice: „Dumnezeu, Care pe toate 
le ştie înainte, a pregătit... locuinţa corespunzătoare; căci 
acelora care caută lumina cea netrecătoare şi năzuiesc spre ea, 
le dă cu îndurare această lumină" 2 . 

-Sfântul loan Gură de Aur ( 407) spune: „Dumnezeu 
ne-a predestinat pe noi nu numai din iubire, ci şi pentru faptele 
noastre cele bune; căci dacă mântuirea ar depinde numai de 
iubire, atunci ar trebui ca toţi să se mântuiască, pentru că 
Dumnezeu pe toţi îi iubeşte, iar dacă mântuirea ar depinde 
numai de faptele noastre cele bune, atunci venirea lui Hristos şi 
tot ce a făcut El pentru mântuirea noastră ar fi de prisos" 3 . 

-De asemenea, Sfântul llariu ( 366) scrie: „Aceia pe 
care Dumnezeu i-a prevăzut, pe aceia i-a şi predestinat" 4 . 
„Alegerea nu este deci rezultatul unei judecăţi indiferente, ci 
este o separare, stabilită după aprecierea meritelor" 5 . 

- Fericitul leronim ( 420) zice: „Despre care Dumnezeu 
a ştiut că vor fi în viata lor asemenea Fiului Său, pe aceia i-a si 
predestinat a fi asemenea Lui întru mărire" . 

-Sfântul Ambrozie ( 397) arată: „Dumnezeu n-a 
predestinat decât numai după ce a cunoscut; cărora le-a 
prevăzut vrednicia, acelora le-a predestinat şi răsplata" 7 . 

însăşi raţiunea sănătoasă, cum s-a văzut în răspunsurile la 
obiecţiunile anterior făcute, exclude posibilitatea unei predesti- 
nări absolute si necondiţionate. 



Credinciosul: Dacă harul ne este totdeauna de neapărată 
trebuinţă pentru mântuire şi dacă mântuirea este un dar al lui 
Dumnezeu dat prin har, mai avem şi noi vreo parte la lucrarea 

mântuirii noastre? 

Preotul: Da, avem şi noi o parte. Deşi harul este de 
neapărată trebuinţă pentru mântuirea noastră, totuşi el nu ne 

2 Adv. haer. lib. IV, c. 39 n. 4 în Mg. P. G., 7, 1111. 

3 In Ephes. horn. 1 n. 2, în Mg. P. G, 62. 1 1 s. 

4 In Ps. 67 n. 10 în Mg. P. L., 9. 449. 

5 In Ps. 64 n. 5 în Mg. P. L., 9. 415. 

' In Rom. 8, 29 în Mg. P. L., 29, 736. 

7 De fide lib. V. C. 3 Mg. P. L., 16. 533 s. 



250 



CREDINŢA 



ORTODOXA 



poate mântui singur. Noi nu suntem nişte buşteni sau nişte 
pietre, cu care face Dumnezeu ce voieşte. Dacă harul ar lucra 
singur, ar însemna că ne duce singur (fără voie) la mântuire. In 
acest caz, dacă unii nu se mântuiesc, aceasta n-ar fi din pricina 
lor, ci a harului care nu-i sileşte. Aceasta este însă o învăţătură 
a calvinilor, numită predestinaţie (mai înainte rânduire). După 
această învăţătură, Dumnezeu a hotărât din veci să mântuiască 
pe unii oameni şi să-i piardă pe alţii, după cum îi place Lui, nu 
după cum vor lucra ei în chip liber cu harul. Celor pe care a 
hotărât să-i mântuiască le dă harul, care îi sileşte să lucreze 
după voia Lui, celorlalţi nu li-1 dă . 

Credinciosul: Dar învăţătura Bisericii noastre care este? 

Preotul: Ţi-am arătat pe larg mai înainte, la care mai 
adaug: Să ştii că: Dumnezeu voieşte ca toţi oamenii să se 
mântuiască şi la cunoştinţa adevărului să vină (1 Tim. 2, 4). 
Dar harul nu sileşte pe nimeni. Oamenii au libertatea să-1 
primească şi să conlucreze cu el, sau să-1 respingă. Cei dintâi se 
mântuiesc, iar cei din urmă nu 9 . Iată, stau la uşă şi bat; de va 
auzi cineva glasul Meu şi va deschide uşa, voi intra la el şi voi 
cina cu el şi el cu Mine, citim în Apocalipsă (3, 20). Astfel, 
deşi oamenii nu se pot mântui singuri, ci prin har, totuşi atârnă 
şi de libertatea lor ca să lase să pătrundă harul în ei, sau nu, şi 
să se mântuiască, sau nu. De aceea mulţi sunt chemaţi, dar 
puţini aleşi (Matei 20, 16). Deci Dumnezeu voieşte mântuirea 
tuturor oamenilor. El lucrează însă după dreptate, nu după 
bunul plac. El îi mântuieşte sau osândeşte pe oameni după 
faptele lor. 

Ţine minte, fiule, cu tărie cele ce ai auzit, spre a rămâne 
adevărat ortodox si a fi lămurit în ceea ce ai întrebat. 



învăţătura de credinţă Ortodoxă, 
Ibidem, întreb. 244, p. 145. 



întreb. 243, p. 144. 

DESPRE 
CELE ŞAPTE SFINTE TAINE 



Înţelepciunea şi-a zidit sieşi 

casă şi a întărit-o pe şapte stâlpi 

(Pilde 9, 1) 

Taina este o lucrare sfântă, instituită de Dumnezeu 
întrupat, prin care, într-o formă văzută, se împărtăşeşte 
primitorului harul divin nevăzut 2 . 

Cele şapte Sfinte Taine ale Bisericii lui Hristos celei 
dreptmăritoare sunt următoarele: 

1. Botezul. 2. Mirungerea. 3. împărtăşania (Cuminecătura). 
4. Spovedania (Pocăinţa). 5. Preoţia (Hirotonia). 6. Nunta 
(Căsătoria). 7. Maslul. 

înainte de a vorbi despre însemnătatea celor şapte Taine, 
vom însemna pe scurt câte ceva despre simbolul numărului 
şapte în Vechiul şi Noul Testament, căci numărul şapte 
pecetluieşte o mulţime de acte din Sfânta Scriptură. 

Aşa, de pildă, în ziua a şaptea s-a odihnit Dumnezeu de 
toate lucrurile Sale pe care le făcuse (Fac. 2, 1-2); şapte 

perechi de animale şi păsări curate a poruncit Dumnezeu lui 

1 Cultele neoprotestante nu recunosc nici numărul celor şapte Sfinte 
Taine, nici însuşirea lor sfmţitoare. 

2 Vezi Teologia dogmatică şi simbolică, Bucureşti, 1958, voi. II, p.827 

Noe să bage în corabie înainte de a începe potopul (Fac. 7, 
2-3). Iarăşi i-a spus că după şapte zile va veni potopul (Fac. 6 
şi 7). In luna a şaptea şi în ziua a 27-a s-a oprit corabia pe 
Munţii Ararat (Fac. 8, 4). După şapte zile a dat drumul Noe a 
doua oară porumbelului din corabie, iar acesta s-a întors având 
în cioc o ramură de măslin verde (Fac. 8, 10), iar în luna a 
doua, în 27 ale acestei luni, pământul era uscat (Fac. 8, 14). 
Avraam a dat lui Abimelec împăratul şapte mieluşele, ca 
mărturie între ei amândoi (Fac. 21, 28-30). lacov patriarhul s-a 
închinat de şapte ori cu faţa la pământ în faţa fratelui său Isav 
(Fac. 33, 1-3). 

Faraon a visat şapte vaci grase şi şapte slabe, şapte spice 
pline şi şapte seci (Fac. 41). Lui Moise i-a spus Dumnezeu că 
între alte lucruri ce va face pentru sfântul lăcaş să facă şi un 
sfeşnic de aur curat şi deasupra lui să pună şapte candele ca să 
lumineze (leş. 25, 31-37). Tot lui Moise i-a poruncit 
Dumnezeu să spună israeliţilor să numere şapte săptămâni de 
zile (Lev. 23, 15), iar a cincizecea zi să le fie sărbătoare sfântă, 
înainte de a mânca Pastele, şapte zile să mănânce pâine 
nedospită (leş. 12, 19). Pe lângă alte daruri ce aveau poruncă să 
le aducă, în acea zi trebuiau să aducă şapte miei (Lev. 23, 15- 
18). Apoi să numere şapte săptămâni de ani, iar al cincizecilea 
să fie an de slobozire (Lev. 25, 8-10; Isaia 61, 1-4; Luca 4, 
16-21). Pe Mariam, sora lui Moise, fiindcă a cârtit, şapte zile a 
lovit-o Dumnezeu cu lepră (Num. 12). 

Lui losua Navi i-a poruncit Dumnezeu să pună şapte 
preoţi cu şapte trâmbiţe să înconjoare lerihonul de şapte ori, iar 
a şaptea oară să sune în trâmbiţă de şapte ori şi vor cădea 
zidurile lerihonului (losua 6). In şapte zile s-a plinit sfinţirea lui 
Aaron şi a fiilor săi de către Dumnezeu, prin Moise (Lev. 8, 
33-35). De şapte ori în zi, David Proorocul lăuda pe Dumnezeu 
(Ps. 118, 164). leremia a proorocit că evreii vor fi robi 
şaptezeci de ani în Babilon (Ier. 25, 11-12; 29, 10). Şapte 
candele cu şapte braţe a văzut Sfântul Prooroc Zaharia (Zah. 4, 
1-2). Şapte funii, ca pe o aţă putredă a rupt Samson, cel ce 
avea şapte şuviţe de păr care-i dădeau putere (Jud. 13-16). 

Şapte sunt darurile Duhului Sfânt: 

1. Înţelepciunea; 2. înţelegerea; 3. Sfătuirea; 4. Tăria; 5. 
Cunoştinţa; 6. Buna credinţă; 7. Frica (Isaia 11, 2-3). 



Şapte sunt stâlpii peste care înţelepciunea lui Hristos a 
zidit casa Sa (Biserica) (Pilde 9, 1). Şaptezeci au fost bărbaţii 
care au tradus Biblia pe vremea faraonului Ptolemeu Filadelful 
(283 î.d.Hr.). De şapte ori s-a scăldat Neeman Sirianul în 
Iordan şi s-a curăţit de lepră (IV Regi 5, 14). 

Apoi, în Noul Testament, Mântuitorul porunceşte să 
iertăm de şaptezeci de ori câte şapte (Luca 17, 3-4; Matei 18, 
22). Orânduiala Bisericii lui Hristos tot pe numărul şapte este 
întemeiată: 

1. apostolii; 2. proorocii; 3. învăţătorii; 4. făcătorii de 
minuni; 5. cei ce au darul tămăduirilor; 6. cei ce au darul 
vorbirii în limbi; 7. cei ce au darul de a tălmăci sau a explica 
Sfintele Scripturi norodului (I Cor. 12, 28-30). 

Şapte sunt duhurile care stau înaintea lui Dumnezeu şi a 
scaunului Său de domnie (Apoc. 1, 4). Şapte sunt sfeşnicele 
cele de aur dinaintea Mântuitorului şi şapte sunt stelele din 
dreapta Sa (Apoc. 2, 1). Şapte sunt Bisericile cărora i s-a spus 
Sfântului loan Evanghelistul să le scrie (Apoc. 1, 11). Şapte 
sunt urgiile apocaliptice (Apoc. 15, 6-8; 16). Şapte peceţi avea 
cartea pe care a văzut-o dumnezeiescul loan Evanghelistul în 
mâna lui Dumnezeu (Apoc. 5, 1-4). Şapte sunt duhurile lui 
Dumnezeu pe care le trimite în tot pământul (Apoc. 5, 6) în 
Biserici (Apoc. 1,4). 

Şapte sunt păcatele de moarte: 1. mândria; 2. iubirea de 
argint (zgârcenia); 3. desfrânarea; 4. pizma sau invidia; 5. 
lăcomia; 6. mânia; 7. lenea (neîngrijirea sufletului). 

Mielul (Hristos) care S-a junghiat este vrednic ca să ia: 1. 
puterea; 2. bogăţia; 3. înţelepciunea; 4. tăria; 5. cinstea; 6. 
slava; 7. binecuvântarea (Apoc. 5, 12). 

Acestea puţine fiind enumerate din cele multe ce 
evidenţiază însemnătatea simbolică a numărului şapte în Sfânta 
Scriptură, în cele ce urmează ne vom ocupa de cele şapte Sfinte 
Taine ale Bisericii lui Hristos. 

Să începem a zice: Ce înseamnă cuvântul taină? Cuvântul 
taină are înţelesul de a strânge şi a închide gura celor ce se 
învaţă, ca nimenea din cei neînvăţaţi să nu o descopere pe 
dânsa, după porunca dată de Mântuitorul care zice: Nu daţi cele 
sfinte câinilor, nici nu aruncaţi mărgăritarele voastre înaintea 

porcilor, ca nu cumva... întorcându-se, să vă sfâşie pe voi 
(Matei 7, 6). Şi în alt chip, Taină se zice de la «mă învăţ şi 
învăţ cele sfinte». Pentru aceasta si Mântuitorul, întrebându-L 
ucenicii Săi pentru ce grăieşte în pilde, a zis: ...vouă vi s-a dat 
să cunoaşteţi tainele împărăţiei Cerurilor (Matei 13, 11; Luca 
13, 10). Iarăşi, cuvântul taină se referă la multe alte evenimente 
si realităţi înfăţişate în Sfânta Scriptură. 

Aşa de pildă, taină se numeşte şi rânduiala întrupării lui 
Dumnezeu-Cuvântul (Col. 1, 26). Tot astfel, Sfântul Dionisie 
Areopagitul, în trimiterea sa către Gaius, scrie: „Şi prin aceas- 
ta, taina (întrupării) lui Hristos a rămas ascunsă, nefăcându-se 
înţeleasă nici unei raţiuni şi nici unei minţi, ci chiar spusă 
rămâne negrăită si chiar înţeleasă, rămâne necunoscută" 3 . Încă 
se zice taină şi învăţătura Sfintei Evanghelii, după cum zice 
Marele Pavel: ...prin descoperire mi s-a dat în cunoştinţă 
această taină (Efes. 3,3). 

Se mai zice taină cea a dreptei credinţe, după cea scrisă: 
k ..cu adevărat, mare este taina dreptei credinţe (I Tim. 3, 16). 
Încă numim taină si învierea Mântuitorului nostru lisus Hristos 
si învierea cea din morţi a toată firea omenească si a doua 

5 î î 

venire a Domnului si alte numeroase înţelesuri are cuvântul 
taină în Sfânta Scriptură. Taină se mai numeşte un lucru 
oarecare sfinţit ce cade sub simţire, având în sine acoperită 
puterea dumnezeiască 4 . Acestea sunt câteva mărturii despre ce 
este taina şi în câte feluri se poate înţelege ea. 

Dar când se vorbeşte de Sfintele Taine ale Bisericii, 
înţelegem pe cele şapte Sfinte Taine, care sunt lucrări sfinte, 
întemeiate de Domnul nostru lisus Hristos, lucrări prin care, în 
mod nevăzut, se comunică celor ce se împărtăşesc din ele harul 
mântuitor nevăzut. 



Sfântul Dionisie Areopagitul, Epistola a IH-a către Gaius 
Terapeutul. 

Gavriil, Mitropolitul Filadelfiei din Monemvasia, Tâlcuirea celor 
şapte Taine, trad. Veniamin Costaclii, Mitropolitul Moldovei, Iaşi, 1807, 
cap. 2, 3, 4, p. 1, 4. 



Capitolul 17 

DESPRE 
TAINA SFÂNTULUI BOTEZ 



Adevărat, adevărat zic ţie, 
de nu se va naşte cineva din apă 
şi din Duh, nu va putea să intre 
întru împărăţia lui Dumnezeu 

(Ioan 3, 5) 

Botezul este Taina în care, prin întreita cufundare în 

apă, în numele Sfintei Treimi, cel ce se botează se 
curăţeşte de păcatul strămoşesc şi de toate păcatele făcute 
până la botez, se naşte la o viaţă spirituală nouă şi devine 
membru al trupului tainic al Domnului, al Bisericii lui 
Hristos. 

Botezul din apă şi din Duh îşi are originea în profeţiile 
Vechiului Testament, deoarece Domnul nostru lisus Hristos a 
venit să împlinească tot ce s-a proorocit în Lege şi în prooroci 
(Matei 5, 17). Incepându-şi lucrarea Sa mesianică, Domnul 
nostru lisus Hristos a făcut o mulţime de semne si minuni 
dumnezeieşti, tămăduind bolile si scoţând demonii din cei ce îl 
rugau. Vestea minunilor s-a dus departe, punând pe gânduri pe 
mulţi, căci aşa ceva nu se mai pomenise (Matei 9, 32-38; loan 
9, 32-33), şi în acest context de împrejurări, Sfânta Scriptură 
ne spune că între farisei era un om cu numele Nicodim, un 
fruntaş al iudeilor. Acesta a venit noaptea la lisus şi I-a zis: 
învăţătorule, ştim că de la Dumnezeu ai venit învăţător; că 

nimeni nu poate face aceste minuni, pe care le faci Tu, dacă nu 
este Dumnezeu cu el. Răspuns-a lisus şi i-a zis: Adevărat, 
adevărat zic ţie: De nu se va naşte cineva de sus, nu va putea 
să vadă împărăţia lui Dumnezeu. Iar Nicodim a zis către el: 
Cum poate omul să se nască, fiind bătrân ? Oare poate să intre 
a doua oară în pântecele maicii sale şi să se nască? lisus a 
răspuns: Adevărat, adevărat zic ţie: De nu se va naşte cineva 
din apă şi din Duh, nu va putea să intre în împărăţia lui 
Dumnezeu. Ce este născut din trup, trup este... (loan 3, 1-6). 

Deci naşterea din nou înseamnă nu a intra din nou în 
pântecele maicii, ci a avea botezul din apă şi din Duhul Sfânt, 
pe care l-au primit şi îl dau apostolii Domnului, cărora le-a zis 
Domnul după învierea Sa: Mergeţi în toată lumea şi 
propovăduiţi Evanghelia la toată făptura. Cel ce va crede şi se 
va boteza, se va mântui; iar cel ce nu va crede, se va osândi 
(Marcu 16, 15-16); şi în altă parte spune: ...mergând, învăţaţi 
toate neamurile, botezându-le în numele Tatălui şi al Fiului şi 
al Sfântului Duh, învăţându-le să păzească toate câte v-am 
poruncit vouă; şi iată, Eu cu voi sunt în toate zilele, până la 
sfârşitul veacului. Amin. (Matei 28, 19-20). 

lată dar că botezul cu apă şi cu Duhul Sfânt este 
obligatoriu pentru «orice făptură» şi nu numai pentru unii, cum 
spun sectarii cei rătăciţi. 

Sectarul: In Sfânta Scriptură numai două Taine sunt 
pomenite: Botezul şi Cina Domnului; celelalte pe care le-ai 
înşirat dumneata până acum sunt nişte născociri omeneşti si 
de aceea noi nu le putem admite. Iar cât priveşte botezul, nu 
este o taină, ci un simbol, o lucrare simbolică în care se 
închipuieşte curăţirea de păcate şi prin care numai se întă- 
reşte credinţa, fiind doar o dovadă pe care o dă cineva în 
afară, pentru faptul că a făcut pocăinţă, sau este o moştenire, 
o pecete a pocăinţei. Dar curăţirea păcatelor nu o face bote- 
zul, ci credinţa, care prin botez este pecetluită şi confirmată. 

Credinţa şi nu botezul este agentul care transformă pe om 
în făptură nouă, mântuindu-1, după cum rezultă din cuvintele 
îngerului către Corneliu, că prin credinţa în cele ce îi va spune 
Apostolul Petru, se va mântui cu toată casa sa (Fapte 11, 14), 
sau din cuvântul Apostolului Pavel către temnicerul din Filipi: 
Crede în Domnul lisus si te vei mântui tu si casa ta (Fapte 16, 



31). Deci credinţa este cea care a adus mântuire, iar botezul i-a 
urmat numai ca un simbol al convertirii si al credinţei sau ca o 
pecete a terminării pocăinţei. 

Preotul: Botezul creştin este o Taină sfântă, iar nu un 
simbol, deoarece Mântuitorul a numit Botezul «naştere de sus», 
in urma căruia omul se curăteste de păcate si se sfinţeşte (loan 
3, 3-7). Sfântul Apostol Pavel îl numeşte «înnoire» a vieţii 
(Rom. 6, 3-5), făcută prin lucrarea Sfântului Duh (Tit 3, 5). 
Apostolul Petru spune şi mai lămurit că botezul este împărtăşit 
spre iertarea păcatelor (Fapte 2, 38) şi că nu este numai un 
simbol sau o spălare a trupului care să închipuiască spălarea sau 
curăţirea sufletului - cum vi se pare vouă, sectarilor - ci este o 
naştere adevărată. Botezul, zice el, vă mântuieşte astăzi şi pe 
voi, nu ca ştergere a necurăţiei trupului, ci ca deschiderea 
cugetului bun către Dumnezeu... (1 Petru 3, 21). 

Chiar şi dacă nu ni s-ar spune, ar fi totuşi de la sine 
înţeles că toate aceste urmări ale botezului se fac prin lucrarea 
Sfântului Duh, şi astfel Botezul nu este un simbol, ci o Taină, 
adică o lucrare pe care o face Dumnezeu asupra noastră prin 
apa sfinţită. 

Despre Botez ni se mai spune că poate fi săvârşit numai 
de apostoli sau de cei ce au darul preoţiei, pentru că numai 
apostolilor le-a poruncit Mântuitorul să boteze (Matei 28, 19) şi 
numai despre ei şi despre persoane care au avut darul preoţiei 
ni se spune în Sfânta Scriptură că au botezat (1 Cor. 1, 16; 
Fapte 8, 36-38; 16, 12-15; 16, 32-33 ş.a.). Iar despre cele 
şapte Sfinte Taine ale Bisericii ţi-am răspuns mai pe larg în 
discuţia anterioară. 

Sectarul: Botezul trebuie să fie aplicat numai adulţilor, 
pentru că, pe de o parte, cei ce-1 primesc trebuie să aibă mai 
întâi credinţă şi pocăinţă şi abia apoi să se boteze, iar, pe de 
altă parte, cei ce îl aplică trebuie mai întâi să propovăduiască 
credinţa şi pocăinţa şi abia apoi să boteze. Căci iată ce spune 
Sfânta Scriptură propovăduitorilor: ...mergând, învăţaţi toate 
neamurile, botezându-le în numele Tatălui şi al Fiului şi al 
Sfântului Duh, învăţându-le să păzească toate câte v-am 
poruncit vouă... (Matei 28, 19-20). Deci întâi trebuie să 
propovăduiască şi abia apoi să boteze. Iar despre cel ce 
voieşte să primească Botezul, zice: Cel ce va crede şi se va 

boteza, se va mântui; iar cel ce nu va crede, se va osândi 
(Marcu 16, 16). Altă dată li se adresează direct şi le zice: 
Pocăiţi-vă şi să se boteze fiecare dintre voi în numele lui 
Iisus Hristos, spre iertarea păcatelor voastre, şi veţi primi 
darul Duhului Sfânt (Fapte 2, 38). Deci cel ce vrea să 
primească botezul, trebuie mai întâi să aibă credinţă şi să 
facă pocăinţă. 

Preotul: Nu este deloc aşa cum rău cugeti dumneata. Am 
spus de la început că Botezul creştin îşi are originea în Vechiul 
Testament. Astfel, Dumnezeu i S-a arătat lui Avraam când 
acesta era în vârstă de 99 de ani şi, între altele, i-a spus că pe 
toată partea bărbătească să o taie împrejur, iar pe copiii de parte 
bărbătească ce se vor naşte de aici încolo, să-i taie împrejur în a 
opta zi de la naştere. Iar cel ce nu se va tăia împrejur să fie 
nimicit (Fac. 17, 10-14). Deci Dumnezeu nu i-a zis lui Avraam 
pentru copii şi tineri, să se taie împrejur când vor fi maturi, sau 
ca el, de 99 de ani, ci toată partea bărbătească, de orice vârstă 
ar fi, să o taie împrejur, iar pe nou-născuţi, a opta zi după 
naşterea lor. Voi, sectarilor, ziceţi că botezul pruncilor nu are 
valoare, căci ei nu ştiu când au fost botezaţi. Dar ce ştia Isaac, 
pruncul lui Avraam, la opt zile? Desigur, nimic. Dar ştiau tatăl 
şi mama sa şi de aceea Isaac, când s-a făcut mare, n-a spus că 
el nu ştie când l-au tăiat împrejur şi că trebuie să-1 taie din nou 
împrejur, ci i-a crezut pe părinţii lui. Aşa trebuie să fie şi 
Botezul - cum de fapt practică Sfânta Biserică Ortodoxă -, ştiut 
fiind că tăierea-împrejur închipuia Botezul din Legea Nouă 
(Col. 2, 11-13). însuşi Mântuitorul nostru lisus Hristos S-a 
botezat cu botezul Legii Vechi, la opt zile după naşterea Sa 
(Luca 2, 21). 

Altă preînchipuire din Vechiul Testament prin care se 
arată că la plinirea vremii trebuie să se boteze şi copiii, este 
scoaterea israeliţilor din Egipt şi trecerea lor prin Marea Roşie, 
de la bătrân până la cel mai mic prunc. Că aceasta închipuie 
botezul tuturor, adevereşte şi marele Apostol Pavel, zicând: 
Căci nu voiesc, fraţilor, ca voi să nu ştiţi că părinţii noştri 
(israeliţii) au fost toţi sub nor şi că toţi au trecut prin mare. Şi 
toţi, întru Moise, au fost botezaţi în nor şi în mare (I Cor. 10, 
1-2). Va să zică «toţi», deci şi copiii, căci Moise spunea lui 
Faraon: Vom merge cu cei tineri şi cu cei bătrâni ai noştri, cu 



fii noştri, cu fiicele noastre... (leş. 10, 9). Aşa încât norul şi 
marea (apa) însemnau «apa şi Duhul Sfânt», în care trebuie să 
fie botezat oricine (Ioan 3,5). 

Trecând la Noul Testament, auzim pe Domnul nostru 
lisus Hristos spunând apostolilor, înainte de răstignirea Sa, că 
Tatăl le va trimite pe Mângâietorul, adică pe Duhul Sfânt, în 
numele Fiului şi îi va învăţa toate lucrurile (loan 14, 16-17, 
26). Şi venind Duhul Sfânt în ziua Cincizecimii (adică 
Duminica), la ora nouă dimineaţa, peste apostoli, ei au propo- 
văduit poporului ceea ce-i învăţa Duhul Sfânt, spunându-le să se 
pocăiască şi fiecare din ei să fie botezat în numele Domnului 
nostru lisus Hristos, căci vouă este dată făgăduinţa şi copiilor 
voştri... Si au fost botezate ca la trei mii de suflete (Fapte 2, 
39', 41). ' 

Auziţi voi, sectarilor, si să vă intre în urechi adevărul 
acesta: vouă este dată făgăduinţa (Botezului) şi copiilor voştri. 
Deci şi a copiilor, nu cum rătăcit învăţaţi voi pe oameni. Şi 
când spune că s-au botezat, nu spune că au botezat trei mii de 
bărbaţi si de femei, ci «trei mii de suflete», ceea ce înseamnă că 
au fost şi copii de ai celor botezaţi. Desigur, Apostolii predicau 
celor mari, însă, fiind ei inspiraţi de Duhul Sfânt, spuneau că şi 
a copiilor este «făgăduinţa», şi ascultătorii credeau, ca şi 
Avraam lui Dumnezeu. 

Iată câteva cazuri de familii botezate cu copiii lor: Lidia a 
fost botezată şi ea şi casa ei (Fapte 16, 14-15); temnicerul, 
luându-i la sine (pe Pavel şi pe Sila), în acel ceas al nopţii, a 
spălat rănile lor şi s-a botezat el şi toţi ai lui îndată (Fapte 16, 
33); Crispus, mai-marele sinagogii, a crezut în Domnul, 
împreună cu toată casa sa (Fapte 18, 8). Iarăşi zice Sfântul 
Apostol Pavel: Am botezat şi casa lui Ştefana (I Cor. 1, 16). 
Când zice «toată casa», se înţelege de la sine că este vorba de 
toată familia, până la cel mai mic, după cum zice Isus Navi: Eu 
însă şi casa mea vom sluji Domnului... (losua 24, 15). 

Domnul Hristos a arătat, de asemenea, că trebuie botezaţi 
copiii de mici, deoarece atunci când l-au adus nişte copilaşi ca 
să Se roage pentru ei, iar Apostolii opreau pe cei ce i-au adus, 
Domnul i-a certat, zicându-le: Lăsaţi copiii şi nu-i opriţi să vină 
la Mine, că a unora ca aceştia este împărăţia cerului. Şi pu- 
nându-Şi mâinile peste ei, S-a dus de acolo (Matei 19, 13-15). 

Deci dacă Dumnezeu cheamă şi pe copii de mici la mântuire, 
pentru ce voi, sectarilor rătăciţi, vă lepădaţi de ei şi îi opriţi de 
a veni la Dumnezeu prin Sfântul Botez? Vai de cei cărora le 
mor copiii nefiind botezaţi prin apă şi prin Duhul Sfânt, căci cei 
ce nu au fost botezaţi se vor osândi (Marcu 16, 15-16). 

Sectarul: Da, dar copiii numai cu Botezul, fără credinţă, 
nu se pot mântui! Scriptura spune nu numai despre Botez, ci şi 
despre credinţă că este trebuitoare spre mântuirea cuiva. Auzi 
ce zice: Cel ce va crede şi se va boteza, se va mântui; iar cel ce 
nu va crede, se va osândi (Marcu 16, 15-16). Deci este clar: 
copiii, neavând credinţă, nu au nici dreptul de a fi botezaţi. 

Preotul: Nu este deloc adevărat ceea ce spuneţi voi, 
sectarilor rătăciţi de la adevăr si orbi la înţelegere. Într-adevăr, 
copiii nu pot crede la vârsta când sunt botezaţi, dar nici nu pot 
tăgădui şi nici nu pot refuza pe Hristos. Nu se mântuieşte numai 
acela care crede, ci el trebuie să se si boteze. Asa cum în 
Vechiul Testament tăierea împrejur se făcea în baza credinţei 
părinţilor, tot aşa Botezul se face pe temeiul credinţei părinţilor 
sufleteşti, care sunt naşii (Marcu 9, 36-37). Copiii nu au 
credinţă, dar au naşii lor. Naşii sunt persoane în vârstă care 
însoţesc pe prunc la botez şi fac cuvenita mărturisire de credinţă 
în locul lor. Naşii sunt părinţii sufleteşti ai pruncilor care se 
botează si care se nasc prin Botez la o viată nouă în Duhul. 

Aşa cum părinţii trupeşti ai pruncului l-au născut pe el 
spre viaţa trupească, după cum scrie: Ce este născut din trup, 
trup este (loan 3, 6), tot aşa naşii sunt părinţii sufleteşti ai 
pruncilor care se botează, garanţi si chezasi în fata lui 
Dumnezeu şi a Bisericii Sale, garantând că pruncul (finul) va fi 
crescut în credinţa creştină si va fi un bun credincios 1 . 

î î î 

Sectarul: Dar unde scrie în Sfânta Scriptură că naşii pot 
fi chezaşi pentru mântuirea altora şi că prin credinţa lor se pot 
mântui copiii? 

Preotul: Mântuitorul spune: ...din gura a doi sau trei 
martori să se statornicească tot adevărul (Matei 18, 16; 1 Tim. 
5, 19). Deci pe baza credinţei părinţilor, a naşilor şi a celorlalţi 
martori care sunt la botezul pruncului, preotul botează pruncul. 



Sfântul Simeon Tesaloniceanul, Despre Sfintele Taine, cap. LXII, p. 7. 

Iar fiindcă ai întrebat unde se găsesc în Sfânta Scriptură mărturii 
prin care să se arate cum credinţa unora a mântuit pe alţii, din 
cele multe, îţi voi spune unele: 

Prin credinţa sutaşului roman s-a vindecat sluga sa (Matei 
8, 13). Robul nu credea, dar prin credinţa stăpânului său a 
dobândit de la Mântuitorul sănătatea sa. 

Patru oameni aduc la Mântuitorul un slăbănog: Şi lisus, 
văzând credinţa lor, a zis slăbănogului: îndrăzneşte, fiule! 
Iertate sunt păcatele tale! Apoi a zis: Scoală-te, ia-ţi patul şi 
mergi la casa ta (Matei 9, 2, 6-7; Marcu 2, 3-12). Deci 
credinţa era a celor patru, nu a slăbănogului. 

Pe temeiul credinţei lui lair, Domnul a înviat copila de 
doisprezece ani (Matei 9, 18-25). Pe temeiul credinţei altora, 
Domnul a vindecat pe un mut şi îndrăcit (Matei 9, 32-34; 12, 
22). Pentru credinţa canaanencei, Mântuitorul a vindecat pe 
fiica sa, scoţând demonul din ea (Matei 15, 22-28). Tot astfel, 
pe baza credinţei unui tată, Domnul i-a tămăduit copilul lunatic 
(Matei 17, 14-18). Aşadar, acestea şi încă alte multe mărturii 
ale Sfintei Scripturi ne dovedesc că, pe temeiul credinţei părin- 
ţilor, a naşilor si a martorilor care sunt la botez, Dumnezeu le 
dă copiilor sfinţire şi mântuire, după cum adevereşte acest lucru 
şi marele Apostol Pavel, zicând: Căci bărbatul necredincios se 
sfinţeşte prin femeia credincioasă, şi femeia necredincioasă se 
sfinţeşte prin bărbatul credincios (1 Cor. 7, 14). 

Sectarul: Nici Hristos n-a primit botezul decât ca adult, 
la vârsta de 30 de ani, si nici loan Botezătorul nu a botezat 
decât adulţi. Deci nici noi nu trebuie să aplicăm botezul decât 
adulţilor. 

Preotul: La aceste afirmaţii ţi-am răspuns la întrebarea de 
mai înainte, când ai susţinut de asemenea că Botezul trebuie 
aplicat numai adulţilor. Iar la cele ce întrebi acum, deosebit de 
cele de mai sus, şi completând răspunsul de mai înainte, îţi 
răspund următoarele: Mântuitorul a primit botezul la 30 de ani, 
pentru că abia atunci şi-a început activitatea publică, la o vârstă 
când cineva era socotit capabil - potrivit socotinţei acelei vremi 
- să păşească în public şi să înveţe pe alţii. Dar botezul primit 
de El n-a fost acelaşi cu al nostru, deoarece n-a avut acelaşi 
efect, acela fiind numai un botez cu apă, un botez al «pocă- 

inţei», al lui Ioan, iar nu «cu apă şi Duh», ca botezul creştin, 
instituit de Hristos mai târziu. Prin acel Botez, Mântuitorul, în 
loc să Se curăţească de păcate, dimpotrivă, S-a încărcat cu 
păcate, luând asupra Sa păcatele omenirii întregi. El nu S-a 
botezat spre a fi curăţit de păcate - cum facem noi în botezul 
nostru -, pentru că El nu avea păcate, şi deci nici trebuinţă nu 
avea ca mai întâi să se pocăiască. Altul era rostul acelui botez şi 
altul este al botezului nostru 2 . 



Ştim că botezul «cu apă şi cu Duh», care a venit mai târziu, se 
împărtăşeşte spre iertarea păcatelor. Iisus Hristos însă nu S-a botezat cu 
acest botez, pentru că pe atunci nu se pogorâse încă nici Duhul Sfânt, iar pe 
de altă parte, Hristos era fără de păcate şi deci n-ar fi avut trebuinţă de acest 
botez. Totuşi se pune întrebarea: de ce s-a botezat Iisus cu acest botez al lui 
Ioan? Ce rost avea botezarea Lui de către Ioan? Răspundem cu Sfântul Ioan 
Gură de Aur, următoarele: „La Botezul său în apele Iordanului, Ioan 
Botezătorul cerea tuturor pocăinţă. însuşi botezul său era numit «al 
pocăinţei». Cu toate acestea, lui Iisus nu I-a cerut pocăinţă. Dimpotrivă, în 
faţa Lui s-a simţit umilit, zicând că el însuşi ar avea nevoie de botez de la 
Iisus şi nu invers (Matei 3, 14). Nici nu-I putea cere, deoarece Iisus nu avea 
păcate, era zămislit de la Duhul Sfânt, iar nu din trup omenesc, nu din poftă 
trupească, nici din poftă bărbătească (Ioan 1, 13; Matei 1, 20; Luca 1, 
34-35), şi deci nu moştenise păcatul strămoşesc. Dar El nu avea nici păcate 
personale (Ioan 8, 46; I Petru 2, 22, ş.a.). Astfel Hristos nu avea pentru ce 
să fi făcut pocăinţă. El nu avea trebuinţă nici de o mai mare revărsare a 
Duhului Sfânt asupra Sa, pe care, de altfel, botezul lui Ioan nu I-o putea 
oferi. Dar atunci de ce S-a botezat? Iată de ce: mai întâi, pentru ca Ioan să-L 
facă cunoscut oamenilor, arătându-L lor: Iată Mielul lui Dumnezeu... Acesta 
este despre Care eu am spus... (Ioan 1, 29-30). Ioan îl mărturiseşte 
oamenilor, iar acum îl şi arată, pentru ca mărturisirea lui Ioan despre Cel ce 
vine după mine (Luca 3, 16; Ioan 1, 27) să nu rămână îndoielnică. 

Tot acum, Dumnezeu-Tatăl şi Sfântul Duh - în chip de porumbel - îl 
mărturisesc pe Iisus (Matei 3, 16-17). De acum mulţimile nu aveau să mai 
pună la îndoială cele mărturisite mai înainte de Ioan. Acum Iisus li S-a făcut 
cunoscut, căci înainte nici chiar Ioan nu-L cunoscuse (Ioan 1, 31), pentru că, 
deşi îi era rudenie (Luca 1, 36), Ioan îşi petrecuse viaţa în pustie, Dumnezeu 
întocmind astfel lucrurile, pentru ca lumea să nu-1 poată învinui pe Ioan că 
L-ar propovădui pe Iisus pentru legăturile de rudenie şi de prietenie ce le are 
cu El. 

In al doilea rând, Iisus a primit botezul de la Ioan pentru ca să 
împlinească «toată dreptatea» (Matei 3, 14-15). «Dreptate» înseamnă 
împlinirea poruncilor lui Dumnezeu, iar «drept» era cel ce împlinea aceste 
porunci (Luca 1, 6 s.a.). Deci S-a botezat Domnul de la Ioan pentru ca nici 

Iar dacă este vorba de vârstă, pentru ce voi sectarii înşivă 
nu respectaţi vârsta de 30 de ani? Mântuitorul n-a stabilit nici o 
vârstă sau limită de vârstă. El însă, când a vorbit despre 
Botezul pe care îl va aşeza, a arătat marea importanţă pe care o 
va avea lucrarea acelui botez si de aceea n-a mai fost nevoie să 
spună că va trebui aplicat tuturor, deci şi copiilor. Iar dacă n-a 
spus-o direct, a spus-o indirect, cu toată claritatea, prin 
cuvântul «cineva» cuprinzându-i pe toţi. 

Cât despre Sfântul Ioan Botezătorul, este adevărat că el 
predica pocăinţa şi că îi boteza numai pe cei ce făcuseră 
pocăinţă şi că aceştia nu puteau fi decât adulţi. Dar botezul lui 
nu era identic cu al nostru, ci era numai un botez pregătitor, un 
rit simbolic sau ceremonial - cum am arătat si mai sus -, 
nefiind de neapărată trebuinţă tuturor. De aceea era de prisos a 
se aplica şi copiilor. 

In privinţa nebotezării copiilor, aş fi şi eu de părere să 
se boteze când vor ei, dacă ar trăi orice parte bărbătească sau 
femeiască cât ar vrea, până la adânci bătrâneţi. Dar ce zici 
dumneata, suntem noi siguri că trăim 30, 50 sau 100 de ani? 
Nu auzi ce spune Sfânta Scriptură? Voi, care nu ştiţi ce se va 
întâmpla mâine... (lacov 4, 14); şi iarăşi: Nebune! în această 
noapte vor cere de la tine sufletul tău (Luca 12, 20); şi 
iarăşi: ...fiţi gata, că în ceasul în care nu gândiţi Fiul 
Omului va veni (Matei 24, 44). 

Sectarul: Copiii se pot mântui şi fără botez fiindcă sunt 
sfinţi şi, ca atare, n-au trebuinţă să-şi cureţe păcatele - pe care 
nu le au. Aşa învaţă Sfânta Scriptură, prin cuvintele 
Mântuitorului: Lăsaţi copiii şi nu-i opriţi să vină la Mine, că a 
unora ca aceştia este împărăţia cerurilor (Matei 19, 14). Deci 
copiii pot intra şi fără botez întru împărăţia cerurilor. In acelaşi 
înţeles a mai grăit Mântuitorul si altă dată: ...De nu vă veţi 
întoarce şi nu veţi fi precum pruncii, nu veţi intra în împărăţia 
cerurilor (Matei 18, 3; Marcu 10, 15; Luca 18, 15-17). 



această orânduire a lui Dumnezeu - de a se boteza - să nu rămână 
neîmplinită de El, Singurul care împlineşte toată dreptatea". 

Iată deci rolul botezului Domnului şi motivele pentru care S-a botezat 
El de la Ioan. Botezul creştin de mai târziu, «cu apă şi cu Duh», se face din 
alte motive si are cu totul alt rost. 

Apostolul Pavel spune chiar direct că copiii sunt sfinţi: Căci 
bărbatul necredincios se sfinţeşte prin femeia credincioasă şi 
femeia necredincioasă se sfinţeşte prin bărbatul credincios. 
Altfel, copiii voştri ar fi necuraţi, dar acum ei sunt sfinţi (1 Cor. 
7, 14). Deci, dacă părinţii sunt sfinţi (creştini botezaţi), atunci 
şi copiii lor sunt sfinţi. 

Preotul: Mai întâi de toate, trebuie ştiut că copiii nu sunt 
sfinţi, pentru că ce este născut din trup, trup este (loan 3, 6); 
deci copiii născuţi numai din trup, nu şi din «apă şi Duh», sunt 
numai trup, cu păcatul lui Adam în ei. Botezul la copii aduce 
spălarea păcatului strămoşesc intrat în lume prin călcarea 
poruncii de către Adam şi Eva în rai (Fac. 3). Precum printr-un 
om (Adam) a intrat păcatul în lume şi prin păcat, moartea, aşa 
şi moartea a trecut la toţi oamenii, pentru că toţi au păcătuit în 
el (Rom. 5, 12). Iar acum: Câţi în Hristos v-aţi botezat, în 
Hristos v-aţi îmbrăcat (Gal. 3, 27) şi iarăşi: Au nu ştiţi că toţi 
câţi în Hristos lisus ne-am botezat, întru moartea Lui ne-am 
botezat? (Rom. 6, 3). 

Aşadar, afundarea de trei ori în apă, în numele Tatălui şi 
al Fiului şi al Sfântului Duh (Matei 28, 19), înseamnă botezul 
în moartea lui Hristos, adică cel nou botezat a murit fată de 
păcatul strămoşesc şi faţă de Legea lui Moise (Rom. 6, 4-23; 7, 
1-6). Şi prin Cruce noul botezat este răstignit faţă de lume şi 
lumea fată de el. 

Încă să ştii si aceasta, că nimeni nu are voie să boteze a 
doua oară pe cei botezaţi în numele Sfintei Treimi şi după 
rânduiala Bisericii dreptmăritoare a lui Hristos, căci zice marele 
Apostol Pavel: un Domn, o credinţă, un botez (Efes. 4, 5). 
Numai dacă au fost botezaţi de eretici (sectari), îi botezăm din 
nou. 



Credinciosul: Dar mai sunt mărturii în Sfânta Scriptură 
din care să se arate că copii sunt păcătoşi şi au nevoie de a se 
curaţi prin Botez? 

Preotul: Ţi-am arătat mai sus mărturii din Sfânta Scriptu- 
ră despre acest lucru. Dar dacă vrei să te lămureşti mai mult în 

această privinţă, caută în Sfânta Scriptură la aceste locuri: Fac. 

3, 6-12; 8, 21; Rom. 3, 10, 12, 23; 5, 12, 19; 1 Tim. 2, 14; 

Iov 15, 14; 25, 4; Isaia 48, 8; 64, 6; loan 3, 6; 111 Regi 8, 46; 

II Parai. 6, 36; Ps. 13, 1, 3-4; 50, 6; 52, 1, 3; 57, 3; 105, 6; 

Pilde 20, 9; Eccl. 7, 21; lacov 3, 2; I loan 1, 8; 5, 19. Sfânta 

Scriptură a arătat că tot omul este păcătos (Rom. 3, 9, 10, 11, 
12), că cel ce se crede fără de păcat este mincinos (I loan 1, 
10); ba şi mai mult, că cei păcătoşi, dacă nu se pocăiesc, devin 

fii ai diavolului (Matei 13, 38; loan 8, 44; I loan 3, 8) şi întru 

totul stricaţi (Fac. 6, 5; Isaia 1, 4, 5, 6; 57, 3; Ier. 6, 28 ş.a.). 



Capitolul 18 

DESPRE 
TAINA SFÂNTULUI MIR 



Dar voi, ungere aveţi 
de la Cel Sfânt şi ştiţi toate 
(IIoan2, 20) 

Taina Sfântului Mir este lucrarea sfântă instituită de 
Iisus Hristos, prin care, ungându-se cu mir sfinţit membre- 
le celui botezat şi rostindu-se cuvintele rânduite: «Pecetea 
darului Sfântului Duh, Amin», se împărtăşeşte primitorului 
harul perfecţionării vieţii duhovniceşti începute prin Botez. 

Această Sfântă Taină a «peceţii Duhului Sfânt», sau 
«ungerea cu Sfântul Mir», se administrează îndată după 
Sfântul Botez, de către episcop, preot sau diacon, noului 
botezat. Această «ungere» cu untdelemn sfinţit a noului 
botezat a fost profeţită prin lacov patriarhul. Pe când acesta 
dormea cu capul pe o piatră, noaptea i S-a arătat Dumnezeu 
în vis deasupra unei scări ce ajungea până la cer, pe care se 
suiau şi se pogorau îngerii lui Dumnezeu. Şi deşteptându-se 
lacov din somn, a zis: Cât de înfricoşător este locul acesta! 
Aceasta nu este alta fără numai casa lui Dumnezeu, aceasta 
este poarta cerului! ...a luat piatra ce şi-o pusese căpătâi, 
a pus-o stâlp şi a turnat pe vârful ei untdelemn (Fac. 28, 
11-18). Ungerea pietrei cu untdelemn închipuie ungerea 
creştinului cu untdelemn sfinţit sau pecetea Sfântului Duh, 
căci zice Sfânta Scriptură: Şi voi înşivă (creştinii), ca pietre 

vii, zidiţi-vă drept casă duhovnicească (I Petru 2, 5; Evrei 3, 
0). «Pietre vii» sunt numiţi creştinii, şi ungerea pietrei cu 
untdelemn de către lacov a însemnat - prin Duhul Sfânt - 
ungerea pietrelor celor vii (a creştinilor) cu untdelemn sfinţit. 
In Legea Veche a lui Moise, numai pe împăraţi aveau 
poruncă preoţii cei mari - arhiereii - să-i ungă cu untdelemn 
sfinţit (1 Regi 10, 1; 16, 1-13), iar aceasta era o profeţie despre 
ungerea creştinilor cu untdelemn sfinţit. In Legea Darului, a 
Noului Testament, această Sfântă Taină a Mirului, a «ungerii», 
era administrată numai de către apostoli, prin punerea 
mâinilor 1 , şi numai celor ce primiseră botezul creştin. Aceasta o 
adevereşte Sfânta Scriptură când zice: Iar apostolii din 
Ierusalim... au trimis la ei pe Petru şi pe loan, care, coborând, 
s-au rugat pentru ei, ca să primească Duhul Sfânt. Căci nu Se 
pogorăse încă peste nici unul dintre ei, ci erau numai botezaţi 
în numele Domnului Iisus. Atunci îşi puneau mâinile peste ei, şi 
ei luau Duhul Sfânt (Fapte 8, 14-17). Din acest text se vede că 
este vorba de împărtăşirea Duhului Sfânt celor ce primiseră 
botezul şi că această împărtăşire o făceau numai Apostolii, prin 
punerea mâinilor (vezi şi Fapte 19, 1-6). Şi marele Apostol 
Pavel adevereşte că această Sfântă Taină se dădea şi pe atunci, 
îndată după botez, când zice: Să nu întristaţi pe Duhul cel Sfânt 
al lui Dumnezeu, întru Care aţi fost pecetluiţi pentru ziua 
răscumpărării (Eres. 4, 30); «ziua răscumpărării» nu este ziua 
învierii Domnului, cum s-ar crede, în care s-a adus răscum- 
părarea obiectivă a lumii, ci ziua în care au fost ei răscumpăraţi 
subiectiv, primind Botezul creştin. Deci «pecetluirea» cu Sfântul 
Duh s-a făcut deodată cu Botezul. 

lată, dar, de ce se dă această mirungere sau «pecetea 
Duhului Sfânt», după botez: întâi, pentru că aşa s-a moştenit de 
la Sfinţii Apostoli, prin Tradiţie; al doilea, pentru că aşa ne ara- 
tă şi Sfânta Evanghelie când zice: întru care şi voi (creştinii), 
auzind cuvântul adevărului, Evanghelia mântuirii voastre, cre- 
zând în El (Iisus), aţi fost pecetluiţi cu Sfântul Duh al făgădu- 
inţei, Care este arvuna moştenirii noastre, spre răscumpărarea 
celor dobândiţi de El şi spre lauda slavei Sale (Efes. 1, 13-14). 



1 Din cauza formei prin care era împărtăşită, această Taină se mai 
chema şi «punerea mâinilor» (Fapte 8, 15-18), spre deosebire de hirotonie, 
ce se chema «punerea mâinilor preoţiei» (I Tim. 4, 14; 5, 22; II Tim. 1, 6). 

Vedeţi dar că întâi se arată credinţa în Evanghelie si în lisus 
Hristos şi apoi se pune pecetea Duhului Sfânt. 

Sectarul: Sfânta Scriptură nu pomeneşte nimic despre o 
taină a Mirului împărtăşită prin ungere cu mir. Ea pomeneşte, 
cel mult, despre punerea mâinilor, dar ortodocşii nu au nimic 
din «punerea mâinilor», în această aşa-zisă Taină. Ea este o 
inovaţie care nu poate fi socotită nici ca provenind de la 
Hristos, nici ca fiind o Taină Sfântă. 

Preotul: Nu este nici o inovaţie, deoarece lucrarea de 
transmitere a Sfântului Duh în om prin această Taină se 
numeşte în Sfânta Scriptură «ungere» (11 Cor. 1, 21-22; 1 loan 
2, 20-27). In aceste locuri, deşi se vorbeşte în special despre 
întărirea lăuntrică prin Duhul Sfânt, totuşi cuvântul «ungere» 
presupune şi ungere externă, prin care se împărtăşeşte harul. Că 
punerea mâinilor peste cei botezaţi şi ungerea cu Mir este una şi 
aceeaşi Taină, se adevereşte prin aceea că Sfinţii Părinţi si 
scriitorii bisericeşti din vechime arată, ca temeiuri scripturistice 
ale Tainei Mirului, locurile din Faptele Apostolilor care vorbesc 
de punerea mâinilor. Prin urmare, atât punerea mâinilor, cât şi 
ungerea cu Mir, sunt apostolice. Apostolii au săvârşit aceasta 
sub ambele forme, mai ales atunci când, răspândindu-se creşti- 
nismul, ei n-au mai putut merge personal la toate comunităţile 
şi au administrat această Taină prin ungerea cu Sfântul Mir. In 
nici un caz nu se poate presupune că practicarea ungerii cu 
Sfântul Mir s-ar fi introdus într-un timp postapostolic, deoarece 
Biserica n-a introdus şi n-a permis nici o schimbare în cele 
orânduite de apostoli. Şi chiar dacă s-ar fi încercat vreo schim- 
bare, s-ar fi născut opoziţii despre care ar fi cu neputinţă să 
n-avem vreo mărturie, dacă ele ar fi existat 2 . 

Esenţialul în această Taină este revărsarea Sfântului Duh, 
ungerea, în acest caz, reprezentând ceva secundar şi fiind iden- 
tică sau sinonimă cu «punerea mâinilor». «Ungerea» şi «punerea 
mâinilor» sunt cuvinte reprezentând două acţiuni care în cazul 
de fată sunt deosebite numai ca formă, dar în fond sunt iden- 
tice, având acelaşi efect. 

Sectarul: Dacă prin Taina Mirungerii se împărtăşeşte 
Sfântul Duh şi dacă ea se aplică numai celor botezaţi, în ce 

Vezi Teologia dogmatică şi simbolică, Manual pentru Institutele 
Teologice, Bucureşti, 1958, voi. II, p. 859. 



măsură mai este ea necesară, de vreme ce cei botezaţi au primit 
la Sfântul Botez pe Sfântul Duh? In acest sens ne lămuresc cu- 
vintele Scripturii: Ce este născut din Duh, duh este (loan 3, 6). 
Despre cei botezaţi zice şi Sfântul Apostol Pavel, că sunt sfinţi: 
...dar v-aţi spălat, dar v-aţi sfinţit, dar v-aţi îndreptat în 
numele Domnului lisus Hristos şi în Duhul Dumnezeului nostru 
(1 Cor. 6, 11). Deci nu mai este nevoie de o altă Taină prin care 
să se împărtăşească Duhul Sfânt, mai ales imediat după Botez. 

Preotul: Foarte mă mir de viclenia voastră, a sectarilor, 
cum stiti a întoarce lucrurile pe dos, numai ca să vă susţineţi 
rătăcirea voastră. Când am vorbit despre Sfântul Botez, dum- 
neata ai zis că Botezul nu este o Taină, ci un simbol, că este o 
lucrare simbolică, care închipuieşte curăţirea de păcate, iar 
acum îmi înşiri citate din Sfânta Scriptură, prin care te sileşti 
să-mi arăţi că Botezul are caracter de Taină si că prin el se dă 
Darul Duhului Sfânt spre curăţirea păcatelor şi spre sfinţire. Şi 
nu sunt acestea neadevărate, dar de mirare este cum stiti voi a 
suci tâlcuirea înţelesurilor Sfintei Scripturi după placul vostru, 
numai ca să vă susţineţi rătăcirea voastră împotriva adevărului. 

La cele ce ai obiectat acum, că Botezul este o Taină prin 
care se primeşte Duhul Sfânt şi că nu mai este nevoie de o altă 
Taină - mai ales imediat după Botez - prin care să se 
împărtăşească Duhul Sfânt, trebuie să ştii că, într-adevăr, 
Botezul şi Mirungerea sunt două Taine ale Bisericii lui Hristos 
deosebite una de alta, dar si darurile Sfântului Duh sunt 
deosebite şi felurite (Rom. 12, 6; 1 Cor. 12, 4-6). Aşa încât, în 
Taina Sfântului Botez se dă darul Sfântului Duh spre iertarea 
păcatului strămoşesc şi a celorlalte păcate, pe când în Taina 
Mirungerii se dă darul Sfântului Duh de a stărui în curăţia 
primită la Botez. Încă prin aceasta Sfântă Taină se dă şi darul 
cunoştinţei, care este unul din cele şapte daruri ale Sfântului 
Duh (Isaia 11,2) 3 . Iar Sfânta Scriptură, arătând acest adevăr, 
zice: Iar voi, ungere aveţi de la Cel Sfânt şi ştiţi toate (1 loan 2, 
20), şi iarăşi: Cât despre voi, ungerea pe care aţi luat-o de la 
El rămâne întru voi şi n-aveţi trebuinţă ca să vă înveţe cineva, 
ci precum ungerea Lui vă învaţă despre toate, şi adevărat este 
şi nu este minciună, rămâneţi întru El, aşa cum v-a învăţat 

3 Vezi Gavriil al Filadelfiei, op. cit., c.7, p. 13. 

(I loan 2, 27). Din aceste cuvinte dumnezeieşti de mai sus 
putem destul de clar a înţelege că ungerea cu Sfântul Mir are o 
mare importanţă pentru mântuirea noastră. 

Mai întâi de toate, prin pecetluire ni se dă Duhul Sfânt, 
Care ne fusese făgăduit si Care este arvuna moştenirii noastre, 
spre răscumpărarea celor dobândiţi de El şi spre lauda slavei 
Sale (Efes. 1, 14; 4, 30). In al doilea rând, ni se dă darul 
cunoştinţei prin care ştim toate lucrurile (1 loan 2, 20, 27). Deci 
«ungerea» ne învaţă toate lucrurile ce trebuie a fi cunoscute 
pentru a ne putea mântui, adică: 

1. să credem statornic în lisus Hristos; 

2. să credem în cuvintele Evangheliei Lui; 

3. să fim ascultători faţă de apostolii Lui (Evrei 13, 17; 
Luca 10, 16; loan 13, 20; 20' 19-21); 

4. să răbdăm până la moarte, când vom fi prigoniţi pentru 
adevărul lui Hristos şi pentru Evanghelia Lui; 

5. să dăm dovadă de aceste virtuţi creştineşti, pentru ca să 
rămână cu noi «ungerea», «pecetea Duhului Sfânt», arvuna luată 
pentru ziua răscumpărării, căci altfel ni se va lua «arvuna» 
înapoi şi nu mai avem răscumpărare. Vin curând; ţine ce ai, ca 
nimeni să nu ia cununa ta (Apoc. 3, 11). 

Prin urmare, iată pe scurt în ce constă puterea Tainei 
Sfântului Mir. 

Formula prin care se împărtăşeşte Taina Sfântului Mir 
este: Pecetea darului Sfântului Duh*. Această formulă este 
alcătuită pe baza textelor biblice care sunt în legătură cu Sfânta 
Taină a Mirungerii, tinându-se seama de fondul si de esenţa sa, 
de partea internă a acestei Sfinte Taine. In Sfânta Scriptură sunt 
texte în care Taina aceasta este numită «pecetluire» (II Cor. 1, 
21-22; Efes. 4, 30) şi în care se spune că prin ea se 
împărtăşeşte darul Sfântului Duh, după cum este scris: Petru a 
zis către ei: Pocăiţi-vă şi să se boteze fiecare dintre voi în 
numele lui lisus Hristos, spre iertarea păcatelor voastre, şi veţi 
primi darul Duhului Sfânt (Fapte 2, 38). 

"Laromano-catolici, această Taină şi până azi o administrează numai 
episcopii - fiecare in eparhia sa - şi nu odată cu botezul, ci în mod greşit 
abia mai târziu, in vizitele lor canonice, când o împărtăşesc la mai mulţi 
odată şi anume tuturor celor ce au depăşit o anumită vârstă şi încă n-au 
primit-o. De obicei este administrată celor ce au depăşit vârsta de 7-14 ani 



Credinciosul: Dar din ce materie văzută se compune 
Sfântul si marele Mir? 

Preotul: Sfântul şi marele Mir se compune din untdelemn 
amestecat cu mirodenii, pregătit (fiert) după o rânduială 
anumită în fiecare an, în primele trei zile din săptămâna 
Patimilor si sfinţit de către Patriarhul tării, joi în aceeaşi 
săptămână, la Sfânta Liturghie. Apoi se împarte episcopilor şi 
tuturor bisericilor. Prin mulţimea mirodeniilor din care e făcut, 
el închipuie mulţimea şi felurimea darurilor şi puterilor 
Sfântului Duh. Sfântul Mir este folosit nu numai la a doua 
Taină, după Botez, ci şi la sfinţirea antimiselor şi a bisericilor 5 . 

Credinciosul: Dar cum se face practic ungerea cu Sfântul 
si marele Mir? 

Preotul: După săvârşirea Botezului, preotul citeşte îndată 
o rugăciune în care roagă pe Dumnezeu să învrednicească pe 
noul botezat de darul ungerii cu Sfântul Mir şi de împărtăşirea 
cu Sfintele Daruri. Apoi îl unge cu Sfântul Mir, făcându-i 
semnul crucii: la frunte, pentru sfinţirea minţii şi a gândurilor; 
la ochi, nări, gură şi urechi, pentru sfinţirea simţurilor; la piept 
şi pe spate, pentru sfinţirea inimii şi a dorinţelor; la mâini şi pe 
picioare, pentru sfinţirea faptelor şi a căilor creştinului. De 
fiecare dată zice cuvintele: „Pecetea darului Sfântului Duh, 
Amin". Aceste cuvinte sunt luate din a doua epistolă a Sfântului 
Apostol Pavel către Corinteni, unde spune: Iar Cel ce ne 
întăreşte pe noi împreună cu voi, în Hristos, şi ne-a uns pe noi, 
este Dumnezeu, Care ne-a şi pecetluit pe noi şi a dat arvuna 
Duhului în inimile noastre (11 Cor. 1, 21-22). 

Ungerea aceasta este deci semnul darului Sfântului Duh, 
Care S-a pogorât în chip văzut asupra Mântuitorului şi asupra 
Sfinţilor Apostoli şi Care acum ni se dă şi nouă, după botez, în 
chip nevăzut. Prin ungere, noul botezat este un creştin adevărat, 
deplin, un nou hristos, adică uns al Domnului, căci cuvântul 
grecesc «hristos», înseamnă «uns» 6 . 

' învăţătura de credinţă Ortodoxă, întreb. 178, p. 331-332. 
6 Ibidem, întreb. 179, p. 332. 

Capitolul 19 

DESPRE TAINA 
SFINTEI ÎMPĂRTĂŞANII 



...dacă nu veţi mânca Trupul Fiului 
Omului şi nu veţi bea Sângele Lui, 
nu veţi avea viaţă în voi 

(Ioan 6, 53) 

Sfânta împărtăşanie (Euharistia sau Cuminecătura) 
este Taina în care, sub chipul pâinii şi al vinului, se 
împărtăşeşte creştinului însuşi Trupul şi Sângele lui lisus 
Hristos, spre iertarea păcatelor şi spre viaţa de veci, 
înfăţişându-se totodată, real şi nesângeros, jertfa de pe 
Cruce a Mântuitorului. 

Această Sfântă Taină a orânduit-o însuşi Domnul nostru 
lisus Hristos, Care, nu numai că a vorbit despre ea, ci a şi 
înfăptuit-o însuşi, în ajunul răstignirii Sale. După ce a mâncat 
cu Apostolii Săi, luând o pâine şi rugându-Se Tatălui ceresc, a 
binecuvântat-o şi, frângând-o, a zis: Luaţi, mâncaţi, acesta este 
Trupul Meu. Apoi a luat un pahar şi, după ce a mulţumit, le-a 
dat ucenicilor, zicând: Beţi dintru acesta toţi, că acesta este 
Sângele Meu, al Legii celei noi, care pentru mulţi se varsă spre 
iertarea păcatelor (Matei 26, 26-28; Marcu 14, 22-24); 
aceasta săfaceţi spre pomenirea Mea (Luca 22, 19-20). 

Iată cum a poruncit Mântuitorul, ca cei ce vor să aibă 
viaţă veşnică, să-1 mănânce Trupul şi să-1 bea Sângele Său sub 



forma pâinii şi a vinului, sfinţite prin slujba sfântă către Tatăl, 
prin rugăciuni şi cântări de laudă (Matei 26, 26-30; Marcu 14, 
22-26). 

Şi această minune a minunilor - ca pâinea şi vinul să fie 
prefăcute în Trupul şi Sângele Domnului, spre a le mânca şi a 
le bea creştinii - s-a dat putere spre a o săvârşi numai apos- 
tolilor Săi - episcopilor şi preoţilor hirotoniţi prin punerea 
mâinilor preoţiei (Filip. 1, 1; I Tim. 4, 14; 5, 17-22; Tit 1, 
3-9). Creştinii, oricât de buni ar fi ei înaintea lui Dumnezeu şi 
oricâte minuni ar face, nu pot săvârşi taina frângerii pâinii, ci 
numai episcopii şi preoţii. Acest lucru este dovedit destul de 
clar şi luminat de Scriptura Vechiului şi Noului Testament. 

Astfel, în Legea Veche, Dumnezeu a orânduit preot pe 
Aaron şi pe fiii fiilor lui din neam în neam, până avea să vină 
Mesia-Hristos, iar cei ce au îndrăznit să slujească fără să fie 
din neamul lui Aaron preotul, au fost pedepsiţi groaznic (Num. 
3, 10; 16, 1-50; 1 Regi 13, 1-14; II Parai. 26, 16-21; I Cor. 
10, 1-12; Iuda 1, 11; Iacov 4, 3; Rom. 15, 4). 

In Noul Testament, Domnul nostru lisus Hristos, schim- 
bând preoţia şi Legea Veche (Evrei 7, 12), a orânduit preoţia 
nouă cu putere de a lucra cele sfinte şi de a ierta păcatele - ca şi 
El însuşi - celor ce se pocăiesc (Ioan 20, 19-23; Apoc. 1, 6; 5, 
10; II Cor. 5, 18-20; I Cor. 4, 1; Ps. 131, 9-16). 

Astfel, această minunată mâncare - Trupul şi Sângele 
Domnului - nu se găseşte nicăieri decât numai la preoţii creştini 
ortodocşi. Cine vrea să se mântuiască, merge la Casa Domnului 
şi i se dă, chiar şi celor ce n-au bani, nefiind nevoie de plată 
(Isaia 55, 1-13; Mal. 1, 11; Apoc. 21, 6; Rom. 5, 14-16). 

Aşadar, trebuie să ştii că ceri Trupul şi Sângele Domnului 
nostru lisus Hristos. Si fie că ai mânca chiar carne si sânge din 
trupul Lui de pe Cruce, fie că mănânci pâinea şi vinul slujite de 
preoţi, acelaşi lucru este. 

Sfântul Apostol Pavel spune: Paharul binecuvântării, pe 
care-l binecuvântăm, nu este, oare, împărtăşirea cu Sângele lui 
Hristos? Ba da. Iar pâinea pe care o frângem, nu este, oare, 
împărtăşirea cu Trupul lui Hristos? Ba da. (I Cor. 10, 16). Va 
să zică nu este o închipuire! Cine nu are această credinţă este 
rătăcit şi nu are mântuire (cf. Rom. 14, 23). Despre acest sânge 

euharistie ni se spune: Sângele lui lisus Hristos, Fiul lui 
Dumnezeu, ne curăţeşte pe noi de orice păcat (1 loan 1,7). 

Trupul şi Sângele Domnului se poate mânca şi mai des, 
atunci când ne ferim de păcate şi când avem viaţă neprihănită şi 
ştiinţa gândului nostru curată şi neosândită, pe când Botezul nu 
se mai poate repeta, după cum este scris (Efes. 4, 5). A ne 
împărtăşi cu Trupul şi Sângele Domnului este chiar poruncă de 
la Dumnezeu, ca toţi - de la prunci până la cei mai bătrâni - să 
se împărtăşească cel puţin de patru ori pe an. Acest lucru ni se 
arată prin închipuire cu mielul pascal din Vechiul Testament 
(leş. 12, 1-28; Num. 9, 1-14). Insă Sfinţii Apostoli - ni se 
istoriseşte - îi împărtăşeau pe creştini în fiecare Duminică, 
deoarece aceia care credeau în lisus stăruiau în învăţătura 
apostolilor şi în comuniune, fiind nelipsiţi de la biserică în toate 
zilele. Pentru aceasta Apostolii frângând pâinea, luau împreună 
hrana cu bucurie şi întru curăţia inimii (Fapte 2, 42-46; 20, 
7-11). 

Mai târziu, Biserica a statornicit ca creştinii să se 
împărtăşească de patru ori pe an, în cele patru posturi. Desigur, 
unii din cei evlavioşi s-au împărtăşit şi de mai multe ori, după 
cum şi astăzi sunt mulţi care se împărtăşesc mai adeseori într-un 
an şi este cu atât mai bine, numai să aibă pregătirea cuvenită, 
căci de câte ori veţi mânca această pâine şi veţi bea acest 
pahar (Trupul şi Sângele Domnului), moartea Domnului 
vestiţi, până când va veni (1 Cor. 11, 26). 

Această Sfântă Taină preoţii o dau noului botezat chiar la 
Botez, după ce a fost uns cu Sfântul Mir, care este pecetea 
Duhului Sfânt. Astfel i se dă copilului Trupul şi Sângele 
Domnului până la vârsta de 7 ani, urmând ca de la această 
vârstă înainte să se spovedească la preotul duhovnic (să-şi 
mărturisească păcatele sale) (cf. 1 loan 1, 9) şi să se vadă dacă 
este vrednic de Trupul şi Sângele Domnului. Pentru cei ce vor 
să se împărtăşească fiind maturi, Sfântul Apostol Pavel 
recomandă ca fiecare să se cerceteze pe sine şi numai apoi - 
după spovedanie şi cu dezlegarea duhovnicului - să se 
împărtăşească cu Trupul şi cu Sângele Domnului. Astfel, 
oricine va mânca pâinea aceasta sau va bea paharul Domnului 
cu nevrednicie, va fi vinovat faţă de Trupul şi de Sângele 
Domnului (1 Cor. 11, 27-29; Evrei 6, 4-6). 

Sectarul: Pâinea si vinul de la «Cina Domnului» sunt 
pâine naturală şi vin natural. Ele numai închipuie sau 
simbolizează Trupul şi Sângele Domnului, fără să fie de fapt. 
Asa a fost chiar si la Cina cea de Taină, ceea ce se vede în 
cuvintele de atunci ale Mântuitorului: Adevărat grăiesc vouă, 
că de acum nu voi mai bea din rodul viţei până în ziua aceea 
când îl voi bea nou, în împărăţia lui Dumnezeu (Marcu 14, 25; 
Matei 26, 29). Deci este vorba de «rodul viţei», ceea ce 
înseamnă că vinul a rămas vin natural şi nu s-a prefăcut în 
Sânge. De aici rezultă că el numai simbolizează Sângele 
Domnului, iar nu si este cu adevărat. 

Preotul: Omule rătăcit de la adevăr si sucit la înţelegere, 
cuvintele de mai sus (Marcu 14, 25; Matei 26, 29) au fost spuse 
de Mântuitorul cu privire la primul pahar care, într-adevăr, 
conţinea vinul natural. Insă Sfânta împărtăşanie a fost aşezată 
de Mântuitorul lisus Hristos după cină, la al doilea pahar, căci 
atunci a zis Mântuitorul: Acest pahar este Legea cea nouă, 
întru Sângele Meu... (Luca 22, 17-20). Deci ceea ce la Marcu 
este incomplet, se completează şi se lămureşte la Luca. Matei 
însă nu vorbeşte decât de un singur pahar, anume de cel 
Euharistie (al Cuminecăturii). La Luca însă observăm că este 
vorba de două pahare, şi că Sfânta împărtăşanie a fost aşezată 
la al doilea pahar. Astfel, cuvintele care se referă la primul 
pahar nu sunt în legătură cu Sfânta împărtăşanie, cum este cazul 
şi cu citatul de la Marcu (14, 25). 

Sectarul: Cuminecătura sau Cina Domnului este o simplă 
cină comemorativă, un ospăţ, un banchet sau o masă 
prietenească la care se consumă pâine şi vin, în amintirea Cinei 
de Taină, a patimii şi a morţii Domnului. Aşa a rânduit 
Mântuitorul, zicând apostolilor Săi: Aceasta să faceţi spre 
pomenirea Mea (Luca 22, 19; 1 Cor. 11, 24-25). Iar Sfântul 
Apostol Pavel zice: ...de câte ori veţi mânca această pâine şi 
veţi bea acest pahar, moartea Domnului vestiţi, până când 
va veni (1 Cor. 11, 26). Scopul este, aşadar, adâncirea 
credinţei şi a evlaviei creştine, prin simbolul ce-1 reprezintă, iar 
nu mâncarea cu adevărat a Trupului şi Sângelui Mântuitorului, 
nici permanentizarea jertfei de pe Golgota. 

Preotul: «Cina Domnului» nu este o simplă comemorare a 
morţii Domnului, cum vi se pare vouă, sectarilor. Căci pâinea 

si vinul de la această «cină» sfântă nu au fost numai simboluri 
ale Trupului şi Sângelui Domnului, ci cu adevărat Trupul şi 
Sângele Său. Mântuitorul ne-a învăţat acest adevăr, căci El nu a 
zis: „Luaţi, mâncaţi, căci pâinea aceasta este un simbol al 
Trupului Meu" sau „vinul acesta este un simbol al Sângelui 
Meu". Nu. Ci a zis: Acesta (pâinea) este Trupul Meu şi acesta 
(vinul) este Sângele Meu (Matei 26, 26-28; Marcu 14,' 22-24; 
Luca 22, 19-20). 

Aşadar, după cum pâinea şi vinul Euharistie nu sunt numai 
nişte simboluri, ci adevărat Trupul şi Sângele Mântuitorului, tot 
astfel si «Cina Domnului» - cum o numiţi voi, sectanţii - nu 
este doar o simplă cină prietenească unde se mănâncă pâine şi 
se bea vin. Ci această Cină a Mântuitorului are caracterul de 
Taină, deoarece prin ea se împărtăşeşte darul Sfântului Duh, 
care iartă păcatele şi sfinţeşte. Totodată, ea are şi un caracter de 
jertfă, pentru că ea întruneşte toate condiţiile unei jertfe: este 
Trupul şi Sângele Domnului care se frânge şi se varsă pentru 
noi, spre iertarea păcatelor. Deci are şi însuşirea de jertfă 
ispăşitoare. Aceste caracteristici fiind de cea mai mare însemnă- 
tate pentru noi, nu trebuie să fie trecute cu vederea sau socotite 
numai nişte simple simboluri. 

Sectarul: Euharistia nu poate să fie o jertfă nesângeroasă 
a Mântuitorului, de vreme ce Mântuitorul S-a adus pe Sine 
jertfă o singură dată, pe Golgota, şi ea nu se mai poate repeta 
niciodată (Evrei 9, 28; 10, 14). Ori, dacă Euharistia ar fi acea 
jertfă, ar însemna că ea se repetă de atâtea ori de câte ori este 
săvârşită Sfânta împărtăşanie, ceea ce ar fi în contradicţie cu 
Sfânta Scriptură. 

Preotul: Într-adevăr, Hristos S-a jertfit o singură dată şi 
jertfa Lui nu se mai repetă, pentru că, de s-ar mai repeta, ar 
însemna că ea n-a avut efectul aşteptat şi ar fi fost asemenea 
jertfelor din Vechiul Testament. Insă de vreme ce ea a avut acel 
efect, orice repetare a ei este fără rost. Până aici suntem de 
perfect acord cu voi. 

Dar din aceasta nu rezultă că Sfânta Euharistie nu poate 
să fie jertfa cea unică a Domnului, de pe Golgota, adusă în chip 
nesângeros. Ea nu repetă jertfa de pe Golgota, ci numai o 
continuă, o actualizează şi o permanentizează, făcând ca roadele 
ei să fie întotdeauna prezente şi vii în sufletul şi trupul nostru, 

până la a doua venire a Domnului. Mântuitorul însuşi ne-a 
îndemnat ca jertfa Trupului şi Sângelui Său - şi în acelaşi timp 
aducerea ei - să nu înceteze până la venirea Sa cea de apoi 
(Luca 22, 19; 1 Cor. 11, 25-26). Pe de o parte se spune că 
jertfa Sa se aduce o singură dată, iar pe de alta, că acea jertfă 
va trebui să o aducem până la venirea a doua. Această contra- 
zicere aparentă cade numai dacă ţinem seama de învăţătura 
noastră, în timp ce prin învăţătura sectară, ea nu poate fi 
înlăturată. Aşadar înţelege, omule nelămurit, care susţii ceea ce 
nu înţelegi, şi ţine minte că Sfânta Euharistie nu repetă jertfa de 
pe Golgota, ci numai o continuă, o accentuează şi o permanenti- 
zează. 

Sectarul: Preoţii sunt oameni păcătoşi şi imorali, fiind 
deci cu neputinţă ca un preot păcătos să poată săvârşi o minune 
ca aceasta, neînchipuit de mare, de a preface pâinea şi vinul în 
Trupul şi Sângele Domnului. 

Preotul: Preoţii, într-adevăr, pot fi păcătoşi şi imorali, 
pentru că şi ei sunt oameni; totuşi, nu toţi sunt atât de păcătoşi 
precum îi învinuiesc sectarii voştri. Un lucru însă trebuie de 
ştiut: nu preoţii sunt cei care prefac pâinea şi vinul în Trupul şi 
Sângele Domnului, ci Duhul Sfânt. Preoţii numai se roagă lui 
Dumnezeu ca să trimită Duhul Sfânt şi să prefacă aceste Sfinte 
Daruri în Trupul şi Sângele Mântuitorului. Oricât de păcătoşi ar 
fi preoţii, au de la hirotonie harul special al Sfântului Duh 
pentru săvârşirea slujbei şi a celor sfinte. Harul acesta nu-1 au 
nici îngerii din cer şi nimeni dintre oameni, afară de preoţi, lată 
de ce le este cu putinţă această minune mai presus de minte şi 
de cuvânt. 

Voi, sectarilor, care sunteţi întunecaţi la minte de 
diavolul, după cum nu puteţi înţelege şi alte taine din Sfânta 
Scriptură, aşa şi puterea acestei Taine rău o răstălmăciţi, spre a 
voastră pierzare. 



Credinciosul: Dar ce pregătire trebuie să facă cei ce vor 
a se împărtăşi cu Sfintele Taine? 

Preotul: Pregătirea pentru Sfânta împărtăşanie este de 
două feluri: trupească şi sufletească. Ea constă din: 

a) Spovedanie (mărturisirea păcatelor), fără de care 
nimeni nu se poate împărtăşi. Numai copiii până la vârsta de 7 
ani sunt scutiţi de spovedanie; 

b) împăcare cu toţi. Să nu fi certat cu nimeni şi să nu ai 
nimic împotriva cuiva; 

c) înfrînarea de la orice poftă (împreunarea trupească) 
cel puţin cu câteva zile înainte 1 şi abţinerea de la mâncare şi 
băutură în ziua împărtăşirii; numai celor bolnavi pe moarte li se 
poate da Sfânta împărtăşanie pe mâncate 2 ; 

d) Citirea pravilei pentru Sfânta împărtăşanie, adică a 
rugăciunilor pregătitoare pentru împărtăşirea cu vrednicie, pe 
care uneori le citeşte preotul în numele credincioşilor, în 
biserică, înainte de împărtăşire 3 (Vezi-le în Ceaslov sau în 
Cartea de Rugăciuni). 

Credinciosul: Dar împărtăşirea bolnavilor cum se face? 

Preotul: Bolnavii pot fi împărtăşiţi de preot şi în afara 
bisericii, pe la casele lor, sau la spital, cu părticele din Sfântul 
Trup, sfinţit anume pentru acest scop în Joia cea mare (a 
Patimilor) şi păstrat în Sfântul Altar, în chivotul de pe Sfânta 
Masă. In aceste cazuri, împărtăşirea se face după o rânduială 
deosebită, înscrisă în Molitfelnic (Rânduială ce se face când se 
va întâmpla a se da foarte grabnic celui bolnav împărtăşirea). 
Nu se poate da însă Sfânta împărtăşanie bolnavilor căzuţi în 
stare de inconştientă, nesimţire sau celor iesiti din minţi, 
nebuni . 



Sfântul Apostol Pavel, în Epistola I către Corinteni, 7, 5; Timotei, 
Episcopul Alexandriei, Can. 5 (la Nic. Milaş, op. cit., trad. p. 152); Sfântul 
Sfântul Simeon al Tesalonicului, Răsp. la întreb. 16, trad. rom. p. 315; 
Tipicul cel Mare (al Sfântului Sava), cap. 34, p. 42. 

2 Sfântul Nichifor Mărturisitorul, Can. 9 (la Nic. Milas, op. cit., 
trad. p. 231). 

3 Despre pravila de cuviincioasă pregătire sufletească şi trupească 
pentru împărtăşire, vezi mai pe larg în Povătuirile din Liturghier, ed. 1987, 
p. 373-374. 

Cf. învăţătură de credinţă Ortodoxă, întreb. 198, p. 340-341. 



Capitolul 20 

DESPRE TAINA POCĂINŢEI 
(SPOVEDANIA) 



Sfârşitul Legii este Hristos 

(Rom. 10, 4) 

Pocăiţi-vă şi credeţi în Evanghelie 

(Marcu 1, 15) 

Pocăinţa este Taina prin care Dumnezeu iartă, prin 
duhovnic, păcatele creştinilor care se căiesc sincer şi se 
mărturisesc înaintea preotului. 

Pocăinţa este, după Sfântul loan Damaschin, întoarcerea 
dintru cea afară de fire la cea după fire, şi de la diavolul către 
Dumnezeu, prin nevoinţă şi osteneală. Altfel spus, ea este 
întoarcerea de bună voie de la greşeală către binele cel 
împotrivă. Pocăinţa are patru părţi: 1. căinţa sau zdrobirea 
inimii; 2. mărturisirea păcatelor prin viu grai; 3. facerea 
canonului; şi 4. dezlegarea păcatelor. Nici un duhovnic nu are 
voie să facă dezlegare aceluia care nu primeşte să facă un 
anumit canon ce i se rânduieşte 1 . 

Pocăinţa, ca Taină, a fost anunţată si instituită de 
Mântuitorul, Care a vestit-o atunci când a spus lui Petru şi, prin 
el, şi celorlalţi apostoli: Şi îţi voi da cheile împărăţiei cerurilor, 
şi orice vei lega pe pământ, va fi legat şi în ceruri; şi orice vei 
dezlega pe pământ, va fi dezlegat şi în ceruri (Matei 16, 19). 

Sfântul Nicodim Aghiorîtul, învăţătură către duhovnic. 

De asemenea, a mai anunţat Pocăinţa când le-a spus tuturor 
apostolilor Săi: Adevărat grăiesc vouă: Oricâte veţi lega pe 
pământ, vor fi legate şi în cer; şi oricâte veţi dezlega pe 
pământ, vor fi dezlegate şi în cer (Matei 18, 18) şi a instituit-o 
după învierea Sa, ca pe una din roadele învierii Sale, când, 
arătându-Se apostolilor Săi, le-a zis: Luaţi Duh Sfânt; cărora 
veţi ierta păcatele, le vor fi iertate şi cărora le veţi ţine, vor fi 
ţinute (Ioan 20, 22-25). 

In legea lui Moise nu exista pocăinţă, ci răzbunare 
împotriva păcătosului, moartea răsplătindu-se cu moarte, 
ucigaşul fiind scos chiar de la altar spre a fi omorât: ...suflet 
pentru suflet, ochi pentru ochi, dinte pentru dinte, mână pentru 
mână, picior pentru picior, arsură pentru arsură, rană pentru 
rană, vănătaie pentru vânătaie (leş. 21, 12-25). Cine purta 
vreo povară pe el sâmbăta sau făcea vreo lucrare, chiar de s-ar 
fi căit şi ar fi făgăduit că nu mai face, nu era iertat, şi trebuia 
neapărat să moară. Cine ar fi făcut foc în casă sâmbăta, nu era 
iertat, ci trebuia omorât (leş. 31, 12-15; Num. 15, 32-36). De 
făcea cineva desfrânare, negreşit trebuia omorât (Lev. 20, 
10-21) si altele de acest fel. 

Astfel era legea dată evreilor. Dar în Legea cea Nouă a 
lui Hristos, Evanghelia sau Legea credinţei (Rom. 3, 27-28), 
oare este tot aşa? Nu. Hotărât, nu. Căci Dumnezeu a trimis pe 
Sfântul loan Botezătorul să strige: Pocăiţi-vă, că s-a apropiat 
împărăţia Cerurilor... Faceţi deci roadă vrednică de pocăinţă 
(Matei 3, 1-8). Cel ce are două haine să dea celui ce nu are şi 
cel ce are bucate să facă asemenea. Vameşilor (un fel de 
perceptori) le spunea: Nu faceţi nimic mai mult peste ce vă este 
rânduit. Ostaşilor, care întrebau şi ei ce să facă spre a fi iertaţi, 
le spunea: ...să nu asupriţi pe nimeni, nici să învinuiţi pe 
nedrept, şi să fiţi mulţumiţi cu solda voastră (Luca 3, 11-14). 

Venind însuşi Hristos, zicea: Pocăiti-vă si credeţi în 
Evanghelie (Marcu 1, 15); Legea şi proorocii au fost până la 
loan; de atunci împărăţia lui Dumnezeu se binevesteşte şi 
fiecare se sileşte spre ea (Luca 16, 16). Pentru că Legea prin 
Moise s-a dat, iar harul şi adevărul au venit prin lisus Hristos 
(loan 1, 17). Iar marele Apostol Pavel ne spune: Sfârşitul Legii 
este Hristos (Rom. 10, 4; 6, 14; 7, 1-6) şi cine crede în lisus 



este prin El iertat de toate lucrurile de care n-a putut fi iertat 
prin Legea lui Moise (Fapte 13, 38-39). 

Pocăinţa a fost prezisă de prooroci, după cum este scris: 
Spune-le: Precum este adevărat că Eu sunt viu, tot aşa este de 
adevărat că Eu nu voiesc moartea (osânda) păcătosului, ci ca 
păcătosul să se întoarcă de la calea sa şi să fie viu. întoarceţi -vă, 
întoarceţi-vă de la căile voastre cele rele! Pentru ce să muriţi 
voi, casa lui Israel (a creştinătăţii)? (lez. 33, 11; Isaia 1, 16-18; 
43, 25-26; 44, 21-23). Şi' prin Osea zice Duhul Sfânt: 
întoarce-te, Israele (creştine), la Domnul Dumnezeul tău, că tu 
te-ai poticnit din pricina fărădelegii tale! Găsiţi rugi de 
pocăinţă, întoarceţi-vă către Domnul şi-l ziceţi Lui: «lartă-ne 
orice fărădelege, ca să ne bucurăm de milostivirea Ta şi să 
aducem, în loc de tauri, lauda buzelor noastre...» (Osea 14, 
2-3). In psalmi, de asemenea, se vorbeşte mult despre iertarea 
prin pocăinţă. 

Pocăinţa constă în întoarcerea la Hristos si la învăţătura 
Evangheliei Sale; în întoarcerea de la calea cea rea la cea bună, 
adică pe calea Bisericii. Pocăinţa constă în a fugi de calea cea 
rea a desfătărilor şi a umbla pe calea cea strâmtă şi aspră (Matei 
7, 13-14). Pocăinţa constă în a-ţi părea rău de relele pe care le-ai 
făcut şi să te hotărăşti să nu le mai faci (II Petru 2, 20-22). 
Pocăinţa constă în a-ţi mărturisi păcatele la preot (I loan 1, 
9; Luca 17, 11-14; lo'an 20, 19-23; Matei 16, 18-19; 18, 18; 
Fapte 19, 18). 

Pildă de iertare a păcatelor prin preot a arătat Domnul în 
iertarea slăbănogului (Matei 9, 1-8), a femeii păcătoase (Măria 
Magdalena) (Luca 7, 36-50), la întoarcerea fiului risipitor 
(Luca 15, 11-32), în neosândirea femeii care a fost prinsă în 
desfrânare (Ioan 8, 1-11). 

In scurt, după cum însuşi Domnul nostru lisus Hristos 
arată, Fiul Omului a venit să caute şi să mântuiască pe cel 
pierdut, să caute oaia pierdută, să mântuiască pe cei păcătoşi ce 
se pocăiesc, (Matei 18, 11-14), căci nu cei sănătoşi au nevoie 
de doctor, ci cei bolnavi (Matei 9, 12, Luca 19, 1-10). Idealul 
credinţei creştine este ca nimeni să nu mai păcătuiască, însă 
spune Sfântul Evanghelist Ioan: Copiii mei, acestea vi le scriu, 
ca să nu păcătuiţi, şi dacă va păcătui cineva, avem Mijlocitor 
către Tatăl, pe lisus Hristos cel drept. El este jertfa de ispăşire 

pentru păcatele noastre, dar nu numai pentru ale noastre, ci şi 
pentru ale lumii întregi. Adică jertfa ce se face în Sfântul Altar, 
la biserică (I Ioan 2, 1-2). 

Sectarul: Mărturisirea păcatelor cu pocăinţă nu trebuie 
făcută preotului, ci celorlalţi credincioşi; ea nu trebuie să fie 
secretă, ci dimpotrivă, publică. Aşa reiese din cuvintele 
Scripturii: Mărturisiţi-vă deci unul altuia păcatele şi vă rugaţi 
unul pentru altul... (lacov 5, 16). 

Preotul: Numai cei ce au darul preoţiei pot săvârşi 
această Taină, pentru că numai apostolilor - şi, prin ei, 
urmaşilor lor care au darul preoţiei - le-a încredinţat 
Mântuitorul puterea şi dreptul de a ierta şi de a ţine păcatele, de 
a lega şi a dezlega (Matei 16, 19; 18, 18 şa.). Iar în ceea ce se 
spune «unul altuia» (lacov 5, 16), «unul» înseamnă credinciosul 
care se pocăieşte şi cere dezlegarea păcatelor şi «altuia» 
înseamnă preotul, care primeşte pocăinţa credinciosului. Când 
marele Apostol Pavel a predicat Evanghelia lui Hristos în Efes, 
mulţi dintre cei ce crezuseră veneau să se mărturisească si să-si 
spună faptele lor (Fapte 19, 18). Dar la cine veneau, decât 
numai la marele Apostol Pavel, spre a primi de la el iertarea 
păcatelor. Fiindcă numai apostolii lui Hristos au primit o putere 
ca aceasta, de a lega sau a dezlega păcatele oamenilor. 

Iarăşi vedem că Sfântul Apostol Pavel a excomunicat şi 
iarăşi a primit în Biserică - după ce s-a pocăit - pe cel ce 
făptuise un mare păcat în Corint (vezi 1 Cor. 5 şi 11 Cor. 2, 
5-11). Acelaşi Apostol Pavel a dat satanei pe Imeneu şi pe 
Alexandru, scoţându-i pe ei din împărăţia lui Dumnezeu, care 
este Biserica, şi dându-i pe ei diavolului, ca să se înveţe să nu 
hulească (1 Tim. 1, 20). Aşadar, puterea de a lega şi a dezlega 
păcatele oamenilor, precum şi puterea disciplinară în Biserica 
Sa, Hristos a dat-o sfinţilor Săi ucenici şi apostoli, iar nu la toţi 
oamenii de rând, asa cum rău si sucit înţelegeţi voi, sectarii. La 
dreapta judecată a lui Hristos veţi vedea cine a primit puterea 
pe pământ, dată de El, spre a dezlega şi a ierta păcatele 
oamenilor, dar atunci va fi prea târziu. 

Sectarul: Mărturisirea trebuie făcută direct lui Dumnezeu, 
şi nu preoţilor. Căci noi trebuie să zicem cu psalmistul, adresân- 
du-ne de-a dreptul lui Dumnezeu: Miluieşte-mă, Dumnezeule, 
după mare mila Ta şi, după mulţimea îndurărilor Tale, şterge 



fărădelegea mea. Mai vârtos mă spală de fărădelegea mea şi de 
păcatul meu mă curăţeşte. Că fărădelegea mea eu o cunosc şi 
păcatul meu înaintea mea este pururea (Ps. 50, 1-4). Acelaşi 
psalmist zice, adresându-se, de asemenea, direct lui Dumnezeu: 
Păcatul meu l-am cunoscut şi fărădelegea mea n-am ascuns-o, 
împotriva mea. Zis-am: «Mărturisi-voi fărădelegea mea 
Domnului»; şi Tu ai iertat nelegiuirea păcatului meu (Ps. 31, 5). 
Iată deci că mărturisirea păcatelor trebuie făcută direct lui 
Dumnezeu, iar nu preotului. 

Preotul: Văd că dumneata eşti surd cu totul la cele ce ai 
auzit până acum. Dumneata nu crezi nici în Hristos după 
dreapta credinţă şi nici în puterea dată de El apostolilor şi 
urmaşilor lor în Biserica Sa. Ti-am arătat în cele de mai sus că 
nu toţi oamenii au putere de a lega şi a dezlega păcatele 
oamenilor şi, prin urmare, nu la oricine ne putem mărturisi 
păcatele noastre spre a primi dezlegare şi iertare. 

La toate acestea te-ai făcut mut şi surd şi nu mi-ai răspuns 
cele ce se cuvenea. Iar acum vii cu alte citate din psalmi, pe 
care le aduci unde nu este cazul. într-adevăr, asa era în Vechiul 
Testament, unde mărturisirea se făcea direct lui Dumnezeu, 
căci în altă formă nu se putea face. Dar mărturisirea aceasta era 
numai o pocăinţă, iar nu o Taină a pocăinţei, de vreme ce în 
Legea Veche nici preoţia nu era o Taină prin care preoţii să fi 
primit de la Dumnezeu puterea de «a lega» sau «a dezlega», de 
«a ierta» sau de «a ţine» păcatele oamenilor. Aceste două Taine 
s-au instituit de-abia în Noul Testament, anume după învierea 
Domnului şi după ce El a trimis în lume pe Duhul Sfânt cu 
darurile Sale sfintitoare. 

Cu toate acestea, chiar si în Vechiul Testament se 
întâlnesc cazuri când mărturisirea păcatelor nu se făcea direct 
lui Dumnezeu. Aşa, de pildă, însuşi Psalmistul David s-a 
mărturisit lui Natan Proorocul (II Regi 12, 12), iar Aaron s-a 
mărturisit cu căinţă lui Moise, si nu direct lui Dumnezeu (Num. 
3, 11-22). Iată deci că şi în pocăinţa Vechiului Testament exista 
posibilitatea mărturisirii indirecte. 

Sectarul: Iertarea păcatelor vine direct de la Dumnezeu, 
nu prin mijlocirea preoţilor, căci aşa ne-a învăţat Mântuitorul să 
cerem: Şi ne iartă nouă greşelile noastre... (Matei 6, 12). De la 
Dumnezeu direct au primit iertare: slăbănogul din Capernaum 

(Marcu 2, 5; Luca 5, 20), femeia păcătoasă în casa lui Simon 
(Luca 7, 48), vameşul în templu (Luca 18, 13), tâlharul pe 
cruce (Luca 23, 43) ş.a. Nici unul dintre aceştia nu a avut 
nevoie de mijlocirea preoţilor spre a primi iertarea. Tot aşa, 
nici noi nu avem nevoie de preoţi şi de mijlocirea lor pentru 
noi. 

Preotul: Ca si mai înainte, tot asa si acum ai adus nişte 
citate din Sfânta Scriptură prin care ţi se pare că poţi să susţii 
rătăcirea în care petreci împreună cu toţi cei asemenea ţie. Dar 
nu este deloc asa cum gândeşti dumneata. Textele de mai sus nu 
au nimic de-a face cu Taina Pocăinţei si cu mărturisirea 
păcatelor la preot, căci ele se referă la întâmplări petrecute pe 
vremea când încă Mântuitorul nu instituise nici Pocăinţa ca 
Taină şi nici preoţia cu putere de a lega şi a dezlega păcatele. 
Pe atunci Mântuitorul încă era de fată si deci, ca un Dumnezeu 
adevărat, El însuşi făcea dezlegările de păcate. Noi ştim că 
această putere a dat-o apostolilor Săi abia după învierea Sa cea 
din morţi, când li S-a arătat si le-a zis: Pace vouă! Precum M-a 
trimis pe Mine Tatăl, şi Eu vă trimit pe voi. Şi zicând acestea, a 
suflat asupra lor şi le-a zis: Luaţi Duh Sfânt! Cărora veţi ierta 
păcatele, le vor fi iertate şi cărora le veţi ţine, vor fi ţinute 
(loan 20, 21-23). Vezi că tot aşa şi darul sfmţitor al Sfântului 
Duh, cât şi puterea de a ierta, abia după înviere a fost dat 
apostolilor. 

Deci textele aduse de dumneata aici sunt explicate de la 
sine. Iar în ce priveşte rugăciunea - sau mai bine-zis cuvintele 
din rugăciunea «Tatăl nostru» -, prin care ne adresăm direct lui 
Dumnezeu pentru iertarea păcatelor, ele nu înlătură mijlocirea 
preoţilor în dezlegarea păcatelor prin Taina Pocăinţei, pentru că 
nici nu au legătură cu această Taină. Noi putem cere de la 
Dumnezeu iertarea păcatelor şi în afară de Taina Pocăinţei. 
Aceasta o putem cere direct, în orice pocăinţă şi în orice 
rugăciune, mai ales atunci când făgăduim să facem fapte bune, 
după cum este cazul aici, când zicem în continuare: ...precum 
şi noi iertăm greşiţilor noştri. 

Iertarea unor păcate se poate obţine şi altfel decât prin 
Taina Pocăinţei şi prin rugăciunea preoţilor. De pildă, prin 
rugăciune, căinţă, fapte bune etc. Insă Taina Pocăinţei este un 
mijloc mult mai sigur şi mai la îndemână. Iertarea prin ea este 

totală, în măsura în care şi ea este completă, de la temelia ei 
nelipsind nici faptele care atrag de la Dumnezeu mila şi 
iertarea: rugăciunea, postul, evlavia, dragostea ş.a. In plus, în 
ea obţinem şi dezlegarea prin puterea pe care însuşi Mântuitorul 
a dat-o apostolilor Săi şi, prin aceştia, urmaşilor lor. Astfel, 
textele de mai sus nu contrazic învăţătura şi practica noastră 
privitoare la Taina Pocăinţei, în care preoţii duhovnici dau 
dezlegarea. 

Sectarul: Nu trebuie să ne mărturisim preoţilor, deoarece 
ei nu pot ierta păcatele, căci scris este: Cine poate să ierte 
păcatele decât unul Dumnezeu? (Luca 5, 21). 

Preotul: Într-adevăr, numai Dumnezeu poate ierta păca- 
tele. Dar în însăşi Taina Pocăinţei, nu preotul este cel ce iartă 
păcatele, ci tot Dumnezeu, prin mijlocirea preotului. Dumnezeu 
este izvorul şi Stăpânul Darului, al puterii de a ierta păcatele, 
preotul fiind numai un administrator al acestui dar. Deci şi noi, 
la mărturisire, nu de la preot primim dezlegarea, ci de la 
Dumnezeu, prin harul Său pe care îl administrează preotul. 
Preotul este acela care numai transmite sau mijloceşte darul. 

Sectarul: Preoţii sunt oameni păcătoşi şi este cu neputinţă 
ca un păcătos să ierte păcatele altora sau ca un preot să poată 
ierta păcatele cuiva în dezlegarea ce o dă când săvârşeşte Taina 
Pocăinţei. 

Preotul: Adevărat este că preoţii sunt oameni păcătoşi ca 
toţi oamenii, după cum la fel de adevărat este că nu numai 
oamenii păcătoşi, dar nici chiar cei drepţi nu pot ierta păcatele 
cuiva. Dar - după cum ai văzut - în Taina Pocăinţei nu preotul 
iartă prin puterea sa păcatele penitentului, ci harul lui 
Dumnezeu prin mijlocirea preotului. Harul nu este al său, ci al 
lui Dumnezeu (11 Cor. 4, 7) şi, chiar păcătos fiind, preotul 
poate avea acest dar. Căci şi Apostolul Petru a fost păcătos, 
fiindcă s-a lepădat de Domnul şi învăţătorul său, şi totuşi a 
primit acest dar. De asemenea, 1-a primit şi Apostolul loan, 
deşi el însuşi mărturiseşte că nu există om fără de păcat (1 loan 
1,8; Apoc. 15, 4). Iar Apostolul Pavel se socoteşte cel dintâi 
dintre păcătoşi (1 Tim. 1, 15). 

In aceeaşi situaţie poate fi şi preotul. Dincolo de păcatele 
sale, de care va răspunde însuşi, are în el darul pe care 1-a 

primit prin Taina Preoţiei, de a lega şi a dezlega păcatele 
(Matei 18, 18; loan 20, 21-23). 

* * * 

Credinciosul: Dar cum trebuie făcută mărturisirea păcate- 
lor, adică spovedania? 

Preotul: Mărturisirea păcatelor înaintea duhovnicului 
trebuie a se face astfel: 

a) Să fie completă, adică să cuprindă toate păcatele făcute 
de la ultima spovedanie, şi să nu ascundă nimic din cele 
făptuite; 

b) Să fie sinceră şi făcută de bunăvoie; 

c) Să fie secretă (făcută în taină); 

d) Trebuie făcută cu umilinţă şi cu zdrobire de inimă, 
adică cu părere de rău pentru păcatele săvârşite şi cu dorinţă 
sinceră de a nu le mai săvârşi. Simpla mărturisire sau înşirare a 
păcatelor fără pocăinţă adevărată şi fără hotărârea de îndreptare 
nu aduce iertarea păcatelor, căci zice Domnul: De nu vă veţi 

pocăi, toţi veţi pieri la fel (Luca 13, 5). Totul este ca, de la o 
mărturisire până la alta, creştinul să se ostenească a-şi îndrepta 
cât mai mult viata, desăvârsindu-se în virtute 2 . 

Credinciosul: Dar când si de câte ori trebuie să ne 
spovedim? 

Preotul: Spovedania nu este legată de termene sau de 
soroace anumite din cursul anului. Putem alerga la duhovnic ori 
de câte ori si oricând simţim nevoia de a ne uşura sufletul de 
povara păcatelor, sau de a primi mângâierea Harului şi 
nădejdea iertării. Cu cât ne spovedim mai des, cu atât este mai 
bine. 

De obicei însă spovedania este legată de posturi. De 
aceea, porunca a patra a Bisericii ne învaţă să ne mărturisim 
păcatele de patru ori pe an, adică în cele patru posturi: al 
Paştelui, al Crăciunului, al Sfintei Marii şi al Sfinţilor Apostoli. 
Cei mai evlavioşi pot a se spovedi în fiecare lună, iar ceilalţi, 
cel puţin o dată pe an, şi anume în Postul Păresimilor 3 . 



2 învăţătura de credinţă Ortodoxă, întreb. 187, p. 335. 
J Ibidem, întreb. 188, p. 335-336. 



Capitolul 21 

DESPRE TAINA PREOŢIEI 
(HIROTONIA) 



Adevărat grăiesc vouă: Oricâte 
veţi lega pe pământ, vor fi legate şi în 
cer, şi oricâte veţi dezlega pe pământ, 
vor fi dezlegate şi în cer 

(Matei 18, 18; loan 20, 22-23) 

Din această pricină, îţi amintesc 
să aprinzi şi mai mult din nou harul 
lui Dumnezeu, care este în tine, prin 
punerea mâinilor mele 

(II Tim. 1, 6) 



Preoţia (hirotonia) este Taina în care, prin punerea 
mâinilor arhiereilor şi prin rugăciune, se împărtăşeşte persoa- 
nei anume pregătite harul care dă puterea de a învăţa cuvân- 
tul lui Dumnezeu, a săvârşi Sfintele Taine şi a conduce pe 
credincioşi la mântuire (Matei 18, 18; 28, 19; loan 20, 21-23). 
In vechime, numărul treptelor preoţeşti era de şapte: 1. 
portarii şi următorii lor; 2.jurătorii; 3. citeţii; 4. ipodiaconii; 
5. diaconii; 6. preoţii; 7. episcopii 1 . Despre aceste trepte şi 
rânduieli bisericeşti din vechime aminteşte si can. X din 
Antiohia, precum şi can. IV al Sin. al Vl-lea Ecumenic ş.a. 

1 Sfântul Ignatie Teoforul, Trimiterea către Antiohvm şi Tâlcuirea 
celor şapte Taine te Gavriil, Mitropolitul Filadelfiei dm Monemvasia, trad. 
Veniamin Costachi, Mitropolitul Moldovei, Iaşi, 1807, cap. 3, p. 38. 



288 



CĂLĂUZA IN CREDINŢA 



ORTODOXA 



DESPRE TAINA 



PREOŢIEI 



289 



In Sfânta şi dumnezeiasca Scriptură se recunosc trei trepte 
ale preoţiei: episcopii, preoţii şi diaconii (Tit 1, 5-9; I Tini. 5, 
19-22; Fapte 20, 17, 28; 6, 'l-6; 8, 26-40 ş.a.). Aceste trei 
trepte ale preoţiei primesc sfinţirea prin «hirotonie» sau 
«punerea mâinilor preoţiei» (1 Tim. 4, 14; Fapte 6, 6 ş.a.). Iar 
celelalte trepte inferioare nu sunt grade ierarhice în Biserică, ci 
doar distincţii, grade administrative sau numai onorifice. Ele nu 
sunt de drept dumnezeiesc, ci de drept omenesc şi sunt acordate 
de episcopi, tot prin rugăciuni şi punerea mâinilor, dar nu prin 
Taina «hirotoniei», ci prin ierurgia «hirotesiei». Astfel de grade 
onorifice sau administrative există în fiecare treaptă a preoţiei, 
ca de exemplu: la treapta de episcop există: arhiepiscop, 
mitropolit, mitropolit-primat sau patriarh; la treapta de preot: 
sachelar, protoiereu, iconom, iconom-stavrofor (purtător de 
cruce); la treapta diaconiei: arhidiacon sau protodiacon. 

Noi învăţăm iarăşi că în Biserică sunt două feluri de 
membri, deosebiţi între ei: preoţii (sau păstorii) şi credincioşii 
(sau turma). In Biserică, nu oricine dintre credincioşi poate fi 
preot, ci numai cei care sunt chemaţi de Dumnezeu şi cărora li 
s-a împărtăşit darul preoţiei prin Sfânta Taină numită «punerea 
mâinilor preoţiei» sau «hirotonia». Iar această Taină se 
administrează numai celor chemaţi, care au calităţile cerute de 
Sfânta Scriptură (1 Tim. 3, 1-8). 

învăţătura sectarilor despre preoţie este cu totul alta şi 
străină de adevăr, ei luând din Sfânta Scriptură unele texte care 
se referă la preoţia generală, ca de exemplu: Şi voi înşivă, ca 
pietre vii, zidiţi-vă drept casă duhovnicească, preoţie sfântă... 
(1 Petru 2, 5). Şi l-ai făcut Dumnezeului nostru împărăţie şi 
preoţi, şi vor împăraţi pe pământ (Apoc. 5, 10). Şi iarăşi: ...ci 
vor fi preoţi ai lui Dumnezeu... (Apoc. 20, 6); sau: Iar voi 
sunteţi seminţie aleasă, preoţie împărătească, neam sfânt..., 
(I Petru 2, 9); sau: De veţi asculta glasul Meu şi de veţi păzi 
legământul Meu, dintre toate neamurile îmi veţi fi popor ales, 
că al Meu este tot pământul. îmi veţi fi Mie preoţie 
împărătească şi neam sfânt... (leş. 19, 5-6). Şi iarăşi: ...voi 
veţi fi numiţi preoţi ai Domnului, slujitori ai Dumnezeului 
nostru (Isaia 61, 6) ş.a. 

Aşadar sectarii, analizând şi comparând aceste texte 
biblice care se referă la preoţia generală şi tâlcuindu-le sucit şi 



rău - ca şi pe altele ale Sfintei Scripturi -, caută prin ele să 
atace adevărata preoţie canonică şi ierarhia cea rânduită de 
Dumnezeu în Biserica lui Hristos. 

Pentru a putea răspunde cât mai complet rătăcirilor 
sectare este nevoie ca mai întâi să cercetăm istoria din vechime 
şi apoi să coboram la Noul Testament şi la Legea Darului. 
Astfel se vede că deşi Dumnezeu, prin Moise, a zis către 
poporul israelit că el li va fi preoţie împărătească şi că ei vor 
forma Biserica lui Dumnezeu, dacă vor păzi aşezământul 
încheiat cu El, totuşi, încă în Vechiul Testament, chiar 
Dumnezeu Însuşi a instituit preoţia (leş. 40, 12-15). Se înţelege 
clar că preoţia generală, de care s-a amintit în textele de mai 
sus - prin care tot poporul este numit preoţie împărătească şi 
neam sfânt (leş. 19, 5-6; 28, 41-43) -, nu era tot una cu aceas- 
tă preoţie instituită de Dumnezeu ca o preoţie conducătoare, 
aleasă de El numai din neamul lui Aaron. Preoţia conducătoare 
a poporului a ţinut de genealogia lui Aaron până la venirea lui 
Hristos. 

Această preoţie avea chemarea de la Dumnezeu (leş. 28, 
1-3); această preoţie se făcea printr-o anumită slujbă de sfinţire 
şi o ceremonie religioasă, după cum mărturiseşte Sfânta 
Scriptură în această privinţă: ...să aduci pe Aaron şi pe fiii lui 
la uşa cortului adunării... şi să-l ungi şi să-l sfinţeşti, ca să-Mi 
fie preot. Să aduci şi pe fiii lui... şi să-i ungi, cum ai uns pe 
tatăl lor, ca să-Mi fie preoţi, şi această ungere îi va sfinţi preoţi 
pentru totdeauna în neamul lor (leş. 40, 12-15; Lev. 8 ş.a.). 
Deci, prin ungere şi sfinţire, Aaron a fost consacrat mare preot, 
iar fiii lui ca preoţi. De asemenea, ca ajutoare ale preoţilor la 
serviciul divin - după porunca lui Dumnezeu - s-au consfinţit 
leviţii (Num. 3, 6). 

îndeplinirea unor anumite ierurgii cădea numai în seama 
acestei ierarhii instituite de Dumnezeu. Astfel, regele Osea, 
îndrăznind să săvârşească acte pe care nu le puteau face decât 
preoţii, a fost lovit de Dumnezeu cu lepră (11 Parai. 26, 16-23). 
Pe Core, pe Datan şi pe Aviron, care s-au ridicat împotriva 
acestei ierarhii bisericeşti puse de Dumnezeu, i-a înghiţit 
pământul de vii (Num. 16). Pe împăratul Saul 1-a lepădat 
Dumnezeu de la împărăţie ca pe un nebun şi a murit străpuns de 

sabia lui, pentru că a adus jertfă lui Dumnezeu în locul 
preotului (I Regi 13, 1-14; 31, 1-6). 

Aşadar, se vede lămurit că alt lucru se înţelege prin 
preoţia generală, prin care Sfânta Scriptură înţelege tot 
poporul, numindu-1 preoţie împărătească şi neam sfânt (leş. 19, 
5-6) şi cu totul altceva a fost preoţia cea instituită de 
Dumnezeu, din neamul lui Aaron, pe care, cu porunca lui 
Dumnezeu, Moise a împărţit-o în trei trepte: arhierească, 
preoţească şi levitică (leş. 28, 1-3). Dar tot Dumnezeu însuşi a 
fost Acela Care, în vremurile profetice, cu şapte sute de ani 
înainte de Hristos, a arătat că va veni vremea când El îsi va 
alege preoţii, nu numai din seminţia lui Levi şi din urmaşii lui 
Aaron, ci, în general, dintre credincioşi: ...Eu vin să strâng la 
un loc popoarele şi toate limbile. Ele vor veni şi vor vedea 
slava Mea, şi le voi da un semn (Sfânta Cruce). Şi pe cei 
scăpaţi cu viaţă îi voi trimite către popoare... şi la aceste 
neamuri ei (Sfinţii Apostoli) vor vesti slava Mea. Şi din toate 
neamurile vor aduce pe fraţii voştri prinos Domnului... în 
muntele cel sfânt al Meu, la Ierusalim... Şi din ei voi lua preoţi 
şi leviţi, zice Domnul (Isaia 66, 18-21) 2 . 

Din cele de până aici se poate vedea că în Legea Veche 
alta a fost preoţia generală, prin care tot poporul se cheamă 
„preoţie împărătească şi neam sfânt" (leş. 19, 5-6) şi cu totul 
alta a fost preoţia cea conducătoare în Biserică sau ierarhia 
bisericească, instituită de însuşi Dumnezeu prin Moise şi 
Aaron. In scurt, s-au amintit pedepsele groaznice cu care au 
fost pedepsiţi de la Dumnezeu cei ce au îndrăznit a se atinge de 
lucrurile acestei preoţii, nefiind aleşi de Dumnezeu şi neavând 

2 Sectarii, obiectând contra preoţiei, caută să slăbească însemnătatea 
acestei profeţii despre preoţie, raportând-o la timpul de după înfricoşata 
judecată şi sfârşitul lumii de acum. Pentru a justifica această părere a lor, 
sectarii se referă la versetul 22 din acelaşi capitol al Proorocului Isaia, în 
care se spune că: Precum cerul cel nou şi pământul cel nou pe care le voi 
face, zice Domnul, vor rămânea înaintea Mea, aşa va dăinui totdeauna 
seminţia voastră şi numele vostru. Dar această părere este respinsă de 
versetul 23 al aceluiaşi capitol, unde zice: din lună nouă în lună nouă şi din 
zi de odihnă în zi de odihnă vor veni toţi şi se vor închina înaintea Mea... 
Evident că această închinare va avea loc înainte de judecata viitoare, fiindcă 
după aceasta nu va mai fi nici zi şi nici noapte, nici săptămână şi nici lună 
(Apoc. 21, 23-25; 22, 5). 



chemare de la Dumnezeu ca şi Aaron (Evrei 5, 4; Luca 6, 12- 
18), iar la sfârşit s-a arătat proorocia marelui Prooroc Isaia, 
referitoare la preoţia Legii Darului, pe care o va alege 
Dumnezeu din toate popoarele pământului. 

In cele ce urmează, să vedem cum a fost instituirea si 
aşezarea de către Mântuitorul a preoţiei Noului Testament şi cu 
ce puteri a înzestrat El această preoţie nouă şi desăvârşită, care 
este după rânduiala lui Melchisedec, fiindcă slujeşte lui 
Dumnezeu cu pâine şi cu vin (Evrei 7, 1-3). 

Hristos fiind sfârşitul Legii (Rom. 10, 4), venind în lume, 
a aşezat mai întâi noua preoţie, pentru că, odată fiind schimbată 
preoţia, numaidecât trebuia să aibă loc şi schimbarea Legii 
(Evrei 7, 12). Deci întâi preoţia s-a rânduit şi apoi Legea. Dar 
iată cum a instituit şi aşezat Hristos ierarhia preoţiei Legii 
Darului (Noului Testament). El Şi-a ales din mulţimea 
ucenicilor mai întâi doisprezece ucenici pe care i-a chemat 
Apostoli (Luca 6, 13-16; Matei 10; Marcu 3, 13-19) şi apoi 
alţi şaptezeci de ucenici (Luca 10, 1-24). Iar mai pe urmă 
Apostolii au aşezat în Biserică şi şapte diaconi (Fapte 6, 3-6). 

Pe cei doisprezece apostoli, Mântuitorul i-a învăţat cum 
să boteze şi ei botezau poporul chiar în timpul când Domnul 
propovăduia Evanghelia, căci se spune: Deşi lisus nu boteza El 
însuşi, ci ucenicii Lui (loan 4, 1-2). Pe aceşti doisprezece 
apostoli i-a învăţat cum să ungă pe bolnavi cu untdelemn şi să 
scoată din oameni pe demoni (Marcu 6, 7-13; lacov 5, 14-15). 
Pe cei doisprezece apostoli i-a învăţat cum să se roage şi să facă 
frângerea pâinii - Liturghia de astăzi (Matei 26, 26-28; Marcu 
14, 22-23; Luca 22, 19-20). La aceşti doisprezece apostoli pe 
care şi-1 alesese (Fapte 1, 2), li S-a arătat adeseori după 
învierea Sa, timp de 40 de zile, şi i-a învăţat cele pentru 
împărăţia lui Dumnezeu, adică felul cum să facă slujbele (Fapte 
1, 3). Peste aceşti doisprezece apostoli, în ziua întâi a 
săptămânii (Duminica) la cincizeci de zile după înviere 
(Cincizecime), S-a pogorât Duhul Sfânt în chip de limbi ca de 
foc, îmbrăcându-i cu putere de sus, spre a propovădui 
Evanghelia (Fapte 2, 1; Luca 24, 48-49; Fapte 1, 5). 

Pe aceşti doisprezece apostoli i-a trimis, după înviere, să 
facă ucenici din toate neamurile, să-i boteze în numele Tatălui 
si al Fiului si al Sfântului Duh si să-i înveţe să păzească cele ce 

lor le-a poruncit (Matei 28, 19-20). După pogorârea Duhului 
Sfânt, înmulţindu-se numărul creştinilor, Sfinţii Apostoli, din 
îndemnul Duhului Sfânt, au rânduit, prin rugăciune către Dum- 
nezeu şi prin punerea mâinilor pe capul celor aleşi (hirotonia) 
treptele ierarhiei bisericeşti - diaconi, preoţi şi arhierei (Fapte 
6, 1-6; 8, 14-17; 13, 1-3; 14, 3; 20, 17-28; 1 Petru 5, 1-4; 
Apoc. 1, 6; 5, 10; 11 Tim. 1, 6; 1 Tim. 4, 14). 

Episcopilor (Filip. 1, 1) li s-a poruncit să hirotonească 
dintre creştini pe unii diaconi şi preoţi, iar pe alţii la treapta 
episcopiei (Tit 1, 5; 1 Tim. 5, 21-22; 3, 1-13; Tit' 1, 6-7). Pe 
aceşti episcopi şi preoţi îi numeşte Dumnezeu şi «slujitori» şi 
«iconomi (ispravnici) ai Tainelor lui Dumnezeu» (1 Cor. 4, 1; 
Tit 1, 7), robi puşi peste alţi robi (Matei 24, 45). Aceşti 
episcopi şi preoţi sunt lucrătorii cărora le-a încredinţat Domnul 
via - lumea creştină - să o lucreze în locul celor din Legea 
Veche (Matei 21, 33-43). Episcopii şi preoţii sunt slugile ce 
pregătesc masa şi amestecă vinul şi cheamă lumea la mântuire 
(Pilde 9, 2-6; Matei 22, 1-14). Aceştia se mai numesc şi 
părinţi şi învăţători întru Hristos (1 Cor. 4, 15). 

De aceştia au creştinii poruncă să asculte si să facă cele ce 
îi învaţă, căci aceştia vor da socoteală pentru sufletele lor 
(Evrei 13, 17; 1 Tes. 5, 12-13). Pe aceşti episcopi şi preoţi îi 
numeşte Domnul Hristos «sarea pământului» (Matei 5, 13). Pe 
aceştia îi aseamănă cu o femeie îmbrăcată cu soare (Hristos) cu 
douăsprezece stele împodobită pe cap (adică cu învăţăturile 
celor doisprezece apostoli) (Efes. 2, 20; Apoc. 12, 1) şi cu luna 
sub picioare (adică lumea creştină care este sub ascultarea 
episcopilor şi a preoţilor). 

Acestora le-a dat Hristos-Dumnezeu puterea de a ierta 
păcatele celor ce vor mântuirea sufletelor (loan 20, 19-23; 
Fapte 19, 18). Aceştia au cheile împărăţiei cerurilor şi puterea 
să încuie şi să descuie, să lege şi să dezlege (Matei 16, 18-19). 
Acestora le este dat să cunoască tainele împărăţiei cerurilor 
(Matei 13, 10-11). Despre aceşti episcopi şi preoţi s-a proorocit 
că vor fi preoţi ai lui Dumnezeu, îmbrăcaţi cu mântuire (Ps. 
131, 16; Isaia 66, 21; Ier. 23, 3-5). Cu aceştia S-a făgăduit 
Domnul nostru lisus Hristos să fie în toate zilele, până la 
sfârşitul veacului. Amin! (Matei 28, 20). 



Sectarul: Preoţia nu este o taină care să poată fi împăr- 
tăşită numai unora, ci este universală. Toţi credincioşii au darul 
preoţiei şi deci oricare credincios poate îndeplini slujba preo- 
ţească, după cuvântul Scripturii: Şi voi înşivă, ca pietre vii, 
zidiţi-vă drept casă duhovnicească, preoţie sfântă, ca să aduceţi 
jertfe duhovniceşti, bineplăcute lui Dumnezeu, prin lisus 
Hristos... (1 Petru 2, 5). Iar voi sunteţi seminţie aleasă, preoţie 
împărătească, neam sfânt, popor agonisit de Dumnezeu, ca să 
vestiţi în lume bunătăţile Celui ce v-a chemat din întuneric, la 
lumina Sa cea minunată (1 Petru 2, 9). Apoi în alte locuri 
spune: Şi ne-a făcut (lisus Hristos) pe noi împărăţie, preoţi ai 
lui Dumnezeu şi Tatăl Său... (Apoc. 1, 6). Şi l-ai făcut 
Dumnezeului nostru împărăţie şi preoţi, şi vor împăraţi pe 
pământ (Apoc. 5, 10). 

Din aceste locuri ale Sfintei Scripturi rezultă limpede că 
preoţia nu poate fi rezervată numai unora, ci o au toţi credin- 
cioşii. 

Preotul: Omule rătăcit, surd si orb la înţelegerea celor 
bune, în cele de mai sus ţi-am arătat pe larg că, cuvintele ce le 
aduci aici nu se referă la preoţia cea instituită de Dumnezeu, ci 
la preoţia cea universală (generală). De asemenea, ţi-am arătat 
că alta este preoţia cea obştească si universală si alta este 
preoţia cea instituită direct de Dumnezeu, ca ierarhie şi preoţie 
conducătoare. Apoi cu numeroase mărturii din Sfânta Scriptură, 
atât cea Veche, cât şi cea Nouă, am arătat darurile, puterile şi 
atribuţiile acestei preoţii ca ierarhie superioară şi conducătoare 
a Bisericii lui Hristos. Mă minunez foarte, cum, după atâta nor 
de mărturii scripturistice, încă ai rămas surd şi neînţelegător şi 
mai vii cu acele citate biblice care n-au nici o legătură cu 
preoţia cea instituită şi aşezată de Hristos în Biserica Sa, ci se 
referă la preoţia obştească sau universală, iar nicidecum la 
preoţia instituită de Mântuitorul, ca preoţie canonică şi 
conducătoare în Biserică. 

Voi, sectarilor, v-ati făcut asemenea idolilor din Vechiul 
şi Noul Testament, care, după mărturia Sfintei Scripturi, ochi 
au şi nu vor vedea; urechi au şi nu vor auzi (Ps. 134, 16-17; 
Isaia 40, 18-20; 44, 9-20; Ier.' 10, 2-6 ş.a.). Voi, întunecaţilor 
sectari, care sunteţi neghinele ţarinii lui Hristos (lumii creştine), 
v-ati făcut asemenea lui lannes si lambres si staţi împotriva 

adevărului, fiind oameni stricaţi la minte şi netrebnici pentru 

credinţă (II Tim. 3, 8). Asemenea v-aţi făcut lui Datan, lui 

Core şi lui Aviron, care s-au împotrivit lui Moise şi lui Aaron 

preotul, zicându-le: Destul! Toată obştea şi toţi cei ce o 

alcătuiesc sunt sfinţi şi Domnul este între ei. Pentru ce vă 

socotiţi voi mai presus de adunarea Domnului? (Num. 16, 1-4). 

Dar şi-a deschis pământul gura sa şi i-a înghiţit pe ei şi casele 

lor, pe toţi oamenii lui Core şi toată averea lor (Num. 16, 32). 

încă si foc a ieşit de la Domnul si a mistuit pe cei două sute 

cincizeci de bărbaţi care au tămâiat (v. 35). După aceea a grăit 

Domnul cu Moise şi a zis: Spune lui Eleazar, fiul preotului 

Aaron, să adune cădelniţele cele de aramă ale celor arşi şi 

focul străin să-l arunce afară... (v. 37). Dar pentru ce aceste 

pedepse groaznice? Pentru că şi aceia, ca şi voi sectarii de azi, 

ziceau: ...toată obştea şi toţi cei ce o alcătuiesc sunt sfinţi (v. 

3), şi prin urmare, socoteau că nu mai au nevoie de preoţia lui 

Aaron, cea pusă de Dumnezeul lor. 

Apoi, dacă voi, sectarii, ziceţi că preoţia nu este o taină, 
atunci pentru ce se spune în Sfânta Scriptură că ea constă în 
împărtăşirea de la Duhul Sfânt a unui dar deosebit? Iată ce scrie 
Sfântul Apostol Pavel lui Timotei, pe care îl aşezase ca 
înlocuitor al său (episcop) în părţile Efesului: Nu fii nepăsător 
faţă de harul care este întru tine, care ţi s-a dat prin proorocie, 
cu punerea mâinilor mai-marilor preoţilor (1 Tim. 4, 14). Şi 
altă dată: ...îţi amintesc să aprinzi şi mai mult din nou harul 
lui Dumnezeu, care este în tine, prin punerea mâinilor mele 
(II Tim. 1, 6). De aici se vede că preoţia este un dar deosebit, 
împărtăşit prin lucrarea de sfinţire în această formă văzută; deci 
preoţia este Taină. 

Iar dacă preoţia nu este taină, pentru ce sectarii zic 
asemenea nouă că cel ce a primit la ei preoţia („ordinaţiunea") 
nu o poate pierde? Şi iarăşi, dacă preoţia nu este taină - adică 
nu este un dar deosebit al Sfântului Duh -, atunci ce nu poate 
pierde cel ce are la ei preoţia? Căci dacă preoţia nu ar fi nimic, 
cel ce o are nu ar avea ce pierde... Câtă viclenie se vede şi aici: 
când este vorba de preoţia noastră ortodoxă, aşezată de 
Mântuitorul şi de Sfinţii Apostoli, ea nu este nimic, iar 
„ordinaţiunea" (preoţia sectarilor) nu mai poate fi pierdută de 
cel ce o are, căci o deţine ca pe un dar veşnic. 



Iarăşi vedem că sectarii, în baza citatului de la I Petru 2, 
5, se socotesc a fi „preoţi sfinţi" şi a aduce lui Dumnezeu prin 
lisus Hristos „jertfe duhovniceşti". Pe temeiul acesta, ei caută 
sa demonstreze că si fără persoane ierarhice, credincioşii - ca 
pietre vii - pot să zidească templu duhovnicesc sau biserică prin 
„jertfe duhovniceşti". Dar cuvintele din acest citat nicidecum 
nu confirmă ideea lor. 

Jertfele duhovniceşti pe care le poate aduce fiecare creştin 
ortodox sunt deosebite, după cum se vede din Sfânta Scriptură, 
constând în dispoziţia sufletului către pocăinţă, în părerea de 
rău pentru păcate: Jertfa lui Dumnezeu: duhul umilit; inima 
înfrântă şi smerită Dumnezeu nu o va urgisi (Ps. 50, 18); în 
laudă şi rugăciune (Ps. 49, 15); în milă: Milă voiesc, iar nu 
jertfă (Matei 9, 13); de asemenea, facerea de bine şi 
întrajutorarea nu le daţi uitării; căci astfel de jertfe sunt bine 
plăcute lui Dumnezeu (Evrei 13, 16). Ele mai constau în 
aducerea de bună voie a trupurilor noastre ca jertfă: Vă îndemn, 
deci, fraţilor, ...să înfăţişaţi trupurile voastre ca pe o jertfă vie, 
sfântă, bine plăcută lui Dumnezeu, ca închinarea voastră cea 
duhovnicească... (Rom. 12, 1); jertfele cer ca creştinii să nu-şi 
facă mădularele lor arme ale nedreptăţii şi ale păcatului, ci să se 
înfăţişeze pe ei înaintea lui Dumnezeu ca vii, sculaţi din morţi, 
şi mădularele lor să fie arme ale dreptăţii înaintea lui Dumnezeu 
(Rom. 6, 13). 

In sfârşit, jertfa supremă creştină sau adevărata ardere 
de tot este mucenicia pentru credinţa cea întru Hristos, despre 
care apostolul a scris lui Timotei: că eu de-acum mă jertfesc 
(II Tim. 4, 6). Astfel de jertfe duhovniceşti sfinte se pot aduce 
lui Dumnezeu în Biserica lui Hristos, căci zice apostolul: Şi de 
se va lupta cineva... nu ia cununa, dacă nu s-a luptat după 
legile jocului (II Tim. 2, 5). 

Dar aceste jertfe duhovniceşti nu pot înlocui darurile ha- 
rului divin, primite de credincioşi în Tainele săvârşite de păstori 
- cum este de pildă Taina Botezului sau a împărtăşaniei -, fără 
de care, după cuvântul lui Dumnezeu, nimeni nu poate moşteni 
viata de veci. 

Sectarul: Cei ce săvârşesc slujba preoţească (predicatorii) 
nu trebuie să fie oameni învăţaţi, pentru că nici Apostolii n-au 
fost învăţaţi la şcoli înalte. Mântuitorul a spus chiar că Dumnezeu 

ascunde celor învăţaţi si ştiutori tainele împărăţiei cerurilor si le 
descoperă numai celor neştiutori (Matei 11, 25). Sfântul Apos- 
tol Pavel citează cuvintele lui Dumnezeu, zicând: Pierde-voi 
înţelepciunea înţelepţilor şi ştiinţa celor învăţaţi voi nimici-o 
(Isaia 29, 14), şi apoi adaugă: Au n-a dovedit Dumnezeu nebună 
înţelepciunea lumii acesteia? (1 Cor. 1, 19-20). Unui predica- 
tor, Dumnezeu îi descoperă ceea ce trebuie să ştie şi nu are deci 
trebuinţă de ştiinţă (învăţătură) omenească şi de şcoli înalte 
(Matei 'l0, 19-20; 'loan 14, 26; 16, 13; I loan 2, 20-27). 

Preotul: Într-adevăr, Apostolii n-au fost oameni învăţaţi 
în şcoli, ba chiar dintre cei mai simpli şi neştiutori pescari 
galileeni. Dar Dumnezeu le-a descoperit lor - fie direct, prin 
gura Mântuitorului, fie prin inspiraţie de la Duhul Sfânt - 
învăţătura sfântă si adevărurile de credinţă (1 Cor. 2, 10; 11, 
23; 11 Cor. 12, 1; Gal. 1, 12 ş.a.), dându-le şi priceperea 
necesară. Deci ei nu aveau nevoie de scoală si de învăţătura 
omenească de la oameni. Nu tot asa stau lucrurile cu ceilalţi 
oameni, adică cu credincioşii de rând, căci iată ce a zis 
Mântuitorul către apostoli: ...vouă vi s-a dat să cunoaşteţi 
tainele împărăţiei cerurilor, pe când acelora nu li s-a dat 
(Matei 13, 11). 

Ar fi de neînţeles ca prin textele de mai sus, aduse de 
dumneata, să fie osândită adevărata ştiinţă şi înţelepciune, când 
ştim, de pildă, că apostolul neamurilor a fost un om cu şcoală 
înaltă, după cum el însuşi ne mărturiseşte (Fapte 22, 3, 25-29) 
si cum rezultă din scrierile sale, care vădesc un autor cultivat, 
cu un stil superior, cu cunoştinţe temeinice, având o logică şi o 
dialectică de fier. Cu toate acestea, a fost chemat la apostolat 
chiar de Mântuitorul, si cine nu ştie cât de mare folos ne este 
nouă, celor de azi, ştiinţa şi înţelepciunea lui? 

Deci cum ar fi putut să osândească chiar el însuşi ştiinţa 
cea adevărată pe care o avea şi el? Sutaşul Cornelie (Fapte 10, 
1), losif din Arimateea (Luca 23, 50), Nicodim (loan 3, 1) ş.a. 
sunt cazuri care arată luminat că ştiinţa cea adevărată (corectă) 
nu este osândită şi nici măcar dispreţuită, aşa cum vi se pare 
vouă, sectarilor. Insă există „ştiinţă" şi „înţelepciune" care 
depărtează pe om de Dumnezeu şi acestea sunt false şi osândite, 
iar nu adevărata ştiinţă si învăţătură, mai ales teologică, care ne 
învaţă cunoştinţa amănunţită a Sfintei Scripturi si a lui Dumnezeu. 



Oare nu însuşi Mântuitorul ne-a poruncit să ne îndeletnicim cu 
această învăţătură când a zis: Cercetaţi Scripturile, că socotiţi 
că în ele aveţi viaţă veşnică. Şi acelea sunt care mărturisesc 
despre Mine (loan 5, 39)? Dacă este un păcat a învăţa, apoi ar 
însemna că este păcat şi a cerceta Sfintele Scripturi, prin care 
învăţăm noi cele spre mântuire (Luca 16, 29-31). 

Sectarul: Preoţii trebuie să fie fără prihană, nebeţivi, 
blânzi, nelacomi ş.a. (1 Tim. 3, 3-6; Tit 1, 7-9). Or, mulţi 
dintre preoţii voştri sunt tocmai dimpotrivă, asemenea cu 
păcătoşii de rând: beţivi, lacomi, zgârciţi etc. Pentru acestea ei 
nu merită nici o ascultare si nici o cinste. 

Preotul: Într-adevăr, mulţi preoţi nu sunt aşa cum ar 
trebui să fie si nici noi nu zicem că sunt sfinţi. Totuşi, nu toţi 
sunt aşa de vinovaţi şi de păcătoşi cum sunt acuzaţi de voi, 
sectarii. Dar voi puteţi afirma că predicatorii voştri sunt sfinţi şi 
fără de prihană? Numai Dumnezeu ştie si cunoaşte desăvârşit 
aşezarea fiecărui suflet. De ce vă faceţi voi judecători înainte de 
vreme? (Matei 7, 1-2; Luca 6, 37; Rom. 14, 10-13; lacov 3, 
1; 5,9). 

In al doilea rând, lucrarea liturgică a preoţilor nu este în 
legătură cu viaţa lor morală, ci cu darul Sfântului Duh pe care 
l-au primit ei în Taina Preoţiei (a hirotoniei) (1 Tim. 4, 14; 11 
Fim. 1, 6 ş.a.). Fariseii erau şi ei păcătoşi, ba chiar dintre cei 
mai mari, numai că încercau să se ascundă de fata oamenilor, 
asa cum faceţi si voi, sectarii, care în fata oamenilor vreţi să vă 
arătaţi sfinţi, dar pe ascuns sunteţi mai păcătoşi decât toţi 
oamenii. Mântuitorul, ca un adevărat Dumnezeu, văzând cele 
ascunse ale fariseilor, după dreptate i-a mustrat, dar n-a dat 
acest drept şi oamenilor de rând, cărora le-a zis: .. .toate câte vă 
vor zice vouă (fariseii), faceţi-le şi păziţi-le, dar după faptele 
lor nu faceţi, că ei zic, dar nu fac (Matei 23, 3). Faceţi ce zic 
ei, dar nu faceţi ce fac ei. Acest răspuns să vă fie şi vouă, 
sectarilor, care învinuiţi pe preoţii noştri de imoralitate şi nu 
vreţi să vă vedeţi bârna din ochii voştri (Matei 7, 3-4). 

Sectarul: In dar aţi luat, în dar să daţi (Matei 10, 8). Aşa 
le-a spus Mântuitorul apostolilor Săi, când i-a trimis să predice 
Evanghelia şi să vindece pe cei bolnavi prin puterile şi darurile 
minunate cu care i-a înzestrat. Preoţii însă nu fac nimic în dar, 

ci iau plată pentru orice slujbă a lor. Deci ei calcă porunca 

Mântuitorului si de aceea nu pot fi recunoscuţi ca trimişi ai Lui. 

Preotul: Preoţii nu iau plata aceasta pentru darul pe care 

îl au sau pe care îl împărtăşesc, ci pentru munca lor, căci 

vrednic este lucrătorul de plata sa (Luca 10, 4-7; Matei 10, 9- 

14). Şi marele Apostol Pavel zice în această privinţă: Cine 

slujeşte vreodată în oaste cu solda lui? Cine sădeşte vie şi nu 

mănâncă din roadă ei? Sau cine paşte o turmă şi nu mănâncă 

din laptele turmei? Nu în felul oamenilor spun eu acestea. Nu 

spune oare şi legea acestea? Căci în Legea lui Moise este scris: 

«Să nu legi gura boului care treieră». Oare de boi se îngrijeşte 

Dumnezeu? Sau într-adevăr pentru noi zice? Căci pentru noi s-a 

scris: «Cel ce ară trebuie să are cu nădejde, şi cel ce treieră, 

cu nădejdea că va avea parte de roade...». Au nu ştiţi că cei ce 

săvârşesc cele sfinte mănâncă de la templu şi cei ce slujesc 

altarului au parte de la altar? Tot aşa a poruncit şi Domnul 

celor ce propovăduiesc Evanghelia, ca să trăiască din 

Evanghelie (1 Cor. 9, 7-14). lată deci că întreţinerea preoţilor 

este un drept al acestora, care este în conformitate cu Vechiul 

Testament şi cu porunca Mântuitorului. 

Sectarul: Preoţii nu trebuie să poarte îmbrăcăminte 
specială, cum purtau din mândrie fariseii şi cărturarii, fapt 
pentru care Mântuitorul i-a osândit (Matei 23, 5). De asemenea, 
nu li se cere nicăieri în Biblie să poarte barbă şi să-şi lase părul 
lung, aşa cum îşi mai lasă şi azi unii dintre preoţi. Sfântul 
Apostol Pavel spune: Nu vă învaţă oare însăşi firea, că necinste 
este pentru un bărbat să-şi lase părul lung? (I Cor. 11, 14). 
Astfel preoţii, chiar şi prin portul lor, se poartă împotriva 
cuvintelor Domnului si a firii înseşi. 

Preotul: Mântuitorul n-a osândit îmbrăcămintea şi portul 
fariseilor si cărturarilor, căci acestea fuseseră rânduite în 
Vechiul Testament (Num. 15, 38; Deut. 22, ,12), ci a osândit 
trufia acestora, deoarece nu purtau cele prescrise dintr-un 
sentiment de evlavie, ci numai din mândrie. De altfel, pe atunci 
încă nu existau preoţi ai Noului Testament şi deci cuvintele de 
mustrare adresate de către Mântuitorul fariseilor si cărturarilor 
nu pot fi nicidecum considerate ca adresate preoţilor Noului 
Testament. 



In ce priveşte citatul din Sfântul Apostol Pavel, el are, de 
asemenea, alt înţeles, nereferindu-se la preoţi. Din el, dar mai 
ales din context (I Cor. 11, 1-16) se arată următoarele: capul 
descoperit - după credinţa de atunci - simbolizează indepen- 
denţa, iar capul acoperit arată supunerea sub stăpânirea cuiva. 
Bărbatul nu are un stăpân peste el, şi de aceea el trebuie să-şi 
tină capul descoperit. Femeia, având ca stăpân pe bărbat, nu 
poate sta cu capul descoperit. In caz că ar sta astfel, ar dovedi 
nesupunere, cum făceau numai cele văduve şi cele stricate. Prin 
aceasta ele şi-ar necinsti capul - adică pe bărbatul lor - sau s-ar 
necinsti pe ele însele, arătându-se ca având o purtare uşuratică, 
de desfrânate. Părul lor e o podoabă, dar fiindcă ele au aici de 
stăpân pe bărbat, nu au voie să-1 lase descoperit. Iar faptul că 
preoţii poartă haine lungi şi îmbrăcăminte specială, acest lucru 
este cu totul altceva; îmbrăcămintea lor este un semn distinctiv 
şi simbolic, amintind haina lungă a Mântuitorului, numită 
«hiton» (loan 19, 23; leş. 28, 4). Iar dacă preoţii poartă uneori 
culioane (episcopii au mitre), o fac după exemplul preoţilor din 
Testamentul Vechi (vezi leş. 28, 4-40; Lev. 8, 9-13). 

Ei poartă barbă şi păr lung după modelul nazireilor din 
Vechiul Testament (Num. 6; Jud. 13, 5). Hristos însuşi a fost şi 
nazireu, nu numai nazarinean (Matei 2, 23), iar Sfântul Apostol 
Pavel a avut şi el asupra sa această făgăduinţă de nazireu (Fapte 
18, 18; 21, 20-24). Câtă vreme ţineau această juruinţă, nazireii 
nu-si tundeau părul si barba. Preoţii Noului Testament au si ei 
juruinţă asupră-le, pe care - ca şi nazireii Vechiului Testament 
- o exprimă şi prin această formă exterioară a părului lung al 
capului şi prin barbă. Vezi şi la Levitic că Dumnezeu 
porunceşte preotului să nu-şi radă (tundă) capul şi să nu-şi 
reteze barba (Lev. 21, 5). 

lată, aşadar, pentru ce preoţii poartă îmbrăcăminte spe- 
cială, barbă şi părul lung. Aşa au purtat proorocii, patriarhii, 
apostolii si însuşi Domnul nostru lisus Hristos si asa trebuie să 
purtăm şi noi, preoţii Legii Darului. 



Credinciosul: Dar cine are dreptul de a săvârşi hirotoniile 
si hirotesiile? 



călăuză In 

Preotul: Am arătat mai sus, dar fiindcă nu ai înţeles clar, 
le repet. Atât hirotesiile premergătoare diaconiei, cât şi 
hirotoniile, se săvârşesc numai de Episcop (Arhiereu). 

Credinciosul: Dar unde se săvârşesc hirotoniile şi 
hirotesiile? 

Preotul: Atât hirotoniile cât şi hirotesiile, după sfintele 
canoane, se săvârşesc în biserică 3 . Anume, hirotoniile înlăuntrul 
altarului, înaintea Sfintei Mese, iar hirotesiile se fac în fata 
altarului, pe locul dinaintea uşilor împărăteşti . 

Credinciosul: Dar în ce vreme a slujbei se săvârşesc 
hirotoniile si hirotesiile? 

Preotul: Hirotonia preotului şi a arhiereului se săvârşeşte 
numai la Liturghia deplină, adică la Liturghia Sfântului Ioan 
Gură de Aur sau la cea a Sfântului Vasile cel Mare; hirotonia 
diaconului se poate face şi la Liturghia Darurilor mai înainte 
sfinţite 5 . Nu se pot hirotoni mai multe persoane pentru aceeaşi 
treaptă la o Liturghie; iar hirotesii se pot face mai multe la una 
şi aceeaşi Liturghie (mai mulţi citeţi sau ipodiaconi) 6 . Hirotonia 
diaconului se face după sfinţirea Darurilor, şi anume după ce 
arhiereul zice ecfonisul: „Si să fie milele Marelui 
Dumnezeu...". Hirotonia preotului se face înainte de sfinţirea 
Darurilor (după Heruvic), iar a arhiereului se face mai înainte, 
şi anume după cântarea „Sfinte Dumnezeule" 7 . 



Canonul 37 al Sfântului Teofil al Alexandriei. 
4 Cf. învăţătura de credinţă Ortodoxă, întreb. 200-201, p. 341-342. 
'Sfântul Simion al Tesalonicului, Răsp. la întreb. 25, trad rom p 
318 şi Arhieraticonul (ed. 1926, p. 12). 

Idem, Răsp. la întreb. 39, trad. rom., p. 322. 

Cf. învăţătura de credinţă Ortodoxă, întreb. 202, 

Capitolul 22 

DESPRE TAINA NUNTII 

(CUNUNIA) 

Ce a împreunat Dumnezeu, 
omul să nu despartă 

(Matei 19, 6) 

Nunta este Taina prin care un bărbat şi o femeie, 
învoindu-se în mod liber să trăiască împreună toată viaţa, 
pentru a se ajuta reciproc pe calea mântuirii, pentru a 
naşte şi a creşte prunci, primesc prin preot harul care le 
sfinţeşte legătura şi ajută la împlinirea scopului lor. 

Taina Nuntii sau a Cununiei a orânduit-o Dumnezeu chiar 
de la întemeierea lumii, după ce a făcut pe primul om, când a 
zis: Nu este bine să fie omul singur; să-i facem ajutor potrivit 
pentru el (Fac. 2, 18). Şi îndată Dumnezeu i-a făcut omului 
femeie din oasele şi carnea lui (Fac. 2, 21-24), după chipul şi 
asemănarea Sa; a făcut bărbat si femeie. Si Dumnezeu i-a 
binecuvântat, zicându-le: Creşteţi şi vă înmulţiţi (Fac. 1, 27-28). 
Binecuvântarea dată de Dumnezeu primilor oameni înainte de a 
se însoţi unul cu altul, o numim în Ortodoxie «cununie», 
înfăptuindu-se atunci când un bărbat şi o femeie se duc la 
biserică cerând preotului să-i binecuvinteze în numele Domnului. 
Astfel exprimat, putem spune că primii oameni au fost cununaţi 
direct de Dumnezeu, înainte de a se însoţi - Dumnezeu având 
în vedere lucrul acesta -, pentru ca însoţirea lor să nu fie o 
desfrânare. 

Păcătuind primii oameni faţă de Dumnezeu prin călcarea 
poruncii şi mâncând din pomul oprit (Fac. 2, 15-17), Dum- 
nezeu i-a scos afară din grădina raiului celui pământesc (Fac. 3, 
1-24). După potop, când Noe cu fiii săi şi cu soţiile lor au ieşit 
din corabie, iarăşi i-a binecuvântat Dumnezeu, zicându-le: 
Creşteţi şi vă înmulţiţi şi umpleţi pământul (Fac. 9, 1). După 
aceasta, Dumnezeu a mai binecuvântat pe Avraam (Fac. 22, 
17), apoi pe Isaac (Fac. 26, 1-4), iar prin Isaac, Dumnezeu a 
binecuvântat pe lacov (Fac. 27, 1-29). Apoi Dumnezeu a dat 
prin Moise o binecuvântare lumească si israelitilor, dacă vor 
păzi toate poruncile şi toate legile date lor; iar dacă nu le-ar fi 
ţinut toate erau blestemaţi (Deut. 28, 1-15). 

In Legea lui Moise, omul avea dreptul să-şi ia soţie şi, 
dacă aceasta nu-i mai plăcea, îi dădea la mână o scrisoare 
(«carte de despărţire»), şi aşa o lăsa şi-şi putea lua alta, pe care 
- dacă nu-i mai plăcea - de asemenea putea s-o îndepărteze 
(Deut. 24, 1-4; Matei 5 31; 19, 7). 

Venind în lume înţelepciunea lui Dumnezeu, Cuvântul 
întrupat (loan 1, 1-14), Şi-a zidit casa Sa întărind-o pe cei şapte 
stâlpi (Pilde 9, 1). Într-adevăr, Domnul nostru lisus Hristos, 
prin şapte Taine a venit să împlinească tot ce a fost proorocit în 
Lege şi în prooroci (Matei 5, 17; 11, 13), căsătoria fiind şi ea 
aşezată ca un stâlp al credinţei, ca o Taină a învăţăturii 
Dumnezeului şi Mântuitorului nostru. Astfel, schimbând Legea 
lui Moise (Evrei 7, 12) cu Legea credinţei (Rom. 3, 27), adică 
Legea cea Nouă (Matei 26, 26-28; Marcu 1, 15; Gal. 6, 2), El 
a schimbat şi beteşugul rânduielii căsătoriei Legii Vechi (Evrei 
8, 7-13), care nici nu avea binecuvântarea cerului 1 , şi avea şi 
neajunsul că omul îşi putea lăsa soţia din orice pricină. Deci, în 
Vechiul Testament, Dumnezeu mustră acest rău obicei al 
iudeilor, spunându-le: Păstraţi-vă deci viaţa voastră; iar tu nu 
fi viclean cu femeia tinereţilor tale. Căci eu urăsc alungarea 
femeii... (Mal. 2, 15-16). ' 

Venind Domnul Hristos spre a îndrepta toate strâmbă- 
tăţile, spunea celor ce îl ascultau: S-a zis iarăşi (celor din 
vechime): «Cine va lăsa pe femeia sa, să-i dea carte de 
despărţire». Eu însă vă spun vouă: Că oricine va lăsa pe femeia 

'Este vorba de faptul că cei din Legea Veche nu erau sub har (n. ed.). 



sa, în afară de pricină de desfrânare, o face să săvârşească 

adulter, şi cine va lua pe cea lăsată, săvârşeşte adulter (Matei 

5, 31-32). Altădată, fariseii au venit la lisus ca să-L ispitească 

si l-au zis: Se cuvine, oare, omului să-şi lase femeia sa pentru 

orice pricină? Răspunzând, El a zis: N-aţi citit că Cel ce i-a 

făcut de la început, i-a făcut bărbat şi femeie? Şi a zis: Pentru 

aceea va lăsa omul pe tatăl său şi pe mama sa şi se va însoţi cu 

femeia sa şi vor fi amândoi un trup. Aşa încât nu mai sunt doi, 

ci un trup. Deci, ce a împreunat Dumnezeu, omul să nu 

despartă. Ei l-au zis Lui: Pentru ce, dar, Moise a poruncit să-i 

dea carte de despărţire şi să o lase? El le -a zis: Pentru 

învârtoşarea inimii voastre... dar din început nu a fost aşa. Iar 

Eu zic vouă că oricine va lăsa pe femeia sa, în afară de pricină 

de desfrânare, şi se va însura cu alta, săvârşeşte adulter; şi 

cine s-a însurat cu cea lăsată, săvârşeşte adulter (Matei 19, 

3-9). Astfel, prin Hristos căsătoria este ridicată pe o treaptă 

superioară: El face din ea Taină. 

Sectarul: Nicăieri în Sfânta Scriptură nu ni se spune că 
nunta sau căsătoria este o Taină, în înţeles ortodox. Voi, 
ortodocşii, din toate întâmplările cuprinse în Evanghelie faceţi 
câte o Taină. 

Preotul: Chiar dacă Mântuitorul nu ne spune direct acest 
lucru - că nunta este o Taină -, este de ajuns că ea ne este 
înfăţişată ca atare; căci nici despre celelalte Taine nu ni se 
spune deschis că sunt Taine. Dar aici nu era nevoie să ni se 
spună acest lucru, de vreme ce ele sunt înfăţişate ca lucrări 
văzute prin care se împărtăşeşte harul cel nevăzut al lui 
Dumnezeu. Despre căsătorie ni se arată totuşi lămurit că în ea 
este ceva tainic, ascuns vederii şi priceperii noastre, şi anume: 
unirea, prin puterea lui Dumnezeu, a celor doi soţi, în aşa fel 
încât nu mai sunt doi, ci unul singur; prin aceasta ni s-a spus 
îndeajuns. Dar Sfânta Scriptură ne spune chiar şi direct că 
unitatea rezultată din împreunarea celor doi soţi în căsătorie 
este Taină şi încă «Taină mare» (Efes. 5, 32), asemănându-se 
unirii dintre Hristos si Biserică. 

Sectarul: Sfântul Apostol Pavel nu vorbeşte la Efeseni 
despre căsătorie ca Taină, ci numai despre Taina unirii între 
Hristos şi Biserică. El zice: Taina aceasta mare este; iar eu zic, 
în Hristos şi în Biserică (5, 32). Astfel, apostolul însuşi îl 



304 



CĂLĂUZA IN CREDINŢA 



ORTODOXA 



DESPRE TAINA NUNTII 



305 



previne pe cititor să nu înţeleagă ceva greşit, că anume ar vorbi 
despre căsătorie în sens de Taină. Deci a scoate de aici înţelesul 
în sens ortodox, înseamnă a forţa tâlcuirea textului, care, de 
altfel, este clar. 

Preotul: Pentru a vedea mai limpede despre ce este 
vorba, când zice apostolul «taina aceasta», trebuie să recurgem 
la context. Or, din context rezultă clar că este vorba de 
căsătorie, căci începând de la versetul 22, apostolul vorbeşte 
despre raporturile sociale dintre soţi. Iar pentru a le explica în 
chip mai convingător şi mai potrivit însemnătăţii lor, le 
aseamănă cu cele dintre Hristos si Biserică. Se ştie că Hristos 
Însuşi S-a numit pe Sine «Mire» (Matei 9, 15; 25, 1-10), iar 
Biserica Sa este prezentată ca o mireasă de către apostol, chiar 
aici, în context (vezi şi Apoc. 22, 17), comparaţia fiind cât se 
poate de potrivită. 

Domnul nostru lisus Hristos a arătat că aprobă şi binecu- 
vintează căsătoria, prin prezenţa Sa la nunta de la Cana Galileii, 
împreună cu Maica Sa şi ucenicii Săi, făcând cu acest prilej şi 
prima minune, prin prefacerea apei în vin (Ioan 2, 1-11). Apoi, 
prin Sfântul Apostol Pavel zice: Cinstită să fie nunta întru 
toate, (adică să aibă binecuvântarea lui Dumnezeu prin preot, 
ca şi la începutul lumii) (Fac. 1, 27-28) şi fără de jocuri şi beţii 
(1 Cor. 10, 7; 1 Petru 4, 3-6), şi patul neîntinat (cu alte 
persoane). Iar pe desfrânaţi îi va judeca Dumnezeu (Evrei 13, 
4; Apoc. 21, 8). 

In cazul când moare unul din soţi, celălalt este liber să se 
căsătorească, nefiind nici un păcat (Rom. 7, 2-8), dar cine tră- 
ieşte necununat (nebinecuvântat de preot), trăieşte în preacurvie 
(1 Cor. 6, 16-20). Bărbaţii trebuie să-şi iubească soţiile lor 
legitime, ca Hristos Biserica, iar soţiile să se teamă de soţii lor 
şi să le fie supuse ca lui Hristos (Efes. 5, 22-33; 1 Petru 3, 1-7). 

Sectarul: Nicăieri nu se vorbeşte de un anumit ceremo- 
nial al căsătoriei, săvârşit numai de preoţi, de aceea căsătoria 
poate fi săvârşită şi fără preoţi; iar ritualul ei nu trebuie să fie 
altceva decât o solemnitate religioasă în care viitorii soţi îsi dau 
consimţământul în mod solemn de a convieţui în vederea 
întemeierii unei familii sau a naşterii de fii. 

Preotul: Deşi nu se vorbeşte nicăieri de un ceremonial 
special pentru săvârşirea acestei Taine, totuşi, deoarece este o 



Taină, ea trebuie să aibă un ritual al ei, asa cum de altfel are 
fiecare Taină. Ritualul - în centrul căruia stă formula «Se 
cunună robul lui Dumnezeu...» - constituie partea externă, 
văzută, a Tainei Cununiei, parte necesară în săvârşirea oricărei 
Taine. In ceremonialul Tainei Cununiei au fost rânduite de 
Biserică diferite acte simbolice (încununarea, legarea, schim- 
barea inelelor, gustarea din vin ş.a.), care îşi au rostul şi 
importanţa lor, simbolizând binecuvântarea lui Dumnezeu şi 
puterea dată lor de a întemeia o familie. 

Astfel, încununarea simbolizează cununa virtuţilor pe 
care mirii trebuie sa o aibă în viaţă; legarea - unirea celor doi 
miri într-un singur trup; schimbarea inelelor - credinţa şi 
dragostea reciprocă între soţi, care trebuie să fie fără sfârşit, ca 
şi inelul; gustarea din vin - convieţuirea mirilor în armonie 
între ei, si la bine si la rău. 

Datorită „încununării" mirilor, Taina se mai numeşte si 
„Cununie". Dar si voi, sectarii, aveţi un ceremonial la căsătorie 
şi chiar anumite acte simbolice; atunci cu ce drept mai puteţi 
obiecta altora un lucru care nici vouă nu vă este străin? 



Credinciosul: Dar unde se cuvine să se facă slujba 
Cununiei? 

Preotul: Slujba Cununiei se cuvine să se facă în biserică, 
deoarece Cununia este una din cele şapte Taine şi aici e locul 
sfânt în care se săvârşesc şi celelalte Sfinte Taine şi pentru că 
aici se adună si Biserica în înţelesul ei de comunitate, adică 
obştea credincioşilor din care facem parte şi care, în felul 
acesta, ia parte şi se bucură împreună cu noi la unul din cele 
mai de seamă prilejuri de bucurie din viaţa noastră, după cum 
ia parte şi la necazurile şi durerile noastre. De aceea, săvârşirea 
cununiei în casă este îngăduită numai rareori şi numai din 
motive bine întemeiate, cu dezlegarea arhiereului, care 
hotărăşte de la caz la caz. 

Credinciosul: Dar când se săvârşeşte Cununia? 

Preotul: Fiind prilej de bucurie şi de veselie, Cununia se 
săvârşeşte în zilele de sărbătoare, îndată după Sfânta Liturghie, 
când toţi credincioşii se află în sfânta biserică. 



CĂLĂUZA IN CREDINŢĂ 



ORTODOXĂ 



Credinciosul: Dar când nu este voie a se face nunti? 
Preotul: Potrivit poruncii a noua a Bisericii, nu se pot 
face nunti în următoarele zile şi răstimpuri din cursul anului: 

a) In cele patru posturi de peste an, ca şi în toate zilele de 
post din cursul anului: miercurea şi vinerea, Ziua Crucii (14 
septembrie), Tăierea Capului Sfântului loan Botezătorul (29 
august). Aceasta pentru că petrecerile şi ospeţele ce însoţesc de 
obicei nunta nu se potrivesc cu pocăinţa şi înfrânarea pe care 
ne-o impune postul 2 . In Păresimi este îngăduită la nevoie 
logodna şi aceasta numai în ziua Bunei Vestiri (dacă nu cade în 
săptămâna Patimilor) şi în Duminica Floriilor; 

b) In săptămâna brânzei; 

c) In săptămâna luminată (dintre Duminica Paştilor şi 
Duminica Tomii), în Duminica Rusaliilor, în răstimpul dintre 
Crăciun şi Bobotează, precum şi în ajunul tuturor praznicelor 
împărăteşti 3 . 



2 Vezi şi Talcuirea la Canonul 69 al Sf. Apostoli; Canonul 52 al 

Sinodului din Laodiceea şi Sfântul Simion al Tesalonicului, Răsp la întreb 
25, trad. rom., p. 318. 

Cf. învăţătura de credinţă Ortodoxă, întreb. 206, p. 343. 



Capitolul 23 

DESPRE 
TAINA SFÂNTULUI MASLU 



Este cineva bolnav între voi? 
Să cheme preoţii Bisericii şi să se 
roage pentru el, ungăndu-l cu 
untdelemn, în numele Domnului. Şi 
rugăciunea credinţei va mântui pe cel 
bolnav şi Domnul îl va ridica, şi de va 
fi făcut păcate, se vor ierta lui 

(Iacov 5, 14-15) 



Maslul este Taina prin care creştinul bolnav, uns cu 
untdelemn sfinţit, dobândeşte, cu rugăciunile preoţilor, 
harul vindecării de boli trupeşti şi iertare de păcate. 

Fiecare Taină se cuvine a avea trei lucruri: 1. materia din 
afară; 2. a aduce înlăuntru har; 3. să fie legiuită de Domnul. Şi 
pe toate trei le întruneşte şi Taina aceasta: Materia dinafară este 
untdelemnul curat; aduce înlăuntru har, căci iartă păcatele; este 
legiuită de Domnul (Marcu 6, 12-13; Luca 9, 6) 1 . Această 
Sfântă Taină dovedeşte, o dată mai mult, cât adevăr este în 
sfânta noastră credinţă, câtă întemeiere este în privinţa celor ce 
se săvârşesc de către preoţi. Rugăciunea preoţilor şi ungerea cu 
untdelemn a celor bolnavi, noi o numim «Maslu»; pe lângă 
aceasta, ea mai are si alte numiri, care însă se folosesc mai rar. 



Vezi Mitropolitul Gavriil al Filadelfiei din Monemvasia, op. cit., c. 
3 si 4, p. 59. 

Potrivit învăţăturii Domnului nostru lisus Hristos, Biserica a 
practicat această slujbă îndeosebi pentru cei bolnavi care nu şi- 
au găsit leacuri la doctori. Deşi doctorii sunt şi ei buni pentru 
bolile trupeşti, căci şi pe ei i-a făcut Domnul (Sir. 38, 12), sunt 
totuşi boli cărora nici până azi nu li s-a găsit leacul (lepra, can- 
cerul, oftica, epilepsia, orbirea, muţenia şi surzenia totală ş.a.). 
Insă ce este cu neputinţă la oameni, este cu putinţă la 
Dumnezeu (Matei 19, 26; Luca 1, 37). Astfel, vedem că Domnul 
nostru lisus Hristos, propovăduind Evanghelia prin sate şi prin 
cetăţi, tămăduia toată boala şi toată neputinţa în popor (Matei 
4, 23-25; 8, 1-4; 9, 27-35). Tămăduirea o dădea însă numai 
pe temeiul credinţei că El îi poate vindeca (Marcu 9, 23). 

Prin puterea Duhului Sfânt şi pe temeiul credinţei, Domnul 
nostru lisus Hristos a dat acest dar şi Apostolilor Săi, dându-le 
putere să scoată afară duhurile necurate din oameni şi să tămă- 
duiască orice boală şi orice neputinţă, spunându-le: ...mergând, 
propovăduiţi, zicând: S-a apropiat împărăţia cerurilor. Tămă- 
duiţi pe cei neputincioşi, înviaţi pe cei morţi, curăţiţi pe cei 
leproşi, pe demoni scoateţi-i (Matei 10, 1, 7-8). Ucenicii au 
plecat şi au propovăduit pocăinţa, scoţând demonii şi vindecând 
pe mulţi bolnavi prin ungere cu untdelemn (Marcu 6, 12-13; 
Luca 9, 6). lată deci că Apostolii tămăduiau pe bolnavi prin 
ungerea cu untdelemn - după cum îi învăţase Domnul (Marcu 
6, 12-13) -, iar pe temeiul acesta ne-a lăsat scris şi Sfântul 
Apostol lacov: Este cineva bolnav între voi? Să cheme preoţii 
Bisericii şi să se roage pentru el, ungându-l cu untdelemn în 
numele Domnului. Şi rugăciunea credinţei va mântui pe cel 
bolnav şi Domnul îl va ridica, şi de va fi făcut păcate, se vor 
ierta lui (lacov 5, 14- 15). 

Astfel, pe temeiul cuvântului «preoţii», Sfânta Biserică 
învaţă că la bolnavul căruia i se face Sfântul Maslu, este 
necesar să fie chemaţi cel puţin doi sau trei preoţi. Pot fi şi mai 
mulţi (cel mai indicat este şapte), dar în cazul când acest lucru 
nu este posibil, să fie cel puţin doi. Numai la cazuri de mare 
urgenţă şi nefiind posibilă reunirea a minimum doi preoţi, se 
admite si unul. 

Sectarul: Sfânta Scriptură nu spune nicăieri că această 
asa-zisă Taină ar fi fost instituită de Mântuitorul. De aceea nu 
poate fi admisă şi nici socotită ca Taină. 



Preotul: Dar ce dovezi scripturistice îţi mai trebuie, 
omule rătăcit si tuturor celor asemenea tie? Nu ti-am arătat în 
cele de mai sus că această Taină a fost practicată de Sfinţii 
Apostoli din însăşi porunca Domnului (Marcu 6, 12-13)? Oare 
ai fost cu totul surd la cele ce ai auzit mai înainte? N-ai auzit pe 
Sfântul Apostol lacov cât de clar vorbeşte despre această Taină 
si cum învaţă să o practicăm şi noi (lacov 5, 14-15)? Cum puteţi 
voi, sectarilor rătăciţi de la adevăr, să vă închipuiţi şi să credeţi 
că această ungere cu untdelemn a celor bolnavi ar fi vreo 
inovaţie făcută de Sfinţii Apostoli fără voia învăţătorului lor? 
Mare orbire la înţelegerea Sfintelor Scripturi şi mare întunecare 
a minţii se vede la voi. Apostolii nu se numesc întemeietori ai 
Tainelor, ci «iconomi», adică administratori (I Cor. 4, 1). Căci 
orice Taină este întemeiată de Hristos, nu de Apostoli. 

Sectarul: Maslul n-a fost o Taină, ci o simplă ungere 
simbolică, sau chiar numai o punere a mâinilor de către apostoli 
peste cei bolnavi. Vindecările puteau fi făcute şi fără de 
untdelemn, elementul principal fiind rugăciunea. Untdelemnul 
putea să fie folosit sau nu, deoarece vindecări s-au făcut şi fără 
untdelemn (Marcu 16, 18; Fapte 14, 10; 28, 8 ş.a.). 

Preotul: Sfântul Maslu este o Taină aşezată de Mântui- 
torul prin Sfinţii Apostoli, iar nu o lucrare simbolică, aşa cum 
vi se pare vouă, sectarilor. Iar din faptul că Mântuitorul sau 
Sfinţii Apostoli făceau vindecări şi fără a se folosi de 
untdelemn, nu rezultă nicidecum că Sfântul Maslu nu ar fi o 
Taină sau că untdelemnul poate lipsi de la săvârşirea acestei 
Taine. Sfinţii Apostoli au avut harisme deosebite, dăruite de 
Duhul Sfânt, printre care şi pe cea a vindecării prin cuvânt, dar 
prin aceasta nu se desfiinţează Taina săvârşită îndeobşte de 
Biserică. Niciodată noi nu vom crede mintii voastre, ci 
învăţăturii Sfinţilor Apostoli, care ne arată clar şi luminat să 
săvârşim Taina, ungând cu untdelemn pe cei bolnavi spre 
vindecare (Marcu 6, 12-13; lacov 5, 14-15). 

Sectarul: Dacă Maslul este o Taină, prin care se 
împărtăşeşte harul vindecător al Sfântului Duh, de ce nu se 
vindecă toţi bolnavii care se împărtăşesc de ea? 

Preotul: De ce mă ispiteşti, omule viclean şi făţarnic, ca 
si cum nu ai sti sau nu ai înţelege acest lucru? Oare nu ştii că 

î 5 ' ' 

nici însuşi Mântuitorul nu a putut face minuni «în patria Sa», la 

localnici, pricina fiind numai necredinţa lor (Marcu 6, 1, 5-6)? 
Iar când vindeca pe bolnavi, mărturisea în faţa tuturor credinţa 
celor ce se învredniceau de binefacerile şi tămăduirile Sale 
(Matei 9, 22-29; 8, 10; 15, 28 ş.a.). 

In afară de aceasta, rugăciunile de la maslu cer şi iertarea 
de păcate. Iar dacă cineva bolnav moare totuşi după slujba 
maslului, socotim că Dumnezeu i-a iertat păcatele de care era 
bolnav sufletul său, dacă nu a vrut să-1 lase să se mai bucure de 
sănătate, în viată. 

Sectarul: Dar de ce la romano-catolici Taina Sfântului 
Maslu nu poate fi săvârşită decât de episcopi şi numai pentru 
cei bolnavi pe patul de moarte, fapt pentru care ei o numesc 
«ungerea din urmă» (extrema unctio)! 

Preotul: In Sfânta Scriptură, şi anume unde se vorbeşte 
despre practicarea acestei Taine (lacov 5, 14-15), nu ni se 
spune să fie chemaţi episcopii la săvârşirea ei, ci «preoţii». Este 
adevărat că în vremea aceea cuvântul preot putea să desemneze 
şi pe episcopi, aşa cum alteori cuvântul episcop desemna pe 
preot, şi de asemenea este adevărat că Taina Sfântului Maslu a 
fost practicată de Sfinţii Apostoli (Marcu 6; 7, 12-13), dar nu 
ni se spune că săvârşirea ei ar fi rezervată numai episcopilor şi 
nici numai celor ce sunt pe moarte, ci «dacă este cineva 
bolnav»; ba chiar apostolul spune limpede că Dumnezeu «va 
ridica» pe cel bolnav. Or, dacă Taina aceasta ar fi o «ungere din 
urmă», ar fi trebuit ca apostolul să spună că Dumnezeu ia la 
Sine pe cel muribund. 

Aşadar, învăţătura romano-catolică despre Sfântul Maslu 
nu este conformă cu Sfânta Scriptură. 

Iar pentru iertarea păcatelor înaintea morţii, ortodocşii 
cred că este necesară împărtăşirea muribundului sau a 
bolnavului şi pe aceasta o practică, iar nu ungerea cu 
untdelemnul sfinţit, ca la catolici. 



Credinciosul: In ce zile se face Sfântul Maslu? 

Preotul: Nu sunt zile sau timpuri anumite pentru 
săvârşirea Sfântului Maslu. Se poate face oricând este nevoie. 
In popor se obişnuieşte a se face în zile de post. In săptămâna 
Sfintelor Patimi se obişnuieşte Miercuri, Joi si Vineri, dar mai 

5 5 ' 3 ' 

ales în Sfânta si Marea Miercuri, înaintea Ceasurilor, în 
amintirea ungerii Mântuitorului cu mir de către femeia cea 
păcătoasă (Luca 7, 37-38). 

Atunci se face în biserici maslu de obşte, adică pentru mai 
mulţi bolnavi, cu sobor de mai mulţi preoţi. Bolnavul pentru 
care se face Sfântul Maslu trebuie mai întâi să fie spovedit, 
pentru ca să i se dea prin maslu curăţire sufletească, adică 
iertarea păcatelor şi tămăduirea trupului de boală 2 . 

Credinciosul: Dar se poate face Sfântul Maslu şi pentru 
cei sănătoşi? 

Preotul: Întrucât prin Taina Sfântului Maslu se 
dobândeşte nu numai tămăduire de bolile trupului, ci şi iertarea 
păcatelor, se poate face Sfântul Maslu nu numai pentru cei 
bolnavi, ci şi pentru cei sănătoşi şi nu numai o singură dată, ci 
şi de mai multe ori. Sfântul Simeon al Tesalonicului 3 îndeamnă 
pe fiecare creştin să se nevoiască a-şi face Sfântul Maslu 4 . 



Credinciosul: Unde se face Sfântul Maslu? 
Preotul: In biserică sau în casa bolnavului pentru care se 
face Sfântul Maslu. 



Vezi Molitfelnicul(povntuiiea de la începutul Sfântului Maslu), ed.l984,p.H4 

3 Vezi Sfântul Simion al Tesalonicului, Despre Sfântul Maslu, ca.p.291-292,p 188- 189 
învăţătura de credinţă Ortodoxă, întreb. 218, 220, 221. 

Capitolul 24 

DESPRE 
PUTEREA DISCIPLINARĂ 



Atât noi cât şi sectarii susţinem deopotrivă că dreptul şi 
puterea disciplinară asupra credincioşilor, pentru diferite abateri, 
le are Biserica. Sectarii însă prin cuvântul «Biserică», înţeleg 
comunitatea credincioşilor, pe când noi, ortodocşii, înţelegem 
că puterea disciplinară o are numai ierarhia superioară a Biseri- 
cii, deoarece ştim precis că Hristos, Mântuitorul nostru, numai 
Apostolilor le-a dat puterea de «a lega şi a dezlega» sau, în 
general, «toată puterea» (Matei 16, 18-19; 18, 18; 28, 18-19). 
De asemenea, cunoaştem că după învierea Sa ...a suflat asupra 
lor (a ucenicilor Săi) şi le-a zis: Luaţi Duh Sfânt; cărora le veţi 
ierta păcatele, vor fi iertate şi cărora le veţi ţine, vor fi ţinute 
(Ioan 20, 22-23). 

Sectarul: Cu toate acestea, când Mântuitorul, vorbind 
despre pedepsele disciplinare, zice: ...spune-l Bisericii (Matei 
18, 15-17), înţelege: «spune-l comunităţii», şi nicidecum 
«spune-l conducătorilor» (adică episcopilor), căci despre ei nu 
este vorba nicidecum. Cuvântul Biserică înseamnă totdeauna 
comunitatea credincioşilor. Despre pedepse, de asemenea, a 
vorbit limpede. Prima este mustrarea între patru ochi; a doua 
este mustrarea în fata a doi sau trei martori; a treia este 
mustrarea în faţa întregii comunităţi; iar a patra este scoaterea 
din sânul comunităţii. 

Preotul: Cuvântul Biserică nu poate însemna numai 
adunarea credincioşilor, deoarece numai Apostolilor li s-a dat 
puterea să facă uz de puterea disciplinară în Biserică. «Biserica» 



despre care este vorba la Matei (18, 17), are acelaşi înţeles ca şi 
in cazul nelegiuitului din Corint, unde nu comunitatea ia 
hotărârea excomunicării lui, ci Apostolul Pavel, după cum arată 
textul: Ci eu, deşi departe cu trupul, însă de faţă cu duhul, am 
si judecat, ca şi cum aş fi de faţă, pe cel ce a făcut una ca 
aceasta: în numele Domnului nostru lisus Hristos, adunându-vă 
voi şi cu duhul meu, cu puterea Domnului nostru lisus Hristos, 
să daţi pe unul ca acesta satanei, spre pieirea trupului, ca 
sufletul să se mântuiască în ziua Domnului lisus (1 Cor. 5, 3- 
5), Iar mai departe: Scoateţi afară dintre voi pe cel rău (1 Cor. 
5, 13). Aşadar Pavel este cel ce a judecat, iar rolul adunării a 
fost numai de a executa hotărârea apostolului, adică de a 
smulge pe cel viclean din mijlocul lor. De asemenea, tot aşa s-a 
procedat când au iertat pe acel nelegiuit şi l-au reprimit în 
comunitatea credincioşilor (vezi II Cor. 2, 5-10). Iar ceva mai 
jos, Apostolul Pavel scrie aceloraşi: Gata suntem să pedepsim 
orice neascultare, atunci când supunerea voastră va fi 
deplină (II Cor. 10, 6). 

Deci cine are dreptul de a pedepsi? Cel ce are dreptul de a 
se pronunţa în materie disciplinară este episcopul locului. Mai 
este oare cu putinţă ca în urma analizării acestor exemple să se 
mai facă obiecţia că nu apostolul, ci comunitatea deţine acest 
drept? Şi tesalonicenilor le scrie în acelaşi înţeles: «Dacă 
vreunul nu ascultă de cuvântul nostru din epistola aceasta, pe 
acela să-1 însemnaţi si să nu mai aveţi cu el nici un fel de 
amestec, ca să se ruşineze» (II Tes. 3, 14). Tot Apostolul Pavel 
a făcut uz de această putere în cazul excomunicării lui Imeneu 
şi Alexandru, despre care îi scrie lui Timotei: ...i-am dat 
satanei, ca să se înveţe să nu hulească (I Tim. 1, 19-20). 

Aşadar, ţine minte, omule, că Apostolii au avut putere 
disciplinară în Biserică, iar nu comunitatea, şi că de la apostoli 
această putere a trecut asupra urmaşilor lor, episcopii şi preoţii; 
apostolii au instituit pe alţi apostoli, aşa cum au fost Timotei în 
Efes si Tit în Creta. Iar lui Timotei, marele Pavel îi scrie: Pâră 
împotriva preotului să nu primeşti, decât din gura a doi sau trei 
martori. Pe cei ce păcătuiesc mustră-i de faţă cu toţi, ca şi 
ceilalţi să aibă teamă (I Tim. 5, 19-20). Aşadar Timotei avea 
dreptul şi puterea de a aplica pedepse disciplinare chiar şi 
preoţilor. 

DESPRE PUTEREA 



DISCIPLINARA 



Credinciosul: Dar după Sfinţii Apostoli, cine are puterea 
disciplinară în Biserică? 

Preotul: După Sfinţii Apostoli, puterea disciplinară în 
Biserică a rămas la urmaşii lor, episcopii şi preoţii, care au 
întemeiat legiuirile bisericeşti. 

Credinciosul: Dar ce sunt legiuirile bisericeşti? 

Preotul: Legiuirile bisericeşti sunt legile date de conducă- 
orii Bisericii, în virtutea puterii primite de la întemeietorul ei de 
a călăuzi pe credincioşi în numele Său şi a-i îndatora la 
ascultare spre buna lor vieţuire (Matei 10, 40; Luca 10, 16; 
loan 13, 20). 

Legile bisericeşti sunt alcătuite pe temeiul legii 
descoperite de Dumnezeu şi nu cer nici mai mult decât ea, nici 
ceva deosebit de ea. Rostul lor este de a tâlcui învăţăturile 
Mântuitorului, a îndemna la ascultare şi la păzirea poruncilor 
dumnezeieşti. De aceea, de bună seamă, fiecare creştin este 
îndatorat să asculte de ele. 

Credinciosul: Unde sunt cuprinse legile bisericeşti? 

Preotul: Cele mai însemnate sunt canoanele si cele nouă 
porunci bisericeşti. 

Credinciosul: Dar canoanele ce sunt? 

Preotul: Canoanele sunt legi date de sinoadele ecumenice 
ale Bisericii si de sinoadele locale ale ei, dar întărite de cele 
ecumenice. Pe temeiul învăţăturii Mântuitorului si a sfinţilor Săi 
apostoli, canoanele statornicesc felul de organizare şi conducere 
a Bisericii, precum şi drepturile şi îndatoririle membrilor ei: 
clerici, monahi si credincioşi. 

Credinciosul: Dar cum se numesc poruncile privitoare la 
îndatoririle credincioşilor fată de Biserică si câte sunt? 

Preotul: Se numesc porunci bisericeşti si sunt nouă la 
număr, si anume: 

- Să ascultăm cu evlavie Sfânta Liturghie în fiecare 
Duminică si sărbătoare; 

- Să ţinem toate posturile de peste an; 

- Să cinstim pe slujitorii bisericeşti; 



- Să ne spovedim şi să ne împărtăşim în fiecare dintre 
cele patru posturi de peste an, sau dacă nu putem, cel puţin o 
data pe an, în postul Sfintelor Paşti; 

- Să ne rugăm pentru ocârmuitorii noştri; 

- Să ţinem posturile pe care le-ar orândui episcopul sau 
mitropolitul locului, în vreme de primejdii, de boli sau de 
necazuri; 

- Să nu citim cărţile ereticilor; 

- Să nu înstrăinăm, nici să folosim spre scopuri străine 

lucrurile bisericeşti sau averea bisericii; 

- Să nu facem nunţi şi ospeţe sau alte petreceri în 
timpul posturilor. 

Dacă vrei să ştii mai pe larg despre poruncile 
bisericeşti, ca si despre canoane, citeşte cu atenţie în 
Pidalionul de Neamţ, ediţia 1844 si în învăţătura de credinţă 
Ortodoxă, întreb. 29, 30, 31 şi mai departe. 

Capitolul 25 



DESPRE SFINŢIREA 
OBIECTELOR SI A NATURII 



Din cauza căderii lui Adam, toată făptura a supus-o 
Dumnezeu «deşertăciunii» şi «stricăciunii» (Rom. 8, 20-21). 
Si odată cu omul, a căzut si natura sub blestem, trecând, 
împreună cu acesta, sub stăpânirea diavolului, care este 
numit de atunci încoace «stăpânitorul lumii acesteia» (loan 
12, 31; 14, 30; 16, 11; Efes. 2, 2; 6, 12). Nu numai omul, ci 
şi natura tinde să se elibereze de sub puterea tiranică a 
diavolului, căci «împreună suspină şi împreună are dureri». 
Dar eliberarea ei deplină se va face abia la venirea a doua a 
Mântuitorului, căci până atunci şi ea rămâne încă în 
deşertăciune, ca urmare a căderii omului (Rom. 8, 18-22). 
Dar, precum omul - după venirea Mântuitorului - are putinţa 
de a fi scos de sub stăpânirea diavolului prin botez, şi 
lucrurile din natură, prin sfinţire, se eliberează şi pot fi 
folosite astfel în slujba lui Dumnezeu. 

Când Mântuitorul a săvârşit în pustie minunea înmulţirii 
pâinilor, sfântul evanghelist ne spune că mai întâi El S-a 
rugat şi a binecuvântat pâinile, pe care apoi le-a înmulţit 
(Matei 14, 19; 15, 36). A făcut rugăciune şi a binecuvântat 
pâinile pentru a le scoate de sub blestem şi a le pune în slujba 
măririi lui Dumnezeu, prin minunea ce avea să facă. La fel a 
procedat şi la aşezarea Sfintei împărtăşanii, când, luând 
pâinea, a binecuvântat-o şi, luând paharul şi mulţumind, le-a 
dat ucenicilor (Matei 26, 26-27), căci şi în această 
împrejurare, pâinea şi vinul trebuiau scoase de sub blestem 



spre a putea fi puse în slujba lui Dumnezeu. Tot aşa şi după 
înviere, cinând cu doi ucenici la Emaus, Iisus a luat pâinea şi 
a binecuvântat-o (Luca 24, 30). Iată deci mai multe 
împrejurări în care Mântuitorul ne-a dat pildă ca, prin 
rugăciune si binecuvântare, să sfinţim obiectele de care ne 
folosim. 

Sectarul: Obiectele nu trebuie sfinţite, pentru că nimic nu 
este necurat (Fapte 10, 15; Rom. 14, 14, 20; I Tim. 4, 4-5; Tit 
1,15 ş.a.). Iar dacă Dumnezeu le-a curăţit, pentru ce le mai 
trebuie sfinţire? 

Preotul: Într-adevăr, apostolul arată că .. .orice făptură a 
lui Dumnezeu este bună şi nimic nu este de lepădat, dacă se ia 
cu mulţumire. Căci se sfinţeşte prin cuvântul lui Dumnezeu şi 
prin rugăciune (I Tim. 4, 4-5). Dar prin aceasta este de la sine 
înţeles că sfinţirea nu o pot face decât persoanele liturgice, 
cărora li s-a încredinţat misiunea de a fi «iconomi ai Tainelor 
lui Dumnezeu» (I Cor. 4, 1) şi de a face lucrul slujbei (Efes. 4, 
12) «spre cele către Dumnezeu» (Evrei 5, 1). 

Cel mai obişnuit element spre sfinţire este apa, care 
devine apoi ea însăşi element curăţitor sau sfinţitor, prin 
stropirea cu ea a altor obiecte (leş. 30, 18-20; Lev. 8, 6; 14, 8; 
Num. 8, 7; 19, 9-12). 

In Vechiul Testament sunt numeroase mărturii ce arată 
rolul apei în zidirea, curăţirea şi mântuirea lumii. Astfel, încă 
de la începutul lumii, Duhul lui Dumnezeu Se purta pe 
deasupra apelor (Fac. 1, 2). In vremea lui Noe, Dumnezeu a 
înecat păcatul cu apă (Fac. 6, 17-22; 7, 1-24; 8, 1-18). Prin 
apă, potrivit Legii, se curăţea tot cel necurat, spălându-se pe 
sine, cât şi hainele sale, cu apă (Lev. 15, 10); Ilie a turnat de 
trei ori apă peste jertfă (III Regi 18, 32-38) etc. Tot în Legea 
Veche s-a prezis că şi în creştinism va fi o apă curăţitoare, care 
va curaţi nu numai trupul, ci şi sufletul omului (lez. 36, 
25-26). In Noul Testament, apa sfinţită este întrebuinţată ca 
element curăţitor şi sfinţitor (loan 5, 4; 3, 2-7). 

Alt element de sfinţire arătat în Sfânta Scriptură este şi 
untdelemnul, cum am arătat în cele spuse mai înainte. 

In afară de aceasta, Biserica sfinţeşte pământul, arăturile, 
roadele, casele etc, cu diferite slujbe (ierurgii), aducând darul 
Sfântului Duh peste toate aceste elemente, care intră în vieţuirea 
zilnică a credincioşilor. 

Credinciosul: Dar unde se vede în Sfânta Scriptură că 
elementele, apa şi untdelemnul, precum şi alte obiecte, trebui 
sfinţite? 

Preotul: Ti-am arătat destul de clar în cele de mai sus, 
dar văd că ai rămas tot nelămurit. De aceea ascultă: Să ştii că 
încă din Legea Veche se sfinţeau si se curăteau atât oamenii, cât 
şi elementele, prin diferite rituri şi rugăciuni, ca de pildă 
curăţirea femeii lăuze la 40 de zile după naştere (vezi Lev. 12; 
Luca 2, 22-24). Iar rugăciuni pentru binecuvântarea şi sfinţirea 
untdelemnului şi a apei (aghiasma), binecuvântarea pruncilor, a 
pâinii, a vinului şi a paştilor ş.a., le găsim la Sfinţii Părinţi şi 
scriitorii bisericeşti din primele veacuri creştine, ca: Sfântul 

' 1 ' • 2 

Iustin Martirul si Filosoful în sec. II, Tertulian în sec. III, 
Sfântul Vasile cel Mare în sec. IV ş.a. Rugăciuni pentru 
binecuvântarea şi sfinţirea apei (aghiasma), a untdelemnului şi a 
fructelor, sfeştanii pentru ploaie ş.a., găsim amintite chiar în 
cele mai vechi rânduieli si aşezăminte bisericeşti, ca 
Aşezămintele Sfinţilor Apostoli din veacurile III-IV , precum şi 
în cele mai vechi cărţi de slujbă, ca Evhologhiul (Molitfelnicul) 
Episcopului Serapion de Thmuis din Egipt, din veacul al IV- 
lea. Pe toate le găsim în aceeaşi carte de slujbă unde aflăm şi 
rânduiala Sfintelor Taine, adică în Evhologhiu sau Molitfelnic 
(cartea cu rugăciuni sau cu molitfe) 3 . 



' Apologial, cap. 61, 65, trad. cit.p. 70. 

2 De baptismo, cap. 7; De corona militis, cap. 3, 4 ş.a 

3 Despre Sfântul Duh, cap. 67. 

4 Cart. VII, cap. 27, 42, 43; Cart. VIII, cap. 29, 40, 41, 42 şa 
(trad. rom. cit., p. 196, 211, 254, 261 ş.u.). 

3 învăţătura de credinţă Ortodoxă, întreb. 229, p. 353, 354, 355 ş.a. 



Capitolul 26 

CĂDIREA CU FUM DE TĂMÂIE. 
ANAFORA. PRAPORII. LUMÂNĂRILE. 



Sectarul: Dar de ce voi, preoţii şi creştinii voştri zişi 
ortodocşi, folosiţi la slujbele şi rugăciunile voastre tămâie şi 
anaforă, prapori şi lumânări? Care vă sunt mărturiile biblice în 
susţinerea acestor obiceiuri? 

Preotul: Practicarea tămâierii cu cădelniţa la sfintele 
slujbe îşi are temeiuri biblice întemeiate. întrebuinţarea ei în 
cultul Vechiului Testament nu o negaţi nici voi, sectarilor. In 
Noul Testament se vede că între darurile magilor era şi 
tămâie (Matei 2, 11). Apostolul Pavel vorbeşte şi el despre 
miros de bună mireasmă, jertfă primită, bineplăcută lui 
Dumnezeu (Filip. 4, 18). 

Deci fumul tămâiei binemirositoare, înăltându-se în sus, 
simbolizează înălţarea unei rugăciuni către Dumnezeu, sau a 
unei jertfe bineplăcute. In acest înţeles ne spune Sfântul loan 
in Apocalipsă: ...şi a venit alt înger şi a stat la altar, având 
cădelniţă de aur; şi i s-a dat lui tămâie multă, ca s-o aducă 
împreună cu rugăciunile tuturor sfinţilor, pe jertfelnicul cel 
de aur dinaintea tronului. Şi fumul tămâiei s-a suit, din mâna 
îngerului, înaintea lui Dumnezeu, împreună cu rugăciunile 
sfinţilor (Apoc. 8, 3-4). 

Tot Sfântul loan ne spune, că în descoperirea sa a văzut 
patru fiinţe şi douăzeci şi patru de bătrâni, având fiecare 
năstrape de aur pline cu tămâie, care sunt rugăciunile 
sfinţilor (Ap o c . 5,8). 

Deci iată temeiul şi semnificaţia cădelniţei şi a cădirii 
cu fum de tămâie. 

Anafora îşi are originea în pâinile sfinţite ale punerii 
înainte din Vechiul Testament (Ies. 25, 30; 29, 32-33; 40, 
21; 1 Regi 21, 4-6; Matei 12, 3-4)'. 

Praporii sunt icoane portabile, care la diferite proce- 
siuni sunt purtate ca semne de biruinţă, semnificaţia lor fiind 
asemenea steagurilor naţionale si a emblemelor tării: unitatea 
si biruinţa; de obicei în fruntea lor este Sfânta Cruce. 

Lumânările întrebuinţate în biserici sunt obiecte 
simbolice, atât prin componenţa lor (ceara de albine), cât şi 
prin rolul lor de a produce lumină. Ele s-au întrebuinţat mai 
ales în vechime prin catacombele întunecoase, rămânând apoi 
- după modelul cultului din Vechiul Testament - obiecte 
liturgice de mare preţ. Lumina lor simbolizează lumina 
conştiinţei, lumina adevărului, lumina harului sau pe 
Dumnezeu Însuşi, Care este lumină (Luca 2, 32; loan 1, 5; 
8, 12; 12, 35-46; Apoc. 22, 5 ş.a.). 

Deci, omule rătăcit, caută mărturii biblice la trimiterile 
pe care ţi le-am arătat, şi văzând că toate acestea au temeiuri 
biblice bine întemeiate, nu mai rămâne la părerea ta eretică, 
care te duce la pierzare. 



Capitolul 27 

DESPRE 
MÂNCĂRURI CURATE SI NECURATE 



In Sfânta Scriptură a Vechiului Testament se vede că 
Dumnezeu a poruncit poporului Său Israel să se abţină de la 
mâncarea de carne ale unor animale (dobitoace), păsări şi altor 
vietăţi ce trăiesc în mare si pe uscat. In acest sens, Dumnezeu a 
vorbit cu Moise si cu Aaron, zicându-le: Grăiţi fiilor lui Israel 
şi le ziceţi: iată animalele pe care le puteţi mânca, din toate 
dobitoacele de pe pământ: orice animal cu copita despicată, 
care are copita despărţită în două şi îşi rumegă mâncarea, îl 
puteţi mânca. Dar şi din cele ce îşi rumegă mâncarea, sau îşi 
au copita despicată sau împărţită în două, nu veţi mânca pe 
acestea: cămila, pentru că aceasta îşi rumegă mâncarea, dar 
copita n-o are despicată; aceasta este necurată pentru voi. 
Iepurele de casă îşi rumegă mâncarea, dar laba n-o are 
despicată; acesta este necurat pentru voi. Iepurele de câmp îşi 
rumegă mâncarea, dar laba n-o are despicată; acesta este 
necurat pentru voi. Porcul are copita despicată şi despărţită în 
două, dar nu rumegă; acesta este necurat pentru voi. Din 
carnea acestora să nu mâncaţi şi de stârvurile lor să nu vă 
atingeţi, că acestea sunt necurate pentru voi. Din toate 
vieţuitoarele, care sunt în apă, veţi mânca pe acestea; toate 
câte sunt în ape, în mări, în râuri şi în bălţi, şi au aripi şi solzi, 
pe acelea să le mâncaţi. Iar toate câte sunt în ape, în mări, în 
râuri şi în bălţi, toate cele ce mişună în ape, dar n-au aripi şi 
solzi, spurcăciune sunt pentru voi. De acestea să vă îngreţoşaţi, 

carnea lor să nu o mâncaţi şi de stârvurile lor să vă îngreţoşaţi. 

Toate vietăţile din ape, care n-au aripi şi solzi, sunt spurcate 

pentru voi. Din păsări să nu mâncaţi şi să vă îngreţoşaţi de 

acestea, că sunt spurcate: vulturul, zgripţorul şi vulturul de 

mare; corbul şi şoimul cu soiurile lor; toată cioara cu soiurile 

ei; struţul, cucuveaua, rândunica şi uliul cu soiurile lui; 

huhurezul, pescarul şi ibisul; lebăda, pelicanul şi cocorul; 

cocostârcul, bâtlanul cu soiurile lui; pupăza şi liliacul. Toate 

insectele înaripate, care umblă pe patru picioare, sunt spurcate 

pentru voi... Din toate fiarele cu patru picioare, cele care calcă 

pe labe sunt necurate pentru voi...: cârtiţa, şoarecele şi 

şopârla, cu soiurile lor; ariciul, crocodilul, salamandra, melcul 

şi cameleonul... Tot cel ce se atinge de stârvurile lor necurat va 

fi până seara (Lev. 11, 2-31; Deut. 14, 3-21). Deci aceasta a 

fost porunca lui Dumnezeu dată prin Moise şi Aaron poporului 

Israel în privinţa mâncărurilor curate şi necurate. 

Dar oare şi în Legea Nouă avem aceleaşi porunci cu 
privire la mâncărurile curate şi necurate? Nicidecum, deoarece 
este de prisos să mai împlinim faptele poruncite de Vechiul 
Testament, de vreme ce împlinirea lor n-a putut aduce 
mântuirea nici măcar celor de sub regimul lui, pe când el era 
încă în vigoare, căci, chiar şi atunci, îndreptarea sau starea de 
dreptate înaintea lui Dumnezeu se putea dobândi numai prin 
credinţă. Dovada cea mai vie o avem din pilda lui Avraam, care 
n-a primit îndreptarea prin împlinirea faptelor poruncite de 
Lege (tăierea împrejur, sâmbăta, jertfele, mâncărurile curate 
ş.a.), ci numai prin credinţă (Rom. 4, 9). Fiindcă cei ce au 
umblat după «dreptatea din Lege» sau după dreptatea lor (Rom. 
10, 3-5) n-au putut dobândi dreptatea cea adevărată, deoarece 
aceasta numai Mântuitorul nostru lisus Hristos ne-a adus-o si ea 
vine prin credinţă, fără faptele Legii (Rom. 10); Căci dacă 
dreptatea vine prin Lege, atunci Hristos a murit în zadar (Gal. 
2, 16-21). Legea Veche ...ne-a fost călăuză spre Hristos, 
pentru ca să ne îndreptăm din credinţă. Iar dacă a venit 
credinţa, nu mai suntem sub călăuză (Gal. 3, 24-25). 

Sectarul: Suntem datori a face deosebire între mâncăruri 
curate sau permise şi mâncăruri necurate, spurcate sau oprite 
consumaţiei, deoarece în Sfânta Scriptură avem, în acest sens, 



porunci dumnezeieşti răspicate, cu care nu ne putem târgui, 
după cum se poate vedea chiar din citatul pe care l-ai folosit 
(Lev. 11; Deut. 14). 

Preotul: Nu este deloc adevărat ceea ce susţii dumneata. 
Acelaşi Dumnezeu care a dat în Legea Veche poporului Israel 
lege în privinţa mâncărurilor curate şi necurate, prin Legea 
Darului (a Noului Testament) ne-a izbăvit şi ne-a scos pe noi de 
sub «jugul greu» al Legii Vechi (Fapte 15). Însuşi Domnul 
Dumnezeu si Mântuitorul nostru lisus Hristos ne-a arătat că 
spurcarea omului nu vine din afară, ci dinlăuntrul lui, din 
inimă, căci zice: Nu ceea ce intră în gură spurcă pe om, ci ceea 
ce iese din gură, aceea spurcă pe om... Nu înţelegeţi că tot ce 
intră în gură se duce în pântece şi se aruncă afară? Iar cele ce 
ies din gură pornesc din inimă şi acelea spurcă pe om. Căci din 
inimă ies gânduri rele, ucideri, adultere, desfrânări, furti- 
şaguri, mărturii mincinoase, hule. Acestea sunt care spurcă pe 
om... (Matei 15, 11, 17-20). 

Dar şi Sfinţii dumnezeieşti Apostoli, urmând învăţăturii 
Mântuitorului în această privinţă, când s-au adunat în Ierusalim 
la primul Sinod, spre a stabili dacă legea lui Moise este şi 
pentru neamuri, au hotărât că Legea Vechiului Testament este o 
sarcină nefolositoare, «un jug prea greu» (Fapte 15, 10) şi de 
aceea nu mai trebuie pusă asupra creştinilor. Pentru aceasta, 
dintre toate poruncile, aşezămintele, legile, legămintele şi sem- 
nele veşnice ale Vechiului Testament, au stabilit ca obligatorii 
numai patru, şi anume: 

a) ferirea de desfrânare; 

b) de cele jertfite idolilor; 

c) de mâncarea cărnurilor dobitoacelor sugrumate şi 

d) de sânge (Fapte 15, 20-29). 

Dar chiar şi în privinţa acestora, marele Apostol Pavel a 
mai făcut unele pogorăminte (îngăduinţe) (1 Cor. 8, 4-13; Rom. 
14, 14-23; 1 Cor. 10, 25-32). Aşadar, numai din punct de 
vedere subiectiv se mai poate face deosebire între mâncăruri; 
dar această deosebire, tocmai pentru că este subiectivă, este 
greşită. Căci obiectiv (în sine), toate mâncărurile sunt curate 
(Rom. 14, 14 ş.a.). 

Sfântul Apostol Petru, în vedenia pe care a avut-o (Fapte 
10, 10-16), a mâncat din animalele pe care - după legile 
Vechiului Testament - el însuşi le numise «spurcate». Hotărâ- 
toare sunt în acest sens următoarele: 

1. Stăruinţa cu care Petru a fost îndemnat «de trei ori» 
(Fapte 10, 16; l'l, 10); 

2. Asigurarea ce i s-a dat că Dumnezeu a curăţit 
mâncărurile ce erau socotite în Vechiul Testament ca «necurate» 
(Fapte 10, 15; 11, 9); 

3. A mers îndată să încreştineze pe păgânul Cornelie, pe 
baza tâlcuirii în acest sens a vedeniei (Fapte 10, 28); 

4. A fost învinuit de iudeo-creştinii rigorişti (iudaizanţi), 
care i-au zis: Ai intrat la oameni netăiaţi împrejur şi ai mâncat 
cu ei (Fapte 11, 3), dar n-a tăgăduit, ci numai s-a apărat, 
justificându-şi comportarea prin vedenia ce a avut-o (Fapte 11, 

3-18); 

5. La Sinodul Apostolic, ţinut mai apoi în Ierusalim (anul 
50), pentru a se lua o hotărâre în legătură cu obligativitatea 
Legii, Sfântul Apostol Petru ia cuvântul şi susţine, încredinţat 
fiind în urma vedeniei ce i s-a arătat, că poruncile din Vechiul 
Testament, între care se aflau şi cele privitoare la mâncăruri, nu 
mai trebuie ţinute în Testamentul cel Nou (Fapte 15, 7-11). 

Sectarul: Dacă, după creştinism, toate animalele sunt 
curate, atunci voi ortodocşii de ce nu mâncaţi şi şerpi, şopârle, 
broaşte, şoareci, câini, pisici si alte jivine care mişună în lume? 

Preotul: Cu adevărat, toate jivinele sunt curate în sine. 
Dacă noi însă nu consumăm carnea anumitor jivine, nu 
înseamnă că ele sunt în sine spurcate, ci numai că nu ne prieşte 
carnea lor sau nu se potriveşte cu gustul nostru, care adeseori 
este numai o obişnuinţă sau un moft, iar nu o lege pe care o 
urmează toţi oamenii de pretutindeni. Ştiut este că pe alocuri 
oamenii s-au deprins a mânca şi animale care în alte locuri sunt 
socotite greţoase. Astfel, unii mănâncă pisici, alţii câini, alţii 
broaşte sau altele de acest fel. Deci dacă un anumit fel de carne 
i se pare unuia greţos, apoi nu înseamnă neapărat că ea este 
spurcată, deoarece, în acelaşi timp, un altul o mănâncă. Iar 
dacă vreo insectă sau carnea vreunei vietăţi, mai mică sau mai 



mare, produce crampe, tulburări stomacale sau intoxicaţii, 
iarăşi nu înseamnă neapărat că ea ar fi spurcată. 

Dumnezeu pe toate le-a făcut bune şi le-a curăţit, tuturor 
dându-le un anumit rost şi o anumită folosinţă. Vipera este un 
animal otrăvitor, dar dacă oamenii nu-i pot folosi carnea ca 
aliment, nu înseamnă că ea este spurcată, deoarece chiar otrava 
ei aduce un mare folos, ştiut fiind că azi este utilizată în 
tratamentul contra a numeroase boli. 

Aşadar, noi ştim că toate câte a făcut Dumnezeu dintru 
început erau bune foarte (Fac. 1, 31). Iar dacă noi nu 
consumăm carnea unor animale ca hrană, deoarece nu ne place 
sau nu este de folos sănătăţii noastre, nu trebuie să le socotim 
necurate; pe cele ce Dumnezeu le-a curăţit, noi nu le numim 
spurcate (Fapte 10, 15). 

Capitolul 28 

DESPRE SERBAREA DUMINICII 

ÎN LOCUL SÂMBETEI 

De la Adam până ce Avraam a primit făgăduinţa de la 
Dumnezeu au fost, după unii hronografi, 3387 de ani, la care, 
adăugând cei 430 de ani, cât au stat evreii în robie (Gal. 3, 17), 
au fost 3817 ani. 

In această perioadă de timp, de la Adam până la Moise, 
nici Scriptura nu era scrisă şi nici sâmbăta nu se ţinea ca 
sărbătoare de vreun popor. Timp de atâtea mii de ani, patriarhii 
cei de mai înainte de Lege şi toţi cei credincioşi s-au povăţuit pe 
calea mântuirii numai prin Sfânta Tradiţie. Abia după acest 
îndelungat răstimp a fost instituită de Dumnezeu prăznuirea sâm- 
betei - în timpul trecerii poporului Israel prin pustia Arabiei -, 
în amintirea facerii lumii în şase zile, după care, în ziua a 
şaptea, Dumnezeu S-a odihnit, precum şi în amintirea ieşirii din 
robia Egiptului a poporului Său, Israel. Căci Sfânta Scriptură 
spune: Şi a binecuvântat Dumnezeu ziua a şaptea şi a sfinţit-o, 
pentru că într-însa S-a odihnit de toate lucrurile Sale pe care 
le-a făcut şi le-a pus în rânduială (Fac. 2, 3). Şi iarăşi este 
scris, referitor la ieşirea israelitilor din robie: Adu-ti aminte că 
ai fost rob în pământul Egiptului şi Domnul Dumnezeul tău te-a 



' Hronograful lui Gheorghe Kedrinos, trad. rom. de Mitropolitul 
Veniarmn Costachi, Mănăstirea Neamţ, 1837, p. 44-45; vezi şi prefaţa 
Arhim. Neonil, stareţul Mănăstirilor Neamţ şi Secu, la Mineiul pe februarie 
Mănăstirea Neamţ, 1831. 



scos de acolo cu mână tare şi cu braţ înalt şi de aceea ţi-a 
poruncit Domnul Dumnezeul tău să păzeşti ziua odihnei şi să o 
ţii cu sfinţenie (Deut. 5, 15). 

Dar trebuie ştiut faptul că sâmbăta nu a fost dată de 
Dumnezeu ca sărbătoare obligatorie pentru toate popoarele 
lumii, ci prăznuirea ei a rânduit-o Dumnezeu ca sărbătoare şi ca 
legământ numai poporului Său, Israel, până la venirea lui 
Hristos. Acest lucru îl arată Sfânta Scriptură destul de clar, 
când zice: Să păzească deci fiii lui Israel ziua odihnei, prăz- 
nuind ziua odihnei din neam în neam, ca un legământ veşnic. 
Acesta este semn veşnic între Mine şi fiii lui Israel, pentru că în 
şase zile a făcut Domnul cerul şi pământul, iar în ziua a şaptea 
a încetat şi S-a odihnit (leş. 31, 16-17). 

In alt loc, Sfânta Scriptură ne arată, de asemenea, că atât 
sâmbăta, cât şi celelalte porunci ale Legii nu au fost date decât 
poporului Israel, zicând: (Dumnezeu) Cel ce vesteşte cuvântul 
Său lui lacov (adică urmaşilor lui lacov, care au intrat şi au 
trăit în Egipt), îndreptările şi judecăţile Sale lui Israel (adică 
poporului scos de El cu mână tare din robie), n-afăcut aşa nici 
unui alt neam (adică necredincios şi care nu se trăgea din să- 
mânţa lui lacov) şi judecăţile Sale nu le-a arătat lor (poruncile 
şi sâmbăta) (Ps. 147, 8-9). Când păgânii au venit la Neemia, 
dorind să ia parte la zidirea templului, el le-a zis: Dumnezeul 
Cerurilor, Acela ne va ajuta nouă, şi noi, slugile Lui, vom zidi; 
iar voi n-aveţi parte, nici drept, nici pomenire în Ierusalim 
(Neem. 2, 20)'. 

Dacă păgânii ar fi avut sâmbăta, mai avea Neemia dreptul 
să le vorbească aşa? Păgânii i-ar fi putut răspunde că şi ei au 
sâmbăta ca semn al aşezământului, la fel ca israelitii. Aici însă 

5 ' 5 

Neemia vorbeşte hotărât şi limpede, spunându-le că nu au 
parte, nici drept. De asemenea, reiese lămurit că păgânilor nu li 
s-a dat nici Legea şi nici sâmbăta şi din Epistola Sfântului 
Apostol Pavel către Romani, unde se spune: Căci păgânii care 
nu au lege, din fire fac ale Legii (Rom. 2, 14). Iar mai departe 
acelaşi apostol mărturiseşte că israelitilor le aparţine înfierea şi 
slava şi aşezământul (deci şi semnul legăturii - sâmbăta) şi 
Legea (sâmbăta face parte din ea) şi închinarea (legea 
ceremonială) şi făgăduinţele (Rom. 9, 4; Deut. 7, 6-13). 

Aşadar, pe temeiul mărturiilor de mai sus reiese clar că 
sâmbăta era semn de legătură între Dumnezeu si Israel si că a 
fost dată în trecut numai pentru israeliţi (leş. 31, 16-17), iar 
nicidecum pentru întreaga omenire. 

Dar până când a fost legiuită sâmbăta? Apostolul Pavel, în 
Epistola sa către Galateni, ne arată, zicând: Legea a fost 
adăugată pentru călcările de lege, până când era să vină 
Urmaşul (prin urmare până la venirea seminţei - vezi Facerea 
3, 15), Căruia I s-a datfăgăduinţa (Gal. 3, 19). De asemenea, 
ştim că sfârşitul Legii este Hristos (Rom. 10, 4). Deci iată 
timpul pe cât a fost dată Legea: până la venirea seminţei, Care 
este Hristos. Legea a fost - după cum ştim - numai povăţuitor 
către Hristos, ca să ne justificăm prin credinţă. După venirea 
credinţei, nu mai suntem sub povăţuitor (Lege) (Gal. 3, 24-25). 
Vechiul Testament fiind înlocuit, s-a împlinit proorocia 
lui leremia în care se zice: Iată, vin zile, zice Domnul, când voi 
încheia cu casa lui Israel şi cu casa lui Iuda legământ nou. Insă 
nu ca legământul pe care l-am încheiat cu părinţii lor în ziua 
când i-am luat de mână, ca să-i scot din pământul Egiptului... 
Voi pune Legea Mea înlăuntrul lor şi pe inimile lor voi scrie şi 
le voi fi Dumnezeu, iar ei îmi vor fi popor (Ier. 31, 31-33; 
Evrei 8, 8-10). Aici se vorbeşte despre încheierea unei noi 
legături şi se arată şi timpul când aşezământul va fi înlocuit cu 
cel nou. Se naşte întrebarea: care legământ va fi înlocuit? 
Proorocul leremia arată: ...acela pe care l-am încheiat cu 

părinţii lor în ziua când i-am luat de mână, ca să-i scot din 

pământul Egiptului... 

In ce constă acest legământ ne arată Proorocul Moise: 
Domnul Dumnezeul vostru a încheiat cu voi legământ în Horeb. 
Legământul acesta nu l-a încheiat Domnul cu părinţii noştri, ci 
cu noi, cei ce suntem astăzi cu toţii vii aici... eu am stat în 
vremea aceea între Domnul şi între voi... şi a zis: «Eu sunt 
Domnul Dumnezeul tău, Care te-am scos din pământul 
Egiptului, din casa robiei...» (Deut. 5, 2-6). Cuvintele acestea 
le-a grăit Domnul către toată adunarea voastră, pe munte, din 
mijlocul focului, al norului, al întunericului şi al furtunii, cu 
glas de tunet şi altceva n-a mai grăit şi le-a scris pe două 
lespezi de piatră şi mi le-a dat mie (Deut. 5, 22). 



Acest Aşezământ, această legătură trebuie să-i lase loc 
Noului Aşezământ. Deci înlocuindu-se şi dându-se la o parte 
legătura cea veche, de la sine cade şi sâmbăta - semnul acelei 
legături. 

Sectarul: Hristos n-a desfiinţat Legea Vechiului Testa- 
ment, căci însuşi a mărturisit: Să nu socotiţi că am venit să 
stric Legea sau proorocii. N-am venit să stric, ci să împlinesc. 
Căci adevărat zic vouă: înainte de a trece cerul şi pământul, o 
iotă sau o cirtă din Lege nu va trece, până ce se vor face toate 
(Matei 5, 17-18). lată deci că porunca sfinţirii sâmbetei rămâne 
in vigoare pentru totdeauna. 

Preotul: Omule rătăcit la înţelegere, află că era bine ca 
să-ţi aduci aminte de cuvântul Sfintei Scripturi care zice: Cele 
mai presus de tine nu le căuta şi cele mai tari decât tine nu le 
iscodi nebuneşte... (Sir. 3, 20). Nu te apuca să ispiteşti cele ce 
trec dincolo de îndeletnicirile tale, căci în Scriptură s-au arătat 
mai multe decât poate pricepe o minte omenească. Că pe mulţi 
i-a înşelat părerea lor şi socoteala rea a făcut să alunece 
cugetele lor (Sir. 3, 23). 

Deci trebuie să-ti înlături trufia si să nu te mai tii ştiutor 

î î î î 

în cele ce nu ştii. Aşadar înţelege că Mântuitorul n-a desfiinţat 
şi n-a stricat Legea şi proorocii sau, în general, Vechiul Testa- 
ment, ci numai l-a înlocuit cu cel Nou, care este desăvârşirea 
celui Vechi. Testamentul cel Vechi - după cum s-a arătat şi mai 
sus - a avut numai un rol de învăţător, spre a pregăti omenirea 
pentru primirea lui Mesia: Astfel că Legea ne-afost călăuză spre 
Hristos, pentru ca să ne îndreptăm din credinţă. Iar dacă a 
venit credinţa, nu mai suntem sub călăuză (Gal. 3, 24-25). 
Mântuirea noastră nu mai atârnă de împlinirea faptelor 
poruncite de Vechiul Testament sau de ţinerea sâmbetei, ci de 
credinţa în lisus Hristos, Mântuitorul nostru. Prin lisus Hristos, 
legea (Testamentul Vechi) s-a împlinit şi a încetat. Căci 
sfârşitul Legii este Hristos, spre dreptate tot celui ce crede 
(Rom. 10, 4). 

Legea Veche a ţinut numai până la loan Botezătorul, 
ultimul pregătitor al venirii lui Hristos (Matei 11, 13). Cei de 
sub regimul ei au fost născuţi spre robie, întocmai ca fiul lui 
Avraam, din roaba sa, Agar; pe când cei din Testamentul Nou 

sunt ca fiul lui Avraam, din soţia sa liberă, Sarra, fiind născuţi 
spre libertate şi moştenire. Căci Agar şi Sarra sunt închipuiri 
ale celor două Testamente (Gal. 4, 22-31). Prin urmare, 
cuvintele Mântuitorului: Să nu socotiţi că am venit să stric 
Legea sau proorocii au acest înţeles: „Eu n-am venit împotriva 
Legii şi a proorocilor" sau: „venirea Mea nu îi este Legii ceva 
străin, ci, dimpotrivă, ea este în deplin acord atât cu Legea lui 
Moise, cât şi cu învăţătura din celelalte cărţi ale proorocilor 
(Vechiului Testament). In acest chip, Legea se împlineşte desă- 
vârşit prin Mine - adică prin venirea Mea -, deoarece această 
venire a Mea este însăşi ţinta ei" (Rom. 10, 4). 

Iar cuvintele prin care Mântuitorul spune că nu va trece o 
iotă sau o cirtă din Lege până ce nu se vor face toate (Matei 5, 
18), se referă la împlinirea lucrurilor proorocite despre El, care 
s-au împlinit întocmai - până la încheierea Noului Legământ 
făcut prin Sângele Său şi instituit în seara Cinei celei de Taină, 
când legământul Vechiului Testament a luat sfârşit. Atunci, 
după ce a mâncat cu ucenicii Săi, Mântuitorul a luat paharul şi 
le-a dat lor, zicând: Acest pahar este Legea cea Nouă, întru 
Sângele Meu, care se varsă pentru voi (Luca 22, 20). 

Sectarul: Dumnezeu a binecuvântat si a sfinţit ziua a 
şaptea încă de la începutul lumii, când a isprăvit creaţia, după 
cum este scris: Şi a sfârşit Dumnezeu în ziua a şasea lucrarea 
Sa, pe care afăcut-o; iar în ziua a şaptea S-a odihnit de toate 
lucrurile Sale, pe care le-a făcut. Şi a binecuvântat Dumnezeu 
ziua a şaptea şi a sfinţit-o, pentru că într-însa S-a odihnit de 
toate lucrurile Sale, pe care le-a făcut şi le-a pus în rânduială 
(Fac. 2, 2-3). Deci, după cele şase zile ale creaţiei, ziua a 
şaptea a fost cel dintâi sabat sfinţit de însuşi Dumnezeu, si 
datorită acestui fapt ea a rămas sfântă pentru toţi oamenii şi 
pentru toate timpurile. 

Preotul: Nu este deloc asa cum crezi dumneata si toţi ră- 
taciţii sectari care cugetă asemenea tie. In aceste două versete nu 
se vorbeşte decât despre Dumnezeu şi despre lucrarea Sa, arătân- 
du-se că Dumnezeu Si-a sfârşit lucrarea, S-a odihnit, a binecu- 
vântat şi a sfinţit ziua a şaptea. Insă despre om nu se spune 
nimic, şi nici n-ar fi avut omul pentru ce să se odihnească, 
deoarece nu lucrase nimic, având el abia o zi de la creaţia sa 



(Fac. 1, 26-31). Fiind aşezat de Dumnezeu ...în grădina cea 
din Eden, ca s-o lucreze şi s-o păzească (Fac. 2, 15), primul 
om n-a primit nici o poruncă privind serbarea zilei a şaptea. 
Singura poruncă pe care i-a dat-o Dumnezeu a fost aceea de a 
nu mânca din pomul cunoştinţei binelui şi răului (Fac. 2, 16-17), 
pentru el toate zilele fiind deopotrivă. Ba, mai mult, nici chiar 
atunci când Adam si Eva au călcat porunca si au cunoscut 
binele şi răul, şi au fost izgoniţi din rai, nu au primit poruncă să 
serbeze vreo zi. Dimpotrivă, toată viaţa omului devine de acum 
o continuă muncă, fiind obligat ca în toate zilele să muncească 
pământul blestemat întru toate lucrurile sale, pentru a-şi 
dobândi hrana. Cu osteneală să te hrăneşti din el (din 
pământ) în toate zilele vieţii tale (Fac. 3, 17). 

Se arată, într-adevăr, că Dumnezeu S-a odihnit în a şaptea 
zi de lucrarea Sa, dar cum se numea acea zi, nu ni se spune. Ca 
atare, se ridică următoarele întrebări: 

Este ziua a şaptea una şi aceeaşi cu sabatul? 
Se numărau pe atunci zilele săptămânii în aşa fel ca 
ziua a şaptea să corespundă cu sâmbăta de azi? 

Unde se spune că se numărau zilele şi cum se numeau 
ele în acel timp? 

Sau cel puţin cuvântul «sabat», atât de scump vouă, 
adventiştilor, aţi putea voi să ne arătaţi unde este scris? 

La toate aceste întrebări, voi, sabatiştilor, neputând răs- 
punde nimic, vrând sau ne vrând, trebuie să recunoaşteţi că 
sâmbăta, ca zi de odihnă, nu-şi are originea în rai şi nici n-a 
fost dată primilor oameni ca zi de repaus, ci începutul ei este 
abia cu circa 2500 de ani mai târziu. Date lămuritoare asupra 
felului de prăznuire şi asupra zilei anume care era prăznuită, nu 
avem nicăieri în Biblie 2 . 

Se mai poate interpreta şi în felul următor: Dumnezeu, 
într-adevăr, S-a odihnit în ziua a şaptea şi a sfinţit această zi. 
Dar ce înseamnă ziua a şaptea? Căci nu ni se mai spune că în 
această zi s-a făcut seară şi s-a făcut dimineaţă, cum ni se 
spune despre celelalte zile ale creaţiei. Ziua a şaptea înseamnă 

2 Vezi Pr. Ec. I. Popescu-Mălăeşti, Reflecţii şi comentarii - ziua a 
şaptea, Bucureşti, 1912, p. 11. 

deci toată epoca de după creaţie. Altfel, ar urma ca în a opta zi 
- adică întâi a săptămânii viitoare - Dumnezeu să fi început din 
nou a crea sau a lucra ceva, pentru ca apoi după şase zile iarăşi 
să Se odihnească... şi să serbeze şi El, în fiecare săptămână, 
ziua a şaptea. Dacă am urma după voi, sectarilor sabatişti, 
serbarea sâmbetei ar trebui să o ţinem după exemplul lui Dum- 
nezeu, iar nu pe baza vreunei porunci de la început. Porunca 
însă a venit mult mai târziu, iar a susţine că si Dumnezeu 
serbează sâmbăta şi că după exemplul Lui - cel puţin până la 
venirea acestei porunci - trebuie să o fi serbat şi oamenii, 
înseamnă a cădea în cea mai mare rătăcire. 

Deci ziua a şaptea nu este decât ziua în care Dumnezeu a 
încetat creaţia universului. Nicăieri nu ni se spune în Biblie că 
la început şi omul s-a odihnit în ziua a şaptea. 

Sectarul: Nu este adevărat că porunca sfinţirii zilei a 
şaptea ar fi fost dată decât abia în vremea lui Moise, în pustie. 
Ea a existat încă de la început, după cum rezultă din cuvintele 
poruncii date în pustie: Adu-ţi aminte de ziua odihnei, ca să o 
sfinţeşti (leş. 20, 8). lată deci că Dumnezeu atrage doar atenţia 
(„Adu-ţi aminte") asupra unei porunci deja existente şi nu o 
statorniceşte acum pentru prima oară. Iar de vreme ce ea este 
de la început, înseamnă că este obligatorie pentru lumea de 
totdeauna şi nu este precum ziceţi voi, că abia sub Moise s-a dat 
porunca serbării sâmbetei. 

Preotul: «Adu-ti aminte» se referă la ceea ce a existat mai 
dinainte (adică «adu-ţi aminte» de ce ţi-am poruncit Eu altă 
dată), căci, într-adevăr, porunca de a serba sâmbăta nu s-a dat, 
pentru prima oară, odată cu celelalte porunci, pe Muntele Sinai. 
Dar nu este nici asa cum socotiţi voi, rătăciţilor sectari, că ea a 
fost dată de la început lui Adam (în rai). Această poruncă s-a 
dat cu puţin mai înainte - şi pentru prima oară - în pustia Sim, 
când Dumnezeu le-a poruncit evreilor prin Moise să nu adune 
mană în ziua sâmbetei (ziua a şaptea) (leş. 16, 25). Deci atunci 
când a fost dată Legea pe Sinai, evreii aveau cunoştinţă despre 
sabat - căci îl serbaseră, ba chiar îl şi călcaseră, pentru care 
pricină au fost dojeniţi de Dumnezeu (leş. 16, 27-29). De aceea 
porunca a patra începe cu cuvintele: «Adu-ţi aminte...», spre a 
aminti evreilor că această poruncă le-o dăduse cu puţin mai 



înainte. Deci în zadar încercaţi voi, sectarilor, să stabiliţi 
originea sabatului în rai şi serbarea lui până la Moise. 

Sectarul: Serbarea sâmbetei nu poate fi înlocuită, 
deoarece ea este un semn si un legământ veşnic între Dumnezeu 
şi oameni, făcut pe temeiul cuvintelor lui Dumnezeu însuşi. Să 
păzească deci fiii lui Israel ziua odihnei, prâznuind ziua odihnei 
din neam în neam, ca un legământ veşnic. Acesta este semn 
veşnic între Mine şi fiii lui Israel... (leş. 31, 16-17). Deci 
înlocuirea sâmbetei prin Duminică sau prin oricare zi, înseamnă 
înlocuirea unui aşezământ veşnic prin unul omenesc. Dacă 
Dumnezeu a voit ca serbarea zilei a şaptea să fie veşnică, de ce 
caută unii să o înlocuiască, să-i curme veşnicia si să se facă mai 
înţelepţi şi mai mari ca Dumnezeu? 

Preotul: Cu adevărat, sabatul este un legământ veşnic, 
instituit de Dumnezeu, dar nu pentru toate popoarele lumii, ci 
numai pentru poporul Israel. Acest fapt se poate înţelege destul 
de clar din mărturiile Sfintei Scripturi. Mai întâi vedem că 
Domnul a vorbit lui Moise şi i-a zis: ...să păzească deci fiii lui 
Israel ziua odihnei, prâznuind ziua odihnei din neam în neam, 
ca un legământ veşnic (leş. 31, 16). 

In al doilea rând, acest legământ era o aducere aminte de 
robia egipteană, din care Dumnezeu îi scosese pe israeliţi, 
poruncindu-le spre amintire să ţină sabatul ca zi de odihnă: 
Adu-ţi aminte că ai fost rob în pământul Egiptului şi Domnul 
Dumnezeul tău te-a scos de acolo, cu mână tare şi cu braţ înalt; 
şi de aceea ţi-a poruncit Domnul Dumnezeul tău să păzeşti ziua 
odihnei (Deut. 5, 15). 

In al treilea rând, vedem că sabatul este «semn» vizibil 
între Dumnezeu si fiii lui Israel. Si a vorbit Domnul cu Moise si 
a zis: «Spune fiilor lui Israel aşa: Băgaţi de seamă să păziţi 
zilele Mele de odihnă, căci acestea sunt semn între Mine şi voi 
din neam în neam, ca să ştiţi că Eu sunt Domnul, Cel ce vă 
sfinţeşte...» (leş. 31, 12-13). Tot în felul acesta se exprimă şi 
Proorocul lezechiel: Aşa zice Domnul Dumnezeu: ...le-am dat şi 
zilele Mele de odihnă, ca să fie semn între Mine şi ei, ca să cu- 
noască ei că Eu sunt Domnul, Sfînţitorul lor (lez. 20, 5, 12). 

In al patrulea rând, reiese că sabatul şi întreaga Lege sunt 
date numai evreilor, iar nu si celorlalte neamuri, din mărturia 

conducătorilor poporului ales întors din exil; căci atunci când 
cei străini de neamul lor au venit şi le-au cerut permisiunea să 
ajute şi ei la zidirea templului Domnului, zicând: Să zidim şi 
noi împreună cu voi, pentru că şi noi, ca şi voi, căutăm pe 
Dumnezeul vostru şi-I aducem jertfe încă din vremea lui 
Asarhadon, regele Asiriei... (1 Ezdra 4, 2). La aceste cuvinte, 
trimişii neamurilor au primit un răspuns clar şi categoric prin 
gura lui Neemia: Dumnezeul cel ceresc ne va ajuta. Noi, 
slujitorii Lui, vom zidi; iar voi nu aveţi parte, nici drept, nici 
pomenire (aducere aminte) în Ierusalim (Neem. 2, 19). 

De subliniat cuvintele: «pomenire» - aducere aminte -, 
care sunt repetate ori de câte ori Dumnezeu sau Moise atrag 
atenţia asupra serbării sabatului sau asupra legământului făcut 
prin Moise, între Dumnezeu şi poporul scos din robia Egiptului 
şi pe care voi, sectarilor, îl folosiţi atât de mult: Adu-ţi aminte 
de ziua odihnei... (leş. 20, 8); Adu-ţi aminte că ai fost rob în 
pământul Egiptului... să păzeşti ziua odihnei (Deut. 5, 15). 
Deci această «aducere aminte» se referă la legământul sabatului 
pe care 1-a făcut Dumnezeu cu poporul evreu, atunci când 1-a 
scos din robia egipteană. Celelalte neamuri nu au acest 
legământ, pentru că ele nu au fost scoase din robia egipteană şi 
prin urmare nu au de ce să-si aducă aminte de acea suferinţă. 

După ducerea evreilor în robia babilonică, neamurile care 
au fost aduse în Palestina si le-au luat locul s-au amestecat cu 
evreii rămaşi şi au crezut în Dumnezeul lor (1 Ezdra 4, 2). 
Această credinţă însă nu a putut să-i facă părtaşi la istoria 
poporului ales şi la legământul lui Dumnezeu: sabatul. 

Pentru aceea ei sunt respinşi de la zidirea templului, 
spunându-li-se că nu au «pomenire» (aducere aminte). Cu alte 
cuvinte, sabatul este o sărbătoare exclusiv evreiască si nu se 
transmite altor popoare, chiar dacă acelea cred în Dumnezeul 
lui Israel. Acesta este un adevăr care nu poate fi răstălmăcit şi 
de care ar trebui să tină seama toţi cei ce serbează sâmbăta, 
adevăr care se poate vedea clar atât în Vechiul, cât şi în Noul 
Testament, însă numai dacă voi, rătăciţilor sectari, ati voi să vă 
deschideţi ochii minţii voastre la vederea celor drepte. 

Iar dacă acest aşezământ al sabatului este numit «veşnic», 
trebuie să înţelegem că cuvântul veşnic are aici înţelesul de ceva 



durabil, care nu poate fi schimbat sau înlocuit de oameni. Iar 
pentru aceasta, nu se poate susţine că aici Dumnezeu nu are 
putere să-1 schimbe sau să-1 înlocuiască, deoarece vedem că 
Mântuitorul a schimbat acest aşezământ «veşnic» al sabatului. 
Deci cuvântul «veşnic» înseamnă aici epoca Testamentului celui 
Vechi, după sfârşitul căreia începe un veac nou şi un Legământ 
Nou, care fusese făgăduit chiar de Dumnezeu încă din Vechiul 
Testament (Ier. 31, 31-33). Cuvântul «veşnic» este folosit în 
Vechiul Testament şi cu alte prilejuri, cum ar fi, de pildă, la 
porunca prăznuirii mielului pascal, pentru care Dumnezeu 
porunceşte evreilor: ...ca aşezare veşnică să oprăznuiţi; sau la 
sărbătoarea azimilor, pe care, de asemenea, le porunceşte să o 
păzească, fiind «aşezământ veşnic» (leş. 12, 3, 14, 17, 24). Cu 
toate acestea, nici voi, sâmbătarilor, nu mai serbaţi mielul 
pascal după porunca «veşnică» de atunci, spre a-1 mânca 
împreună cu azimă şi cu ierburi amare, stând în picioare, cu 
toiege în mâini, gata de plecare (leş. 12, 1-24; Num. 9, 11 
ş.a.). Iarăşi «lege veşnică» este şi arderea neîntreruptă a 
candelei în faţa perdelei de dinaintea chivotului Legii în templul 
din Ierusalim (leş. 27, 20-21), lege pe care de asemenea nici 
voi sâmbătarii nu o mai tineti, mai ales că voi nu aveţi nici 
templu, nici perdea, nici chivot şi nici un alt obiect de cult. Încă 
si modul de junghiere al animalelor de jertfă era numit 
«aşezământ veşnic» (Lev. 17, 7), si totuşi azi nici voi, 
sâmbătarii, nu îl mai respectaţi. Deci dacă aţi încerca să ţineţi 
practica acestor legi veşnice, ar trebui să vă întoarceţi cu totul 
la cele ale Vechiului Testament. 

Sectarul: Noi avem atâtea mărturii biblice prin care 
putem să dovedim că serbarea sâmbetei este obligatorie pentru 
toţi creştinii din toate neamurile. Astfel citim despre Mântui- 
torul, că: ...a venit în Nazaret, unde fusese crescut şi, după 
obiceiul Său, a intrat în ziua sâmbetei în sinagogă şi S-a sculat 
să citească (Luca 4, 16; Marcu 1, 21; Luca 4, 31 ş.a.). De 
asemenea este scris despre apostolul neamurilor că ...după 
obiceiul său, Pavel a intrat la ei (în sinagoga iudeilor din 
Tesalonic) şi în trei sâmbete le-a grăit din Scripturi (Fapte 17, 
2). Apoi: Şi urmându-I femeile, care veniseră cu El din 
Galileea, au privit mormântul... şi, întorcându-se, au pregătit 

miresme şi miruri; iar sâmbătă s-au odihnit, după Lege (Luca 
23, 55-56). 

Deci şi ele au respectat porunca Legii, ţinând sâmbăta, 
încă şi Mântuitorul, vorbind despre sfârşitul lumii, a arătat că 
sâmbăta va rămâne până la sfârşit şi de aceea a zis: Rugaţi-vă ca 
să nu fie fuga voastră iarna, nici sâmbăta (Matei 24, 20). Şi ia- 
răşi auzim pe marele Apostol Pavel care vorbeşte despre odihna 
din ziua sâmbetei, spunând că Dumnezeu a dat poporului Său 
«odihnă» (Evrei 4, 4-11). Poporul Său sunt creştinii din toate 
neamurile şi din toate vremurile şi deci toţi deopotrivă sunt 
obligaţi să ţină odihna sâmbetei. Aşadar, după cum rezultă din 
citatele de mai sus, se poate înţelege clar că Mântuitorul, Sfinţii 
Apostoli şi Sfintele Mironosiţe au cinstit şi au serbat sâmbăta 
după porunca Legii Vechi, şi de aceea noi - ca următori ai lui 
Hristos - se cuvine să facem la fel. 

Preotul: In zadar ai înşirat atâtea citate biblice care ti se 
par că susţin rătăcirea dumitale şi a tuturor sâmbătarilor, căci 
noi ştim limpede că nu mai avem nici o obligaţie să serbăm 
sâmbăta. Noul Testament a înlocuit pe cel Vechi şi a instituit o 
altă zi de odihnă şi de serbare, şi anume ziua dintâi a săptă- 
mânii sau Duminica. Instituirea acestei zile ca zi de sărbătoare 
şi de odihnă este independentă de cea a sâmbetei vechi. 
Sâmbăta Legii Vechi - după cum am arătat mai sus - a fost 
instituită de Dumnezeu ca zi de sărbătoare si de odihnă, în 
amintirea ieşirii din robia Egiptului a unui singur popor: a 
poporului Său, Israel. Iar Duminica creştină o serbăm în amin- 
tirea învierii Domnului - prin care s-a făcut crearea din nou şi 
înnoirea întregii lumi - şi, totodată, ieşirea noastră din robia 
cea mult mai grea decât cea egipteană, adică ieşirea din robia 
păcatului, a satanei şi a morţii, precum şi dobândirea Canaanu- 
lui ceresc. 

învăţătura despre desfiinţarea sâmbetei în Noul Testament 
se bazează pe: 

1. Temeiuri indirecte (de principiu sau generale) Noul 
Testament a «învechit» pe cel dinaintea lui, numit «Vechi», şi a 
înnoit toate vechile aşezăminte, între care, desigur, şi sâmbăta. 
Aşezământul vechi nu era desăvârşit; el era mai mult ca o 
umbră, o icoană (Evrei 10, 1; Col. 2, 16-17). lată pentru ce a 



trebuit să se întemeieze ...un Testament mai bun; ...un 
testament Nou (Evrei 8, 5-8). Şi zicând: «Nou», Domnul a 
învechit pe cel dintâi (Evrei 8, 13), care a fost pus numai până 
la «vremea îndreptării», adică până când avea să fie îndreptat şi 
desăvârşit de altul Nou (Evrei 9, 10; 10, 9). Căci dacă 
Testamentul cel dintâi ar fi fost fără de prihană, nu s-ar mai fi 
Căutat loc pentru al doilea (Evrei 8, 7; Gal. 2, 21 ş.a.). Iar prin 
al doilea, toate cele ale Vechiului Aşezământ au trecut, iată 
toate s-au făcut noi (11 Cor. 5, 17). Odată cu celelalte 
aşezăminte ale Legii Vechi a fost scoasă din vigoare şi înlocuită 
şi sărbătoarea sabatului (Rom. 7, 1-6; Gal. 2, 18-19). 

Acestea avându-le în vedere,, marele Apostol Pavel a scris 
împotriva celor ce voiau să se mai ţină de cele ale Legii Vechi 
şi-i învinuiau pe cei ce nu le mai ţineau, adresându-se acestora 
din urmă astfel: Nimeni deci să nu vă judece pentru mâncare 
sau băutură, sau cu privire la vreo sărbătoare, sau lună nouă, 
sau la sâmbete, care sunt umbră celor viitoare, iar trupul (este) 
al lui Hristos (Col. 2, 16-17). Cei ce voiesc să dobândească 
mântuirea, trebuie să fie urmaşi ai lui Avraam. Aceştia însă nu 
sunt descendenţii trupeşti ai patriarhului, ci cei care au credinţa 
lui în împlinirea făgăduinţelor mesianice; iar aceştia sunt creşti- 
nii deveniţi fii ai lui Dumnezeu si eliberaţi de sub poruncile 
nefolositoare ale Legii (Gal. cap. 3-5), pe care Hristos, prin 
poruncile Evangheliei, le-a şters ca pe un zapis ce ne era 
potrivnic (Col. 2, 14); ...căci dacă dreptatea vine prin Lege, 
atunci Hristos a murit în zadar (Gal. 2, 16-21). Nu din faptele 
Legii vine mântuirea, ci prin credinţa cea în Hristos Iisus, căci 
dreptul din credinţă va fi viu (Avac. 2, 4; Rom. 1, 17). Deci 
Vechiul Testament trebuie să se bucure în creştinism de cinstea 
ce i se cuvine, dar în nici un caz el nu trebuie preţuit mai mult 
decât cel Nou sau în paguba celui Nou; 

2. Temeiuri directe, din practica Mântuitorului şi a Sfinţi- 
lor Apostoli. Mântuitorul nostru Iisus Hristos - Care n-a venit 
să strice Legea sau proorocii (Matei 5, 17) - a ţinut toate 
poruncile Legii în afară de una singură: aceea a sâmbetei. Căci 
dacă El mergea, ca fiecare iudeu, sâmbăta la sinagogă, mergea 
cu scopul de a propovădui poporului adunat aici, sau pentru a 
vindeca pe bolnavi, dar nicidecum pentru a ne da nouă, 

creştinilor, pildă că trebuie să serbăm sâmbăta, aşa cum vi se 
pare vouă, sectarilor rătăciţi de la adevăr. Iudeii mai aveau 
obiceiul de a se aduna şi vineri seara pentru rugăciune în 
sinagogă, după cum se adună şi azi. Dacă Mântuitorul nostru 
lisus Hristos S-ar fi dus şi în această zi în sinagogă, ar urma 
pentru noi că trebuie să serbăm şi vinerea? 

Dumneata ai mai spus printre altele că Hristos şi Apostolii 
au respectat sâmbăta. Dar în ce fel? Se ştie atât numai, că El a 
făcut o mulţime din minunile Sale sâmbăta, fapt pentru care era 
ameninţat cu moartea (loan 5, 16). Sâmbăta au fost vindecaţi: 
omul cu mâna uscată (Matei 12, 9-14; Marcu 3, 1-6; Luca 6, 
6-11), femeia cu duhul neputinţei (gârbovă) (Luca 13, 10-17), 
bolnavul de hidropică (Luca 14, 1-6), omul cu duhul necurat 
(Marcu 1, 23-25; Luca 4, 31-37), slăbănogul bolnav de 38 de 
ani (loan 5, 1-18) şi orbul din naştere (loan 9, 1-18). Trei din 
aceste vindecări - a omului cu mâna uscată, a femeii gârbove şi 
a omului cu duh necurat -, au fost făcute nu numai sâmbăta, ci 
şi în sinagogă. 

Iar dacă voi folosiţi cuvintele Mântuitorului, Care zice: 
Rugaţi-vă ca să nu fie fuga voastră iarna, nici sâmbăta (Matei 
24, 20), apoi să ştiţi că nici aici nu se vorbeşte de sfinţirea sau 
respectarea sâmbetei, cum vi se pare vouă. Sfântul Efrem Şirul, 
un mare dascăl al adevărului, tâlcuieşte «iarna» prin răceala 
credinţei - să nu ne apuce iarna (răceala credinţei), adică să nu 
fim nepregătiţi -, iar «sâmbăta» - să nu fim căzuţi în eres prin 
întoarcerea la cele vechi. In desert susţineţi voi că Mântuitorul 
a oprit prin aceasta călcarea sâmbetei, căci cum putea să facă 
aceasta, de vreme ce El Însuşi o călcase, zicând: Sâmbăta afost 
făcută pentru om, iar nu omul pentru sâmbătă. Astfel că Fiul 
Omului este Domn şi al sâmbetei (Marcu 2, 27-28). De 
asemenea, vedem că nici Apostolii nu respectau ziua sabatului, 
căci au smuls şi au mâncat spice de grâu chiar în această zi 
(Matei 12, 1-3)'. 

Sfânta Evanghelie ne spune clar că iudeii căutau să-L 
omoare pe lisus ...pentru că dezlega sâmbăta (loan 5, 18), pe 
care Hristos, ca Domn al Sabatului, a desfiinţat-o. Desfiinţând 
vrăjmăşia în trupul Său, Legea poruncilor şi învăţăturile ei... 
(Efes. 2, 15), Mântuitorul a făcut un Nou Legământ, întru 



Sângele Său (Luca 22, 20), şi ne-a dat exemplu cu fapta să nu 
mai ţinem ziua sabatului (sâmbetei). Iar dacă însuşi Hristos ne-a 
învăţat pe noi cu cuvântul şi cu fapta acest lucru, putem oare să 
nu-L ascultăm pe El, noi, cei ce ne-am botezat şi ne-am 
îmbrăcat în El (Gal. 3, 27)? 

Ai amintit şi faptul că sfintele mironosiţe au respectat ziua 
sâmbetei, în care ...s-au odihnit după Lege (Luca 23, 56). 
Într-adevăr, mironosiţele, ca nişte femei credincioase ce erau, 

5,5, ' 

respectau Legea şi toate prevederile ei. Insă în acel timp era 
încă în vigoare Legea Veche, căci faptul s-a petrecut cu o zi 
înainte de înviere, când ziua Duminicii încă nu fusese sfinţită 
prin învierea Domnului şi deci nu luase încă locul sâmbetei. 
Ucenicii se găseau încă sub regimul Vechiului Testament, căci 
Legea cea Nouă s-a început abia din ziua învierii, adică de a 
doua zi. După înviere au început ei să serbeze Duminica, în 
amintirea Celui ce a dezlegat sâmbăta şi i-a făcut să nu mai fie 
sub Lege, ci sub har. Astfel, respectarea Legii cu privire la po- 
runca păzirii sâmbetei din partea mironosiţelor este explicabilă. 

Dacă cercetăm cu atenţie Noul Testament, vedem că toate 
poruncile Decalogului sunt reproduse în cuprinsul lui, de către 
Mântuitorul sau de către Sfinţii Apostoli, în afară de porunca a 
patra, aceea a sabatului. Astfel: 

Porunca întâi o găsim la Matei 12, 31-32 şi la Marcu 3, 29. 

Porunca a doua, în 1 Cor. 10, 14 şi 1 loan 5, 21. 

Porunca a treia, la lacov 4, 12; 5, 12. 

Porunca a cincea, la Matei 15, 4; 19, 19; Marcu 7, 10; 
Efes. 6, 1-3. 

Porunca a şasea, la Matei 19, 18 şi la Marcu 10, 19. 

Porunca a şaptea, la Matei 19, 18; la Marcu 10, 19 şi în 
Rom. 13, 9. 

Porunca a opta, la Matei 19, 18; la Marcu 10, 19 şi în 
Rom. 13, 9. 

Porunca a noua, la Matei 19, 18; la Marcu 10, 19 şi în 
Rom. 13, 9. 

Porunca a zecea, în Rom. 13, 9. 

Dar în nici o parte a Evangheliei sau a epistolelor apos- 
tolice nu găsim vorbindu-se sau făcându-se măcar o aluzie la 
porunca a patra sau la ziua sabatului, ceea ce dovedeşte că ea 

nu există pentru Mântuitorul şi apostoli; iar despre ceea ce nu 
mai există, e firesc ca nici să nu se mai vorbească. Mântuitorul 
nostru Iisus Hristos a rezumat toate poruncile în două: iubirea 
de Dumnezeu şi de aproapele, zicând: în aceste două porunci 
se cuprind toată Legea şi proorocii (Matei 22, 40). Şi marele 
Apostol Pavel a zis că: dragostea este împlinirea Legii (Rom. 
13, 9-10). 

Sectarul: Apostolii şi primii creştini - după mărturia 
istoriei - au serbat sâmbăta, si numai de la Constantin cel 
Mare, din anul 321, s-a introdus de către acest împărat inovaţia 
de a se serba Duminica în mod obligatoriu. 

Preotul: Nu este deloc adevărat că Apostolii şi primii 
creştini au serbat sâmbăta. Marele Apostol Pavel, dacă mergea 
sâmbăta la sinagogă, nu mergea acolo ca să prăznuiască 
sâmbăta, ci pentru că acolo se adunau iudeii (loan 18, 20) şi 
avea prilejul să le vorbească din Scripturi (Fapte 17, 2). Dar 
Apostolul Pavel vorbea nu numai prin sinagogi, ci şi în pieţe şi 
prin case (Fapte 17, 17; 18, 6-7), ba chiar şi în afară de porţile 
cetăţii, în câmp (Fapte 16, 13); apoi, el vorbea nu numai 
sâmbăta, ci şi în fiecare zi şi noapte (Fapte 17, 17; 20, 31). 

Dacă voi sectarii cinstiţi sâmbăta pentru că în ea mergea 
la sinagogă Pavel şi vorbea, apoi de ce nu cinstiţi şi celelalte 
zile ale săptămânii, căci după cum se vede Marele Pavel predi- 
ca în toate zilele, oriunde s-ar fi aflat? Marele Apostol Pavel nu 
mergea la sinagogă pentru că cinstea acest loc de adunare a 
evreilor, căci atunci ar însemna că el a cinstit si casele si areo- 
pagul şi locurile din afara cetăţilor pe unde mergea şi predica. 
Si ce odihnă avea Marele Pavel în ziua sabatului, de vreme ce 
el se ostenea lucrând pe ogorul inimilor, în slujba cuvântului lui 
Dumnezeu (Fapte 6, 2)? Dacă marele Apostol Pavel ar fi serbat 
sabatul, după cum vi se pare vouă, sectarilor, atunci cum ar fi 
învăţat cele dimpotrivă, zicând: Nimeni deci să nu vă judece 
pentru mâncare sau băutură, sau cu privire la vreo sărbătoare, 
sau lună nouă, sau la sămbete, care sunt umbră celor viitoare, 
iar trupul (este) al lui Hristos (Col. 2, 16-17). 

Dar nu numai Apostolii au nesocotit serbarea sâmbetei, ci 
şi urmaşii lor, Varnava, Ignatie Teoforul, Policarp al Smirnei, 
Clement al Romei, Iustin Martirul, Tertulian si mulţi alţii din 



secolele 1, 11 si 111; toţi aceştia mărturisesc că, creştinii din 
vremea lor serbau pe atunci Duminica, întocmai cum ştim din 
Biblie că făceau şi Apostolii. 

Istoria mărturiseşte despre Constantin cel Mare numai 
faptul că, în timpul domniei lui, creştinismul a devenit religie 
liberă în stat, favorizându-se astfel generalizarea ulterioară, în 
Imperiul Roman, a practicilor religioase creştine, între care era 
si serbarea Duminicii, astfel încât statul roman nu a făcut 
altceva decât a recunoscut şi a consfinţit o stare de fapt. 

Sectarul: Dar care sunt pentru voi, ortodocşii, temeiurile 
scripturistice pentru serbarea Duminicii în locul sâmbetei? 

Preotul: Deşi ti-am dat destule argumente în această 
privinţă, totuşi îţi voi mai face o recapitulare şi o completare în 
scurt a celor vorbite anterior. 

Pentru noi, creştinii dreptmăritori, sărbătoarea cea mai 
mare este ziua învierii lui Hristos, zi de bucurie, căci însuşi 
Domnul a întâmpinat în acea zi pe femeile mironosiţe, zicân- 
du-le: Bucuraţi-vă! (Matei 28, 9). Ziua învierii este ziua în care 
Mântuitorul nostru lisus Hristos ne-a eliberat pe noi din robia 
păcatului (1 Petru 2, 24), aşa cum oarecând Dumnezeu a 
eliberat pe poporul Său ales din robia Egiptului. Ziua învierii 
este ziua sfinţită prin însuşi scump Sângele Său, este ziua 
încredinţării că am înviat din moartea păcatului şi că vom învia 
şi din moartea trupească spre viaţa veşnică, dacă vom adormi în 
credinţă neîndoită în Hristos, căci zice Sfântul Apostol Pavel: 
Iar dacă Hristos n-a înviat, zadarnică este credinţa voastră, 
sunteţi încă în păcatele voastre; şi atunci şi cei ce au adormit în 
Hristos au pierit (1 Cor. 15, 17-18). Şi în alt loc: Şi dacă 
Hristos n-a înviat, zadarnică este atunci propovăduirea noastră, 
zadarnică şi credinţa voastră (1 Cor. 15, 14). 

Deci după mărturia marelui Apostol Pavel, creştinul nu 
valorează nimic fără încredinţarea deplină că Hristos a înviat a 
treia zi din morţi, aşa cum El însuşi spunea mai înainte. Şi dacă 
învierea lui Hristos este atât de însemnată pentru orice creştin, 
nu se cuvine oare să fie mereu în mintea sa si să o cinstească, 
serbând-o îmbrăcat în hainele albe ale curătiei, strălucitoare ca 
zăpada, ca şi ale îngerilor care au prăvălit piatra de pe mormânt 
(Matei 28, '3; Marcu 16, 5; Luca 24, 4; loan 20, 11-12)? 

Numai un ateu sau un necreştin poate să-şi permită cuvântul nu; 
pentru noi, toţi creştinii, este un da puternic repetat de cincizeci 
şi două de ori, după numărul săptămânilor unui an. 

Oare suntem noi mai împietriţi întru nerecunoştinţa decât 
evreii, care îşi serbau săptămânal amintirea eliberării lor din 
robia Egiptului? Sau robia păcatului şi a morţii din care ne-a 
scos Hristos este de mai mică valoare decât robia Egiptului? 
Nicidecum! Cei care au plecat din Egipt n-au putut să ajungă la 
odihna făgăduită din pricina neascultării şi răzvrătirii lor, iar 
urmaşilor lor, losua le-a dat odihnă vremelnică în Canaan. însă 
Hristos ne-a dat odihnă cerească, veşnică, în care vor intra toţi 
cei ce nu se vor răzvrăti, toţi cei ce vor învia sub Har - nu sub 
Lege -, serbând amintirea ieşirii lor din Egiptul păcatului, aşa 
cum au serbat-o Sfinţii Apostoli şi urmaşii lor până azi. 

Duminica - ziua izbăvirii noastre - se mai numeşte în 
Sfânta Scriptură şi una a sâmbetei sau ziua întâi a săptămânii 
(Matei 28, 1; Marcu 16, 1; Luca 24, 1; loan 20, 1), a treia zi 
(Matei 16, 21; 17, 23; Marcu 8, 31; 9, 31; 10, 34; Luca 9, 22; 
24, 7) sau după opt zile (loan 20, 26) sau ziua Domnului (Apoc. 
1, 10). Cele trei zile despre care vorbeşte Sfânta Scriptură sunt 
zilele în care Mântuitorul a stat în mormânt, numărul lor fiind 
preînchipuit de cele trei zile cât a stat proorocul lona în 
pântecele chitului (lona 2, 1; Matei 12, 40); numărul lor 
corespunde, de asemenea, numărului zilelor în care Mântuitorul 
a spus că va ridica templul dărâmat (loan 2, 19-22). Şi ceea ce 
spusese mai înainte ucenicilor Săi, că va învia a treia zi din 
morţi (Matei 17, 23; Marcu 9, 31), Mântuitorul a adeverit prin 
învierea Sa (Marcu 16, 9; Matei 28, 1-10). 

în ziua întâi a săptămânii s-a săvârşit la Emaus prima 
Liturghie după învierea Domnului, prin «frângerea pâinii» de 
către Mântuitorul (Luca 24, 30). 

în seara zilei celei dintâi a săptămânii (Duminica), 
Mântuitorul S-a arătat ucenicilor Săi, care erau adunaţi, cu uşile 
încuiate, de frica iudeilor, zicându-le: Pace vouă (loan 20, 
19-24). Apoi a suflat asupra lor, dându-le puterea de a lega şi a 
dezlega păcatele oamenilor. 

Tot în ziua Duminicii, după opt zile, S-a arătat Mân- 
tuitorul iarăşi ucenicilor Săi si lui Toma, pe care 1-a încredinţat 



despre învierea Sa (loan 20, 26). Şi tot Duminica S-a arătat 
Mântuitorul în Galileea (Marcu 16, 14). 

Duminica S-a pogorât Sfântul Duh peste Sfinţii Apostoli 
(Fapte 2, 1-2). în ziua Duminicii, Sfinţii Apostoli săvârşeau 
«frângerea pâinii», adică Sfânta Liturghie (Fapte 20, 7-12). în 
ziua Duminicii se făcea, de către apostoli, strângerea de 
ajutoare pentru sfinţi (1 Cor. 16, 1-2), astfel că Duminica, 
sfinţită prin învierea Domnului ca zi de slăvire a Sa, devenea şi 
o sărbătoare a dragostei prin iubirea de fraţi şi ajutorarea lor. 

Despre ziua Duminicii a zis psalmistul: Aceasta este ziua 
pe care afăcut-o Domnul, să ne bucurăm şi să ne veselim întru 
ea (Ps. 117, 24), iar Apocalipsa i s-a descoperit Evanghelistului 
loan tot în ziua Duminicii (Apoc. 1, 10). 

Frângerea pâinii era făcută în cadrul cultului public în 
biserică (1 Cor. 11, 20-22), ceea ce înseamnă că Apostolii nu 
mai săvârşeau cultul sâmbăta, ci Duminica. La aşezarea Sfintei 
Împărtăşanii, Mântuitorul a zis: Aceasta să faceţi spre pomeni- 
rea Mea (Luca 22, 19; 1 Cor. 11, 24, 26). Fiind deci vorba de 
o comemorare care se făcea de către apostoli Duminica, se 
adevereşte o dată mai mult că Duminica, si nu sâmbăta, este 
ziua comemorării Domnului. 

lată deci, omule rătăcit, câte temeiuri biblice are serbarea 
Duminicii. înţelegeţi deci că în ziua cea mare a dreptei Judecăţi 
a lui Hristos voi veţi da seamă şi cu mari şi groaznice pedepse 
veţi fi pedepsiţi, deoarece cu minciunile şi vicleniile voastre 
voiţi să întunecaţi razele acestui soare duhovnicesc, care este 
Duminica - ziua cea plină de lumină a învierii lui Hristos. 



Credinciosul: Mai sunt si alte mărturii din vechime că 
încă din primele veacuri creştinii au serbat ziua Duminicii? 

Preotul: Cred că ti-am arătat destule mărturii din Sfânta 
Scriptură despre serbarea Duminicii de către creştinii de la 
început şi totodată ţi-am arătat şi pentru care pricină ei ţineau 
Duminica zi de odihnă în locul sâmbetei. Asa că mai n-ar fi 
nevoie de a vă mai aduce şi alte mărturii. Dar spre a dovedi şi 
mai mult acest adevăr, pentru serbarea Duminicii în locul 

sâmbetei, chiar de la începutul creştinismului, ascultă şi ia 
aminte: 

Să ştii că pe lângă mărturiile din Sfânta Scriptură care mai 
sus le-ai auzit despre serbarea Duminicii, mai sunt foarte multe 
mărturii vrednice de crezare de la Sfinţii bărbaţi Apostolici, 
adică de la ucenicii Sfinţilor Apostoli, care au fost ei înşişi 
următori şi împreună vorbitori cu Sfinţii Apostoli. Unul din 
aceştia a fost şi Sfântul Ignatie Teoforul, Episcop al Antiohiei 
(10 7). Acesta, în scrisoarea trimisă creştinilor din Magnesia, 
la cap. 9, zice aşa: „Aşadar aceia care au vieţuit după rânduiala 
cea veche (adică evreii) au venit la nădejdea cea nouă şi nu mai 
ţin sâmbăta, ci îşi întocmesc viaţa potrivit zilei Domnului" 3 . 

Apoi Sfântul Iustin Martirul ( 155) scria pe la mijlocul 
veacului al doilea după Hristos: „Duminica ne adunăm cu toţii 
la un loc, pentru că aceasta este ziua în care Dumnezeu la 
zidirea lumii a despărţit lumina de întuneric şi în care 
Mântuitorul nostru lisus Hristos a înviat din morţii... " 4 . 

Asemenea mărturii mai găsim si în Asezămintele Sfinţilor 

''- 5 

Apostoli (cartea 11, cap. 59), în canoane 3 , precum şi la o 
mulţime de Sfinţi Părinţi si scriitori bisericeşti din veacurile 
II-IV, ca de pildă: Tertulian, Sfântul Irineu, Sfântul Ambrozie, 
Sfântul loan Gură de Aur ş.a. De aceea, după cu recunoaşterea 
creştinismului de către împăratul Constantin cel Mare (313), 
Duminica a fost recunoscută şi consfinţită de către stat (321) ca 
zi de odihnă chiar şi pentru necreştini, rămânând astfel până azi 
la toate popoarele creştine ca zi săptămânală de repaus şi de 
odihnă 6 . 



3 Scrisorile Părinţilor Apostolici, traduse de Pr. I. Mihălcescu, G. 
Niţu şi M. Pâslaru, voi. 1, pag. 159. 

"Apologia 1, cap. 67, trad. cit., p. 71. 

" Vezi canonul 29 Laodiceea de la anul 364. Iar Sfântul Nichifor 
Mărturisitorul în canonul al doilea al său din cele 17 ce se cuprind în tomul 
2 al Adunării Sinoadelor, foaia 981, zice că nu se cade creştinilor nici să 
călătorească Duminica. 

' Cf. învăţătura de credinţa Ortodoxă, întreb. 287, p. 379-380. 



Capitolul 29 

DESPRE DATA CELEI DE A DOUA 
VENIRI A DOMNULUI 



Despre data exactă a celei de a doua veniri a Domnului şi 
Mântuitorului nostru lisus Hristos, Biserica Sa cea dreptmă- 
ritoare are numeroase mărturii biblice prin care dovedeşte că 
această dată nu a încredinţat-o Dumnezeu nici îngerilor, nici 
oamenilor si nici chiar Fiului Său, ca om. lată care sunt 

î 5 

cuvintele dumnezeieştii Scripturi: Iar de ziua şi de ceasul acela 
nimeni nu ştie, nici îngerii din ceruri, nici Fiul, ci numai Tatăl. 
Şi precum a fost în zilele lui Noe, aşa va fi şi venirea Fiului 
Omului. Căci precum în zilele acelea dinainte de potop oamenii 
mâncau şi beau, se însurau şi se măritau... şi n-au ştiut până ce 
a venit potopul şi i-a luat pe toţi, la fel va fi şi venirea Fiului 
Omului... Privegheaţi, deci, că nu ştiţi în care zi vine Domnul 
vostru. Aceea cunoaşteţi, că, de-ar şti stăpânul casei la ce 
strajă din noapte vine furul, ar priveghea şi n-ar lăsa să i se 
spargă casa. De aceea şi voi fiţi gata, că în ceasul în care nu 
gândiţi, Fiul Omului va veni (Matei 24, 36-44, vezi şi v. 45-51). 
Dacă nici îngerii din cer şi nici Fiul, ca om, nu ştiu cu 
precizie această dată, cum ar putea ea oare să fie cunoscută de 
către oameni? De aici înţelegem numai că trebuie să fim 
pururea cu mare grijă de mântuirea noastră, spre a fi pregătiţi 
pentru venirea Domnului, de vreme ce nu ştim nici ziua, nici 
ceasul când va veni Domnul si nici ceasul sfârşitului nostru. Că 
venirea Sa va fi pe neaşteptate şi prin surprindere, după cum 
ne-a prevenit Domnul, atunci când a spus: Drept aceea, 

privegheaţi, că nu stiti ziua, nici ceasul când vine Fiul Omului 
(Matei 25, 13). 

Sectarul: Adevărat este că la început Apostolii n-au ştiut 
data exactă a venirii a doua a Domnului (Matei 24, 36 ş.a.), dar 
după ce ei au fost întăriţi cu putere de sus, prin venirea 
Sfântului Duh, au devenit cunoscători a toate; căci Duhul Sfânt 
le-a descoperit toate tainele, după cum le spusese mai înainte 
Mântuitorul: încă multe am a vă spune, dar acum nu puteţi să 
le purtaţi. Iar când va veni Acela, Duhul Adevărului, vă va 
călăuzi la tot adevărul; căci nu va vorbi de la Sine, ci câte va 
auzi va vorbi şi cele viitoare vă va vesti (loan 16, 12-13; 14, 
26; 15, 26). Sfântul Duh a fost trimis apostolilor la Cincizecime 
şi de atunci încoace, atât Apostolii cât şi bunii creştini, prin 
priceperea şi înţelepciunea pe care le-o insuflă Sfântul Duh, pot 
cunoaşte «tot adevărul», adică întreg planul divin al istoriei 
lumii şi al sfârşitului ei, «planul divin al vârstelor», şi pot 
calcula din Sfânta Scriptură «cele viitoare», adică data venirii a 
doua. Numai cei ce nu au pe Duhul Sfânt şi n-au primit 
priceperea dată de către El, nu pot cunoaşte acea dată. 

Preotul: Vai de voi, sectarilor adventişti, si de toţi acei 
sectari care cred asemenea vouă; vai de voi, oamenilor stricaţi 
la minte şi la înţelegerea Sfintelor Scripturi! Vai de calculele 
voastre, care v-au înşelat pe voi si pe toţi cei înşelaţi de voi! De 
atâtea ori aţi calculat voi, după rătăcirea minţii voastre, data 
celei de a doua veniri a Domnului, de atâtea ori ati rămas de 
toată batjocura si ruşinea omenirii si încă mai cutezaţi să 
susţineţi nebunia că stiti data exactă a venirii Domnului? 

Oare n-a calculat din Biblie William Miller al vostru că 
între 1 martie 1843 si 1 martie 1844 va fi a doua venire a 
Domnului? Oare n-a rămas el cu toţi cei înşelaţi de el, de toată 
ruşinea si de râs în fata întregii lumi? Oare nu anunţase această 
dată William Miller încă din anul 1833, în broşura sa 
„învederare din Sfânta Scriptură despre venirea a doua a 
Domnului în anul 1843'"? Oare nu calculase şi alt prooroc 
mincinos al vostru, Joshua Himes, în revistele «Strigătul din 
miezul nopţii» (1842) şi «Trâmbiţa de alarmă» (1842), că 
Domnul vine în 1843? Si oare nu si acest fals prooroc a rămas 



ca si William Miller de toată ruşinea si scârba în fata lumii, 
împreună cu mincinoasele lui proorocii? 

Dar ce a păţit Snow al vostru - ucenicul cel mai apropiat 
al lui Miller -, care calculase că trebuie să adauge la 
-proorocia» lui Miller încă şapte luni şi zece zile, fixând data 
venirii a doua a Domnului la 10 octombrie 1844? Oare n-a 
rămas si el ca si dascălul său Miller de toată ruşinea? Oare nu 
anunţaseră aceşti mincinoşi «prooroci» adventişti prin revistele 
lor, prin ziare şi prin discursuri publice, data exactă a venirii 
Domnului? Oare nu si-au cheltuit averile toţi oamenii înşelaţi de 
ei, împărţind tot ce aveau şi cumpărându-şi haine albe, ba chiar 
si lumânări, ca să întâmpine pe Domnul? Oare nu erau pe 
atunci pline vitrinele magazinelor din America de haine albe 
spre vânzare pentru cei ce vor călători la cer la 10 octombrie 
1844? Si oare n-a trecut si acea zi ca toate celelalte zile si toţi 
proorocii cei mincinoşi ai voştri cu calculele lor din Scriptură 
- care credeau că le-au fost inspirate de Duhul Sfânt - n-au 
rămas de toată ruşinea şi ocara, scăpând numai cu fuga, pentru 
a nu fi omorâţi de oamenii cei înşelaţi de ei, care îşi risipiseră 
toate avuţiile în baza „proorociei" lor? 

Mă minunez foarte de nebunia voastră, sectarilor stricaţi 
la minte, că după atâtea exemple de înşelare şi rătăcire, încă 
mai îndrăzniţi să susţineţi că puteţi calcula din Sfintele Scripturi 
data corectă a venirii a doua a Domnului. 

înţelepţiţi-vă odată, după aceste jalnice evenimente, şi 
înţelegeţi că făgăduinţa Mântuitorului nostru lisus Hristos 
despre descoperirea «celor viitoare» prin Duhul Sfânt nu s-a 
referit la data venirii Sale de a doua, după cum vi se pare vouă, 
ci la proorociile ce se vor face în Biserică cu privire la diferite 
întâmplări şi evenimente viitoare. Astfel de descoperiri, 
într-adevăr, s-au făcut prin Sfântul Duh, căci vedem, de 
exemplu, că Apocalipsa este plină de ele şi de multe altele de 
asemenea, expuse în diferite cărţi sfinte ale Bibliei (vezi 11 Tim. 
3, 1-8; II Petru 2, 1-3; Fapte 'li, 27-28; 20, 29-30; Iuda 1, 
17-18 ş.a.). Ele aveau să cuprindă îndeosebi învăţături eshato- 
logice (privind ivirea lui antihrist, a proorocilor mincinoşi, 
dezlănţuirea prigoanelor din viitor asupra creştinilor), precum şi 
înţelepciunea necesară apostolilor spre a se putea apăra atunci 

când vor fi traşi la răspundere în faţa judecătorilor pentru 
învăţătura ce o propovăduiesc (Matei 10, 19-20). Acestea sunt 
«cele viitoare» despre care Mântuitorul vorbeşte în textul pe 
care l-ai adus aici, omule rătăcit si încurcat în vicleniile tale. 

Contextul şi textele paralele ne dau lămuriri şi indicaţii 
limpezi în acest sens, astfel că oricât te vei sili tu şi cei aseme- 
nea tie să stiti data exactă a venirii a doua a Domnului, pururea 
veţi rămâne mincinoşi, ca si înaintaşii voştri amintiţi mai sus. 

Sectarul: Creştinii au de la Sfântul Duh lumina cunos- 
tinţei, prin care ei pot cunoaşte şi data venirii a doua. Numai 
păgânii şi creştinii cei neadevăraţi sunt în această privinţă 
întunecaţi şi în neştiinţă, căci Apostolul Pavel scrie: Voi însă, 
fraţilor, nu sunteţi în întuneric, ca să vă apuce ziua aceea ca un 
fur. Căci voi toţi sunteţi fii ai luminii şi fii ai zilei; nu suntem ai 
nopţii, nici ai întunericului (1 Tes. 5, 4-5). Din cuvintele 
acestea rezultă că toţi creştinii pot şi chiar trebuie să cunoască 
data exactă a venirii a doua, spre a fi pregătiţi să o întâmpine. 

Preotul: Omule rătăcit de la adevăr, de ce tai adevărul 
înţelesului Sfintei Scripturi folosindu-te numai de unele texte 
care ti se pare că îti susţin rătăcirea? Pentru ce ai luat versetele 
4 şi 5 din capitolul 5 al Epistolei către Tesaloniceni, înlăturând 
versetele 1 şi 2 de mai sus, care îl tâlcuiesc pe cel de al 4-lea şi 
al 5-lea şi pe cele de mai jos? Auzi ce zice marele Apostol 
Pavel acolo: Iar despre ani şi despre vremuri, fraţilor, nu aveţi 
nevoie să vă scriem, căci voi înşivă ştiţi bine că ziua Domnului 
vine aşa, ca un fur noaptea (1 Tes. 5, 1-2). Deci cunoaşte, 
omule rătăcit, că acesta este adevărul pe care îl păstrează 
Biserica lui Hristos, iar nu al vostru. Căci Biserica cea 
dreptmăritoare învaţă, deopotrivă cu marele Pavel, că ziua 
Domnului ca un fur noaptea va veni, şi nimeni nu ştie ziua, nici 
ceasul când vine Fiul Omului (Matei 25, 13). 

Numai apropierea datei venirii a doua poate fi cunoscută, 
după semnele ce vor trebui să se arate mai înainte şi care sunt 
următoarele: 

1. Propovăduirea Evangheliei la toate popoarele lumii 
(Matei 24, 14); 

2. Convertirea poporului evreu la creştinism, în urma 
propovăduirii Evangheliei la toată lumea (Rom. 11, 25); 



3. Apariţia lui antihrist (1 loan 2, 18), «omul nelegiuirii» 
(11 Tes. 2, 3-11) sau «fiara» (Apoc. 13, 1-18), lucrând 
împreună cu agenţii săi - proorocii şi hristoşii mincinoşi - tot 
felul de semne, prin puterea satanei, pentru a amăgi pe oameni 
(Apoc. 20, 1-10); 

4. El se va substitui lui Dumnezeu si ca o fiară crudă va 
prigoni cu toată furia pe cei aleşi ai Domnului (Matei 24, 9); 

5. înmulţirea fărădelegilor si răcirea iubirii dintre oameni, 
care se vor urî şi se vor trăda unii pe alţii (Matei 24, 10-12, 24); 

6. înmulţirea războaielor si a veştilor de războaie între 
neamurile, popoarele şi statele lumii (Matei 24, 6-7); 

7. Producerea unor calamităţi, ca: cutremure, inundaţii, 
ciumă, molime ş.a. (Matei 24, 7); 

8. Producerea unor semne cosmice: întunecarea soarelui 
şi a lunii, căderi de stele, zguduiri în elementele naturii ş.a. 
(Matei 24, 29); 

9. Arătarea pe cer a semnului Fiului Omului, adică a 
Sfintei Cruci, căci ea este semnul de biruinţă al Domnului 
nostru lisus Hristos si nici un alt semn nu-L vesteşte atât de 
caracteristic precum Crucea (Matei 24, 30). Când cei păcătoşi 
o vor vedea pe cer, îşi vor aduce aminte de Cel pe Care L-au 
tăgăduit şi se vor bate în piept, căindu-se şi jelindu-se de 
soarta ce-i aşteaptă. 

Despre tâlcul acestor semne a grăit Domnul: învăţaţi de 
la smochin pilda: Când mlădiţa lui se face fragedă şi odrăsleşte 
frunze, cunoaşteţi că vara este aproape. Asemenea şi voi, când 
veţi vedea toate acestea, să ştiţi că este aproape, la uşi (Matei 
24, 32-33). Aşadar, despre semnele premergătoare celei de a 
doua veniri a Domnului avem tâlcuire si adeverire chiar de la 
Mântuitorul Hristos, iar despre data exactă a venirii Lui, 
nimeni nu ştie, nici chiar îngerii Lui şi nici Fiul (ca om), ci 
numai Tatăl (Matei 24, 36). 



Credinciosul: Dar cum va veni Domnul, dacă nimeni nu 
ştie acest lucru? 

Preotul: Ţi-am spus că va veni fără de veste şi că 
nimenea nu ştie ziua şi ceasul când vine Fiul Omului (Matei 25, 
13). Ţi-am arătat cu mărturii din Sfânta Scriptură semnele 
prevestitoare ale venirii Lui. Iar acum trebuie să ştii că Domnul 
va veni cu mare slavă la a doua venire a Sa, după cum însuşi a 
arătat, zicând: Şi vor vedea pe Fiul Omului venind pe norii 
cerului, cu putere şi cu slavă multă (Matei 24, 30). Şi iarăşi 
arătând despre venirea a doua a Sa, că va fi cu mare şi negrăită 
slavă, zice: Iar când va veni Fiul Omului întru slava Sa, şi toţi 
sfinţii îngeri cu El, atunci va şedea pe tronul slavei Sale (Matei 
25, 31). Până si stihiile lumii se vor înfricoşa de slava Lui, 
după cum mărturiseşte Sfânta şi dumnezeiasca Scriptură, 
zicând: Şi am văzut, iar, un tron mare alb şi pe Cel ce şedea pe 
el, iar dinaintea feţei Lui pământul şi cerul au fugit şi loc nu s- 
a mai găsit pentru ele (Apoc. 20, 11). 

Deci înţelege, frate, că venirea Domnului va fi cu mare şi 
negrăită slavă, dar fără de veste. De aceea, datoria noastră este 
întotdeauna să priveghem, petrecând în fapte bune, fiindcă nu 
ştim ziua, nici ceasul când Fiul Omului va veni (Matei 25, 13). 



DESPRE ÎMPĂRĂŢIA DE O MIE DE ANI 
(MILENIUL) 



Russelistii si adventiştii mai susţin printre rătăcirile lor si 
că între venirea a doua şi sfârşitul lumii, Hristos va întemeia pe 
pământ o împărăţie în care El va domni, împreună cu cei aleşi 
ai Săi, vreme de o mie de ani. Rătăcirea aceasta este veche, 
deoarece încă din primele veacuri ale creştinismului, ea a fost 
susţinută de câţiva eretici, asa-zisii «hiliasti» (în greceşte hilia 
- o mie). împotriva lor s-a ridicat, încă de atunci, toată 
Biserica Veche şi i-a combătut prin cei mai aleşi slujitori ai săi. 
Cei ce o susţin azi se numesc, în general, «milenarişti» sau 
«milenisti». 

Sfinţii si dumnezeieştii Părinţi ai Bisericii lui Hristos au 
arătat că această împărăţie de «o mie de ani» - despre care se 
aminteşte în Apocalipsă - este un număr simbolic. 

Sfânta Scriptură ne arată luminat că «împărăţia cerurilor» 
se mai numeşte şi «împărăţia lui Dumnezeu» sau «împărăţia lui 
Hristos», ea fiind vestită de către dumnezeiescul loan Boteză- 
torul, precum si de însuşi Mântuitorul. Amândoi au vestit 
«apropierea» ei (Matei 3, 2; 4, 17; Luca 8, 1; Efes. 5, 5 ş.a.). 
Dar ea s-a înfiinţat de fapt prin actul de supraîmpărătească 
biruinţă a Domnului nostru lisus Hristos, care a fost învierea 
Sa. Astfel El a câştigat o împărăţie a Sa. Este împărăţia Sa de 
har, numită şi „împărăţia lui Dumnezeu", sau „a cerurilor". 
Este numită „a lui Dumnezeu", pentru că, spre deosebire de 
alte împărăţii lumeşti, este realizată numai cu ajutorul lui 

Dumnezeu şi nicidecum cu puterile proprii ale cuiva (Matei 12 
28; 21, 31, 43). Se numeşte „a cerurilor" pentru că, în contrast 
cu împărăţiile pământului, chiverniseşte numai bunuri 
suprapământeşti (oameni renăscuţi «de sus» şi bunuri cereşti, 
ca: dreptate, pace, bucurie sfântă ş. a.). Este astfel o împărăţie 
cerească pe pământ. Legăturile ei sunt cu cerul, iar nu cu lumea 
pământului, lată de ce a răspuns Mântuitorul la întrebarea dacă 
este împărat: împărăţia Mea nu este din lumea aceasta (loan 
18, 36; 27, 11). 

Această împărăţie a lui Hristos stăpâneşte viaţa lăuntrică 
omului, manifestându-se în afară prin dreptate şi pace şi 
bucurie în Duhul Sfânt (Rom. 14, 17). Această împărăţie însuşi 
Hristos a întemeiat-o (Efes. 5, 5; Col. 1, 13; 11 Tim. 4, 1; 
Apoc. 12, 10 ş.a.), şi însuşi Mântuitorul a arătat în pildele Sale 
cum va creşte ea, pe cine va cuprinde şi ce putere va avea. Ea 
cuprinde pe toţi oamenii credincioşi şi aleşi din toate neamurile 
şi popoarele lumii (Ps. 116, 1-2; Dan. 7, 13-14; Matei 28, 18; 
Fapte 10, 36; Rom. 10, 12; 1 Cor. 15, 27; Efes. 1, 20-23; 
Filip. 2, 9-11 ş.a.) şi este o împărăţie a dreptăţii (Ps. 44; Evrei 
1, 8-9; Isaia 16, 5; 32, 1; Ier. 23, 5). Această împărăţie este o 
împărăţie a sufletelor şi în suflete (Luca 17, 21), şi numai aceia 
intră în ea, care o au deja în ei (Luca 18, 17). 

Această împărăţie a lui Hristos, organizată în afară, 
alcătuieşte Biserica sau «Trupul lui Hristos», capul ei fiind 
însuşi Hristos (Efes. 1, 22; 5, 23; Col. 1, 24; 1 Cor. 11, 3; 12, 
27; Rom 12, 5 ş.a.); înfierea şi intrarea în această împărăţie 
este numai prin «baia naşterii celei de a doua» (Tit 3, 5) sau 
prin naştere «de sus» (loan 3, 3; Rom. 6, 3-5; Efes. 5, 26; Col. 

2, 12-13; 1 Cor. 6, 11 ş.a.). Nimeni nu poate intra în această 
împărăţie a lui Hristos decât numai prin botez, adică prin 
«naşterea cea de sus» sau «naşterea din apă şi din Duh», după 
cuvântul Mântuitorului: ...de nu se va naşte cineva din apă şi 
din Duh, nu va putea să intre în împărăţia lui Dumnezeu (loan 

3, 5). 

Această naştere este «de sus» sau «de la Dumnezeu», prin 
puterea Duhului Sfânt (loan 3, 3; 1, 1 ş. a.), şi este o adevărată 
înviere din morţi, fapt pentru care botezul este numit adeseori 
«înviere» (Col. 2, 12-13; Rom. 6, 3-5; 11 Tim. 2, 11; Gal. 3, 27 



s.a.). Deci botezul creştin este o înnoire a vieţii, «o naştere din 
nou», «o înviere din morţi». Când marele Apostol Pavel scrie: 
Deşteaptă-te, cel ce dormi, şi te scoală din morţi şi te va lumina 
Hristos (Efes. 5, 14), el are în vedere tocmai această înnoire şi 
înviere prin botezul creştin, căci în împărăţia lui Hristos nu 
intră decât cel ce «învie» din morţi prin botezul creştin. 

Ar fi însă o mare greşeală să se confunde învierea prin 
botez cu învierea cea de apoi (a trupurilor), pentru că, deşi 
amândouă sunt învieri, ele nu sunt unul si acelaşi lucru. 
Confundarea lor constituie o abatere, care poate să aibă ca 
urmare greşeli dogmatice foarte grave, aşa cum o dovedeşte 
cazul unor sectari, care, din cauza acestei confuzii, au ajuns la 
mari rătăciri, după cum se va vedea mai jos: 

în termeni profetici şi simbolici, Sfânta Scriptură ne 
vorbeşte şi despre «o împărăţie de o mie de ani»; această 
împărăţie de o mie de ani este identică cu cea despre care am 
vorbit mai sus. Iată ce ne spune Sfântul loan în descoperirea sa: 
Şi am văzut un înger, pogorându-se din cer, având cheia 
adâncului şi un lanţ mare în mâna lui. Şi a prins pe balaur, 
şarpele cel vechi care este diavolul şi satana, şi l-a legat pe o 
mie de ani. Şi l-a aruncat în adânc şi l-a închis şi a pecetluit 
deasupra lui, ca să nu mai amăgească neamurile, până se vor 
plini o mie de ani. După aceea, trebuie să fie dezlegat cătăva 
vreme... Şi am văzut sufletele celor tăiaţi pentru mărturia lui 
lisus..., care nu s-au închinat fiarei, nici chipului ei, şi nu au 
primit semnul ei pe fruntea şi pe mâna lor. Şi ei au înviat şi au 
împărăţit cu Hristos o mie de ani. Iar ceilalţi morţi nu înviază 
până nu se va sfârşi mia cea de ani. Aceasta este învierea cea 
dintâi. Fericit şi sfânt este cel ce are parte de învierea cea 
dintâi. Peste aceştia moartea cea de a doua nu are putere, ci 
vor fi preoţi ai lui Dumnezeu şi ai lui Hristos şi vor împăraţi cu 
El o mie de ani... moartea şi iadul au fost aruncate în râul de 
foc. Aceasta este moartea cea de a doua: iezerul cel de foc 
(Apoc. 20, 1-14). 

Din acest context constatăm mai întâi următoarele: 
1. împărăţia lui Hristos de o mie de ani este răstimpul în 
care Hristos a limitat („a legat") puterea diavolului asupra 
oamenilor (versetele 1-2). 

2. La sfârşitul acestui răstimp, diavolul va fi lăsat din 
nou, pentru câtva timp, să acţioneze asupra oamenilor 
(versetul 3). 

3. Membrii acestei împărăţii de o mie de ani sunt numai 
acei ce nu s-au închinat fiarei si semnului ei si au înviat la 
«învierea cea dintâi» (versetele 4-5). 

4. Cei ce nu s-au învrednicit de această înviere vor învia 
abia la sfârşitul celor o mie de ani, adică la «învierea a doua», 
căci această înviere, în raport cu «cea dintâi», este a doua 
(versetul 5). 

5. Peste aceştia (membri ai împărăţiei de o mie de ani) 
„moartea cea de a doua" nu are putere (versetul 6). 

6. La sfârşitul celor o mie de ani şi după un răstimp de 
acţiune nefastă asupra sfinţilor, diavolul, împreună cu cei ai lui, 
va fi aruncat în focul iadului care este «moartea cea de a doua» 
(versetele 7-14). 

Din toate acestea rezultă evident că «împărăţia de o mie 
de ani» nu este altceva decât împărăţia lui Hristos, numită 
«împărăţia lui Dumnezeu» sau «împărăţia cerurilor», despre 
care a fost vorba mai sus, deoarece: 

1. în răstimpul acestei împărăţii, diavolul a fost învins şi 
legat, luându-i-se puterea asupra oamenilor. Hristos „a intrat în 
casa lui şi 1-a legat", limitându-i puterea asupra omenirii 
răscumpărate (Matei 12, 29 şi contextul). 

2. Intrarea în această împărăţie este condiţionată de o 
înviere, numită «cea dintâi», care nu poate fi altceva decât 
Botezul creştin, numit adeseori chiar «înviere», «naştere de sus» 
sau «naştere din nou»; această înviere prin botez este „întâia", 
în raport cu cea de a doua, sau generală, a trupurilor, care este 
numită «învierea cea de apoi» (Ioan 11, 24 ş.a.). 

3. La sfârşitul acestei împărăţii, diavolul va fi din nou 
slobozit, ca să amăgească popoarele şi să lucreze cu putere şi cu 
furie împotriva sfinţilor, sub forma de antihrist, fiară sau 
prooroc mincinos. 

4. Durata acestei acţiuni va fi de scurtă vreme (Apoc. 13, 
5; 20, 3; Matei 24, 22) şi ea va constitui unul din semnele care 
vor prevesti apropierea venirii a doua şi a sfârşitului lumii (a se 
vedea la capitolul 29). 



Prin urmare, să se ştie lămurit că «învierea cea dintâi» 
este învierea cea prin botez, iar cea de «a doua» este învierea 
cea de apoi. De asemenea, moartea «cea dintâi» este cea 
naturală sau despărţirea sufletului de trup, iar cea de a doua este 
chinul cel veşnic sau osânda iadului, denumit astfel în opoziţie 
cu fericirea cea de veci, numită «viaţă» (Matei 18, 8; 19, 17; 
Marcu 9, 43; loan 5, 24 ş.a.). Se arată că această moarte de a 
doua nu are putere asupra celor învredniciţi de învierea cea 
dintâi; de aici rezultă că moartea cea dintâi - de care nici sfinţii 
nu scapă - este moartea naturală, trupească. 

Moarte se mai numeşte în Sfânta Scriptură şi starea păcă- 
toasă a cuiva, şi în acest sens a spus Mântuitorul că numai cei 
«morţi» au mai mare grijă de a-şi îngropa morţii lor, decât a-L 
urma pe El (Matei 8, 22) şi că, prin credinţa în El, cineva 
devine din „mort", viu, chiar dacă în mod firesc va muri (loan 
11, 25). Acest înţeles 1-a avut în vedere apostolul scriind despre 
«cei morţi păcatului» (Rom. 6, 11; 8, 10), şi tot în acest sens 
grăieşte îngerul descoperitor căpeteniei Bisericii din Sardes: 
..trăieşti, dar eşti mort (Apoc. 3, 1, vezi şi loan 5, 25; Efes. 
2, 1-5; 5, 14; Col. 2, 13 ş.a.). Ea însă nu constituie «moartea 
cea dintâi», aşa cum constituie învierea prin Botez «învierea cea 
dintâi», deoarece această moarte, datorată păcatului, este o stare 
de moarte sau o stare ce duce la moarte, iar nu acţiunea de a 
muri. Or, în expresiile de mai sus, prin «înviere» şi «moarte» se 
înţelege nu o stare, ci o acţiune, anume de a învia şi, respectiv, 
de a muri. 

Durata acestei împărăţii a lui Hristos este determinată în 
general ca fiind de „o mie de ani". Având în vedere că în 
Apocalipsă cifra aceasta - ca şi multe alte expresii cu alt înţeles 
decât cel aparent - îşi are un alt tâlc decât cel propriu, 
aritmetic; nu trebuie să o înţelegem ca indicând o cifră hotărâtă, 
după însemnătatea ei aritmetică, ci ca indicând o perioadă de 
timp relativ lungă, dar nehotărâtă. Dacă în loc de „o mie" 
înţelegem „mii", atunci înţelegem corect. Unii exegeţi (Dr. V. 
Gneorghiu) au tradus chiar şi literal în acest sens (mii), pe 
motivul că în textul grecesc nu ar fi indicat precis una mie, ci 
numai mii (ta hilia) 1 . 



' Este şi motivul pentru care, în ediţia din 1979 a Noului Testament, 
cuvântul ta hilia este tradus prin «mii de ani», ceea ce este cât se poate de 

Dar oricum ar fi tradus literal, înţelesul spiritual al 
expresiei rămâne acelaşi: mii de ani. Durata aceasta nu este 
altceva decât răstimpul dintre venirea întâia şi venirea a doua a 
Domnului, sau, mai precis, răstimpul de la întemeierea «împă- 
răţiei lui Dumnezeu» şi până la venirea a doua. Aşadar este 
vorba de împărăţia lui Dumnezeu în durata ei în lume. 

Sectarul: «împărăţia de o mie de ani» nu poate fi con- 
fundată cu nici o altă împărăţie, pentru patru motive: 1) se va 
întemeia abia la venirea a doua; 2) va fi precedată de învierea 
drepţilor, care vor împăraţi cu Hristos; 3) va dura o mie de ani; 
4) după care se va face apoi învierea celor păcătoşi, judecarea 
acestora si sfârşitul lumii. 

Aşa rezultă din capitolul 20 al Apocalipsei, citat mai sus. 
Din acest capitol se vede limpede că vor fi două învieri de apoi: 
învierea «cea dintâi», a drepţilor, la începutul mileniului, şi o 
alta, a păcătoşilor, care, în raport cu cea dintâi, este «a doua», 
la sfârşitul mileniului (versetele 4-5). 

în răstimpul mileniului, puterea de acţiune a diavolului va 
fi limitată până către sfârşit, când, după o scurtă activitate 
nefastă, va fi aruncat în iad împreună cu toţi cei amăgiţi de el 
(versetele 7-14), înviaţi acum şi ei (versetul 5) şi judecaţi şi 
condamnaţi la osândă (versetele 12-15), după ce mai întâi se va 
petrece sfârşitul lumii (versetul 11). învăţătura despre mileniu, 
precedat de «învierea întâi», a celor sfinţi, şi urmat de «învierea 
a doua», a păcătoşilor, este confirmată şi de alte texte biblice. 
Aşa, de pildă, Sfântul Apostol Pavel scrie creştinilor din 
Tesalonic: Dacă credem că Iisus a murit şi a înviat, tot aşa 
(credem că) Dumnezeu, pe cei adormiţi întru Iisus, îi va aduce 
împreună cu El... pentru că însuşi Domnul, întru poruncă, la 
glasul arhanghelului şi întru trâmbiţa lui Dumnezeu, Se va 
pogorî din cer şi cei morţi întru Hristos vor învia întâi (I Tes. 
4, 14-16). 

Deci la venirea a doua, Hristos îi va învia pe cei morţi 
întru El, căci despre ei zice apostolul «că vor învia întâi» şi 
aceasta este «învierea cea dintâi». învierea celor păcătoşi, adică 



corect (vezi şi explicaţiile preotului Ioan Mircea în revista «Biserica 
Ortodoxă Română», nr. 5-6/1979). 



«a doua», va urma mai târziu, fără a ni se spune când, dar după 
Apocalipsă, capitolul 20, ea va fi după o mie de ani. Iată ce 
zice Sfântul Apostol Pavel: fiecare va învia în rândul cetei sale: 
Hristos începătură, apoi cei ai lui Hristos, la venirea Lui 
(I Cor. 15, 23), adică drepţii în ceata drepţilor, la începutul 
mileniului, iar păcătoşii în ceata lor, la sfârşitul mileniului. 

Preotul: Voi, sectarilor întunecaţi la minte de satana, 
v-aţi înecat în marea Scripturilor, căci aţi avut îndrăzneală, cu 
slaba şi putreda voastră înţelegere, să încercaţi a învăţa cele 
neînvăţate şi a cerca cele necercate. Şi cum se putea oare să 
ajungă viermii acolo unde nu s-au suit vulturii? Aşa au păţit toţi 
cei mai înainte de voi, începători ai eresurilor vechi şi tot aşa 
trebuia să păţiţi şi voi, care aţi luat înţelesul literal al Scripturii 
şi, neavând pricepere duhovnicească de a pătrunde la 
înţelesurile cele mai adânci şi duhovniceşti ale Sfintei Scripturi, 
aţi căzut în prăpastia ereziilor cea fără de fund din cauza 
păcatelor şi a trufiei voastre de a nu asculta de Sfinţii şi Dascălii 
cei mari ai Bisericii lui Hristos. 

La voi s-a împlinit cuvântul marelui Teolog Grigorie, care 
zice: „Şi privirea fără de frâu la cele înalte poate şi în prăpăstii 
să ne dea nouă brânci". Cum oare să vadă bufniţa de noapte 
strălucirea soarelui, dacă este deprinsă a vedea numai la 
întuneric? Şi cum veţi vedea voi, sectarilor întunecaţi la privirea 
şi priceperea minţii, strălucirea adevărului cea din dumne- 
zeieştile Scripturi? 

Te-ai grăbit să aduci în cele de mai sus citate din Sfânta 
Scriptură, prin care ţi se pare că poţi să adevereşti pe cele 
susţinute de sectarii voştri, dar nu este deloc asa în cele ce ai 
comentat dumneata acum. Deja ţi-am răspuns pe larg - prin 
cele arătate mai înainte - şi este de prisos acum să mai vorbesc 
pentru a doua oară la urechea celui surd. 

Ţi-am spus la început că Biserica lui Hristos cea 
dreptmăritoare, prin cuvintele Sfintei Scripturi «o mie de ani», 
înţelege - tainic si simbolic - mii de ani. Dar oare numai la 
acest cuvânt Sfânta Scriptură vorbeşte tainic şi acoperit unele 
lucruri greu de înţeles? Oare nu are Sfânta Scriptură prea multe 
cuvinte simbolice, tainice şi alegorice, care nu se pot tâlcui 



358 



CĂLĂUZA IN CREDINŢA 



DESPRE ÎMPĂRĂŢIA DE O MIE DE ANI 



359 



după slovă, ci au cu totul alt înţeles, mai înalt şi mai 
duhovnicesc? 

Dacă voi, sectarilor, sunteţi atotştiutori, apoi să ne tâlcuiţi 
după slovă ce este cartea «cea pecetluită cu şapte peceţi» din 
aceeaşi carte a Apocalipsei (5, 1). Ce este «calul roşu ca focul» 
(Apoc. 6, 4)? Dar acel «cal negru» (versetul 5)? Dar acel cal 
«galben-vânăt» pe care călărea moartea (Apoc. 6, 8)? Apoi, ce 
sunt cei şapte îngeri cărora li s-au dat şapte trâmbiţe (Apoc. 8, 
2), sau cele şapte cupe ale mâniei lui Dumnezeu (Apoc. 15, 1, 
7; 16, 1-19 ş.a.)? 

Voi, sectarilor, faceţi caz de două învieri la sfârşitul lumii 
şi astfel, după voi, venirea Domnului se înţelege ca şi cum El ar 
trebui să vină de trei ori; dar acest lucru este de hulă si de 
minciună. Am arătat în cele de mai sus că învierea «cea dintâi» 
este cea prin botezul creştin, iar «cea de a doua» este «cea de 
apoi» şi nicidecum nu este aşa cum cugetaţi voi despre cele 
două învieri. 

Sfântul Apostol loan Evanghelistul reproduce cuvintele 
Mântuitorului referitoare la cele două învieri: Adevărat, 
adevărat zic vouă: Cel ce ascultă cuvântul Meu şi crede în Cel 
ce M-a trimis, are viaţă veşnică şi la judecată nu va veni, ci s-a 
mutat din moarte la viaţă. Adevărat, adevărat zic vouă, că vine 
ceasul şi acum este, când morţii vor auzi glasul Fiului lui 
Dumnezeu şi cei ce vor auzi, vor învia (loan 5, 24-25). Fiind 
vorba de învierea celor ce ascultă glasul Fiului lui Dumnezeu - 
si de vreme ce această înviere «acum este» -, în nici un caz nu 
este vorba aici de învierea «de apoi», ci de «învierea de acum» a 
celor înviaţi din moartea păcatului la viaţa cea în Hristos, de 
învierea la o viată nouă prin credinţa creştină sau - asa cum 
completează acelaşi apostol şi evanghelist în altă parte - prin 
botezul creştin (loan 3, 3-5); aceasta este «învierea cea dintâi» 
despre care se vorbeşte în Apocalipsă. 

Apoi, Mântuitorul continuă să vorbească şi despre o altă 
înviere care nu este «acum», ci care va fi la sfârşitul lumii, care 
nu este sufletească, ci trupească, şi anume a celor ce sunt morţi 
în morminte, şi nu numai morţi prin păcate sau sufleteşte. Nu 
vă miraţi de aceasta; că vine ceasul în care toţi cei din 
morminte vor auzi glasul Lui, şi vor ieşi cei ce au făcut cele 



bune, spre învierea vieţii, iar cei ce au făcut cele rele, spre 
învierea judecăţii (loan 5, 28-29). Adică nu vă miraţi de 
puterea ce o are Hristos de a învia sufleteşte (învierea cea 
dintâi), pentru că El va învia şi pe toţi morţii din morminte. 

Textul acesta exclude clar posibilitatea existenţei unei 
perioade de o mie de ani între învierea drepţilor şi cea a 
păcătoşilor, arătând lămurit că învierea cea de apoi este una 
singură şi a tuturor, deodată; aceasta este «învierea a doua». Iar 
in ce priveşte pe «cea dintâi» s-a văzut că ea nu este «cea de 
apoi», ci «cea de acum». Iată deci cum înţelesurile se lămuresc 
de la sine, prin analiza şi compararea acestor texte biblice 
paralele ale aceluiaşi autor, excluzându-se astfel orice posibi- 
litate de a intercala «mileniul» sectar între cele două «învieri». 
Numai „mileniul" după concepţia ortodoxă poate fi înţeles ca 
existent între învierea cea dintâi, prin botez, şi învierea cea de a 
doua, «cea de apoi». 

La fel stau lucrurile si cu textul de la 1 Tesaloniceni 4, 
14-16, deoarece nici acolo nu este vorba despre două învieri de 
apoi, ci despre una singură. Este adevărat că aici nu se vorbeşte 
decât despre învierea celor drepţi («morţi în Hristos»), despre 
cea a păcătoşilor neamintindu-se nimic, dar aceasta nu pentru că 
ei ar învia mai târziu, peste o mie de ani, ci pentru că pe 
Apostolul Pavel şi pe cititorii săi nu-i interesa decât soarta 
«celor morţi în Hristos». De ceilalţi apostolul nu se preocupă 
deloc, scopul său în această epistolă fiind numai acela de a-i 
mângâia pe cititorii săi (versetul 18), neliniştiţi şi nelămuriţi în 
această privinţă, iar nu «de a-i întrista» (versetul 13). 

In Epistola I către Corinteni (15, 23) se vorbeşte, 
într-adevăr, de «cete». Dar nu de două cete, aşa cum înţeleg 
mileniştii, anume de ceata drepţilor şi de a păcătoşilor, ale 
căror învieri ar fi despărţite de un răstimp de o mie de ani, ci 
de mai multe cete, potrivit gradelor de sfinţenie sau păcătoşenie 
a celor ce vor învia, după cum rezultă din versetele 39-41. 

Sfânta Scriptură este clară şi categorică, mărturisind în 
multe locuri că venirea a doua a Domnului va fi o singură dată, 
că învierea de apoi va fi una singură şi a tuturor deodată, şi că 
Judecata de apoi va fi de asemenea una singură şi deodată, atât 
pentru drepţi, cât şi pentru păcătoşi, fără ca între învierea şi 

judecarea unora sau a altora să mai fie vreun răstimp de «o mie 
de ani». Mântuitorul a zis: ...vine ceasul în care toţi cei din 
morminte vor auzi glasul Lui, şi vor ieşi cei ce au făcut cele 
bune, spre învierea vieţii, iar cei ce au făcut cele rele, spre 
învierea judecăţii (Ioan 5, 28-29). 

Deci un singur şi acelaşi glas va fi rostit pentru învierea 
celor păcătoşi şi a celor drepţi. Iar în altă parte, de asemenea 
zice: Iar când va veni Fiul Omului întru slava Sa, şi toţi sfinţii 
îngeri cu El, atunci va şedea pe tronul slavei Sale. Şi se vor 
aduna înaintea Lui toate neamurile şi-i va despărţi pe unii de 
alţii, precum desparte păstorul oile de capre. Şi va pune oile 
de-a dreapta Sa, iar caprele de-a stânga. Atunci va zice 
împăratul celor de-a dreapta Lui: Veniţi, binecuvântaţii Tatălui 
Meu... Atunci va zice şi celor de-a stânga: Duceţi-vă de la 
Mine, blestemaţilor, în focul cel veşnic... (Matei 25, 31-46). 

Mântuitorul vorbeşte precis şi limpede despre venirea a 
doua şi despre Judecata de apoi, arătând că atât una cât si 
cealaltă vor fi deodată, şi pentru drepţi şi pentru păcătoşi. în 
atâtea pilde frumoase El ne-a arătat acest adevăr: un singur 
seceriş va fi şi pentru grâu şi pentru neghină (Matei 13, 30, 
42-43); o singură dată va veni Mirele pentru toate fecioarele 
(Matei 25, 1-13); o singură dată va veni Stăpânul ca să ceară 
socoteală tuturor lucrătorilor din via Sa (Matei 21, 33-41); în 
acelaşi timp va cere tuturor socoteală despre talanţii pe care i-a 
încredinţat (Matei 25, 14-30; 18, 23-35) ş.a. Deci va fi o 
singură venire de apoi, o singură înviere şi înfăţişare a tuturor 
în faţa împăratului Judecător şi o singură judecată pentru toţi 
deodată. 

Sectarul: Trebuie ştiut că data începerii mileniului poate 
fi precizată. Ea nu este chiar identică cu data venirii a doua (din 
1874), ci abia în anul 1914, căci acest an reprezintă sfârşitul 
«timpului păgânilor». Data începerii mileniului în 1914 se 
calculează astfel: în anul 606 î.d.Hr. a început primul 
guvernământ păgânesc, prin ducerea poporului ales în robia 
babilonică pentru 70 de ani (până în anul 536 î.d.Hr.) de către 
Nabucodonosor. Pe baza celor spuse în Levitic 26, 18, timpul 
păgânilor este înşeptit, adică de şapte ori un an de ani (ale cărui 
360 de zile trebuie socotite ani), deci 7 x 360 = 2520 de ani. 



Astfel, de la începutul timpului păgânilor şi până la Hristos au 
trecut 606 ani, iar de la Hristos mai trebuie să treacă încă 1914, 
ca să se împlinească cei 2520 de ani. Deci odată cu mileniul 
începe epoca de pace veşnică, iar la sfârşitul ei va fi sfârşitul 
lumii, adică prăbuşirea tuturor regatelor. Conducerea lumii va 
fi încredinţată lui Avraam, Moise, Iosif, Noe si tuturor 
drepţilor pomeniţi în Epistola către Evrei la capitolul 11. 

Lumea se împarte în trei epoci. întâia epocă, de la Adam 
până la potop, în care a domnit Dumnezeu cu îngerii Săi. A 
doua epocă, de la potop până la 1914, în care a domnit satana 
asupra lumii; această epocă, la rândul ei, se subîmparte în trei: 
1. de la potop până la moartea lui Iacov; 2. de la moartea lui 
Iacov până la moartea lui Iisus, sau răstimpul domniei evreilor; 
3. de la învierea lui Iisus până în 1914, răstimpul creştin. A 
treia epocă, de la 1914, începând cu epoca împărăţiei de o mie 
de ani si durând în veci. 

De la crearea lui Adam până la „timpul odihnei" sunt 
6000 de ani, căci fiecare din cele sase zile ale creaţiei 
reprezintă pentru istoria omenirii câte o mie de ani, deoarece, 
după II Petru 3, 8 şi Psalmul 89, 4, o zi este ca o mie de ani, 
iar ziua a şaptea, a odihnei, reprezintă încă o mie de ani, cei ai 
mileniului. Deci în cursul celor 6000 de ani omenirea trebuia să 
lucreze, deoarece după ei urmează mia a şaptea, închipuită prin 
ziua a şaptea, a odihnei, care este «mileniul», şi care a şi 
început deja, deoarece de la Adam şi până acum au trecut mai 
mult de 6000 de ani. 

Preotul: O, nebunia voastră, blestemaţilor sectari 
adventişti, russelişti şi toţi cei ce propovăduiţi mileniul în 
înţelesul vostru rătăcit şi răstălmăcit spre a voastră pierzare (II 
Petru 3, 16); voi, nebunilor sectari şi „studenţi" ai Bibliei, de 
atâtea ori aţi calculat cu „precizie" data venirii a doua a 
Domnului şi cele despre închipuitul vostru mileniu, şi de atâtea 
ori ati rămas de toată ruşinea si batjocura cu calculele voastre 
cele nebune si eretice. 

Mai întâi de toate să stiti cu toată încredinţarea că nu 
există nici un mileniu în înţelesul vostru sectar. Si dacă data 
venirii a doua nu poate fi stabilită, deoarece nici îngerii şi nici 
Fiul (ca om) nu o ştia (Matei 24, 36-44), atunci desigur că nu 

poate fi stabilită nici data începutului «mileniului» vostru. Apoi 
de ce susţineţi că între a doua venire a Domnului si mileniu 
trebuie să intercalăm 40 de ani? De ce tocmai 40? Numai ca sa 
iasă anumite socoteli ticluite mai dinainte? Cum puteţi sa 
susţineţi că venirea a doua s-a făcut pe neaşteptate, când scris 
este că va fi «ca fulgerul» deasupra lumii întregi «cu sunet 
mare» şi întru răsunătorul glas de trâmbiţă al arhanghelului, 
tocmai ca să constituie un eveniment măreţ si universal, săvârşit 
în văzul şi auzul tuturor (1 Tes. 4, 16; Matei 24, 27-31; 23, 
31)? 11 vor vedea pe lisus cei drepţi ai Săi, care 11 vor întâmpini 
în văzduh şi 11 vor vedea şi cei păcătoşi, care vor plânge şi se 
vor jeli (Matei 24, 30; Mar'cu 13, 26; Zah. 12, 11-12). Cum şi 
când ar fi fost învierea morţilor, care ştim că trebuie să aibă loc 
la venirea Domnului? 

Voi, sectarilor milenişti, susţineţi că la începutul 
mileniului nu învie decât drepţii; dar cum şi când au înviat, de 
nu ştie nimeni? Nici cele «trei epoci» ale voastre nu au vreun 
temei biblic: de ce trei si nu şapte, zece s.a.m.d.? Noi ştim că 
în ceea ce priveşte mântuirea, istoria lumii nu se poate împărţi 
decât în două epoci mari: una a Vechiului Testament şi alta a 
Noului Testament. O altă epocă nu va fi decât după venirea a 
doua, iar aceasta va dura veşnic. 

O epocă înseamnă o perioadă de timp determinată de un 
eveniment cu totul important care să schimbe faţa lumii şi sa 
îndrepte istoria pe alt drum. In istoria lumii de până acum, au 
mai fost şi evenimente mai mici care au subîmpărţit cele două 
epoci mari amintite, dar acestea n-au fost două sau trei, ci mai 
multe, putându-se în acest înţeles vorbi de epoca patriarhilor, a 
proorocilor, a apostolilor, a persecuţiilor ş.a. Nu se poate trece 
peste anul 1 spre a ajunge la 1914, socotind anul 1914 ca un an 
epocal, iar anul 1 al Naşterii Domnului numai ca început al unei 
subdiviziuni de epocă şi nu al unei epoci de mare importanţă; 
pentru că nu anul 1914, ci anul 1 - respectiv anii de la 1 la 33 
după Hristos - au determinat întorsătura fără seamăn şi 
revoluţia cea mai uriaşă în istoria mântuirii noastre. Iar epoca a 
treia va fi, de asemenea, inaugurată prin evenimente reale, de o 
importanţă capitală pentru toată omenirea şi vizibile tuturor, iar 



nu imaginare şi impuse de anumite socoteli făcute tendenţios şi 
fără a fi verificate prin ceva concret. 

In ceea ce priveşte cifrele din Vechiul Testament, ele nu 
au tâlcuiri cabalistice, ca şi când ar fi vrăjitorie, ci ele sunt sau 
reale, sau simbolice, după cum este caracterul cărţii din care 
sunt luate. De unde putem şti că cele şase zile ale creaţiei au 
fost de şase mii de ani şi că ele reprezintă, pentru durata 
omenirii, câte o mie de ani? De unde ştim că nu au fost de câte 
24 de ore, ca orice zi obişnuită, sau chiar de câte o clipă, sau, 
in sfârşit, de câte o sută de mii de ani? 

Orice am face şi orice am dori noi, ele nu pot fi 
combinate şi răscombinate, ca să ajungem la o cifră dorită. 
Dacă unele cifre biblice sunt reale sau concrete, altele, în 
schimb, recunoaştem si noi, sunt simbolice. Cele reale vor fi 
înţelese numai după valoarea lor aritmetică; celelalte vor fi însă 
înţelese simbolic, ele indicând o durată mai mică, mai mare sau 
foarte mare, dar o durată nedeterminată precis. 

Altfel, dacă cele şase zile reprezintă câte şase mii de ani, 
iar cele 1260 de zile ale lui antihrist reprezintă 1260 de ani, 
atunci şi cei 1000 de ani ai «mileniului» trebuie să reprezinte 
atâţia ani câte zile cuprind ei, sau chiar de şase ori atâţia... 

Nicăieri nu ni se spune că o zi din Biblie este egală cu o 
mie de ani, ci numai că înaintea lui Dumnezeu nu există timp şi 
că timpul pentru El nu contează ca durată; o singură zi, 
înaintea Domnului, este ca o mie de ani şi o mie de ani ca o zi 
(11 Petru 3, 8) sau chiar ca straja nopţii, de trei ore (Ps. 89, 4). 
De aici însă nu urmează că cifrele care reprezintă în Sfânta 
Scriptură un număr de zile să le socotim în ani; căci tot aşa 
le-am putea socoti atunci şi pe cele ce reprezintă mii de ani în 
zile sau chiar în străji. Şi atunci am putea zice cu acelaşi drept 
că si cei o mie de ani ai mileniului înseamnă o zi. Si atunci cum 
rămâne cu socotelile milenistilor?... 

Toate calculele voastre cele nebuneşti au fost dezminţite 
de însuşi adevărul lucrurilor. După anul 1874, după 1914 şi 
1925, voi, sectarilor russelisti, văzând ruşinea ce v-au adus-o 
calculele voastre cele mai vechi, aţi mai fixat încă un soroc pe 
bază de „calcul": anul 1949; şi încă o dată aţi dovedit 
nebuneasca voastră socoteală privind mileniul, căci şi acel an a 

trecut ca toţi anii, si iarăşi mincinoasa voastră proorocie a 
rămas de râs ca şi cele de mai înainte, pentru că ştie Dumnezeu 
să ruşineze pe toţi cei ce proorocesc minciuni spre a înşela 
suflete nevinovate. 



Credinciosul: Dar de ce se spun în Simbolul Credinţei 
cuvintele „A Căruia împărăţie nu va avea sfârşit"? Deoarece 
mileniştii (cei cu mia de ani) zic că Domnul va veni mai înainte 
de Judecata de apoi să împărătească cu ei o mie de ani şi apoi 
să învie şi cei păcătoşi spre judecată. Oare nu va împăraţi 
Domnul în nesfârşiţii veci după Judecata cea din urmă? 

Preotul: Aşa mărturiseşte Biserica noastră dreptmăritoare, 
că „împărăţia Domnului nu va avea sfârşit" (Simbolul credinţei). 
Cuvintele „A Căruia împărăţie nu va avea sfârşit" din Simbolul 
credinţei ne spun că stăpânirea lui lisus Hristos ca om şi slava 
Lui nu vor înceta niciodată, ci vor dura veşnic. Căci pe de o 
parte, lisus Hristos nu este numai un om a cărui slavă să fie 
luată vreodată de Dumnezeu, iar pe de alta, Fiul lui Dumnezeu 
nu va lepăda niciodată firea Sa omenească, nu va înceta în veci 
să fie şi om, deci om plin de slavă dumnezeiască. Deci nici 
cinstea dumnezeiască a omenitătii noastre nu va înceta vreodată, 
ca să apară alt neam de fiinţe mai înalt. împărăţia fără de sfârşit 
a lui lisus Hristos a fost prevestită de îngerul Gavriil (Luca 
1, 33). Este drept că Apostolul Pavel spune că la sfârşit, lisus 
va supune toate Tatălui şi apoi pe Sine (1 Cor. 15, 25-26). Dar 
aceasta înseamnă aducerea lumii întregi la supunere faţă de 
Tatăl si încetarea lucrării Sale mântuitoare ca o lucrare 
deosebită a Sa, primită la întrupare 2 . 

Aşadar, cei cu mia de ani să înţeleagă căci cu tainele cele 
neştiute de îngeri si de însuşi Fiul lui Dumnezeu, ca om, nu se 

, O , , 5 5 

pot face calcule omeneşti şi de aritmetică. 



Cf. învăţătura de credinţă Ortodoxă, întreb. 221, p. 133. 



Capitolul 31 

DESPRE 
VEŞNICIA CHINURILOR IADULUI 



Noi ştim cu bună întemeiere, din mărturiile Sfintei 
Scripturi, că muncile iadului, pentru cei păcătoşi, vor fi 
veşnice, lată ce zice Sfânta Evanghelie în această privinţă: 
Atunci (la Judecata de apoi) va zice (împăratul) şi celor de-a 
stânga: Duceţi-vă de la Mine, blestemaţilor, în focul cel veşnic, 
care este gătit diavolului şi îngerilor lui (Matei 25, 41). Apoi, 
în continuare, arătând rezultatul Judecăţii de apoi, zice: Şi vor 
merge aceştia (păcătoşii) la osândă veşnică, iar drepţii la viaţă 
veşnică (Matei 25, 46). 

Iarăşi, Mântuitorul, voind să arate veşnicia chinurilor 
iadului, le-a numit ...gheena, focul cel nestins, unde viermele 
lor nu moare şi focul nu se stinge (Marcu 9, 43-48). în alt loc 
Mântuitorul, referindu-se tot la veşnicia chinurilor iadului, a 
zis: iar dacă mâna ta sau piciorul tău te sminteşte, taie-l şi 
aruncă-l de la tine, căci este bine pentru tine să intri în viaţă 
ciung sau şchiop, decât, având amândouă mâinile sau 
amândouă picioarele, să fii aruncat în focul cel veşnic (Matei 
18, 8). De asemenea marele Prooroc al lui Dumnezeu, Isaia, 
adeverind realitatea veşniciei chinurilor iadului, spune 
următoarele: Şi vor ieşi, şi vor vedea trupurile oamenilor, care 
au călcat poruncile Mele, că viermele lor nu va muri şi focul 
lor nu se va stinge. Şi ei vor fi o sperietoare pentru toţi (Isaia 
66, 24). Iar marele Daniel Proorocul zice, arătând acelaşi 
lucru: Şi mulţi dintre cei care dorm în ţărâna pământului se vor 

scula, unii la viaţă veşnică, iar alţii spre ocară şi osândă 
veşnică (Dan. 12, 2). Cuvântul «mulţi» înseamnă aici - potrivit 
felului de vorbire de pe atunci - «toţi», fiind vorba de «mulţi» în 

înţeles de mulţime a morţilor care vor învia. 

i i i 

Sectarul: Nu se poate ca chinurile iadului să fie veşnice, 
de vreme ce citim în Sfânta Scriptură: Vrăjmaşul cel din urmă, 
care va fi nimicit, este moartea (1 Cor. 15, 26). De aici rezultă 
că moartea - adică iadul - nu va fi. Deci ceea ce se numeşte iad 
sau moartea cea veşnică, nu va fi altceva decât o distrugere sau 
o nimicire a celor păcătoşi, spre a nu fi în veci (Apoc. 20, 9). 
Iadul propriu-zis nu este altceva decât ebraicul «şeol» (groapă 
de mormânt) sau grecescul «hades» (infern, adică loc subteran, 
locuinţa celor morţi). Iar expresia «foc» sau «chin» veşnic, nu 
înseamnă ceva fără sfârşit, ci numai o moarte, o aruncare în 
pământ. Căci omul nu are suflet nemuritor şi de aceea moartea 
înseamnă numai întoarcerea în pământ. 

Preotul: Mare nebunie şi mare rătăcire zace în capul 
vostru, sectarilor, care ziceţi că omul nu are suflet si că nu 
există iad şi muncă veşnică pentru cei păcătoşi. Dacă ar fi după 
nebuna voastră înţelegere, atunci nici Judecata de apoi nu ar 
trebui să mai fie, nemaiavând nici un rost. Noi însă ştim, atât 
din dumnezeiasca Scriptură, cât si de la Sfinţii Părinţi si dascăli 
ai Bisericii lui lisus Hristos, că Judecata de apoi urmează a se 
face mai ales pentru patru lucruri: 

1. să arate dreptatea lui Dumnezeu; 

2. să arate nedreptăţile oamenilor; 

3. să fie răsplătite faptele cele bune ale celor drepţi; 

4. să fie pedepsite cu chinuri veşnice păcatele celor răi 
(Rom. 2, 5; 11 Petru 3, 7; Iov 34, 11; Ps. 61, 11; 95, 13; Pilde 
24, 12; Eccl. 11, 9; 12, 14; Ier. 17, 10; Matei 16, 27; 13, 41- 
42; 25, 41-46; Isaia 13, 11 ş.a.). 

Dacă, după înţelegerea voastră, omul nu este decât 
«pământ», fără suflet nemuritor, cum se face, totuşi, că unii vor 
învia? Si cum se face că Mântuitorul ne învaţă să preţuim 
sufletul mai mult decât trupul şi, de asemenea, să nu căutăm 
spre cele ale trupului, ci spre cele ale sufletului, ca unele care 
sunt, ca şi sufletul, netrecătoare? (Vezi mai pe larg la capitolul 
5, „Despre cultul sfinţilor şi al îngerilor"). 



Oare să vă ascult pe voi, spre a crede că omul nu are 
suflet nemuritor, sau pe Hristos, Dumnezeul şi Mântuitorul 
nostru, Care ne învaţă că sufletul nostru este mai scump decât 
toată lumea (Matei 16, 26; Marcu 8, 36) şi că este nemuritor 
(Matei 22, 31; 17, 3; Marcu 9, 4 ş.a.)? Oare pe voi să vă 
ascultăm, care ziceţi că nu este iad şi muncă veşnică, sau pe 
Mântuitorul Hristos, Care ne învaţă că iadul este un loc de chin 
veşnic (Matei 18, 8; 23, 33; Marcu 9, 43; Luca 16, 23-28; 
Apoc. 14, 10-11; 20, 10)? Oare pe voi, blestemaţilor sectari, 
sa vă ascultăm, care ziceţi că nu este muncă veşnică, sau pe 
Dumnezeiasca Scriptură, care ne arată că în iad suferă trupul şi 
sufletul chinuri veşnice (Dan. 12, 2; Matei 18, 9; Marcu 9, 
43-48; Rom. 2, 9)? Oare pe voi, stricaţilor la minte şi la 
înţelegere să vă ascultăm, care ziceţi că nu este pedeapsă 
veşnică, sau pe Sfânta şi dumnezeiasca Scriptură, care ne arată 
mai luminat ca soarele că este osândă veşnică (Matei 25, 46; 
Marcu 3, 29; II Tes. 1, 9; Apoc. 14, 11; '20, 10; Isaia 66, 24; 
U, 14; Evrei 10, 26-27; Matei 5, 22 ş.a.)? 

Sectarul: Dumnezeu este atotbun, iubirea Lui este 
nemărginită faţă de oameni şi de aceea este cu neputinţă să 
pedepsească pe oameni cu chinuri veşnice. El le este tuturor 
tată, şi ce fel de Tată ar fi, dacă şi-ar pedepsi fiii neascultători 
cu pedepse veşnice? Oare un tată nu este întotdeauna iertător 
fată de fiii lui? Cu atât mai mult Dumnezeu, Tatăl nostru, este 
iertător fată de noi! 

Preotul: într-adevăr, Dumnezeu este iertător şl îndelung 
răbdător fată de cei ce greşesc în această lume. Dar iertarea si 
îndelunga Lui răbdare este asupra noastră numai în viaţa 
aceasta, fiindcă numai acum este timpul nostru de îndreptare, 
iar dobândirea iertării din partea Lui depinde de pocăinţa 
noastră. Insă în viaţa de dincolo, noi nu mai putem face 
pocăinţă (loan 9, 4), deoarece acolo Dumnezeu nu ne mai 
judecă după atotbunătatea şi iubirea Sa, ci după dreptatea Sa, 
răsplătind fiecăruia după faptele sale (Sir. 16, 16; Matei 25, 35; 
10, 41 ş.a.). Dacă Dumnezeu ar fi iertat toate păcatele 
oamenilor fără dreptate, atunci ce rost ar mai fi avut ca El să ne 
înfricoşeze necontenit cu grozăvia chinurilor celor veşnice, dacă 
ele nu ar exista? Cum ar fi cu putinţă, oare, ca Dumnezeu să ne 
mintă pe noi, în loc să ne spună adevărul? 

Sectarul: Nu se poate ca, pentru nişte păcate săvârşite în 
viaţa trecătoare de aici, să primească cineva pedeapsa 
netrecătoare. Această pedeapsă trebuie să fie, şi sub raportul 
durabilităţii, în proporţie cu păcatul; dar un păcat trecător nu 
poate fi pedepsit cu o pedeapsă eternă, căci aceasta ar constitui 
o judecată nedreaptă din partea lui Dumnezeu, Care se numeşte 
drept şi atotbun. 

Preotul: Omule rătăcit la înţelegerea celor drepte, dacă ar 
fi după socoteala ta cea eretică, atunci nici fericirea drepţilor nu 
ar trebui să fie veşnică, fiindcă aceeaşi proporţie există între 
acea fericire şi faptele de vrednicie pe care ea le răsplăteşte. 
Sau poate ai vrea ca răsplata pentru faptele bune şi fericirea 
drepţilor, pentru aceste fapte făcute vremelnic pe pământul 
acesta, să fie veşnică, iar munca şi osânda celor răi, pentru 
păcatele făcute vremelnic, să fie vremelnică? 

Atunci vouă vi se năluceşte şi această părere care vă 
convine spre a da frâu liber celor ce păcătuiesc. Dar nu-i deloc 
asa cum nebuneşte socotiţi voi, sectarilor. Dumnezeu, Care dă 
fericire veşnică pentru faptele cele bune făcute de cei drepţi 
vremelnic, pe acest pământ - fiind Dumnezeu drept -, 
pedepseşte tot veşnic pe cei păcătoşi ce au păcătuit vremelnic. 
Pentru ce? Pentru că urmările păcatului neispăşit în viaţa de 
aici, prin pocăinţă corespunzătoare, rămân veşnic neşterse 
înaintea lui Dumnezeu, căci nici faţa lui Dumnezeu - pe care o 
defăimăm noi făcând păcate cu voia liberă - nu are sfârşit întru 
slavă, putere, dreptate şi întru toată desăvârşirea însuşirilor 
Sale. De aceea chinul pentru păcate nu are sfârşit. 

Nu ai văzut sau nu ai auzit atâtea cazuri întâmplate chiar 
în viaţa de aici, când cineva, pentru păcatele făcute într-o clipă 
sau într-un minut, primeşte osândă pe ani îndelungaţi sau chiar 
pe viaţă, până la moarte? Căci nu durata de timp în care s-a 
săvârşit greşeala este hotărâtoare în stabilirea pedepsei, ci 
gravitatea şi intenţia ei. Unul, cu o armă automată, seceră sute 
de oameni într-un minut; dar dacă a făcut atâtea ucideri 
nedrepte în acest timp, pentru fapta sa nu va fi pedepsit numai 
un minut. 

Trebuie ştiut că cel ce moare în păcate grele, moare cu 
ură fată de Dumnezeu, si în viata de dincolo nu se mai poate 
îndrepta (loan 9, 4); acolo păcatul lui rămâne veşnic şi de aceea 
si munca lui trebuie să fie veşnică. 



Credinciosul: Mai sunt şi alte mărturii în Sfânta Scriptură 
despre veşnicia chinurilor iadului? 

Preotul: Sunt prea multe. Iar dacă vrei să le cunoşti, 
citeşte în Sfânta şi dumnezeiasca Scriptură la aceste locuri: Isaia 

33,' 14; 66, 24; Dan. 12, 2; Matei 13, 40; 18, 8; 23, 33; 25, 
41- 25, 46; Marcu 3, 29; 9, 43-48; Luca 3, 17; 11 Tes. 1, 8; 
Apoc. 14, 10-11; 20, 10; Evrei 10, 27 ş.a.). 



STATUL IN CONCEPŢIA BIBLICA 



371 



Capitolul 32 

STATUL ÎN CONCEPŢIA BIBLICĂ 

(sau DATORIILE CELORCREDINCIOŞI 

FAŢĂ DE STAT) 



Unii dintre sectari, cum sunt „studenţii în Biblie" sau 
russeliştii (următorii lui Carol Russel) - dintre care la noi 
circulă mai mult gruparea zisă „martorii lui lehova" -, apoi 
adventiştii, inochentiştii ş.a., susţin că, după învăţătura biblică, 
statul si autorităţile de stat nu trebuie recunoscute, deoarece ele 
sunt unelte ale lui antihrist, întocmai cum sunt si organizaţiile 
bisericeşti. Ca atare, ele trebuie să dispară, iar nu să fie 
recunoscute şi respectate. 

Autorităţile de stat - zic ei - procedează la fel ca şi 
«instrumentul clerical» în Biserici: susţin deosebirile de clasă si 
vrăjmăşia între oameni şi popoare, producând războaie 
sângeroase, conflicte economice etc, şi susţinându-se prin legi 
împotriva legilor lui Dumnezeu. învăţătura aceasta ei o propagă 
mai mult prin grai - şoptind-o cu precauţie - fără a-i preciza în 
scris temeiurile biblice, fie de teama de a nu fi urmăriţi, fie în 
scopul de a nu produce ezitări în ceea ce priveşte recunoaşterea 
lor din partea statului ca asociaţii libere religioase. Se supun 
numai de silă sau de frică, unii dintre ei uneori nevrând să 
depună jurământul la înrolarea în armată şi să ia arma în mână, 
alţii refuzând serviciul militar, cel puţin sâmbăta (ca şi 
activitatea, în această zi, în instituţiile şi serviciile de stat), iar 
alţii, neîmpotrivindu-se cu fapta la nimic, îndeplinesc totul 



împotriva convingerii lor, încredinţaţi fiind că nu sunt 
<vinovaţi» de faptele pe care le săvârşesc sub presiune. 

Fată de aceste învăţături si practici străine literei si 
spiritului Evangheliei, noi învăţăm cu totul dimpotrivă. Astfel, 
în cele ce urmează, se va arăta învăţătura noastră în această 
privinţă, sintetizată în câteva puncte, împreună cu mărturiile 
corespunzătoare din Sfânta Scriptură: 

1. Organizaţiile de stat si instituţiile trebuie să fie recu- 
noscute, deoarece autorităţile garantează şi realizează ordinea, 
care este de la Dumnezeu. Tot ceea ce este ordine este de la 
Dumnezeu, căci numai dezordinea si anarhia sunt de la 
diavolul. Dacă autorităţile de stat garantează ordinea, ele nu pot 
fi decât de la Dumnezeu, indiferent dacă puterea acestor 
autorităţi este deţinută de persoane nedemne. 

lată ce scrie Sfântul Apostol Pavel, în timpul când în 
fruntea imperiului roman stăpânea Nero, unul din cei mai 
turbaţi prigonitori ai creştinismului: 7b? sufletul să se supună 
înaltelor stăpâniri, căci nu este stăpânire decât de la 
Dumnezeu; Iar cele ce sunt, de Dumnezeu sunt rânduite. Pentru 
aceea, cel ce se împotriveşte stăpânirii, se împotriveşte 
rânduielii Iul Dumnezeu. Iar cel ce se împotrivesc, îşi vor lua 
osândă. Căci dregătorii nu sunt frică pentru fapta bună, ci 
pentru cea rea. Voleştl, deci, să nu-ţi fie frică de stăpânire? Fă 
binele şi vei avea laudă de la ea. Căci ea este slujitoare a lui 
Dumnezeu spre binele tău. Iar dacă faci rău, teme-te; căci nu 
în zadar poartă sabla; pentru că ea este slujitoare a Iul 
Dumnezeu şl răzbunătoare a mâniei Lui asupra celui ce 
săvârşeşte răul. De aceea este nevoie să vă supuneţi, nu numai 
de mânie (frica pedepsei), ci şi pentru conştiinţă (Rom. 13, 1-5). 

Prin aceste cuvinte clare şi fireşti pentru oricine, apostolul 
arată că, de vreme ce ordinea este de la Dumnezeu, atunci si 
cei ce o reprezintă şi o execută reprezintă ceva dumnezeiesc; se 
referă nu la persoanele în concret, ci la autoritatea sau instituţia 
în abstract. Din păcate autoritatea poate fi deţinută uneori - cum 
era cazul pe vremea apostolilor - de persoane abuzive. Dar 
aceasta este altceva; Dumnezeu nu-i împiedică aici pe abuzivi şi 
nu le ridică libertatea. De abuzurile lor vor răspunde direct şi 
personal la Judecata ce-i aşteaptă. Iar dacă unii oameni pot fi 

răi, nu înseamnă că şi ordinea pe care ei o reprezintă prin 
calitatea lor este rea. lată pentru ce spune Sfântul Apostol Petru 
următoarele: Supuneţi-vă, pentru Domnul, oricărei orânduiri 
omeneşti, fie împăratului, ca înalt stăpânitor, fie dregătorilor, 
ca unora ce sunt trimişi de el, spre pedepsirea făcătorilor de 
rele şi spre lauda făcătorilor de bine; căci aşa este voia lui 
Dumnezeu, ca voi, prin faptele voastre cele bune, să închideţi 
gura oamenilor fără minte şi fără cunoştinţă... (1 Petru 2, 
13-18). 

Apostolul Petru trăia în aceeaşi vreme cu Apostolul Pavel, 
situaţia fiind aceeaşi. Si totuşi cuvintele lui sunt după înţeles 
identice cu ale Sfântului Pavel: instituţiile de stat trebuie 
respectate ca unele ce reprezintă ordinea. Supunerea faţă de ele 
este din «voia lui Dumnezeu». Tot Sfântul Apostol Pavel, 
arătându-i lui Tit cum să înveţe pe credincioşi în ceea ce 
priveşte atitudinea lor faţă de autorităţi, spune: Adu-le aminte să 
se supună stăpânirilor şi dregătorilor, să asculte, să fie gata la 
orice lucru bun... (Tit 3, 1-2). Iar lui Timotei îi scria încă mai 
mult: Vă îndemn, deci, înainte de toate, să faceţi cereri, 
rugăciuni, mijlociri, mulţumiri, pentru toţi oamenii, pentru 
împăraţi şi pentru toţi care sunt în înalte dregătorii, ca să 

petrecem viaţă paşnică şi liniştită..., că acesta este lucru bun şi 

primit înaintea lui Dumnezeu (1 Tim. 2, 1-3). 

Când Apostolul Petru a scos sabia pentru a lovi pe unul 
din cei ce veniseră cu oaste romană ca să-L prindă pe 
Mântuitorul, a auzit de la El cuvintele: întoarce sabia ta la 
locul ei, că toţi cei ce scot sabia, de sabie vor pieri (Matei 26, 
52; Apoc. 13, 10). Se găseau în faţa ostaşilor romani (loan 18, 
3; Matei 26, 47) şi deci nu era cazul să facă uz de forţă 
împotriva lor. împotrivirea cu arma în mână ar fi fost socotită 
ca nesupunere faţă de stăpânire şi ca vrăjmăşie împotriva 
imperiului şi ar fi avut ca urmare uciderea împotrivitorului, 
conform prescripţiilor dreptului roman. Mântuitorul cere aşadar 
o atitudine de supunere. Din cele arătate până aici se impun 
două aspecte, două adevăruri: 

a) Datoria noastră de a ne supune autorităţilor de stat; 

b) Dreptul lor de a fi respectate şi ascultate în această 
calitate, ca unele ce nu în zadar poartă sabia (Rom. 13, 4), 



având dreptul şi puterea legiuită de a impune supuşilor ascultare 
şi de a pedepsi neascultarea, nesupunerea şi încălcarea legilor 
statului. 

2. împreună cu statul şi rolul său, în Sfânta Scriptură sunt 
recunoscute si diferite aşezăminte prin care se susţine un stat, 
cum ar fi: serviciul militar şi impozitul. 

a) în ce priveşte serviciul militar, nu se cere nicăieri în 
Scriptură desfiinţarea lui. Când au venit ostaşii la Sfântul loan 
Botezătorul, întrebându-1 ce să facă, le-a răspuns: Să nu 
asupriţi pe nimeni, nici să învinuiţi pe nedrept, şi să fiţi 
mulţumiţi cu solda voastră (Luca 3, 14). Nu le-a cerut să-şi lase 
slujba de ostaşi (mercenari) ca să se ocupe cu alta, ci numai să 
fie corecţi, de unde rezultă că serviciul militar corect îndeplinit 
este admis. Apoi, când un sutaş din Capernaum 1-a cerut 
Mântuitorului să vindece pe sluga sa, Mântuitorul nu i-a 
condiţionat împlinirea cererii de lăsarea slujbei sale ostăşeşti, ci 
de credinţa lui (Matei 8, 5-13; Luca 7, 1-10). 

De asemenea este semnificativ şi faptul că cel dintâi păgân 
încrestinat a fost tot un ostaş, sutasul Cornelie, ofiţer în cohorta 
Italica, în Cezareea Palestinei (Fapte 10), tocmai prin exemplul 
încreştinării lui arătând Dumnezeu că şi păgânii sunt chemaţi la 
creştinism. Sfânta Scriptură nu are nici un cuvânt împotriva 
slujbei ostăşeşti, căci ori de câte ori este vorba de vreun ostaş, 
nu i se face nici un reproş pentru slujba lui, ci numai i se laudă 
credinţa - dacă o are - sau cel puţin este sfătuit să fie corect în 
slujba lui de ostaş, fără a i se adresa vreun cuvânt de reproş 
pentru această calitate a lui (I Cor. 9, 7; Matei 27, 54 ş.a.). 

b) în ceea ce priveşte plata impozitului către stat, 
Mântuitorul s-a pronunţat clar şi categoric: Daţi cezarului, cele 
ce sunt ale cezarului...; deci un răspuns afirmativ şi răspicat 
adresat celor ce, cu gândul de a-L ispiti, l-au pus întrebarea 
privind legitimitatea plăţii impozitului către stăpânirea politică 
păgână (romană) de atunci (Matei 22, 15-22). Altădată, când 1 
s-a cerut impozitul către templu, i-a zis lui Petru: Ceti separe, 
Simone? împăraţii pământului de la cine iau dări sau bir? De 
la fiii lor sau de la străini? El I-a zis: De la străini. lisus i-a 
zis: Aşadar, fiii sunt scutiţi (Matei 17, 24-27). Deci numai fiii 
împăratului sunt scutiţi de impozite, nu şi ceilalţi supuşi ai lui. 

Iată pentru ce Apostolul Pavel îndemna pe credincioşii din 
Roma să-şi achite impozitele către stat fără nici o ezitare: Daţi 
deci tuturor cele ce sunteţi datori: celui cu darea, darea; celui 
cu vama, vamă; celui cu frica, frică; celui cu cinstea, cinste 
(Rom. 13, 7). 

3. în Sfânta Scriptură este admis şi naţionalismul ca 
sentiment de adeziune faţă de naţiunea din care facem parte, şi 
patriotismul ca sentiment de simpatie şi adeziune faţă de patria 
în care locuim. însuşi Mântuitorul a dat precădere celor de un 
neam cu El după trup (oile cele pierdute ale casei lui Israel) 
faţă de păgâni (Matei 15, 24-25) şi tot El a poruncit apostolilor 
Săi să propovăduiască la toate neamurile, începând de la 
Ierusalim (Luca 24, 47; Fapte 1, 8). Apoi a vorbit despre 
conducătorii de state, fără a arăta că nu ar fi nevoie de ei 
(Matei 22, 21). 

Apostolul Pavel, de asemenea, respectă dreptul oricărui 
popor la «mărire» şi «cinste» înaintea lui Dumnezeu, dacă 
lucrează binele (Rom. 2, 10), iar când a fost maltratat pe 
nedrept, el a făcut apel la dreptul lui de cetăţean roman şi la 
judecata împăratului (Fapte 22, 25), deşi împăratul era păgân şi 
deşi el însuşi mustrase pe cei ce se judecaseră înaintea păgânilor 
(1 Cor. 6). De aici rezultă nu numai importanţa statului ca 
garant al dreptului omului, ci şi dreptul acestuia de a face uz de 
calitatea sa de cetăţean al statului, ca un supus loial. Din această 
situaţie se naşte un sentiment de demnitate, fie naţională, fie 
patriotică. 

Când, la primele Rusalii, alături de creştini erau de faţă în 
Ierusalim şi iudeii din diaspora (împrăştiaţi printre neamuri) - 
de peste 15 limbi diferite -, Apostolii, fiind insuflaţi de Duhul 
Sfânt, nu i-au învăţat să se împotrivească rânduielii din statele 
lor, ci le-au vorbit în limba fiecăruia din ei (Fapte 2, 1-11), 
respectând prin aceasta dreptul fiecărui popor la specificul său - 
cum este bunăoară limba - si confirmând că Dumnezeu a lăsat 
ca toate neamurile să meargă în căile lor (Fapte 14, 16). Deci 
recunoaşterea statelor naţionale nu este nicidecum un păcat, 
împărăţia cerurilor nefiind împotriva conducerii pământeşti a 
popoarelor. Hotarele ei atotstăpânitoare cuprind toate celelalte 
împărăţii şi popoare, fără să le desfiinţeze. 

De la amestecarea limbilor, la Turnul Babei, existenta 
naţiunilor grupate în state naţionale este ceva firesc. Diversi- 
tatea limbilor a creat tradiţii diferite pe teritorii sau patrii 
diferite, în care s-au grupat mai ales cei de aceeaşi limbă. însă 
adesea între diferitele popoare păcatul a pus vrăjmăşie, ridicând 
între ele ziduri de ură şi venin, de aici născându-se apoi 
şovinismul si naţionalismul exagerat, denaturat si abuziv, 
naţionalismul exclusivist. 

în creştinism, însă, s-au auzit cuvinte ca acestea: Nu mai 
este iudeu, nici elin; nu mai este nici rob, nici liber; nu mai 
este parte bărbătească şi parte femeiască, pentru că voi toţi una 
sunteţi în Hristos Iisus (Gal. 3, 28). Aici nu mai este elin şi 
iudeu, tăiere împrejur şi netăiere împrejur, barbar, scit, rob şi 
liber, ci toate şi întru toţi Hristos (Col. 3, 11). 

Dar prin aceasta nu se înţelege că s-ar desfiinţa popoarele, 
ci numai că ele sunt datoare a se înfrăţi si a trăi în dragoste si 
colaborare frăţească, spre binele lor şi spre slava lui 
Dumnezeu, Care iubeşte toate neamurile deopotrivă. 

4. Dacă în Sfânta Scriptură serviciul militar este admis, 
atunci este de la sine înţeles că este admis si războiul de 
apărare. Tocmai acest rol îl are armata: de a asigura existenţa 
statului, ca fiind instrumentul de apărare al unui stat în 
eventualitatea răzvrătirilor dinăuntru sau a năvălirilor unor 
armate din afară. 

Aşadar armata are în general datoria de a păzi statul, 
patria sau pe cetăţeni în totalitatea lor, faţă de cei ce îi 
periclitează din afară sau dinăuntru, într-o formă sau alta, 
precum şi de a apăra integritatea teritorială sau suveranitatea 
morală a statului şi drepturile pe care acesta le garantează 
cetăţenilor săi. Statul - după învăţătura Sfintei Scripturi - nu 
are voie să atace cu armata sa un popor, ci numai să se apere, 
ca orice individ când este atacat. 

Dacă, după învăţătura Sfintei Scripturi, se admite exis- 
tenţa statelor, a armatei, precum şi războiul de apărare şi dacă, 
potrivit cuvântului Sfintei Scripturi, se cere ascultare, supunere 
şi respect faţă de stat, fără îndoială că şi cetăţenii din acel stat 
au datoria sfântă de a se jertfi pentru apărarea statului şi a 
patriei în care trăiesc. Numai într-un caz poate fi dezlegat 

cetăţeanul de obligaţia de a se supune orânduielii statului: când 
acesta va porunci ceva direct împotriva lui Dumnezeu şi a Legii 
Sale. în acest caz, Legea lui Dumnezeu trebuie să aibă pre- 
cădere, după mărturia Sfintei Scripturi, care arată că trebuie să 
ascultăm de Dumnezeu mai mult decât de oameni (Fapte 4, 19). 
5. însăşi buna chibzuinţă a oricărei minţi sănătoase cere 

î î î 

supunere faţă de stat. Căci dacă statul garantează viaţa, 
libertatea şi avutul cetăţenilor săi - adică bunurile sau drepturile 
lor sfinte şi superioare -, atunci şi aceştia trebuie negreşit să 
aibă datorii faţă de stat: să-şi plătească impozitele, să contribuie 
la apărarea statului, să efectueze serviciul militar, să fie supuşi 
autorităţilor, să le dea cinstea cuvenită si să contribuie cu toată 
convingerea la ordinea impusă de cei ce au menirea de a 
executa legile puse de stat. 

Dacă am încerca să cugetăm ce ar fi dacă nu ar exista 
autoritatea de stat şi legile sale, am descoperi o lume în care ar 
domni bunul plac şi anarhia, în care nimeni nu ar mai putea fi 
sigur de viata sa, de libertatea sau de avutul său, deoarece nu si 
le-ar putea asigura singur. însă prin stat toate acestea îi sunt 
garantate, căci statul reprezintă ordinea şi siguranţa. 

lată pentru ce existenţa lui nu poate fi împotriva voii lui 
Dumnezeu, ci numai în conformitate cu ea. Anarhia, 
dezordinea si bunul plac sunt diavoleşti si de la diavolul, 
deoarece sunt tot atâtea pricini care duc la rău şi la dezbinare în 
lume. 



4. Rugăciuni pentru sănătatea şi luminarea ocârmuitorilor 

statului (1 Tim. 2, 1-2). 

5. Rugăciuni pentru înflorirea ţării şi ocrotirea ei de 
duşmani, 

6. Apărarea ţării chiar şi cu preţul vieţii în timp de 
război. Sfântul Atanasie cel Mare spune că învăţătura creştină 
opreşte uciderile, „dar în războaie a ucide pe vrăjmaşi este şi 
îngăduit şi vrednic de laudă" (Canonul 1). De asemenea Sfântul 
Vasile cel Mare zice: „Uciderile din războaie nu le-au socotit 
părinţii noştri întru ucideri: mie mi se pare că le dau iertare 
celor ce luptă în apărare, pentru cuminţenie şi pentru buna 
cinstire de Dumnezeu (Canonul 13) . 



Credinciosul: Dar aşa, mai pe scurt, care sunt datoriile 
cetăţenilor fată de stat? 

Preotul: Mai pe scurt, datoriile creştinului şi a fiecărui 
cetăţean fată de stat sunt acestea: 

1. Dragostea către patria şi poporul din care face parte; 

2. Supunerea şi ascultarea de ocârmuitori şi legile statului 
(Rom. 13, 1-2). 

3. Munca conştiincioasă pentru sporirea şi binele obştesc, 
şi plata tuturor impozitelor faţă de stat (Rom. 13, 7; Matei 17, 
25-27). 



Vezi învăţătura de credinţa Ortodoxă, întreb. 229, p. 491-492 s.a. 



DESPRE VORBIREA IN LIMBI 



379 



Capitolul 33 

DESPRE VORBIREA ÎN LIMBI 

(GLOSOLALIA) 1 

Fiindcă s-au ivit unii sectari (penticostalii, cunoscuţi şi 
sub numele de «tremurători» sau «spiriţi»), care în legătură cu 
«vorbirea în limbi» răspândesc învăţături şi practici greşite, 
izvorâte din nepriceperea lor în Sfânta Scriptură, se cuvine a 
lămuri în cele ce urmează chestiunea aceasta cu toată atenţia. 

I. Glosolalia - ca dar al Sfântului Duh - este vorbirea 
într-o limbă străină a unui alt popor, fără a o fi învăţat şi 
cunoscut mai dinainte. Asa reiese din textul biblic care ne 
descrie întâmplarea de la primele Rusalii creştine, când a 
început a se arăta acest dar. Textul este complet şi limpede, 
istorisind o întâmplare adevărată şi, ca atare, însuşi textul nu 
poate fi tâlcuit în sens spiritual sau mistic, ci numai literal. 

Dar ce este şi în ce constă vorbirea în limbi prin darul 
Sfântului Duh (Fapte 2), să lăsăm să ne lămurească însuşi 
textul, în care se spune: Şi când a sosit ziua Cincizecimii, erau 
toţi apostolii împreună la un loc. Şi din cer, fără de veste, s-a 

făcut un vuiet, ca de suflare de vânt ce vine repede, şi a umplut 
toată casa unde şedeau ei. Şi li s-au arătat, împărţite, limbi ca 
de foc şi au şezut pe fiecare dintre ei. Şi s-au umplut toţi de 

Duhul Sfânt şi au început să vorbească în alte limbi, precum le 



'Menţionăm că învăţătura ce urmează nu este o dogmă formulată de 
vreun Sinod Ecumenic sau de Sfinţii Părinţi şi primită apoi de Biserica 
întreagă de totdeauna, ci este o teologumenă, adică o învăţătură neoficială 
alcătuită pe temeiul cercetărilor atente asupra textelor biblice (n ed ) 



dădea lor Duhul a grăi. Şi erau în Ierusalim locuitori iudei, 
bărbaţi cucernici din toate neamurile care sunt sub cer. Şi, 
iscându-se vuietul acela, s-a adunat mulţimea şi s-a tulburat, 
căci fiecare îi auzea pe ei vorbind în limba sa. Şi erau uimiţi 
toţi şi se minunau, zicând: Iată, nu sunt aceştia care vorbesc 
toţi galileeni ? Şi cum auzim noi, fiecare, limba noastră în care 
ne-am născut? Părţi şi mezi şi elamiţi şi cei ce locuiesc în 
Mesopotamia, în ludeea şi în Capadocia, în Pont şi în Asia, în 
Frigia şi în Pamfilia, în Egipt şi în părţile Libiei cea de lângă 
Cirene şi romani în treacăt, iudei şi prozeliţi, cretani şi arabi, 
ii auzim pe ei vorbind în limbile noastre despre faptele 
minunate ale lui Dumnezeu! Şi toţi erau uimiţi şi nu se 
dumireau, zicând unul către altul: Ce va să fie aceasta? Iar 
alţii, batjocorindu-i, ziceau că sunt plini de must (Fapte 2, 1-13). 

Din analiza celor 13 versete care alcătuiesc cheia 
dezlegării problemei, constatăm următoarele: 

a) Vorbirea în limbi prin darul Sfântului Duh şi ca 
minune nemaiauzită (glosolalia) acum s-a manifestat întâia dată. 
De aceea şi este descrisă pe larg, pentru ca cititorii să poată şti 
ce este si în ce constă; 

b) Apostolii, prin darul harismatic al Sfântului Duh, au 
început a predica în alte limbi, şi anume în peste 15 limbi 
diferite, iudeilor de alte limbi, aflaţi la acea dată în Ierusalim, 
cu ocazia sărbătorii; 

c) Aceşti iudei de alte limbi (străine) se minunau auzind 
predicându-li-se în limba lor maternă de către nişte oameni 
simpli, galileeni, care nu aveau de unde să cunoască altă limbă, 
decât pe cea galileiană (aramaica vorbită în Galileia); 

d) Ascultătorii de alte limbi înţelegeau tot ceea ce li se 
predica - fiindcă li se vorbea de-a dreptul în limba lor -, 
neavând trebuinţă de vreo tălmăcire, si tocmai în aceasta consta 
minunea de care nu se puteau dumiri, fiind uimiţi; căci 
înţelegeau perfect ce li se predica, auzind şi ştiind bine ce li se 
vorbeşte despre faptele minunate ale lui Dumnezeu; 

e) Totuşi, printre ascultători erau şi unii care nu 
înţelegeau nimic din cele ce se predicau acolo şi de aceea îi 
luau în râs pe apostoli, învinuindu-i că sunt beţi. Aceşti 
ascultători nu pot fi alţii decât localnicii din Ierusalim şi poate 
din alte părţi ale Palestinei, care nu cunoşteau alte limbi decât 

pe cea evreiască (aramaică). Pentru aceştia, vorbirea apostolilor 
era cu totul neînţeleasă - socotind-o simplă bolborosire -, iar 
dacă noi ţinem cont şi de faptul că Apostolii predicau «în limbi» 
cu toată însufleţirea, nu ne mai miră că iudeilor localnici le 
făceau impresia unor oameni beţi, care bolborosesc cu exaltare 
cuvinte neînţelese. 

Astfel, localnicii nu înţelegeau nimic din cele predicate, 
decât doar dacă le-ar fi tălmăcit cineva, iar tălmaci nu se 
găseau. După cum există darul glosolaliei, tot aşa există şi un 
alt dar: al tălmăcirii. Acesta era dat - după cum se va vedea 
mai jos - atunci când ascultătorii erau numai localnici 
necunoscători de alte limbi, cum erau de pildă în Corint (1 Cor. 
14). în Ierusalim însă, de data aceasta, nu i se simţea lipsa. El 
era necesar numai acolo unde ascultătorii auzeau numai 
bolborosire fără rost. Darul tălmăcirii era si el minunat si 
uimitor, întocmai cum era si cel al vorbirii în limbi, cu care era 
în strânsă legătură. Neavându-1, ascultătorii localnici judecau 
lucrurile numai după aparenţă, din cauza nepriceperii lor. 

Dar se poate întreba cineva: cum se face că în Ierusalim 
erau atunci de faţă două feluri de iudei: localnici (de limbă 
evreiască) şi străini (de peste 15 limbi diferite)? 

Se ştie că mulţi dintre evrei trăiau în «diaspora» (în 
împrăştiere), risipiţi prin alte ţări şi printre alte popoare, atraşi 
acolo de felurite interese negustoreşti. Aceştia - după câteva 
generaţii - nu mai aveau ca limbă maternă ebraica, ci pe cea a 
poporului sau a ţării în care se stabiliseră, limba evreiască 
devenindu-le cu vremea total necunoscută. Aşa erau, de pildă, 
iudeii aşezaţi în Alexandria Egiptului, unde se vorbea limba 
greacă. Aşezarea lor de aici fiind puternică, îşi zidiseră şi un 
templu şi puseseră să li se traducă în limba greacă Legea 
(Vechiul Testament), pentru a o putea citi, înţelege şi folosi în 
rânduielile cultului de la templul lor, deoarece în limba ebraică 
nu o mai înţelegeau. Aceasta este «Septuaginta» sau «traducerea 
celor 70». Din cauza limbii greceşti (elene) pe care o vorbeau, 
aceşti iudei purtau numele de «elenişti». (Am dat doar un 
exemplu, dar astfel de iudei - deşi în număr mai mic, formând 
aşezări mai puţin puternice - erau stabiliţi prin toate ţările). 

Toţi iudeii însă, indiferent unde s-ar fi aflat aşezaţi, erau 
obligaţi prin Lege ca în fiecare an să meargă de trei ori la 



templul din Ierusalim, şi anume, cu prilejul celor trei mari 
sărbători: a Paştilor, a Cincizecimii şi a Corturilor (colibelor) 
(Deut. 16), pentru a ţine legătura cu Legea şi cu cultul de la 
templu, pentru a-şi împlini jertfele şi curăţirile cerute, precum 
şi pentru a-şi plăti impozitul către templu. Impozitul către 
templu se plătea numai în bani evreieşti numiţi «sicii» şi era de 
o jumătate de siclu de fiecare evreu major (Matei 17, 24-27). 
Cei din diaspora veniţi aici, nu aveau sicii, ci numai bani din 
ţările lor, dar la templu se găseau zarafi sau schimbători de 
bani, care se îndeletniceau cu schimburile de bani. 

De asemenea, aici se găseau şi vânzători de animale 
pentru jertfă, pentru cei care, venind de departe, nu-şi puteau 
aduce cu ei animalele de jertfă cu care erau datori după Lege. 
Se ştie că Mântuitorul i-a scos afară cu biciul din acest lăcaş si 
pe unii şi pe alţii la o sărbătoare a Paştelui (Matei 21, 12-13; 
loan 2, 14-16). Numai în caz de mari impedimente putea 
cineva lipsi de la una sau cel mult la două din aceste sărbători 
de la templul din Ierusalim (leş. 23, 17; 34, 23; Deut. 16, 16). 

Aşa se explică pentru ce la această Cincizecime se găseau 
în Ierusalim două feluri de iudei: 1. localnicii din Ierusalim sau 
Palestina, care vorbeau numai limba lor evreiască, si 2. iudeii 
«străini» sau «risipiţi», din «împrăştiere», care nu mai vorbeau 
limba evreiască, ci numai pe aceea a ţării în care se aşezaseră. 
Deşi în versetul 5 din Fapte (capitolul 2) se spune că aceşti 
iudei de limbi străine „locuiau" în Ierusalim, totuşi, din faptul 
că erau de multe limbi, anume de toate limbile de pe pământ, 
înţelegem că „locuiau" numai vremelnic aici, cu ocazia 
sărbătorii, sau că, probabil, unii dintre ei erau acum stabiliţi 
aici definitiv, reîntorsi de prin alte ţări în tara lor. 

Deci textul este cu totul limpede; el istoriseşte o 
întâmplare, şi, ca atare, nu poate avea decât o interpretare 
literală. Din el se poate deduce cu uşurinţă şi scopul darului 
duhovnicesc al vorbirii în limbi, anume de a li se da apostolilor 
posibilitatea să propovăduiască credinţa creştină la toţi oamenii 
a căror limbă ei nu o cunoşteau, şi de a face ca toate popoarele 
să rămână uimite de darurile minunate care se manifestă în 
creştinism, spre a se lăsa mai uşor convinse de noua credinţă si 
a se converti (Fapte 2, 6-7, 11). Contextul este şi el perfect de 
acord cu cele zise mai sus despre glosolalie, iar textele paralele 

concordă de asemenea cu textul si contextul, fără a le 
contrazice decât doar în aparenţă şi numai pentru cei ce nu vor 
să pornească de la acest capitol-cheie din Faptele Apostolilor, 
atunci când vor să definească glosolalia. In cele ce urmează vor 
fi luate toate pe rând. 

II. Lămuririle date în context de Apostolul Petru asupra 
acestei vorbiri în limbi, care pe unii îi uimea, iar pe alţii îi 
făcea să-i ia în râs pe apostoli, sunt în deplin acord cu cele 
constatate mai sus din textul citat. într-adevăr, în atmosfera 
contradictorie creată printre ascultători de manifestarea darului 
glosolaliei, care atunci s-a arătat pentru prima oară, Apostolul 
Petru se vede silit să dea unele explicaţii. Lăsăm să vorbească 
în continuare însuşi textul biblic, care alcătuieşte contextul 
textului de bază (primele 13 versete) de mai sus: Şi stând Petru 
cu cei unsprezece, a ridicat glasul şi le -a vorbit: Bărbaţi iudei 
şi toţi care locuiţi în Ierusalim, aceasta să vă fie cunoscută şi 
luaţi în urechi cuvintele mele; că aceştia nu sunt beţi, cum vi se 
pare vouă, căci este al treilea ceas din zi 2 - Şi zice mai departe 
apostolul: Aceasta este ce s-a spus prin proorocul loil: Iar în 
zilele din urmă, zice Domnul, voi turna din Duhul Meu peste tot 
trupul şi fiii voştri şi fiicele voastre vor prooroci şi cei mai 
tineri ai voştri vor vedea vedenii şi bătrânii voştri vise vor visa. 
încă şi peste slugile Mele şi peste slujnicele Mele voi turna în 
acele zile din Duhul Meu şi vor prooroci. Şi minuni voi face sus 
în cer şi jos pe pământ semne: sânge, foc şi fumegare de fum. 
Soarele se va schimba în întuneric şi luna în sânge, înainte de a 
veni ziua Domnului, cea mare şi strălucită (Fapte 2, 14-20). 

Constatăm, mai întâi de toate, că apostolul se adresează 
numai iudeilor localnici si de aceea lor nu le vorbeşte în vreo 
limbă străină, ci în limba evreiască. Iar după felul cum 
apostolul se justifică în faţa lor, înţelegem că numai aceşti iudei 
îi luaseră în râs pe apostoli zicând că sunt beţi, pe când pentru 
străini - de alte limbi - am văzut că ceea ce auzeau era perfect 
înţeles şi minunat. Deci este în perfect acord cu cele constatate 



2 Pe atunci la iudei ziua incepea cu ceasul I si se sfirsea cu ceasul al 

Xll-lea ,dupa care incepea noaptea cu ceasul I si se sfirsea dimineaţa cu ceasulXII-lea.Ceasul 

ora cinci seara (pina la sase). Ceasul al treilea ,asadar,era ora 9 dimineaţa, 

după felul nostru de a număra ceasurile. 



deja în text. Petru le spune că vorbirea în limbi nu provine 
dintr-o stare de beţie, ci dintr-un dar al Sfântului Duh, 
constituind o minune dumnezeiască prezisă din vechime de 
Dumnezeu prin proorocul loil, care a proorocit că în zilele din 
urmă - adică în ultima epocă a lumii, care este epoca creştină a 
Noului Testament - Dumnezeu va face semne minunate (vezi 
loil 3, 1-3). 

O parte din aceste senine au început deja să se arate 
acum. Aşa, de pildă, proorocirea, prin puterea darului Sfântului 
Duh revărsat peste apostoli; ceea ce iudeii localnici au socotit 
ca bolborosire de oameni beţi, nu este altceva decât o 
proorocire, sau un dar special al Sfântului Duh de a prooroci, 
întocmai cum a zis Proorocul loil. Aceste adevăruri sunt în 
legătură uneori cu tainele viitorului (Fapte 11, 27-28), însă nu 
totdeauna. Cei ce prezic sau descoperă anumite taine din viitor 
printr-o inspiraţie specială a Duhului Sfânt sunt profeţi sau 
prooroci. Aşa au fost cei patru profeţi «mari» şi cei doisprezece 
«mici» din Testamentul Vechi, plus Moise, Ilie, Elisei ş.a. Dar 
si ei, nu numai pentru aceasta au fost numiţi prooroci, căci unii 
nu prezic nimic din cele viitoare şi totuşi sunt prooroci. Numele 
sau atributul de «prooroci» îl au - cel puţin în creştinism - toţi 
cei ce au darul dumnezeiesc de a lămuri cu însufleţire 
adevărurile de credinţă ale creştinismului (I Cor. 12, 10; 14, 1- 
5, 24, 29, 32 ş.a.). 

Astfel, vorbirea în limbi din Duminica Pogorârii Duhului 
Sfânt este o descoperire, predicată cu însufleţire, adică o 
proorocire. Ea era o vorbire cu înţeles, deoarece străinii 
prezenţi erau «uimiţi» şi ştiau că li se vorbeşte despre faptele 
minunate ale lui Dumnezeu (Fapte 2, 11). Aşadar, după 
lămuririle date de Sfântul Apostol Petru, vorbirea în limbi de la 
Pogorârea Sfântului Duh era o proorocire, adică o predicare în 
grai şi cu înţeles, prin insuflare îmbelşugată («turnare») de la 
Sfântul Duh; era o predicare lămuritoare. Prin ea se împlinesc 
cuvintele profetice ale lui loil, care a prezis-o. 

Proorocul a mai prezis şi alte semne, dar unele din ele se 
vor împlini abia în apropiere de sfârşitul lumii, după cum ne-a 
Iince P!nta4mufl t Wâfitl , rtâ^r-^ l eM Matei 24, 6-7, 29 ş.a.), arătate 
în capitolul 29 al acestei lucrări. 

Deci este o mare greşeală a zice că vorbirea în limbi prin 
darul Sfântului Duh constă într-o bolborosire neînţeleasă; 
bolborosirea de sunete nearticulate, nu numai că e neînţeleasă, 
dar e şi fără sens. Glosolalia însă a fost o proorocire, o vorbire 
cu înţeles si cu rost. Este cu totul exclus ca vorbirea în limbi 
prin darul Sfântului Duh să însemne o bolborosire de vorbe 
într-o limbă inexistentă şi de nimeni pricepută, cum susţin 
sectarii penticostali, pentru că atunci nu s-ar mai vorbi de limbi 
şi nici de limbi noi (Marcu 16, 17); iar mai presus de toate ar fi 
de neînlăturat contrazicerea cu textul atât de limpede de la 
Faptele Apostolilor capitolul 2. 

Să se ştie că glosolalia (vorbirea în limbi) numai atunci 
este proorocire, când ascultătorii sunt străini şi înţeleg ce li se 
vorbeşte. Când însă ei sunt localnici, necunoscători de limbi 
străine, glosolalia pentru ei nu mai e proorocire, ci ceva de 
neînţeles. In adunarea unde se găsesc numai localnici, fie ea la 
Corint, fie la Ierusalim sau oriunde, vorbirea în limbi nu are 
nici un rost. Numai atunci are rost când de fată sunt si străini, 
cum erau de pildă în Ierusalim, la cele trei sărbători mari: 
Pastile, Cincizecimea si Corturile din fiecare an, si cum a fost 
cazul atunci, la Pogorârea Duhului Sfânt. 

Sectarul: Noi nu avem nevoie să ne înţeleagă oamenii, 
când vorbim în limbi. Pentru că cine vorbeşte în limbă 
insuflată, nu vorbeşte oamenilor, ci lui Dumnezeu, căci nimeni 
nu-1 înţelege fiindcă el, în duh, grăieşte taine (1 Cor. 14, 2). 

Preotul: Dar cum se face atunci că la Cincizecime, când 
S-a pogorât Duhul Sfânt şi apostolii au început a vorbi în limbi, 
fiecare din cei adunaţi acolo la praznicul Cincizecimii, din 
diferite ţări, îi auzeau şi îi înţelegeau pe ei vorbind în limba sa 
(Fapte 2, 6)? 

Sectarul: Nu înţelegeau toţi cele ce vorbeau apostolii prin 
insuflarea Duhului Sfânt, fiindcă unii îi luau pe ei în râs, 
socotindu-i că sunt beţi (Fapte 2, 13). 

Preotul: Am arătat în cele de mai sus, pe larg, că numai 
cei localnici din Ierusalim si din Palestina, care nu ştiau altă 
limbă decât cea aramaică, ce se vorbea pe atunci în Galileia, 
numai aceia, neînţelegând limbile noi (Marcu 16, 17) în care 
vorbeau Apostolii, li se părea vorbirea lor ca o bolborosire şi că 
sunt beţi. Iar cei străini, care veniseră la praznicul Cincizecimii 



din mai mult de 15 ţări, îi auzeau vorbind în limbile lor despre 
faptele minunate ale lui Dumnezeu! (Fapte 2, 11). Iar dacă voi, 
sectarilor, vorbiţi în limbi si nimeni nu vă înţelege, cum zidiţi 
voi Biserica şi cum o folosiţi? Căci scopul glosolaliei, al 
vorbirii în limbi străine, tocmai acesta a fost, ca, prin vorbirea 
în limbi străine, Sfinţii Apostoli să poată răspândi creştinismul 
la toate popoarele lumii şi să vestească Evanghelia în tot 
pământul, după cum era scris că: în tot pământul a ieşit vestirea 
lor şi la marginile lumii cuvintele lor (Ps. 18, 4). Aşadar 
glosolalia a fost un semn al puterii lui Dumnezeu manifestat 
între necredincioşi şi mijloc hotărâtor de convertire a lor (1 Cor. 
14,22-25). 

Sectarul: Voi, ortodocşii, aveţi mare necaz pe noi, că 
ne-am învrednicit de acest mare dar de la Dumnezeu, de a 
vorbi în limbi. Şi fiindcă voi nu-1 aveţi, căutaţi pe toate căile să 
ne împiedicaţi pe noi de la această mare lucrare a harului 
Sfântului Duh, prin care noi folosim atâtea suflete şi le 
întoarcem la calea mântuirii. 

Preotul: Am spus şi iarăşi spun: Ce căutaţi voi, sectarilor 
penticostali (tremurători), să vorbiţi „în limbi" oamenilor 
credincioşi, care au cunoscut si au crezut în Hristos de două mii 
de ani? Ce rost are să-mi vorbeşti mie într-o limbă străină 
despre Hristos, când eu am crezut, am învăţat şi mi-am însuşit 
credinţa în Hristos din pruncie? 

Du-te, penticostalule rătăcit şi închipuit, dacă ai darul 
„vorbirii în limbi", şi vorbeşte popoarelor celor păgâne, aşa 
cum au făcut Sfinţii Apostoli, care, având pe lângă celelalte 
daruri şi pe acesta, au fost trimişi de Mântuitorul să predice 
Evanghelia la toate neamurile (Matei 28, 19). Ce cauţi tu, 
ereticule penticostal, să vorbeşti „în limbi" celor credincioşi, că 
vorbirea în limbi este semn nu pentru cei credincioşi, ci pentru 
cei necredincioşi; iar proorocia nu pentru cei necredincioşi, ci 
pentru cei ce cred (I Cor. 14, 22)? 

Noi ştim bine viclenia voastră, că nu aveţi nici un dar al 
vorbirii în limbi si că vă înşelaţi unul pe altul, fătărnicindu-vă 
ca si cum ati avea un dar ca acesta. Dar chiar de ar avea cineva 
un dar ca acesta, trebuie să înţeleagă că vorbirea în limbi nu 
este cel mai mare dar. 



386 



CĂLĂUZA IN CREDINŢA 



ORTODOXA 



DESPRE VORBIREA IN LIMBI 



387 



Marele Apostol Pavel ne arată că sunt alte daruri ale 
Sfântului Duh mai mari decât vorbirea în limbi, căci auzi ce 
zice: Voiesc ca voi toţi să grăiţi în limbi; dar mai cu seamă să 
proorociţi. Cel ce prooroceşte e mai mare decât cel ce grăieşte 
în limbi, afară numai dacă tălmăceşte, ca Biserica să ia 
întărire (I Cor. 14, 5). 

Vezi că sunt daruri mai mari decât vorbirea în limbi, 
precum darul proorocirii şi al tălmăcirii, prin care Biserica 
primeşte mai mult folos decât prin vorbirea în limbi? Acest 
lucru arătându-1, Apostolul Pavel spune: Deci, dacă s-ar aduna 
Biserica toată laolaltă şi toţi ar vorbi în limbi şi ar intra 
neştiutori sau necredincioşi, nu vor zice oare că sunteţi nebuni ? 
(1 Cor. 14, 23). 

Aşadar să stiti voi, rătăciţilor sectari, că prin vorbirea 
voastră neînţeleasă si bolborosită sunteţi nişte oameni care 
vorbesc în vânt: Dacă prin limbă nu veţi da cuvânt lesne de 
înţeles, cum se va cunoaşte ce aţi grăit? Veţi fi nişte oameni 
care vorbesc în vânt (I Cor. 14, 9). Deci, darurile proorociei şi 
al tălmăcirii sunt mult superioare darului vorbirii în limbi, 
deoarece prin aceste daruri mai mult se zideşte si se foloseşte 
Biserica lui Hristos decât prin vorbirea în limbi (1 Cor. 14, 2-4). 
Iar mai presus de toate darurile este dragostea, căci auzi ce zice 
marele Apostol Pavel: De aş grăi în limbile oamenilor şi ale 
îngerilor, iar dragoste nu am, făcutu-m-am aramă sunătoare şi 
chimval răsunător (1 Cor. 13, 1). 

Sectarul: Noi, când vine darul Sfântului Duh peste noi şi 
vorbim în limbi, ne aflăm în stare de extaz (răpire) şi atunci 
numai cu limba mai putem şopti anumite sunete nearticulate şi 
neînţelese de oameni sau avem unele manifestări de înălţare 
sufletească, cum ar fi exclamările de bucurie sau strigătele de 
întristare pentru păcatele noastre, precum şi alte mişcări ale 
corpului nostru, care se fac atunci în noi prin lucrarea Duhului 
Sfânt. O asemenea manifestare sufletească a avut si Saul 
împăratul, atunci când urmărea pe David şi, venind în Rama, a 
fost cuprins de un duh proorocesc şi profeţea zbuciumându-se 
ca un profet, aruncându-şi hainele de pe el şi stând gol toată 
ziua şi toată noaptea la pământ (1 Regi 19, 22-24). Deci voi, 
ortodocşii, neînţelegând aceste taine profetice care se lucrează 
cu noi, ne socotiţi pe noi eretici şi înşelaţi. Dar ce ne pasă nouă 



de socoteala voastră sau a altora, când noi prin aceste mişcări şi 
cuvinte arătăm lucrarea Duhului Sfânt în noi? 

Preotul: Nu Duhul lui Dumnezeu vă poartă pe voi atunci 
când vi se pare vouă că vorbiţi în limbi străine, ci duhul satanei 
şi al întunericului, care, găsind la voi minte slabă şi nelămurită, 
voieşte prin voi să falsifice adevărata lucrare a Duhului Sfânt, 
care a fost la primele Rusalii creştine. Căci bolborosirea 
voastră, a penticostalilor, care se face din sunete nearticulate, 
nu poate fi numită niciodată limbă sau limbi, sau altă limbă, 
cum au fost numite limba sau limbile vorbite prin darul 
Sfântului Duh. E de neînţeles pentru o minte sănătoasă, clară şi 
chibzuită, cum ar fi posibil ca prin sunete nearticulate - adică 
prin ceva neserios - să-Şi descopere Dumnezeu tainele Sale cele 
măreţe, cum ştim că le descoperă în glosolalie (1 Cor. 14, 2-4). 
Apoi, dacă bolborosirea voastră, a sectarilor, care ziceţi 
că o aveţi sub inspiraţia Sfântului Duh, ar fi cu adevărat de la 
Duhul Sfânt, ea ar fi înţeleasă de unii străini fără de tălmăcire, 
iar de alţi localnici nu. Căci dacă glosolalia de la Cincizecime 
ar fi fost bolborosire, atunci tot atât de neînţeleasă ar fi fost si 
pentru unii şi pentru alţii. Ori noi vedem din cele întâmplate la 
Pogorârea Duhului Sfânt că n-a fost aşa. 

Şi voi, sectarilor penticostali, mai ziceţi că mişcarea 
limbii în vremea bolborosirii si anumite mişcări si gesticulaţii 
ale trupului vostru, mai ales atunci când sunteţi în extaz 
(răpire), sunt semne simţite ale lucrării Duhului Sfânt. 

Dar eu mai repede cred că sunt semne ale prezenţei 
duhului celui viclean şi înşelător care vă stăpâneşte în vremea 
aceea. Căci manifestări asemenea cu ale voastre aveau si 
păgânii greci, din vechime, când se rugau zeului lor, Dionisos. 
Aceştia, când ajungeau în faţa acestui idol diavolesc, cădeau în 
„extaz" (în transă), tremurau făcând mişcări ritmice ale trupu- 
lui, cădeau la pământ, se tăvăleau pe jos şi unii spumegau la fel 
ca îndrăciţii din vremurile noastre; apoi se sculau şi cântau 
cântece ditirambice, scoţând exclamaţii de bucurie drăcească. 
La fel ca ei făceau şi montaniştii (pepuzienii), ereticii secolelor 
I-II ai erei creştine, irvingienii, elehesaiţii, iar mai târziu meto- 
diştii, quakerii ş.a., care aveau mişcări extravagante şi haluci- 
naţii, pe care le socoteau ca şi voi, penticostalii de azi, că le au 
de la Dumnezeu, dar pe care de fapt le aveau de la «teologii 

întunericului» si «filosofii iadului» si de la dracii numiţi arhi- 

î î î 

eoni, care, ştiind Scripturile, duc în rătăcire pe cei neiscusiţi şi 
înşelaţi de ei, chiar cu cuvinte luate din Sfânta Scriptură. 

Toate acestea le pătimesc toţi sectarii care au rupt legătura 
cu mama lor duhovnicească, Biserica, care i-a născut „din apă 
si din Duh" si care este si rămâne în veac stâlp si temelie a 
adevărului (1 Tim. 3, 15; Zah. 8, 3 ş.a.). 

Sectarul: Noi, prin darul vorbirii în limbi, ţinem trează 
lucrarea Duhului Sfânt între oameni si Biserica lui Hristos, ca si 
la începutul creştinismului, căci şi acum, ca şi atunci, prin acest 
semn simţit al darului Sfântului Duh aducem mirare si uimire 
asupra celor necredincioşi. De asemenea, prin această lucrare 
văzută a darului vorbirii în limbi străine, facem cunoscut celor 
credincioşi că încă există si azi lucrarea Sfântului Duh în 
Biserică, ca si la primele Rusalii ale creştinilor. 

Preotul: Nu este deloc asa cum credeţi voi, sectarilor, 
căci acest dar al vorbirii în limbi nu s-a dat de Dumnezeu 
pentru toate veacurile, până la sfârşitul lumii. El a fost un semn 
şi o lucrare văzută a Sfântului Duh, dat Bisericii numai pentru o 
vreme, cu scopul de a se converti mai uşor neamurile păgâne la 
creştinism. Desigur şi el a fost un mare dar al lui Dumnezeu şi 
un semn văzut al lucrării Duhului Sfânt, însă numai pentru 
vremea de la începutul Bisericii şi numai pentru cei 
necredincioşi (1 Cor. 14, 22-28), pentru convertirea popoarelor 
păgâne şi pentru cei străini, căci iudeii localnici, care nu 
înţelegeau cele ce vorbeau dumnezeieştii apostoli la pogorârea 
acestui mare dar, nici aşa nu au crezut, ci le spuneau că sunt 
plini de must (Fapte 2, 13). Această necredinţă a lor în faţa 
acestui mare dar a proorocit-o marele prooroc Isaia, zicând: se 
va grăi acestui popor într-o limbă străină..., şi nici aşa nu vor 
asculta de Mine, zice Domnul (Isaia 28, 11-12). 

Şi într-adevăr, la Rusalii le-a vorbit prin buzele străinilor, 
căci, după cum se vede, cei străini de limba lor i-au auzit pe 
apostoli vorbind «în limbile lor» despre faptele minunate ale lui 
Dumnezeu (Fapte 2, 11) şi au crezut. Dar despre acest dar al 
vorbirii în limbi, Apostolul Pavel a proorocit că el va înceta 
(I Cor. 13, 8) din Biserică, deoarece el a fost un dar şi un semn 
numai pentru vremea cea de la început a creştinismului şi 
pentru cei necredincioşi (I Cor. 14, 22-28). 



Acest adevăr al încetării darului vorbirii în limbi din 
Biserică îl arată si Sfântul loan Gură de Aur, marele dascăl si 
luminător al Bisericii lui Hristos, care zice în această privinţă: 
„Dar poate că cineva ar spune: pentru care pricină nu se fac 
acum semne? In această privinţă ascultaţi-mă cu dinadinsul, 
căci de la mulţi aud acestea si adeseori si pururea se întreabă: 
pentru ce atunci toţi cei botezaţi vorbeau în limbi, dar acum nu? 
Să cunoaştem mai întâi ce înseamnă a vorbi în limbi si 
atunci vom spune şi pricina. Ce înseamnă, aşadar, a vorbi în 
limbi? Cel botezat grăia în limba indienilor, a egiptenilor, a 
perşilor, a sciţilor, a tracilor şi omul primea darul vorbirii în 
multe limbi; chiar aceştia de acum, dacă ar fi fost botezaţi 
atunci, îndată i-ai fi auzit grăind în diferite limbi. Pavel, după 
cum se spune în Sfânta Scriptură, a găsit pe unii botezaţi cu 
botezul lui loan şi le-a spus: Primit-aţi voi Duhul Sfânt când aţi 
crezut? Iar ei au zis către el: Dar nici n-am auzit dacă este Duh 
Sfânt (Fapte 19, 2). Şi îndată a poruncit ca să fie botezaţi. Şi 
punându-şi Pavel mâinile peste ei, Duhul Sfânt a venit asupra 
lor şi vorbeau toţi în limbi şi prooroceau (Fapte 19, 6). 

Dar pentru care pricină a fost dat şi, mai târziu, a fost 
luat dintre oameni acest dar? Nu pentru motivul că Dumnezeu 
nu ne cinsteşte, ci pentru că ne cinsteşte foarte mult. Cum? 
Să vă spun: Oamenii erau atunci mai fără de minte, deoarece 
erau de curând izbăviţi de idoli si mintea lor era încă neascutită 
si mai nesimţitoare, erau atraşi si încântaţi de toate cele 
trupeşti, nu aveau încă nici o idee de darurile netrupeşti şi nici 
nu ştiau ce este harul spiritual, care se contemplă numai prin 
credinţă. Pentru aceea se făceau atunci semne. 

Unele dintre harismele cele duhovniceşti sunt nevăzute si 
se înţeleg numai prin credinţă, iar altele se fac prin semne 
văzute, pentru încredinţarea celor necredincioşi. Spre exemplu: 
iertarea păcatelor este un lucru duhovnicesc, este o harismă 
nevăzută, căci nu vedem cu ochii trupului cum ni se curăţă 
păcatele. Pentru ce? Pentru că sufletul este cel curăţit; iar 
sufletul nu se vede cu ochii trupului. Aşadar curăţirea păcatelor 
este un dar duhovnicesc care nu poate fi dat vederii trupeşti. A 
vorbi însă în diferite limbi, este si aceasta una din lucrările 
harului Duhului Sfânt, dar dă un semn văzut şi uşor de priceput 
de cei necredincioşi. într-adevăr, vorbirea care se aude în afară 

este o învederare şi o dovadă a lucrării lăuntrice petrecute în 
suflet, adică a celei nevăzute. Pentru aceasta si Pavel zice: si 
fiecăruia se dă arătarea Duhului spre folos (1 Cor. 12, 7). 

Eu acum deci nu am nevoie de semne. Pentru ce? Pentru 
că am fost învăţat să cred în Stăpânul şi fără să mi se dea semn. 
Cel care nu crede are nevoie de zălog, dar eu care cred, n-am 
nevoie de zălog si nici de semn. Ştiu că am fost curăţit de 
păcate, chiar dacă nu vorbesc în limbi. Cei de atunci însă nu 
credeau dacă nu primeau semn. Pentru aceasta li se dădeau 
semne, ca o garanţie a credinţei în care credeau. Prin urmare, 
nu li se dădeau semne ca la nişte credincioşi, ci ca la nişte 
necredincioşi, ca să ajungă credincioşi. In acest sens zice şi 
Pavel că vorbirea în limbi este semn, nu pentru cei credincioşi, 
ci pentru cei necredincioşi (1 Cor. 14, 22). 

Vedeţi, dar, că dacă s-au îndepărtat de la noi semnele, nu 
se datorează faptului că Dumnezeu ne necinsteşte, ci că ne 
cinsteşte! A făcut astfel, voind să arate credinţa noastră. Că noi 
credem în El fără garanţii şi fără semne. Cei de la început, dacă 
n-ar fi avut mai întâi garanţie şi semn, n-ar fi crezut în El, cu 
privire la cele nevăzute. Eu însă şi fără semn îi arăt toată 
credinţa. Aceasta este pricina pentru care nu se fac acum 
semne" 3 . 

Aşadar, în cele de mai sus ti-am arătat, omule rătăcit, cu 
mărturia Sfintei Scripturi, proorocia marelui Apostol Pavel 
despre încetarea darului vorbirii în limbi din Biserică, după 
cum scrie că darul limbilor va înceta (1 Cor. 13, 8). De 
asemenea am arătat pe larg şi tâlcuirea marelui şi slăvitului 
Ierarh loan Gură de Aur la aceste cuvinte ale Apostolului 
Pavel, prin care se arată clar şi luminat pricina pentru care 
semnul vorbirii în limbi a încetat. Dacă vei citi cu atenţie cele 
tâlcuite de dumnezeiescul părinte loan Gură de Aur, vei afla că 
darul acesta al vorbirii în limbi s-a luat de la noi, nu pentru că 
Dumnezeu ne urăşte pe noi, ortodocşii, ci pentru că ne iubeşte 
foarte mult, ca pe cei care credem acum şi fără semne. 



Sfântul loan Gură de Aur, Cuvântul I la Rusalii, în voi. Cuvântări 
din Praznicele împărăteşti, trad. de Pr. Dumitru Fecioru, Bucureşti, 1942, 
p. 258-260. 



Sectarul: Trebuie să stiti voi, ortodocşilor, că noi, 
penticostalii, pe lângă darul vorbirii în limbi, mai avem şi alt 
dar, «botezul cu Duhul Sfânt şi cu foc» (Luca 3, 16), care este 
cu totul deosebit de cel cu apă. Acest botez revarsă asupra 
noastră diferite daruri minunate ale Sfântului Duh, dar mai ales 
darul vorbirii în limbi si al tălmăcirii, întocmai cum s-a revărsat 
la Cincizecime peste apostoli (Fapte 2, 1-13). 

Preotul: Nu este alt dar acest botez al vostru, care 
pretindeţi că este cu «Duh şi foc», ci aceasta este o altă rătăcire, 
mai grea ca cea dintâi. La voi s-a împlinit Scriptura care zice: 
Adânc pe adânc cheamă (Ps. 41, 9), căci dintr-un păcat greu 
care pogoară la iad (pretenţia că aveţi darul vorbirii în limbi), 
aţi sărit în altă prăpastie şi mai adâncă decât cea dintâi, 
pretinzând că aveţi două botezuri: cel cu apă şi Duh Sfânt şi cel 
cu Duh Sfânt şi foc. Dar care prooroc, care apostol, care 
Scriptură v-au învăţat pe voi asemenea rătăciri şi hule, fără 
numai rătăcirea voastră de a înţelege Scripturile pe dos? 

In omiliile sale, Sfântul Macarie cel Mare Egipteanul 
arată că dracii după felul lor se împart în trei cete: unii se zic 
„vrăjitori" şi aceştia înşeală pe cei ce descântă sau vrăjesc şi fac 
farmece; alţii se zic „pitoniceşti" şi aceştia se făţărnicesc a 
ghici viitorul; iar alţii, cei mai răi, se cheamă „arhiconi", şi pe 
aceştia unii din Sfinţii Părinţi ai Bisericii îi numesc „teologii 
întunericului si filosofii iadului" . Aceşti draci cunosc foarte 
bine Scripturile, silindu-se cu toată puterea a-i învăţa pe înce- 
pătorii de eresuri şi pe cei supuşi lor să înţeleagă strâmb, sucit 
şi răzvrătit Sfintele Scripturi, spre a-i duce pe toţi la rătăcire şi 
pierzare. Aşadar să stiti bine si cu întemeiere că toţi aceşti draci 
„arhiconi - teologi ai iadului" au înşelat pe conducătorii 
penticostalilor, ca şi pe toţi începătorii de eresuri din vechime, 
şi prin ei şi pe voi v-au tras la rătăcire şi pierzare. 

Cine v-a învăţat pe voi că sunt două botezuri creştine? 
Oare nu spune Sfânta şi Dumnezeiasca Scriptură că este un 
singur botez (Efes. 4, 5; 1 Cor. 12, 13)? Iar «botezul cu Duh 
Sfânt si cu foc» de la Cincizecime, ce este altceva decât botezul 
creştin pe care îl vestise atât loan Botezătorul (Matei 3, 11; 
Marcu 1, 8; Luca 3, 16; loan 1, 33), cât şi Mântuitorul (Fapte 

Vezi Sfântul Teofan Zăvorâtul, Sbornic, voi. II. 

1, 5)? Şi despre care Mântuitorul a spus că va fi «cu apă şi cu 
Duh» (loan 3, 5); nu numai cu apă, ca al lui loan, dar nici 
numai cu Duh. însăşi practica apostolică ne-o dovedeşte, că de 
câte ori se împărtăşeşte botezul creştin, se împărtăşeşte cu apă 
şi cu Duh deodată, apa şi Duhul constituind două elemente de 
neapărată trebuinţă ale unuia şi aceluiaşi Botez, care este Bote- 
zul creştin (a se vedea mai pe larg în capitolul 17 despre Botez). 

Chiar dacă, uneori, în legătură cu practica acestei Taine 
se vorbeşte fie numai de apă (Fapte 18, 36-39), fie numai de 
Duh (Fapte 1,5; Matei 3, 11), Botezul creştin este unul singur 
şi nedespărţit: «cu apă şi Duh» (loan 3, 5). 

Apostolii l-au primit la Cincizecime numai prin vărsarea 
Sfântului Duh, fără apă, dar acest fel de împărtăşire a fost 
numai o excepţie, ca început al Botezului creştin, cum am văzut 
când am vorbit despre Botez. încolo însă, chiar ei înşişi când 
l-au împărtăşit cuiva, l-au împărtăşit deodată cu apă şi Duh şi 
numai în acest sens vorbesc ei despre Botez. Aşa a botezat 
Diaconul Filip pe famenul etiopian (Fapte 8, 26-38), Apostolul 
Pavel pe ucenicii din Efes (Fapte 19, 1-6), Apostolul Petru pe 
păgânii din casa sutaşului Corneliu (Fapte 10, 47-48), adică 
exact aşa cum îi spusese Mântuitorul lui Nicodim (loan 3, 5). 
Apostolul Pavel zice textual: Este un Domn, o credinţă, un 
botez (Efes. 4, 5). Dacă în creştinism ar exista două botezuri, 
apostolul n-ar fi putut spune că este unul, ci că sunt două şi că 
unul fără celălalt nu este îndestulător, sau nu este complet. 

Sectarul: Vorbirea în limbi prin darul Sfântului Duh 
constă în pronunţarea unor sunete, care nu pot fi înţelese decât 
numai prin tălmăcirea făcută printr-un alt dar al Sfântului Duh. 

Preotul: Am arătat în cele de mai sus că vorbirea în limbi 
prin darul Sfântului Duh nu este o simplă bolborosire, ci este 
vorbirea într-o altă limbă, străină, pe care străinii o înţeleg 
perfect, cum a fost cazul în Ierusalim, la Cincizecime (Fapte 2, 
8-12) şi numai localnicii necunoscători ai altor limbi n-o 
înţelegeau fără tălmăcire, cum a fost cazul tot atunci la 
Ierusalim (Fapte 2, 13) şi mai ales mai apoi în Corint (1 Cor. 
14, 2 ş.a.). lată deci că limbile vorbite prin darul deosebit al 
Sfântului Duh pot fi înţelese de ascultători şi că nu totdeauna 
este nevoie de darul tălmăcirii, ele nefiind nedesluşite si 



încâlcite, ci limbi cu înţeles şi existente ale unui popor străin. în 
virtutea celor constatate mai sus, trebuie spuse următoarele: 

a) Glosolalia este «vorbire», în vreme ce pronunţarea unui 
amestec ciudat de sunete - practicată de penticostalii rătăciţi - 
nu poate fi numită vorbire, ci bolborosire; 

b) în Sfânta Scriptură este vorba de limbă sau limbi, pe 
când sunetele încâlcite şi gângave ale penticostalilor nu pot fi 
numite limbi, câtă vreme sunt neînţelese si fără nici o noimă; 

c) Prin darul vorbirii în limbi, Dumnezeu îşi descoperă 
tainele Sale cele minunate (Fapte 2, 11; 1 Cor. 14, 2), însă prin 
bolborosirea voastră, a penticostalilor, este de neconceput ca 
Dumnezeu să facă descoperiri. Dumnezeu ne-a dat la îndemână, 
fiecăruia, limba noastră maternă, care e mijlocul cel mai bun şi 
mai potrivit pentru a ne face să înţelegem ceea ce ne descoperă, 
însă prin mijlocirea bolboroselilor voastre cele încâlcite, El mai 
mult ne-ar încurca, decât ne-ar lumina; 

d) Când cei de faţă nu sunt străini, ci numai localnici, cel 
înzestrat cu acest dar este singurul care are un oarecare câştig, 
folosindu-i cel mult ca mijloc de închinare şi rugăciune (1 Cor. 
14, 2). Dar şi această rugăciune nu este de prea mare valoare, 
deoarece e făcută numai cu duhul, fără să fie si cu mintea 
(I Cor. 14, 14), adică fără să fie înţeleasă. Ori noi trebuie să-i 
aducem lui Dumnezeu închinare înţeleaptă (Rom. 12, 1), 
folosind nu numai duhul nostru, ci şi mintea (1 Cor. 14, 15), 
spre a ne fi şi nouă înşine şi altora de folos (1 Cor. 14, 16-17). 

Sectarul: Limbile vorbite prin darul Sfântului Duh nu 
sunt omeneşti, deoarece nici nu sunt adresate oamenilor, ci lui 
Dumnezeu. Apostolul Pavel vorbeşte lămurit: Pentru că cel ce 
vorbeşte într-o limbă străină nu vorbeşte oamenilor, ci lui 
Dumnezeu; şi nimeni nu-l înţelege, fiindcă el, în duh, grăieşte 
taine (1 Cor. 14, 2). lată de ce este ceva firesc ca ascultătorii să 
nu le înţeleagă fără tălmăcire. Deci felul în care se practică 
glosolalia în adunările de rugăciune ale penticostalilor, cores- 
punde cu totul celor spuse în Biblie. 

Preotul: Asa ti se pare dumitale, dar în realitate deloc nu 
este aşa. într-adevăr, în textul acesta pe care l-ai citat ni se 
spune că cel insuflat de darul duhovnicesc al glosolaliei nu 
vorbeşte oamenilor, ci lui Dumnezeu. Dar în Faptele Aposto- 
lilor (2, 1-12), unde este descoperită manifestarea pentru întâia 



CĂLĂUZA fN CREDINŢA 



ORTODOXA 



DESPRE VORBIREA IN LIMBI 



395 



dată a acestui dar, precum şi în ce a constat acea vorbire 
minunată, aflăm în chip cât se poate de limpede că Apostolii, 
vorbind în limbi, n-au vorbit lui Dumnezeu, ci oamenilor. Ei 
s-au adresat direct ascultătorilor în mai mult de 15 limbi 
diferite, iar aceştia au înţeles totul fără tălmăcire; numai lo- 
calnicii (unii) nu înţelegeau nimic. Deci, după 1 Corinteni 14, 2, 
cel insuflat nu vorbeşte oamenilor, ci lui Dumnezeu. Iar după 
Fapte 2, 1-12, el nu vorbeşte lui Dumnezeu, ci oamenilor. 

Să ne găsim oare în faţa unei contraziceri a Sfintei 
Scripturi, care într-un loc spune într-un fel, iar în altul, cu totul 
altfel? Aceasta este cu neputinţă, de vreme ce toată Sfânta 
Scriptură a fost insuflată de Duhul Sfânt, Care este Unul singur 
si Care nu Se contrazice. Dar atunci care este adevărul? Cui 
vorbesc în limbi cei insuflaţi? Lui Dumnezeu sau oamenilor? 
Iar ascultătorii pot înţelege totul, fără tălmăcire, sau nu pot 
înţelege nimic? lată întrebările care cer răspuns. 

S-ar părea că răspunsul este greu de dat, totuşi este foarte 
uşor; contradicţiile nu există, pentru că şi într-un text şi în altul 
se spune adevărul. Oare este cu putinţă aşa ceva? Da! Şi încă 
iată cât de uşor de înţeles: Cei insuflaţi vorbesc si oamenilor si 
lui Dumnezeu, uneori putând fi înţeleşi, iar alteori nu, în 
funcţie de felul ascultătorilor pe care îi au, străini sau localnici, 
în Ierusalim (Fapte 2, 1-12), Apostolii au vorbit 
oamenilor şi au fost înţeleşi, pentru că ascultătorii erau străini, 
oameni de alte limbi. în Corint însă cei insuflaţi nu vorbeau 
oamenilor, ci lui Dumnezeu, pentru că ei nu aveau în faţă ca 
ascultători decât localnici - neştiutori de alte limbi -, si de 
aceea nimeni nu îi înţelegea. în astfel de cazuri se poate spune, 
pe drept cuvânt, că cel ce vorbeşte în limbi - ca la 1 Corinteni 
14, 2 - nu vorbeşte oamenilor, ci lui Dumnezeu, de vreme ce 
pentru ascultători cele vorbite de ei sunt taine (lucruri ascunse, 
neştiute), pe care nu le pot înţelege fără tălmăcire, aşa cum n-au 
putut unii (localnici) de la Ierusalim şi toţi cei din Corint. 
Aşadar textul 1 Corinteni 14, 2 este limpede, şi prin Faptele 
Apostolilor 2, 1-12 el se lămureşte deplin. însă el nu poate fi 
luat ca punct de plecare singur, prin sine însuşi, fără a se con- 
trazice cu cel din Fapte 2, 1-12. Aici este greşeala penticos- 
talilor: nu pun textele de acord şi de aceea ajung la contraziceri 
grave, atât în teorie, cât şi în practică. 



Sectarul: Pe faţa pământului sunt nenumărate limbi care 
se vorbesc şi nimeni dintre oameni nu poate să le cunoască pe 
toate. Deci dacă limbile vorbite prin darul Sfântului Duh sunt 
omeneşti, existente, este cu neputinţă ca în adunările noastre 
ascultătorii să le înţeleagă fără tălmăcire, câtă vreme poate nici 
nu le-au auzit vreodată. 

Preotul: într-adevăr, nimeni nu poate cunoaşte toate 
limbile din lume şi este foarte posibil ca, între localnici, limbile 
grăite prin darul Sfântului Duh să fie neînţelese. Totuşi, măcar 
odată şi undeva ar trebui să se întâmple şi la penticostalii voştri 
ceea ce s-a întâmplat la Ierusalim la primele Rusalii, adică 
vreunul sau altul dintre ascultătorii cunoscători ai câtorva limbi 
străine să înţeleagă fără tălmăcire si să desluşească din 
bolboroselile penticostale o limbă oarecare. Dar aşa ceva încă 
nu s-a întâmplat la penticostali, nici la cei de la noi şi nici la cei 
din America, de unde le-a venit sămânţa - si desigur nici nu se 
va întâmpla vreodată. Dacă s-ar fi întâmplat, faptul n-ar fi 
rămas ascuns, ci l-ar fi trâmbiţat cu glas mare în adunările si 
propaganda lor. Felul lor de a explica glosolalia face ca scopul 
ei să fie fără de nici un înţeles, în vreme ce, încă dintru 
început, după cum s-a arătat mai sus, Dumnezeu i-a dat un scop 

bine determinat. 

Sectarul: Fiecare creştin adevărat trebuie să aibă pe 
Sfântul Duh în el, adică să fie un «vas ales» al Sfântului Duh. 
Penticostalii pot dovedi prezenţa Sfântului Duh în ei prin 
practicarea vorbirii în limbi insuflate, dar ortodocşii nu o pot 
dovedi prin nimic. Deci ei nu sunt creştini adevăraţi, căci lipsa 
lucrării Sfântului Duh în ei este o dovadă sigură că nu sunt pe 
calea cea adevărată. 

Preotul: Cu adevărat, fiecare creştin ar trebui să dove- 
dească prezenţa şi lucrarea Sfântului Duh în el. Dar prezenţa 
Sfântului Duh nu se dovedeşte numai prin vorbirea în limbi. El 
are şi alte daruri, lucrări sau roade. Marele Apostol Pavel zice: 
Roadă Duhului este dragostea, bucuria, pacea, îndelungă- 
răbdarea, bunătatea, facerea de bine, credinţa, blândeţea, 
înfrănarea, curăţia (Gal. 5, 22-23) - deci iată că printre 
roadele Duhului nu este pomenită vorbirea în limbi, deoarece ea 
este un dar, pentru un anumit timp al Bisericii, nu un rod al 
Sfântului Duh, cum sunt: dragostea, bucuria, pacea, îndelunga 

răbdare ş.a., pe care trebuie să le aibă creştinul din toate 
timpurile. 

Cine se dovedeşte a avea aceste roade ale Sfântului Duh, 
acela are şi pe Sfântul Duh. Oare ortodocşii nu le au deloc, sau 
le au mai puţin decât penticostalii voştri? A spune aşa ceva 
înseamnă a-i osândi pe alţii din mândrie şi a judeca prea 
părtinitor. Cât priveşte darul vorbirii în limbi, el nu este un dar 
obişnuit, ci unul deosebit şi nu este dat fiecăruia (1 Cor. 12, 
10). De ce atunci penticostalii îl râvnesc toţi şi ni-1 pretind si 
nouă, şi-1 socotesc ca o condiţie a mântuirii şi a prezenţei 
Duhului Sfânt? Apostolul zice: Oare toţi vorbesc în limbi? 
(1 Cor. 12, 30). Deci şi cei ce nu vorbesc în limbi pot să fie 
buni creştini. în comunitatea creştinilor adevăraţi - cum si 
penticostalii se pretind a fi - nu toţi au aceleaşi daruri. Atunci 
cum pot ei pretinde că toţi au darul vorbirii în limbi? Apostolii 
nu ni l-au cerut, ba chiar au arătat că între localnici este 
nefolositor. Nici ei însisi nu l-au folosit decât doar în cazuri 
excepţionale, când a avut un anume rost, cum a fost la 
Cincizecime. Altfel ni l-ar fi cerut tuturor. 

Dar atunci cum de pretindeţi voi, penticostalilor rătăciţi, 
că totuşi îl pot avea toţi şi îl pot folosi în fiecare adunare de 
rugăciune? Oare voi sunteţi mai mari decât Apostolii? Aşadar 
să ştiţi voi bine, rătăciţilor penticostali, că orice întrebare veţi 
mai pune, răspunsul va fi spre demascarea şi ruşinea voastră. 

Din cele constate până aici şi mai cu seamă din ceea ce 
putem constata asistând la adunările penticostale, se poate spune 
cu toată întemeierea si hotărârea că „limbile" bolborosite de ei 
nu pot fi insuflate de Duhul Sfânt pentru următoarele motive (în 
afară de cele constatate mai sus): 

1. Dacă ele ar fi într-adevăr insuflate de Duhul Sfânt, 
atunci ele ar trebui să aibă rosturile şi scopurile dumnezeieştii 
chibzuinţe, pe care le-au avut şi cele biblice; pe când limbile 
penticostalilor sunt foarte departe sau chiar împotriva celor 
spuse în Biblie. 

2. Dacă penticostalii, prin „vorbirea în limbi", ar avea 
scopul pe care l-au avut Apostolii la Pogorârea Duhului Sfânt, 
de a uni pe străinii de alte limbi şi de a-i face prin aceasta să 
cunoască si să primească si ei învăţătura creştină, atunci am 



intelege că se cuvine să preţuiască şi să folosească acest dar în 
măsură cât mai mare. însă, deoarece ei încearcă să facă ceea ce 
făceau creştinii din Corint, ceva fără rost, nu înţelegem de ce se 
folosesc ei între ei peste măsură de acest fel de a vorbi şi de a 
se ruga. Sfânta Scriptură arată că pe corinteni apostolul i-a oprit 
sa întreacă măsura, si trebuie să credem că ei l-au ascultat, căci 
mai târziu istoria nu ne mai aminteşte că prin Corint sau pe 
altundeva creştinii ar fi folosit în predică şi la rugăciunile din 
adunările lor vorbirea în limbi. Penticostalii însă, după 
nouăsprezece veacuri de creştinism, se întrec care mai de care 
să vorbească în limbi, şi nu pentru străini necredincioşi, ci chiar 
pentru credincioşii lor. 

3. în Ierusalim, la Cincizecime, a fost deplină rânduială. 
Nu ni se spune şi nu rezultă din nimic că ar fi fost cea mai mică 
neorânduială, căci altfel nu s-ar fi înţeles nimic din ceea ce se 
predica acolo. 

în Corint însă, prin vorbirea în limbi era neorânduială şi 
de aceea Apostolul Pavel cere să se înlăture hărmălaia care 
făcea ca rugăciunea să se facă în chip necuviincios, pentru că: 
Dumnezeu nu este al neorânduielii... (1 Cor. 14, 27-33). 

La penticostali este ceva mult mai mult decât cum trebuie 
să fi fost în Corint până la momentul când a intervenit 
apostolul. Ei vorbesc „în limbi" mai mulţi deodată şi nu numai 
că nimeni nu îi înţelege, dar în hărmălaia „cuvântărilor", unii 
mai bat şi din palme, alţii sar în sus, ridică mâinile, cad în 
genunchi, tremură, plâng ş.a., fiind o atmosferă generală care 
seamănă a bâlci mai mult decât a rugăciune, şi care numai 
seriozitate şi ordine nu poate dovedi. Cine i-a văzut vreodată pe 
aceşti copleşiţi de „dar" s-a putut convinge de aceasta; ori, 
neseriozitatea si dezordinea nu vin de la Sfântul Duh. 

4. în adunările penticostale, predicatorii adeseori găsesc 
prilejul - fie înainte, fie după ce au vorbit „în limbi" - de a 
adresa cuvinte glumeţe, de batjocură şi de râs, la adresa 
noastră, cum adeseori s-a întâmplat, după care cad iarăşi 
copleşiţi de „dar" şi vorbesc „în limbi". Oare este cu putinţă ca 
într-o astfel de atmosferă să fie de fată Duhul Sfânt, Care în 
astfel de oameni să-şi risipească darurile Sale? Oare Duhul 
Sfânt este şi la îndemâna batjocoritorilor, care se fac judecători 

trufaşi ai altora, în locul singurului Judecător, Dumnezeu? Cine 
ar crede aşa ceva, ar înjosi sfinţenia Duhului Sfânt. 

5. Oare prin astfel de mijloace caută Dumnezeu să-Şi 
răspândească darurile şi adevărurile Sale şi să-Şi descopere 
tainele Sale? O bolborosire neînţeleasă nu poate să uimească, ci 
cel mult să amăgească, şi nu poate convinge pe păgâni de 
superioritatea creştinismului şi de adevărurile Evangheliei, daca 
nu este înţeleasă. Avem doar mintea trează şi graiul limpede, cu 
înţeles, şi Dumnezeu le-a dat tocmai pentru a ne da silinţa să 
descoperim prin ele adevărul şi pentru a-1 aduce laude. Dar 
când El vrea să ne descopere ceva ce n-am putea afla altfel, sau 
atunci când ne cere să ne rugăm cât mai cu căldură, oare alege 
El căi întunecate si neînţelese de noi? Oare în loc de a ne 
deschide mintea şi de a ne dezlega cât mai mult limba, El să le 
întunece şi să le lege pe amândouă? Ce minte sănătoasă ar putea 
crede că aceasta ar fi plăcerea cea mai mare şi semnul celei mai 
mari iubiri fată de noi? 

6. Am spus că limbile penticostalilor nu pot fi insuflate de 
la Duhul Sfânt. Dar atunci ne punem întrebarea, de la cine 
sunt? Căci ceva trebuie totuşi să fie. Ce îi face pe penticostali 
să bolborosească, făcând fel de fel de mişcări nefireşti si 
nepotrivite? Toate acestea pot fi sau simulări (prefăcătorii), sau 
urmări ale postului negru cu care penticostalii se îndeletnicesc 
uneori câte două sau mai multe zile de-a rândul înainte de a 
vorbi „în limbi", sau, în sfârşit, sunt semnele prezenţei unui 
duh care numai de la Dumnezeu nu poate fi. 

în Sfânta Scriptură citim că există un dar special al 
Sfântului Duh prin care cineva poate deosebi duhurile (1 Cor. 
12, 10), deoarece, nu numai Duhul lui Dumnezeu insuflă pe 
oameni, ci şi duhul satanei (I Cor. 12, 3) şi chiar duhul omului. 
Noi suntem datori a fi cu mare grijă în a cunoaşte ce fel de duh 
este cel care a insuflat pe cineva. Sfântul Apostol loan ne 
sfătuieşte, zicând: Iubiţilor, nu daţi crezare oricărui duh, ci 
cercaţi duhurile dacă sunt (sau nu) de la Dumnezeu, fiindcă 
mulţi prooroci mincinoşi au ieşit în lume (1 loan 4, 1), iar în 
continuare (v. 2) ne spune că acela este duh diavolesc care nu 
mărturiseşte pe lisus Hristos, adică acela care tăgăduieşte pe 
Iisus Hristos. 



Dar să nu uităm că duh diavolesc poate fi uneori şi cel ce 
mărturiseşte pe Hristos, deoarece însuşi satana se preface în 
înger al luminii. Nu este deci lucru mare dacă şi slujitorii lui 
iau chip de slujitori ai dreptăţii, al căror sfârşit va fi după 
faptele lor (II Cor. 11, 14-15).' 

Cuvintele apostolului şi felul în care penticostalii practică 
fără de înţeles vorbirea în limbi ne îndreptăţesc să credem că 
numai duhul lui antihrist este în sânul adunării penticostalilor, 
cu scopul de a sparge unitatea Bisericii lui Hristos şi de a face 
clin ea mai multe turme şi mai mulţi păstori, care să se 
duşmănească întreolaltă spre pierzarea tuturor şi pentru 
distrugerea păcii între oameni. Căci oricât de luminat ar părea 
acest înger căzut sau diavol, lucrările lui în adunările 
penticostalilor se văd de departe că nu sunt nici măcar 
omeneşti, cu atât mai puţin dumnezeieşti. 

In orice caz, Sfântul Duh nu se manifestă în lucrări 
copilăreşti, neserioase, neînţelese (confuze), fără minte şi fără 
rost, cum sunt acelea din adunările penticostale. 



Credinciosul: Aş vrea să-mi faceţi un mic rezumat despre 
glosolalie (vorbirea în limbi). 

Preotul: Ascultă, frate, si tine minte cele ce auzi: 
Adevărata vorbire în limbi, cea prin Darul Sfântului Duh, 
atunci se poate cunoaşte când va întruni condiţiile acestea, 
adică: 

1. Când cel ce vorbeşte într-o limbă insuflată va fi înţeles 
de toţi cei străini care sunt de faţă, cum a fost cazul de la Fapte 
2, 1-13. 

2. Când cineva vorbeşte într-o limbă insuflată între 
localnici care nu cunosc limbi străine, cum a fost cazul la 
I Corinteni, cap. 14, atunci este nevoie de alt dar, al tălmăcirii, 
despre care spune marele Apostol Pavel la I Cor. 14, 13, căci 
fără acest dar al tălmăcirii, vorbirea în limbi este o vorbire în 
vânt şi o nebunie (I Cor. 14, 23). 

3. Darul vorbirii în limbi nu a fost dat Bisericii pentru 
totdeauna, ci numai la început creştinismului, pentru a trezi pe 

păgâni şi pe iudei şi spre a crede în Hristos. De aceea marele 
Apostol Pavel a arătat că darul limbilor va înceta din Biserica 
(Vezi I Corinteni 13, 8). 

4. După ce noi am crezut în Iisus Hristos ca Dumnezeu 
adevărat, nu mai avem nevoie de vorbirea în limbi. Deoarece 
limbile sunt semne (harisme) nu pentru cei credincioşi, ci 
pentru cei necredincioşi (Vezi 1 Cor. 14, 22). 

5. Chiar la începutul creştinismului, darul vorbirii în 
limbi a fost unul din cele mai mici daruri în Biserică, deoarece 
darul profeţiei, al tălmăcirii, al dragostei şi altele sunt mult 
superioare darului vorbirii în limbi, că prin acestea mult mai 
mult se zideşte şi se foloseşte Biserica lui Hristos (Vezi 1 Cor. 
14, 2-4; 1 Cor. 13, 1). 

6. Este cu totul exclus ca vorbirea în limbi prin darul 
Sfântului Duh să însemne o bolborosire de vorbe într-o limbă 
inexistentă şi nepricepută de nimeni, căci atunci nu s-ar mai 
vorbi de „limbi" şi „de limbi noi" (Marcu 16, 17). Iar mai 
presus de toate, ar fi de neînlăturat contrazicerea cu textul atât 
de limpede al capitolului 2 din Faptele Sfinţilor Apostoli. 

7. Bolborosirile si sunetele nearticulate si cuvintele 
încâlcite pe care le auzim la „vorbitorii în limbi" din ziua de 
azi, foarte mult se aseamănă cu manifestările ce făceau păgânii 
în fata zeului lor Dionisos, si cu a ereticilor montanisti, 
irvingieni şi quakerii de mai târziu, pe care Biserica 
dreptmăritoare a lui Hristos i-a dat anatemei pentru totdeauna 5 . 

Aşadar, frate, sunt cu totul străine de Duhul lui 
Dumnezeu vorbirile în limbi ale celor ce li se pare că au dar 
harismatic şi îndrăznesc a falsifica adevărata glosolalie, care a 
fost la începutul creştinismului. 



Vezi Canoanele 1 şi 2 al Sinodului VI ecumenic, Pidalion, foaia 
145-150; Canonul 1 al Sinodului VII ecumenic şi canonul 1 al Marelui 
Vasile, Pidalion, foile 215, 217, 405. 



Capitolul 34 

DESPRE VORBIREA CU CEI MORŢI 
(NECROMANŢIA sau SPIRITISMUL) 



Atât în dumnezeiasca Scriptură a Vechiului şi Noului 
Testament, cât si în învăţăturile Sfinţilor Părinţi, noi avem o 
mulţime de mărturii temeinice prin care se dovedeşte că 
Dumnezeu pedepseşte cu mare urgie pe cei ce se ocupă cu 
«necromanţia» (vorbirea cu morţii). Mântuitorul ne învaţă că 
sunt fericiţi cei ce n-au văzut şi au crezut (Ioan 20, 29; Luca 1, 
45). Iar marele Apostol Pavel arată că nouă, celor ce am crezut 
în Hristos, în veacul de acum ni se cade a umbla în puterea 
credinţei şi nu în a vederii, căci zice: umblăm prin credinţă, nu 
prin vedere (II Cor. 5, 7). 

Dar demonii cei iscoditori îi învaţă pe oamenii cei 
asemenea lor să nu fie mulţumiţi cu învăţătura Mântuitorului si 
a apostolilor Săi, de a umbla în puterea şi adeverirea credinţei 
celei în Hristos, ci să voiască cu orice preţ să vadă cu ochii lor, 
în chip simţit, cele ce trebuie a fi lăsate pe seama credinţei, 
deoarece credinţa este încredinţarea celor nădăjduite, dovedirea 
lucrurilor celor nevăzute (Evrei 11, 1). 

Omul care recurge la practicarea necromanţiei este un 
mare vrăjmaş al lui Dumnezeu, care nu ascultă de poruncile 
Lui, nu se mulţumeşte cu cele descoperite pe calea credinţei şi 
cu cele descoperite nouă de Dumnezeu prin Sfintele Scripturi, 
ci caută să iscodească, asemenea demonilor, care îl îndeamnă la 
lucruri neîngăduite de Dumnezeu. Astfel, crezând acelor 

năluciri drăceşti, el ajunge să se depărteze de Dumnezeu şi de 
învăţătura Bisericii lui Hristos. 

Unii dintre cei ce practică aceste urgii - de a chema 
spiritele morţilor sau mai bine-zis ale dracilor - aduc ca 
mărturie exemplul lui Saul, care ar fi practicat acest lucru prin 
chemarea sufletului lui Samuel, la vrăjitoarea din Endor (1 Regi 
28). Dar să ia seama unii ca aceştia, care urmează în răutate pe 
Saul, că de pedeapsa lui Saul se fac vinovaţi înaintea lui 
Dumnezeu. Căci tocmai pentru această fărădelege a pierdut 
Saul şi împărăţia şi viaţa şi a fost osândit de Dumnezeu, căzând 
în uciderea săbiei sale (1 Regi 31; I Parai. 10). 

Pedeapsa lui Saul pentru nelegiuirea vorbirii cu morţii o 
arată Sfânta Scriptură, zicând: Aşa a murit Saul pentru 
nelegiuirea sa pe care o făcuse el înaintea Domnului, pentru că 
n-a păzit cuvântul Domnului şi pentru că a întrebat şi a cercetat 
o vrăjitoare şi nu a cercetat pe Domnul. De aceea a şi fost el 
omorât şi domnia a fost dată lui David, fiul lui lesei (1 Parai. 
10, 13-14). Aşadar, cine vrea să-i urmeze lui Saul în nele- 
giuirea chemării spiritelor morţilor, să aştepte de la Dumnezeu 
urgie şi pedeapsă, asemenea cu a lui Saul. 

Dumnezeu a poruncit în Vechiul Testament: Să nu 
alergaţi la cei ce cheamă morţii, pe la vrăjitori să nu umblaţi şi 
să nu vă întinaţi cu ei (Lev. 19, 31). Şi iarăşi: Bărbatul sau 
femeia, de vor chema morţi sau de vor vrăji, să moară 
neapărat: cu pietre să fie ucişi, că sângele lor este asupra lor 
(Lev. 20, 27). Chemarea spiritelor morţilor este urâciune înain- 
tea lui Dumnezeu şi El nu o permite în poporul Său (Deut. 18, 
9-14; IV Regi 21, 6), socotind-o cape una dintre cele mai mari 
răzvrătiri ale omului împotriva voii Sale (1 Regi 15, 22-23). 

Noi nu avem nevoie să comunicăm cu morţii, deoarece 
Dumnezeu ne-a descoperit tot ce a ştiut El că ne este de folos şi 
de nevoie mântuirii noastre. De pildă, vorbirea cu morţii ne 
poate da dovadă că sufletele morţilor trăiesc. Dar acest lucru nu 
este o noutate, de vreme ce îl ştim din dumnezeiasca desco- 
perire - şi este o chestiune de credinţă, nefiind nevoie de 
verificare prin vedere. Descoperirea dumnezeiască ne oferă 
toată garanţia adevărului, iar a o verifica prin experienţe 



simţuale înseamnă a pune la îndoială adevărurile descoperirii lui 
Dumnezeu. 

Apoi, niciodată nu poate exista o deplină siguranţă că în 
şedinţele spiritiste ar fi de faţă spiritul presupus - adică cel care 
a fost chemat -, deoarece şi spiritele rele ale dracilor se pot 
închipui în spirite bune, după cum ne învaţă marele Apostol 
Pavel, zicând: Nu este de mirare, deoarece însuşi satana se 
preface în înger al luminii (11 Cor. 11, 14). Şi Sfântul loan 
Evanghelistul ne atrage atenţia să fim cu mare grijă şi să nu 
credem uşor oricărui duh, zicând: Iubiţilor, nu daţi crezare 
oricărui duh, ci cercaţi duhurile dacă sunt de la Dumnezeu 
(1 loan 4, 1-3). 

Încă si Sfinţii Părinţi arată că, chiar în cazul lui Saul cu 
vrăjitoarea din Endor, nu a fost spiritul lui Samuel cel ce se 
arătase, ci un spirit diavolesc, care s-a dat drept spiritul lui 
Samuel. Aşa de pildă, Sfântul Grigorie de Nyssa zice: „Spiritul 
era atât de urât, încât vrăjitoarea s-a îngrozit de el" (Cuvânt 
pentru pitonisă) . Negreşit, ar fi fost cu neputinţă să fi fost cel al 
lui Samuel, căci - spune acelaşi sfânt părinte - la chemarea 
vrăjitoarei din Endor a venit «cel părut Samuel», iar nu cu 
adevărat proorocul Samuel, aşa cum arată (cu acoperire) 
Scriptura (1 Regi 28, 12), deoarece acest fel de vorbire 
(acoperit) este folosit şi cu alte prilejuri în Sfânta Scriptură. 
Spre exemplu, diavolul le-a spus protopărinţilor că dacă vor 
mânca din pomul oprit, li se vor deschide ochii şi vor fi ca 
«nişte dumnezei». Dar, după ce au mâncat, au văzut prăpastia în 
care au căzut şi s-au ascuns. Atunci Dumnezeu, după greşeala 
lor, a zis: lată, Adam s-afăcut ca Unul din Noi (Fac. 3, 22). 

Iar dumnezeiescul părinte Maxim, comentând aceste 
cuvinte, spune: „Dumnezeu întrebuinţează în chip ironic şi 
osânditor pluralul: s-afăcut ca Unul din Noi, care corespunde 
cu ideea despre Dumnezeu zidită în Adam de amăgirea 
şarpelui, ca să mustre pe omul care a ascultat de diavolul. Şi ca 
să nu-şi închipuie cineva că felul de vorbire ironică e străin 
obiceiului Scripturii, să asculte cum vorbeşte Scriptura în 
numele lui Dumnezeu către Israel: Dacă veţi umbla împotriva 
Mea cu viclenie, şi eu voi umbla împotriva voastră cu viclenie 

(Lev. 26, 27-28). Intru nimic nu se deosebeşte însă viclenia de 
ironie" 1 . 

Deci Dumnezeu îi grăieşte lui Adam potrivit cu ideile 
despre dumnezeire pe care le învăţase acela de la diavol. 

Scriptura oferă multe exemple, când cel ce iubeşte 
minciuna este predat ei spre pierzare, ca să cunoască prin 
pătimire pe cele spre care s-a plecat de bună voie şi să afle din 
experienţă că din neascultarea si răutatea sa a îmbrăţişat 
moartea în loc de viată, minciuna în locul adevărului, răul în 
locul binelui. De pildă Adam, în loc să se facă dumnezeu, cum 
îşi închipuise el, a căzut din darul lui Dumnezeu (Fac. 3). 

Tot astfel Saul, în loc să vorbească cu Samuel, cum îsi 
închipuia el, a vorbit cu «cel părut Samuel», adică cu diavolul, 
care 1-a înşelat luând chipul lui Samuel. Acest părut Samuel i-a 
spus lui Saul: Mâine tu şi fiii tăi veţi fi cu mine (1 Regi 28, 19). 
Cum i-ar fi spus aceste cuvinte lui Saul, dreptul şi Sfântul 
Prooroc Samuel, care a auzit cuvintele lui Dumnezeu împotriva 
lui Saul: Domnul a zis către Samuel: «Până când te vei 
tângui tu pentru Saul, pe care l-am lepădat, ca să nu mai fie 
rege peste Israel?» (1 Regi 16, 1), şi când însuşi Samuel îi 
spusese lui Saul: Nu mă voi întoarce cu tine, pentru că ai 
lepădat cuvântul Domnului şi Domnul te-a lepădat pe tine, ca 
să nu mai fîi rege peste Israel (1 Regi 15, 26)? Cuvintele aspre 
cu care Scriptura mustră fărădelegea lui Saul: Aşa a murit Saul 
pentru nelegiuirea sa... pentru că a întrebat şi a cercetat o 
vrăjitoare şi nu a cercetat pe Domnul (1 Parai. 10, 13-14) 
îndreptăţesc întru totul tâlcuirea acestui sfânt şi dumnezeiesc 
părinte al Bisericii lui Hristos. 

Tocmai datorită primejdiei înşelării prin vedenii şi vise, 
unii din Sfinţii Părinţi nu primeau nici un fel de arătare, decât 
după o mare verificare. Iar Sfântul loan Scărarul spune că «cel 
ce tuturor vedeniilor si viselor nu crede, este filosof 
duhovnicesc», în timp ce «dracii slavei deşarte şi ai mândriei, 
pe cei slabi de minte în vedenii şi visuri îi fac prooroci» (Scara, 
Cuv. 111). 

Filocalia, voi. III, pag. 153. 



Sectarul: Sfânta Scriptură aminteşte câteva apariţii ale 
unor oameni morţi sau ale unor îngeri. Ea confirmă astfel 
putinţa noastră de a comunica direct cu morţii, de unde rezultă 
că necromantia nu este străină creştinismului si, mai ales, nu 
este ceva anticreştin. 

Preotul: Într-adevăr, în Sfânta Scriptură ni se spune că la 
Schimbarea la Fată a Mântuitorului s-au arătat Moise si llie 
(Matei 17, 3), iar după învierea Mântuitorului s-au arătat mai 
mulţi morţi din morminte (Matei 27, 52-53). Ea confirmă, de 
asemenea, apariţia unor îngeri, ca, de pildă, la vestirea naşterii 
Sfântului loan Botezătorul (Luca 1, 11-20) şi a Naşterii 
Mântuitorului (Luca 2, 9-15), la suferinţele din Grădina 
Ghetsimani (Luca 22, 43), la învierea Domnului (Matei 28, 2- 
7; Luca 24, 4 ş.a.), precum şi spre folosul şi slujba altor drepţi 
si sfinţi ai Vechiului şi ai Noului Testament (vezi şi la Fac. 19; 
Tob. 5 şi 12; Fapte 1, 10; 5, 19-20; 12, 7-9 ş.a.); ei au 
comunicat cu oamenii faţă către faţă, iar alteori în vis (Matei 1, 
20; 2, 13 ş.a.). Dar aceste apariţii nu s-au făcut la voia şi la 
chemarea oamenilor, ci la porunca lui Dumnezeu. Ele confirmă 
nemurirea sufletelor şi posibilitatea de a li se arăta oamenilor în 
mod excepţional - printr-o îngăduinţă sau printr-o misiune 
primită de la Dumnezeu -, însă nu confirmă dreptul omului de 
a căuta comunicarea cu morţii. 

Sectarul: în Vechiul Testament s-a practicat necromantia, 
ca dovadă fiind cazul lui Saul cu necromanta din Endor s.a. în 
Biserica creştină, de asemenea, se practică în ceea ce se 
numeşte invocarea sfinţilor si a îngerilor, care în fond nu este 
altceva decât o invocare a spiritelor bune sau o vorbire cu 
morţii în scopul chemării lor în ajutorul celor vii într-un fel 
oarecare. Deci iată că spiritismul reprezintă o doctrină biblică, 
recunoscută chiar în practica Bisericii. 

Preotul: Adevărul despre Saul şi necromanta din Endor a 
fost lămurit prin cele spuse mai sus. Iar în ce priveşte invocarea 
sfinţilor si a îngerilor, nu este deloc asa cum credeţi voi, 
sectarilor spiritişti, căci aceasta nu este nicidecum acelaşi lucru 
cu necromantia, asa cum rătăcit înţelegeţi voi. Noi, invocându-i 
pe sfinţii şi îngerii lui Dumnezeu, nu avem nici intenţia, nici 
pretenţia şi nici curiozitatea de a vorbi cu ei în chip simţit, de 

a-i vedea aievea sau de a le auzi vocea lor si de a le cere 
prezenţa lor la arătare spre a ne descoperi anumite taine care 
sunt menite de la Dumnezeu să rămână ascunse omului. Noi 
vorbim cu sfinţii şi cu îngerii în sfânta rugăciune numai prin 
privirea cea nevăzută a minţii şi prin credinţă, fără să avem 
pretenţia de a-i vedea sau de a-i auzi în chip simţit pe sfinţii sau 
îngerii cărora ne rugăm. Deci lucrarea noastră în invocarea 
sfinţilor sau a îngerilor este nevăzută si numai prin credinţă, 
căci, după învăţătura marelui Apostol Pavel, umblăm prin 
credinţă, nu prin vedere (II Cor. 5,7). 

Voi, sectarilor spiritişti, prin necromanţie aveţi scopul şi 

intenţia de a chema spiritele morţilor - sau mai bine-zis ale 

dracilor, care se arată vouă în chipul celor morţi -, spre a vi se 

descoperi prin ei anumite taine în legătură cu viitorul celor vii 

sau morţi şi alte curiozităţi nepermise în legea lui Dumnezeu. 

Auzi ce spune Sfânta Scriptură: Nu se cuvine oare poporului să 

alerge la Dumnezeul său? Să întrebe oare pe morţi pentru 

soarta celor vii? întrebaţi legea şi descoperirea (Isaia 8, 19-20). 

Aşadar, spiritismul este o vrăjitorie care are ca scop şi 

intenţia de a ghici şi a vrăji prin chemarea morţilor, neavând 

nici o legătură cu descoperirea cea dumnezeiască. Când bogatul 

nemilostiv ruga pe Avraam să trimită pe Lazăr în casa tatălui 

său ca să comunice starea în care se afla el şi să-i plece astfel 

spre pocăinţă pe fraţii săi, Avraam i-a răspuns că celor vii le 

este de ajuns descoperirea Legii, «Moise şi Proorocii», şi deci 

nu au trebuinţă de mai mult (Luca 16, 30-31). Şi cu adevărat, 

prin descoperirea dumnezeiască ce ni s-a făcut de la Dumnezeu 

prin Sfânta Scriptură şi Sfânta Tradiţie, noi avem tot ce ne 

trebuie de ştiut spre mântuire şi nu avem nevoie de a întreba pe 

morţi - mai bine-zis pe draci - cele spre folosul mântuirii 

noastre. 

Când Dumnezeu nu trimite prooroci şi nu ne descoperă 
direct, înseamnă că El nu voieşte a ne face alte descoperiri, 
ştiind că nu ne este de folos. Iar când un «descoperitor» nu este 
de la Dumnezeu, negreşit că este de la diavol, întocmai ca 
proorocii mincinoşi amintiţi în Sfânta Scriptură, care nu sunt 
trimişi de la Dumnezeu (Ier. 14, 14-15; 23, 16, 21, 32; 27, 15; 
28, 15; 29, 8-9; lez. 13, 6-7; 14, 9 ş.a.); aceştia vestesc 



vedenii mincinoase, proorocii deşarte şi închipuiri ale inimii lor 
(Ier. 14, 14). Şi, chiar de ar spune şi adevărul, unii ca aceştia 
nu trebuie crezuţi, căci nu-1 spun cu scopul de a ne folosi, ci cu 
viclenie , voind a ne duce la înşelare. Vezi, de pildă, pe roaba cea cu duh 
pitonicesc din Filipi; cu toate că cele spuse de ea. 
erau adevărate, marele Apostol Pavel a adus-o la tăcere, 
scoţând duhul cel pitonicesc din ea (Fapte 16, 16-18). 

După cum s-a arătat mai sus, noi, prin invocarea sfinţilor 
şi a îngerilor, în rugăciunile noastre către ei, nu avem intenţia şi 
nici curiozitatea de a-i vedea sau de a-i auzi în chip simţit, aşa 
cum fac vrăjitorii spiritişti la chemarea spiritelor drăceşti, care 
li se arată şi vorbesc cu ei şi pe care unii i-au şi fotografiat. 
Noi, la invocarea sfinţilor sau a îngerilor, cerem prin ei de la 
Dumnezeu cele ce va voi El să ne dea spre folosul nostru, pe 
când vrăjitorii spiritişti cer de la demonii care li se arată în 
chipul spiritelor morţilor, cele ce voiesc ei, din curiozitate 
nebună. 

Noi nu trebuie niciodată să ne rugăm sfinţilor sau 
îngerilor, sau chiar lui Dumnezeu însuşi, cu scopul de a-L 
vedea sau de a vedea pe vreun sfânt sau înger în vremea 
rugăciunii noastre şi de a vorbi cu el în chip simţit şi auzit, căci 
acest gând este o nebunie şi o mândrie diavolească, care duce 
adeseori - după dumnezeieştii părinţi - la ieşirea din minţi. Iar 
dacă, prin îngăduinţa şi porunca lui Dumnezeu, vreunul din 
sfinţi sau îngeri ar voi să ni se arate în chip simţit, noi, pentru 
aceasta, nu avem păcat, deoarece nu am dorit noi acest lucru şi 
nici nu l-am cerut. Dar, chiar si în aceste cazuri, este nevoie să 
fim cu mare atenţie si să ne îmbrăcăm cu toată smerenia, 
cunoştinţa de sine si frica de Dumnezeu, ca nu cumva cel ce se 
arată să fie nălucire de la draci, căci ştim că si satana se 
preface în înger al luminii... şi slujitorii lui iau chip de slujitori 
ai dreptăţii (II Cor. 11, 14-15). 

Ba chiar de ar fi vedenie de la Dumnezeu si adevărată, 
este mult mai bine să nu o primim, căci Dumnezeu, Care dă har 
celor smeriţi, nu Se supără pe noi când facem lucrurile 
smereniei şi ştie El că noi, prin aceasta, ne păzim a nu lua lupul 
drept păstor. Iar a dori noi să chemăm pe sfinţi şi pe îngeri spre 
a vorbi cu ei, a-i vedea şi a-i fotografia - cum încearcă 

vrăjitorii spiritişti -, acest lucru este cea mai mare nebunie ; 
înşelătorie drăcească, care depărtează pe om de la Dumnezeu, 
Noi nu avem nevoie să vedem pe sfinţi şi pe îngeri în vremea 
sfintelor rugăciuni, ci numai prin credinţă şi privirea cea 
nevăzută a minţii, fără de nici o imaginaţie, să ne rugăm. Căci 
legea cea mai scurtă a rugăciunii este „a nu ne închipui nimic" 2 , 
iar Nil Ascetul spune: „Fericită este mintea aceea care a ajuns a 
se închina fără de formă lui Dumnezeu" 3 . 

Sectarul: Noi ştim că şi reîncarnarea este admisă, după 
învăţătura Sfintei Scripturi, care aminteşte cazul reîncarnării lui 
Ilie în persoana lui loan Botezătorul, căci a grăit îngerul despre 
loan: Şi va merge înaintea Lui (Domnului) cu duhul şi cu 
puterea lui Ilie (Luca 1, 17). Iar Mântuitorul a zis, de aseme- 
nea, despre loan: El este Ilie, cel ce va să vină (Matei 11, 14), 
adică acela despre care vi s-a descoperit în profeţi că trebuie să 
se reîncarneze (Mal. 3, 23-24). Altădată, ucenicii L-au întrebat 
pe Domnul: Pentru ce dar zic cărturarii că trebuie să vină mai 
întâi Ilie? Iar El, răspunzând, a zis: Ilie într-adevăr va veni şi 
va aşeza la loc toate. Eu însă vă spun vouă că Ilie a şi venit, 
dar ei nu l-au cunoscut, ci au făcut cu el câte au voit.... Şi 
Scriptura zice mai departe: Atunci au înţeles ucenicii că lisus 
le-a vorbit despre loan Botezătorul (Matei 17, 10-13). Deci 
loan Botezătorul este Ilie reîncarnat sau născut din nou pe 
pământ. De altfel, lisus Hristos a învăţat chiar că există «naşteri 
din nou» - adică reîncarnări (loan 3, 3-7 ş.a.). 

Preotul: Proorocul Maleahi a vestit într-adevăr reapariţia 
lui Ilie, dar această reapariţie nu s-a întâmplat înainte de 
naşterea lui Mesia, ci va fi înainte de a veni ziua Domnului cea 
mare şi înfricoşătoare (Mal. 3, 23), iar aceasta înseamnă 
înaintea Judecăţii de Apoi, adică în pragul sfârşitului lumii. 

Din cuvintele îngerului, care arată că loan va merge 
înaintea Lui cu duhul şi puterea lui Ilie (Luca 1, 17), nu reiese 
că acesta este însuşi Ilie reîncarnat, ci numai că va fi la fel cu 
Ilie în ceea ce priveşte misiunea de a predica pocăinţa, apoi în 



2 Sfântul Teofan Zăvorâtul, în Sbornicul, voi. II. 

3 Nil Ascetul, Capete despre rugăciune, capul 117, în Filocalia, voi. 1. 



ceea ce priveşte râvna, activitatea, traiul, îmbrăcămintea etc. 
(vezi IV Regi 1, 8 ş.a.). 

Cuvintele Mântuitorului (Matei 11, 14; 17, 10-13) s-ar 
părea că într-adevăr confirmau reîncarnarea lui Ilie în persoana 
lui loan şi că această reîncarnare trebuia aşteptată acum, iar nu 
la sfârşitul lumii. Totuşi, pe baza învăţăturii Mântuitorului, 
loan Botezătorul nu poate fi identificat cu Ilie reîntrupat, ci 
numai asemănător cu el. Dovadă luminată şi strălucită despre 
aceasta este faptul că, la întrebarea iudeilor din Ierusalim 
adresată lui loan prin mijlocirea preoţilor şi a leviţilor, dacă el 
este sau nu Ilie, acesta le-a răspuns categoric: Nu sunt (loan 
1, 21). Este exclus ca loan să fi contrazis pe Mântuitorul, 
renegându-şi identitatea cu Ilie, dacă de fapt ar fi avut-o. Şi 
apoi, dacă loan Botezătorul ar fi fost Ilie, cum ar mai fi putut 
Ilie să apară împreună cu Moise la Schimbarea la Faţă a 
Domnului pe Tabor (Matei 17, 3)? 

«Naşterea din nou» despre care vorbeşte Mântuitorul (loan 
3, 3-7) nu este reîncarnare, ci naştere duhovnicească «de sus» 
prin «apă şi Duh», adică prin Botezul creştin. Textul însuşi 
exclude clar înţelesul unei naşteri din nou în trup, accentuând 
că nu este vorba - cum greşit înţelesese si Nicodim - de o a 
doua naştere, naturală, trupească. 

Dar nici mintea chibzuită nu admite posibilitatea identi- 
ficării lui loan cu Ilie reîncarnat, şi nici măcar după doctrina 
voastră spiritistă, conform căreia „reîncarnarea se face în 
scopul purificării şi perfecţionării", căci Ilie n-a avut nevoie de 
purificare şi perfecţionare. Şi după învăţătura creştină există 
reîntrupare (reîncarnare), dar una singură, la sfârşitul lumii, 
când va fi învierea tuturor şi când trupul material va fi 
înduhovnicit spre a fi adaptat (potrivit) veşniciei. 

Sectarul: Ideea de reîncarnare este exprimată în Biblie şi 
cu ocazia vindecării orbului din naştere, de la lacul Siloam, 
când Apostolii au întrebat: Ce greşeli ispăşeşte acest om, prin 
pedeapsa lipsirii de vedere? Greşeli proprii sau greşeli ale 
părinţilor? (loan 9, 2). De aici rezultă că orbul putea eventual 
să ispăşească păcatele sale dintr-o viaţă anterioară şi aceasta ar 
însemna că ideea purificării prin reîncarnări nu era străină nici 
Mântuitorului şi nici apostolilor. 



410 



DESPRE VORBIREA CU CEI MORŢI 



411 



Preotul: Una este reîncarnarea si cu totul altceva este 
ispăşirea unor păcate proprii sau ale părinţilor. De altfel, în 
cazul de mai sus, nu este vorba de vreo ispăşire - cum greşit au 
bănuit apostolii -, căci Mântuitorul a înlăturat această părere 
greşită, arătând că acel orb nu ispăşeşte nimic, ci că este orb 
numai pentru ca să se arate în el lucrările lui Dumnezeu (loan 
9, 3), adică spre a-şi manifesta prin el puterea Sa vindecătoare, 
în învăţătura Mântuitorului nu există nicăieri pedeapsa unei 
dreptăţi răzbunătoare încă în viaţa aceasta, ci El învaţă că aici 
există numai îndreptare şi iertare. Ispăşirea se face uneori şi în 
viaţa de aici, dar adevărata ispăşire se face abia după Judecata 
de apoi, când însă se va face nu pentru «purificare», ci ca 
răsplată. Răscumpărarea a făcut-o numai Mântuitorul pentru toţi 
oamenii şi nimeni nu şi-o poate face singur, în nici un chip. 

Toate celelalte învăţături spiritiste sunt tot atât de 
anticreştine ca si cele înfăţişate mai sus, fiind demascate de 
învăţătura Sfintei noastre Biserici Ortodoxe, care ne învaţă că: 

- Sufletele sunt create direct si nu indirect de Dumnezeu. 

- Despre o preexistentă (existenţă mai înainte de întrupa- 
re) nu poate fi vorba (aceasta a fost una din ereziile lui Origen). 

- Trupurile sunt create de Dumnezeu şi nu de îngeri. 

- Despre «perispirit» (învelişul sufletului), Sfânta Scrip- 
tură nu face nici o aluzie si nici Sfânta Tradiţie. 

- Ispăşirea se face în iad, a cărui existenţă este în chip 
stăruitor confirmată de cuvântul descoperirii. 

- Demonii nu se pot mântui. 

Nu există decât o singură înviere şi reîntrupare (reîn- 
corporare), cea de la sfârşitul lumii. 

Nimeni dintre oameni nu poate obliga nicicând un suflet 
să vină din rai sau din iad la chemarea sa, precum cred rătăciţii 
spiritişti. Cum s-ar putea face una ca aceasta, când noi ştim 
prea bine că sufletele drepţilor sunt în mâna lui Dumnezeu 
(înţel. 3, 1). Şi iarăşi ştim că între noi cei vii şi cei morţi 
prăpastie mare s-a întărit, ca nimeni de acolo să nu poată trece 
la noi (Luca 16, 26). Oare poate cineva din oameni să ia un 
suflet din mâna lui Dumnezeu fără de voia Lui si să-1 cheme 
spre a veni unde voieşte el? Oare poate cineva să treacă peste 



prăpastia aceea netrecută - arătată nouă în Sfânta Evanghelie - 
şi să aducă, prin chemarea lui, vreun suflet de acolo pe pământ, 
şi încă folosindu-se de un mijloc care este «urâciune» înaintea 
lui Dumnezeu (Deut. 18, 9-13)? 

Sectaruhîntr-adevăr, sufletele drepţilor sunt în mâna lui 
Dumnezeu, dar noi în şedinţele noastre nu chemăm sufletele 
celor drepţi, ci pe ale celor păcătoşi, care nu sunt în mâna lui 
Dumnezeu, ci în iad şi în împărăţia morţii. 

Preotul: O, nebunie a ta, omule rătăcit de la adevăr! Dar 
oare sufletele celor răi si păcătoşi sunt lăsate în afară de 
supravegherea puterii lui Dumnezeu? Oare nu şi acelea se află 
sub cheia puterii lui Dumnezeu? Auzi ce zice Domnul în 
descoperirea Sfântului Evanghelist loan în această privinţă: Nu 
te teme! Eu sunt Cel dintâi şi Cel de pe urmă, şi Cel ce sunt 
viu. Am fost mort şi iată sunt viu în vecii vecilor, şi am cheile 
morţii şi ale iadului (Apoc. 1, 17-18). 

Înţelege dar, omule rătăcit din calea cea dreaptă, că 
precum sufletele drepţilor sunt în mâna lui Dumnezeu, aşa şi 
ale celor păcătoşi din iad şi din împărăţia morţii, sunt sub cheia 
puterii celei negrăite şi nemărginite a lui Dumnezeu şi nu sunt 
lăsate la cheremul unor vrăjitori spiritişti, spre a le chema când 
voiesc şi a le sluji lor, la lucrurile cele neîngăduite de Dumnezeu. 

Iar de vei zice, spiritistule, că într-adevăr la medium-urile 
voastre apar spiritele pe care le chemaţi, apoi să ştiţi că acelea 
nu sunt spiritele rudeniilor sau ale prietenilor voştri, pe care îi 
doriţi, ci sunt duhurile necurate şi spurcate ale întunericului, 
care până la Judecata de apoi sunt lăsate libere de a ispiti pe 
oameni, şi a căror locuinţă - după mărturia Sfintei Scripturi - 
este în văzduh (Efes. 6, 12) şi împotriva cărora se luptă fiecare 
creştin cu armele lui Dumnezeu (Efes. 6, 11, 13-17). 



Credinciosul: Dar care este mai pe scurt doctrina 
spiritismului? 

Preotul: Doctrina spiritismului este foarte variată, după 
nuanţele societăţilor şi a şefilor spiritişti. în general ei învaţă: 

a. Tăgăduiesc Dogma Sfintei Treimi, înlocuind cu un 
Dumnezeu suprem şi alţi dumnezei solari ca fii, alţi planetari ca 
Sfântul Duh, toţi organizaţi în ierarhii; b. Dumnezeu nu este 
creatorul lumii, ci numai organizatorul ei, arhitect demiurg; c. 
lisus este spirit superior şi Dumnezeul nostru solar, care 
îndrumă pe om, dar nu-1 mântuieşte; d. Adevărata revelaţie se 
face prin spiritele care se arată oamenilor prin medii; e. Omul 
este alcătuit din trup, perispirit şi spirit. Sufletul omului, prin 
perispirit, se poate lăsa văzut şi poate comunica cu cei vii, când 
ei sunt vrednici şi cred; f. Mântuirea se capătă prin evoluţia 
spre bine şi reîncarnare sau metempsihoză (vezi dogmele) şi 
iarăşi: Spiritiştii înţeleg pe Dumnezeu că este mărginit, având 
sub sine alţi dumnezei mai mici, care stăpânesc anumite planete 
şi regiuni ale cerului, ajutaţi de îngeri. Universul este populat 
de spirite planetare, animale şi raţionale. Omul constă din trup, 
perispirit şi spirit. Trupul se nimiceşte, dar perispiritul şi 
spiritul sunt veşnice; oamenii buni devin spirite bune, iar cei răi 
se reîncarnează până ce se fac buni ş.a.m.d. 4 

4 Vezi pe larg despre toate acestea in Pravila Bisericeasca a Arhim. 
Dr. Nicodim Sachelarie , n. 1880- 1882 si urm.,p 493-494 



Capitolul 35 



DESPRE CALENDAR 



Credinciosul: Prea Cuvioase Părinte, îmi puteţi spune 
ceva despre calendarul cel vechi şi cel nou? 

Preotul: Ce vrei să ştii despre calendar? 

Credinciosul: As vrea să ştiu dacă a fost nevoie de 
îndreptarea calendarului celui vechi (iulian), căci cei ce ţin pe 
stilul vechi zic că nu trebuia schimbat. 

Preotul: Calendarul vechi nu s-a schimbat, ci s-a 
îndreptat, căci avea mare nevoie de îndreptare. Acest calendar a 
fost întocmit de filosoful păgân Sosigene din Alexandria, în 
anul 44 înainte de venirea Domnului, din porunca împăratului 
Romei, lulius Cezar, şi a fost aşezat la acea vreme, potrivit cu 
isimeria (echinocţiul), care era la data de 24 martie şi 24 
septembrie. Dar după întocmirea acestui calendar, astronomii 
cei vechi au observat că acest calendar rămânea în urmă, fată 
de calendarul ceresc, la 300 de ani, cu o zi şi o noapte; iar unii 
mai noi au dovedit că la 134 de ani calendarul iulian rămânea în 
urmă cu o zi şi o noapte. 

Credinciosul: Părinte, dar a rămas scris în vreo carte 
această rămânere în urmă a calendarului celui vechi (iulian)? 

Preotul: Această rămânere în urmă a calendarului vechi o 
poţi găsi în Pidalionul de Neamţ, ediţia 1844, pe faţa filei a 9-a, 
începând cu rândul al 9-lea, unde se vede scris aşa: „După 
astronomii cei vechi, Ptolomeu şi alţii, o noapte şi o zi se 
pogoară isimeria în 300 de ani şi ceva mai mult. Iar după cei 
mai noi, o noapte şi o zi se pogoară la 134 de ani, precum se 
vede scris în cartea ce se cheamă «Tomos agapis», foaia 540". 

Aşadar din această cauză, isimeria (echinocţiul), care în 
calendarul iulian era aşezată la 24 martie şi 24 septembrie, după 
134 de ani a coborât cu o zi la 23 martie, apoi, după alţi 134 de 
ani, la 22 martie, şi în urmă, la anul 325, pe vremea Sfântului 
şi Marelui Sinod Ecumenic de la Niceea, isimeria ajunsese la 
21 martie. Lucrul acesta îl poţi vedea scris în Pidalion, tot pe 
fata filei a 9-a, chiar în rândul de sus, unde scrie asa: „Deci 
primăvărateca isimerie pentru nepotrivirea a însăşi mişcării 
soarelui de la apusuri către răsărituri, nu se face totdeauna într- 
una şi aceeaşi zi. Că în vremea Sfinţilor Apostoli era la 22 
martie, după mărturia aceloraşi apostoli (Cartea a 5-a, cap. 17), 
ori, după alţii, la 23. Iar în timpul întâiului sinod a toată lumea 
(de la Niceea) era la 21 martie, după Sevastos şi alţii". 

Deci se vede, iubite frate, că creştinii chiar din vremea 
Sfinţilor Apostoli nu se mai ţineau de isimeria calendarului 
iulian (cel vechi), care, după cum ai văzut, rămânea în urmă. 
Aşa că Sfinţii Părinţi de la Niceea fac prima îndreptare a 
calendarului iulian, după cum şi Sfinţii Apostoli mai înainte de 
ei au făcut-o, şi isimeria cea de la 24, 23 şi 22 martie, găsind-o 
în urmă cu trei zile până la venirea lor, o fixează la 21 martie, 
unde era atunci. 

Credinciosul: Cum a fost cu rămânerea în urmă a 
calendarului vechi, după sinodul întâi? 

Preotul: După cum ai văzut că în Pidalion, la locul 
arătat, isimeria calendarului iulian de la anul 44 î.d.Hr. şi până 
la anul 325 în vremea Sfântului si Marelui Sinod Ecumenic de 
la Niceea, a coborât cu trei zile în urmă, la fel s-a întâmplat şi 
după Sinodul 1 Ecumenic, isimeria rămânând mereu în urmă. 
Acest lucru îl arată marele învăţat Nichifor Grigoras (1324), 
care zice că: „îndreptările calendarului iulian au rămas neglijate 
şi trebuie negreşit a se îndrepta" 1 . Să ştii că la anul 1325, când 
se împlineau 1000 de ani de la Sfântul şi Marele Sinod 
Ecumenic de la Niceea, marele învăţat si istoric bizantin, 
socotind că este timpul potrivit pentru îndreptarea propusă de 
el, a adus proiectul său la patriarhul Isaia (1323-1324). 



Alt mare om de ştiinţă, Matei Vlăstare, recunoscând si el 
justeţea propunerii lui Grigoras, a întocmit el însuşi o Syntagmă 
în acest scop, în 1335, prin care împărtăşea aceeaşi temă. El 
constată, ca şi înaintaşul lui, Grigoras, că tabelele pascale nu 
mai corespund, deoarece s-au depărtat de ziua lunii pline astro- 
nomice. 

Apoi alt mare învăţat, călugărul Isaac Arghyros, a reluat 
studiile problemei pascale (1371-1372). El a arătat că 
echinocţiul este socotit cu şapte zile mai târziu şi a stabilit că 
acest lucru este o abatere de la hotărârea Sfântului Sinod de la 
Niceea, dacă la serbarea Paştilor nu se ţine cont de luna plină 
care cade între 15 şi 20 martie, adică după echinocţiul adevărat, 
şi se aşteaptă luna plină următoare. El a cerut îndreptarea 
calendarului, pentru ca tabelele pascale să corespundă cu datele 
astronomice 2 . Iarăşi de îndreptarea calendarului şi de data 
Paştilor s-a ocupat mult Gheorghe Ghemist Plethon ( 1450). 

Aceştia de până aici au fost învăţaţi greci, din Bizanţ, care 
au avut preocupări pascalologice şi de îndreptare a calendarului. 

în Apus, foarte mulţi învăţaţi filosofi si astronomi, 
văzând rămânerea în urmă a calendarului iulian, s-au ocupat 
de îndreptarea lui, dar fiindcă nu este locul şi nici vremea de 
a vorbi pe larg, voi aminti doar pe câţiva dintre ei, ca: loan 
de Sacro Busto, Albertus Magnus ( 1280), Roger Bacon 
( 1292), regele Alfons al X-lea al Castiliei, care în 1240 a 
convocat un colegiu de astronomi ca să calculeze datele 
exacte ale calendarului. în anul 1262 ei au întocmit Tabelele 
planetare alfonsiene. Apoi renumitul sorbonist, Pierre dAilly 
( 1420), cardinalul german Nicolaus de Cusa (Cusanus, 1464), 
Paul de Middelburg (1534), profesor de matematică şi 
astronomie la Padova, învăţatul Andreas Stibonius, teolog şi 
matematician, Georg Stannstetter, medic şi filosof la Viena, 
dominicanul italian Ignazio Danti (Perusinus 1586) şi mulţi 
alţii au cerut îndreptarea calendarului şi a Pascaliei şi au 
arătat nepotrivirile calendarului iulian 3 . 



Vezi Problema stabilirii datei Paştilor, de Teodor M. Popescu, în 
.Ortodoxia , nr. 3, 1964, p. 381. 



Petavius, Uranologion, 1628, p. 204. 

Vezi la Teodor M. Popescu, op. cit., p. 382-387. 

în Pidalionul de Neamţ se arată că pe la anul 1760 
isimeria coborâse de la 21 martie la 10 martie: „Pentru că şi noi 
vedem că isimeria a rămas cu adevărat cu 11 zile înapoi" 4 . 

învăţatul apusean Roger Bacon, amintit mai sus, face un 
apel direct la papa Clement al Vl-lea (1265-1268), în care cere 
îndreptarea calendarului vechi, iulian, arătând că echinocţiul a 
ajuns la 12 martie şi că Pastele se serbează adeseori greşit. în 
baza cercetărilor acestor mari învăţaţi si ale altor mulţi care au 
fost după ei, papa Grigore al XHl-lea (1572-1585) a anunţat la 
24 februarie 1582, prin bula «inter gravissimas», reforma 
calendarului iulian, prin suprimarea a 10 zile (5-14 octombrie) 
şi readucerea echinocţiului de primăvară la data de 21 martie, 
cum era pe vremea Sfinţilor Părinţi de la Niceea. 

Credinciosul: Dar eu am auzit pe cei cu stilul vechi 
spunând despre calendarul nostru îndreptat că este catolic, ca 
cel gregorian, îndreptat de papa Grigore al Xlll-lea la anul 
1582. Oare asa să fie? 

Preotul: Nu este asa, iubite frate. Ca să mai ştii un lucru, 
află că între calendarul gregorian îndreptat şi cel astronomic, 
diferenţa anuală este de 26,02 secunde, ceea ce-1 face să rămână 
în urmă cu o zi şi o noapte la 3500 ani. Iar în calendarul 
ortodox îndreptat diferenţa dintre anul solar şi cel civil este 
redusă prin modul de bisectare până la un minim de 2,02 
secunde, ceea ce face ca diferenţa să ajungă de o zi şi o noapte 
de-abia după 42.772 de ani 5 . 

Să ştii, de asemenea, că rămânerea în urmă a calendarului 
iulian era cunoscută în Biserica noastră cu sute de ani înainte. 
Acest lucru se arată din mărturia arhimandritului Nichifor, 
îngrijitorul Episcopiei Buzăului, care, la sfârşitul Ceaslovului 
tipărit de Sfântul Sinod în anul 1816, arată că din greşelile 
calendarului şi pascaliei vechi suntem cu 13 zile în urmă. El 
arată că autorul acestei Pascalii este Dr. Panaite Donici. 

încă să mai ştii că si tâlcuitorii canoanelor din Pidalion 
cunoşteau foarte bine rămânerea în urmă a calendarului iulian. 



4 Vezi canonul 7 Apostolic, f. 8. 

! Amănunte la: V. Gheorghiu, Sfintele Paşti şi reforma calendaristică 
ortodoxă română, p. 74; C. Chiricescu, Pascalia, p. 50. 



lată ce scrie la subînsemnarea canonului 61 din Cartagina, fila 
339: „Este de nedumerit lucru pentru ce canonul acesta zice aici 
că la fiecare sinod de peste an să se arate când are să fie 
Pascha, de vreme ce întâiul sinod a făcut îndreptarea cea pentru 
Paschă... Spre dezlegarea nedumeririi zicem că poate părinţii 
africani au adus numai canoanele si hotarul credinţei sinodului 1, 
dar nu şi practicatele lui, întru care, după Balsamon, se 
cuprindea îndreptarea cea pentru Paschă, precum se vede în 
practicalele întâiului sinod cele scrise de Ghelasie. Dar poate şi 
pentru că încă nu era atât de bine cunoscută îndreptarea aceasta 
si prin urmare nici cu amănuntul ştiută si lesne aflată ca acum". 

Deci ti-am adus atâtea mărturii si de la învăţaţii din Bizanţ 
şi de la cei din Apus, căci cu adevărat calendarul era rămas în 
urmă şi a trebuit negreşit să fie îndreptat. 

Credinciosul: Prea Cuvioase Părinte, dar cum a fost 
îndreptarea calendarului în Biserica noastră Ortodoxă? Căci cei 
cu stilul vechi zic că patriarhul Miron Cristea şi cei ai lui şi-au 
uitat de rânduiala veche si au stricat calendarul nostru cel sfânt 
si credinţa ortodoxă. 

Preotul: Nu-i deloc aşa cum zic oamenii cei simpli, care 
nu cunosc nici dogmele Bisericii Ortodoxe, nici ce este 
calendarul. 

Credinciosul: Dar cum şi de cine s-a făcut îndreptarea 
calendarului? 

Preotul: Nu patriarhul Miron Cristea a îndreptat 
calendarul, ci Biserica noastră dreptmăritoare de Răsărit, în 
frunte cu patriarhul ecumenic de la Constantinopol şi cu toţi 
patriarhii Bisericilor Ortodoxe care au fost acolo de faţă, sau au 
trimis delegaţi şi împuterniciţi pentru a semna în locul lor. 
Aceştia au făcut îndreptarea calendarului vechi, care, după cum 
ai văzut, rămăsese în urmă ca si Pascalia. 

Credinciosul: Dar cum şi când s-a făcut această îndreptare? 

Preotul: lată cum. în anul 1923 s-au adunat la Con- 
stantinopol, într-un sinod, reprezentanţi ai tuturor Bisericilor 
Ortodoxe. Acolo, cercetând cu frica lui Dumnezeu si cu 
amănunţime chestiunea calendarului iulian si văzând că prin 
îndreptarea lui nu se aduce nici o ştirbire dogmelor, canoanelor 
Bisericii si rânduielilor Sfinţilor Părinţi si că prin rămânerea în 

1 1 » 5 r 

urmă a calendarului de la 21 la 8 martie, se calcă rânduiala 
stabilită de Sfântul si Marele Sinod Ecumenic de la Niceea, au 
hotărât cu toţii să îndrepte calendarul iulian şi să aducă 
echinoctiul de la 8 la 21 martie, asa cum îl aşezaseră cei 318 
Sfinţi si dumnezeieşti Părinţi de la Niceea, pe vremea Sfântului 
şi Marelui Împărat Constantin. Hotărârea a fost primită de către 
toate Bisericile Ortodoxe care au luat parte la sinod, prin 
mitropoliţi, episcopi şi delegaţii lor, urmând ca fiecare Biserică 
să facă îndreptarea calendarului când va găsi vreme potrivită. 
Astfel, în anul 1924, la 10 martie, a îndreptat calendarul 
Patriarhia Ecumenică de Constantinopol şi Biserica Greciei. 
Apoi, pe rând, Patriarhia Alexandriei, Patriarhia Antiohiei şi în 
anul 1924, în octombrie, a îndreptat calendarul şi Biserica 
noastră Ortodoxă Română, socotind ziua de 1 octombrie drept 
14 octombrie, sărind peste cele 13 zile cu care rămăsese în 
urmă calendarul iulian. 

Credinciosul: Dar de ce serbăm Sfintele Paşti după stilul 
vechi? 

Preotul: Noi serbăm Sfintele Paşti odată cu creştinii ce 
ţin stilul vechi, nu pentru că aşa ar trebui să facem - pentru că 
aşa cum ţi-am arătat, şi pascalia veche, ca şi calendarul vechi, 
sunt rămase în urmă şi nu mai corespund rânduielilor celor puse 
de Sfinţii Părinţi de la Niceea -, ci facem acest lucru pentru 
unitatea şi pacea Bisericilor noastre surori, care încă nu au 
îndreptat calendarul, precum Biserica Rusă, Biserica Serbiei 
s.a. Căci asa s-a făcut înţelegerea la Moscova, în anul 1948, la 
Sinodul panortodox, unde au fost de faţă aproape toate 
Bisericile Ortodoxe, prin reprezentanţii lor. în privinţa serbării 
Paştilor si a îndreptării calendarului, ultima rezoluţie are 
următorul conţinut: 

„I. în dorinţa de a păstra unitatea întregii Biserici, 
consfătuirea întâistătătorilor si reprezentanţilor Bisericilor 
Ortodoxe Autocefale de la Moscova a ajuns la concluzia că 
importanţa calendarului pentru Biserica Ortodoxă se defineşte 
mai ales prin faptul că el se raportează la sărbătoarea Sfintelor 
Paşti, fiindcă această prăznuire trebuie să se bazeze pe legile 
biblice în acord cu hotărârile Sinoadelor si să fie săvârşită 
pretutindeni la aceeaşi dată, în zi de Duminică, dar nu odată cu 



Pastele iudaic. Pascalia alexandrină satisface întru totul această 
cerinţă a Bisericii. 

II. Pentru a înlătura deosebirile cu privire la sărbătoarea 
Sfintelor Paşti, cauzate de diferite sisteme de calendare ce 
există în Bisericile autocefale, consfătuirea consideră obliga- 
toriu pentru toată lumea ortodoxă a sărbători praznicul Sfintelor 
Paşti numai după stilul vechi, potrivit pascaliei alexandrine. 

III. Până în momentul în care va fi întocmit si recunoscut 
calendarul desăvârşit, consfătuirea consideră că pentru sărbă- 
torile stabile fiecare Biserică autocefală să se poată folosi de 
calendarul întrebuinţat actualmente în acea Biserică. 

IV. Consfătuirea consideră obligatoriu pentru cler şi 
credincioşi de a urma stilul Bisericii locale pe teritoriul căreia 
se găsesc, ca unul din obiceiurile acestei Biserici, a cărui 
păstrare în numele unităţii şi al iubirii ne este poruncită de către 
sfintele canoane". 

Iată deci cum reprezentanţii a toată Biserica Ortodoxă 
s-au înţeles la sinodul de la Moscova, din anul 1948, si au 
iscălit ca, pentru unitatea şi pacea Bisericii, să sărbătorim 
Pastele după stilul vechi, iar toate celelalte sărbători după stilul 
nou îndreptat, până ce se va face un calendar desăvârşit. Dar ai 
auzit că este obligatoriu ca toţi preoţii şi credincioşii din fiecare 
tară să ţină toate sărbătorile după stilul Bisericii din acea ţară în 
care se găsesc. Si deci cei cu stilul vechi din tară de la noi nu 
ascultă această hotărâre a conducătorilor Bisericilor Ortodoxe. 

Credinciosul: Dar poate această hotărâre nu priveşte şi pe 
cei cu stilul vechi. 

Preotul: Ba da. Chiar Biserica Rusă din tara noastră, care 
ţinea stilul vechi până la acest sinod, a primit poruncă de la 
patriarhul Moscovei să ţină toate sărbătorile de peste an, afară 
de Sfintele Paşti, după stilul nou îndreptat. 

Credinciosul: Unde se vede scris acest lucru? 

Preotul: în declaraţia preotului de la Biserica Ortodoxă 
Rusă din Bucureşti, care, răspunzând la adresa Sfintei Patriarhii 
Române, scrie: „La adresa nr. 439, din 7 august 1954, am 
onoarea a vă comunica că Biserica Ortodoxă Rusă din Bucureşti 
prăznuieşte toate sărbătorile creştineşti de peste an după calen- 
darul îndreptat, adică pe stilul nou, după cum se prăznuiesc 

aceste sărbători în întreaga Biserică Ortodoxă Română", şi sem- 
nează: Superiorul Bisericii Ruse - Bucureşti, Preot C. Tomescu. 

Deci iată că cei cu stilul vechi din tara noastră nu numai 
că nu ascultă de Sfântul Sinod al tării noastre, dar nu vor sa 
asculte nici de marele Sinod care s-a făcut la Moscova si de 
hotărârea conducătorilor tuturor Bisericilor Ortodoxe care aveau 
acolo pe Prea Fericitul Patriarh Alexei I, a toată Rusia. 

Credinciosul: Bine, dar cei cu stilul vechi zic că tin cu 
Ierusalimul si cu Sfântul Munte Athos. 

Preotul: Dacă tin cu Ierusalimul si cu Sfântul Munte 
Athos, de ce nu-i primeşte Ierusalimul nici la slujbă şi nici la 
împărtăşire? Când am fost la Ierusalim şi când grupul nostru, 
de peste patruzeci de pelerini, a intrat la Prea Fericitul Patriarh 
Benedict al Ierusalimului, prima întrebare pe care ne-a pus-o a 
fost: „Nu este vreun stilist printre voi...?", căci nici în audienţa 
nu voieşte să-i primească. Apoi, dacă zic că ţin ca la Ierusalim, 
de ce nu fac ceea ce fac cei din Ierusalim, unde se tine stilul 
vechi? Căci atât Prea Fericitul Patriarh, cât si înalt Prea 
Sfinţitul Mitropolit, episcopii, preoţii şi diaconii de la Sfântul 
Mormânt slujesc şi se împărtăşesc cu toţi creştinii care vin din 
toate ţările unde se ţine stilul nou (calendarul îndreptat). 

Dacă zic că tin cu cei de la Sfântul Munte, de ce nu fac si 
ei ca cei de la Sfântul Munte, adică să fie supuşi Bisericii, 
Sfântului Sinod şi ţării din care fac parte şi să slujească 
împreună cu preoţii şi episcopii cei ce ţin stilul nou, aşa cum 
fac stareţii, preoţii şi monahii din Sfântul Munte Athos? 

Când am fost la Sfântul Munte Athos în anul 1977, 
împreună cu câţiva preoţi monahi din această Sfântă Mănăstire 
Sihăstria, am slujit acolo şi ne-am împărtăşit cu Sfintele şi 
Preacuratele Taine din acelaşi Sfânt Potir, cu episcopi, stareţi şi 
preoţi din Sfântul Munte Athos şi nimeni, nici măcar un cuvânt 
nu ne-a amintit de stilul vechi sau nou, măcar că acolo încă se 
ţine stilul vechi. Dar de ce acest lucru? Pentru că atât episcopii, 
cât şi stareţii şi preoţii monahi, cu care am slujit împreună, sunt 
oameni luminaţi la minte de Duhul Sfânt si cunoscători ai 
dogmelor şi canoanelor Bisericii Ortodoxe, care ştiu că proble- 
ma calendarului nu este o dogmă de credinţă si nu voiesc ca din 
pricina calendarului să strice unitatea, dragostea şi pacea Bise- 



ricii Ortodoxe, cum fac cei cu stilul vechi de la noi din tară, 
care nu se supun nici Bisericii, nici canoanelor Sfintei Biserici 
şi nu primesc împărtăşirea cu Biserica noastră Ortodoxă. 

Dacă cei cu stilul vechi zic că tin cu Ierusalimul, de ce în 
anul 1982, la hramul Sfântului şi Marelui Mucenic loan cel 
Nou de la Suceava (24 iunie), nu au voit să vină să slujească cu 
Prea Fericitul Patriarh Diodor al Ierusalimului? Oare sunt ei 
mai învăţaţi în sfintele canoane şi dogmele dreptei credinţe 
decât Prea Fericitul Patriarh al Ierusalimului, care a venit 
înconjurat de atâţia mitropoliţi şi episcopi şi a slujit în atâtea 
biserici ortodoxe din tara noastră si s-a împărtăşit cu Sfintele si 
Preacuratele Taine din acelaşi Sfânt Potir cu Prea Fericitul 
Patriarh Iustin al Bisericii Ortodoxe Române şi cu alţi mitropo- 
liţi şi episcopi din ţara noastră? 

Dacă zic că tin cu Ierusalimul, de ce Biserica Ortodoxă 
din Ierusalim nu-i recunoaşte, asa cum nu-i recunoaşte nici 
Patriarhia Ecumenică din Constantinopol? Ca să înţeleagă acest 
adevăr, îi rugăm pe cei cu stilul vechi să asculte cuvintele Prea 
Fericitului Patriarh Diodor al Ierusalimului, pe care le-a zis în 
această privinţă la hramul Sfântului Mare Mucenic loan cel Nou 
de la Suceava, din 24 iunie 1982: „Noi nu recunoaştem în 
România altă Biserică, în afară de Biserica Ortodoxă Română, 
condusă de Prea Fericitul Patriarh Iustin si de Sfântul Sinod al 
Bisericii Ortodoxe Române, cu ierarhii săi. Biserica Ortodoxă 
Română este sora Bisericii noastre. Ea are comuniune cu 
Biserica Ierusalimului şi succesiune apostolică asemenea cu 
toate Bisericile Ortodoxe din lume". Apoi, referindu-se la 
calendarul iulian cel neîndreptat, sau cum i se mai spune „cel 
vechi", a zis: „Noi, la Ierusalim, ţinem calendarul iulian cel 
neîndreptat, sau cum i se mai zice, «cel vechi», dar acest lucru 
nu este o pricină de despărţire între noi şi Biserica Ortodoxă 
Română si alte Biserici Ortodoxe si nici nu facem din calendar 
o dogmă de credinţă". 

De asemenea, în anul 1992, un grup de călugări din 
Sfântul Munte Athos, care a făcut un pelerinaj în ţara noastră 
cu o bucată din lemnul Sfintei Cruci, nu a fost la nici o biserică 
stilistă, ci numai la biserici şi mănăstiri care ţin calendarul pe nou. 

La fel cei doi mitropoliţi de la Ierusalim, care, de hramul 
Sfintei Paraschiva din anul 1992, au adus un deget din moaştele 
Sfântului Ioan Iacob, nu s-au dus la Mănăstirea Slătioara, care 
tine stilul vechi, sau la altă biserică stilistă să ducă aceste sfinte 
moaşte, ci la Catedrala Mitropolitană din laşi, unde au slujit 
împreună cu ierarhii şi preoţii noştri, deşi la Ierusalim ei tin 
calendarul pe vechi*. 

Credinciosul: Dar cum stăm cu postul Sfinţilor Apostoli, 
căci cei cu stilul vechi zic că noi l-am desfiinţat? 

Preotul: Nu-i deloc asa cum zic aceşti creştini si condu- 
cătorii lor, care îi amăgesc cu minciunile lor. Postul Sfinţilor 
Apostoli nu este desfiinţat, ci ţinut sub iconomia Bisericii 
Ortodoxe Române, căci dacă ar fi fost desfiinţat, nici într-un an 
nu am mai avea postul Sfinţilor Apostoli. 

Credinciosul: Dar de ce uneori postul Sfinţilor Apostoli 
este mai mic de opt zile, căci după rânduiala canoanelor nu 
poate fi mai mic de opt zile? 

Preotul: Pentru că postul Sfinţilor Apostoli stă în strânsă 
legătură cu Sfintele Paşti. Pascalia noastră ortodoxă are 34 de 
date pascale, care se schimbă din data de 22 martie până la 25 
aprilie; aşa că atunci când Sfintele Paşti cad cel mai timpuriu, la 
22 martie, prima zi de după echinocţiul de primăvară, atunci 
postul Sfinţilor Apostoli se întinde până la -şase săptămâni. Iar 
când Sfintele Paşti cad cel mai târziu la 25 aprilie, postul 
Sfinţilor Apostoli rămâne de opt zile. Dar fiindcă am făcut 
ascultare de hotărârea Sinodului panortodox de la Moscova, din 
anul 1948, şi am primit să facem Sfintele Paşti după pascalia 
alexandrină, care este rămasă în urmă cu 13 zile, ca si calen- 
darul iulian, atunci când Pastele cade târziu din cauza pascaliei 
vechi, la noi postul Sfinţilor Apostoli este mai mic de opt zile. 

Credinciosul: Dar cum se procedează atunci când postul 
Sfinţilor Apostoli este mai mic de opt zile? 

Preotul: Atunci rămânem la hotărârea Sfântului Sinod si 
câte zile rânduieşte Sfântul Sinod, atâtea zile postim. 

Credinciosul: Dar poate Sfântul Sinod să rânduiască să 
postim chiar şi în săptămâna de harţi de după Sfânta Treime? 

* n. ed. 



Preotul: Poate, desigur. Sfântul Sinod are putere să 
poruncească, atunci când crede de cuviinţă şi de nevoie, să se 
tină post 6 . în tâlcuirea la porunca a doua bisericească se arată 
că: „Timpul pentru îndeplinirea postului îl hotărăşte Biserica" 7 . 

Credinciosul: Părinte, dar care sunt greşelile si abaterile 
canonice ale celor pe stil vechi din ţara noastră? 

Preotul: Cei cu stilul vechi din tara noastră au si abateri 
canonice, căci: 

1. Nu ascultă de hotărârea Patriarhiei Ecumenice din 
Constantinopol, din anul 1923, care a hotărât îndreptarea 
calendarului celui vechi; 

2. Nu ascultă nici de Sfânta Patriarhie a Ierusalimului, de 
a sluji şi a se împărtăşi cu Biserica noastră Ortodoxă, aşa cum a 
făcut Prea Fericitul Patriarh al Ierusalimului şi mitropoliţii săi 
când au venit şi s-au împărtăşit cu ierarhii Bisericii noastre la 
Suceava, în anul 1982 si în alte daţi; 

3. Cei cu stilul vechi nu ascultă de Sfântul Sinod al 
Bisericii Ortodoxe Române si de hotărârea întâi-stătătorilor 
tuturor Bisericilor Ortodoxe, care s-au adunat la Moscova în 
anul 1948 şi au hotărât ca toţi preoţii şi credincioşii care mai 
sunt pe stil vechi să asculte de Sfântul Sinod şi să ţină toate 
sărbătorile de peste an, afară de Sfintele Paşti, după stilul nou 
(calendarul îndreptat) 8 ; 

4. Cei cu stilul vechi, cu de la sine putere, fără aprobarea 
Sfântului Sinod al Bisericii Ortodoxe Române, si-au făcut 
singuri episcopie şi, prin aceasta, ei cad sub osânda 
următoarelor canoane: 31, 33, 34 apostolice; 18 al Sin. IV ec; 
64, 65, 95 şi 109 al Sin. din Cartagina; 6 al Sin. din Laodiceea; 
15 al Sin. 1-11 din Constantinopol; 6 al Sin. din Gangra; 34 al 
Sin. VI ec; 8 al Sin. IV ec. si 5 al Sin. din Antiohia; 

5. Episcopii lor nu au fost aleşi şi nici hirotoniţi cu 
aprobarea Sfântului Sinod al Bisericii Ortodoxe Române şi, prin 
aceasta, cad sub osânda canoanelor: 1 şi 35 Ap.; 1, 13, 19 şi 22 

Vezi Mărturisirea Ortodoxă, partea I, răspuns la întrebarea 92. 
Vezi învăţătura de credinţă Ortodoxă, întreb 34-35 p 409 
Vezi aliniatul al IV-lea al Hotărârii de la Moscova din 1948, in JU 
de zile în U.R.S.S. 

ale Sin. din Antiohia; 4 şi 6 ale Sin. IV ec; 3 al Sin. Vil ec,| 
12 al Sin. din Laodiceea; 6 al Sin. din Sardica; 1 al Sin. 1-11 din 
Constantinopol; 

6. Episcopii şi preoţii lor, precum şi creştinii conduşi de 
ei, se depărtează de la slujirea şi împărtăşirea cu preoţii si 
ierarhii noştri, din ură, răzvrătire şi neascultare, căzând prin 
aceasta sub osânda canoanelor: 12, 13, 14 si 15 ale Sin. 1-11 
din Constantinopol; 31 al Sfinţilor Apostoli; 18 al Sin. IV ec; 
31 si 34 ale Sin. VI ec; 5 al Sin. din Antiohia si altele; 

7. Episcopii şi preoţii care ţin stilul vechi din ţara noastră 
săvârşesc o erezie când botează a doua oară pe creştinii ce au 
fost o dată botezaţi în numele Preasfmtei Treimi şi, prin 
aceasta, ei cad sub osânda următoarelor canoane: 47, 68 
Apostolice; 7 al Sin. 11 ec; 95 al Sin. VI ec; 57, 66, 77 ale 
Sin. din Cartagina; 1 al Sfântului Vasile cel Mare şi altele. Ei, 
făcând al doilea botez celor botezaţi în numele Sfintei Treimi, 
răstignesc a doua oară pe Hristos'; 

8. Episcopii şi preoţii stilişti din ţara noastră au rupt 
legătura duhovnicească cu ierarhia canonică a Bisericii 
Ortodoxe Române şi, prin aceasta, ei cad sub osânda 
următoarelor canoane: 31 Sfinţilor Apostoli; 17 al Sin. Vllec; 
4, 18 al Sin. VI ec; 1 al Sin. 1-11 din Constantinopol; 5, 6 ale 
Sin. din Gangra; 5 al Sin. din Antiohia şi 14 al Sin. din 
Cartagina; 

9. Episcopii, preoţii şi creştinii stilişti din ţara noastră 
hulesc şi defăima pe patriarhul, episcopii şi preoţii Bisericii 
Ortodoxe Române, îi numesc «catolici», «lipsiţi de dar», 
«eretici» etc,; pentru aceasta ei cad sub osânda canoanelor: 12, 
15, 105 si 108 ale Sin. din Cartagina; 28, 74 si 75 ale Sfinţilor 
Apostoli; 6 al Sin. 11 ec; 9 al Sin. IV ec; 4 al Sin. din 
Antiohia s.a; 

10. Episcopii şi preoţii stilişti nu pomenesc la slujbele lor 
pe episcopul locului, nici pe mitropolit, nici pe patriarh şi prin 
aceasta ei se osândesc de următoarele canoane: 55 apostolic; 6 
al Sin. 11 ec; 13, 14 al Sin. 1-11 din Constantinopol ş.a.; 

Sfântul Ioan Damaschin , Dogmatica cap. IX, Despre credinţă şi Botez. 



11. Episcopii şi preoţii stilişti şi-au făcut mănăstiri fără 
aprobarea Sfântului Sinod şi, prin aceasta, ei cad sub osânda 
canoanelor: 31 Apostolic; 15, 16 ale Sin. 1 ec; 4, 24 ale Sin. IV 
ec, 21 al Sin. Vil ec; 2, 3, 4 şi 5 ale Sin. 1-11 din 
Constantinopol; 88 al Sin. din Cartagina ş.a.; 

12. Preoţii stilişti se duc din sat în sat, în eparhii şi 
parohii străine şi fac slujbe pe ascuns, fără să ţină seama de 
aprobarea episcopului locului şi a parohului din acele parohii şi, 
prin aceasta, ei cad sub osânda următoarelor canoane: 3, 21 ale 
Sinodului din Antiohia; 15 al Sin. 1 ec; 14, 15 Apostolice; 2, 3 
iile Sin. 11 ec; 6, 13 si 23 ale Sin. IV ec; 36 al Sin. IV ec; 16 al 
Sin. din Sardica; 57 al Sin. din Cartagina ş.a. 

Iată deci, aşa cât mai pe scurt, care sunt greşelile şi 
abaterile canonice ale celor ce tin stilul vechi în tara noastră, 
Mai sunt încă şi alte neorânduieli canonice ale lor, dar pe care 
nu am vreme a le însuma aici, 

Credinciosul: Cei cu stilul vechi zic că Patriarhia 
Ierusalimului este cea dintâi si că ei tin cu Ierusalimul. 

Preotul: Dacă ei socotesc asa, de ce nu ascultă de 
patriarhul Ierusalimului, care, cum ai văzut mai sus în 
cuvântarea sa la hramul Sfântului Ioan cel Nou de la Suceava, 
din anul 1982, a arătat că problema calendarului nu este o 
dogmă de credinţă şi o pricină de despărţire între Bisericile 
Ortodoxe? Iar dacă vor să ştie poziţia ierarhică şi canonică a 
Patriarhiei Ierusalimului, să înţeleagă că, în rânduiala Bisericii 
Universale Ortodoxe, prima este Patriarhia Ecumenică de 
Constantinopol, a doua este Patriarhia Alexandriei, a treia este 
a Antiohiei şi a patra este a Ierusalimului 10 . Aşa că Patriarhia 
Ierusalimului, împreună cu celelalte patriarhii, ascultă de cea a 
Constantinopolului şi, la vremea potrivită, va îndrepta şi ea 
calendarul cel vechi, aşa cum a fost înţelegerea tuturor patri- 
arhilor în anul 1923. 

Iar pentru neascultarea de Sfântul Sinod al Bisericii 
Ortodoxe Române, stiliştii nu sunt recunoscuţi nici de Patriarhia 

Vezi despre aceasta în Pidalionul de Neamţ, ediţia 1844 
canoanele: 3 al Sinodului II Ecumenic; 34 Apostolic; 28 al Sinodului IV 
Ecumenic si 36 al Sinodului VI Ecumenic. 

Ecumenică", nici de alte Biserici Ortodoxe, chiar dacă acestea 
ţin în ţara lor calendarul pe stil vechi. 



Credinciosul: Dar stiliştii, adică creştinii cu stilul vechi, 
sunt eretici? 

Preotul: Nu sunt eretici, căci până acum nu au greşeli 
dogmatice, morale sau în cult 12 . Ei au călcat numai legile 
bisericeşti administrative şi au ajuns la neînţelegere cu ierarhia 
Bisericească, organizându-si biserici si mănăstiri deosebite si de 
aceea sunt schismatici (despărţiţi de la Biserica dreptmăritoare) 
Dar dacă vor îndrăzni să facă al doilea botez creştinilor care au 
fost botezaţi o dată în numele Sfintei Treimi, atunci de la sine 
se fac eretici, potrivit canonului 47 Apostolic şi altor canoane. 
Numai creştinii care si-au format o doctrină rătăcită de la unele 
adevăruri dogmatice de credinţă ortodoxă, de morală si de cult 
se numesc eretici 13 . 

Credinciosul: Dar dacă creştinii stilişti vor rămâne asa si 
nu vor voi să se mai supună Bisericii, ce are să fie cu ei? 

Preotul: Vor rămâne o ramură schismatică în Biserica 
Ortodoxă. 



Patriarhul Ecumenic Bartolomeu, în timpul vizitelor pe care le-a 
făcut în ţara noastră, ultima în toamna anului 1997, nu a fost la nici o 
biserică stilistă (n. ed.). 

Dacă vor boteza a doua oară pe cei botezaţi în numele Preasfintei 
Treimi pot deveni eretici. 



Arhim. Nicodim Sachelarie, 
n. 244, p. 61 s.a. 



Pravila Bisericească, n. 715, p. 179; 



Capitolul 36 



DESPRE 



«OASTEA DOMNULUI» 



Credinciosul: Prea Cuvioase Părinte, ce-mi puteţi spune 
despre „Oastea Domnului"? 

Preotul: Grăitorul de Dumnezeu, gura lui Hristos şi 
marele vas al alegerii, dumnezeiescul Apostol Pavel, în multe 
locuri din epistolele sale ne arată că toţi creştinii care s-au 
botezat în numele Sfintei Treimi sunt ostaşi ai lui Hristos. 
Având în vedere acest lucru, el sfătuieşte pe ucenicul său, 
Timotei, să se lupte ca un adevărat ostaş al lui lisus Hristos şi îi 
zice: Suferă împreună cu mine, ca un bun ostaş al lui Hristos 
lisus (II Tim. 2, 3). Apoi, arătându-i că adevăratului ostaş al lui 
lisus Hristos nu i se cade a se amesteca cu lucrurile si 
deşertăciunile lumii, îi zice: Nici un ostaş nu se încurcă cu 
treburile vieţii, ca să fie pe plac celui care strânge oaste 
(II Tim. 2, 4). 

Ba şi mai mult, marele Apostol Pavel arată şi care sunt 
armele cele duhovniceşti ale ostaşilor lui lisus Hristos si-i 
îndeamnă pe efeseni să le ia asupra lor: Pentru aceea, luaţi 
toate armele lui Dumnezeu, ca să puteţi sta împotrivă în ziua 
cea rea, şi, toate biruindu-le, să rămâneţi în picioare... 
imbrăcaţi-vă cu platoşa dreptăţii, şi încălţaţi picioarele voastre, 
gata fiind pentru Evanghelia păcii. In toate luaţi pavăza 
credinţei, cu care veţi putea să stingeţi toate săgeţile cele 
arzătoare ale vicleanului. Luaţi şi coiful mântuirii şi sabia 
Duhului, care este cuvântul lui Dumnezeu (Efes. 6, 13-17). 

Şi iar îi spune lui Timotei: Luptă-te lupta cea bună a 
credinţei, cucereşte viaţa veşnică la care ai fost chemat... 
(I Tim. 6, 12). Apoi, arătându-i că şi el singur, ca un bun ostaş 
al lui lisus Hristos, s-a luptat în viaţă, îi zice: Lupta cea bună 
m-am luptat, călătoria am săvârşit, credinţa am păzit. De acum 
mi s-a gătit cununa dreptăţii, pe care Domnul îmi va da-o în 
ziua aceea (a Judecăţii de apoi), El, Dreptul Judecător, şi nu 
numai mie, ci şi tuturor celor ce au iubit arătarea Lui (II Tini, 
4, 7-8). Deci înţelege, frate, din mărturiile acestea ale Sfintei 
Scripturi, că toţi creştinii sunt ostaşi ai lui lisus Hristos 1 şi daca 
vor duce lupta cea bună şi după lege, vor lua cununa vieţii 
veşnice. 

Credinciosul: Aţi arătat din Sfânta Scriptură că toţi 
creştinii sunt ostaşi ai lui lisus Hristos. Dar eu vă întreb: Când 
au devenit ei ostaşi ai lui lisus Hristos? 

Preotul: De la Sfântul si dumnezeiescul Botez, căci atunci 
fiecare creştin botezat s-a îmbrăcat cu Hristos si a devenit ostaş 
şi fiu al lui Dumnezeu după har (I Cor. 6, 11; Tit 3, 5; Gal. 3, 
27). Aşadar înţelege, frate, că Biserica este mama noastră 
duhovnicească, ea ne-a născut pe noi la dumnezeiescul botez 
din apă şi din Duh (loan 3, 5) şi de atunci suntem fii după har 
ai lui lisus Hristos si ostaşi ai Lui. Iar cum că de la Sfântul 
Botez am devenit ostaşi ai lui lisus Hristos, arată si rugăciunea 

, 5 , o 

cea de la Sfântul Botez, care, printre altele, zice: „Şi-1 fă pe 
acesta (copilul care se botează) ostaş ales al lui lisus" 2 . 

Iar pentru a te încredinţa şi mai puternic în această 
privinţă, ascultă pe Sfântul loan Gură de Aur, care, vorbind 
către creştinii care se botezaseră la Sfintele Paşti, zice: „Te-ai 

, , 5 55 

făcut ostaş al lui lisus Hristos, ai luat mare putere, sabie 
ascuţită; cu ea împunge şarpele". Apoi, arătând că Dumnezeu 
îngăduie ca şi după Sfântul Botez să se înfrunte creştinul cu 
ispita, spre a se încununa din luptă, zice: „într-adevăr, Domnul 
putea să îndepărteze pe duşman (care ne luptă după botez), dar 
ca să cunoşti tu bogăţia darului şi măreţia puterii ce ai primit la 



'Vezi Kiriacodromion, Cuvânt după Evanghelia Mironosiţelor. 
Bucureşti, 1857, p. 58. 

Vezi în Molitfelnic la rânduiala Sfântului Botez. 



botez, îl lasă pe el să se lupte cu tine, oferindu-ţi ţie multe 
prilejuri de a te încununa din lupte" 3 . 

Credinciosul: Dar „Oastea Domnului" de azi, cum a 
apărut? 

Preotul: „Oastea Domnului" a fost o asociaţie creştină 
ortodoxă, la început aprobată de Sfântul Sinod al Bisericii 
Ortodoxe Române. Cât timp această asociaţie a avut conducă- 
tori buni, ea a adus folos Bisericii, căci foarte mulţi creştini pă- 
răseau imoralităţile, beţiile, fumatul, înjurăturile, desfrânările, 
hoţiile şi alte feluri de răutăţi care periclitau moralitatea publică. 

După ce însă a rămas fără povăţuitori buni şi învăţaţi, cei 
ce au rămas adevăraţi ostaşi ai lui lisus Hristos si buni creştini 
s-au împuţinat. Mulţi dintre ei, fiind lipsiţi de povăţuitori 
luminaţi şi necunoscând nici Sfintele Scripturi, dogmele, Sfânta 
Tradiţie a Bisericii Ortodoxe, nici învăţăturile Sfinţilor Părinţi, 

5 ' 5 5 5 ' 

s-au rătăcit de la adevăr. 

Marele Apostol Pavel arată că ostaşii lui lisus Hristos, 
dacă vor să se încununeze, trebuie să se lupte după lege (II Tim. 
2, 5). Iar dacă sunt ostaşi numai cu numele şi au părăsit 
practica tradiţională a Bisericii lui Hristos, apoi aceştia nu mai 
sunt «ostaşi» ai lui lisus Hristos, ci dezertori si oameni nelă- 
muriţi în credinţă, care, în loc de folos, aduc pagubă Bisericii. 

Aici la noi vin preoţi de pe la multe parohii din diferite 
părţi ale ţării noastre şi se plâng de greutăţile pe care le fac unii 
din cei ce-şi zic „ostaşi ai Domnului", deoarece - spun preoţii - 
unii din „ostaşii Domnului" au trecut la sectari; alţii se adună 

55 , 5 , 

singuri fără voia şi ştirea preoţilor din parohia respectivă; alţii 
defăima cântările Bisericii si zic că sunt greceşti si vechi si de 

5 ° 5 5 5 

aceea nu mai sunt bune azi, şi că numai cântările de la „Oastea 
Domnului" sunt bune. Alţii din asa-zisii „ostaşi ai Domnului" 

5 5 5 " 5 

intră în biserică, dar nu fac semnul Sfintei Cruci, nu vor să ia 
sfânta anaforă, nu vor să se închine si să sărute sfintele icoane 

' 5 

şi alte multe abateri pe care nu le mai spun aici. 

Din aceste plângeri ale multor preoţi, vedem că mulţi din 
cei ce se socotesc că fac parte din „Oastea Domnului" se opun 
Bisericii Ortodoxe si credinţei strămoşeşti a poporului nostru 

5 5 5 5 ^ ^ 

Sfântul loan Gură de Aur, Cuvânt la înviere, Colecţia „Izvoarele 
Ortodoxiei", nr. 5, Bucureşti, 1942, p. 210. 



IN CREDINŢA ORTODOXA 



DESPRE <<OAS TEA DOMNUL UI» 



431 



românesc, pe care noi am păstrat-o de la întemeierea Bisericii şi 
a neamului nostru. Noi nu trebuie să închidem ochii fată de 
aceste abateri ale acelora cărora le place să se cheme „ostaşi ai 
Domnului". Noi, cu credinţa noastră ortodoxă, pe care au 
păstrat-o din veac strămoşii noştri în frunte cu voievozii lor, am 
biruit toate necazurile şi furtunile vremurilor grele prin care a 
trecut neamul nostru si de aceea trebuie să ţinem cu sfinţenie la 
dreapta noastră credinţă cea de totdeauna. 

De aceea rugăm stăruitor pe fraţii noştri preoţi, care au în 
parohiile lor „ostaşi ai Domnului", să se ocupe cât mai 
îndeaproape de ei şi să-i înveţe, când vin la biserică, rânduiala, 
dogmele, Liturghia şi toată Sfânta Tradiţie apostolică şi 
învăţăturile Sfinţilor Părinţi. Numai aşa vor putea să-i facă pe ei 
adevăraţi ostaşi ai Domnului si să-i aibă ca pe nişte adevăraţi 
creştini şi ajutători în misiunea lor preoţească. 

Mare plată vor avea acei preoţi care se vor osteni să 
aducă pe drumul cel bun al Ortodoxiei noastre pe aceia dintre 
„ostaşii Domnului" care se abat de la rânduiala unor buni fii ai 
Bisericii. 

Credinciosul: Am auzit că unii din cei ce-si zic „ostaşi ai 
Domnului" fac adunări şi predică prin casele oamenilor fără să 
ştie preoţii şi fără să rămână în legătură cu ei. Este canonic? 

Preotul: Nu este bine, fratele meu. Căci sfintele si 
dumnezeiestile canoane nu dau voie mireanului si nici chiar 
preotului să predice în public, fără de porunca episcopului 
locului. In Dreptul Canonic al Bisericii de Răsărit se scrie aşa: 
„Cu împuternicirea episcopului, şi preoţii pot să predice în 
biserică, dar episcopul le poate lua acest drept, când nu va fi 
convins sau va avea o îndoială asupra curăţiei credinţei lor". Şi 
iarăşi zice: „Fără de împuternicirea episcopului, nimeni nu 
poate predica în biserică" 4 . 

Credinciosul: Au fost cazuri în istoria Bisericii când 
episcopii au oprit pe preoţi să predice în biserică? 

Preotul: Au fost. In acelaşi Drept Canonic arătat mai sus, 
citim: „In urma ereziei lui Arie, în Biserica Alexandriei li s-a 
interzis preoţilor de a mai predica" 5 . Mai vezi despre acest 



4 Nicodim Milas, DreptulCanonic al Bi sericii, p. 324- 334 si 360 



lucru şi la Socrate (Hist. eccl. V, 22), şi la istoricul Sozomen 
(Hist. eccl. Vil, 19). La fel spune şi comentariul lui Nicodim 
Milaş la Can. 64 Trulan; Pravila 1, 549-550. 

Credinciosul: Dar de ce episcopii îi opreau uneori chiar 
si pe preoţi să predice în biserică? 

Preotul: Din cauză că mulţi dintre preoţi erau îmbolnăviţi 
de blestematele învăţături ale lui Arie. De aceea i-au oprit 
episcopii, ca să nu strecoare în popor erezia care a tulburat 
Biserica dreptmăritoare a lui Hristos. 

Credinciosul: Dar creştinii mireni au voie să predice în 
public? 

Preotul: N-au voie nicidecum, fără de aprobarea episco- 
pului locului şi a preotului. 

Credinciosul: Nici misionarii mireni nu pot predica în 
public şi prin biserici fără voia episcopului? 

Preotul: Nu au voie, deoarece, după cum ai auzit mai 
sus, atât preoţii cât şi misionarii laici nu au voie să predice, să 
înveţe în adunări pe creştini, fără aprobarea verbală sau scrisă a 
episcopului locului, lată ce spune Dreptul Bisericesc în această 
privinţă: „Misionarii sunt totdeauna dependenţi de episcopul 
locului şi sunt obligaţi ca, la anumite intervale, să prezinte 
anumite rapoarte asupra activităţii lor" 6 . Numai aşa se menţine 
unitatea credinţei si a Bisericii. 

Credinciosul: Dar sfintele canoane ale Bisericii Ortodoxe 
ce zic în această privinţă? 

Preotul: lată ce zic: „Nu se cuvine creştinului mirean să 
ţină cuvântare sau să înveţe în public, însuşindu-şi prin aceasta 
dregătorie de învăţător, ci a urma rânduielii celei predate de 
Domnul si a deschide urechea la cei ce au luat darul învătăto- 
rescului cuvânt si să înveţe de la dânşii cele dumnezeieşti. Căci 
în Biserica cea Una, osebite mădulare a făcut Dumnezeu, după 
glasul apostolului (1 Cor. 12, 27), pe care Grigorie Teologul, 
tâlcuindu-1, zice asa: «Pe această rânduiala să o cinstim, 
fraţilor, şi pe aceasta să o păzim. Un oarecare să fie ureche, 
altul, limbă, altul, mână, iar altul altceva. Acela să înveţe, iar 
acesta să se înveţe». Si iarăşi zice: «Si cel ce se învaţă să fie 
întru 'SNjţUjge^e Mi iar ^e^cecaţnv^pîrjţj-ju blândeţe, şi cel ce 

slujeşte, întru osârdie. Să nu fim toţi limbă, lucrul cel mai cu 
înclinare; căci au doară toţi sunt apostoli? Au doară toţi sunt 
prooroci? Au doară toţi sunt învăţători? (1 Cor. 12, 29-30)», 
Iar apoi adaugă: «Ce te faci pe tine păstor, oaie fiind? Ce te faci 
cap, picior fiind? Ce te apuci a comanda oşti, fiind rânduit între 
soldaţi?» şi în alt loc: «înţelepciunea porunceşte: nu fi grabnic 
în cuvinte, nu te întinde împreună cu bogatul, sărac fiind; nici 
nu căuta să fii mai înţelept decât cei înţelepţi»". Apoi, la sfârşi- 
tul acestui canon, spune: „Iar de se va prinde cineva strămutând 
acest canon, acesta patruzeci de zile să se afurisească" 7 . 

Credinciosul: Deci nicidecum nu poate predica mireanul 
în biserică si în adunări? 

Preotul: Numai dacă va avea autorizaţie scrisă sau 
învoire verbală (blagoslovenie) de la episcopul locului sau de la 
preotul parohiei unde vrea să predice. Atunci, atât clericul, cât 
şi mireanul, poate să predice în biserică şi la adunări publice; 
dar şi atunci va fi sub directa supraveghere a episcopului şi a 
preotului din acea parohie şi eparhie 8 . 

Credinciosul: După câte am înţeles, totuşi, cineva din 
rândul creştinilor mireni, dacă are darul cuvântului, poate să 
predice cu aprobarea episcopului şi a preotului în biserici şi în 
adunările creştinilor. Dar vă rog să-mi spuneţi unde se scrie că 
mireanul are voie să predice în biserică sau în unele adunări 
creştineşti, cu voia episcopului locului sau a preotului din acea 
parohie? 

Preotul: lată unde: In Pidalionul de la Neamţ, citat mai 
sus, la fila 188, pe verso, scrie aşa: „De va fi însă vreun 
mirean iscusit în cuvânt şi cu chip cucernic, nu se opreşte de a 
răspunde şi a învăţa îndeosebi pe cei ce îl întreabă, precum zice 
Zonara şi capul 32 al cărţii a opta din apostoleştile Aşezăminte. 
Că vor fi, zice, toţi învăţaţi de Dumnezeu. In ce chip grăia şi 
Apollo şi învăţa cele pentru Domnul, cu toate că numai botezul 
lui Ioan ştia (Fapte 18, 25) şi Acvila şi Priscila, cei ce au 
învăţat pe Apollo, mai cu scumpătate, calea lui Dumnezeu". 

Credinciosul: Din cele de până aici am înţeles că fiecare 
creştin este ostaş ales al lui lisus Hristos, de la Sfântul Botez, si 



Can. 64 al Sin. VI Ecum., 
Vezi Dreptul Canonic, cap. 



Pidalionul de Neamţ, 
133, p. 363. 



ed. 1844, f. 187, v. 



că oricând poate să se mântuiască, chiar de nu s-ar înscrie în 
„Oastea Domnului", numai să facă cele făgăduite la Sfântul 
Botez prin martorul său (naşul de botez). Am mai înţeles că nici 
un creştin mirean şi chiar nici un preot nu poate să predice în 
biserică sau în vreo adunare fără învoirea scrisă sau verbală a 
episcopului locului sau a preotului respectiv. Dar care ar fi 
după Sfânta Scriptură motivul de a nu predica cineva din 
creştini sau chiar din preoţi fără voia episcopului locului? 

Preotul: Ti-am arătat mai sus destul de clar că în Biserica 
lui Hristos nu toţi sunt apostoli, nu toţi, dascăli, nu toţi, 
tâlcuitori (I Cor. 12, 29-30); de aceea nu toţi pot să fie 
predicatori. Iar pricina pentru care cineva are voie să predice 
numai cu învoirea episcopului locului, este, după Sfânta 
Scriptură, că el trebuie să meargă pe calea ascultării de cei ce 
sunt puşi de Dumnezeu în Biserică episcopi (Fapte 20, 28) şi 
numai de aceştia să fie trimis la predicarea cuvântului lui 
Dumnezeu. Auzi ce zice Sfânta Scriptură: Cum vor propovădui, 
de nu vor fi trimişi? (Rom. 10, 15). Deci cel ce predică fără să 
fi fost trimis de episcopul sau preotul său, acela este pe calea 
neascultării şi ştim cu toţii că neascultarea lucrează moarte 
(Fac. 3, 6-16; Rom. 5, 12). 

Credinciosul: Dar care a fost intenţia celor ce au înfiinţat 
la început asociaţia „Oastea Domnului" şi ce au urmărit prin 
organizarea ei? 

Preotul: Intenţia celor ce au înfiinţat la început asociaţia 
„Oastea Domnului" a fost bună şi cu scopul bun de a aduce pe 
creştini la cele ce au făgăduit la Sfântul Botez, când au zis: 
„Mă lepăd de satana şi de toate lucrurile lui!" Şi cum am spus 
mai sus, această asociaţie creştină, cât timp a avut la cârmă 
conducători buni, duhovniceşti si bine orientaţi în Ortodoxie, a 
fost de mare folos Bisericii noastre şi moralei publice a 
poporului român. Dar acum destul de mulţi din ei au deviat de 
la adevărul dreptei credinţei şi s-au rătăcit, ducându-se la secte. 
Credinciosul: In acest caz ce este de făcut? 
Preotul: Cred că toată sarcina de îndreptare a celor ce au 
luat calea greşită şi s-au depărtat de adevărata şi Sfânta Tradiţie 
a Bisericii Ortodoxe stă numai si numai pe seama fraţilor noştri 
preoţi de la oraşe şi sate, unde sunt creştini „ostaşi". Ei trebuie 

să-i adune prin biserici, să-i lămurească, să le citească din 
învăţăturile de credinţă ortodoxă, din catehisme, din colecţiile 
de canoane si din învăţăturile Sfinţilor si dumnezeieştilor 

î î î î î 

Părinţi, spre a-i lămuri în credinţa ortodoxă, ca să devină cu 
adevărat ostaşi ai Domnului, asa cum au făgăduit la Sfântul si 
dumnezeiescul Botez. Preoţii care se vor osteni cu lămurirea si 
îndreptarea celor ce au luat calea greşită, aducându-i pe ei la 
făgaşul dogmelor şi al rânduielilor canonice ale Bisericii noastre 
Ortodoxe, vor avea mare plată de la bunul Dumnezeu, ca 
adevăraţi păstori de suflete şi adevăraţi povăţuitori sufleteşti ai 
poporului nostru românesc. Iar cei ce nu se vor îngriji de 
îndreptarea lor şi a altor fii sufleteşti, vor da seama în ziua 
Judecăţii de apoi. 



Credinciosul: Dar unde se vede scris că de la Botez 
ne-am făcut ostaşi ai lui lisus Hristos? 

Preotul: Du-te la un preot, să-ţi arate această rugăciune 
de la Sfântul Botez, în care scrie asa: Cela ce s-a îmbrăcat întru 
Tine, Hristoase, Dumnezeul nostru, Ţie dimpreună cu noi şi-a 
plecat capul său, pe care păzeşte-1 să rămână ostaş ales şi 
nebiruit împotriva celor ce aduc în zadar vrajbă asupra lui şi 
asupra noastră, şi cu cununa cea nestricăcioasă până în sfârşit 
biruitori îl arată" 9 . 

Credinciosul: Am înţeles că fiecare creştin este ostaş al 
lui lisus Hristos din dumnezeiescul Botez. 



Vezi Molitfelnic, pag. 21, la Rânduiala Sfântului Botez. 

Credinciosul: Părinte, dar cum stau lucrurile cu cei ce zic 
că noi, creştinii, trebuie neapărat să ne împărtăşim mai des cu 

Sfintele Taine? 

Preotul: Este bine ca un creştin să se împărtăşească mai 
des, dar cu pregătirea cuvenită unei asemenea Sfinte şi 
înfricoşate Taine. Ca să ne dăm seama de primejdia ce aşteaptă 
pe cei ce vor a se împărtăşi fără pregătirea cuvenită, să 
ascultăm cuvintele Sfântului şi marelui Apostol Pavel, care, în 
această privinţă, spune aşa: Să se cerceteze însă omul pe sine şi 
aşa să mănânce din Pâine şi să bea din pahar; căci cel ce 
mănâncă şi bea cu nevrednicie, osândă îşi mănâncă şi bea, 
nesocotind Trupul Domnului (I Cor. 11, 28-29). 

Iar cât priveşte deasa sau rara împărtăşire cu Sfintele 
Taine, să ascultăm pe marele dascăl al lumii, dumnezeiescul 
părinte loan Gură de Aur, care în această privinţă ne vorbeşte 
aşa: „Mulţi cu Tainele acestea o dată într-un an se împărtăşesc, 
alţii de două ori, iar alţii de mai multe ori. Deci către toţi ne 
este nouă cuvântul, nu numai către cei de aici, ci si către cei ce 
şed în pustie (pustnicii). Că aceia o dată în an se împărtăşesc, 
iar de multe ori după doi ani". Apoi zic: „Nici cei ce o dată, 
nici cei ce de multe ori, nici cei ce de puţine ori, ci cei ce au 
ştiinţa gândului curată, cei ce au inima curată, cei ce au viată 
neprihănită. Cei ce sunt întru acest fel, totdeauna să se apropie; 

iar cei ce nu sunt întru acest fel, nici măcar o dată. Pentru ce? 
Pentru că îşi iaujudecată, osândă, muncă şi pedeapsă" 1 . 

Iar în alt loc zice: „Nu sărbătoarea Naşterii sau a Bote- 
zului Domnului, nici cele patruzeci de zile (Postul Mare) fac 
vrednici pe creştini a se apropia de împărtăşirea cu Preacuratele 
Taine, ci lămurirea si curăţia sufletului. Cu aceasta, totdeauna 
apropie-te; fără aceasta, niciodată" . 

Apoi, arătând acest Sfânt Părinte cât de mare este 
primejdia preotului ce dă Sfintele Taine celor nevrednici - când 
va sti nevrednicia lor -, zice asa: „Nu da sabie în loc de hrană, 
că nu mică muncă zace asupra voastră dacă, ştiind pe cineva 
nevrednic, îi veţi îngădui să se împărtăşească de masa aceasta". 
Apoi zice: „Sângele lui Hristos din mâna voastră se va cere". 
Apoi, arătând cât de mult ţinea el la darea cu grijă a 
Preacuratelor Taine ale lui Hristos, zice: „Măcar voievod de ar 
fi, măcar eparh, măcar cel încununat cu coroană, dacă se 
apropie cu nevrednicie, opreşte-1, ...căci mai rău decât cel 
îndrăcit este cel ce se apropie cu nevrednicie" 3 . 

„Teme-te de Dumnezeu, nu de om! Iar de te vei teme de 
om, omul va râde de tine. Iar dacă te vei teme de Dumnezeu, si 
oamenilor vei fi întru cinste. Iar dacă tu nu îndrăzneşti să-1 
opreşti, adu-1 la mine. Nu voi îngădui să se facă aceasta. Mai 
degrabă de suflet mă voi despărţi, decât a da Sângele Stăpânesc 
celor nevrednici. Tot sângele meu îl voi vărsa, mai înainte 
decât voi da Sânge atât de înfricoşat, cui nu i se cuvine. Iar 
dacă mult cercetând cineva, n-a ştiut pe cel rău, nu este lui nici 
o vină" 4 . Si iarăşi, în alt cuvânt al său, zice: „Când aveţi a vă 
apropia de masa aceasta înfricoşătoare şi dumnezeiască şi de 
Sfintele Taine, să faceţi aceasta cu frică si cu cutremur, cu 
conştiinţa curata, cu post şi cu rugăciune . 

Apoi, arătând cine este vrednic a se apropia de Sfintele şi 
Preacuratele Taine ale lui Hristos, zice aşa: „Când auzi 



'împărţirea de grâu, cuv. 53, Bacău, 1995, p. 486-487 

2 Idem, cuv. 54, p. 494. 

3 Idem, cuv. 54, p. 497. 

4 Idem, cuv. 54, p. 498. 

Cuvânt la Naşterea Domnului, Colecţia „Izvoarele Ortodoxiei" nr 

5, p. 22. 

zicându-se «Sfintele Sfinţilor», să ştii că aceasta înseamnă că 
dacă nu este cineva sfânt, să nu se apropie. Nu numai curat de 
păcate, zice, ci sfânt, că pe cel sfânt nu numai izbăvirea de 
păcate îl face astfel, ci venirea de faţă a Duhului Sfânt şi 
bogăţia faptelor bune" 6 . 

Credinciosul: Dar cum trebuie să se pregătească cineva 
pentru a primi Sfintele şi dumnezeieştile Taine ale Trupului şi 
Sângelui Domnului? 

Preotul: Oricine voieşte a se apropia de împărtăşirea 
Sfintelor si Dumnezeieştilor Taine este dator mai înainte să fie 
spovedit cu de-amănuntul de păcatele sale şi, dacă îi va da voie 
duhovnicul său, să se împărtăşească. Apoi să se împace cu toţi, 
să-şi citească toată pravila (rugăciunile după rânduiala pusă în 
Ceaslov) şi să petreacă cu grijă sfântă, cu post şi înfrânare, atât 
înainte de Sfânta împărtăşanie, cît şi după ce o va primi. Acest 
lucru îl arată iarăşi Sfântul loan Gură de Aur: „Iar tu, mai 
înainte de a te împărtăşi, posteşte, ca să te arăţi vrednic de 
împărtăşire; iar după ce te-ai împărtăşit, să sporeşti înfrânarea, 
pentru ca nu pe toate să le prăpădeşti, măcar că nu este acelaşi 
lucru să fii treaz înainte de a te împărtăşi şi după ce te-ai 
împărtăşit; căci trebuie să păzeşti înfrânarea întru amândouă, 
dar mai vârtos după ce ai primit pe Mirele. Mai înainte (trebuie 
a păzi trezvia şi înfrânarea), ca să te faci vrednic a-L primi, iar 
mai pe urmă, ca să te arăţi vrednic de cele ce ai primit" 7 . 

Aşadar, frate, înţelege că pregătirea cu evlavie şi 
sârguinţă ne este cerută şi înainte de a ne împărtăşi cu Sfintele 
şi Preacuratele Taine, şi după ce le-am primit, deoarece mai 
ales întru această vreme caută diavolul să ne ispitească şi să ne 
jefuiască de bogăţia cea duhovnicească pe care am primit-o prin 
împărtăşirea cu Trupul şi Sângele Domnului. 

Credinciosul: Dar cum poate cineva să se pregătească 
pentru împărtăşirea cu o Taină ca aceasta, adică să primească 
prin împărtăşire Trupul şi Sângele Domnului, şi cine poate face 
vreodată acest lucru? 

Preotul: Da, cu adevărat, nimeni din oameni nu poate să 
pretindă că s-a pregătit vreodată cât trebuie pentru primirea 



împărţirea de grâu, cuv. 53, p. 488. 
Idem, cuv. 53, pag. 489. 

înfricoşatelor Taine ale Trupului şi Sângelui Domnului, dar nici 
nu trebuie să cadă în deznădejde şi neglijenţă, din pricina 
acestei nevrednicii. Noi suntem datori să ne pregătim după 
puterea noastră, iar pe cele ce nu putem a le împlini, să le 
lăsăm pe seama milei şi îndurării lui Dumnezeu, Care n-a venit 
să cheme pe cei drepţi, ci pe cei păcătoşi la pocăinţă (Matei 9, 
13; Marcu 2, 17; Luca 5, 32) si Care ştie totdeauna si neştiinţa 
şi neputinţa noastră. Acest lucru îl ştim tot de la dumnezeiescul 
părinte loan Gură de Aur: „Nu trebuie nici să le lăsăm pe toate 
în seama lui Dumnezeu si să dormim, nici silindu-ne să socotim 
că prin ostenelile noastre pe toate le isprăvim, căci Dumnezeu 
nu voieşte ca noi să dormim, socotind că pe toate le lucrează 
El, nici nu voieşte să ne mândrim că noi le facem pe toate" 8 . 

Credinciosul: Oare şi preoţii trebuie să aibă mare 
pregătire când slujesc Sfânta Liturghie, ca şi creştinii care se 
pregătesc pentru Sfânta împărtăşanie? 

Preotul: Cu adevărat, mare pregătire trebuie să aibă 
creştinii care vin la Sfânta împărtăşanie, dar mult mai mare 
pregătire trebuie să aibă preotul, care nu numai că se 
împărtăşeşte cu Sfintele Taine, ci şi jertfeşte pe Hristos la 
Sfânta Liturghie. Acest adevăr înţelegându-1, dumnezeiescul 
părinte loan Gură de Aur zice: „Mai curată decât razele 
soarelui trebuie să fie mâna aceea care taie acest Trup, gura 
care se umple de foc duhovnicesc, limba care se roşeşte cu 
Sânge prea înfricoşător". Apoi zice: „la seama cu ce cinste 
te-ai cinstit, de ce masă te îndulceşti: de Cel de care îngerii se 
cutremură văzându-L şi nici nu îndrăznesc să privească fără 
frică la raza ce iese de acolo. Cu aceasta noi ne hrănim, cu 
aceasta ne frământăm şi ne-am făcut noi ai lui Hristos, un trup 
şi o carne. Cine va grăi puterile Domnului, şi cine va face 
auzite toate laudele Lui? (Ps. 105, 2). Care păstor îşi hrăneşte 
oile cu propriile sale mădulare?" 9 

Credinciosul: Dar dacă cineva este bolnav, bătrân si 
neputincios şi este sărac, neavând ce da milostenie, cum poate 
unul ca acesta să se pregătească pentru împărtăşirea cu Sfintele 
si Preacuratele Taine ale lui Hristos? 



Idem, cuv. 54, pag. 491. 
Idem, cuv. 54, pag. 492. 



Preotul: Ascultă, frate: Preabunul, Preaînduratul, Prea- 
milostivul si Atotştiutorul Dumnezeu nu cere de la om cele ce 
sunt peste puterea lui. Aşadar, de la cel bolnav şi neputincios El 
nu cere post, privegheri, metanii şi altele de acest fel pentru a 
se putea împărtăşi cu Sfintele Taine; nici de la cel sărac nu 
pretinde milostenie, ci numai trei lucruri: 

1. spovedanie curată şi împăcare cu toţi; 

2. smerenie a inimii, cu umilinţă; 

3. rugăciune de mulţumire, adică să se roage în toată 
vremea lui Dumnezeu şi să-1 mulţumească pentru boala, 
suferinţa, neputinţa şi sărăcia ce i s-au dat, căci atât sărăcia, cât 
si boala si suferinţa smeresc inima omului. Inima înfrântă si 
smerită Dumnezeu nu o va urgisi (Ps. 50, 18) 10 . 

Credinciosul: Dar dacă cel bolnav nu poate citi rugăciuni 
multe, cum poate el să se pregătească pentru Sfânta împărtă- 
şanie? 

Preotul: în rugăciuni, precum a zis Domnul, nu este 
nevoie de cuvinte multe (Matei 6, 7); suferindul să spună cu 
smerenie «Tatăl nostru», «Doamne, lisuse Hristoase, Fiul lui 
Dumnezeu, miluieşte-mă pe mine, păcătosul», iar către Maica 
Domnului: «Preasfântă Născătoare de Dumnezeu, miluieste-mă», 
precum şi alte rugăciuni scurte ca: «Miluieşte-mă, Dumnezeule, 
după mare mila Ta» (Psalm 50). Iar dacă nu poate citi când are 
a se împărtăşi cu Sfintele şi Preacuratele Taine, să roage pe 
cineva să-i citească rugăciunile de împărtăşire, iar el să le 
asculte cu evlavie. 

lată, frate, că la cele ce m-ai întrebat, ţi-am răspuns, cu 
ajutorul Domnului, cât mai pe scurt. Să dea Domnul să le ţii 
minte, spre folosul frăţiei tale şi al altora, cărora vei voi să le 
spui. Şi mai presus de toate, să ne rugăm Preabunului 
Dumnezeu să ne ajute cu mila şi cu darul Său, ca să izbutim a 
face cele ce am vorbit împreună, spre folosul sufletelor noastre. 



10 Vezi despre aceasta şi la Sfântul Isaac Şirul, Filocalia, voi. X, 
Cuvântul 21:Ce anume ajută pe om să se apropie de Dumnezeu in inima lui , 

pag. 112-116, precum şi la Sf. Efrem Şirul, Cuvinte şi învăţaturi, tom. II, 
Cuvânt pentru faptele bune trupeşti, pag. 495 şi altele. 

DESPRE MISIONARISMUL LAIC 
ÎN BISERICA ORTODOXĂ 



Credinciosul: Ce înseamnă misionarism laic, Cuvioase 
Părinte? 

Preotul: Misionarismul laic, frate, se săvârşeşte atunci 
când cineva din creştinii mireni predică cuvântul lui Dumnezeu, 
fără ca el să aibă hirotonie sau hirotesie. 

Credinciosul: De la început a existat acest misionarism 
laic în Biserica lui Hristos? 

Preotul: ,0a, a existat. Misionarismul laic este vechi ca 
însăşi Biserica . 

Credinciosul: Dar ce înseamnă cuvântul misionar? 

Preotul: Cuvântul «misionar» vine de la «misiune». El 
derivă din latinescul missio-onis; verbul mitto-ere, missi, 
missum însemnând a trimite, a însărcina pe cineva, a da o 
putere cuiva într-o delegaţie, funcţie sau serviciu 2 . Ideologic şi 
autoritativ, misiunea derivă din însăşi porunca Mântuitorului: 
Precum M-a trimis pe Mine Tatăl, vă trimit şi Eu pe voi (loan 
20, 21; Matei 10, 16; Luca 10, 3). Aşadar, nici un misionar 
mirean nu are dreptul să predice în public dacă nu este trimis de 
ierarhia bisericească. Acest lucru 1-a arătat şi marele Apostol 
Pavel: Cum vor propovădui, de nu vor fi trimişi? (Rom. 10, 15). 



Trebuie deci să înţelegem că singură ierarhia bisericească 
are puterea şi dreptul plenar de a trimite misionari, fie ei clerici 
sau laici 3 . 

Credinciosul: Dar în Biserica Romano-Catolică cum stau 
lucrurile cu misionarismul laic? 

Preotul: în Biserica Romano-Catolică, misionarismul laic 
a fost multă vreme cu totul interzis. Dar în ultimul timp, papa - 
sub presiunea vremurilor şi a evenimentelor - a revenit la o 
concepţie mai creştină în această privinţă. Dovada concretă şi 
expresia vie a acestei noi orientări este aşa numita «Acţiune 
Catolică» sau «Acţiunea pentru apostolatul laic», care a luat 
fiinţă prin enciclica «Ubi arcano Dei Consilio», din 23 
decembrie 1922 a Papei Pius al Xl-lea şi s-a generalizat în 
întreaga Biserică Romano-Catolică, fiind pusă sub patronajul lui 
Francisc de Assisi prin enciclica «Rite expiatis» din 2 februarie 
1926. Odată cu această mişcare, s-a deschis drum destul de larg 
misionarismului laic, prin chemarea mirenilor să participe la 
misionarismul ierarhic, recunoscându-se, măcar parţial, impor- 
tanta elementului mirean în Biserică si ridicându-1 la starea de 
factor activ si colaborator al ierarhiei bisericeşti . 

Credinciosul: Dar în protestantism cum stau lucrurile cu 
misionarismul laic? 

Preotul: Protestantismul a căzut cu totul în extrema 
opusă, a unei libertăţi fără margini a misionarismului laic. în 
concepţia protestantă, Biserica, în sens de societate văzută, este 
o alcătuire ca oricare altă societate omenească, pentru organi- 
zarea căreia nu sunt dispoziţii de ordin divin. Consecinţa logică 
şi firească a acestui punct de vedere a dus la negarea originii 
divine a ierarhiei... Deosebirea dintre cler si laici n-are loc în 
protestantism 3 . 

Aşa fiind, constatăm că în protestantism se acordă prea 
mare importanţă elementului laic. In consecinţă, rolul misiona- 
rismului laic este aici exagerat până la negarea existenţei unei 
ierarhii de drept divin şi, cu aceasta, a unui misionarism special 
al clerului 6 . 



Vezi Prof.Liviu Stan , Mirenii in Biserica. Studiu canonic, istoric, 
Sibiu, 1939, p. 3-7. 
2Cf. IspirGh. Vasile , Curs de indrumari misionare, Bucureşti, 1 930.P.1 8 



Pr. prof. Dr. Corneliu Sârbu, Misionarismul laic în lupta 
antisectară, Revista Teologică, Sibiu, 1 945, nr. 1 , p. 16. 

4 Idem, op. cit., p. 12-13. 

5 Prof. Liviu Stan, op. cit., pentru 18-20. 

6 Dr. Corneliu Sârbu, op. cit., p. 13. 

Credinciosul: Dar în Biserica Ortodoxă în ce fel este văzut 
misionarismul laic? 

Preotul: în Biserica Ortodoxă poziţia şi funcţia misiona- 
rismului mirean în viata si dezvoltarea Bisericii se fundamen- 
tează şi se lămureşte deplin în baza celor două teze doctrinare 
preoţia generală şi Biserica - Trupul tainic al Domnului (1 Cor, 
12, 13, 27; Gal. 3, 28). Preoţia generală a creştinilor laici se 
întemeiază pe Sfânta Taină a Mirungerii (1 Petru 2, 5; 1 loan 2, 
20, 27). Căci spune Sfântul Apostol Petru către «cei împrăştiaţi 
printre străini», numindu-i «preoţie sfântă»: Iar voi sunteţi 
seminţie aleasă, preoţie împărătească, neam sfânt, popor 
agonisit de Dumnezeu, ca să vestiţi în lume bunătăţile Celui ce 
v-a chemat din întuneric, la lumina Sa cea minunată. Toţi 
creştinii au deci misiunea de a propovădui chemarea lui Hristos, 
toţi formează «poporul lui Dumnezeu» (1 Petru 2, 5-10). Dar 
organizarea acestei misiuni este de datoria ierarhiei bisericeşti, 
Prin ierarhie se recunosc şi se reglementează drepturile 
mirenilor la misionarism, căci ierarhia deţine întreaga putere în 
Biserică 7 . 

Aşadar misionarismul laic, organizat şi activ sub egida 
ierarhiei, nu este o inovaţie dincolo de cadrul Ortodoxiei, ci o 
întoarcere la «instituţiunile creştinismului primar» 8 , care 
reprezintă întruchiparea clasică a celui mai adânc şi mai 
autentic creştinism. Potrivit Sfintei Scripturi, şi creştinii mireni 
- nu în aceeaşi măsură ca misionarii ierarhici, ci pe măsura 
preoţiei lor generale - pot fi sarea pământului (Matei 5, 13). 

Sfânta Scriptură zice: După darul pe care l-a primit 
fiecare, slujiţi unii altora, ca nişte buni iconomi ai harului celui 
de multe feluri al lui Dumnezeu (1 Petru 4, 10). Mântuitorul a 
zis: Oricine va mărturisi pentru Mine înaintea oamenilor, 
mărturisi-voi şi Eu pentru el înaintea Tatălui Meu, Care este în 
ceruri; iar de cel ce se va lepăda de Mine înaintea oamenilor şi 
Eu Mă voi lepăda de el înaintea Tatălui Meu, Care este în 
ceruri (Matei 10, 32-33; Marcu 8, 38; Luca 9, 26). Marele 
Apostol Pavel zice: Nimeni să nu caute ale sale, ci fiecare pe 

1 Idem, op. cit., p. 36. 

Mitrop. Nicolae al Ardealului, Ortodoxia în mijlocul frământărilor 
de azi, p. 7. 



ale aproapelui (1 Cor. 10, 24). Şi dumnezeiescul loan 
Evanghelistul a scris: Şi noi datori suntem să ne punem sufletele 
pentrufraţi (1 loan 3, 16). Şi iarăşi îl auzim pe marele Apostol 
Pavel zicând: Cuvântul lui Hristos să locuiască întru voi cu 
bogăţie. învăţaţi-vă şi povăţuiţi-vă între voi, cu toată 
înţelepciunea... (Col. 3, 16). 

Creştinul mirean este dator să lucreze la îndreptarea celor 
greşiţi, după cum s-a scris: Fraţilor, chiar de va cădea un om 
in vreo greşeală, voi, cei duhovniceşti, îndreptaţi-l pe unul ca 
acesta cu duhul blândeţii, luând seama la tine însuţi ca să nu 
cazi şi tu în ispită (Gal. 6, 1; Evrei 12, 12-14). Şi iarăşi zice: 
Vouă vi s-a dăruit, pentru Hristos, nu numai să credeţi în El, ci 
să şi pătimiţi pentru El, ducând aceeaşi luptă, pe care aţi 
văzut-o la mine şi o auziţi acum despre mine (Filip. 1, 29-30). 

Credinciosul: Dar Sfinţii Părinţi ce zic în privinţa 
misionarilor laici? 

Preotul: Si Sfinţii Părinţi, având în vedere învăţătura 
Sfintei Scripturi, care îndeamnă pe toţi creştinii la mântuirea 
fraţilor lor, învaţă şi arată despre misionarismul laic că este 
obligatoriu, lată ce zice Sfântul loan Gură de Aur în această 
privinţă: „Spun aceasta nu numai celor arţăgoşi, ci şi vouă, care 
sunteţi sănătoşi, pentru ca voi pe toţi aceia pe care îi cunoaşteţi, 
să-i abateţi cu sârguintă si bunăvoinţă de la greşelile lor si să-i 
aduceţi înapoi la mama comună (Biserica cea dreptmăritoare), 
căci nimic nu-i mai nobil decât armonia şi pacea" (Omilia 111, 
Contra iudeilor). 

Credinciosul: între misionarii laici pot să fie şi femei sau 
numai bărbaţi? 

Preotul: Dacă cercetăm istoria veche a Bisericii, aflăm că 
şi femeile, deşi nu predică în biserică, având în vedere 
învăţătura marelui Apostol Pavel, care le spune «să tacă în 
biserică» (I Cor. 14, 34), în afară de biserică făceau cu adevărat 
misionarism. Ca să ne dăm seama de acest lucru, să-1 auzim pe 
apologetul Aristide din Atena care, arătând misionarismul 
femeilor creştine din acea vreme, zice asa: „Femeile creştine 
sunt curate ca fecioarele. Ele predică din dragoste (cuvântul lui 
Dumnezeu) sclavilor, sclavelor şi copiilor acestora. Ele se 
străduiesc să încredinţeze pe sclavi si, dacă aceştia sunt câştigaţi 
pentru credinţa în lisus Hristos, atunci ei sunt numiţi de-a 

dreptul - fără nici o deosebire - fraţi ai stăpânilor lor" 
(Apologia a XV-a). Iar bărbaţilor care sunt bine pregătiţi li se 
încuviinţa a predica chiar în biserică 9 . 

Credinciosul: Aţi spus că numai bărbaţilor bine pregătiţi 
li se poate da încuviinţarea de a predica chiar şi în biserică. Eu 
aş vrea să ştiu ce anume pregătire trebuie să aibă un misionar 
creştin ca să poată predica în biserică? 

Preotul: în primul rând trebuie să fie acreditat de Biserică 
pentru a răspândi cunoştinţele sale şi celorlalţi. El trebuie să 
aibă, pe lângă însuşirea învăţăturii de credinţă, şi unele însuşiri 
care dau chipul ideal al adevăratului misionar laic, adică: 

a) credinţa riguroasă ortodoxă, luminată, fermă, trează şi 
activă; 

b) adevărata sensibilitate pentru comuniunea frăţeasca 
întru mântuire; 

c) zel si stăruinţă statornică si neînfrântă; 

d) optimism sănătos şi senin. 

Numai creştinul împodobit cu un buchet de astfel de 
însuşiri poate fi un adevărat misionar ortodox. Zel misionar 
poate avea numai acela care înţelege şi preţuieşte valoarea 
bunurilor cereşti si îsi dă seama, totodată, cât de mult trebuie 
compătimit cel care nu are aceste bunuri. Cine nu însetează 
după viaţa în Dumnezeu, acela nu poate fi aprins de zelul de a 
mijloci şi altora această viaţă 10 . 

Credinciosul: în trecutul vechi al Bisericii au existat oare 
si misionari laici mai însemnaţi sau oameni învăţaţi care nu au 
fost hirotoniţi preoţi sau episcopi? 

Preotul: Da, au fost mari misionari şi apologeţi, oameni 
învăţaţi care au apărat cauza creştinismului în faţa împăraţilor 
păgâni şi înaintea filosofilor celor străini de duhul Evangheliei 
lui Hristos. Aşa au fost acei apologeţi ai secolelor 11 şi III, 
începând cu Codrat, pe care Eusebiu, istoricul bisericesc, îl 
numeşte părintele apologeticii, între anii 125-126, pe vremea 
împăratului Adrian (117-138) şi continuând cu Aristide din 
Atena, amintit mai sus, între anii 125-128; Ariston din Pela, 



Liviu Stan, op. cit., p. 67-80; Popescu M. Teodor, Primii 
didascăli, în «Studii Teologice», anul III, nr. 2, Bucureşti, 1932, p. 143. 
Dr. Corneliu Sârbu, op. cit, p. 108-109 ş.a. 



cel mai vechi apărător în scris al creştinismului contra iudeilor 
- a fost iudeo-creştin de la jumătatea veacului II; Sfântul Iustin 
Martirul şi Filosoful, născut la Sihem, Samaria, pe la anul 100- 
101; Taţian, născut în Asiria către anul 120; filosoful Herma, 
care a trăit pe la sfârşitul veacului II; Atenagora, filosof creştin 
din Atena; Minucius Felix, în secolul II; Tertulian, născut în 
Cartagina pe la anii 150-160. Toţi aceştia, mari apologeţi 
creştini si misionari de mare seamă ai Bisericii lui Hristos, au 
fost mireni". 

Credinciosul: Care sunt normele misionarismului laic în 
funcţiunea sa din Biserică? 

Preotul: Prima normă canonică a misionarismului laic 
este apărarea dogmelor credinţei ortodoxe, deoarece dogmele 
sunt izvorul din care se nasc canoanele sau normele ce 
rânduiesc şi reglementează viaţa Bisericii, ca organism social 12 . 
A doua normă de care trebuie să tină seama misionarismul laic 
este aceea că el trebuie întotdeauna să fie subordonat ierarhiei, 
iar conducerea lui să-i aparţină ierarhiei. Misionarismul laic 
numai atunci este puternic şi bine orientat, dacă acţionează din 
însărcinarea, trimiterea şi sub supravegherea ierarhiei. 

Credinciosul: Dar de ce la noi Biserica Ortodoxă nu se 
prea implică în misionarism, ca să facă cunoscută învăţătura 
ortodoxă în alte ţări, cum fac catolicii si celelalte confesiuni? 

Preotul: Biserica Ortodoxă Română face misiune internă 
cu credincioşii ei, atât prin cei peste zece mii de preoţi slujitori, 
cât şi prin cele peste trei sute de mănăstiri şi schituri existente 
astăzi în tara noastră. în fiecare zi, si mai ales în sărbători, 
bisericile si mănăstirile noastre sunt asaltate de credincioşii de 
la sate şi oraşe. O bună parte dintre ei participă la sfintele 
slujbe, alţii se spovedesc, iar alţii cer sfaturi duhovniceşti 
pentru mântuirea lor şi a celor apropiaţi. 

Iată deci că si Biserica Ortodoxă Română face misiune în 
tara noastră. 

A se vedea descrierea lor pe larg la Preot Prof. Dr. Corneliu 
Sârbu, op. cit., p. 55-87. 

Cf. Valerian Şesan, Curs de Drept Bisericesc Universal, ediţie 
îngrijită de Dr. Milan Şesan, Cernăuţi, 1942, p. 116. 

în ce priveşte misiunea externă, întrucât România este înconjurată 

aproape în întregime de ţări ortodoxe şi nu are 

spaţiu de misiune în jurul ei, ea propovăduieşte Ortodoxia de la 
om la om, îndeosebi prin credincioşii români de peste hotare. 

Credinciosul: Vă mulţumesc din suflet, preacuvioase 
părinte Cleopa, pentru aceste lămuriri pe care mi le-aţi dat. îmi 
dau seama că întrebările mele au putut să fie uneori supărătoare 
şi plictisitoare. Dar m-am gândit că este mai bine să întreb şi sa 
dau pe faţă îndoielile mele şi ale altora cu care m-am întâlnit si 
am stat de vorbă. Aceste convorbiri mi-au fost si îmi vor fi de 
mare folos în viaţa mea duhovnicească. Grija pentru mântuirea 
sufletului m-a făcut să întreb, aducându-mi aminte de cuvintele 
Sfintei Scripturi: Sfatul bun te va păzi şi cugetul drept te va 
apăra (Pilde 2, 11); şi iarăşi: Frate pe frate sfătuindu-se, sunt 
ca o cetate întemeiată şi ca o împărăţie nebiruită (Pilde 18, 19), 

Preotul: Lui Dumnezeu trebuie să-1 mulţumim pentru 
toate, fratele meu, căci fără El nu putem face nimic. Amin. 



Partea a treia 



ÎNDRUMĂTOR biblic 



Capitolul 39 

DESPRE BISERICĂ 

TEXTE DESPRE BISERICĂ 
ÎN VECHIUL TESTAMENT 

Acolo S-a arătat Domnul lui Avram şi i-a zis: «Ţara 

aceasta o voi da urmaşilor tăi». Şi a zidit Avram acolo un 

jertfelnic Domnului, Celui ce Se arătase (Fac. 12, 7). Vezi si 

la Ies. 15, 13; 33, 7; Ps. 79, 14, 15; 121, 9; 131, 3, 5, 6, 

7, 13', 14. 

TEXTE DESPRE BISERICĂ 
ÎN NOUL TESTAMENT 

Şi Eu îţi zic ţie că tu eşti Petru şi pe această piatră voi 
zidi Biserica Mea şi porţile iadului nu o vor birui (Matei 16, 
18). Vezi în continuare si textele: Matei 7, 25; Fapte 11, 26; 
12, 1, 5; 13, 1; 14, 23, 27; 15, 3, 4, 22; 20, 17, 28; I Cor. 4, 
17; 6, 4; 10, 32; 11, 18, 22; 14, 4, 5; I Tes. 2, 14; I Tim. 3, 5; 
5, 16; I Cor. 14, 12, 19, 28; 14, 33; 15, 9; II Cor. 6, 16; 8, 
23, 24; 11, 28; Efes. 1, 22; 3, 10, 21; 5, 23, 24, 25, 27; Col. 
1, 18, 24; Evrei 11, 12; Apoc. 1, 11, 20; 2, 7; 22, 16 ş.a. 

Sectarul: Cum înţelegeţi voi, ortodocşii, cuvântul 
„Biserică" în Sfânta Scriptură? 

Preotul: Cuvântul Biserică în Sfânta Scriptură noi, 
creştinii ortodocşi din Biserica dreptmăritoare a lui Hristos, îl 
înţelegem în trei feluri si anume: 

1. Biserica - ierarhie superioară; 

2. Biserica - totalitatea credincioşilor; 

3. Biserica - lăcaş de închinare sau de cult public. 

Să se ştie că Sfânta Scriptură foloseşte când într-un 
înţeles, când în altul cuvântul Biserică din cele trei feluri de mai 
sus. 

Sectarul: Care vă sunt textele biblice în legătură cu 
Biserica ca ierarhie superioară? 

Preotul: Textele de temelie scripturistică pe care este 
întemeiată ierarhia superioară a Bisericii sunt acestea: Matei 18, 
18; Ioan 20, 22-23; Matei 16, 19; Fapte 15, 23-29; I Cor. 14, 
37; II Cor. 10, 8; 13, 10; Efes. 4, 11, 15; Matei 18, 15-17; 
Deut. 19, 15; I Tim. 1, 20; I Cor. 5; II Cor. 5, 11; Matei 28, 
18-20; Matei 16, 18; Fapte 11, 26; 12, 1; 14, 23; 15, 4; 20, 
17, 28; I Cor. 4, 17; II Cor. 8, 23; I Tim. 3, 5; Apoc. 1, 20; 
22, 16; Rom. 15, 16; II Cor. 11, 28; Apoc. 2, 7; leş. 28, 1-39; 
Evrei 5, 4; Amos 7, 15; Ier. 1, 5; 6, 27; 15, 20; Iez. 3, 18; 
Rom. 1, 5; II Cor. 3, 5; Col. 1, 25; Efes. 3, 7 ş.a. 

Sectarul: In ce constă scopul ierarhiei în Biserica lui 
Hristos? 

Preotul: Scopul ierarhiei în Biserica lui Hristos constă în 
următoarele sarcini: 

1. Păstrarea în totalitate a învăţăturilor evangheliei. Vezi 
I Tim. 1,3; Tit 1, 13 ş.a. 

2. împărţirea şi acordarea slujbelor bisericeşti. Vezi 

I Cor. 7, 17; Ii' Cor. 8, 12; II Tim. 2, 2; Tit 1, 5 ş.a. ' 

3. Aşezarea adunărilor religioase. Vezi: I Cor. 11, 17-34 
cap. 14. 

4. Darea de milostenie. Vezi: Fapte 6, 1-3; I Cor. 16 
1-2; II Cor. 8, 10-12; Gal. 2, 10; I Tim. 5, 16 ş.a. 

5. Pedepsirea, catehizarea şi îndreptarea păcătoşilor. Vezi 
Matei 18, 15-17; Luca 17, 3; II Tes. 3, 12; I Tim. 5, 20 

II Tim. 4, 2. 

6. Excomunicarea păcătoşilor nesupuşi Bisericii. Vezi 

I Cor. 5, 3, 5, 11; II Tes. 3, 6; i Tim. 1, 20;'Tit 3, 10 ş.a. 

7. Zidirea sufletească a credincioşilor (I Cor. 14, 25-31 

II Cor. 10, 8; 13, 10 ş.a.). 

8. Organizarea ritualului şi asigurarea bunei rânduieli a 
serviciului dumnezeiesc. Vezi: i' Cor. 11, 20, 22, 23-34; 14, 
23, 33, 40. 



9. Oprirea femeilor de a învăţa în biserică. Vezi: I Cor. 
14, 34, 35; ITim. 2, 11, 12 ş.a. 

10. Catehizarea credincioşilor în privinţa datoriei lor de a 
se supune legiuirilor puse de ierarhia Bisericii. Vezi: Matei 18, 
17; Fapte 16, 4; II Tes. 3, 6, 14; Evrei 13, 17; I Petru 5, 5 ş.a. 

Sectarul: Ce înţelegeţi voi, ortodocşii, prin „Biserica - 
totalitatea credincioşilor" si care vă sunt textele biblice 
referitoare la aceasta? 

Preotul: Prin expresia „Biserică - totalitatea credincio- 
şilor" noi înţelegem totalitatea credincioşilor care au dreapta 
credinţă din toate popoarele pământului. In acest înţeles 
Biserica se numeşte şi „Trupul lui Hristos", ale cărui mădulare 
sunt toţi cei ai Lui, capul fiind însuşi Hristos. Textele de 
temelie în acest înţeles despre Biserică sunt: I Cor. 12, 27 
Rom. 12, 4-5; Col.' 1, 18-20, 24; Efes. 1, 22-23; 5, 23; 4, 25 
Evrei 12, 22-23; Matei 16, 18; Apoc. 1, 4, 11, 20; 2, 1 
Rom. 12, 5-6; I Cor. 6, 15 ş.a. 

Sectarul: Dar ce înţelegeţi voi, ortodocşii, prin expresia 
„Biserică - lăcaş de închinare", si care vă sunt mărturiile 
biblice în această privinţă? 

Preotul: Noi, prin expresia „Biserică - lăcaş de 
închinare", înţelegem clădirea cu numele de biserică, în care se 
adună creştinii ortodocşi la cultul divin public. Biserica luată în 
acest înţeles înlocuieşte templul Vechiului Testament. Textele 
biblice despre „Biserică" ca lăcaş de închinare sunt următoa- 
rele: Fac. 23, 16-18; III Regi 27', 29; I Parai. 22, 1; II Parai 
2, 5; 3, 1; 6, 1-2, 18-23, 40; 7, 2, 12, 15-16; Ps. 83, 1, 5-11 
64, 5; 121, 1; 134, 2; Eccl. 4, 17; Isaia 2, 2-3; 38, 20; 5, 6-7 
Ier. 7, 10; Baruh 2, 16; Matei 21, 13; Luca 2, 49; Ioan 2, 
16-17^ Fapte 11, 26; 22, 17; Col. 4, 16; I Cor. 11, 22; 14, 33. 
însuşi Dumnezeu a poruncit a I se face lăcaşuri de 
închinare (leş. 25, 8; I Parai. 21, 18; 22, 1). 

Sectarul: înaintea altor întrebări ce am să vă pun, voiesc 
să ştiu ce mai aveţi de spus dumneata în privinţa Bisericii 
voastre Ortodoxe sau, cum îi mai ziceţi voi, dreptmăritoare. 

Preotul: în cele de până aici ţi-am adus mărturii scriptu- 
ristice despre Biserica-Ierarhie superioară, despre Biserica- 
totalitatea credincioşilor şi despre Biserica-lăcaş de închinare 
publică. în cele ce urmează îţi voi arăta tot cu mărturii 

temeinice din Biblie şi altele despre Biserica noastră dreptmări- 
toare, si anume: 

1. Biserica lui Hristos este una, fiindcă Unul este 
întemeietorul şi Capul ei, Iisus Hristos, Care a numit-o 
„Biserica Mea" (Matei 16, 18). El i-a pus temelie pentru toate 
veacurile şi nimeni altul nu mai poate pune altă temelie (I Cor. 
3, 11). Pe El Dumnezeu L-a dat cap Bisericii, ca una ce este 
trupul Lui (Efes. 1, 22-23; 5, 23; Col. 1, 18, ş.a.), fiind o 
turmă şi un păstos (Ioan 10, 16; Rom. 12, 5; Efes. 4, 25). Aşa 
a fost bunăvoinţa întemeietorului ei, ca toţi să fie una (Ioan 17, 
11, 21-23; 11, '51-52; Efes. 4, 5; Gal. 3, '27-28; I Cor. 10, 17 
ş.a.). 

2. Biserica este sfântă pentru că întemeietorul ei este sfânt 
si izvorul sfinţeniei noastre (Tit 2, 14; Evrei 7, 26; 9, 14-15; 
10, 10-14; Efes. 5, 25, 27; Ioan 17, 17 ş.a.). 

3. Biserica este sobornicească (universală, ecumenică sau 
a toată lumea), pentru că ea are menirea de a se întinde peste 
toată lumea si de a cuprinde în sânul ei toate neamurile: Matei 
8, 11; 18, 19; Luca 24, 47; Fapte 1, 8; Ioan 10, 16; Efes. 2, 
14; Rom. 10, 11-13, 18; Col. 3, 11; Gal. 3, 11-28; Isaia 60, 
3-4; 66, 18-24 s.a. Această Biserică Sobornicească se conduce 
de soboare (Sinoade ecumenice la care au participat episcopii 
următori Sfinţilor Apostoli). Vezi: Fapte 20, 28; Tim. 3, 1-26; 
Filip. 1, 1; Tit 1, 7-9 ş.a. Cu această Biserică dreptmăritoare 
condusă de episcopi următori ai Sfinţilor Apostoli, Mântuitorul 
a făgăduit că va rămâne până la sfârşitul veacurilor (Mat. 28, 
18-20). 

4. Biserica este apostolică întrucât: 

a. Este zidită pe temelia apostolilor, piatra cea din capul 
unghiului fiind însuşi Hristos (Apoc. 21, 14; Efes. 2, 20-22); 

b. Ea s-a răspândit în lume de către apostoli (Matei 28, 
19-20); 

c. Se conduce după normele rânduite de Sfinţii Apostoli 
(II Petru 3, 2; Iuda 1, 17 ş.a.). 

d. Preoţia ei are continuitate apostolică neîntreruptă de la 
Sfinţii Apostoli si până azi (a se vedea pe larg în capitolul 21 
„Despre Taina Preoţiei"). 

e. Biserica are două părţi: una văzută sau pământească 
(a celor vii) şi alta nevăzută sau cerească (a celor morţi). 



Amândouă laolaltă alcătuiesc o singură Biserică având acelaşi 
cap, pe Iisus Hristos (Rom. 14, 7-9; Efes 1, 10; Matei 22, 32; 
28, 18; Filip. 2, 10; Efes. 2, 19; Col. 2, 10; Luca 15, 10; Ps. 
35, 8; Evrei 12, 22-23 ş.a.). în baza acestor texte ale Sfintei 
Scripturi se dovedeşte că noi alcătuim o singură lume cu îngerii 
şi cu duhurile drepţilor. 

f. Biserica celor vii sau pământească, văzută, se mai 
numeşte şi Biserica luptătoare, fiindcă membrii acestei Biserici 
sunt în luptă cu puterile vrăjmaşe ale răului (vezi II Cor. 10, 3; 
Efes. 6, 11-13; Gal. 5, 17; I tim. 1, 18; I Petru 2, 11 ş.a.). 
Cealaltă parte a Bisericii, cerească sau a sfinţilor, se mai 
numeşte Biserica triumfătoare (biruitoare), fiindcă membrii ei 
au încetat lupta cu puterile răului, biruindu-le (vezi II Tim. 4, 
7-8; I Tim. 6, 16; Efes. 5, 27; Evrei 12, 23; Apoc. 21, 10). 

g. Biserica luptătoare se compune din păstoriţi şi păstorii 
lor, adică turmă şi păstori (vezi Luca 12, 42-46; Fapte 20, 28; 
I Petru 5, 1-2). A se vedea pe larg la capitolul 21, „Despre 
Taina Preoţiei (hirotonia)". 

h. Din Biserica luptătoare nu pot face parte: sectanţii, 
ereticii, schismaticii şi apostaţii. Credinţa lor nu este dreaptă, 
căci s-au despărţit de bunăvoie de Biserica lui Hristos şi nu se 
mai luptă după lege (vezi I Tim. 1, 18; 6, 12; II Tim. 4, 7; 2, 5 
s.a.). 

Sectarul: Pentru care pricină voi, ortodocşii, primiţi în 
Biserica voastră toţi păcătoşii şi nelegiuiţii, căci Biserica lui 
Hristos este sfântă (Efes. 5, 26-27) şi din ea nu pot face parte 
decât cei sfinţi? 

Preotul: Biserica noastră dreptmăritoare urmează capului 
şi întemeietorului ei (Matei 16, 18; Efes. 1, 22; Isaia 28, 16), 
Care a venit în lume să cheme la Sine pe cei păcătoşi (Matei 9, 
13; Marcu 2, 17; Luca 5, 32 ş.a.). Mărturiile Sfintei Scripturi 
în care se poate vedea că din Biserica lui Dumnezeu fac parte şi 
cei buni si cei răi sunt cele ce urmează: 

1. Biserica este casa lui Dumnezeu: I Tim. 3, 15; Evrei 
10,21; 

2. în casa Lui se găsesc vase de cinste şi de necinste. 
Vezi: II Tim. 2, 20; 

3. Biserica este ţarină a lui Dumnezeu (I Cor. 3, 9), în 
care cresc şi grâul şi neghina până la seceriş, care este sfârşitul 

veacurilor (Matei 13, 24-30) şi de abia atunci va fi aleasa 
neghina din grâu (Matei 13, 30);' 

4. Biserica este împărăţia lui Dumnezeu pe pământ (Efes, 
3, 15-16) şi această împărăţie a lui Dumnezeu pe pământ este 
asemenea năvodului care prinde şi peşti buni şi peşti răi si care 
de abia la sfârşitul veacurilor vor fi aleşi (Matei 13, 47-50); 

5. Biserica este cetatea Domnului şi Sionul Sfântului lui 
Israel (Isaia 60, 14; Ps. 45, 4; 47, 1). Aici trăiesc şi buni şi rai 
până la Judecata cea de apoi (Matei 13, 40); 

6. Biserica este turma lui Hristos (Ioan 10, 16; Ps. 78, 
14; 94, 7; 99, 3; Isaia 40, 11; Iez. 34, 22-23; Fapte 20, 28; I 
Petru 5, 2). în această turmă a lui Hristos sunt şi capre, care de 
abia la Judecata de apoi se vor alege (Matei 25, 31-32); 

7. Biserica este staulul lui Hristos (Ioan 10, 1), iar 
Hristos, Păstorul cel Bun (Ioan 10, 11), Care aduce în staulul 
Său oaia cea rătăcită (Matei 18, 13); căci Fiul Omului a venit să 
mântuiască pe cel pierdut (Matei 18, 11 ş.a.). 

Aşadar Biserica noastră dreptmăritoare urmează capului 
ei, primind pe cei păcătoşi în sânul ei cu scopul de a-i îndrepta. 
Ştim foarte bine că Mântuitorul n-a venit să cheme pe cei 
drepţi, ci pe cei păcătoşi la pocăinţă (Luca 5, 30-32; 7, 34 
s.a.). 

Sectarul: Dar de ce voi, ortodocşii, ziceţi că bisericile 
sunt lăcaşuri ale lui Dumnezeu? Oare nu auziţi voi că Cel 
Preaînalt nu locuieşte în clădiri făcute de mâini omeneşti (Fapte 
7, 48-49; Isaia 66, 'l; Fapte 17, 24; Ioan 4, 21-24 ş.a.^? 

Preotul: Noi creştinii din Biserica dreptmăritoare a lui 
Hristos zicem că Biserica este lăcaşul lui Dumnezeu pentru că 
aşa ne învaţă dumnezeiasca Scriptură ce arată că: Biserica este 
casa Dumnezeului lui Iacov (Isaia 2, 2-3); Casa lui Dumnezeu 
(I Tim. 3, 15; Evrei 10, 21); Casa lui Hristos (Evrei 3, 6); 
Biserica lui Dumnezeu (Fapte 20, 28; I Cor. 3, 16-17; II Cor. 
6, 16; Apoc. 3, 12 ş.a.); lăcaş sfânt al Domnului (Efes. 2, 21); 
cortul lui Dumnezeu (I Cor. 3, 16-17; II Cor. 6, 16); cetate 
sfântă (Apoc. 21, 2; 22, 19); clădire dumnezeiască (I Cor. 3, 9). 

însuşi Dumnezeu a poruncit a se face lăcaşuri sfinte, 
zicând lui Moise: Din acestea să-Mifaci lăcaş sfânt şi voi locui 
în mijlocul lor (leş. 25, 8). David de asemenea a primit poruncă 
să facă jertfelnic şi casă sfântă Domnului în aria lui Ornan 



lebuseul (I Parai. 21, 18), iar după ce a făcut-o, a zis: Iată 
templul Domnului Dumnezeu... (I Parai. 22, 1). După termi- 
narea acestei case a Domnului, David a adunat materiale si a 
făcut pregătiri în vederea ridicării măreţei case a Domnului ce a 
fost construită de fiul său, Solomon, si a destinat-o cultului 
public (adică rugăciunii obşteşti) (vezi I Parai. 22, 5, 10-11, 
19; cap. 28 şi 29; II Paral.'2,'4; III Regi 5, 5). Aşadar această 
casă-clădire destinată cultului religios obştesc se numeşte „casa 
lui Dumnezeu" (I Tim. 3, 15; Evrei 1, 21; I Pavel 17, 14; 
II Parai. 29, 3, 5; Matei 23, 21; Ps. 134, 1-2). De aceea 
Biserica se numeşte lăcaşul lui Dumnezeu (Lev. 26, 11; 
II Parai. 29, 6 ş.a.j. 



Capitolul 40 



DESPRE 
SFÂNTA SCRIPTURĂ 



Sfânta Scriptură este primul izvor al descoperirii 
dumnezeieşti. 

Sectarul: Pentru care pricină voi, ortodocşii, nu daţi voie 
creştinilor să tâlcuiască Sfânta Scriptură, căci orice creştin are 
dreptul să tâlcuiască Sfânta Scriptură, fiind luminat de Sfântul 
Duh (I Ioan 2, 20, 27)? 

Preotul: Motivele pentru care conducătorii duhovniceşti 
ai Bisericii lui Hristos celei dreptmăritoare nu dau voie oricărui 
creştin de a învăţa în public sau de a tâlcui după capul lui Sfânta 
Scriptură sunt următoarele: 

1. Nu toţi au darul de a tălmăci Scripturile (I Cor. 
12, 30). ^ 

2. în Sfintele Scripturi sunt lucruri care cu anevoie pot fi 
înţelese, pe care cei neştiutori si neînvătati le răstălmăcesc, ca 

•> ~ * y y y y * 

şi pe celelalte Scripturi, spre a lor pierzare (II Petru 3, 16). 

3. Nimeni nu poate înţelege Sfintele Scripturi fără o 
călăuză mai luminată decât el, după cum este scris: Cum aş 

putea să înţeleg, dacă nu mă va călăuzi cineva? (Fapte 8, 

4. Nu oricine are chemarea de a explica Sfânta Scriptură, 
ci numai unii pe care i-a pus Dumnezeu în Biserică cu acest dar 
de a fi învăţători (I Cor. 12, 28-30). 

5. Cunoaşterea tainelor împărăţiei lui Dumnezeu este un 
dar special pe care numai Apostolii l-au avut, iar alţii nu (Matei 
13, 11), căci nu pot fi toţi apostoli (Efes. 4, 11; I Cor. 12, 29 
s.a.). 

5 ' 

6. Nimeni nu poate propovădui de nu se va trimite (Rom. 
10, 15). Numai Apostolii au fost trimişi de Mântuitorul să 
predice Sfânta Evanghelie la toate popoarele (Matei 28, 19), iar 
acum sarcina aceasta o au episcopii şi preoţii, urmaşii celor 12 
şi a celor 70 de apostoli, care sunt chemaţi de Dumnezeu la 
lucrul Său (Evrei 5, 4; Amos 7, 15; Fapte 9, 15; Rom. 1, 1, 8; 
Gal. 1, 15; Ier. 1, 5; 6, 27; 15, 20; II Cor. 3, 5-6; Col. 1, 25, 
29; Efes. 3, 2, 7-8 ş.a.). Numai aceştia au primit de la 
Dumnezeu puterea de a vorbi fără frică cuvântul Domnului (Ier. 
1, 18-19; 17, 18; Iez. 3, 8-9; Fapte 18, 9-10 ş.a.). 

7. Sfânta Scriptură are locuri „tari" sau, cum le mai 
numeşte Sfântul Grigorie de Nyssa, „oase" (Comentariu la 
viaţa lui Moise) şi nimeni nu poate sparge oasele Scripturii 
având dinţii înţelegerii sale de lapte. Acest lucru îl arată Sfânta 
Scriptură, zicând: Cele mai presus de tine nu le căuta şi cele 
mai tari decât tine nu le iscodi. Cele ce s-au poruncit ţie, 
acelea cu cuviinţă le cugetă, că nu-ţi sunt de nevoie cele 
ascunse. în multele tale îndeletniciri nu te tine de lucrurile 
deşarte... (Sir. 3, 20-23). 

Sectarul: Noi, creştinii, avem dreptul şi datoria de a 
tâlcui singuri Sfânta Scriptură, căci avem ungere şi ştim toate (I 
Ioan 2, 20, 27) si poruncă avem de la Domnul de a cerceta 
Scripturile (Ioan 5, 39). 

Preotul: „Ungerea" despre care este vorba în epistola 
apostolului înseamnă vărsarea Sfântului Duh în Sfânta Taină a 
Mirului, îndată după Sfântul Botez (Fapte 4, 27; II Cor. 1, 21; 
Ioan 16, 13; Rom. 8, 9 ş.a.). Cuvintele „ştiţi toate" înseamnă - 
după cum arată versetele următoare - că ştiţi tot ce ţine de 
adevărul creştin şi de mântuire, precum şi tot ce este în 



legătură cu antihrist (vezi I Ioan 2, 22, 27 şi 4, 2-3), dar 
nicidecum că ştiţi să tâlcuiţi orice din Sfânta Scriptură. 

Sectarul: Ce părere aveţi voi despre înţelepciunea şi 
ştiinţa omenească pe care Dumnezeu o socoteşte „nebună"? 

Preotul: Numai înţelepciunea cea lumească şi mincinoasă 
se poate socoti nebunie (I Cor. 1, 19-20). Căci înţelepciunea 
cea adevărată, creştină, este de la Dumnezeu (Matei 10, 16), 
fiind ştiinţa sfinţilor (Prov. 9, 10). Această înţelepciune 
lucrează cu înţelegere (Prov. 5, 13, 16; 14, 15; 15, 21); cine 
are această înţelepciune îşi înfrânează limba (Prov. 11, 11), 
ascultă mustrarea (Prov. 13, 1, 18), nu are mândrie (Prov. 5, 
12), rabdă şi tace în împrejurări grele (Amos 5, 13), lucrează 
cu înţelepciune faţă de cei ce sunt în afara Bisericii (Col. 4, 5). 

Sectarul: Orice creştin este obligat de a ţine în întregime 
toate poruncile Vechiului Testament, căci Mântuitorul n-a venit 
să strice Legea şi Proorocii, ci ca să le împlinească (Matei 5, 
17). Deci Legea a rămas în continuare să fie respectată. 

Preotul: Noi, creştinii, nu avem obligaţia de a tine întru 

' 5 ' ° 5 5 

toate învăţăturile şi poruncile Vechiului Testament pentru 
următoarele motive: 

1. Vechiul Testament a fost înlocuit cu cel nou, deoarece 
Hristos este sfârşitul Legii spre îndreptarea celui ce crede 
(Rom. 10, 4). 

2. Legea Veche a fost numai până la Ioan Botezătorul 
(Matei 11, 13). 

3. Legea Veche a ţinut loc numai de pedagog, până ce a 
venit credinţa cea în Hristos (Gal. 3, 24-25). 

4. Aşezarea Noului Aşezământ a fost anunţată chiar din 

5 5 5 

Vechiul Testament (Vezi la Ier. 31, 33). 

5. Noul Testament a învechit pe cel dintâi (Vechi) (Vezi 
Evrei 8, 13). 

6. Noul Testament a schimbat pe cel Vechi (Evrei 7, 12). 

7. Noul Testament a fost inaugurat prin sângele lui 
Hristos (Matei 27, 24-29). 

8. Noul Testament a desfiinţat jertfele Vechiului 
Testament prin jertfa unică a lui Hristos (Evrei 7, 27; 9, 25, 
28; 10, 10, 12 ş.a.). 

9. Noul Testament a desfiinţat jertfele Vechiului 
Testament, rânduiala mâncărurilor curate si necurate, sâmbetele 

si sărbătorile Vechiului Testament, precum si lunile noi (Col. 2, 
16, 17). 

10. Noul Testament a desfiinţat dreptatea cea din Legea 
Veche, deoarece prin aceasta nimeni nu a putut dobândi 
dreptatea cea adevărată (Rom. 10, 4, 5, 8). 

11. Desfiinţând îndreptarea cea prin faptele Legii Vechi, 
Noul Testament a adus adevărata îndreptare prin credinţa cea in 
Hristos Iisus (Rom. cap. 10). 

12. Noul Testament ne-a eliberat de sub poruncile cele 
nefolositoare ale Legii Vechi (Gal. 3,5). 

13. Noul Testament prin poruncile Evangheliei lui Hristos 
a şters zapisul ce ne era potrivnic (Col. 2, 14; Efes. 2, 14-15), 
pironindu-1 pe Cruce. 

14. Noul Testament prin Evanghelia sa descoperă 
dreptatea de la Dumnezeu, care vine din credinţă spre credinţă 
(Avac. 2, 4; Rom. 1, 17). 

15. Noul Testament a desfiinţat tăierea împrejur a Legii 
Vechi, înlocuind-o cu Botezul creştin (Col. 2, 13). 

Deci înţelege, omule, rătăcirea în care eşti, si nu mai 
susţine ca noi, creştinii, avem obligaţia de a tine in întregime 

, 5,5 ° 5 5 ° 

toate poruncile şi învăţăturile Vechiului Testament. 

Sectarul: Dar cum, Vechiul Testament este de acum de 
lepădat şi nu mai este bun la nimic? 

Preotul: Departe de a ne gândi la acest lucru. Dimpo- 
trivă, şi Vechiul Testament trebuie preţuit pentru următoarele 
motive: 

1. Este recunoscut ca inspirat de la Duhul Sfânt (II Petru 
1, 21); toată Scriptura este insuflată de Dumnezeu (II Tim. 3, 16). 

2. Prin Testamentul Nou noi nu desfiinţăm Legea 
Testamentului Vechi, ci o întărim (Rom. 3, 31). 

3. Scriptura Vechiului Testament poate să înţelepţească pe 
om spre mântuire prin credinţa cea în Hristos Iisus {li Tim. 
3, 15). 

4. Legea Vechiului Testament ne-a fost nouă învăţător 
spre Hristos, ca să ne îndreptăm prin credinţă (Gal. 3, 24-25). 

5. Legile morale ale Vechiului Testament (Decalogul) 
sunt potrivite tuturor popoarelor, din toate epocile şi corespund 
universalismului şi eternităţii creştinismului, care le-a primit şi 
le-a perfecţionat. 



Aşadar Testamentul Vechi trebuie a se bucura în cresti- 

nism de cinstea ce i se cuvine - pentru motivele arătate mai sus 
-, dar nu este obligatoriu a se ţine în întregime în creştinism, 
nici de a se preţui mai mult decât se cuvine în dauna sau 
defăimarea Noului Testament, care 1-a desăvârşit pe cel Vechi. 



Capitolul 41 



DESPRE 
SFÂNTA TRADIŢIE 



Sfânta Tradiţie este al doilea izvor al descoperirii 
dumnezeieşti si de aceea are aceeaşi autoritate ca si Sfânta 

Scriptură. Mântuitorul nostru Iisus Hristos n-a trimis pe sfinţii 
Săi apostoli să scrie, ci să propovăduiască Evanghelia la toate 
popoarele (Matei 28, 19-20; 10, 7; Marcu 16, 15; Luca 9, 2; 
10, 9; Rom. 10, 17-18 ş.a.). 

Sectarul: Care sunt mărturiile scripturistice ale ortodocşi- 
lor în legătură cu Sfânta Tradiţie, pe care o susţin aşa de mult? 

Preotul: Noi susţinem după adevăr cu toată tăria Sfânta 
Tradiţie pentru următoarele motive: 

1. De la Adam până la ieşirea israeliţilor din robia 
egipteană, patriarhii şi oamenii drepţi ai lui Dumnezeu nu s-au 
condus pe calea mântuirii după Sfânta Scriptură, ci numai prin 
predanie (Tradiţia Sfântă). 

2. Mântuitorul nostru Iisus Hristos nu a scris nici una din 
cele 27 cărţi canonice ale Noului Testament, ci numai a 

5 * 

predicat trei ani şi jumătate fără să fi scris ceva. 

3. Nici Apostolii - cei mai apropiaţi ucenici ai Săi - n-au 
fost trimişi să scrie, ci ca să răspândească cuvântul Evangheliei 
la toate popoarele prin viu grai (propovăduire) (Matei 28, 
19-20; Marcu 16, 15 ş.a.). 

4. Prin grai viu Mântuitorul a dat învăţăturile Sale 
apostolilor Săi şi tot prin grai viu le-a dat poruncă să înveţe pe 

alţii, zicând: Şi mergând, propovăduiţi, zicând: S-a apropiat 
împărăţia cerurilor (Matei 10, 7; Luca 9, 2; 10, 9 ş.a.). 

5. Credinţa vine prin predică auzită, iar predica este 
cuvântul lui Hristos (Rom. 10, 17). 

6. Sfânta Scriptură nu cuprinde decât o mică parte din 
învăţăturile sfinte şi nu toate câte a învăţat Domnul (Ioan 20, 30), 

7. Dacă s-ar fi scris toate lucrurile pe care le-a făcut 
Mântuitorul, nici în lumea aceasta toată n-ar fi încăput cărţile ce 
s-ar fi scris (Ioan 21, 25). 

8. Nici Evanghelistul Ioan nu a voit să scrie cu cerneala 
si cu condei multe lucruri, ci a voit să vorbească cu ucenicii săi 
gură către gură (II Ioan 1, 12; III Ioan 1, 13-14). Marele 
Apostol Petru doar puţin şi pe scurt şi-a scris învăţătura sa 
(I Petru 5, 12). De asemenea, unele din învăţăturile adresate 
păstoriţilor săi, Marele Apostol Pavel le-a scris numai pe scurt 
(Efes. 3, 3). 

9. Trei ani a predicat Marele Apostol Pavel în părţile 
Efesului fără a scrie ceva (Fapte 20, 31). Altădată acelaşi mare 
Apostol Pavel scrie asemenea Sfântului Ioan Evanghelistul: 
Celelalte (pricini) însă le voi răndui când voi veni (I Cor. 1 1 , 34). 

10. învăţăturile Sfintei Tradiţii au aceeaşi valoare ca si 

cele scrise în Sfânta Scriptură, ca unele ce provin din acelaşi 
izvor şi de la acelaşi învăţător: Iisus Hristos (II Tes. 2, 15). 

11. Marele Apostol Pavel învaţă pe ucenicul său Timotei 
să păzească ceea ce i s-a încredinţat prin viu grai şi cele ce a 
învăţat de la el (I Tim. 6, 20; II Tim. 3, 14). 

12. Iarăşi, Marele Apostol Pavel sfătuieşte pe ucenicul 
său Timotei astfel: Şi cele ce ai auzit de la mine, cu mulţi 
martori de faţă, acestea le încredinţează (prin viu grai) la 
oameni credincioşi, care vor fi destoinici să înveţe şi pe alţii 
(vezi II Tim. 2, 2). Auzi? Să înveţe şi pe alţii, nu să le scrie şi 
la alţii. 

13. însăşi Sfânta Scriptură este scrisă pe temeiul Sfintei 
Tradiţii, deoarece, după cum mai înainte de a se scrie primele 
cărţi ale Vechiului Testament de către Moise, lumea s-a 
povăţuit la cunoaşterea lui Dumnezeu şi la calea mântuirii 
numai prin Sfânta Tradiţie, tot astfel, mai înainte de a se scrie 
cărţile Noului Testament, Sfânta Tradiţie a fost dreptarul după 
care s-a călăuzit pe calea mântuirii. Au trecut între 10 şi 70 de 



ani de la învierea şi înălţarea Domnului şi până la scrierea 
cărţilor biblice ale Noului Testament, şi în tot acest timp 
Apostolii predicau, lumea se încreştina, iar credinţa era tare, 
inima şi sufletele celor ce crezuseră fiind una (Fapte 4, 32). 

14. De multe ori, autorii sfinţi ai Sfintei Scripturi citează 
mărturii care vin direct din Sfânta Tradiţie (vezi Fapte 20, 35; 
II Tim. 3, 8; Iuda 5, 9, 14-15 ş.a.). 

15. Pe lângă aceste mărturii biblice care arată valoarea 
Sfintei Tradiţii, mai avem multe mărturii importante cuprinse în: 

a. literatura patristică; 

b. practica veche a Bisericii; 

c. chiar vechii eretici, iviţi încă de la începuturile Biseri- 
cii, pentru a-şi susţine părerile, argumentau din Tradiţia apos- 
tolică, socotind-o şi ei la fel de autoritară ca Sfânta Scriptură. 

16. Importanţa şi folosul Sfintei Tradiţii provin din 
raportul strâns ce există între aceasta şi Sfânta Scriptură. 

17. Amândouă cuprind în ele Sfânta descoperire şi sunt 
pentru noi izvoare ale acesteia. 

18. Este cu neputinţă de a se contrazice între ele Sfânta 
Scriptură şi Sfânta Tradiţie. 

19. Este cu neputinţă să nu existe între ele raporturi de 
reciprocitate. 

20. Sfânta Scriptură numai în Sfânta Tradiţie are mărturie 
sigură pentru canonul cărţilor ei. 

Sectarul: Dar ce nevoie avem noi de Sfânta Tradiţie, dacă 
în Sfânta Scriptură s-au scris toate cu de-amănuntul de la înce- 
put, fiind încredinţarea desăvârşită despre temeinicia învăţături- 
lor creştine (Luca 1, 3-4), şi dacă acelaşi evanghelist a scris: 
...toate cele ce a început Iisus a face şi a învăţa (Fapte 1, 1)? 

Preotul: Nu este deloc adevărat ceea ce înţelegeţi voi, 
sectarii, prin aceste texte ale Sfintei Scripturi, şi iată pentru ce: 

a. Sfântul Apostol şi Evanghelist Luca se referă aici 
numai la Evanghelia pe care a scris-o el şi nu la toată Sfânta 
Scriptură. Iar din tâlcuirea voastră, sectarilor, ar rezulta că 
Evanghelia scrisă de Sfântul Apostol şi Evanghelist Luca ne 
este şi singură de ajuns, căci ar cuprinde toată învăţătura 
creştină, iar celelalte Evanghelii şi cărţi biblice ar fi de prisos. 
Asa ceva însă nici voi nu admiteti si atunci, iată, vă contraziceţi 
singuri; 

b. Apostolul Luca zice: cele ce a început Iisus aface şi a 
învăţa, iar nu „toate ce s-au scris"; 

c. Mântuitorul nostru Iisus Hristos a făcut de faţă cu 
ucenicii Săi si alte multe minuni, care nu s-au scris în cartea 
aceasta (Sfânta Evanghelie) (Ioan 20, 30); 

d. dacă s-ar fi scris cu de-amănuntul toate lucrurile pe 
care le-a făcut Mântuitorul, nici în lumea aceasta toată n-ar fi 
putut să încapă cărţile ce s-ar fi scris (Ioan 21, 25). 

Sectarul: Dacă cineva citeşte şi cunoaşte Sfânta Scriptura 
este de ajuns spre mântuirea lui şi nu mai are nici o nevoie do 
Sfânta Tradiţie, care este o învăţătură si o poruncă omeneasca 
(II Tim. 3, 15; Matei 15, 3, 6, 9;' Mărcii 7, 13). 

Preotul: Rea înţelegere ai dumneata şi în această privinţă 
şi iată pentru ce: Sfânta Scriptură prin citatul adus de dumneata 
aici (Matei 15, 3, 6, 9) nu înlătură Sfânta Tradiţie, ci numai 
datinile si învăţăturile omeneşti, în special cele ce se referă la 
„corban'-ul iudeilor. Vezi contextul: Matei 15, 1-20 sau 
Marcu 7, 11. Iar citatul II Tim. 3, 15-16 se referă la 
Testamentul Vechi, căci cel Nou nu era încă scris la acea dată. 

Dacă ar fi după sucita dumitale înţelegere ar trebui ca nici 
Testamentul Nou - care abia de atunci urma să se scrie - să nu 
mai fie primit de acum înainte, fiindcă este de ajuns cel Vechi. 

Sectarul: Tradiţia pe care o susţineţi voi, ortodocşii, a 
fost schimbată în decursul vremii. 

Preotul: Nu-i de crezare nicidecum cuvântul tău, omule 
rătăcit de la adevăr, deoarece noi ştim din istoria sfântă că 
primii creştini erau aprigi în zelul lor de a păstra cu sfinţenie 
curăţenia învăţăturilor din Sfânta Tradiţie. Iată mărturia marelui 
Apostol Pavel în această privinţă: Fraţilor, vă laud că în toate 
vă aduceţi aminte de mine si tineti predaniile cum vi le-am dat 
(ICor. 11,2). 



Capitolul 42 

DESPRE 
CULTUL SFINŢILOR SI AL ÎNGERILOR 



Sectarul: Pentru ce voi, ortodocşii, vă închinaţi la îngeri 
şi la sfinţi şi îi puneţi pe ei mijlocitori mântuirii voastre? Voi nu 
auziţi pe apostolul care zice: Unul este Dumnezeu, Unul este şi 
Mijlocitorul între Dumnezeu şi oameni: omul Hristos Iisus 
(I Tim. 2, 5)? 

Preotul: Ţi-am arătat pe larg în cele de mai înainte despre 
acest lucru cu trimiteri din Sfânta Scriptură. Dar pentru a te 
lămuri mai bine despre acest adevăr, îţi mai spun şi cele ce 
urmează: Noi cinstim pe îngeri şi pe sfinţii lui Dumnezeu şi îi 
punem mijlocitori - prin rugăciunile lor către Dumnezeu - spre 
mântuirea noastră subiectivă (nu obiectivă), pentru următoarele 
pricini: 

1. Cel ce primeşte pe sfinţi, primeşte pe Hristos şi pe 
Cel ce L-a trimis pe El (Matei 10, 40-41). 

2. Sfinţii sunt „prieteni" ai lui Dumnezeu (Ioan 15, 14). 

3. Sfinţii sunt „casnici" ai lui Dumnezeu (Efes. 2, 19). 

4. Sfinţii sunt slăviţi de Dumnezeu după moarte cu slavă 
în ceruri (Ierusalimul ceresc) (Luca 20, 36). 

5. Sfinţii vor judeca lumea (I Cor. 6, 2; Matei 19, 28). 

6. Sfinţii încă din viata de aici sunt înzestraţi de 

5 5 1 

Dumnezeu cu diferite daruri şi sunt puternici înaintea lui 
Dumnezeu (Fac. 20, 7; Iov 42, 8; Iacov 5, 16). 

7. Sfinţii au putere de la Dumnezeu de a pedepsi pe cei 
răi (Fapte 5, 1-12). 

8. Sfinţii au putere de la Dumnezeu de a vindeca 
bolnavii (Fapte 9, 32-42). 

9. Sfinţii au putere de la Dumnezeu de a învia morţii 
(Fapte 20, 9-12). 

10. Dumnezeu spune toate sfinţilor Săi (Ioan 15, 15). 

11. Sfinţii după moarte sunt membri ai împărăţiei Iul 
Dumnezeu (Matei 22, 32; Marcu 12, 26-27; Luca 20, '37-3K, 
Efes. 1, 23; 4, 4; 5, 30). 

12. Sfinţii se îngrijesc si se roagă pentru oameni (Ies. 32, 
31-32; Apoc. 5, 8; 8, 3-4; Zah. 1, 12, 17; Filip. 1, 4). 

13. Sfinţii şi îngerii ajută credincioşilor (Tob. 5,4). 

14. Sfinţii fac minuni mari (Ies. 7, 10-12; Evrei II, 
29-35; Luca?, 1-6). 

15. Sfinţii şi îngerii Domnului duc rugăciunile şi faptele 
noastre cele bune înaintea lui Dumnezeu (Tob. 12,' 12-13; 
Apoc. 4, 10-11; 5, 8, 14). 

16. Sfinţii compătimesc cu credincioşii în vreme de 
necazuri şi încercări (I Cor. 12,25-26). 

17. Sfinţii se roagă pentru noi (Filip. 1, 3-4; I Tes. 1, 
2-3; II Tes. 1, 11; Efes. 1, 16-18; 3, 14-21; II Cor. 13, 9; II 
Tim. 1, 3) ş.a. 

18. Sfinţii în cer duc viată conştientă, că Dumnezeu este 
Dumnezeul celor vii şi al celor morţi (Marcu 12, 27). 

19. Sfinţii în cer au posibilitatea de a mijloci la Dumnezeu 
pentru oameni şi de a contribui la mântuirea noastră (Apoc. 5, 
8; Iacov 5, 16).' 

20. Avem datoria să-i rugăm pe sfinţi să ne ajute, căci si 
bogatul nemilostiv 1-a rugat pe Avraam, deşi n-a putut să fie 
miluit în viaţa de dincolo (Luca 16, 19-30). 

21. Avem datoria de a-i cinsti (Fapte 16, 29). 

22. Avem datoria de a-i ferici pe sfinţi (Iacov 5, 11). 

23. Avem datoria de a-i iubi şi de a-i respecta (Fac. 20, 7). 

24. Avem datoria să-i chemăm în rugăciune (Fac. 20, 7; 
Iov 42, 10; Efes. 6, 18). 

25. Avem datoria să venerăm pe sfinţi (II Regi 14, 4; 
III Regi 1, 23; IV Regi 2, 15). 

26. Avem datoria să le urmăm credinţa (Evrei 13, 3, 7; 
12, 1-2; Rom. 4, 12; Filip. 3, 17 ş.a.). 

27. La fel trebuie să cinstim şi pe sfinţii îngeri şi să ne 
rugăm către ei, căci ei sunt slugile lui Dumnezeu trimise spre a 
ne mijloci nouă mântuirea sufletului (Ps. 90, 11; 102, 21; 103, 
5; Luca 16, 22; Evrei 1, 7, 14). 

28. Sfinţii îngeri trebuie cinstiţi deoarece ei vin în ajutorul 
nostru (Iosua 5, 13-15; Jud. 13, \0j. 



29. îngerii lui Dumnezeu sunt puternici (Ps. 102, 20; 
II Petru 2, 11; Iuda 5, 9). 

30. Sfinţii îngeri cercetează şi ajută celor aflaţi în necazuri 
(Fac. 16, 7 ş.a.). 

Sectarul: Voi, ortodocşii, vă înşelaţi aşteptând mântuirea 
de la sfinţi, deoarece numai Iisus Hristos este Mijlocitorul 
mântuirii noastre de păcate, după cum este scris: Dacă va 
păcătui cineva, avem Mijlocitor către Tatăl, pe Iisus Hristos cel 
drept (I Ioan 2, 1). 

Preotul: Cu adevărat numai Unul este Mijlocitorul mân- 
tuirii noastre obiective: Iisus Hristos. Dar noi la mântuirea 
noastră subiectivă chemăm în ajutor pe sfinţii şi pe îngerii lui 
Dumnezeu pentru motivele mai sus arătate, de a mijloci şi a se 
ruga lui Dumnezeu pentru noi, deoarece ei au această sfântă 
misiune de a duce rugăciunile noastre la Dumnezeu (Apoc. 4, 
10-11; 5, 8, 14; Iacov 5, 16 ş.a.). 

Sectarul: Noi vedem din Sfânta Scriptură că sfinţii şi 
îngerii resping închinarea de la oameni spre a nu ştirbi cinstea 
cuvenită lui Dumnezeu, Căruia singur I se cuvine închinare. 
Astfel se vede la Fapte 10, 25-26, că Apostolul Petru opreşte 
pe sutaşul Cornelie de a i se închina; la fel procedează şi Pavel 
cu Varnava faţă de locuitorii din Listra (Fapte 14, 13-15). De 
asemenea nici îngerul de la Apocalipsă nu îngăduie lui Ioan de 
a i se închina (Apoc. 19, 10; 22, 8-9). 

Preotul: Nu întotdeauna sfinţii opresc pe oameni de a li 
se închina, ci numai atunci când cineva i-ar socoti pe ei ca zei - 
cum a fost cazul cu Petru (Fapte 10, 25-26) sau cel cu Pavel şi 
Varnava (Fapte 14, 13-15). însă în alte cazuri când noi îi 
cinstim pe sfinţi şi pe îngeri, ei ne ascultă şi ne ajută. îngerul de 
la Apocalipsă nu a primit închinare de la Sfântul Ioan 
Evanghelistul, deoarece în misiunea în care se găsea erau egali, 
adică împreună-slujitori lui Dumnezeu (Apoc. 19, 10); căci şi 
Evanghelistul Ioan era atunci „în duh" (1, 10), adică în stare 
îngerească, având şi el, ca şi îngerul, „duhul proorociei", care 
constă în a mărturisi pe Iisus. Dar noi vedem că atât îngerii, cât 
şi sfinţii, primesc închinarea din partea oamenilor, ca de exem- 
plu: 

1. Arhanghelul Mihail primeşte închinăciune de la Isus a 
lui Navi (Iosua 5, 14-15). 

2. îngerul Domnului a primit închinare de la Manoe şi de 
la femeia lui (Jud. 13,18-21). 

3. Sfântul Prooroc Ilie a primit închinare de la Obadia 
(III Regi 18, 7). 

4. Sfântul Prooroc Elisei a primit închinarea de la feciorii 
proorocilor din Ierihon (II Regi 2, 15). 

Mântuitorul ne-a îndemnat de a cinsti pe sfinţi, zicând: 
Cine primeşte prooroc în nume de prooroc, plată de prooroc va 
lua (Matei 'lO, 41-42). 

A se vedea mai pe larg tratate toate aceste lucruri în 
capitolul 5 al lucrării. 



Capitolul 43 

DESPRE 
PREACINSTIREA FECIOAREI MĂRIA 



Sectarul: Voi, ortodocşii, faceţi încă o mare greşeală 
când daţi prea multă cinste Fecioarei Măria. Aş vrea să ştiu 
care sunt temeiurile voastre din Sfânta Scriptură în această 
privinţă. 

Preotul: Noi, creştinii ortodocşi din Biserica dreptmări- 
toare a lui Hristos, cinstim mai presus decât toţi sfinţii şi îngerii 
pe Preasfânta Născătoare de Dumnezeu şi Pururea Fecioara 
Măria pentru următoarele motive prea bine întemeiate pe 
mărturiile Sfintei Scripturi şi anume: 

1. Dumnezeu a vestit încă de la începutul lumii că prin ea 
se va zdrobi capul şarpelui (diavolului) (Fac. 3, 15). 

2. Dumnezeiescul Prooroc David a văzut-o pe ea prin 
Duhul Sfânt ca împărăteasă stând de-a dreapta lui Dumnezeu, 
îmbrăcată în haină aurită şi prea înfrumuseţată (Ps. 44, 10-11). 

3. Acelaşi Sfânt Prooroc şi strămoş al ei a arătat prin 
Duhul Sfânt că numele ei se va păstra din neam în neam şi 
popoarele o vor lăuda pe ea în veacul veacului (Ps. 44, 21). 



4. Marele Prooroc al lui Dumnezeu Isaia a proorocit că ea 
va naşte pe Emanuel-Dumnezeu întru feciorie (Isaia 7, 14). 

5. Despre fecioria ei a proorocit şi marele Prooroc al lui 
Dumnezeu, Iezechiel, arătând că şi după naştere va rămâne 
fecioară (Iez. 44, 1-3). 

6. Ei i s-a închinat Arhanghelul Gavriil la Bunavestire şi 
a numit-o pe ea plină de har si binecuvântată între femei (Luca 
1,28). 

7. Ei i s-a închinat Sfânta Elisabeta, maica Sfântului Ioan 
Botezătorul, şi a numit-o pe ea binecuvântată între femei şi 
Maica Domnului (Luca 1, 40-43). 

8. Mulţimea norodului a fericit pântecele ei care a purtat 
pe Mântuitorul lumii (Luca 11, 27-28). 

9. Mântuitorul nostru Iisus Hristos o asculta pe ea, când 
avea vreo cerere către El (Ioan 2, 3-10). 

10. Mântuitorul nostru Iisus Hristos s-a îngrijit de soarta 
sa chiar când era răstignit pe Cruce, încredinţând-o pe ea spre 
îngrijire celui mai iubit ucenic al Său (Ioan 19, 26-27). 

11. însăşi ea prin Duhul Sfânt a proorocit că de acum o 
vor ferici toate neamurile, pentru că i-a făcut ei mărire Cel 
Puternic (Luca 1, 48-49). 

12. Numele ei, «Măria», se tâlcuieşte - după înţelesul său 
în limba ebraică - «Doamnă», «Stăpână» sau «cea aleasă». 

13. La zămislirea ei Duhul Sfânt a venit peste dânsa şi 
puterea Celui Preaînalt a umbrit-o pe ea (Luca 1, 34-35). 

14. Ea a născut pe Fiul lui Dumnezeu (Luca 1, 34-35). 

15. Mântuitorul nostru Iisus Hristos s-a supus ei ca unei 
mame prea scumpe (Luca 2, 51). 

16. Biserica lui Hristos cea dreptmăritoare, care se 
compune din atâtea sute de milioane de credincioşi, o 
mărturiseşte pe ea a fi mai cinstită decât heruvimii şi mai slăvită 
fără de asemănare decât serafimii (Vezi Axionul Maicii 
Domnului), încă din primele veacuri creştine. 

Să se vadă mai pe larg despre Maica Domnului la 
capitolul 6 al acestei lucrări, unde se explică pe larg şi despre 
„fraţii" Domnului, cine au fost si ai cui fii erau. 

Capitolul 44 

DESPRE 
CINSTIREA SFINTELOR MOAŞTE 



Sectarul: Pentru care pricină voi, ortodocşii, vă închinaţi 
la moaştele sfinţilor, sau mai bine-zis la oasele morţilor, căci 

5 5 ' 5 ' 

Sfânta Scriptură opreşte nu numai de a se închina cineva la 
trupurile morţilor, dar nici măcar a se atinge de ele, hotărând 
că cel ce le va atinge, şapte zile va fi necurat (Num. 19, 11-13; 
Lev. 21, 10-11)? 

Preotul: Noi, creştinii ortodocşi, cinstim si ne închinăm 
sfintelor moaşte ale sfinţilor pe temeiul următoarelor mărturii 
ale Sfintei Scripturi: 

1. Şi în Vechiul Testament trupurilor celor drepţi şi sfinţi 
li se dădea deosebită cinste (Vezi: Fac. 50, 1-14; Ies. 13, 19; 
IV Regi 23, 18; Sir. 49, 11 s.a.). 

2. Trupurile sfinţilor sunt biserici si lăcaşuri ale Duhului 
Sfânt (I Cor. 3, 16-17)'. 

3. Dumnezeu se proslăveşte şi în trupul şi în sufletul celor 
sfinţi, care sunt ale lui Dumnezeu (I Cor. 6, 19-20). 

4. Trupurile celor sfinţi sunt vase de cinste ale lui Dum- 
nezeu, sfinţite, potrivite pentru tot lucrul bun (II Tim. 2, 21). 

5. Trupurile unor sfinţi, după moarte, sunt înzestrate de 
Dumnezeu cu puteri minunate, precum: fac minuni, vindecă 
boli, nu putrezesc, răspândesc bună mireasmă s.a. (Matei 27, 
52-53). 

6. Trupurile sfinţilor, uneori, încă fiind ei în viaţă, făceau 
minuni (Fapte 19, 11-12; 5, 15). 

7. Trupul Sfântului Prooroc Elisei, la un an de zile după 
moartea sa, a înviat un mort (IV Regi 13, 20-21; Sir. 48, 14-15). 

8. în Testamentul Nou, trupurile creştinilor morţi nu mai 
sunt spurcate, căci ele sunt biserici si lăcaşuri ale Duhului Sfânt 
(I Cor. 6, 19-20; 3, 16-17 s.a.). 



9. în multe biserici creştine si azi se găsesc sfinte moaşte 

ale sfinţilor, care se păstrează neputrezite de sute sau chiar mii 
de ani şi prin care Dumnezeu lucrează nenumărate minuni cu 
cei credincioşi. 

10. Practica Bisericii - de la început şi până azi - a 
păstrat această tradiţie sfântă de a ne închina la sfintele moaşte 
ale sfinţilor. (Vezi în legătură cu această practică a Bisericii mai 
pe larg la capitolul 7 al lucrării). 

11. Şi îngerii cinstesc trupurile oamenilor sfinţi (Iuda 5, 9). 

12. Chiar şi hainele oamenilor sfinţi - care au acoperit 
trupurile lor - au făcut minuni, cum au fost, de pildă, cojocul 
lui Ilie Proorocul (IV Regi 2, 14) sau mahramele Apostolului 
Pavel (Fapte 19, 11-13). 



Capitolul 45 

DESPRE 
CULTUL SFINTELOR ICOANE 



Sectarul: Pentru care pricină voi, creştinii ortodocşi, vă 
închinaţi la icoane? Oare nu vă daţi seama că închinarea la 
icoane este idolatrie, deoarece ele sunt făcute de mâini omeneşti 

' 5 

şi Dumnezeu opreşte cu mare stricteţe a se închina cineva la 
lucruri făcute de mâini omeneşti (leş. 20, 4-5; Deut. 5, 6-9; 4, 
15-19 s.a.)? Care vă sunt vouă mărturiile din Sfânta Scriptură 
relativ la închinarea icoanelor? 

Preotul: Nicidecum nu este asa cum cugetaţi voi, 
rătăciţilor sectari, că închinarea la sfintele icoane ar fi idolatrie, 
şi că este oprită de Dumnezeu prin porunca I şi a Ii-a din Lege. 
învăţătura Bisericii dreptmăritoare a lui Hristos a avut de la 
începutul ei şi până azi cultul sfintelor icoane, bazându-se pe 
următoarele temeiuri ale Sfintei Scripturi şi ale Sfintei Tradiţii: 

1. Adam a fost făcut după chipul şi asemănarea lui 
Dumnezeu (Fac. 1, 26-27). 



470 



ÎNDRUMĂTOR BIBLIC 



2. Iisus Hristos, ca om, este chipul lui Dumnezeu 
(II Cor. 4, 4; Col. 1, 15). 

3. Iisus Hristos este „chipul fiinţei lui Dumnezeu" 

(Evrei 1,3). 

4. In Iisus Hristos, Dumnezeu S-a arătat în Trup (I Tim. 
3, 16) şi cu chip de om (Filip. 2, 7-8). 

5. Sfântul Duh S-a arătat la Iordan în chip de porumbel 
(Matei 3, 16-23). 

6. Sfântul Duh la Sfânta Cincizecime S-a arătat în chip 
de limbi ca de foc (Fapte 2, 3). Şi toate acestea sunt chipuri 
fără să fie idolatrie. 

7. In Testamentul Vechi icoanele au fost făcute chiar cu 
porunca lui Dumnezeu (vezi leş. 25, 18-22; 26, 31 ş.a.). 

8. Dumnezeu însuşi - Care a poruncit categoric prin 
porunca I a Decalogului a nu ne închina la idoli - a poruncit a 
se face chipurile de heruvimi, ceea ce înseamnă că aceşti 
heruvimi lucraţi de mână de om sunt icoane si nu idoli. 

9. Aceste icoane ale Vechiului Testament se chemau 
„heruvimii slavei" (Evrei 9, 5). 

10. Perdelele, covoarele si alte obiecte din biserica veche 
au fost făcute cu chipuri de heruvimi, la porunca lui Dumnezeu 
(leş. 36, 8 si 37, 7-9; II Parai. 3, 10-14; III Regi 6, 23-28). 

11. înaintea icoanelor din Vechiul Testament se aduceau 
jertfe (III Regi 3, 15). 

12. înaintea acestor icoane ale heruvimilor se cântau lui 
Dumnezeu cântări de laudă şi de preamărire (Ps. 137, 1). 

13. înaintea icoanelor din Vechiul Testament se aprindeau 
candele, preoţii le tămâiau cu mare cinste, după porunca lui 
Dumnezeu si iudeii le venerau si se închinau la ele (vezi Ies. 
30, 1, 6-8; 27, 20-21, Iosua 7, 6*). 

14. Cinstirea acestor chipuri de heruvimi - ce erau în 
templu - niciodată nu a fost dezaprobată de Hristos sau de 
Sfinţii Apostoli. 

15. Atât Mântuitorul cât şi Sfinţii Apostoli au cinstit şi 
s-au închinat în templu înaintea acestor chipuri făcute de mâini 
omeneşti (Marcu 11,7; Fapte 24, 11 ş.a.). 

16. în Testamentul Nou închinarea la idoli este oprită cu 
anatema, iar închinarea la sfintele icoane nicidecum, nefiind 
totuna icoana cu idolul; idolii se socoteau a fi zei sau dumnezei, 



pe când icoana, este numai o închipuire, a cărei cinste trece la 
chipul cel dintâi, adică la cel zugrăvit pe ea: fie a lui 
Dumnezeu, fie al Maicii Domnului sau al vreunui sfânt. 

17. Istoria Sfintei Tradiţii şi practica de totdeauna a 
Bisericii, arată că de la începutul Bisericii şi până azi, sfintele 
icoane au fost cinstite si venerate. 

Vezi pe larg despre sfintele icoane şi închinarea la ele în 
capitolul 8 al acestei lucrări. 

Capitolul 46 

DESPRE 
VENERAREA SFINTEI CRUCI 



Sectarul: Care vă sunt vouă, ortodocşilor, temeiurile 
scripturistice de a vă închina la cruce, de vreme ce Crucea este 
un lucru blestemat, după cum este scris: Blestemat este tot cel 
spânzurat pe lemn (Deut. 21, 23; Gal. 3, 13 ş.a.)? 

Preotul: Mai înainte se cuvine nouă a zice: Cuvântul 
crucii pentru cei ce pier, este nebunie; iar pentru noi, cei ce ne 
mântuim, este puterea lui Dumnezeu (I Cor. 1, 18). 

Voi, sectarii, care nu vă închinaţi Sfintei Cruci si nu o 
cinstiţi pe ea, sunteţi duşmani ai Crucii lui Hristos (Filip. 3, 
18-19). Iar fiindcă întrebi despre mărturiile scripturistice relativ 
la închinarea şi cinstirea Sfintei Cruci, ascultă după cum 
urmează: 

1. Crucea a fost prefigurată încă înainte de Legea Veche, 
când patriarhul Iacov a binecuvântat pe fiii lui Iosif cu mâinile 
sale aşezate în chipul Crucii (Fac. 48, 13-15). 

2. Iarăşi Crucea a fost prefigurată prin şarpele de aramă 
spânzurat pe lemn, care izbăvea de primejdia morţii pe cei ce 
priveau la el (Num. 21, 8-9), după cum adevereşte acest lucru 
Sfânta Evanghelie (Ioan 3, 14-15). 

3. Crucea ca mijloc de mântuire a fost prefigurată şi de 
mâinile întinse ale lui Moise, ce au alcătuit împreună cu trupul 

său semnul crucii, prin care israelitii au biruit în lupta cu 
Amalec (leş. 17, 11-13). 

4. Crucea este altarul cel preasfânt pe care S-a jertfit 
Hristos (Evrei 9, 28). 

5. Crucea este steagul lui Hristos - cel prezis de Sfântul 
Prooroc Isaia -, care s-a ridicat peste neamuri (Isaia 62, 10). 

6. Crucea s-a sfinţit ca jertfelnic cu preascump sângele 
lui Hristos, Care S-a jertfit pe ea; acest altar al Sfintei Cruci 
este preasfânt şi tot ce se atinge de el se sfinţeşte (leş. 29, 37). 

7. Crucea este mijlocitoarea măririi lui Hristos, căci 
numai în urma morţii Sale pe Cruce a fost preaînălţat (Filip. 2, 
8-9). Prin moartea de Cruce Hristos a intrat întru slava Sa 
(Luca 24, 26), căci numai prin Cruce Hristos S-a preaslăvit 
(Ioan 17, 1). 

8. Crucea este armă prin care noi am câştigat mântuirea 
(Ioan 12, 32-33; I Petru 2, 24 ş.a.). 

9. Prin Cruce s-a înlăturat vrăjmăşia dintre oameni 
(Efes. 2, 16; Col. 1, 19-20 ş.a.). 

10. Crucea este pecetea lui Dumnezeu prefigurată prin 
însemnarea literei „T" (tau) pe frunţile celor aleşi ai lui 
Dumnezeu spre a scăpa de pierzare (Iez. 9, 4-6; Apoc. 7, 2-3). 

11. Crucea este emblema biruinţei si semnul lui Hristos. 
Acest semn se va arăta pe norii cerului înaintea venirii a doua a 
Domnului care va fi cu putere şi cu slavă multă (Matei 24, 30). 

12. Apostolul Pavel zice: Iar mie, să nu-mi fie a mă 
lăuda, decât numai în Crucea Domnului nostru Iisus Hristos, 

prin care lumea este răstignită pentru mine, si eu pentru lume 
(Gal. 6, 14). 

Aşadar, să se ştie că cuvântul Cruce are înţeles îndoit: 

a. - Crucea spirituală (suferinţa); 

b. - Crucea materială, pe care S-a jertfit Mântuitorul 
nostru şi a sfinţit-o cu Preascump Sângele Său. 

Pe amândouă aceste Cruci le-a purtat Mântuitorul nostru 
Iisus Hristos: crucea suferinţelor în suflet, răbdând până la 
moarte, iar crucea cea materială, pe umerii Săi până la Golgota. 

Tot asa se cuvine fiecărui credincios a urma lui Hristos si 
a duce crucea suferinţelor în suflet până la moarte, iar Crucea 
lui Hristos cea materială a o cinsti si a i se închina ca unui semn 
al Fiului Omului si ca unui altar sfinţit cu Sângele lui Hristos. 



Îndoit este omul, îndoită cruce i se cade a purta, 
asemenea Mântuitorului nostru Iisus Hristos. Cine însă cinsteşte 
numai crucea spirituală, iar pe cea materială o defăima, nu este 
un următor al Crucii lui Hristos, ci un vrăjmaş al Crucii lui 
Hristos (Filip. 3, 18) şi un eretic. 

Despre închinarea la Sfânta Cruce şi despre semnul 
Sfintei Cruci vezi pe larg la capitolul 9 si 10 din această carte. 



Capitolul 47 

DESPRE RUGĂCIUNILE 
PENTRU CEI RĂPOSAŢI 



Sectarul: Care vă sunt vouă, ortodocşilor, mărturiile de 
bază din Sfânta Scriptură în legătură cu pomenirea morţilor, şi 
de ce faceţi atâtea slujbe şi jertfe pentru sufletele morţilor? 

Preotul: Rugăciunea pentru cei morţi în Biserica lui 
Hristos cea dreptmăritoare are mai multe temeiuri biblice, 

precum urmează: 

1. Păcatele oamenilor - afară de cele de moarte si cele 
împotriva Duhului Sfânt - se pot ierta de Dumnezeu şi în 
veacul viitor (Matei 12, 31-32; Isaia 1, 18; 22, 14; Marcu 3, 
29; Luca 7, 47; II Mac. 12, 43). 

2. Trupul se întoarce în pământ, precum a fost, iar 
sufletul se întoarce la Dumnezeu, care 1-a dat (Eccl. 12, 7; Iov 
34, 14-15; Ps. 103, 30 ş.a.). 

3. Dumnezeu, la Care se întoarce sufletul nostru după 
moarte, este preamilostiv şi preaputernic. El poate să arunce 
sufletul în gheena (Matei 10, 28), dar poate şi să scoată 
sufletele din gheena (I Regi 2, 6; Tob. 13, 2; Intel. 16, 13 ş.a.). 

4. Morţii doar cu trupul sunt morţi, însă sufletele lor 
trăiesc mai departe după moarte şi sunt deplin conştiente (vezi 
Luca 16, 22-31; Apoc. 4, 10-11; 5, 8-14 ş.a.). 

5. Cei morţi în Hristos fac parte împreună cu cei vii din 
aceeaşi Biserică a lui Hristos (Rom. 14, 7-9; Efes. 1, 9-10). 



474 



475 



6. Avem porunca de a ne ruga pentru toţi oamenii, deci 
şi pentru cei morţi (I Tim. 2, 1; Efes. 6, 18-19)'. 

7. Iubirea, care reprezintă virtutea de legătură între 
membrii Bisericii lui Hristos, nu trebuie să înceteze niciodată 
(Matei 25, 35, 36, 42, 43, 46; Luca 16, 27, 28, 30; I Cor. 13, 
13; I Petru 4, 8). 

8. Deja în Legea Veche se făcea rugăciune şi se aduceau 
jertfe pentru sufletele morţilor (II Mac. 12, 42-46; Baruh 3, 4-5). 

9. învăţătura despre datoria celor vii de a se ruga pentru 
cei morţi spre a fi iertaţi si mântuiţi a existat în Biserica lui 
Hristos de la început, după cum dovedesc Liturghiile vechi, a 
Sfântului Iacov, a Sfântului Vasile cel Mare si a Sfântului Ioan 
Hrisostom, care au în cuprinsul lor rugăciuni pentru morţi. 

Apoi literatura patristică aduce de asemenea numeroase 

mărturii în acest sens. Astfel, Tertulian ( 240 d.Hr.) scrie: 

„Noi facem rugăciuni pentru cei morţi în fiecare an în ziua 

morţii lor". Sfântul Chirii al Ierusalimului ( 386 d.Hr.) spune: 

„Noi ne rugăm pentru Sfinţii Părinţi Episcopi adormiţi, şi în 

general pentru toţi cei mutaţi mai înainte de noi, crezând că le 

este foarte de folos sufletelor pentru care se face rugăciunea 

atunci când stă înainte jertfa cea sfântă şi înfricoşată" (Cateh. 5, 

Mistag. n. 9). Sf. Ioan Hrisostom (4 7 d.Hr.) spune: „Nu în 

zadar s-a rânduit prin apostoli ca să se facă înaintea 

înfricoşatelor Taine pomenirea celor morţi. Ei au ştiut că din ea 

rezultă mare folos, mare binefacere pentru morţi" (Omilia a IV-a 

la Ep. către Filip. n. 4). 

10. Sfânta Scriptură dă si următorul îndemn: Dărnicia ta 
să atingă pe toţi cei în viaţa şi chiar morţilor fă-le parte de 
dărnicia ta (Sir. 7, 35). 

Despre pomenirea morţilor, cât şi despre simboluri şi 
rituri, vezi mai pe larg la capitolele 11 şi 12 ale acestei cărţi. 



Capitolul 48 



DESPRE POST 



Sectarul: Pentru care pricină voi, ortodocşii, ţineţi cu 
atâta tărie la post? Care sunt mărturiile din Sfânta Scriptură pe 
care voi vă bazaţi în legătură cu ţinerea posturilor? 

Preotul: Prea multe mărturii biblice avem noi, ortodocşii, 
în legătură cu ţinerea postului şi cu folosul cel mare pe care îl 
aduce el neamului omenesc. Din prea multele mărturii 
scripturistice despre post, iată câteva: 

1. Postul este cea mai veche poruncă dată de Dumnezeu 
omului, căci, încă în rai fiind strămoşii noştri Adam si Eva, li 
s-a poruncit să postească (Fac. 2, 16-17; 3,6, 11, 17). 

2. Moise Proorocul a postit de două ori câte patruzeci de 
zile (leş. 34, 28; Deut. 9, 9, 18). 

3. Ilie Proorocul a postit patruzeci de zile (III Regi 19, 
8). Sfântul Prooroc Daniel a postit trei săptămâni (Dan. 9, 3; 
10, 3). 

4. Sfântul Prooroc David a postit şi s-a rugat în toată 
viaţa sa, după ce a greşit lui Dumnezeu (II Regi 1, 11-12; 12, 
16; Ps. 68, 12; 108, 23). 

5. Ezdra şi Neemia au postit (I Ezdra 10, 6; Neem. 1, 
4). Estera de asemenea a postit (Est. 4, 16). 

6. Sfântul Ioan Botezătorul şi ucenicii săi pururea 
posteau (Matei 9, 14; Marcu 2, 18; Luca 5, 33). 

7. Ana proorocită petrecea în post si rugăciune (Luca 
2, 37). 

8. Sfântul Prooroc Ioil învaţă şi îndeamnă la post pe toţi 
cei din popor (Ioil 1, 14; 2, 11-12, 15). 

9. Postul 1-a practicat şi Mântuitorul nostru Iisus Hristos, 
postind patruzeci de zile şi patruzeci de nopţi (Matei 4, 2). 

10. Apostolii şi ucenicii Mântuitorului, urmând învăţăturii 
Lui, au postit şi s-au rugat (II Cor. 6, 5; 11, 27 ş.a.). 

11. Corneliu sutasul, încă păgân fiind, postea (Fapte 
10, 30). ' ' P B ' P V P 

12. Credincioşii din Biserica Antiohiei posteau (Fapte 

13, 2). 

13. Apostolii Pavel şi Varnava posteau (Fapte 14, 23). 

14. Postul este de mare folos în vremea judecăţilor lui 
Dumnezeu (Ioil 1, 14; 2, 11-12; Iosua 3, 4-7). 

15. Postul este de mare folos în vreme de nenorociri 
(II Regi 1, 12; Est. 4, 3). 

16. Postul este de mare folos pentru izbăvirea de 
primejdiile viitoare (Ezdra 8, 21-23; Est. 4, 3-16; Ioil 2, 12, 
15; Iona 3, 4-6);. 

17. Postul este de mare folos în vremea suferinţelor 
Bisericii (Matei 9, 14-15; Marcu 2, 18-20; Luca 5, 33-35).' 

18. Postul este bun şi folositor în vremea suferinţelor 
pricinuite de alţii si în vreme de necazuri în familie (Ps.' 34, 
12-13). 

19. Postul este bun la consacrarea slujitorilor sfinţiţi ai 
Bisericii (Fapte 13, 3; 14, 23). 

20. Postul este de mare folos la întoarcerea către 
Dumnezeu (II Parai. 20, 3; Isaia 58, 6; Ioil 2, 12). 

21. Postul este de mare folos la vreme de întristare, de 
rugăciune şi la mărturisirea păcatelor (II Regi 12, 16; Ezdra 8, 
28; Neem.' 1, 4; Ioil 2, 15-17; Luca 2, 37; I Regi 7, 6; Neem. 
9, 1-2; Dan. 9, 3-6; Deut. 9, 9-10, 18). 

22. Postul este bine să fie unit cu milostenia, cu rugă- 
ciunea şi cu primirea de străini (Isaia 58, 6-8, 11; Matei 6, 18). 

23. Postul întregului popor este de mare folos (Jud. 20, 
26; I Regi 7, 6; I Regi 31, 13; I Par. 10, 12; II Par. 20, 3; 
Ezdra 8, 21; Neem. 9, 1; Est. 4, 3; Ier. 36, 9; Iona 3, 5-8 ş.a.). 

24. Mântuitorul a poruncit ucenicilor Săi să practice 
postul, ca cel mai bun mijloc de luptă împotriva diavolului, care 
nu poate fi biruit decât prin rugăciune si post (Matei 17, 19-21; 
Marcu 9, 29). 

25. Mântuitorul nu numai că a poruncit să postim, dar 
ne-a învăţat şi cum să postim (vezi Matei 16, 16-18). 

26. Sfinţii Apostoli ne-au învăţat să postim, să ne rugăm 
şi să păzim curăţia (I Cor. 7, 5). 



27. Postul adevărat trebuie să fie şi trupesc şi sufletesc, 
pentru că el constă în înfrânarea poftelor trupeşti şi în întărirea 
sufletului pentru lupta si biruinţa împotriva diavolului (I Cor. 9, 
25-27; Rom. 6, 12-13; I Petnî 2, 11; Matei 17, 21; Ps. 34, 12 

ş.a.). 

28. Postul trupesc în înţelesul obişnuit poate fi de două 
feluri, si anume: 

a. - înfrânarea totală de la orice fel de mâncăruri si 
băuturi, numit şi „post negru", şi 

b. - o înfrânare parţială, adică numai de la anumite 
mâncăruri si băuturi. 

29. Si în Testamentul Vechi, în cursul anului existau mai 
multe rânduieli de posturi: joia şi lunea, în amintirea suirii şi a 
coborârii lui Moise de pe Sinai (Luca 18, 12); postul din ziua 
împăcării (în ziua a zecea a lunii a şaptea - Tişri) (Lev. 16, 
29-30; Fapte 27, 9); apoi postul din luna a IV-a, a V-a, a VH-a 
şiaX-a(Zah. 8, 19). 

30. în Testamentul Nou Biserica a rânduit posturile de 
peste an, după cum este scris: Toate să se facă cu cuviinţă şi 
după rânduială (I Cor. 14, 40), căci Dumnezeu nu este 
Dumnezeu al neorânduielii (I Cor. 14, 33); 

31. Zilele de post rânduite de Biserică în Testamentul 
Nou sunt: zilele de miercuri de peste an (în amintirea vânzării 
Mântuitorului de către Iuda) şi zilele de vineri de peste an (în 
amintirea răstignirii Mântuitorului), cu câteva excepţii 1 ; apoi 
Postul Mare, Postul Naşterii Domnului, Postul Adormirii 
Maicii Domnului, Postul Sfinţilor Apostoli; 29 august (Tăierea 
Capului Sfântului Ioan Botezătorul), 14 septembrie (înălţarea 
Sfintei Cruci) şi 5 ianuarie (ajunul Bobotezei). 

învăţătura despre post este expusă mai pe larg în capitolul 

13 al acestei cărţi. 



Excepţie fac miercurile şi vinerile din săptămâna (brânzei) dinaintea 
Postului Paştilor, din săptămâna luminată, din săptămâna Rusaliilor şi din 
perioada dintre Naşterea lui Hristos si Botezul Său. 

Capitolul 49 



DESPRE JURĂMÂNT 



Sectarul: Pentru care pricină voi, ortodocşii, care vă 
numiţi dreptcredincioşi, depuneţi jurăminte şi vă juraţi în multe 
feluri şi chipuri şi nu vă temeţi de Dumnezeu, Care osândeşte 
pe cei ce se jură? Pentru că El a poruncit, zicând: Să nu iei 
numele Domnului Dumnezeului tău în deşert, că nu va lăsa 
Domnul nepedepsit pe cel ce ia în deşert numele Lui (leş. 20, 
7). Apoi în Noul Testament Mântuitorul a oprit desăvârşit 
jurământul, zicând: Să nu vă juraţi nicidecum..., ci cuvântul 
vostru să fie: Ceea ce este da, da; şi ceea ce este nu, nu. Iar ce 
este mai mult decât aceasta, de la cel rău este (Matei 5, 33-37; 
23, 16-22; Iacov 5, 12 ş.a.). Care vă sunt vouă, ortodocşilor, 
mărturiile biblice referitoare la jurământ? 

Preotul: Jurământul drept nu poate fi o luare în deşert a 
numelui lui Dumnezeu, ci, dimpotrivă, este o cinstire a lui 
Dumnezeu, deoarece prin el se recunoaşte autoritatea supremă a 
Lui, dreptatea Lui şi puterea Lui pedepsitoare pentru cei ce jură 
strâmb. In favoarea folosirii jurământului drept avem mai multe 
mărturii biblice, între care sunt si acestea: 

1. Jurământul pe numele lui Dumnezeu a fost practicat 
încă în Vechiul Testament, fiind aşezat de însuşi Dumnezeu 
(vezi leş. 22, 9-10; Deut. 6, 13; Ier.' 12, 16). 

2. însuşi Dumnezeu S-a jurat pe Sine, adică pe numele 
Său (vezi Fac. 22, 16-17; Amos 6, 8; Ps. 88, 4-5; Num. 14, 
23; Evrei 6, 13-18). 

3. Arhiereul Iisus Hristos S-a făcut cu jurământul Celui ce 
I-a grăit: Juratu-S-a Domnul si nu se va căi: Tu eşti Preot în 
veac, după rânduiala lui Melchisedec (Evrei 7, 20-21; Ps. 
109, 4). 

4. Chiar şi drepţii din Vechiul Testament au practicat 
jurământul si i-au recunoscut sfinţenia (vezi Fac. 21, 22-24; 
24, 2-9; III Regi 8, 31-32; Ier. 4, 2; 5, 2; IV Regi 23, 3). 



5. Dumnezeu a prezis practicarea şi în viitor a jură- 
mântului (vezi Isaia 45, 23; 65, 15-16). 

6. Mântuitorul nostru Iisus Hristos nu a voit a răspunde 
arhiereului Caiafa, decât când acesta 1-a provocat prin jurământ 
(Matei 26, 63-64). 

7. Apostolul Pavel a întrebuinţat jurământul de mai multe 
ori în viaţă (vezi II Cor. 1, 23; Gal. 1, 20; Filip. 1, 8; I Tes. 5, 
27; II Tim. 4, 1-2; Rom. 1, 9; Evrei 6, 16-17 ş.a.). 

8. îngerul de la Apocalipsă a întrebuinţat jurământul 
(Apoc. 10, 5-6), 

9. în Vechiul Testament numai jurământul strâmb a fost 
oprit prin porunca a treia, care zice: Să nu iei numele Domnului 
Dumnezeului tău în deşert, că nu va lăsa Domnul nepedepsit pe 
cel ce ia în deşert numele Lui (leş. 20, 7; Deut. 5, 11 ş.a.). 

A lua în desert înseamnă a folosi cu nechibzuintă si cu 

5 5 5 

neseriozitate numele Domnului. Această lămurire a înţelesului 
poruncii a treia o face Dumnezeu prin cuvintele: Să nu vă juraţi 
strâmb pe numele Meu şi să nu pângăriţi numele cel sfânt al 
Dumnezeului vostru, că Eu sunt Domnul Dumnezeul vostru 
(Lev. 19, 12). De aici se vede că pângărirea numelui lui 
Dumnezeu se face prin jurământ strâmb (vezi şi la Ier. 7, 8-9). 
Şi în alt loc zice Dumnezeu: ...să nu cugetaţi fărădelege unul 
împotriva altuia şi jurământul strâmb să nu-l iubiţi, căci toate 
acestea le urăsc (Zah. 8, 17). 

Deci din nou se vede că numai jurământul strâmb este 
oprit de Dumnezeu şi nicidecum şi cel drept. 

Despre jurământ vezi mai pe larg la capitolul 14 al acestei 
lucrări. 

Capitolul 50 

DESPRE 
CONDIŢIILE MÂNTUIRII SUBIECTIVE 



Sectarul: Pentru care pricini voi, ortodocşii, susţineţi ca 
pentru mântuirea subiectivă a omului trebuie neapărat, pe lângă 
harul divin, credinţa şi faptele bune ale omului, deoarece noi 
ştim că mântuirea subiectivă este condiţionată numai de harul 
divin (sola gratia) şi anume de harul justificării (după Calvin) 
sau de harul credinţei (după Luther), prin care omului, ori i se 
atribuie ori i se impută meritele Mântuitorului Hristos? Deci în 
general mântuirea vine numai prin credinţă (sola fide), fără 
faptele legii (Rom. 3, 28). Care vă sunt vouă mărturiile biblice 
în legătură cu mântuirea subiectivă, după înţelesul vostru? 

Preotul: Noi, creştinii din Biserica dreptmăritoare a lui 
Hristos, mărturisim si susţinem cu toată tăria şi după dreptate 
că condiţiile mântuirii noastre subiective sunt harul divin de la 
Dumnezeu, si credinţa şi faptele bune din partea omului. 
Mărturiile biblice în susţinerea acestui adevăr sunt cele ce 
urmează: 

1. Căci în Hristos Iisus nici tăierea-împrejur nu poate 
ceva, nici netăierea-împrejur, ci credinţa care este lucrătoare 
prin iubire (Gal. 5, 6). Aşadar credinţă cunoscătoare au si 
dracii, căci şi ei cred şi se cutremură (Iacov 2, 19; Matei 8, 29; 
Marcu 1, 24 ş.a.). Iar cei ce vor să se mântuiască au nevoie 
neapărat de credinţa cea lucrătoare, adică cea unită cu faptele 
cele bune (Iacov 2, 21-25), deoarece credinţa fără fapte este 
moartă (Iacov 2, 17, 20, 26); fără fapte bune credinţa nu 
mântuieşte pe nimeni (Iacov 2, 14). 

2. Mântuitorul a spus că: Orice pom care nu face roadă 
bună, se taie şi se aruncă în foc (Matei 7, 19-23). Deci este 
nevoie ca şi omul să aducă roadele faptelor sale bune lui 
Dumnezeu, spre a nu fi aruncat în foc. 



3. De asemenea Mântuitorul a zis: Cel ce va răbda până 
in sfârşit, acela se va mântui (Matei 10, 22; 24, 13); deci se 
cere din partea omului răbdare până în sfârşit la toată osteneala 
faptei bune şi să nu aştepte pe gratis mântuirea sa. 

4. Şi marele Apostol Pavel ne învaţă să lucrăm şi noi la 
mântuirea noastră, zicând: Drept aceea, iubiţii mei..., cu frică 
şi cu cutremur lucraţi mântuirea voastră (Filip. 2, 12), arătând 
astfel că omul însuşi este dator a se osteni pentru dobândirea 
mântuirii pe care i-o dă Dumnezeu. 

5. Mântuirea subiectivă este condiţionată de vrednicia si 
osteneala omului, iar nu de vreun decret arbitrar si necon- 
ditionat al lui Dumnezeu. Acest lucru reiese din cuvintele 
Mântuitorului, Care zice: Prin răbdarea voastră veţi dobândi 
sufletele voastre (Luca 21, 19). 

Deci nu de „ursită", ci de voinţa liberă a omului depinde 
mântuirea subiectivă a sa, ca şi de lucrarea faptelor celor bune, 
după cum este scris: Păziţi -vă pe voi înşivă, ca să nu pierdeţi 
ceea ce aţi lucrat (II Ioan 1,8). 

Aşadar Dumnezeu nu mântuieşte pe om fără de om, ci 
cere de la el credinţa cea lucrătoare, adică credinţa unită cu 
lucrarea faptelor celor bune. 

Despre condiţiile mântuirii subiective vezi mai pe larg la 
capitolul 15 al lucrării. 

Capitolul 51 

DESPRE 
CELE ŞAPTE SFINTE TAINE 

i 

(mijloacele sfinţitoare) 
DESPRE TAINA BOTEZULUI 



Sectarul: Pentru care pricină voi, ortodocşii, aţi înfiinţat 
şi practicaţi şapte Taine în Biserica voastră, de vreme ce în 
Sfânta Scriptură nu există decât două: Botezul şi Cina 
Domnului? Care vă sunt vouă mărturiile scripturistice în 
susţinerea celor şapte Taine? 

Preotul: Toate cele şapte Sfinte Taine ale Bisericii 
dreptmăritoare îsi au temeiuri puternice în Sfânta Scriptură. Iţi 
voi arăta pe rând despre fiecare Taină în parte, începând cu cea 
dintâi Taină, cea a Botezului: 

1. Botezul este cu adevărat Taină, iar nu simbol, asa cum 
credeţi voi, sectarilor neoprotestanţi. Botezul este Taină - şi încă 
cea dintâi şi cea mai mare dintre cele şapte Sfinte Taine - 
deoarece el este naştere duhovnicească, prin care cel nou 
botezat primeşte înfierea cea după har şi se face fiu al lui 
Dumnezeu. Nimeni nu se poate mântui fără această Sfântă 
Taină, adică fără a se naşte din apă şi din Duh (vezi Ioan 3, 
3-7). Acest Botez prin apă şi Duh, marele Apostol Pavel îl 
numeşte „înnoire a vieţii" (Rom. 6, 3-5), făcută prin lucrarea 
Sfântului Duh (Tit 3, 5). 

2. Botezul este Taină căci el se face „spre iertarea 
păcatelor" (Fapte 2, 38). 

3. Botezul este Taină deoarece aduce mântuire sufletului 
(I Petru 3, 21). 

4. Botezul prin apă şi Duh Sfânt este „naştere din nou" şi 
„naştere de sus" (Ioan 3, 3-7). Prin Botez noi primim darul 



înfierii, spălare şi curăţire desăvârşită de păcatele noastre 
(I Cor. 6, 11; Fapte 22, 16) şi dobândim darul Sfântului Duh 
(Fapte 2, 38). 

5. Prin Taina Botezului, adică prin Botezul din apă şi 
Duhul Sfânt, noi putem să intrăm întru împărăţia cerurilor, căci 
cine nu are acest botez nu poate intra întru împărăţia cerurilor 
(împărăţia lui Dumnezeu) (Ioan 3, 5-7). 

6. Botezul este Taină, căci el este baia naşterii celei de-a 
doua şi înnoirea Duhului Sfânt (Tit 3, 5; Gal. 3, 27). 

7. Botezul este Taină, deoarece prin el dobândim 
calitatea de fii ai lui Dumnezeu şi de membri ai Trupului lui 
Hristos, adică ai Bisericii (I Cor. 12, 13; Gal. 3, 26-28 ş.a.). 

8. Botezul a fost stabilit şi poruncit de Domnul nostru 
Iisus Hristos (Matei 28, 19; Marcu 16, 15-16; Luca 24, 47). 

9. Botezul trebuie a se face în numele Tatălui şi al Fiului 
şi al Sfântului Duh (Matei 28, 19). 

10. Botezul este semnul lăsării şi al curăţirii păcatelor 
(Fapte 2, 38; 22, 16). 

11. Botezul este semnul văzut al renaşterii (Ioan 3, 3-5; 
Rom. 6, 3; Efes. 5, 26; Col. 2, 12, 13; Tit 3, 5; I Cor. 6, 11 
ş.a.). 

Despre Botezul copiilor 

12. Botezul trebuie aplicat şi copiilor, căci el a înlocuit 
tăierea împrejur din Legea Veche, care se făcea copiilor de 
parte bărbătească chiar la opt zile după naştere; cel ce rămânea 
netăiat împrejur era stârpit din popor (Fac. 17, 9-14; Lev. 12, 
3; vezi şi la Col. 2, 11-13, unde se arată că Botezul a înlocuit 
tăierea împrejur). 

13. Potopul de pe vremea lui Noe a preînchipuit Botezul 
(Fac. 7, 1; I Petru 3, 20-21). 

14. Botezul creştin a fost preînchipuit şi de trecerea prin 
Marea Roşie a întregului popor israelit de la bătrâni până la cel 
mai mic prunc (I Cor. 10, 1-2; leş. cap. 14). 

15. Botezul poate fi dat şi pruncilor pe temeiul credinţei 
altora (a naşilor şi a părinţilor). Mântuitorul vindecă pe sluga 
din Capernaum pentru credinţa stăpânului său (Matei 8, 5-13); 
pe fiica femeii canaanence, prin credinţa mamei sale (Matei 15, 

21-28); pe fiul lunatic pentru credinţa tatălui său (Matei 17, 
14-18). A înviat pe fiul văduvei din Nain pentru credinţa 
mamei sale (Luca 7, 11-15); a înviat pe fiica lui Iair pentru 
credinţa tatălui său (Luca 8, 41-55). De asemenea, Mântuitorul 
a zis: Oricine va primi, în numele Meu, pe unul din aceşti 
copii, pe Mine Mă primeşte; şi oricine Mă primeşte, nu pe Mine 
Mă primeşte, ci pe Cel ce M-a trimis pe Mine (Marcu 9, 37). 
Exemplele de mai sus dovedesc clar că este cu putinţă să-i fie 
cuiva de folos credinţa altora, pe care, în cazul Botezului, naşii 
si părinţii copilului o dau ca garanţie şi chezăşie în faţa lui 
Dumnezeu şi a Bisericii Sale pentru prunc. 

16. Biblia ne dă chiar câteva cazuri concrete de botez 
aplicate copiilor (I Cor. 1, 16; Fapte 16, 14-15, 32-33; 18, 8). 
Cine să fie înţeleşi prin cuvintele „casa ei", „toţi ai lui", „casa 
lui", „casa lui Ştefana", dacă nu toţi membrii familiei, până la 
cel mai mic copil din ea? Sfânta Scriptură ne spune că după 
prima predică a Apostolului Petru s-au botezat îndată trei mii de 
suflete (Fapte 2, 41). In aceste trei mii de suflete trebuie să 
înţelegem şi pe copii. 

17. Botezul trebuie dat şi copiilor, căci marele Apostol 

Petru, vorbind despre Botez, zice: Căci vouă este dată 

făgăduinţa (Botezului) şi copiilor voştri şi tuturor celor de 

departe pe oricâti îi va chema Domnul Dumnezeul nostru (Fapte 

2, 38-39; Deut/29, 15; Ier. 31, 34; Fapte 3, 25). 

Sectarul: Hristos n-a primit botezul decât la 30 de ani, iar 
Ioan Botezătorul n-a botezat decât adulţi. Deci nici noi nu 
trebuie să aplicăm Botezul decât adulţilor. 

Preotul: Mântuitorul a primit botezul la 30 de ani pentru 
că de abia atunci a început activitatea Sa publică, la vârsta când 
cineva era socotit capabil să păşească în public şi să înveţe pe 
alţii. Dar botezul pe care 1-a primit El nu a fost acelaşi cu al 
nostru, si nici nu a avut aceleaşi efecte: 

1. Botezul lui Ioan a fost numai cu apă (Ioan 1, 25-26), 
nu si cu Duh Sfânt. 



\-M 



otezul lui Ioan era un botez al pocăinţei (Marcu 1,4; 



Luca 

3. însuşi Ioan Botezătorul arată că botezul său cu apă are 
mare deosebire de botezul creştin - cu apă şi cu Duh -, atunci 
când zice: Eu unul vă botez cu apă spre pocăinţă, dar Cel ce 



vine după mine... vă va boteza cu Duh Sfânt şi cu foc (Matei 

3, 11). 

4. Iarăşi marele Prooroc Ioan Botezătorul, arătând marea 
deosebire care există între botezul său şi botezul cu apă şi Duh 
Sfânt, zice: Şi eu nu -L cunoşteam pe El, dar Cel ce m-a trimis 
să botez cu apă, Acela mi-a zis: Peste Care vei vedea Duhul 
(Sfânt) coborându-Se şi rămânând peste El, Acela este Cel ce 
botează cu Duh Sfânt (Ioan 1, 33; Marcu 1,8; Luca 3, 16). 

5. însuşi Mântuitorul a arătat că între botezul ce îl va 
aşeza El şi botezul lui Ioan există o mare deosebire, căci după 
ce a înviat, S-a arătat apostolilor şi le-a zis: Ioan a botezat cu 
apă, iar voi veţi fi botezaţi cu Duhul Sfânt, nu mult după aceste 
zile (Fapte 1, 5). Acest Botez „cu Duhul Sfânt" pe care 
Mântuitorul 1-a făgăduit că îl va aşeza este Botezul creştin, 
botezul nostru de azi, care a început la Pogorârea Sfântului 
Duh; pe acesta l-am primit noi şi îl avem şi azi, iar nu pe cel al 
lui Ioan. 

6. Sfinţii Apostoli, de asemenea au arătat că între bo- 
tezul lui Ioan si cel aşezat de Mântuitorul este mare deosebire 
(Gal. 3, 27; Rom. 6, 3; Fapte 2, 38; 8, 12-16; 10, 48; 19, 1-6). 

7. Botezul aşezat de Mântuitorul, „din apă şi din Duh", 
(Ioan 3, 5) trebuie a se face în numele Sfintei Treimi, aşa cum a 
poruncit Mântuitorul nostru Iisus Hristos (Matei 28, 19). 

8. Fără Botez din apă şi din Duh nimeni nu poate a se 
mântui (Ioan 3, 5), deci nici copiii. 

9. Apostolul ne învaţă că: Dumnezeu... voieşte ca toţi 
oamenii să se mântuiască si la cunoştinţa adevărului să vină 
(I Tim. 2, 4); „toţi", deci şi copiii. 

10. Dacă Hristos ar fi exclus copiii de la Botez, nu ar fi 
zis: Lăsaţi copiii şi nu-i opriţi să vină la Mine, că a unora ca 
aceştia este împărăţia cerurilor (Matei 19, 14). A-i opri să vină 
la Hristos înseamnă a-i lăsa nebotezati, ceea ce ar însemna a 
cădea sub osânda pe care a rostit-o Mântuitorul: Vai vouă, 
cărturarilor şi fariseilor făţarnici! Că închideţi împărăţia 
cerurilor înaintea oamenilor; că voi nu intraţi, şi nici pe cei ce 
vor să intre nu-i lăsaţi (Matei 23, 13). Căci dacă nu vom lăsa 
copiii la Botezul din apă şi din Duh, noi le închidem împărăţia 
cerurilor, deoarece fără acest botez nimeni nu poate să intre în 
împărăţia lui Dumnezeu (Ioan 3,5). 

11. Dacă Hristos ar fi aprobat ca numai adulţii să se 
boteze - aşa cum susţineţi voi, sectarii -, atunci El ar fi zis 
„De nu^se va naşte un om adult din apă si din Duh, nu poate 
moşteni împărăţia cerurilor". Dar El n-a zis aşa, ci a zis: De nu 
se va naşte cineva din apă şi din Duh...; acest „cineva" 
înseamnă oricine, fie el adult sau copil. 

12. Ştim din dumnezeiasca Scriptură că tăierea împrejur a 
fost chip al Botezului (Col. 2, 11-12; Rom. 2, 29; Filip. 3, 3). 
Şi dacă Dumnezeu ar fi oprit pe copii de la această tăiere 
împrejur, am avea şi noi o îndreptare de a opri copiii de la 
botez. Dar Dumnezeu a zis lui Avraam: Toţi cei de parte 
bărbătească ai voştri să se taie împrejur..., tot pruncul de parte 
bărbătească... să se taie împrejur în ziua a opta (Fac. 17, 
10-12). Deci şi bărbaţii adulţi, dar şi pruncii. 

Sectarul: Dar de ce botezaţi voi pruncii, care n-au nici 
credinţă şi nici nu sunt conştienţi 'de primirea acestei Taine, de 
vreme' ce pruncul pe care' îl botează preotul nu ştie că el 
primeşte atunci Botezul? 

Preotul: Cât priveşte cele despre credinţa pruncului, s-a 
arătat în cele de mai sus destul de clar. Iar referitor la 
cunoştinţa pruncului despre Botez, desigur, el nu ştie şi nici 
nu-şi dă seama de Taina care se săvârşeşte asupra lui, dar ştiu 
si înţeleg acest lucru atât părinţii lui, cât şi naşii. Noi ştim că 
Botezul este „naştere de sus" (ioan 3, 3) ş'i „naştere din apă şi 
din Duh" (Ioan 3, 5) ş.a. 

Iar dacă voi, sectarilor, ziceţi că copiii n-au ştiut când au 
fost botezaţi şi de aceea Taina săvârşită asupra lor nu este 
valabilă, apoi vă întrebăm şi noi: Ştiţi voi când v-a născut 
mama voastră? Veţi zice că nu. Dacă nu stiti, de ce îi ziceţi 
mamă, de vreme ce nu stiti când v-a născut? Care vă este 
temeiul pentru care o numiţi mamă? Veţi zice că ni s-a spus că 
ne este mama noastră şi noi credem, ceea ce, desigur, nu este o 
greşeală. Dar astfel este cazul şi cu botezul pruncilor, pe care 
Biserica lui Hristos îl practică de la începuturile ei. Deci şi cel 
născut „din apă şi din Duh" la Botez, deşi nu ştie când s-a 
botezat în pruncia sa, dar înţelegând la vremea cuvenită de la 
episcop, preot sau de la părinţii lui, că el a primit în pruncie o 
naştere duhovnicească, crede şi el prin mărturia preoţilor, a 
naşilor şi a părinţilor lui şi astfel, pe baza a doi sau a trei 



martori se statorniceşte tot adevărul (Matei 18, 16; Ioan 8, 17; 
II Cor. 13, 1; Evrei 10, 28). 

Şi dacă botezul Legii Darului a înlocuit botezul Legii 
Vechi (tăierea împrejur, pe care o primeau pruncii la opt zile 
după naştere, Fac. 17, 12-14), apoi ne putem întreba: oare 
pruncii aceia care se tăiau împrejur, ştiau ei pentru ce li se face 
această tăiere împrejur a trupului lor? Oare ştia pruncul Isaac - 
fiul lui Avraam - când a fost tăiat împrejur de tatăl său la opt 
zile? Nu ştia desigur nimic. Dar ştiau tatăl si mama lui si când 
Isaac s-a făcut mare i-au spus acest lucru. Iar Isaac n-a pus 
pricină cum puneţi voi azi pentru Botez, că de vreme ce nu ştia 
când 1-a tăiat împrejur, de aceea trebuie să fie din nou tăiat, ca 
să ştie, asa cum ziceţi voi astăzi, că nu stiti când v-a botezat si 
de aceea vă botezaţi din nou; căci Isaac a crezut pe părinţii lui 
şi era încredinţat că a fost tăiat împrejur. Tot astfel este şi la 
botezul oricărui prunc: el nu ştie când s-a botezat, dar ştiu acest 
lucru părinţii lui, preotul şi naşii lui, şi el prin aceste mărturii 
este încredinţat că a fost botezat. 

13. Voi aduceţi mărturie că Ioan Botezătorul boteza 
numai adulţi si oameni vârstnici. Dar Botezul lui Ioan nu 
aducea mântuire şi nici nu făcea pe om vrednic de a intra întru 
împărăţia cerurilor, fiind numai o preînchipuire a Botezului 
celui desăvârşit (vezi I Petru 3, 21), în vreme ce botezul aşezat 
de Mântuitorul nostru Iisus Hristos este cu adevărat „naştere de 
sus", „naştere din apă şi din Duh" şi „naştere de a doua oară" 
(Ioan 3, 3, 5; Tit 3, 3-5) şi fără această naştere duhovnicească 
nimeni nu se poate mântui (Ioan 3,5). 

Sectarul: Dar de ce voi, ortodocşii, botezaţi copiii mici, 
căci ei sunt sfinţi şi, neavând păcate, nu au deci nevoie de a fi 
botezaţi? Ei pot intra întru împărăţia cerurilor şi fără de 
Botez. Acest lucru îl adevereşte însuşi Mântuitorul când zice: 
Lăsaţi copiii si nu-i opriţi să vină la Mine, că a unora ca 
aceştia este împărăţia cerurilor (Matei 19, 14), iar în alt loc 
zice: De nu vă veţi întoarce şi nu veţi ji precum pruncii, nu 
veţi intra în împărăţia cerurilor (Matei 18, 3; Marcu 10, 15; 
Luca 18, 15-17). 

Preotul: Adevărul nu este deloc acesta pe care îl cugetaţi 
voi, sectarii. Noi, creştinii ortodocşi, botezăm copiii pentru 
motivele arătate mai sus şi pentru cele ce urmează: 

1. Pentru spălarea păcatului strămoşesc intrat în lume prin 
călcarea poruncii lui Dumnezeu de către Adam şi Eva în rai 
(Fac. 3, 6, 7, 14, 20; Rom. 5, 12). Sfânta Scriptură ne spune 
clar şi luminat că precum printr-un om (Adam) a intrat păcatul 
în lume şi prin păcat (a intrat) moartea, aşa şi moartea a trecut 
la toţi oamenii (Rom. 5, 12). Iar acum: Câţi în Hristos v-qfi 
botezat, în Hristos v-aţi îmbrăcat (Gal. 3, 27). 

2. Copiii au numai naşterea cea trupească (din mama lor), 
nu şi pe cea duhovnicească, care se face „din apă şi din Duh" 
(Ioan 3, 3-5). Ei sunt trup, căci ce este născut din trup, trup 
este (Ioan 3, 6), iar carnea şi sângele nu pot să moştenească 
împărăţia lui Dumnezeu (I Cor. 15, 50). 

3. Copiii - datorită păcatului strămoşesc - nu sunt curaţi, 
după mărturia Sfintei Scripturi, care spune în această privinţă: 
Cine ar putea să scoată ceva curat din ceea ce este necurat? 
Nimeni (Iov 14, 4). Cei spurcaţi sunt toţi urmaşii lui Adam, 
care, de când se nasc în lume, se nasc cu întinăciunea păcatului 
strămoşesc în ei. 

4. Copiii sunt zămisliţi întru fărădelegi si născuţi în păcate 
(Ps. 50, 6; Fac. 8, 21; Iov'l5, 14; 25, 4; Ps.' 57, 3; Isaia 48, 8; 
Ioan 3, 6; III Regi 8, 46; Gal. 3, 22). 

5. Până la venirea Domnului şi până la răscumpărarea cea 
făcută de El, noi toţi eram „fii ai mâniei" (Efes. 2, 3), din 
cauza călcării poruncii lui Dumnezeu de către Adam. Iar cei ce 
nu se curăţesc de acest păcat al neascultării rămân făpturi vechi, 
cu vechea fire de „fii ai mâniei" lui Dumnezeu, rămân 
„spurcaţi" (III Regi 8, 46; II Parai. 6, 36; Ps. 13, 1; 52, 1-4; 
105, 6; Prov. 20, 4; Eccl. 7, 20-21; Isaia 64, 6). 

6. Botezăm copiii spre a-i curaţi de păcate, spre a putea 
intra în împărăţia lui Dumnezeu prin naşterea cea „din apă şi 
din Duh" (Ioan 3, 3), deoarece Sfânta Scriptură zice că nimic 
necurat nu va intra întru împărăţia lui Dumnezeu (Matei 7, 
19-21; Apoc. 21, 27). 

7. Fără de „baia naşterii celei de a doua" si fără „înnoirea 
Duhului Sfânt" nimeni nu se poate mântui (Tit 3,5; Gal. 3, 27). 

8. Botezul „din apă şi din Duh" este necesar şi copiilor, 
fiind semnul văzut al renaşterii lor si semnul lăsării si a curăţirii 
păcatelor lor (Ioan 3, 5; Efes. 5, 26; Col. 2, 12; Tit. 3, 5; 



I Cor. 6, 11; Fapte 2, 38-39; 22, 16; Rom. 3, 10; Iacov 3, 2; 
I Ioan 1, 8; 5, 19 ş.a.). 

9. Apostolul Petru ne învaţă a se boteza fiecare dintre 
voi în numele lui Iisus Hristos, spre iertarea păcatelor voastre 
(Fapte 2, 38). Deci nu se adresează numai adulţilor, ci către 
„fiecare", indiferent de vârsta sa. 

10. Apostolul Petru ne învaţă că „făgăduinţa" Botezului 
este dată nouă şi copiilor noştri (Fapte 2, 39). 

Despre Botezul copiilor avem dovezi prea bune şi prea 
sigure de la Sfinţii Părinţi ai Bisericii celei din vechime. Astfel, 
Sfântul Irineu ( 202 d.Hr.) zice: „Iisus a venit să mântuiască 
prin Sine pe toţi, adică pe cei ce se renasc printr-însul pentru 
Dumnezeu: pe prunci, pe copii, pe tineri şi pe bătrâni" (Contra 
erez. II. c. 22 n. 4). Origen ( 254 d.Hr.): „Biserica a primit 
de la apostoli tradiţia de a împărtăşi Botezul pruncilor" (Cartea 
V, la Rom. 9). Fericitul Augustin ( 430 d.Hr.): „Botezul 
pruncilor 1-a avut Biserica totdeauna, 1-a păstrat totdeauna; ea 
1-a primit din credinţa înaintaşilor, ea îl păzeşte constant, până 
la sfârşit" (Cuv. 176 de verbis apostol, n. 2). Sfântul Sobor din 
Cartagina (418): „Cel ce neagă necesitatea Botezului pruncilor 
celor nou născuţi, sau zice că deşi se botează ei spre iertarea 
păcatelor, totuşi nu primesc din păcatul cel strămoşesc al lui 
Adam nimic ce ar trebui să se spele prin baia renaşterii (prin 
Botez), acela să fie anatema" (Can. 124). 

Iată şi un alt argument de ordin logic sau raţional. El 
constă în concluzia următoarelor raţionamente: Omul se poate 
mântui numai prin botez şi credinţă (după noi), sau prin 
credinţă şi botez (după sectari). în fond se cer aceleaşi condiţii: 
botezul şi credinţa, respectiv credinţa şi botezul*. Când un 
copil, fie ortodox, fie sectar, moare, lui îi lipseşte una din cele 
două condiţii. Copilul ortodox moare cu botez, dar fără 
credinţă, iar cel sectar moare cu credinţă (?), dar fără botez - 
deşi nici la un copil sectar, întocmai ca la cel ortodox, nu poate 
fi vorba de credinţă. Dar se pune întrebarea: care din cele două 

* Deşi în esenţă, concepţia sectarilor despre botez diferă mult de a 
noastră totuşi să luăm lucrurile în general şi fără să intrăm in esenţa lor. Le 
judecam numai logic şi nu dogmatic, bazaţi pe faptul, ca punct de plecare, 
că şi la sectari botezul este de neapărată trebuinţă. 

condiţii poate lipsi mai uşor: Botezul sau credinţa? Din cele 
arătate mai înainte rezultă evident că credinţa. Dar la copilul 
ortodox, credinţa este substituită de credinţa conştientă si 

1 5 5 5 5 

matură a altora care i-o garantează pe a lui, pe când la copilul 
sectar nebotezat, nici de credinţa propriu-zisă nu poate fi vorba 
în nici un chip (pentru că copilul nu are credinţa conştientă care 
să poată avea o valoare în sine), iar în al doilea rând nici nu i-o 
garantează nimeni. Astfel la noi, copilul mort are botezul, iar 
pe de altă parte are şi credinţa (dacă nu proprie, cel puţin 
substituită), pe când la sectari, copilul moare şi fără de botez şi 
fără de credinţă. Iată de ce practica noastră de la botezul 
copiilor este superioară şi nu putem renunţa la dânsa 2 . 

Sectarul: Botezul nostru se face cu o singură afundare 
pentru că nicăieri în Sfânta Scriptură nu se arată că se face prin 
trei afundări, ca la voi, ortodocşii. De aceea noi pe cei botezaţi 
de voi îi botezăm din nou, după rânduiala noastră. 

Preotul: In Sfânta Scriptură nu ni se spune nicăieri ca 
Botezul trebuie a se face cu o singură afundare sau cu trei. Deci 
voi nu aveţi nici un temei biblic de a face botezul cu o singură 
afundare. Nouă însă ne vine în ajutor Sfânta Tradiţie şi istoria 
veche a Bisericii, care ne adevereşte că practica botezului în 
Biserica lui Hristos cea dreptmăritoare s-a făcut dintotdeauna cu 
trei afundări si nu cu una. Insă voi, sectarii, ati făcut această 

5 ' * 5 

inovaţie şi practică falsă a botezului, după capul vostru cel 
rătăcit. Iar dacă botezaţi din nou pe cel ce a fost botezat o dată 
în numele Preasfintei Treimi după rânduiala Bisericii Ortodoxe, 
apoi faceţi altă erezie şi rătăcire spre pieirea voastră, deoarece: 

1. Botezul creştin nu se repetă pentru că botezul este 
naştere spirituală (duhovnicească). Ori naşterea, atât trupească, 
cât şi cea duhovnicească a cuiva, nu poate avea loc decât o 
singură dată. 

2. Nu se poate boteza a doua oară cel care a fost botezat o 
dată cu botezul creştin, deoarece botezul este îngropare şi 
înviere cu Iisus Hristos (Rom. 6, 3-5). Prin afundarea în apa 
botezului noi murim faţă de păcat, iar prin ieşirea din apă 
înviem la o viaţă nouă şi sfântă. Deci cine repetă botezul cel 

2 Să se vadă mai pe larg această problemă la Preot Dr. P. Deheleanu, 
Manual de sectologie, Arad, 1948, p. 316. 



făcut în numele Preasfintei Treimi după rânduiala Bisericii 
Ortodoxe, acela răstigneşte şi îngroapă din nou pe Domnul 
nostru Iisus Hristos (I Petru 3, 21; I Cor. 6, 11; Gal. 3, 27 
s.a.). 

5 ' 

3. Nu se mai poate boteza a doua oară cel botezat cu 
rânduiala botezului creştin - după cum a învăţat Mântuitorul 
Hristos în numele Tatălui şi al Fiului şi al Sfântului Duh (Matei 
28, 19) -, deoarece Cel botezat a murit faţă de păcatul 
strămoşesc şi faţă de Legea lui Moise (Rom. 6, 14; 7, 1-6), iar 
prin Cruce este răstignit faţă de lume şi lumea faţă de el (Gal. 
6, 14). Deci cine se botează a doua oară îşi bate joc de Crucea, 
moartea si învierea Domnului. 

5 

4. Nu se poate repeta botezul asupra celui ce a fost o dată 
botezat în numele Preasfintei Treimi după rânduiala Bisericii 
celei dreptmăritoare. Acest adevăr îl arată marele Apostol 
Pavel, când zice: Un Domn, o credinţă, un botez (Efes. 4, 5; 
Cânt. 6, 9; I Cor. 1, 13). 

5. Nu se poate repeta botezul asupra unui creştin care a 
fost botezat în dreapta credinţă a lui Hristos, căci noi, creştinii or- 
todocşi, mărturisim în simbolul credinţei un singur Botez (art. 11). 

Despre Botez 3 să se vadă mai pe larg la capitolul 17 al 
acestei lucrări. 



Capitolul 52 

DESPRE 
TAINA SFÂNTULUI MIR 



Sectarul: Pentru care pricină voi, ortodocşii, practicaţi 
Taina Mirului, căci Sfânta Scriptură nu pomeneşte nimic despre 
o astfel de Taină, împărtăşită prin ungere cu mir? Care vă sunt 
vouă mărturiile biblice referitoare la practicarea acestei Taine? 

3 Botezurile, după felul lor, sunt opt la număr. Vezi pe larg la Sfântul 
Ioan Damaschin, Dogmatica, Cap. 9, p. 247-252, trad. de Pr. D. Fecioru şi 
Olimp Căciulă, Bucureşti. 

Preotul: Această Taină a Mirului se făcea la început prin 
„punerea mâinilor" pentru primirea harului Duhului Sfânt de 
către cei nou botezaţi (vezi Fapte 8, 14-19; 19, 1-6; Efes. 4, 
30 s.a.)- Iar fiindcă în Biserica Ortodoxă mai există o taină care 
se împărtăşeşte tot prin punerea mâinilor, anume preoţia, pentru 
a nu se face confuzie între aceste două Taine, Biserica a numit-o 
pe cea din urmă „punerea mâinilor preoţiei" (I Tim. 4, 14). 

Mărturiile biblice ce atestă înfiinţarea de către 
Mântuitorul a acestei Sfinte Taine şi practicarea ei în felul în 
care o practică Biserica Ortodoxă, sunt acestea: 

1. Mântuitorul nostru Iisus Hristos a înfiinţat aceasta 
Sfântă Taină atunci când a zis: Cel ce crede în Mine, precum a 
zis Scriptura, râuri de apă vie vor curge din pântecele lui. Iar 
aceasta a zis-o despre Duhul pe Care aveau să-L primească 
acei ce cred în El (Ioan 7, 38-39). 

Aici este vorba în chip destul de limpede despre 
împărtăşirea Duhului Sfânt celor ce vor crede, adică celor 
botezaţi, de aceea în Biserica Ortodoxă a lui Hristos, aceasta 
Sfântă Taină se administrează îndată după Botez. Caracterul el 
de Taină reiese din aceea că prin această Sfântă Ungere se 
împărtăşeşte Duhul Sfânt celui nou botezat (vezi Fapte 8, 14-19 
şi 19, l'-d). 

2. Această Taină a Sfântului Mir se mai numeşte 
„ungere", „vărsare" sau „pecetluire", deoarece în multe locuri 
ale Sfintei Scripturi ea este denumită în aceste feluri (vezi 
II Cor. 1, 21-22; Ioan 7, 38-39; I Ioan 2, 20, 27 s.a.). 

3. Pe temeiul celor spuse mai sus înţelegem de ce forma 
împărtăşirii acestei Taine, care la început s-a arătat că se făcea 
prin punerea mâinilor, s-a înlocuit cu ungerea cu Sfântul Mir. 
Ritualul aplicării ei îl pot împlini numai episcopii şi preoţii de la 
parohii, ca delegaţi ai episcopilor, care ţin în Biserică locul 
Sfinţilor Apostoli. La romano-catolici această Sfântă Taină se 
face numai de episcopi, fiecare în cadrul eparhiei sale. 

4. Formula prin care se împărtăşeşte această Sfântă Taină 
a Mirului este: „Pecetea harului Duhului Sfânt", după mărturia 
Sfintei Scripturi, care o numeşte „pecetluire" (II Cor. 1, 21-22; 
Efes. 4, 30 s.a.). 

Despre Taina Mirungerii, vezi mai pe larg la capitolul 18 
al acestei lucrări. 



Capitolul 53 

DESPRE 
TAINA SFINTEI ÎMPĂRTĂŞANII 



Sectarul: Pentru care pricină voi, ortodocşii, credeţi şi 
susţineţi cu tărie că vinul şi pâinea de la Cina Domnului se 
prefac chiar în Trupul şi Sângele Domnului, căci ele sunt numai 
pâine şi vin natural, şi nimic mai mult? Ele sunt doar nişte 
simboluri şi închipuiri, nefiind nicidecum Trupul şi Sângele 
Domnului, asa cum credeţi voi. Care vă sunt vouă mărturiile 
biblice pe care vă întemeiaţi credinţa voastră în cele ce susti- 

^ 7 7 7 

neţi? 

Preotul: Noi, creştinii ortodocşi din Biserica dreptmări- 
toare a lui Hristos, credem că, într-adevăr, pâinea şi vinul de la 
Sfânta împărtăşanie sunt cu adevărat însuşi Trupul şi Sângele 
Domnului, şi nu închipuire sau ceva simbolic, aşa cum credeţi 
voi, rătăciţilor sectari. Iar temeiurile biblice pe care noi am 
întemeiat credinţa noastră referitoare la Sfintele si Preacuratele 
Taine, sunt cele ce urmează: 

1. Hristos, Mântuitorul nostru, este pâinea cea adevărată, 
Care S-a pogorât din Cer şi dă viaţă lumii (Ioan 6, 26-33). 

2. Pâinea pe care El o dă este Trupul Său, pe care L-a dat 
pentru viaţa lumii (Ioan 6, 48-58). 

3. Cine mănâncă din pâinea aceasta, viu va fi în veci 
(Ioan 6, 51). 

4. însuşi Mântuitorul ne-a spus: Dacă nu veţi mânca 
Trupul Fiului Omului şi nu veţi bea Sângele Lui, nu veţi avea 
viaţă în voi (Ioan 6, 53). 

5. Şi iarăşi zice: Cel ce mănâncă Trupul Meu şi bea 
Sângele Meu are viaţă veşnică, şi Eu îl voi învia în ziua cea de 
apoi (Ioan 6, 54). 

6. Mântuitorul ne adevereşte nouă tuturor că pâinea şi 
vinul de la Sfânta împărtăşanie sunt cu adevărat Trupul şi 

Sângele Său, iar nu închipuire, cum ziceţi voi, sectarii. El zice! 
Trupul Meu este adevărată mâncare şi Sângele Meu, adevărata 
băutură. Cel ce mănâncă Trupul Meu şi bea Sângele Meu 
rămâne intru Mine şi Eu întru el (Ioan 6, 55-56). 

7. Mântuitorul nostru Iisus Hristos, când a instituit 
(aşezat) această Sfântă Taină a Sfintei împărtăşanii - înainte de 
înfricoşătoarele şi mântuitoarele Sale patimi -, nu a zis ca voi 
sectarii: „Luaţi, mâncaţi, că această pâine este simbolul sau 
închipuirea Trupului Meu", sau „Beţi din acest pahar, care este 
numai o închipuire a Sângelui Meu", ci a zis clar şi 
prealuminat: Luaţi, mâncaţi, acesta este Trupul Meu. ...beţi 
dintru acesta toţi, că acesta este Sângele Meu, al Legii celei 
Noi, care pentru mulţi se varsă spre iertarea păcatelor (Matei 
26, 26-28). 

8. Noi, ortodocşii, nu putem tâlcui ca voi, sectarii, ca 
pâinea şi vinul de la „Cina Domnului" sunt numai simboluri şi 
închipuiri, deoarece este vorba cu adevărat de Sânge care se 
varsă spre iertarea păcatelor, adică de Sângele jertfei, după cum 
era în Vechiul Testament, când nu cu vin era atunci 
preînchipuită curăţirea de păcate a poporului, ci cu sânge (vezi 
leş. 24, 8; 30, 10; Lev. 16, 15-16, 18; II Parai. 29, 21, 24 
ş.a'.). 

9. Ştim că sângele jertfelor de răscumpărare era de 
trebuinţă (Lev. 17, 11; Evrei 9, 7, 22), dar sângele acestor 
jertfe nu a fost de ajuns pentru curăţirea si iertarea păcatelor 

(Evrei 9, 12; 10, 4). 

10. Ştim de asemenea că numai Sângele lui Hristos poate 
să fie jertfă curătitoare desăvârşită pentru păcatele lumii (Evrei 
2, 17; 7, 26; 10,' 10-12). 

11. Apostolul Pavel ne învaţă prealuminat că pâinea şi 
vinul de la „Cina Domnului" nu este numai un simbol si o 
închipuire, aşa cum susţineţi voi, sectarii, ci este cu adevărat 
Trupul şi Sângele Domnului, căci iată ce zice: Paharul 
binecuvântării, pe care-l binecuvântăm, nu este oare împărtă- 
şirea cu Sângele lui Hristos ? Pâinea pe care ofrângem nu este 
oare împărtăşirea cu Trupul lui Hristos? (I Cor. 10, 16-17). 
Oare de ar fi fost pe vremea marelui Apostol Pavel nişte rătăciţi 
ca voi şi ar fi zis că nu sunt pâinea şi vinul de la „Cina 
Domnului", Trupul şi Sângele Domnului, ci sunt numai nişte 



închipuiri şi nişte simboluri, în acest caz, cine ar fi trebuit 
ascultat: Apostolul Pavel sau acei rătăciţi? Vezi câtă nebunie 
zace în mintea voastră si cum rătăciţi voi sufletele oamenilor de 
la adevăr? Marele Apostol Pavel zice că pâinea şi vinul de la 
împărtăşanie sunt cu adevărat Trupul şi Sângele Domnului, iar 
voi ziceţi că sunt numai nişte închipuiri ale Trupului şi Sângelui 
Domnului. 

12. Iarăşi marele Apostol Pavel, arătând că pâinea şi vinul 
din Sfânta împărtăşanie sunt cu adevărat Trupul şi Sângele 
Domnului, zice: ...oricine va mânca pâinea aceasta sau va bea 
paharul Domnului cu nevrednicie, va fi vinovat faţă de Trupul 
şi de Sângele Domnului (I Cor. 11, 27). Deci dacă elementele 
Sfintei împărtăşanii ar fi fost numai închipuire, pentru ce ar mai 
fi zis că cel ce le mănâncă cu nevrednicie se face vinovat de 
Trupul şi Sângele Domnului? 

13. Şi iarăşi marele Apostol Pavel arătând scumpătatea şi 
sfinţenia pâinii şi a vinului de la Sfânta împărtăşanie, ne învaţă 
zicând: Să se cerceteze însă omul pe sine şi aşa să mănânce din 
pâine şi să bea din pahar. Căci cel ce mănâncă şi bea cu 
nevrednicie, osândă îşi mănâncă şi bea (I Cor. 11, 28-29). 

Iată că pentru împărtăşirea cu Sfintele Taine - pâinea şi 
vinul care sunt cu adevărat Trupul Domnului şi Sângele Lui 
(I Cor. 10, 16-17) -, trebuie ca omul să se cerceteze pe sine, 
trebuie o pregătire sufletească de pocăinţă, spovedanie, o mare 
evlavie si frică de Dumnezeu. Ori dacă Sfintele Taine ar fi 
pâine naturală şi vin natural, ce pregătire ar mai trebui? 

Sectarul: Sfânta Scriptură ne arată că trebuie a ne 
împărtăşi toţi dintr-o pâine, fiindcă un trup suntem şi noi cei 
mulţi (I Cor. 10, 17). Atunci pentru care pricină voi, 
ortodocşii, aduceţi la Liturghie cinci pâini (prescuri)? 

Preotul: Este adevărat că noi, ortodocşii, atât la Sfânta 
Liturghie, cât şi la Litie, aducem cinci pâini în chip simbolic, 
amintindu-ne de cele cinci pâini pe care le-a binecuvântat şi le-a 
înmulţit Mântuitorul (Ioan 6, 9-13). Dar numai din una scoatem 
dumnezeiescul Agneţ (Trupul Domnului) din care se 
împărtăşesc atât preoţii, cât şi credincioşii. Celelalte se aduc 
pentru cinstirea Preasfintei Fecioare Măria şi a sfinţilor, 
precum şi pentru a se scoate părticele la vii şi la morţi. 

Sectarul: Dar pentru care pricină voi, ortodocşii, la 
Sfânta împărtăşanie mai adăugaţi şi apă caldă pe lângă pâinea şi 
vinul euharistie, căci la cina Domnului nu s-a întrebuinţat decât 
pâine şi vin (Matei 26, 27-28)? 

Preotul: Noi, creştinii ortodocşi, folosim la Sfânta împăr- 
tăşanie, pe lângă pâine şi vin, şi puţină apă caldă, care de obicei 
trebuie să fie cât mai fierbinte, pentru următoarele motive: 

1. Sfânta împărtăşanie are şi caracterul comemorativ de a 
vesti prin ea moartea Domnului (I Cor. 11, 25-26; Luca 22, 
19) şi noi ştim că la împungerea Domnului cu suliţa în coastă - 
după ce a murit pe Cruce - a ieşit nu numai sânge, ci „sânge şi 
apă" (Ioan 19, 34; can. 32 al Sin. VI Ecumenic; C. Dron, 
Canoanele, p. 278). 

2. Puţina apă fierbinte care se toarnă în Sfântul Potir la 
Sfânta Liturghie peste dumnezeiescul Trup şi Sânge al 
Domnului închipuieste turnarea sau „vărsarea" Sfântului Duh 
(Ioan 7, 37-39). 

3. Apa fierbinte care se toarnă peste Sfintele Taine în 
Sfântul Potir, rostindu-se cuvintele „căldura credinţei plină de 
Duhul Sfânt", arată împărtăşirea Duhului Sfânt şi fierbinţeala 
credinţei noastre (Apoc. 3, 15). 

4. Apa fierbinte care se toarnă în Sfântul Potir dă 
temperatura trupului viu al lui Hristos. 

Despre Taina Sfintei împărtăşanii vezi mai pe larg la 
capitolul 19 al acestei lucrări. 



Capitolul 54 

DESPRE TAINA POCĂINŢEI 
(SPOVEDANIA) 



Sectarul: Pentru care pricină voi, ortodocşii, susţineţi ca 
pocăinţa este o Taină şi că această Taină se poate administra 
numai prin mijlocirea preoţilor, şi că preotul are putere de a 
ierta păcatele oamenilor? Doar este scris: Cine poate să ierte 



păcatele decât Unul Dumnezeu? (Luca 5, 21). Şi pentru ce 
învăţaţi voi, preoţii, pe creştini, să se spovedească la voi spre a 
li se ierta păcatele, de vreme ce noi ştim că iertarea păcatelor 
trebuie cerută direct de la Dumnezeu si nu de la oameni si 
numai către El suntem datori a ne ruga să ne ierte păcatele, căci 
scris este: Şi ne iartă nouă greşalele noastre (Matei 6, 12)? 
Deci care vă sunt vouă mărturiile din Scriptură referitoare la 
cele ce susţineţi despre Taina Pocăinţei? 

Preotul: Pocăinţa este cu adevărat Taină pentru urmă- 
toarele motive: 

1. A fost vestită de însuşi Mântuitorul nostru, când El a 
zis lui Petru: Şi îti voi da tie cheile împărăţiei cerurilor si orice 
vei lega pe pământ, va fi legat şi în ceruri, şi orice vei dezlega 

pepământ, va fi dezlegat şi în ceruri (Matei 16, 19; 18, 18 ş. a.). 

2. A fost instituită de Mântuitorul după învierea Sa - ca 
una din roadele învierii Sale - atunci când, arătându-Se 
apostolilor Săi, le-a zis: Luaţi Duh Sfânt, cărora veţi ierta 

păcatele, vor fi iertate si cărora le veţi tine, ţinute vor fi (Ioan 
20, 22-23). 

3. Dezlegarea şi iertarea păcatelor, care se face prin ea, 
are lucrarea Preasfântului Duh (îoan 20, 22; Matei 18, 18). 

4. Taina Pocăinţei se poate administra numai prin 
mijlocirea episcopilor şi a preoţilor, pentru că numai acestor 
urmaşi şi ajutători ai apostolilor li s-a dat puterea de a lega şi a 
dezlega păcatele oamenilor (vezi Matei 16, 19; 18, 18; Ioan 20, 
22-23 s.a.). 

5. De asemenea, Taina Pocăinţei se administrează numai 
prin mijlocirea episcopilor şi a preoţilor, deoarece numai lor li 
s-a dat putere de a pedepsi şi a canonişi pe cei vinovaţi de 
păcate. Apostolul Pavel numai în virtutea acestui drept a 
excomunicat pe nelegiuitul din Corint, iar după ce acela s-a 
pocăit si s-a îndreptat, 1-a primit din nou în sânul Bisericii 
(ICor.5, 2; II Cor. 2, 5-11 ş.a.). 

6. Acelaşi Apostol Pavel, întrebuinţând puterea dată lui de 
la Dumnezeu de a judeca şi de a pedepsi pe cei vinovaţi, a dat 
satanei pe Imeneu si pe Alexandru, ceea ce înseamnă că „i-a 
legat", „le-a ţinut' păcatele, scoţându-i din împărăţia lui 
Dumnezeu, care este Biserica lui Hristos, şi i-a dat împărăţiei 
diavolului (I Tim. 1, 20). 

7. Marele Apostol Pavel, arătând că el are împuternicirea 
şi misiunea de a împăca pe oamenii păcătoşi cu Dumnezeu, 
zice: Vă rugăm, în numele lui Hristos, împăcaţi-vă cu 
Dumnezeu (II Cor. 5, 20), ceea ce dovedeşte că pentru a se 
împăca omul păcătos cu Dumnezeu, are nevoie de un mijlocitor 
(episcop, preot) aşa cum au fost Pavel şi ceilalţi apostoli, 
mijlocitori ai împăcării dintre Dumnezeu şi oameni. Şi cu toate 
că acelaşi Apostol Pavel spune: Dumnezeu... ne-a împăcat cu 
Sine prin Hristos (II Cor. 5, 18), ne arată însă apoi că această 
slujbă de a împăca pe oameni cu Dumnezeu a fost încredinţată 
şi apostolilor, zicând: ...şi Care ne-a dat nouă (apostolilor) 
slujirea împăcării; şi iarăşi: ...în numele lui Hristos, aşadar, ne 
înfăţişăm ca mijlocitori, ca şi cum însuşi Dumnezeu v-ar 
îndemna prin noi (II Cor. 5, 18-20). 

Aşadar, pentru a se împăca cel păcătos cu Dumnezeu, 
este nevoie de mijlocirea episcopilor si a preoţilor, care au luat 
această „slujbă a împăcării" de la Dumnezeu, şi nu a primi 
direct iertarea păcatelor sale, aşa cum susţineţi voi, sectarilor 
rătăciţi de la adevăr. 

Sectarul: Mărturisirea trebuie să se facă în public, nu în 
faţa preotului, ea nu trebuie să fie secretă, ci dimpotrivă, în faţa 
altora, după cum scrie: Mărturisiţi-vă deci unul altuia păcatele 
şi vă rugaţi unulpentru altul (Iacov 5, 16). 

Preotul: „Unul" este credinciosul care se spovedeşte, iar 
„altul" este preotul. Vezi că n-a zis la plural: „unii altora", ci 
„unul altuia", tocmai spre a arăta că spovedania este secretă 
între cei doi: preotul şi credinciosul. 

Tot astfel, Natan Proorocul în taină a intrat la David 
Proorocul din porunca lui Dumnezeu şi 1-a mustrat pentru 
greşeala ce făcuse, iar David nu în public, ci numai în taină s-a 
mărturisit în fata lui Natan Proorocul, zicând: Păcătuit-am 
înaintea Domnului (II Regi 12, 1-13). Numai canonul cel 
pentru greşeala lui David a fost rânduit de Dumnezeu a se face 
în public, după cum este scris: Tu ai făcut întru ascuns 
(păcatul), iar eu voi face cuvântul acesta (al pedepsei) înaintea 
a tot Israelul şi la lumina zilei (II Regi 12, 12). 

Vezi dar că păcatul lui David s-a făcut în ascuns, 
spovedania nu la oricine, ci la un prooroc şi numai în taină, iar 
canonul dat de Dumnezeu pentru păcatul său s-a făcut la 



arătare. Aşa că greşeala, spovedania şi pocăinţa lui David au 
fost cu adevărat o închipuire clară şi luminată a practicii pe care 
o folosim noi, preoţii creştini, în Taina Pocăinţei, căci omul 
păcătuieşte mai totdeauna în ascuns, se spovedeşte în taină 
înaintea preotului - asemenea lui David către Natan -, iar 
canonul poate să-1 facă şi la arătare. 

Despre Taina Pocăinţei, a se vedea mai pe larg la 
capitolul 20 al acestei lucrări. 



Capitolul 55 

DESPRE TAINA PREOŢIEI 
(HIROTONIA) 



Sectarul: Pentru care pricină voi, ortodocşii, susţineţi că 
preoţia este o Taină şi că ea se poate împărtăşi numai unora? 
Noi ştim că preoţia este universală si că toţi credincioşii au 
darul preoţiei, fiecare dintre ei putând face slujba de preot, 
după mărturia Sfintei Scripturi, care zice: Şi voi înşivă, ca 
pietre vii, zidiţi-vă drept casă duhovnicească, preoţie sfântă, ca 
să aduceţi jertfe duhovniceşti, bine-plăcute lui Dumnezeu, prin 
Iisus Hristos... Iar voi sunteţi seminţie aleasă, preoţie 
împărătească, neam sfânt, popor agonisit de Dumnezeu, ca să 
vestiţi în lume bunătăţile Celui ce v-a chemat din întuneric, la 
lumina Sa cea minunată (I Petru 2, 5, 9); iar mai departe: Şi 
ne-a făcut pe noi (Iisus Hristos) împărăţie, preoţi ai lui 
Dumnezeu şi Tatăl Său (Apoc. 1, 6); şi iarăşi: Şi l-ai făcut 
Dumnezeului nostru împărăţie şi preoţi, şi vor împăraţi pe 
pământ (Apoc. 5, 10). Aşadar din aceste locuri ale Sfintei 
Scripturi rezultă clar că preoţia nu poate fi rezervată numai 
unora, ci că toţi credincioşii o au. 

" 5 5 

Preotul: In zadar ai adus dumneata aceste citate din 
Sfânta Scriptură în susţinerea rătăcirii voastre sectare, deoarece 
din ele nu rezultă nicidecum universalitatea preoţiei, aşa 
precum vi se pare vouă. Toate cuvintele din citatele de mai sus 

au înţeles spiritual, şi nicidecum literal. Vezi că apostolul zice: 
„pietre vii", „casă duhovnicească", „preoţie sfântă", „jertfe 
duhovniceşti". Deci dacă cuvintele „pietre", „casă" şi „jertfe" 
trebuie înţelese duhovniceşte, pentru că aşa cer atributele 
lămuritoare care le însoţesc („vii", „duhovnicească", 
„duhovniceşti"), atunci desigur că şi cuvântul „preoţie" - care 
este în strânsă legătură cu „pietrele", „casa" şi „jertfele" de 
care este vorba în acest loc - trebuie înţeles si el duhovniceşte, 

5 5 5 ' 

iar nicidecum în înţelesul său obişnuit (Ps. 50, 18-19 ş.a.). Iar 
faptul că preoţia este Taină se poate vedea prealuminat din 
următoarele mărturii ale Sfintei Scripturi: 

1. Preoţia este un dar împărtăşit prin Sfânta Taină a 
„punerii mâinilor preoţiei" (I Tim. 4, 14). 

2. Preoţia este Taină care se poate da numai celor chemaţi 
de Dumnezeu prin punerea mâinilor episcopilor, care sunt 
urmaşi ai apostolilor (II Tim. 1,6). 

3. Preoţia este o Taină pe care nu o poate avea orice 
credincios, ci numai cei aleşi (Fapte 6, 5) şi numai aceia pe 
care vor pune mâinile episcopii Bisericii, care sunt locţiitori ai 
Sfinţilor Apostoli (Fapte 6, 6). 

4. Preoţia este Taină care se dă prin hirotonie (punerea 
mâinilor) de către episcopi, urmaşii Sfinţilor Apostoli (Fapte 
14. 23). 

5. Preoţia este o Taină care se dă prin lucrarea Sfântului 
Duh, spre a păstori preoţii Biserica lui Dumnezeu (Fapte 20, 28). 

6. Preoţia este Taină care nu se poate da de alţi preoţi, ci 
numai de episcopi - care sunt urmaşi ai Sfinţilor Apostoli -, 
deoarece vedem că marele Apostol Pavel a sfinţit (hirotonit) şi a 
aşezat pe episcopi ca urmaşi ai săi (I Tim. 4, 14; II Tim. 1,6; 
Fapte 14, 23 ş.a.). 

7. Preoţia este Taină care se dă numai prin episcopii 
urmaşi ai apostolilor, aşa precum Tit şi Timotei - episcopii 
hirotoniţi de marele Pavel Apostolul - au sfinţit si au aşezat 

5 r 5 5 5 

preoţi şi diaconi (I Tim. 5, 22; 3, 1-10; Tit 1, 5-9). 

8. Preoţia este Taină care se dă numai prin episcopi - 
următorii apostolilor -, căci nicăieri nu se spune că un preot ar 
fi hirotonit pe alt preot, ci numai că preoţii şi diaconii s-au 
hirotonit de apostoli si de urmaşii lor, episcopii (I Tim. 5, 22; 
Tit 1, 5-9). 



501 



9. Preoţia este o Taină care nu se poate încredinţa 
oricăruia dintre creştini, ci numai acelora care îndeplinesc 
anumite condiţii (I Tim. 5, 22). 

10. Preoţia este o Taină pe care nu o pot avea toţi, ci 
numai cei ce au chemare, ca şi Aaron (Evrei 5, 4; Luca 6, 
12-18). 

Sectarul: In Sfânta Scriptură se arată că toţi cei din 
poporul lui Israel se ziceau preoţi şi slujitori ai Domnului, după 
cum scrie: Şi voi, voi veţi fi numiţi preoţi ai Domnului, slujitori 
ai Dumnezeului nostru (Isaia 61, 6). Şi iarăşi: Şi voi veţi fi mie 
preoţie împărătească şi neam sfânt (leş. 19, 6). Deci iată că 
orice om din adunarea creştinească poate să fie preot şi slujitor 
al Domnului. 

Preotul: Nu este nimic adevărat în cele ce rătăcit cugeti 
dumneata si cei asemenea tie rătăciţi, socotind că orice om din 

5 5 5 * 

popor poate să fie preot şi slujitor al lui Dumnezeu. Dacă ar fi 
cum rău credeţi si înţelegeţi voi, sectarilor, atunci ar fi urmat ca 

5 5 5 ° 5 * * 

toţi oamenii din poporul evreu - cărora li s au zis aceste cuvinte 
- să fi fost preoţi şi slujitori ai Domnului. Insă noi vedem că nu 
toţi erau preoţi, ci numai cei din seminţia lui Aaron şi a lui 
Levi, şi numai aceia aveau dreptul să fie preoţi şi slujitori ai 
Domnului la Altar si în biserica lui Dumnezeu (Ies. 28, 1-3; 
Num. 3, 5-13; Evre'i 7, 14). 

Aşa încât voi, sectarilor, aţi înţeles cuvintele Scripturii ca 
şi Datan şi Aviron, care pe baza „că toţi sunt o împărăţie de 
preoţi" şi de aceea nu mai au nevoie de Aaron preotul şi de fiii 
lui, din înţelegerea lor cea rea au început a face şi ei slujba de 
preoţi. Şi pentru această pricină în faţa întregului popor au fost 
bătuţi de Dumnezeu: pe unii i-a înghiţit pământul de vii şi pe 
alţii i-a ars focul lui Dumnezeu (Num. cap. 16). Pe Saul 
împăratul, fiindcă a îndrăznit să aducă jertfă lui Dumnezeu în 
locul preotului, 1-a lepădat Dumnezeu de la împărăţie ca pe un 
nebun şi a murit străpuns de sabia lui (I Regi 13, 1-14; 31, 1-6). 
Iar pe Ozia împăratul, care a îndrăznit să tămâieze înaintea 
Domnului la altar, 1-a bătut Dumnezeu cu lepră, de care a bolit 
până la moarte (II Parai. 26, 16-23). 

Aşadar înţelege, omule rătăcit de la adevăr, că citatele din 

, , O 5 5 

Sfânta Scriptură care vorbesc despre preoţie în înţeles soborni- 
cesc şi mai larg, nu se referă nicidecum la preoţie ca Taină, ci 

la preoţia generală, care nu are aceleaşi puteri, îndatoriri şi 
daruri ca preoţia cea întemeiată de Domnul Hristos în Biserica 
Sa; căci pe această preoţie pe care a întemeiat-o Domnul în 
Legea Darului, a înzestrat-o cu mari daruri, puteri deosebite şi 
dregătorii duhovniceşti. 

Sectarul: Cu ce daruri şi puteri deosebite a înzestrat 
Hristos preoţia voastră, faţă de preoţia pe care o poate avea 
orice creştin, şi cu ce dregătorii duhovniceşti a îmbrăcat-o pe ea? 

Preotul: Noi ştim că cei dintâi preoţi ai Testamentului 
Nou au fost Sfinţii Apostoli, care au transmis mai departe 
preoţia prin urmaşii lor, episcopi şi preoţi, pe care i-au hirotonit 
în Biserica lui Hristos. 

Acestor apostoli Mântuitorul le-a dat puterea Sa (Matei 
28, 18-19) şi de asemenea le-a dat slava Sa (Ioan 17, 22). Slava 
Sa stă în cele trei dregătorii prin care S-a preaslăvit El, şi 
anume: 

1. Ca împărat, conducător sau păstor (Matei 2, 2-6; 27, 
14; Ioan 10, 11-18). 

2. Ca Arhiereu (Evrei 5, 6; 7, 17, 28; Ps. 109, 4) şi 

3. Ca învăţător si Prooroc (Ioan 3, 2; Matei 21, 11, 46; 
22, 16; Luca 24,' 19; hoan 7, 40 ş.a.). 

Deci Apostolii şi urmaşii lor, episcopii şi preoţii cei 
aşezaţi de ei, au aceste dregătorii duhovniceşti, care constituie 

5 5 ' ° 5 * 

slujba preoţească sub raportul drepturilor şi îndatoririlor lor. 

Sectarul: Dar care vă sunt vouă, ortodocşilor, mărturiile 
biblice prin care se pot arăta aceste dregătorii duhovniceşti, pe 
care ziceţi că le au episcopii şi preoţii voştri? 

Preotul: Mărturiile Sfintei Scripturi care arată prealu- 
minat dregătoriile duhovniceşti şi puterile cu care Mântuitorul 
nostru Iisus Hristos a înzestrat pe apostoli şi pe următorii lor, 
episcopii şi preoţii Legii Darului, sunt acestea: 

1. Apostolii - începătorii preoţiei Legii Darului - au fost 
aleşi de Mântuitorul nostru Iisus Hristos din mulţimea celorlalţi 
ucenici (vezi Luca 6, 12-16; Marcu 3, 13-19; Matei 10, 1-5 
s.a.). 

5 ' 

2. Pe aceşti ucenici pe care i-a ales Mântuitorul i-a învăţat 
cum să boteze şi ei botezau poporul chiar în timpul când 
Domnul Hristos propovăduia Evanghelia, că zice: Deşi Iisus nu 
boteza El, ci ucenicii Lui (Ioan 4, 1-2). 

3. Pe aceşti 12 apostoli începători ai preoţiei Legii 
Darului, Mântuitorul i-a învăţat cum să se roage si să facă 

" 5 ° 5 

frângerea pâinii (Liturghia de azi) (Matei 26, 26-28; Marcu 14, 
22-28; Luca 22, 19-20). 

4. Acestor 12 apostoli pe care i-a ales, Mântuitorul li s-a 
arătat adeseori după învierea Sa, timp de 40 de zile, şi i-a 
învăţat cele pentru împărăţia lui Dumnezeu (adică cum să facă 
slujbele) (Fapte 1, 2-3). 

5. Peste aceşti 12 apostoli în ziua întâi a săptămânii 
(Duminica), la 50 de zile după înviere (la Cincizecime), S-a 
pogorât Duhul Sfânt în chip de limbi ca de foc (Fapte 2, 1-2). 

6. Pe aceşti Sfinţi Apostoli - începătorii preoţiei Legii 
Darului - i-a îmbrăcat cu putere de sus spre a propovădui 
Evanghelia (Fapte 1, 5; 2, 1-3; Luca 24, 48-49). 

7. Acestor sfinţi ucenici şi apostoli ai Săi, Duhul Sfânt 
le-a dat putere şi înţelegere să vorbească în alte limbi (Fapte 2, 4). 

8. Pe aceşti apostoli începători ai preoţiei din Legea 
Nouă, Mântuitorul i-a trimis după învierea Sa să facă ucenici 
din toate neamurile, prin propovăduire, şi să-i boteze în numele 
Tatălui si al Fiului si al Sfântului Duh si să-i înveţe să păzească 

5 5 5 5^ 

cele ce le-a poruncit lor (Matei 28, 19-20). 

9. Acestor apostoli, după Pogorârea Duhului Sfânt, li s-a 
dat putere de a hirotoni pe cei aleşi: pe unii arhierei (sau mai 
mari preoţi, cum se mai numesc), apoi prezviteri (sau bătrâni) 
si diaconi (vezi Fapte 6, 1-6; 8, 14-17; 13, 1-3; 14, 3; 20, 17-28; 
î Petru 5, 1-4; Apoc. 1, 6; 5, 10; II Tim. 1, 6; I Tim. 4, 14). 

10. Aceşti 12 apostoli au poruncit episcopilor celor 
hirotoniţi de ei (Filip. 1, 1) să hirotonească dintre creştini pe 
unii diaconi şi preoţi, iar pe alţii să-i ridice la treapta episcopiei 
(veziTit 1, 5-7; I fim. 5, 21-22; 3, 1-13 ş.a.). 

11. Pe aceşti episcopi şi preoţi hirotoniţi de Sfinţii Apos- 
toli, îi numeşte Dumnezeu „slujitori" şi „iconomi" (ispravnici) 
ai Tainelor lui Dumnezeu (I Cor. 4, 1; Tit 1, 7), robi puşi peste 
alţi robi (Matei 24, 45). 

12. Episcopii şi preoţii sunt lucrătorii cărora le-a încre- 
dinţat Domnul via - lumea creştină - să o lucreze în locul celor 
din' Legea Veche (Matei 21, 33-43). 

13. Aceşti episcopi şi preoţi - urmaşii Sfinţilor Apostoli - 
se mai numesc şi părinţi şi învăţători întru Hristos (I Cor. 4, 15). 

14. Aceşti episcopi si preoţi sunt slugile ce pregătesc 
masa si amestecă vinul si cheamă lumea la mântuire (Prov. 9, 
2-6; Platei 22, 1-14). ' 

15. De aceşti episcopi şi preoţi au poruncă creştinii să 
asculte si să facă cele ce îi învaţă, căci aceştia vor da socoteală 
pentru sufletele lor (Evrei 13, 17; I Tes. 5, 12-13). 

16. Pe aceşti episcopi si preoţi îi numeşte Domnul Hristos 
sarea pământului '(Matei 5, 13). 

17. Apostolilor şi urmaşilor lor, episcopilor şi preoţilor, 
le-a dat Domnul Hristos puterea de a ierta păcatele celor ce vor 
mântuirea sufletelor (Ioan 20, 9-23; Fapte 19, 18). 

18. Aceştia au cheile împărăţiei cerurilor şi putere să 
încuie si să descuie, să lege si să dezlege (Matei' 16, 18-19; 
18, 18)'. 

19. Acestora le-a dat să cunoască tainele împărăţiei 
cerurilor (Matei 13, 10-11). 

20. Despre aceşti preoţi si episcopi s-a proorocit că vor fi 
preoţi ai lui Dumnezeu îmbrăcaţi cu mântuire (Ps. 131, 16; 
Isaia 66, 21; Ier. 23, 3-5; 33, 15-18 ş.a.). 

21. Cu aceştia S-a făgăduit Domnul că va fi în toate 
zilele, până la sfârşitul veacului (Matei 28, 20). 

22. în vremea lui Moise, Dumnezeu a ales pe Aaron şi pe 
fiii săi spre a-I fi preoţi, până avea să vină Mesia - Hristos cel 
făgăduit în Legea Veche. Şi numai Aaron cu urmaşii lui aveau 
dreptul de a preoţi, a tămâia şi a aduce jertfe şi rugăciuni pentru 
popor (leş. 28, 1; Num. 3, 10, 38; 18, 7). Numai arhiereul sau 
marele preot avea voie să intre o dată în an în locul cel 
preasfânt din biserică (leş. 30, 10). De asemenea, doar 
arhiereul putea unge cu untdelemn pe cel ce era făcut împărat 
(I Regi 9, 16; 10, 1; 16, 1-18). Tot astfel, toate slujbele sfinte 
numai preoţilor le era dat a le face, iar dintre mireni, care ar fi 
îndrăznit a se apropia de vreo slujbă preoţească, era omorât 
(Num, 18, 7). 

în Noul Testament ni se spune că toate acele răzvrătiri ale 
mirenilor împotriva preoţiei şi pedepsele cele înfricoşate date 
de Dumnezeu lui Core, Datan si Aviron - care au îndrăznit a 
lucra cele ale preoţiei nefiind preoţi -, sunt pilde pentru noi 
creştinii, ca să nu facem asa ceva, ca să nu fim osândiţi în focul 
cel veşnic (vezi I Cor. 10, 1-12; Epistola Sobornicească a lui 



Iuda; II Petru cap. 2; Evrei 2, 1-3; 3,. 6-18; 12, 25; Col. 1, 
21-23 s.a.). 

Deci înţelege, omule, şi ia aminte că preoţia este o Taină 
Sfântă şi o dregătorie duhovnicească cu mare răspundere în faţa 
lui Dumnezeu şi nu toţi oamenii sunt preoţi, ci numai cei 
chemaţi şi aleşi de Dumnezeu spre slujba Sa pot să fie preoţi, şi 
nicidecum nu poate fi oricare om, precum vi se pare vouă (Luca 
6, 12-16; Marcu3, 13-19; Matei 10, 1-5; Evrei 13, 17; 5, 4). 

Deci în cele de până aici ai putut vedea pe baza 
trimiterilor din Sfânta Scriptură, care sunt dregătoriile, darurile 
şi puterile cu care a înzestrat Hristos Mântuitorul nostru preoţia 
Legii Darului, ca să cunoşti câtă deosebire este între preoţia ca 
Taină rânduită de Domnul şi preoţia generală (universală), pe 
care o înţelegeţi voi greşit si rătăcit, confundând-o cu adevărata 
preoţie (sacramentală), cea întemeiată de Domnul în Biserica 
Noului Testament (Aşezământ). 

Sectarul: Dacă voi, ortodocşii, susţineţi că numai pe 
episcopii şi preoţii voştri i-a înzestrat Hristos Domnul cu atâtea 
daruri, puteri şi dregătorii duhovniceşti, atunci pentru ce Sfânta 
Scriptură cea Veche şi cea Nouă arată că creştinii sunt „casă 
duhovnicească", „preoţie împărătească", „neam sfânt", „preoţi 
ai Domnului" şi „slujitori", care pot să aducă lui Dumnezeu 
„jertfe duhovniceşti" (Isaia 61,6; 43, 21; Ies. 19, 6; I Petru 1, 
2-3 s.a.)? 

Preotul: In cele de mai sus s-a arătat lămurit că în aceste 
locuri Sfânta Scriptură vorbeşte în înţeles mai larg, duhovnicesc 
şi simbolic, despre o preoţie generală a poporului iudaic şi a 
celui creştin, dar nicidecum că toţi evreii din Legea Veche au 
fost preoţi ai Legii Vechi, sau că toţi creştinii din poporul 
creştinesc pot fi preoţi în înţelesul obişnuit al cuvântului. Iar 
dacă Sfânta Scriptură le spune creştinilor că sunt „casă 
duhovnicească", le arată că trebuie să fie oameni sfinţi, 
alcătuind toţi împreună şi fiecare în parte un templu sfânt 
(I Cor. 3, 16); dacă le spune „preoţie împărătească", le zice 
pentru că aparţin marelui împărat Dumnezeu (leş. 19, 6); dacă 
îi numeşte „neam sfânt", le zice astfel pentru că sunt un neam 
ales, deosebit, pus deoparte spre slujba lui Dumnezeu; dacă le 
spune „preoţie sfântă" o face tot în sens duhovnicesc, că adică 
pot să aducă şi ei un anume fel de „jertfe duhovniceşti". 

Sectarul: Dar care „jertfe duhovniceşti" pot să aducă 
creştinii ca preoţie sfântă şi ca preoţie împărătească? 

Preotul: „Jertfele duhovniceşti" despre care e vorba aici 
şi pe care pot să le aducă creştinii lui Dumnezeu sunt acestea: 



1,3). 



1. „Jertfa buzelor", adică rugăciunea (Col. 4, 2; II Tes. 



2. Jertfa de laudă (Ps. 115, 8). 

3. Făgăduinţa (Fapte 13, 32-33; Rom. 1, 1-2; Ps. 115, 
5, 9). 

4. Umilirea duhului (Ps. 50, 18-19). 

5. A se ruga unul pentru altul, ca de exemplu: soţul 
pentru soţie, soţia pentru soţ, părinţii pentru copii, copiii pentru 
părinţi, rudele pentru rude s.a. (II Regi 7, 18, 25-29; I Parai. 
17, 23-27; Fac. 20, 17; Iov' 42, 8-10 ş.a.). 

6. A se ruga pentru stăpâniri si pentru patrie (Ezd. 10, 6; 
ITim. 2, 2; Num. 27, 15-17; Deut 9, 26; 26, 15). 

7. A se ruga pentru toţi oamenii si pentru toată lumea 
(I Tim. 2, 2; leş. 9, 29; 10, Î7-18; Num'. 12, 13; I Regi 1, 17 
ş.a.). 

8. A se ruga neîncetat (Ps. 16, 6; 33, 1; I Tes. 1, 2-3; 5, 
17; Filip. 1, 2-4; Efes. 1, 16 ş.a.). 

Aşadar acest fel de jertfe se cere şi trebuie a se aduce de 
creştini ca „neam sfânt" şi „preoţie împărătească". Acestea sunt 
„jertfele duhovniceşti" pe care le pot aduce creştinii lui 
Dumnezeu. Dar a aduce jertfe asemenea preoţilor şi a sluji ca 
preoţi lui Dumnezeu în biserică sau în sfântul altar, acestea nu 
le pot face decât numai aceia care sunt aleşi si au chemare ca si 
Aaron (Evrei 5, 4; Luca 6, 12-18 ş.a.). 



Capitolul 56 

DESPRE TAINA NUNTII 
(CĂSĂTORIA) 



Căsătoria este cel mai vechi aşezământ dumnezeiesc pus 
între oameni de Dumnezeu, prin care s-a întemeiat familia şi 
astfel existenţa tuturor popoarelor lumii (Fac. 2, 18-22). 

Căsătoria în Biserica lui Hristos cea dreptmăritoare este 
socotită ca Taină pentru următoarele pricini: 

1. A fost aşezată de Dumnezeu la începutul lumii şi a fost 
binecuvântată de El (Fac. 1, 28; I Cor. 7, 2 ş.a.). 

2. Prin unirea soţului cu soţia sa, ei devin un singur trup 
(Fac. 2, 18-24). Binecuvântarea dată de Dumnezeu primilor 
oameni înainte de a se însoţi unul cu altul, noi o numim 
„cununie", împlinindu-se prin mergerea bărbatului şi a femeii 
la biserică spre a fi binecuvântaţi de preot în numele Domnului. 
Astfel putem spune că primii oameni au fost cununaţi prin 
binecuvântare direct de Dumnezeu înainte de a se însoţi, pentru 
ca însoţirea lor să nu fie desfrânare. 

3. Şi după potopul lui Noe, când Noe cu fiii şi nurorile 
lui au ieşit din corabie, iarăşi i-a binecuvântat Dumnezeu, 
zicându-le: Creşteţi şi vă înmulţiţi şi umpleţi pământul şi-l 
stăpâniţi (F ac. 9, 1). 

4. Acest aşezământ dumnezeiesc rânduit de Dumnezeu la 
începutul lumii asupra bărbatului şi a femeii a fost întărit şi de 
Mântuitorul nostru Iisus Hristos la nunta din Cana Galileii, 
când, fiind chemat la nuntă, la rugămintea Preasfintei Sale 
Maici El a făcut prima Sa minune, prefâcând apa în vin (Ioan 2, 
1-11). 

5. Unirea care se face între soţi este desăvârşită si 
nedespărţită, mai presus de înţelegerea şi mintea noastră, aşa 
încât prin împreunare nu mai sunt doi, ci un singur trup (Matei 

19, 5-6; Marcu 10, 6-8; I Cor. 6, 16; Efes. 5, 31 ş.a.). 

6. Căsătoria nu poate fi săvârşită decât de preoţi. Ea 
trebuie să aibă binecuvântarea Bisericii, precum si prima 
căsătorie a fost binecuvântată de Dumnezeu (Fac. 1, 28). Căci 
orice lucru se sfinţeşte prin cuvântul lui Dumnezeu şi prin 
rugăciune (I Tim. 4, 5). Iar cei ce au chemarea de a sfinţi sunt 
preoţii (Evrei 5, 1). 

7. Căsătoria este Taina care nu se poate desface, afară de 
cazuri speciale, aşa cum a spus şi Mântuitorul: Ceea ce 
Dumnezeu a împreunat, omul să nu despartă (Matei 19, 6; 
Marcu 10, 9; I Cor. 7, 10-11). Dacă această Taină ar fi un 
simplu consimţământ sau numai o asociere - cum ziceţi voi, 
sectarilor -, apoi nu ar fi pus Dumnezeu atâta stricteţe la 
desfacerea ei, încât numai moartea si desfrânarea să o poată 
desface (Matei 19, 9; Marcu 10, 11; Luca 16, 18; Rom. 7, 2-3). 

Despre Taina Cununiei se poate vedea mai pe larg la 
capitolul 22 al acestei lucrări. 



Capitolul 57 

DESPRE 
TAINA SFÂNTULUI MASLU 



Sectarul: Pentru care pricină voi, ortodocşii, ziceţi că 
Maslul (ungerea cu untdelemn) este Taină, şi care^ vă sunt 
mărturiile biblice în susţinerea acestei învăţături? In Sfânta 
Scriptură nicăieri nu se spune că aşa-zisa Taina a Maslului ar fi 
instituită de Mântuitorul. 

Preotul: Sfântul Maslu este o Taină a Bisericii celei 
dreptmăritoare a lui Hristos, deoarece şi ea are caracter sfinţitor 
şi de iertare a păcatelor, ca şi celelalte şase Sfinte Taine. Noi 
vedem chiar în Vechiul Testament că untdelemnul era folosit ca 
mijloc de sfinţire (vezi leş. 29, 40; 40, 9-11; Num. 28, 12-13; 
Lev. 2, 4; IV Regi 9, 1-6; III Regi 19, 15 ş.a.), şi această 
sfinţire cu untdelemn se făcea numai de preoţi sau de prooroci 
(leş' 29, 7-9; 30, 30; III Regi 19, 16 ş.a.). Iar de vrei să ştii şi 



mărturiile biblice pentru Taina Sfântului Maslu din Legea Noului 
Aşezământ, ascultă: 

1. Sfântul Maslu este Taină instituită de însuşi Mântui- 
torul şi practicată de Sfinţii Apostoli (vezi Marcu 6, 12-13). 

2. Sfântul Maslu este Taină lăsată nouă după învăţătura 
Sfinţilor Apostoli (vezi Iacov 5, 14-15), Apostolul Iacov 
arătând că ea se poate face numai de preoţi. 

3. Sfântul Maslu este Taină, deoarece prin împărtăşirea ei 
se dă omului sănătate şi iertare de păcate (Iacov 5, 14-15). 

4. Sfântul Maslu este Taina care, după rânduiala Bisericii 
Dreptmăritoare, trebuie să se facă de mai mulţi preoţi: şapte, 
cinci, trei, şi numai în caz de mare nevoie se poate face şi cu 
doi (Marcu 6, 7; 16, 18). 

5. Sfântul Maslu este Taină, deoarece învăţătura şi prac- 
ticarea ei are origine apostolică, fiindcă Apostolii au învăţat 
despre ea şi au practicat-o în zilele vieţii lor (Iacov 5, 14-15; 
Marcu 6, 12-13; Luca 9, 6; Marcu 16, 18 ş.a.). Dar nicăieri în 
Sfânta Scriptură Apostolii nu se numesc întemeietori ai Tainelor 
lui Dumnezeu, ci numai iconomi (I Cor. 4, 1), de unde rezultă 
că ea este întemeiată tot de Hristos, ca si celelalte Sfinte Taine. 

6. Sfântul Maslu este Taină a Bisericii dreptmăritoare a 
lui Hristos, căci în ea se arată mila si îndurarea lui Dumnezeu 
- prin mijlocirea preoţilor - de a da sănătate trupului omenesc 
şi iertare sufletelor de păcate (Iacov 5, 14-15; Marcu 6, 12-13 
ş.a.). 

Despre Taina Sfântului Maslu vezi mai pe larg la capitolul 
23 al acestei lucrări. 

Capitolul 58 

DESPRE 
PUTEREA DISCIPLINARĂ 



Sectarul: Pentru care pricină voi, preoţii, împreună cu 
episcopii voştri, v-aţi însuşit dreptul şi puterea disciplinară asupra 
credincioşilor? Căci Mântuitorul, când a vorbit de pedepsele 
disciplinare, a zis: Spune-l Bisericii (Matei 18, 15-17), ceea ce 
înseamnă „spune-l comunităţii" şi nicidecum „spune-l episco- 
pilor sau preoţilor". Cuvântul Biserică înseamnă întotdeauna 
comunitatea credincioşilor şi prin urmare nu este vorba aici de 
conducători. De aceea vreau să ştiu: care sunt mărturiile 
scripturistice în susţinerea poziţiei voastre? 

Preotul: Nu este nimic adevărat în cele ce cugeti 
dumneata şi cei asemenea dumitale în rătăcire. Mântuitorul nu a 
dat puterea disciplinară în Biserica Sa poporului, ci conducă- 
torilor poporului, adică sfinţilor Săi ucenici şi apostoli, precum 
si urmaşilor lor, episcopilor şi preoţilor. Acestora le-a dat 
Mântuitorul puterea de a pedepsi pe cei vinovaţi, de a lega şi de 
a dezlega, sau în genere „toată puterea" (Matei 28, 18). Iar de 
voieşti mărturii biblice în această privinţă, apoi ascultă cele ce 
urmează: 

1. Marelui Apostol Petru, Mântuitorul i-a dat cheile 
împărăţiei cerurilor, ca orice va lega pe pământ să fie legat şi în 
ceruri si orice va dezlega pe pământ să fie dezlegat si în ceruri 
(Matei '16, 18-19). 

2. Aceeaşi putere, ceva mai târziu, a dat-o Mântuitorul şi 
celorlalţi Sfinţi Apostoli, zicând: Adevăr grăiesc vouă: Oricâte 
veţi lega pe pământ, vor fi legate şi în cer, şi oricâte veţi 
dezlega pe pământ, vor fi dezlegate şi în cer (Matei 18, 18). 

3. Mântuitorul, după preaslăvită învierea Sa, le-a dat 
Duh Sfânt sfinţilor Săi ucenici şi apostoli, spre a ierta şi a ţine 
păcatele oamenilor. Căci, arătându-li-Se lor după învierea Sa, a 



suflat asupra lor şi le-a zis: Luaţi Duh Sfânt; cărora veţi ierta 
păcatele, le vor fi iertate şi cărora le veţi ţine, vor fi ţinute 
(Ioan20, 22-23). 

4. Numai sfinţilor Săi ucenici şi apostoli le-a dat 
Mântuitorul puterea şi misiunea de a învăţa şi a boteza toate 
neamurile (Matei 28, 18-19). 

5. Cuvântul „Biserică" (în contextul de la Matei 18, 
15-17) nu poate să însemne adunarea credincioşilor, deoarece 
se vede că adunarea credincioşilor în chestiuni disciplinare este 
reprezentată prin prezenţa a doi sau trei martori, prin acei „doi 
sau trei" întelegându-se toţi credincioşii din comunitate. Iar 
puterea de a lega şi a dezlega, adică de a ţine păcatele sau de a 
le ierta, cât şi de a îndepărta pe cineva din Biserică, nu a dat-o 
Domnul celor doi sau trei, ci numai Sfinţilor Apostoli, când le-a 
spus: Adevărat grăiesc vouă: Oricâte veţi lega pe pământ... 
(Matei 18, 18). 

Deci iată că această putere supremă disciplinară nu a dat-o 
Mântuitorul comunităţii credincioşilor, ci conducătorilor 
comunităţii, sfinţilor Săi ucenici şi apostoli. 

6. Numai Sfinţii Apostoli au făcut uz de acest drept sau de 
această putere disciplinară, rezultând şi de aici clar şi luminat 
că numai ei l-au avut şi că ei sunt - împreună cu urmaşii lor - 
„Biserica", despre care se vorbeşte la Matei 18, 17. De pildă, 
în cazul nelegiuitului din Corint, nu comunitatea a luat 
hotărârea excomunicării lui, ci marele Apostol Pavel, după cum 
se arată în text: Ci eu, deşi departe cu trupul, însă de faţă cu 
duhul, am şi judecat, ca şi cum aş fi de faţă, pe cel ce a făcut 
una ca aceasta... (I Cor. 5, 3-5). Şi mai departe tot el dă 
poruncă: Scoateţi afară dintre voi pe cel rău (I Cor. 5, 13). 

Iată deci că marele Apostol Pavel este cel care a „jude- 
cat" şi tot el a poruncit: „Scoateţi afară...", iar rolul comuni- 
tăţii a fost numai acela de a executa hotărârea apostolului, adică 
să facă cele ce el rânduise în legătură cu nelegiuitul. 

7. După un oarecare timp de la pedepsirea celui nelegiuit, 
tot marele Pavel Apostolul decide ca el să fie primit din nou în 
sânul Bisericii, şi în acest caz el scrie: ...destul este pentru un 
astfel de om pedeapsa aceasta dată de către cei mai mulţi... 
(II Cor. 2, 5-10). 

Aşadar judecata asupra nelegiuitului a facut-o marele 
Apostol Pavel, iar executarea pedepsei acestuia - din porunca 
apostolului - au facut-o credincioşii. 

8. Apostolul dă aici o decizie condiţionată de consim- 
ţământul comunităţii, dar prin aceasta el încearcă ascultarea lor, 
deoarece chiar mărturiseşte, zicând: Căci pentru aceasta v-am 
si scris, ca să cunosc încercarea voastră, dacă sunteţi 
ascultători în toate (II Cor. 2, 9), adică cu alte cuvinte: 
„Motivul pentru care v-am scris relativ la nelegiuitul acela, a 
fost de a mă convinge dacă sunteţi ascultători si dacă executaţi 
sau nu cele ce v-am poruncit . 

9. Ceva mai jos, Apostolul Pavel scrie aceloraşi: Şi gata 
suntem să pedepsim toată neascultarea, atunci când supunerea 
voastră va fi deplină (II Cor. 10, 6). Deci cine are dreptul de a 
pedepsi? Cine a rostit pedeapsa pentru cel nelegiuit? Mai poate 
oare încăpea vreo îndoială - în urma analizei acestui text - că 
nu comunitatea, ci apostolul a rostit pedeapsa? 

10. Marele Apostol Pavel şi tesalonicenilor le scrie în 
acelaşi înţeles: dacă vreunul nu ascultă de cuvântul nostru prin 
epistolă, pe acela să-l însemnaţi şi să nu mai aveţi cu el nici un 
amestec, ca sâ-i fie ruşine (II Tes. 3, 14). Şi aici este deci 
vorba de o dispoziţie dată de Apostolul Pavel într-o chestiune 
de disciplină a comunităţii, iar comunităţii nu-i revine decât 
rolul de a asculta. 

11. Marele Apostol Pavel iarăşi face uz de puterea dată 
lui de Hristos în cazul excomunicării lui Imeneu si a lui 
Alexandru, despre care scrie lui Timotei: ...i-am dat satanei, 
ca să înveţe să nu hulească (I Tim. 1, 19-20). Deci şi aici îi 
comunică lui Timotei pedeapsa ce le-a dat-o acestora pentru 
abateri disciplinare. Dacă dreptul acesta ar fi fost al 
comunităţii, marele Apostol Pavel i-ar fi propus lui Timotei să 
convoace adunarea credincioşilor din Efes si nu ar fi luat el 
singur măsuri disciplinare împotriva lor. 

12. Puterea disciplinară a trecut de la apostoli la urmaşii 
lor, care sunt episcopii. Acest adevăr reiese din cuvintele pe 
care Mântuitorul nostru Iisus Hristos le-a spus apostolilor Săi: 
Iată, Eu cu voi sunt în toate zilele, până la sfârşitul veacului 
(Matei 28, 20). Apostolii n-au trăit până la sfârşitul lumii, ci au 



murit ca toţi oamenii, dar în viaţă fiind ei, şi-au pus succesori, 
ca de pildă: marele Apostol Pavel pune pe Timotei episcop la 
Efes şi pe Tit episcop în Creta, apoi îi scrie lui Timotei: Pâră 
împotriva preotului să nu primeşti, fără numai din gura a doi 
sau trei martori. Pe cei ce păcătuiesc mustră-i de faţă cu toţi, 
ca şi ceilalţi să aibă teamă (I Tim. 5, 19-20). 

Aşadar se vede clar de aici că lui Timotei îi dă dreptul şi 
puterea - ca urmaş al său - de a aplica pedepse disciplinare nu 
numai credincioşilor, ci chiar şi preoţilor. 

Deci înţelege, omule rătăcit, din cele de până aici, că 
puterea disciplinară în Biserica lui Hristos au avut-o Apostolii şi 
urmaşii lor, episcopii, puşi de ei la conducerea credincioşilor 
din Biserica lui Hristos, iar Sfânta Scriptură face distincţie între 
păstori şi turmă, între cei care conduc pe calea mântuirii şi cei 
care sunt conduşi (I Petru 5, 2-5). 



Capitolul 59 

DESPRE SFINŢIREA 
OBIECTELOR SI A NATURII 



Sectarul: Vreau să vă pun şi o altă întrebare: De ce voi, 
preoţii ortodocşi, faceţi sfinţirea unor obiecte de cult si chiar a 
unor lucruri casnice? Oare voi nu aţi citit scriptura care zice că 
nimic nu este necurat (Rom. 14, 14-20; Fapte 10, 15; I Tim. 4, 
4-5; Tit 1, 15 ş.a.)? Deci, dacă Dumnezeu le-a curăţit, pentru 
care pricină voi le mai faceţi sfinţire? Care vă sunt mărturiile 
biblice în această chestiune? 

Preotul: Aşa înţelegeţi voi toate cele clare în chip sucit şi 
răzvrătit şi de aceea mult vă rătăciţi. Sfânta Scriptură numeşte 
pe diavolul „stăpânitorul acestei lumi" (Ioan 12, 31; 14, 30) şi 
„domnul veacului acestuia" (II Cor. 4, 4). Apoi trebuie ştiut că 
nu numai omul tinde a se elibera de sub puterea diavolului, ci şi 
natura împreună suspină şi împreună are dureri, adică suferă 
încă în pragul înnoirii ei, deoarece eliberarea ei totală de sub 

tirania diavolului si robia stricăciunii se va face de abia la 

5 

venirea a doua a Mântuitorului; până atunci ea rămâne încă sub 
deşertăciune ca urmare a căderii omului în păcat (vezi Rom. 8, 
19-22). De aceea noi, care am fost sfinţiţi si scoşi de sub robia 

' ' 5 5 5 5 

diavolului prin Botez, avem datoria de a scoate şi lucrurile din 
natură prin sfinţire, spre a le pune în slujba lui Dumnezeu şi a 
slugilor Lui. 

Iar de vrei şi mărturii biblice în această privinţă, iată-le: 

1. Când Mântuitorul nostru Iisus Hristos a făcut în pustie 
acea preaslăvită minune a înmulţirii pâinilor, Sfânta Evanghelie 
ne spune că Mântuitorul mai întâi S-a rugat şi a binecuvântat 
pâinile, pe care apoi le-a înmulţit (Matei 14, 19; 15, 36). 

2. La fel a procedat şi la aşezarea Cinei de Taină, când, 
luând pâinea, a binecuvântat-o şi luând paharul şi mulţumind, 
le-a dat ucenicilor (Matei 26, 26-27), deoarece şi cu acest prilej 
pâinea şi vinul, ca şi pâinile din pustie, trebuiau a fi puse în 
slujba lui Dumnezeu; dar nu este necesar ca toate lucrurile din 
natură să fie sfinţite, ci numai atunci când ele sunt puse anume 
în slujba Domnului. 

3. La sfinţirea obiectelor are loc un ritual compus din 
rugăciuni şi binecuvântări speciale, potrivit Sfântului Apostol 
Pavel, care ne spune că ...orice făptură a lui Dumnezeu este 
bună şi nimic nu este de lepădat, dacă se ia cu mulţumire; căci 
se sfinţeşte prin cuvântul lui Dumnezeu si prin rugăciune 
(I Tim.' 4, 4-5). 

4. Sfinţirea obiectelor o pot face doar preoţii şi episcopii, 
cărora li s-a încredinţat misiunea de a fi iconomi ai tainelor lui 

5 

Dumnezeu (I Cor. 4, 1) şi de a face lucrul slujbei (Efes. 4, 12), 
spre cele către Dumnezeu (Evrei 5,1). 

5. Apa sfinţită de preoţi (aghiasma) era întrebuinţată şi în 
Vechiul Testament (vezi Lev.' 8, 6; 14, 8; Num. 8, 7; Î9, 9-12; 
leş. 30, 18-20). Proorocul Iezechiel a prevestit chiar că şi în 
Noul Testament (în creştinism) va fi o apă curăţitoare şi 
sfintitoare, care nu va curaţi numai trupul, ci si sufletul omului 
(Iez. 36, 25-26). 

6. In Noul Testament, vedem că apa sfinţită este 
întrebuinţată ca element curăţitor (Ioan 5, 4; 3, 3-7). 

7. Dovadă că apa sfinţită (aghiasma) are o mare putere 
sfintitoare, este şi faptul că ea rămâne zeci de ani nealterată, 
după cum au putut constata nenumăraţi creştini. 

Deci înţelege din acestea, omule rătăcit de la adevăr, că 
toate lucrările ce se văd în Biserica lui Hristos cea 
dreptmăritoare îşi au temeiurile lor biblice preaputernice, căci 
Biserica lui Hristos nu este de ieri sau de alaltăieri cum sunteţi 

5 

voi, sectarii, care aţi apărut ca ciupercile după ploaie şi ca 
neghinele ţarinii si acum vă năluciţi că stiti mai mult decât 

5 5 5 5 5 

slujitorii Bisericii lui Hristos. 

Capitolul 60 

CĂDIREA CU FUM DE TĂMÂIE. 
ANAFORA. PRAPORII. LUMÂNĂRILE. 



Sectarul: Noi socotim toate acestea: cădirea cu fum de 
tămâie, anafora, praporii, lumânările, ca pe nişte simple 

inovaţii, care nu au temei în Biblie. 

5 ■ 

Preotul: Practica tămâierii la sfintele slujbe îşi are 
temeiuri biblice bine întemeiate: 

1. In Vechiul Testament ni se spune despre doi heruvimi 
sculptaţi, aşezaţi deasupra chivotului Legii, sau de heruvimii 
brodaţi în covoarele din lăcaşul sfânt (Ies. 25, 18-22; 26, 32 

5/v 5 V , 5 5 5 

ş.a.). înaintea lor se tămâia şi se făceau închinăciuni (Iosua 7, 
6; leş. 30, 1, 7, 8). 

2. Arhiereii Vechiului Testament, când intrau o dată pe an 
în Sfânta Sfintelor, tămâiau mult, potrivit unei rânduieli 
dumnezeieşti, ca să nu vadă cumva pe Dumnezeu si să moară 
(leş. 30, 10; Lev. 16, 2, 12-13; I Regi 2, 28). 

3. Naşterea Sfântului Prooroc Ioan Botezătorul a fost 

5 

vestită Proorocului Zaharia pe când acesta slujea în templu, 
tămâind (Luca 1,9). 

4. Ştim că între darurile aduse de magi la Naşterea 

5 ° 5 

Domnului era şi tămâie (Matei 2, 11). 

5. Apostolul Pavel vorbeşte si el despre miros cu bună 
mireasmă, jertfă primită, bineplacută lui Dumnezeu (Filip. 4, 18). 

6. La Apocalipsă vedem că îngerul avea ...cădelniţă de 
aur şi i s-a dat lui tămâie multă, ca s-o aducă împreună cu 
rugăciunile tuturor sfinţilor, pe jertfelnicul cel de aur dinaintea 
tronului. Şi fumul tămâiei s-a suit, din mâna îngerului, înaintea 
lui Dumnezeu, împreună cu rugăciunile sfinţi lor(Apoc. 8, 3-4). 

7. Iarăşi Sfântul Ioan Evanghelistul spune că în descope- 
rirea sa a văzut patru fiinţe şi douăzeci şi patru de bătrâni având 
fiecare năstrape de aur pline cu tămâie, care sunt rugăciunile 
sfinţilor (Apoc. 5,8). 

Deci iată temeiurile biblice ale cădirii cu fum de tămâie în 
Biserica lui Hristos. 

Anafora îşi are originea atestată biblic în pâinile sfinţite 
ale punerii înainte din Vechiul Testament (vezi Ies. 25, 30; 40, 
23; I Regi 21, 4-6; Matei 12, 3-4). 

Praporii sunt icoane portative care, la diferite procesiuni, 
sunt purtate ca semne de biruinţă. Semnificaţia lor este aceeaşi 
cu a steagurilor naţionale si a emblemelor tării, vestind unitatea 
şi biruinţa. De obicei în fruntea lor trebuie să stea Sfânta Cruce 
- semnul Fiului Omului (Matei 24, 30; Dan. 7, 13-14; Zah. 
12, 10-12; Marcu 13, 26; Num. 10, 14, 18). 

Lumânările întrebuinţate în biserici la sfintele slujbe sunt 
obiecte simbolice ce s-au întrebuinţat si în cultul Testamentului 
Vechi, fiind obiecte liturgice de mare preţ (leş. 40, 4, 24-25). 
Lumina de la lumânări simbolizează lumina conştiinţei noastre, 
lumina adevărului, lumina harului sau chiar pe însuşi 
Dumnezeu, Care este lumină (Luca 2, 32; Ioan 1, 5; 8, 12; 12, 
35-46; Apoc. 22, 5 ş.a.). 

Capitolul 61 

DESPRE 
MÂNCĂRURI CURATE SI NECURATE 



Sectarul: Pentru care pricină voi, ortodocşii, nu faceţi 
deosebire între mâncărurile curate şi necurate (spurcate), pe 
care le oprea Legea Testamentului Vechi? Sfânta Scriptură în 
această privinţă ne dă porunci răspicate şi clare, la care noi nu 
ne putem împotrivi, deoarece provin din porunca lui 
Dumnezeu, după cum se poate vedea la Levitic, capitolul 11; 
Deuteronom, capitolul 14 ş.a. Deci aş vrea să ştiu care vă sunt 
vouă, ortodocşilor, mărturiile biblice în baza cărora dezlegaţi 
legea lui Dumnezeu cea rânduită pentru abţinerea de la 
mâncăruri necurate (spurcate)? 

Preotul: Mărturiile şi temeiurile scripturistice relative la 
susţinerea învăţăturii Bisericii Ortodoxe în privinţa mâncă- 
rurilor curate si necurate sunt acestea: 

1. Cei din Testamentul Nou sunt scoşi de sub regimul 
poruncilor grele şi nefolositoare ale Vechiului Testament (Fapte 
10, 9-16). 

2. Nu ceea ce intră în gură spurcă pe om (Matei 15, 11, 
17-20). 

3. Toate sunt curate celor curaţi (Tit 1 , 15). 

4. Orice făptură a lui Dumnezeu este bună şi nimic nu 
este de lepădat, dacă se ia cu mulţumire (rugăciune); căci se 
sfinţeşte prin cuvântul lui Dumnezeu si prin rugăciune (I Tim. 
4, 2-5). 

5. Dacă mănânc dintr-o mâncare şi mulţumesc (mă rog) 
lui Dumnezeu, de ce să fiu hulit pentru ceea ce aduc 
mulţumire? (I Cor. 10, 30). 

6. Nimeni deci să nu vă judece pentru mâncare sau 
băutură... Dacă deci aţi murit împreună cu Hristos pentru 
înţelesurile cele slabe ale lumii, pentru ce atunci, ca şi cum aţi 

vieţui în lume, răbdaţi porunci ca acestea: Nu lua, nu gusta, nu 
te atinge - toate lucruri menite să piară prin întrebuinţare - 
...Unele ca acestea... n-au nici un preţ... (Col. 2, 16-23). 

Iată explicaţii prea clare care s-au scris direct în legătură 
cu mâncărurile. 

7. Numai din punct de vedere subiectiv se mai poate face 
deosebire între mâncăruri, dar această deosebire tocmai pentru 
că este subiectivă, este greşită. Căci obiectiv (în sine) toate 
mâncărurile sunt curate (Rom. 14, 14). 

8. Dar nu mâncarea ne va pune înaintea lui Dumnezeu. 
Că nici dacă vom mânca, nu ne prisoseşte; nici dacă nu vom 
mânca, nu ne lipseşte (I Cor. 8,8). Deci, este ceva indiferent, 
bun sau rău, după gustul omului (adică ceva subiectiv) (Gal. 5, 

13; I Cor. 6, 13; 10, 25 ş.a.). 

9. împărăţia lui Dumnezeu nu este mâncare şi băutură 
(Rom. 14, 17). ...căci bine este să vă întăriţi prin har inima 
voastră, nu cu mâncăruri, de la care n-au avut nici un folos cei 
ce au umblat cu ele (Evrei 13, 9). 

10. Dacă mâncarea sminteşte pe fratele meu, nu voi 
mânca în veac carne (jertfită), ca să nu aduc sminteală fratelui 
meu (I Cor. 8, 4-13; Rom. 14, 14-23). 

11. Sfântul Apostol Petru, în vedenia pe care a avut-o, a 
primit poruncă să mănânce din animalele pe care Vechiul 
Testament le numeşte spurcate (Fapte 10, 10-16; 11, 5-10). 

12. Dumnezeu însuşi 1-a asigurat pe marele Apostol Petru 
că a curăţit mâncărurile ce erau socotite în Testamentul Vechi 
ca necurate (Fapte 10, 15; 11,9 ş.a.). 

13. Apostolul Petru a fost învinuit de iudeo-creştini prin 
cuvintele: Ai intrat la oameni netăiaţi împrejur şi ai mâncat cu 
ei (Fapte 11, 3). 

14. La Sinodul Apostolic ţinut mai apoi în Ierusalim în 
legătură cu obligativitatea Legii Vechi, marele Apostol Petru ia 
cuvântul şi susţine, bazându-se şi pe vedenia ce i s-a arătat, că 
poruncile Testamentului Vechi - deci şi cele cu privire la 
mâncăruri - nu mai trebuie ţinute în Noul Testament (Fapte 15, 
7-11). 

Despre mâncăruri curate şi necurate a se vedea mai pe 
larg la capitolul 27 al lucrării. 

Capitolul 62 

DESPRE SERBAREA DUMINICII 
ÎN LOCUL SÂMBETEI 



Sectarul: Voi, ortodocşii, împreună cu toţi episcopii şi 
preoţii voştri, aţi făcut o mare călcare de lege, înlocuind 
serbarea sâmbetei cu a duminicii si asa ati stricat Legea lui 

5 5 5 ° 

Dumnezeu şi porunca pe care El a dat-o spre a se păzi serbarea 
sâmbetei până în veac. Noi vedem că Mântuitorul nu a venit să 
strice Legea sau proorocii, ci să o plinească (Matei 5, 17). El a 
zis: Căci adevăr zic vouă: înainte de a trece cerul şi pământul, 
o iotă sau o cirtă din Lege nu va trece, până ce se vor face 
toate (Matei 5, 18). Iată deci că şi porunca sfinţirii sâmbetei 
rămâne în vigoare pentru totdeauna. Deci aş vrea să ştiu în baza 
căror temeiuri biblice ati înlocuit voi serbarea sâmbetei cu a 

5 

duminicii? 

Preotul: Mărturii şi temeiuri biblice în privinţa desfiin- 
ţării prăznuirii sâmbetei şi a serbării Duminicii în locul ei, noi 
creştinii din Biserica Ortodoxă a lui Hristos avem numeroase, 

5 ' 

între care sunt si cele ce urmează: 

5 

1. Sfânta Scriptură zice: Şi a binecuvântat Dumnezeu ziua 
a şaptea şi a sfinţit-o, pentru că într-însa S-a odihnit de toate 
lucrurile Sale, pe care le -a făcut şi le -a pus în rânduiala (Fac. 
2, 3). Dar aici nu se spune nimic despre om şi că Dumnezeu ar 
fi poruncit omului, pe care îl zidise numai cu o zi înainte (Fac. 
1, 26), ca şi el să se odihnească în ziua a şaptea. 

2. Omul creat de Dumnezeu în ziua a şasea (Fac. 1, 31) a 
fost aşezat de Creatorul său în grădina Edenului, ca s-o lucreze 
şi s-o păzească (Fac. 2, 15). Deci nici după aşezarea primilor 
oameni în rai, nu li s-a dat poruncă să serbeze ei ziua a şaptea. 

3. Singura poruncă pe care au primit-o Adam şi Eva de la 
Dumnezeu după aşezarea în rai a fost aceea de a nu mânca din 
pomul cunoştinţei binelui şi al răului (Fac. 2, 17). 

4. Chiar după greşeala primilor oameni şi izgonirea lor 
din rai pe pământ, nu au primit nici o poruncă de la Dumnezeu 
cu privire la serbarea zilei a şaptea, ci li s-a zis: Cu osteneală 
să te hrăneşti din el (din pământ) în toate zilele vieţii tale (Fac. 
3, 17). 

5. Scriptura ne arată că Dumnezeu S-a odihnit de toată 
lucrarea Sa a şaptea zi. Dar cum se numea acea zi nu ni se 
spune. Oare este ziua a şaptea tot una cu sabatul? Să fi fost şi 
atunci numărul zilelor săptămânii în aşa fel ca ziua a şaptea să 
fi corespuns cu sâmbăta de azi? Nu ştim. Iată întrebări la care 
nici un sabatist nu poate da un răspuns concret. 

6. Se spune undeva în Biblie cum se numărau zilele 
atunci şi cum se numeau ele? Sau cel puţin găsim în Sfânta 
Scriptură menţionat la acea dată numele de sabat, atât de scump 
adventiştilor si celorlalţi sâmbătari? Pot ei să ne arate în Sfânta 

5 5 5 

Scriptură unde este scris că pe atunci ziua a şaptea se chema 
sabat? Noi vedem că pe atunci Sfânta Scriptură le numeşte 
„ziua întâi", „ziua a doua", „ziua a treia", „ziua a patra", 
„ziua a cincea", „ziua a şasea", „ziua a şaptea" (Fac. 1, 1-31; 
2, 3-4). Dar cum se chemau acele zile pe atunci, cine ştie? 

7. Aşadar vedem că sâmbăta, ca zi de odihnă, nu îsi are 
originea nici în rai, şi nici nu a fost dată ca zi de odihnă 
primilor oameni, când au fost izgoniţi din rai pe pământ, ci abia 
după circa 2500 de ani începe a se pomeni în Sfânta Scriptură 
numele ei, iar după unii din hronografi, încă mult mai târziu 4 . 

8. Date hotărâtoare asupra felului de prăznuire a vreunei 
zile pe acea vreme nu avem şi nici care zi anume era prăznuită, 
nicăieri nu avem menţionat în Biblie. 

5 

9. Nu este nimic adevărat în ceea ce susţineţi voi, 

5 5 ' 

sectarii sâmbătari, că Avraam ar fi fost binecuvântat de 
Dumnezeu pentru că a păzit poruncile Lui, între care şi porunca 
Sabatului. Sfânta Scriptură scrie că Avraam a ţinut legile şi 
poruncile lui Dumnezeu (Fac. 26, 5-7), dar că a primit porunca 
să tină sabatul nicăieri nu se scrie în Biblie. 

5 

10. Se poate vedea din Sfânta Scriptură care au fost 
poruncile pe care le-a primit şi le-a respectat Avraam. Şi anume: 

4 Vezi Hronograful lui Gheorghe Kedrinos, trad. în româneşte de 
Mitropolitul Veniamin Costachi, Mănăstirea Neamî, 1837, p. 44-45 



a) Ieşi din pământul tău, din neamul tău şi din casa 
tatălui tău şi vino în pământul pe care ţi-l voi arăta Eu... 
(Fac. 12, 1)' 

b) Iar legământul dintre Mine şi tine şi urmaşii tăi din 
neam în neam, pe care trebuie să-l păziţi, este acesta: toţi cei 
departe bărbătească ai voştri să se taie împrejur (Fac. 17, 10). 

c) Să nu ţi se pară grele cuvintele cele pentru prunc şi 
pentru roabă; toate câte-ţi va zice Sarra, ascultă glasul ei... 

(Fac. 21, 12), adică să izgonească pe roaba Agar şi fiul ei. 

d) Ia pe fiul tău, pe Isaac, pe singurul tău fiu, pe care-l 
iubeşti, şi du-te în pământul Moria şi adu-l acolo ardere de tot 
pe un munte pe care ţi-l voi arăta Eu! (Fac. 22, 2). 

11. în cartea Facerii nu se găseşte niciodată întrebuinţat 

° 5 5 

cuvântul „sabat". 

12. Dumnezeu n-a dat nici o poruncă lui Adam şi nici 
vreunui patriarh, până la chemarea lui Moise, de a serba 
sâmbăta. 

13. Primul loc în Sfânta Scriptură unde se pomeneşte 
despre sabat ca zi de odihnă, este de abia la Ieşire, în momentul 
când Moise vorbeşte poporului în pustia Sin, zicând: Iată ce a 
zis Domnul: Mâine este odihnă, odihna cea sfântă în cinstea 
Domnului; ce trebuie copt coaceţi, ce trebuie fiert, fîerbeţi 
astăzi, şi ce va rămâne, păstraţi pe a doua zi! (leş. 16, 23). 

14. Ceea ce scrie în Decalog la porunca a patra: Adu-ţi 
aminte (leş. 20, 8) nu se referă la vreo poruncă despre sabat 
dată de Dumnezeu lui Avraam mai înainte, ci la porunca dată 
de Dumnezeu prin Moise, în pustia Sin, când Moise le-a spus 
să nu adune mană în ziua sâmbetei (leş. 16, 26-31). Deci 
această poruncă o primise mai înainte de a primi tablele Legii şi 
aici în porunca a patra numai le aduce aminte de ea. 

15. De aceea porunca a patra a Decalogului începe cu 
cuvintele: Adu-ţi aminte, adică ţine minte porunca pe care ţi- 
am dat- o puţin mai înainte în pustia Sin. 

16. Porunca serbării sabatului a fost dată de Dumnezeu 
prin Moise numai pentru poporul lui Israel, ca legământ 
necurmat între El şi poporul ales, şi nicidecum nu s-a dat pentru 
toate neamurile (leş. 20, 2; Lev. 11, 45; Num. 15, 41; leş. 16, 
28; 23, 16-17). 

17. Acest legământ al lui Dumnezeu cu poporul Israel era 
o aducere aminte de robia egipteană din care Dumnezeu scosese 
pe israeliţi, poruncindu-le ca spre amintire să ţină sabatul ca zi 
de odihnă (leş. 31, 16-17). 

Iată ce zice Domnul în această privinţă: Adu-ţi aminte că 
ai fost rob în pământul Egiptului şi Domnul Dumnezeul tău te-a 
scos de acolo cu mână tare si cu braţ înalt si de aceea ti-a 

y y y y 

poruncit Domnul Dumnezeul tău să păzeşti ziua odihnei şi să o 
ţii cu sfinţenie (Deut. 5, 15). Iată deci clar şi prealuminat arătat 
în Sfânta Scriptură motivul pentru care s-a dat poporului Israel 
să ţină sâmbăta şi nu la toate popoarele, cum rău înţelegeţi voi, 
sâmbătarilor rătăciţi. 

5 

18. Sabatul este un semn vizibil între Dumnezeu şi copiii 

lui Israel: Şi a mai vorbit Domnul cu Moise şi i-a zis: Spune 

fiilor lui Israel aşa: Băgaţi de seamă să păziţi zilele Mele de 

odihnă, căci acestea sunt semn între Mine si voi din neam în 

' y 

neam, ca să stiti că Eu sunt Domnul, Cel ce vă sfinţeşte (Ies. 
31, 12-13, ld-17). 

Aşadar ascultă, omule, si înţelege că sabatul a fost un 
semn şi un legământ numai între Dumnezeu şi poporul Său 
Israel si nicidecum între Dumnezeu şi toate popoarele lumii, aşa 
cum vi se pare vouă. 

19. Tot la fel adevereşte acest lucru şi marele prooroc al 
lui Dumnezeu Iezechiel, zicând: Asa vorbeşte Domnul... Le-am 

' y y 

dat zilele Mele de odihnă, ca să fie ca un semn între Mine şi ei, 
ca să ştie că Eu sunt Domnul care sfinţesc (Iez. 20, 12). 

20. Sabatul, ca şi în reaga Lege Veche, sunt date numai 
evreilor, iar nu si neamurilor celorlalte. Acest lucru îl arată 

' 5 

conducătorii poporului Israel cu ocazia rezidirii Ierusalimului, 
când cei străini de neamul lor au venit - după întoarcerea din 
robie - la ei, cerându-le voie să zidească şi ei la templul 
Domnului, prin cuvintele: Să zidim împreună cu voi, căci şi noi 
chemăm, ca şi voi, pe Domnul vostru şi îi aducem jertfe din 
vremea lui Asarhadon, care ne-a adus aici (Ezdra 4, 2). La 
aceste cuvinte, trimişii neamurilor au primit un răspuns clar şi 
categoric prin gura lui Neemia: Dumnezeul cerurilor, Acela ne 
va ajuta nouă şi noi, slugile Lui, vom zidi, iar vouă nu este 
parte, nici drept, nici aducere aminte în Ierusalim (Neem. 2, 
19-20; Ezdra 4, 3). 



21. Cu toate că cei ce voiau să zidească la Templu erau 
străini numai ca neam, nu şi ca religie, fiindcă ei se închinau, 
după cum însisi mărturisesc, aceluiaşi Dumnezeu, si aduceau si 

* 5 5 ' 5 ' 5 5 

jertfe, totuşi nu sunt primiţi. De ce? Pentru că lor nu este 
parte, nici drept şi nici aducere aminte în Ierusalim. 

22. Cuvintele lui Neemia „aducere aminte" se referă la 
porunca a patra din Decalog - adică la sabat -, căci prin aceste 
cuvinte „Adu-ţi aminte" se începe această poruncă în două 
locuri din Sfânta Scriptură, referitoare la ţinerea sabatului (leş. 
20, 8; Deut. 5, 15). Aşadar cuvântul „Adu-ţi aminte" se referă 
la legământul sabatului pe care 1-a făcut Dumnezeu cu poporul 
evreu, când 1-a scos din Egipt. 

Celelalte neamuri nu au acest legământ, pentru că ele n-au 
fost scoase din robia egipteană şi prin urmare n-au a-şi aduce 
aminte de acea suferinţă (Deut. 5, 15). 

23. Deşi după plecarea evreilor în robia babilonică, 
neamurile care au venit în Palestina şi le-au ocupat locul, 
amestecându-se cu evreii rămaşi, au crezut în Dumnezeul lor, 

5 ' ' 

această credinţă nu i-a putut însă face părtaşi la istoria 
poporului ales şi la Legământul lui cu Dumnezeu: sabatul. De 
aceea sunt respinşi de la zidirea templului şi a Ierusalimului, 
spunându-li-se că lor nu este aducere aminte (Neem. 2, 19-20). 

24. Cu alte cuvinte, sabatul este sărbătoare evreiască si nu 

' 5 

se transmite altor popoare, chiar dacă cred în Dumnezeul lor. 
Acesta este un adevăr care se vede clar atât în Vechiul, cât si în 

' 5 

Noul Testament, că zice marele Apostol Pavel: Trecut-a umbra 
Legii, şi darul a venit (Evrei 10, 1). 

25. Porunca serbării sabatului, făcând parte din Lege, are 
durata egală cu a Legii. Ori Legea a fost dată pentru un timp 
limitat, ...până când avea să vină Urmaşul, Căruia I S-a dat 

făgăduinţa (Gal. 3, 19). 

26. Marele Apostol Pavel, arătând că Legea cea Nouă a 
înlocuit pe cea Veche, socoteşte blestemaţi pe toţi care se mai 
bizuiesc pe faptele Legii, zicând: Căci toţi câţi sunt din faptele 
Legii, sub blestem sunt, că scris este: «Blestemat este oricine nu 
stăruie întru toate cele scrise în cartea Legii, ca să le facă». Iar 
acum că, prin Lege, nu se îndreptează nimeni înaintea lui 
Dumnezeu este lucru lămurit, deoarece «dreptul din credinţă va 

fi viu». Legea însă nu este din credinţă, dar cel care va face 

acestea, va fi viu prin ele. Hristos ne-a răscumpărat din 
blestemul Legii, făcându- Se pentru noi blestem; pentru că scris 
este: «Blestemat este tot cel spânzurat pe lemn» (Gal. 3, 10-13). 
Şi iarăşi zice: Căci, eu, prin Lege, am murit faţă de Lege, 
ca să trăiesc lui Dumnezeu... Nu lepăd harul lui Dumnezeu; 
căci dacă dreptatea vine prin Lege, atunci Hristos a murit în 
zadar (Gal. 2, 19-21). 

27. încetarea Legii Vechi la venirea celei Noi a fost 
proorocită de prooroci. Marele prooroc al lui Dumnezeu 
Ieremia aşa zice în această privinţă: Iată vin zile, zice Domnul, 
când voi încheia cu casa lui Israel şi cu casa lui Iuda legământ 
nou. Insă nu ca legământul pe care l-am încheiat cu părinţii lor 
în ziua când i-am luat de mână, ca să-i scot din pământul 
Egiptului. Acel legământ ei l-au călcat, deşi Eu am rămas în 
legătură cu ei, zice Domnul. Dar iată legământul pe care-l voi 
încheia cu casa lui Israel, după zilele acelea, zice Domnul: Voi 

pune legea Mea înăuntrul lor şi pe inimile lor voi scrie şi le voi 
fi Dumnezeu, iar ei îmi vor fi popor (Ier. 31, 31-33). 

28. Se naşte întrebarea: Care legământ va fi înlocuit? 
Proorocul Ieremia ne răspunde: Legământul pe care l-am 
încheiat cu părinţii lor, în ziua când i-am luat de mână, ca să-i 
scot din pământul Egiptului (Ier. 31, 32). 

29. In ce consta acest legământ ne arată Proorocul Moise 
la Deuteronom, zicând: Domnul Dumnezeul vostru a încheiat cu 
voi legământ în Horeb (5, 2). Nu cu părinţii noştri a încheiat 
Domnul legământul acesta, ci cu noi, cei care suntem toţi vii 
astăzi aici... (5, 3). Eu am stat atunci între Domnul şi voi... (5, 
5) El a zis: Eu sunt Domnul Dumnezeul tău, care te-am scos din 

pământul Egiptului, din casa robiei... (5, 6) Acestea sunt 
cuvintele pe care le-a rostit Domnul cu glas tare către toată 
adunarea voastră, pe munte, din mijlocul focului, al norului, al 
întunericului şi al furtunii, fără să adauge ceva. Şi le-a scris pe 
două table de piatră şi mi le-a dat mie... (5, 22). Deci dându-se 
la o parte şi înlocuindu-se legământul acesta Vechi, de la sine 
cade şi sâmbăta - semnul acestui legământ 5 . 



Sectarul: Noi credem că cele zece porunci ale Legii 
divine sunt porunci impuse fiecărui om, fiind date prin 
cunoştinţă, deoarece pretenţiile lui Dumnezeu impuse oamenilor 
au fost aceleaşi în toate timpurile. Noi credem că Legea divină 
a fost întipărită în inima primilor oameni (Osea 6, 7), a fost 
scrisă şi promulgată pe Sinai şi pusă în chivotul aşezământului 
(Deut. 10, 1-5; Evrei 9, 4) şi că, departe de a fi fost vreodată 
desfiinţată, Legea a fost împlinită şi preamărită mai presus de 
orice chiar de către Iisus Hristos (Matei 5, 17; 12, 12; Isaia 42, 
1-21 s.a.). 

Această Lege divină este veşnica voire a lui Dumnezeu, 
deci de un caracter veşnic, neschimbabil, ca si Dumnezeu, fiind 
o copie fidelă după tablele adevărate care există în chivotul 
Legii din sanctuarul ceresc, chivot care de aceea se numeşte 
chivotul aşezământului din templul Său (Apoc. 11, 19). Noi 
credem că Legea ceremonială a lui Moise din Vechiul 
Aşezământ - adică poruncile relative la jertfe, la ceremoniile 
levitice, la templu etc, ce preînchipuiau lucrarea lui Hristos -, 
fiind un simbol, adică umbra celor viitoare, a încetat din 
momentul în care Iisus, trupul, împlinirea, a fost răstignit pe 
lemn (Evrei 10, 1-10; 8, 5; 9, 24-26; Col. 2, 14-17). Deci 
acestea sunt lucruri pe care nu trebuie să le mai ţină Biserica 
Noului Testament 6 . 

Preotul: Cât de neîntemeiată este această împărţire a 
Legii ce o faceţi voi, sectarilor sâmbătari! Voi, văzând 
adevărurile scripturistice arătate în cele de mai sus, alergaţi la 
această stratagemă de a împărţi Legea în cele 10 porunci, sau 
Legea divină şi Legea ceremonială a lui Moise. Şi cât de mult 
greşiţi şi vă înşelaţi şi în această privinţă, ciopârţind Sfânta 
Scriptură după bunul vostru plac spre a susţine rătăcirile în care 
ati căzut. Dar în cele ce urmează se va da pe fată si această 
rătăcire a voastră: 

30. Noi vedem că cele zece porunci au fost date de 
Dumnezeu pe Muntele Sinai în auzul întregului popor, care nu 
avea voie însă să se apropie de munte. Dar Dumnezeu a vorbit 
poporului nu ca un om sau chiar ca Moise, ci ca un Dumnezeu 



3 Vezi Ic. C. Nazarie, Combaterea principalelor învăţături adventiste, 
ed. aii-a, Bucureşti, 1921, p. 162. 



' Aceasta este o expunere a principiilor comunităţii adventiştilor de 
ziua a şaptea. 

in toata mărire a Sa, lucru ce a spăimântat mult pe popor.Si tot 
poporul a auzit tunetele şi fulgerele şi sunetul trâmbiţelor si a 
văzut flăcările muntelui care fumega. La priveliştea aceasta tot 
poporul s-a dat înapoi şi a stat departe, temându-se. Ei au zis 
lui M o i s e : Vo r b este tu cu noi şi vom asculta ;dar Dumnezeu sa 
nu mai vorbească cu noi, casănumurim (leş. 20, 19).Laaceste 
cuvinte rostite de popor, Domnul a zis lui Moise: ...Am auzit 
cuvintele poporului acestuia, pe care le-au grăit către tine, si 
tot ce au grăit este bine... Du-te şi le spune:întoarce-ţi-vă in 
corturile voastre! Iar tu rămâi aici cu Mine, şi-ţi voi spune 
toate poruncile, hotărârile şi legile ce trebuie să-i înveţi ca sa 
le împlinească în pământul acela, pe care li-ldau Eu în stăpânire 
(Deut.5,28-31). 

Iată deci motivul pentru care Dumnezeu nu a dat 

poporului toate poruncile, legile şi rânduielile:spaima, tunetele, 

fulgerele , sunetul trâmbiţelor, flăcările muntelui şi teama de 

moarte. Dar este bine să luaţi aminte voi, sectarilor sâmbătari, 

si sa inţelegeţi că toată Legea a fost dată de Dumnezeu mai întâi 

verbal-fie direct de la El, fie prin Moise- şi abia mai târziu a 

scris pe cele două table de piatră cele zece porunci. Şi să mai 

tineti minte că pentru poporul evreu toate poruncile date de 

Dumnezeu prin cu vânt , ave au aceeaşi putere şi obligaţie de a fi 

îndeplinite ca şi cele ce mai târziu s-au scris pe table. Astfel 

vedem că cel ce nu se tăia împrejur se pedepsea cu moartea, 

deşi porunca tăierii împrejur nu se cuprindea în cele zece 
porunci ce au fost scrise pe tablele de piatră, deoarece această 
poruncă fusesedatăluiAvraammaiînaintedeacestea(Fac. 17, 14). 
Chiar şi Mântuitorul nostru Iisus Hristos a respectat 
aceasta poruncă şi a fost supus ei (Luca 2,21). 

Deci înţelegeţi că Sfânta Tradiţie este temelia atât a 
Vechiului,cât şi a Noului Aşezământ, căci, după cum vedeţi, 
mai intâi prin viu grai s-au dat Legea şi poruncile şi abia apoi 
s-a scris. Şi nicidecum nu se poate a împărţi Legea în două - 
asa cum vi se pare vouă -, deoarece toate poruncile, legile şi 
rânduielile date de Dumnezeuprin Moise nu sunt ale lui Moise, 
ci ale lui Dumnezeu. Moise a fost numai un scriitor al Legii şi 
unmijlocitor(Ioan7, 22; Gal. 3, 19), dar Dumnezeu este Cel 
care a poruncit prin Moise (Neem. 8, 14). 



Legea nu este a lui Moise, ci a lui Dumnezeu (Dan. 6, 6; 
Rom. 7, 22) şi este dată de Dumnezeu prin mijlocirea îngerilor 
(Fapte 7, 53) şi a lui Moise (Neem. 8, 14). Deci nu există - 
după cum credeţi voi - două legi: una divină şi alta 
ceremonială, a lui Moise, care nu ar fi de la Dumnezeu, căci 
toate poruncile, legile şi rânduielile levitice s-au dat de 
Dumnezeu prin Moise şi nu de Moise fără Dumnezeu (III Regi 
2, 3; Neem. 8, 1). Moise este robul lui Dumnezeu din casa lui 
Dumnezeu (Num. 12, 7), dar nu este sluga mai mare decât 
stăpânul său, nici solul mai mare decât cel ce l-a trimis pe el 
(Ioan 13, 16). 

Despre desfiinţarea sâmbetei şi serbarea Duminicii, vezi 

mai pe larg la capitolul 28 al lucrării. 

Capitolul 63 

DESPRE 
DATA VENIRII A DOUA A DOMNULUI 

Sectarul: Pentru ce voi, ortodocşii, învăţaţi pe oameni că 
nimeni nu poate şti data exactă a venirii a doua a Domnului, de 
vreme ce creştinii au de la Duhul Sfânt lumina cunoştinţei, prin 
care pot cunoaşte si data venirii a doua a Domnului? însuşi 
Mântuitorul a făgăduit apostolilor Săi că le va trimite pe Sfântul 
Duh, Care îi va învăţa toate şi le va descoperi totul. Iată 
cuvântul Domnului: încă multe am a vă spune, dar acum nu 
puteţi să le purtaţi. Iar când va veni Acela, Duhul Adevărului, 
vă va călăuzi la tot adevărul; căci nu va vorbi de la Sine, ci 
câte va auzi va vorbi şi cele viitoare vă va vesti (Ioan 16, 
12-13; 14, 26; I Ioan 2, 27 ş.a.). Deci este clar că adevăratul 
creştin, prin învăţătura de la Duhul Sfânt, poate să ştie şi cele 
viitoare. 

Aşadar, care vă sunt vouă, ortodocşilor, temeiurile biblice 

în susţinerea învăţăturii voastre despre neştiinţa sfârşitului 

lumii? 

Preotul: Data exactă a venirii a doua a Domnului şi a 
sfârşitului lumii, nimeni nu o poate şti mai dinainte cu precizie. 
Mărturiile biblice în această chestiune sunt clare: 

1. însuşi Mântuitorul a spus: Iar de ziua şi de ceasul 
acela nimeni nu ştie, nici îngerii din ceruri, nici Fiul (ca om), 
ci numai Tatăl... (Matei 24, 36-51). 

2. Iarăşi Mântuitorul, arătând neştiinţa noastră despre ziua 
şi ceasul sfârşitului şi a venirii Sale celei de a doua, zice: Drept 
aceea, privegheaţi, că nu ştiţi ziua, nici ceasul când vine Fiul 
Omului (Matei 25, 13). 

3. Nici chiar alte soroace ale timpului nu s-a dat a le şti 
cineva, după cum arată Mântuitorul, zicând către apostolii Săi: 
Nu este al vostru a şti anii sau vremilepe care Tatăl le-apus în 
stăpânirea Sa (Fapte 1,7). 

4. Şi marele Apostol Pavel, arătând că nu i s-a dat omului 
să ştie soroacele, vremurile si ceasul sfârşitului, zice: Iar 
despre ani şi despre vremuri, fraţilor, nu aveţi nevoie să vă 
scriem, căci voi înşivă ştiţi bine că ziua Domnului vine aşa, ca 
un fur noaptea (I Tes. 5, 1-2). 

5. Şi marele Apostol Petru, arătând acelaşi lucru despre 
neştiinţa noastră în cele ale sfârşitului şi venirii a doua a 
Domnului, zice: Iar ziua Domnului va veni ca un fur (II Petru 
3, 10). 

6. Aşadar data venirii a doua a Domnului nu poate fi 
cunoscută mai dinainte cu precizie, căci precum fulgerul iese de 
la răsărit şi se arată până la apus, aşa va fi şi venirea Fiului 
Omului (Matei 24, 27). 

7. Numai apropierea venirii a doua poate fi cunoscută 
după semnele care vor trebui să se arate (vezi Matei cap. 24; 
Rom. 11, 25; II Tes. 2, 3-11; I Ioan 2, 18; Apoc. 13, 1-18; 
20, 1-10 ş.a.). 

Despre venirea a doua a Domnului a se vedea mai pe larg 
la capitolul 29 al lucrării. 



Capitolul 64 

DESPRE 

ÎMPĂRĂŢIA DE O MIE DE ANI 

(MILENIUL) 



Sectarul: Pentru ce voi, ortodocşii, nu recunoaşteţi 

/v * 5 * 5 5 

împărăţia de o mie de ani, care va fi mai înainte de sfârşitul 
lumii, când vor învia drepţii spre a împăraţi cu Hristos „o mie 
de ani", după care se va face învierea celor păcătoşi şi Judecata 
cea din urmă împreună cu sfârşitul lumii? Care vă sunt 
temeiurile biblice prin care puteţi dovedi că nu va fi această 
împărăţie de „o mie de ani"? 

Preotul: Voi, sectarilor milenisti, foarte mult vă rătăciţi 

* 5 ' 5 

sucind şi strâmbând adevărul Sfintei Scripturi după părerea 
voastră cea străină de adevăr. Să stiti si să înţelegeţi că nu 

5 5 5 5 °/v5 

există împărăţie de „o mie de ani", ci numai împărăţia 
cerurilor, împărăţia lui Dumnezeu sau împărăţia lui Hristos, 
care nu are sfârşit (Luca 1, 33; 8, 1; Matei 12, 28; 21, 31, 43; 
Ioan 18, 36; Rom. 14, 17; Efes. 5, 5; Col. 1, 13; II Tim. 4, 1; 
Apoc. 12, 10 ş.a.). Temeiurile biblice care combat împărăţia de 
„o mie de ani", pe care o susţineţi voi, sunt acestea: 

1. Să se ştie clar că Sfânta Scriptură vorbeşte în termeni 
profetici şi simbolici - adică numai cu închipuire - despre 
împărăţia cea de „o mie de ani", şi nicidecum această proorocie 
nu se poate lua după slovă, după cum şi alte multe proorocii 
tainice şi acoperite din Apocalipsă nu se pot lua după înţelesul 
literal. îată ce zice marele dascăl al Bisericii lui Hristos, Sfântul 
Efrem Şirul, către vechii eretici „hiliaşti" - cei cu „mia de ani" 
din vremea sa: „însă tu ceri de la mine istoria celor o mie de 
ani? Şi eu voi cere de la tine candela şi psiful 7 cel alb (Apoc. 2, 



7 Pietricica (gr.). 

17) şi băutura cea încropită, şi vărsătura, pe care scriindu-le 
celor şapte Biserici, cu închipuire le-a pus (Apoc. 3, 15-16). 
Dacă ceri de la mine întâia înviere de cei o mie de ani, voi cere 
şi eu de la tine cal, şi înger galben, şi jivină gândită care se 
numeşte Absintos şi care are fire amară, ca pelinul (Apoc. 6, 8, 
8, 11). Dă-mi mie cele şapte pahare si ia pe cei o mie de ani 
(Apoc. 15, 7). 

Dovedeşte că femeia este cetate şi eu ţie pentru cei o mie 
de ani îţi voi da dovadă (Apoc. 17, 18). Tâlcuieşte-mi mie, că 
femeia care de la sine s-a înălţat se face Ierusalim şi nu mai este 
femeie, şi eu îţi voi tâlcui ţie pentru cei o mie de ani. Au doară 
cetatea naşte? Au după ce a născut se face Ierusalim? Au doară 
fiara este omul fărădelegii? Au doară la fiară şapte capete se 
împreună ca să împărătească? (Apoc. 12, 3; Dan. 7, 24). Au 
doară din cele şapte al optulea este şi nu este numărul al 
optulea, că şapte sunt, că cele trei capete s-au pierdut? (Dan. 7, 
20). Au doară numele fiară este nepovestit şi, ca al lui 
Dumnezeu, cu totul nenumit? 

Să nu fie. Au doară nu ştia numele fiarei cel ce zice 
numărul numelui? Mai întâi a cunoscut slovele si asa în stihii a 
despărţit numele. Mai întâi a numit numele întru sine şi apoi 
aşa din stihii împreunând numărul, a zis că şase sute şaizeci şi 
şase ţin stihiile împlinirea. Deci aşa şi la cei «o mie de ani», pe 
necuprinderea şi nemărginirea vieţii veşnice a însemnat-o. 

Că dacă o zi înaintea Domnului este ca o mie de ani 
(II Petru 3,8), apoi cine va putea să numere câte zile au cei o 
mie de ani şi miile miilor şi milioanele milioanelor celor atâtea 
zile? Deci pentru nemărginirea anilor, pe miile de ani în zile şi 
ale zilelor întru miile de ani, le-a aşezat întru odihna învierii 
sfinţilor (Apoc. 14, 1, 3-18)" 8 . 

2. Această împărăţie de „o mie de ani" este identică cu 
împărăţia lui Hristos pe care a întemeiat-o pe pământ 
Mântuitorul prin patima Sa de pe Cruce şi prin învierea Sa din 
morţi, cuprinzând intervalul de timp dintre învierea Sa şi 
sfârşitul lumii. Să auzim iarăşi pe acelaşi mare sfânt al 
Bisericii, Sfântul Efrem Şirul, care adevereşte acest lucru. 



zicând: „Ştiu că a zis că se va dezlega iarăşi balaurul. însă cu 
ghicitură şi întunecat a zis. Femeia cea îmbrăcată în aur va fi 
cetate, şi zid va avea împrejur din pietre scumpe (Apoc. 21, 
10-12, 14) şi înţelegem pe femeie că este Biserica. Şi iarăşi o 
înţelegem că este de aur pentru vrednicia cea slăvită, din pietre 
scumpe, şi pentru nestricăciune. 

într-acest chip şi şarpe s-a arătat că este diavolul, şi lanţul 
lui, certarea lui Dumnezeu, şi legătura, adică să nu aibă el 
stăpânire asupra omenirii. Drept aceea se dezleagă, când prin 
antihrist va veni, ca să arate Dumnezeu că stă asupra neamului 
omenesc, sau că 1-a depărtat de la omenire şi îi mai dă lui 
stăpânire asupra ei. 

Dar se pare că te miri tu de cuvântul cel zis puţin mai 
înainte, care mi se cuvine a-1 spune, că pentru amândouă 
venirile 1-a zis întru care balaurul uneori se leagă, iar alteori se 
dezleagă. L-a legat întru venirea cea dintâi, când a zis Hristos: 
Iată, v-am dat putere să călcaţi peste şerpi şi peste scorpii, şi 
peste toată puterea vrăjmaşului... (Luca 10, 19). S-a dezlegat 
iarăşi la puţină vreme, fiindcă zice marele Apostol Pavel: 
...fiindcă n- au primit iubirea adevărului (cei necredincioşi)..., 
Dumnezeu le trimite o lucrare de amăgire, ca ei să creadă 
minciuni, ca să fie osândiţi toţi cei ce n-au crezut adevărul, ci 
le-a plăcut nedreptatea (II Tes. 2, 10-12). Pentru aceea şi 
Mântuitorul a zis că s-a dezlegat şarpele, căci până într-atât va 
fi lucrător, cât să smintească de este cu putinţă şi pe cei aleşi 
(Matei 24, 24). Au doară cu lanţuri se leagă vreodată duhul? 
Au întru adâncuri se închide jivina cea gândită şi nepipăită? 
Nicidecum! Ci pentru ca, din muncile cele ce sunt la noi, să ne 
învăţăm cele nevăzute şi mai presus de înţelegerea noastră" 9 . 

Această împărăţie a lui Hristos stăpâneşte viaţa dinlăuntru 
a oamenilor fiindcă este împărăţie duhovnicească (Ioan 18, 36). 
3. Iarăşi trebuie spus că împărăţia cea de „o mie de ani" 
nu este altceva decât răstimpul dintre învierea Domnului din 
morţi şi sfârşitul lumii, întru care Hristos a legat pe diavolul şi 
i-a limitat puterea asupra oamenilor (vezi Ioan 12, 31; 13, 31; 
16, 11, 33; Isaia cap. 53; I Petru 2, 24; Col. 2, 15; Evrei 2, 14; 
5, 7; Apoc. 12, 10; I Cor. 15, 25; Matei 4, 11; Luca 4, 13). 



Ibidem. 

Să auzim iarăşi pe Sfântul Efrem: „Iar învierea întâi şi a 
doua a zis pentru că două sunt rânduielile sfinţilor celor doua 
aşezăminte, vrând să arate că cei ai aşezământului celui nou 

5 ' 5 

întru întâia vrednicie vor învia şi cei ai aşezământului celui 
vechi întru a doua, fiind învierea amândurora părţilor întru 
aceeaşi vreme. După cum marele Pavel a zis: Căci trâmbiţa va 
suna şi toţi cei morţi vor învia... (I Cor. 15, 52). 

Si cum că două rânduieli a zis: întâia si a doua înviere, 
zice apostolul: Pârga este Hristos, după aceea cei ai lui 
Hristos, apoi sfârşitul... (I Cor. 15 23-24). Iar cum că una 
iarăşi si întru o vreme se va face învierea tuturor morţilor, 

5 5 ~ 5 ' 

iarăşi Pavel zice: Pentru că însuşi Domnul, întru poruncă, la 
glasul arhanghelului şi întru trâmbiţa lui Dumnezeu, Se va 
pogorî din cer, şi cei morţi întru Hristos vor învia întâi. După 
aceea, noi cei vii, care vom fi rămas, vom fi răpiţi, împreună 
cu ei, în nori... (I Tes. 4, 16-17). 

Iată şi acum zice de întâia şi a doua înviere, dar nu după 
alcătuirea cea din Apocalipsă, ci a schimbat. Că acolo a zis mai 
întâi învierea drepţilor, apoi pe cea a tuturor, iar aici întâi pe a 
tuturor, apoi pe a drepţilor. Drept aceea nu pătimeşte nimic, 
nici osebeste această rânduiala a lui, întâi si pe urmă. Si mai jos 

4 5 ' 5 F 5 J 

zice: încă si Evanghelia cearc-o cu de amănuntul si vei vedea 

5 ° 5 

unirea şi nedespărţirea celor două învieri, pentru că în aceeaşi 
vreme şi pentru răsplătirea cea cu lucrul, zice că va fi; căci zice 
că va pune oile de-a dreapta, iar caprele de-a stânga (Matei 

25, 33). 

Deci iată că în aceeaşi dată a zis: «va pune», nu acum şi 
după aceea. însă de vreme ce întâi drepţilor le-a zis Hristos că 
vor merge în viaţa veşnică, pentru aceasta şi Ioan a zis că 
drepţii întâi vor învia (Apoc. 20, 6), şi pe cei «o mie de ani» i-a 
aşezat în loc de vreme nescrisă împrejur 10 şi de nenumărat, 
după cum am zis şi mai sus. Insă capul celor ce s-a zis pentru 
înviere este că una este şi cum că toţi într-o clipeală de ochi 
degrabă vom învia (I Cor. 15, 51-52). Iar că drepţii, după ce 
vor împăraţi cu Hristos «o mie de ani», iarăşi vor veni la 
judecată? Să nu fie. Oare vor muri iarăşi, ca o a treia înviere să 
£erbfaaă,Fpe«Bt]2iio.dânşii? Atunci cum zice Pavel că după ce vor 

12 Apostolul nu a zis că întâia înviere este Hristos, ci ca o «pargă» 

'"nescrisă împrejur - necuprinsă, nesfârşită (n. ed.) 



învia din morţi toţi, atunci noi cei vii, care vom fi rămaşi, nu 

vom întrece pe cei adormiţi? (I Tes. 4, 17). Ci după ce vor 
învia toţi împreună, drepţii şi nedrepţii, adică viii şi morţii, 
atunci nu zici că vom ajunge noi cei vii să adormim, ci în nori 
ne vom răpi. Deci vezi că după ce vor învia drepţii, nu vor mai 
muri, ca să se facă o a treia înviere şi să mai stea la judecată 
înaintea lui Hristos" 11 . 

4. La sfârşitul lumii iar va fi dezlegat satana pentru puţină 
vreme să acţioneze asupra oamenilor şi apoi îndată va fi venirea 
a doua a Domnului şi judecata cea viitoare, când diavolul şi 
antihrist vor fi nimiciţi de puterea Domnului nostru Iisus 
Hristos, prin suflarea gurii Sale şi prin strălucirea venirii Sale 
(II Tes. 2, 1, 4, 8, 13), când iadul şi moartea împreună cu 
diavolul vor fi aruncaţi în iezerul cel de foc, care este moartea a 
doua (Apoc. 20, l-l4). 

5. învierea cea dintâi despre care vorbeşte în acest loc 
Apocalipsă este şi învierea cea prin botezul creştin (Rom. 6, 3- 
5; Gal. 3, 27; Ioan 5, 21-22; 11, 25; I Cor.' 15, 20-22, 49; 
Filip. 3, 21). Botezul creştin, după cum vedem, se cheamă şi 
„înviere" (Rom. 6, 3-5). Această înviere prin Botezul creştin în 
raport cu învierea cea de a doua sau cu cea generală a trupurilor 
este întâia, faţă de învierea „cea de apoi" (Ioan 11, 24) 12 . 

6. La sfârşitul intervalului de timp cuprins între învierea 

Domnului si sfârşitul lumii, va fi dezlegat diavolul din nou si se 

5 5 ' ° 5 

va da slobozenie de la Dumnezeu ca să amăgească popoarele şi 
să lucreze cu furie şi cu putere împotriva sfinţilor lui 
Dumnezeu, sub formă de antihrist, fiară sau prooroc mincinos. 
Durata acestei acţiuni a diavolului asupra omenirii de la 
sfârşitul lumii va fi de scurtă durată (vezi la Apoc. 13, 5; 20, 3; 
Matei 24, 22). 

7. Deci să stiti voi, sectarilor milenisti, că învierea cea 

55' 5 ' 

dintâi, despre care faceţi voi atâta caz, nu este decât cea arătată 
mai sus de Sfântul Efrem Şirul, adică învierea cea prin Botezul 
creştin; iar a doua înviere este învierea cea de apoi (Ioan 11, 



(începătură) a snopilor în arie, ca tu să nu zici a doua înviere când vei vedea 
scris după aceea «cei ai lui Hristos» (I Cor. 15, 23). 

24). Moartea cea dintâi este cea naturală a trupului sau 
despărţirea sufletului de trup, iar moartea cea de a doua sunt 
chinurile cele veşnice ale iadului (Apoc. 20, 10). Ea se mai 
numeşte muncă veşnică în contrast cu fericirea cea veşnicii, 
numită si „viată" (Prov. 8, 35; Ioan 1, 4; 5, 24; 11, 25; Matei 
18, 8, 9; 19, 17; Marcu 9, 43, 45). 

8. Aşadar înţelegeţi, toţi sectarii milenisti, că durata 
împărăţiei lui Hristos nu are sfârşit (Luca 1, 33), iar ceea ce se 
zice împărăţie de „o mie de ani" este numai un cuvânt tainic şi 
simbolic, ca şi alte multe cuvinte din Apocalipsă. Acest răstimp 
de „o mie de ani" simbolizează un timp nehotărât - intervalul 
de timp ce s-a scurs de la învierea Domnului şi până aproape de 
sfârşitul lumii -, adică până se va dezlega diavolul pentru 
puţină vreme şi va lucra prin antihrist împotriva omenirii. Dacă 
ar fi după mărturia cea rău înţeleasă a voastră, atunci ar urma 
să fie trei învieri si trei veniri ale Domnului, lucru cu totul 

5 ' 

neadevărat, deoarece Duhul Sfânt zice: Că vine, că vine să 
judece pământul (Ps. 95, 12). A spus de două ori „că vine", 
arătând cele două veniri ale Mântuitorului: prima pentru 
mântuirea lumii, iar a doua pentru judecarea ei (Sfântul Vasile 
cel Mare, Tâlcuire la Psalmi). 

Dar cum va fi învierea mai înainte de sfârşit, când va veni 

5 ' 

Hristos la a doua venire? Că dacă va veni să împărătească cu 
drepţii, aşa cum susţineţi voi, sectarilor milenisti, apoi iarăşi va 
veni judecător; apoi trei veniri vor fi. Şi în care scriptură se 
poate găsi scris una ca aceasta? Ci şi cu neputinţă este, căci 
dacă ar veni mai înainte de sfârşit - lumea încă fiind 

5 

stricăcioasă - întru stricăciune şi pe drepţi i-ar face să fie, şi 
iarăşi vor muri; şi El însuşi cu dânşii se va împărtăşi din 
stricăciune. Dar nicidecum nu se poate de două ori să moară cei 
drepţi, deoarece zice marele Apostol Pavel că: Este rânduit 
oamenilor o dată să moară, iar după aceea să fie judecata 
(Evrei 9, 27). După cum se zice şi despre Hristos că, înviat din 
morţi, nu mai moare. Moartea nu mai are stăpânire asupra 
Lui... (Rom. 6, 9-10; Evrei 9, 28). Deci una este învierea 
drepţilor si a nedrepţilor, într-o clipeală de ochi (I Cor. 15, 
51-52; ifes. 4, 15-17). 



însemnări extrase de la Sfântul Andrei al Cezareei 
despre împărăţia cea de o mie de ani 13 

Mia de ani întru care va împăraţi Hristos cu drepţii este 
vremea de la întruparea lui Hristos până la venirea lui antihrist. 
Să se ştie că numărul „o mie de ani" este simbolic si cu 

închipuire şi nu se ia după înţelesul literal în Sfânta Scriptură. 
Aşa de pildă, în Sfânta Scriptură se vede scris: O mie de ani 
înaintea ochilor Tăi, Doamne, ca ziua de ieri care a trecut (Ps. 
89, 4). Iar de vom înţelege că aici este vorba cu adevărat numai 
de „o mie de ani", ca o zi de ieri care a trecut, apoi altă 
scriptură ne arată că nu este aşa; deoarece după cum o mie de 
ani se poate socoti ca o zi, aşa şi o zi înaintea Domnului este ca 
o mie de ani (II Petru 3, 8). Şi dacă aşa vom înţelege după 
litera Sfintei Scripturi, atunci câte mii de ani ne trebuie nouă ca 
să facem iarăşi o mie de ani? Dar nu este asa. Ci acest număr 

5 5 

desăvârşit de o mie de ani este pus în Sfânta Scriptură cu taină 
şi cu închipuire; şi acest număr desăvârşit pe roadă cea 
desăvârşită a credinţei o arată 14 . 

~ 5 5 

încă despre cuvântul o mie în Sfânta Scriptură se poate 
vedea şi acolo unde zice: Cuvântul care a poruncit Dumnezeu 
într-o mie de neamuri (Ps. 104, 8). Şi în alt loc zice: ...fiecare 
lucrător să-i dea la rod o mie de sicii de argint (Cânt. 8, 11), şi 
iarăşi acolo: O mie lui Solomon şi două sute celor ce păzesc 
roadele ei (Cânt. 8, 12). „Celor ce păzesc roadele ei" număr 
desăvârşit a însemnat, că si mulţimea întru aducere de roadă 

desăvârşită este 15 . 

5 

Iar dacă se pomeneşte la Apocalipsă de două morţi şi de 
două învieri (Apoc. 20, 5, 14), apoi să înţelegem că cea dintâi 
moarte este moartea trupească, dată ca pedeapsă trupului pentru 
călcarea poruncii, iar a doua moarte este munca de veci. Iar 
învierea cea dintâi este învierea cea din faptele cele moarte, iar 
cea de a doua este aducere din stricăciunea trupului la 
nestricăciune. 



Sfântul Andrei al Cezareei, Tălcuirea Apocalipsului, trad. 
Ltiu Zizania, Bucureşti, 1704, p. 167 înmss. 
l4 Ibidem, p. 171. 
13 Ibidem. 

Iar dacă ereticii au înţeles că învierea cea dintâi va fi 
înainte de învierea cea de obşte - ca să împărătească Hristos cu 
cei drepţi pe acest pământ, spre a se desfăta drepţii „o mie de 
ani" cu toate dulceţile pământului acestuia, ca o răsplată pentru 
cele ce au răbdat pe pământ pentru Hristos - şi apoi să fie 
învierea tuturor celor drepţi şi a celor păcătoşi, apoi acest lucru 
nu numai că este străin de Biserica lui Hristos, dar este si o 
nebunie de a-1 vorbi noi. Deoarece noi auzim pe Mântuitorul 
zicând către saduchei „că precum sunt îngerii în cer, aşa si 
drepţii vor fi după înviere" (Matei 22, 30); încă şi pe marele 
Apostol Pavel, care ne arată că împărăţia lui Dumnezeu nu este 
mâncare si băutură, ci dreptate si pace si bucurie în Duhul 
Sfânt (Rom. 14, 17). 

Deci să ştie toţi ereticii milenişti că împărăţia cea de „o 
mie de ani" nu este altceva decât vremea propovăduirii 
Evangheliei lui Hristos, care ţine de la venirea Lui cea dintâi şi 
până la slăvită venirea Sa cea de a doua 16 . 

Despre împărăţia de o mie de ani, vezi mai pe larg în 
capitolul 30 al lucrării. 



Capitolul 65 

DESPRE 
VEŞNICIA CHINURILOR IADULUI 



Sectarul: Voi, ortodocşii, vă înşelaţi socotind despre 
chinurile iadului că ar fi veşnice. Acest lucru este cu neputinţă, 
deoarece citim în Sfânta Scriptură că: Vrăjmaşul cel din urmă, 
care va fi nimicit, este moartea (I Cor. 15, 26). De aici rezultă 
că moarte nu va fi si deci ceea ce se numeşte iad sau moartea 
cea veşnică, nu va fi altceva decât o distrugere sau o nimicire a 
celor păcătoşi, spre a nu mai fi în veci (Apoc. 20, 9). 



Ibidem, p. 169-171 



Iadul propriu-zis nu este altceva decât evreiescul „şeol" 
(groapă de mormânt) sau latinescul „hades" (infern, adică loc 
sub pământ, locuinţa celor morţi), iar expresiile „foc veşnic" 
sau „chin veşnic" nu înseamnă ceva fără de sfârşit, ci numai o 
moarte, o aruncare în pământ, căci omul nu este cu suflet 
nemuritor, si de aceea moartea înseamnă numai o întoarcere în 
pământ. 

Care vă sunt vouă mărturiile si temeiurile biblice în 
susţinerea învăţăturii despre veşnicia chinurilor iadului? 

Preotul: Mărturiile şi temeiurile biblice despre veşnicia 
chinurilor iadului sunt prea multe. Dintre acestea însemnăm aici 
puţine: 

1. Sfântul si marele Prooroc Isaia zice: Si când vor ieşi, 
vor vedea trupurile moarte ale celor care s-au răzvrătit 
împotriva Mea, căci viermele lor nu va muri şi focul lor nu se 
va stinge. Şi ei vor fi pentru toată făptura privelişte de groază 
(Isaia 66, 24). 

2. Şi marele prooroc al lui Dumnezeu, Daniil, adeverind 
despre veşnicia chinurilor iadului, zice: Mulţi dintre cei care 
dorm în ţărâna pământului se vor scula, unii la viaţă veşnică, 
iar alţii spre ocară şi osândă veşnică (Dan. 12, 2). 

3. însuşi Mântuitorul nostru Iisus Hristos, arătând 
veşnicia chinurilor iadului, zice: Iar dacă mâna ta sau piciorul 
tău te sminteşte, taie-l şi-l aruncă de la tine, că este bine pentru 
tine să intri în viaţă ciung sau şchiop, decât, având amândouă 
mâinile sau amândouă picioarele, să fii aruncat în focul cel 
veşnic (Matei 18, 8). 

4. Mântuitorul nostru Iisus Hristos numeşte pedeapsa 
iadului de-a dreptul şi categoric „foc veşnic" sau „foc nestins" 
(Marcu9, 43). 

5. Mântuitorul nostru Iisus Hristos, arătând veşnicia 
chinurilor iadului, care va fi hotărâtă la Judecata cea de Apoi 
asupra celor păcătoşi, zice: Atunci va zice (împăratul) şi celor 
de-a stânga: Duceţi-vă de la Mine, blestemaţilor, în focul cel 
veşnic, care este gătit diavolului şi îngerilor lui (Matei 25, 41), 
şi în continuare arată rezultatul Judecăţii de apoi, zicând: Şi vor 
merge aceştia la osândă veşnică, iar cei drepţi la viaţă veşnică 
(Matei 25,' 46). 

6. Mântuitorul nostru Iisus Hristos, iarăşi arătând veşnicia 
chinurilor iadului, zice: ...în gheena, în focul cel nestins, unde 
viermele lor nu moare şi focul nu se stinge (Marcu 9, 43-48), şi 
iarăşi: gheena focului (Matei 5, 22) sau simplu: gheena (Matei 
5, 29). 

7. La Apocalipsă, dumnezeiescul Evanghelist Ioan 
Teologul aude glasul unui înger pedepsitor, care strigă că 
oricine se va închina fiarei se va chinui în foc şi în pucioasă şi 
fumul chinurilor lor se suie în vecii vecilor şi nu au odihnă nici 
ziua, nici noaptea (Apoc. 14, 9-11). 

Şi iarăşi, acelaşi înger zice despre soarta diavolului şi a 
celor ce i-au urmat lui: Va ieşi să amăgească neamurile... pe 
Gog şi pe Magog, şi să le adune la război. . . Dar s-a pogorât 

foc din cer şi i-a mistuit. Şi diavolul, care-i amăgise, a fost 
aruncat în iezerul de foc şi de pucioasă, unde este şi fiara şi 

proorocul mincinos. Şi vor fi chinuiţi acolo, zi şi noapte, în 
vecii vecilor (Apoc. 20, 8-10). 

8. In iad chinurile sunt veşnice (vezi Daniel 12, 2; Matei 
5, 29; 25, 46; Marcu 3, 29; 9', 44; II Tes. 1, 9; Iuda 1, 6; 
Apoc. 14, 11; 20, 10 ş. a.). 

9. Cei păcătoşi vor fi aruncaţi în muncile cele veşnice 
(Isaia66, 24; Matei '3, 12; 11, 23; 13, 50; Luca 3, 17; 10,' 15; 
Evrei 10, 27; Iuda 1, 7, 13; Ps. 54, 23). 

Deci din cele de până aici, înţelege, omule rătăcit, împre- 
ună cu toţi cei ce cugetă asemenea tie, că chinurile iadului sunt 
veşnice. Nu mai amorţiţi conştiinţele oamenilor necunoscători 
ai Sfintelor Scripturi cu părerea voastră nebună şi rătăcită, prin 
care susţineţi neadevărul despre veşnicia chinurilor iadului. 

Despre veşnicia chinurilor iadului a se vedea mai pe larg 
la capitolul 31 ai acestei lucrări. 



ÎNDRUMĂTOR 



BIBLIC 

STATUL IN CONCEPŢIA BIBLICA 



Sunt unii sectari, ca de pildă „studenţii în Biblie" 
(ruseliştii) , „martorii lui Iehova", „adventiştii" şi alţii, care 
susţin că, după învăţătura biblică, statul şi autorităţile de stat nu 
trebuie recunoscute, deoarece ele sunt unelte ale lui antihrist, 
întocmai ca si organizaţiile bisericeşti. Ei consideră că 
autorităţile de stat - la fel ca si „instrumentul clerical" din 
Biserică - susţin deosebirile de clasă şi vrăjmăşia între oameni; 
provoacă războaie sângeroase între naţiuni, tulburări şi 
nenorociri. Această blestemată învăţătură a lor, ei o propagă 
mai mult prin viu grai, cu precauţie, şoptind-o la ureche, de 
frica autorităţilor de stat. împotriva acestor calomnii aduse 
statului si Bisericii de către aceşti oameni rătăciţi de la adevăr, 

5 5 5' 

noi însemnăm aici din dumnezeiasca Scriptură temeiurile şi 
mărturiile care ne obligă a ne supune statului, a-1 respecta, a-i 
da cuvenita ascultare, a plăti impozite şi a împlini toate celelalte 
datorii. Mărturiile biblice în legătură cu supunerea şi ascultarea 
noastră fată de stat sunt următoarele: 

1. Organizaţiile de stat trebuie recunoscute si ascultate 
pentru că ele garantează ordinea, care este de la Dumnezeu 
(Rom. 13, 1-5). 

2. Trebuie a ne supune şi a asculta de autorităţile de stat, 
fiindcă ele sunt rânduite de la Dumnezeu ...spre pedepsirea 

făcătorilor de rele şi spre lauda făcătorilor de bine... (I Petru 2, 
13-18). 

3. Marele Apostol Pavel scrie ucenicului său, Tit, să 
înveţe pe credincioşi în ceea ce priveşte atitudinea lor de 
devotament fată de autoritatea statului, zicându-i: Adu-le aminte 
să se supună stăpânirilor şi dregătorilor, să asculte, să fie gata 
la orice lucru bun (Tit 3,1). 

4. Acelaşi mare Apostol Pavel scrie şi ucenicului său 
Timotei, cerându-i nu numai să se supună, ci şi rugăciune să 

facă pentru cei din dregător iile statului: Vă îndemn deci, înainte 
de toate, să faceţi cereri, rugăciuni, mijlociri, mulţumiri, 
pentru toţi oamenii, pentru conducători şi pentru toţi care sunt 
în înalte dregătorii, ca să petrecem viată paşnică si liniştită... 
(I Tim. 2, 1-3). 

5. împreună cu statul, noi trebuie să recunoaştem si 
anumite aşezăminte prin care se susţine un stat, cum ar fi de 
exemplu: serviciul militar, impozitul ş.a. (Luca 3, 14; Matei 8, 
5-13; Luca 7, 1-10; Fapte cap. 10). 

6. Mântuitorul nostru Iisus Hristos ne-a învăţat să dăm 
cezarului cele ce sunt ale cezarului, adică impozitul, supunerea 
la serviciul militar, cinstea celor din dregătoriile statului s.a. 
(Matei 22, 15-22; 17, 24-27 ş.a.). 

7. Iarăşi marele Apostol Pavel ne sfătuieşte, zicând: Daţi 
deci tuturor cele ce sunteţi datori: celui cu dajdia, dajdie; celui 
cu vama, vamă; celui cu teama, teamă; celui cu cinstea, cinste 
(Rom. 13, 7). 

8. Sfânta Scriptură ne adevereşte că sunt admise naţiona- 
lismul şi patriotismul, ca sentimente de adeziune şi devotament 
pentru naţiunea din care facem parte şi patria în care trăim. 
Mântuitorul însuşi a dat pildă în această privinţă, dând prio- 
ritate celor de acelaşi neam cu el după trup (vezi Matei 15, 24) 
şi poruncindu-le apostolilor Săi să propovăduiască la toate po- 
poarele, dar să înceapă din Ierusalim (Luca 24, 47; Fapte 1,8). 

9. Marele Apostol Pavel respectă dreptul fiecărui popor 
la „mărire" şi la „cinste" înaintea lui Dumnezeu, dacă „lucrea- 
ză binele" (Rom. 2, 10). Atunci când a fost pe nedrept 
pedepsit, Sfântul Pavel a cerut judecata cezarului (împăratului) 
(Fapte 22, 25). 

10. La primele Rusalii creştine, fiind de faţă oameni din 
peste 15 ţări, Apostolii - ce fuseseră insuflaţi de Preasfântul 
Duh - nu i-au sfătuit pe ei ca să se împotrivească rânduielilor 
din ţările lor, ci le-au vorbit tuturor în limbile lor (Fapte 2, 
1-11), respectând astfel dreptul fiecărui popor de a merge în 
căile sale (Fapte 14, 16). 

11. De vreme ce serviciul militar este admis de Sfânta 
Scriptură - conform mărturiilor arătate mai sus -, evident că 
este admis şi războiul de apărare, căci armata are în primul 
rând rolul de apărare a ţării. 

Numai într-un singur caz poate fi cetăţeanul dezlegat de 
obligaţia de a se supune rânduielilor statului: când acesta ar 
porunci ceva direct împotriva Legii lui Dumnezeu. în acest caz 
Legea lui Dumnezeu trebuie să aibă întâietate, după mărturia 
Sfintei Scripturi, care învaţă că: Trebuie să ascultăm mai mult 
de Dumnezeu decât de oameni (Fapte 4, 19). 

12. Dar însăşi buna chibzuinţă a oricărei minţi sănătoase 

5 5 5 

înţelege folosul supunerii faţă de stat, căci acesta garantează 
viata, libertatea si bunurile tuturor cetăţenilor săi. 

5*5 5 

Despre supunerea şi cinstirea datorate rânduielilor statului 
să se vadă mai pe larg în capitolul 32 al acestei lucrări. 



Capitolul 67 

DESPRE VORBIREA ÎN LIMBI 
(GLOSOLALIA) 



Preotul: Glosolalia este un cuvânt grecesc, care pe 
româneşte se tâlcuieste a vorbi în limbi, sau a vorbi în alte 

5 5 ' 

limbi, dar nu ca poliglot (pe cale naturală), ci ca inspirat (în 
stare de extaz). 

1. Glosolalia este numită în Sfânta Scriptură „vorbire în 
limbi" (Fapte 10, 46; 19, 6). 

2. Glosolalia se numeşte si vorbire într-o singură limbă, 

5 5 O 5 

la singular (I Cor. 14, 2, 4), dar şi la plural (vezi I Cor. 14, 5, 
6, 18, 22, 23, 39) sau vorbire în altă limbă, aparţinând altor 
popoare (I Cor. 14, 21), sau vorbire în duh (I Cor. 2, 15-16), 
adică în extaz, sub inspiraţie de la Duhul Sfânt, iar nu prin 
cunoştinţă proprie. 

3. Glosolalia este vorbire inspirată - datorită unui dar 
harismatic - într-o altă limbă, străină, dar existentă, deci 
omenească, însă necunoscută de cel ce vorbeşte. 

' 5 

4. Glosolalia se mai numeşte si: 

5 5 

- vorbire în limbi noi (Marcu 16, 17); 

- vorbire în felurite limbi (I Cor. 12, 10-25); 

- vorbire în limbi omeneşti (I Cor. 13, 1); 

- vorbire în limbi neînţelese (I Cor. 14, 2) ş.a. 

5. Glosolalia se mai numeşte şi vorbire în diferite limbi 
ale altor popoare (Fapte 2, 1-18).' 

Deci după mărturiile scripturistice de mai sus se poate 
vedea în câte feluri se poate înţelege cuvântul glosolalie. 

Sectarul: Oare Biserica voastră, în decursul istoriei sale, 
a formulat vreo dogmă, vreun canon sau vreo învăţătură 
lămuritoare în privinţa glosolaliei? 

Preotul: Biserica noastră dreptmăritoare, în decursul 
existenţei sale istorice, nu a formulat nici o dogmă, nici un 
canon şi nici o învăţătură specială în privinţa glosolaliei, nefiind 
nevoie de aşa ceva, deoarece până mai ieri- alaltăieri nici nu a 
existat vreo problemă a glosolaliei. Biserica noastră a formulat 
dogme, canoane şi învăţături speciale în vederea combaterii ve- 
chilor erezii, cu care s-a luptat în trecutul ei istoric de aproape 
două mii de ani, dar secta aceasta a pseudo-glosolalilor, care a 
venit aici de peste ocean, nu a fost luată în seamă de Biserică şi 
nici nu s-a luat până azi vreo hotărâre sinodală în privinţa ei. 
Insă de va fi nevoie, conducătorii duhovniceşti ai Bisericii 

* 5 

Universale Ortodoxe vor lua măsurile cuvenite si fată de această 

5 5 

sectă a veacului al XX-lea. 

Sectarul: Dar pentru care pricină ziceţi voi, ortodocşii, că 
darul harismatic al glosolaliei a fost dat de Dumnezeu numai 
pentru vremea de la începutul Bisericii creştine, cu scopul de a 
înlesni predicarea Evangheliei la cât mai multe popoare şi că 
acest dar, al vorbirii în limbi, va înceta din Biserică? Care vă 
sunt vouă mărturiile scripturistice în această privinţă? 

Preotul: într-adevăr, acest dar harismatic al „vorbirii în 
limbi" a fost dat de Dumnezeu la începutul Bisericii creştine, cu 
scopul de a uimi pe cei necredincioşi (Fapte 2, 12), de a se 
înlesni predicarea Evangheliei la toată lumea şi de a fi „un 
semn" de mare mirare pentru cei necredincioşi (I Cor. 14, 22). 
Iar acum, după ce am crezut în Hristos, nu mai este nici o 
nevoie de a ni se „vorbi în limbi", nemaiavând nici un rost 
acest lucru pentru cei credincioşi. 

Sectarul: Dar spune undeva în Sfânta Scriptură că acest 
dar harismatic al „vorbirii în limbi" va înceta din Biserică şi nu 
va rămâne până în sfârşit? 

Preotul: Despre încetarea acestui dar al „vorbirii în 
limbi" din Biserică ne-a proorocit dumnezeiescul Apostol 
Pavel, zicând că: Darul limbilor va înceta (I Cor. 13, 8). Acest 
adevăr ni-1 arată si marele dascăl al Bisericii lui Hristos, 

5 * 

dumnezeiescul părinte Ioan Gură de Aur, care zice: „Pentru 
care pricină, dar, a fost dat şi apoi a fost luat dintre oameni 
harul acesta? Nu pentru motivul că Dumnezeu ne necinsteşte, ci 
pentru că ne cinsteşte foarte mult. Cum? Să vă spun: Oamenii 
erau atunci mai fără de minte, deoarece erau izbăviţi de curând 
de idoli, si mintea lor era încă neascutită si mai nesimţitoare. 

' 5 5 5 5 

Erau atraşi si încântaţi de toate cele trupeşti si nu aveau încă 

5 5 5 ^55 

nici o idee despre darurile netrupeşti şi nici nu ştiau ce este 
harul Duhului Sfânt, care vine numai prin credinţă. Pentru 
aceea se făceau atunci semne. Unele dintre harismele 
duhovniceşti sunt nevăzute şi se înţeleg numai prin credinţă, iar 
altele se fac prin semne văzute, pentru încredinţarea celor 
necredincioşi. Spre exemplu: iertarea păcatelor este un lucru 
spiritual, este o harismă nevăzută, căci nu vedem cu ochii 
trupului cum ni se curăţă păcatele. Pentru ce? Pentru că sufletul - 
este cel curăţit, iar sufletul nu se vede cu ochii trupului. Aşadar 
curăţirea păcatelor este un dar spiritual, care nu poate să fie 
făcut evident ochilor trupului. A vorbi însă în diferite limbi este 
si aceasta una din lucrările Duhului Sfânt, care dă un semn 

5 * 

văzut şi uşor de priceput de cei necredincioşi. 

într-adevăr, vorbirea care se aude în afară este o 
învederare şi o dovadă a lucrării lăuntrice petrecute în suflet, 
adică a celei nevăzute. Pentru aceasta şi Pavel zice: însă 
fiecăruia se dă arătarea Duhului spre folos (I Cor. 12, 7). Dar 
eu acum nu am nevoie de semne. Pentru ce? Pentru că am fost 
învăţat să cred în Stăpânul şi fără să mi se dea semn; cel care 
nu crede are nevoie de zălog, dar eu, care cred, n-am nevoie de 
zălog şi nici de semn. Ştiu că am fost curăţit de păcate, chiar 
dacă nu vorbesc în limbi. Cei de atunci însă nu credeau, dacă 
nu primeau semn. Pentru aceasta li se dădeau semne, ca o 
arvună a credinţei în care credeau. Prin urmare nu se dădeau 

5 

semne ca la nişte credincioşi, ci ca la nişte necredincioşi, ca să 

5 *. 5 ' 5 5 ' 

ajungă credincioşi. In acest sens zice şi Pavel: Vorbirea în limbi 
este semn nu pentru cei credincioşi, ci pentru cei necredincioşi 
(I Cor. 14, 22). Vedeţi dar că dacă s-au îndepărtat de la noi 

semnele, nu se datorează faptului că Dumnezeu ne necinsteşte, 
ci că ne cinsteşte? A făcut astfel, voind să arate credinţa 

5 * 5 

noastră, că noi credem în El fără de garanţii şi fără de semne... 
Aceasta este pricina pentru care nu se mai fac acum semne" 17 . 

Aşadar, iată că prin cele de mai sus ai văzut şi proorocia 
marelui Apostol Pavel despre încetarea darului harismatic al 
limbilor si ai auzit de la dumnezeiescul Părinte Ioan Gură de 
Aur şi motivul pentru care acest dar a fost luat şi îndepărtat de 
Dumnezeu din Biserica creştină. 

5 

Sectarul: Dar care credeţi voi, ortodocşii, că a fost 

5 ' 5 ' 

scopul glosolaliei la începutul Bisericii Creştine - adică la 
praznicul Cincizecimii iudeilor -, când Sfinţii Apostoli au 
primit darul Sfântului Duh în chip de limbi ca de foc? 

Preotul: Scopul glosolaliei de la începutul Bisericii 
creştine a fost întreit: 

In primul rând, prin vorbirea Sfinţilor Apostoli în diferi- 
tele limbi străine ale multor neamuri, s-a înlesnit predicarea 
Evangheliei la toate popoarele, fiindcă prin acest dar harismatic 
al „vorbirii în limbi" s-a putut comunica celor străini, de alte 
limbi, învăţătura creştină în limba lor proprie. 

Al doilea scop al glosolaliei a fost acela de a se dovedi 
puterea lui Dumnezeu în Legea Nouă, a creştinismului, care s-a 
arătat prin această vorbire în diferite limbi a unor oameni 
neînvăţaţi, care erau toţi de o singură limbă (Fapte 2, 7) şi de a 
pune astfel în uimire pe cei necredincioşi (Fapte 2, 7-8). 

Al treilea scop al glosolaliei a fost de a se dovedi prin 
acest dar harismatic dat de Dumnezeu universalitatea chemării 
la mântuire a tuturor popoarelor, căci prin vorbirea Sfinţilor 
Apostoli în felurite limbi (I Cor. 12, 10-15) s-a arătat luminat 
că deşi Biserica lui Hristos este una singură, totuşi ea nu este a 

, O 5 , 

unui singur popor, ci a tuturor popoarelor, vorbindu-le fiecăruia 
după limba lor (Fapte 2, 6). 

Sectarul: Tocmai de aceea noi vorbim în limbi, ca să 
dovedim si azi prezenta Duhului Sfânt în creştinism si să 

5 ^ 5 5 5 

folosim darul harismatic al glosolaliei în felul cum aţi arătat mai 
sus că l-au folosit şi Apostolii. 



1 Sfântul Ioan Gură de Aur, Cuvântul I la Rusalii, Colecţia Izvoarele 
Ortodoxiei, trad. Pr. Dumitru Fecioru, Bucureşti, 1942, pag. 258-260. 

Preotul: Adevărul nu este acesta, deoarece voi nu vorbiţi 

' 5 

în limbi insuflate, ci bolborosiţi cuvinte neîncheiate si încâlcite, 

* 5 5 * 

pe care nimeni nu le înţelege şi nimeni nu se poate folosi de ele 
şi de falsa voastră glosolalie. 

Sectarul: Noi avem tălmaci care tălmăceşte cele ce 

5 

vorbim şi pe care oamenii nu le înţeleg. 

Preotul: Noi nu avem nici o încredere, nici în voi si nici 

' 5 

în tălmacii voştri, atât timp cât ei nu ascultă de Biserica 
sobornicească şi apostolească a lui Hristos. Căci dacă ei ar avea 
cu adevărat darul tălmăcirii în duhul Bisericii lui Hristos, ar 
cunoaşte sigur rătăcirea lor si a voastră. Noi avem Sfânta 

5 ° 5 

Scriptură, care ne învaţă să judecăm şi să fim cu toată atenţia 
asupra celor ce vorbesc profetic (I Cor. 14, 29) şi să cercetăm 
duhurile dacă sunt (sau nu) de la Dumnezeu (I Ioan 4, 1). 

Sectarul: Noi de la Dumnezeu suntem, fiindcă cei ce nu 
sunt de la Dumnezeu, aceia nu mărturisesc pe Hristos (I Ioan 
4,2). 

Preotul: Noi avem mare îndoială să credem că voi sunteţi 

5 

de la Dumnezeu si că Duhul adevărului ar fi cu voi. Auzi ce 

5 

zice dumnezeiescul Ioan Evanghelistul: Noi suntem din 
Dumnezeu; cine cunoaşte pe Dumnezeu, ascultă de noi; cine nu 
este din Dumnezeu, nu ascultă de noi. Din aceasta cunoaştem 
Duhul adevărului şi duhul rătăcirii (I Ioan 4, 6). Prin „noi" 
înţelegem aici pe apostoli şi pe toţi cei ce sunt cu ei, adică 
Biserica lui Hristos, care este zidită pe temelia apostolilor şi a 
proorocilor, piatra cea din capul unghiului fiind însuşi Iisus 
Hristos (Efes. 2, 20). 

Deci si voi si tălmacii voştri falşi vă înşelaţi unu pe alţi cu 

55 55 55^5 

minciunile şi cu plăsmuirile voastre. Căci dacă aţi fi de la 
Dumnezeu şi dacă Duhul adevărului ar fi între voi, apoi aţi 
asculta de Biserica lui Hristos, care este stâlp şi temelie a 
adevărului (I Tim 3, 15). Atât voi, cât şi tălmacii voştri, aveţi 
nevoie să fiţi examinaţi cu mare atenţie de acele persoane 
duhovniceşti care au darul harismatic al desluşirii duhurilor (I 

5 5 V 

Cor. 12, 10). Cine vrea să vă cunoască pe voi şi pe toţi 
proorocii mincinoşi asemenea vouă, îi rugăm să citească în 
Sfânta Scriptură la locurile indicate aici: Deut. 13, 1-5; 18, 
21-22; Num. 16, 28-29; Ier. 20, 6; 23, 13-16, 25-27, 30-32; 
28, 15; 29, 8-9; Fapte 13, 10-11; Apoc. 13, 11-14 ş.a. 

Sectarul: Dar pentru ce zici dumneata că la Cincizecime 
toţi ascultătorii ce erau de faţă înţelegeau cele ce vorbeau Sfinţii 
Apostoli în limbi, deoarece este scris că unii din cei prezenţi 
acolo îi batjocoreau pe ei, zicând că sunt plini de must (beţi) 
(Fapte 2, 13)? 

Preotul: într-adevăr, localnicii din Ierusalim nu-i întele- 
geau pe Sfinţii Apostoli, fiindcă ei vorbeau în limbi străine, iar 
nu în limba celor din Ierusalim şi din Palestina. De aceea numai 
cei străini, care veniseră la praznicul Cincizecimii din peste 15 
ţări, îi înţelegeau pe ei perfect, căci îi auzeau vorbind în limba 
lor, în care ei se născuseră (Fapte 2, 8-11). 

Sectarul: Dar pentru care motiv nu-i înţelegeau local- 
nicii? 

Preotul: Pentru a se împlini asupra lor o altă proorocie. 

Sectarul: Care este această proorocie? 

Preotul: Aceea care zice: în Lege este scris: Voi grăi 
acestui popor în alte limbi şi prin buzele altora, şi nici aşa nu 
vor asculta de Mine, zice Domnul (I Cor . 14, 21; Isaia 28, 11). 

Sectarul: De ce la I Cor. 14, 1-33 se arată mereu că în 
Corint proorocia este superioară „glosolaliei", iar din Faptele 
Apostolilor 2, 1-18, rezultă că glosolalia nu este altceva decât 
proorocie, aşa cum a zis Dumnezeu prin Proorocul Ioil. Deci se 
ivesc mai multe nedumeriri: oare unul din aceste două daruri 
harismatice este mai mare, sau sunt egale între ele? Oare sunt 
deosebite între ele şi independente unul de altul? Cum se pot 
lămuri aceste contradicţii dintre ele? 

Preotul: Aici este numai o aparentă contradicţie, fiind în 
realitate vorba numai de situaţii diferite. In Ierusalim la Cinci- 
zecime, glosolalia relatată la Fapte 2, 1-18 şi adresată iudeilor 
de limbi străine în limbile lor proprii, este identică cu prooro- 
cia. In Corint însă, fiind adresată localnicilor în alte limbi 
neînţelese de aceştia, ea nu poate fi identificată cu proorocia, ci 
este socotită ca o simplă bolborosire, aşa cum o socoteau şi 
localnicii din Ierusalim. Deci în anumite cazuri glosolalia şi 
proorocia sunt identice, în altele însă sunt deosebite. 

Sectarul: Dar cum de se spune la I Cor. 14, 13, că darul 
glosolaliei, pentru a putea fi folosit, trebuie să fie însoţit de 
darul tălmăcirii, fără de care glosolalia este un simplu sunet sau 
un amestec de sunete aiurea, câtă vreme la Fapte 2, 1-18 

glosolalia nu a fost însoţită de tălmăcire, si nici nu a fost nevoie 

O , 5 , 

să fie, ea nefiind atunci sunet fără de noimă, ci vorbire perfect 
înţeleasă de toţi străinii. Deci as vrea să ştiu: Trebuie neapărat 

5 5 5 5 r 

darul tălmăcirii alături de cel al glosolaliei, ca în Corint, sau nu 
este nevoie deloc de el, ca în Ierusalim? 

Preotul: La această nedumerire, răspunsul este clar: In 
Ierusalim, la Cincizecime, darul tălmăcirii nu a fost necesar, în 
vreme ce în Corint el a fost neapărat necesar, fiind vorba de 
două situaţii diferite, în care darul glosolaliei lucrează diferit; în 
Ierusalim ca proorocie făcută în limbile ascultătorilor, iar în 
Corint ca vorbire în limbi neînţelese de ascultători, fără de 
tălmăcire. Aşadar, si de această dată, orice urmă de contra - 
zicere dispare şi orice nedumerire rămâne fără de temei. 

Sectarul: Aţi spus că unul din scopurile glosolaliei a fost 
acela de a se înlesni predicarea Evangheliei la toate popoarele 
lumii - după Fapte 2, 1-13 - şi de a uimi pe cei necredincioşi 
prin darurile harismatice ale creştinismului. Insă pe de altă 
parte, scopul glosolaliei ar fi de a face pe cel inspirat să se 
bucure de prezenţa în el a Sfântului Duh, adică de a-1 face să 
ştie că prin darul glosolaliei el este, în răstimpul cât durează 
starea de inspiraţie, într-o comuniune sigură cu Dumnezeu (în 
rugăciune). Iarăşi acest lucru este cu nedumerire: cum într-un 
loc, la Fapte 2, 1-13, glosolalia are scopuri mai largi, generale, 
iar la I Cor. 14, 1-33, se arată că glosolalia are şi un scop 
singular, numai în privinţa celui ce este inspirat? Aş voi deci să 
ştiu si la acestea ce aveţi de zis. 

5 5 5 

Preotul: Si aici - ca si în cele de mai sus - trebuie să 

5 5 

privim chestiunea din punct de vedere diferit, după situaţiile 
diferite pe care ea le are în vedere, şi atunci vom înţelege că nu 
avem două alternative, ci numai două laturi ale aceleiaşi 

' 5 

chestiuni, fiecare din ele fiind adecvată unei anumite situaţii. 

' 5 

Deşi constatările ce se pot face în urma analizei celor două 
locuri biblice relative la scopul glosolaliei par a fi contradictorii 
între ele, totuşi sunt exacte şi amândouă corespund situaţiei 
reale la care se referă. Acolo unde există străini, glosolalia are 
un scop, iar unde sunt numai localnici, ea are alt scop. Pentru 
oamenii cei de limbi străine ea are un scop obiectiv, pentru 
localnici scopul ei este subiectiv. Aşa rezultă din Fapte 2, 1-13 
şi din toate textele biblice în care se relatează promisiunea 

Mântuitorului de a trimite apostolilor Săi pe Sfântul Duh cu 
darurile Sale, spre a le fi de ajutor în mandatul pe care 1-a 
încredinţat lor. Scopul subiectiv este mai restrâns si izolat, fiind 
o absurditate a-1 urmări în adunările de cult public, după cum 
însuşi Apostolul Pavel accentuează de mai multe ori la I Cor. 
14, '1-33. 

Aşadar ţine minte, omule, că orice chestiune judecată 
numai după aparenţă sau superficial, fără a pătrunde în fondul 
ei, poate duce la rătăcire. Aşa fac toţi sectarii de azi, cercetând 
textele Sfintei Scripturi numai la suprafaţă şi de aceea se înşeală 
pe ei şi pe toţi cei care ascultă de ei. 

Sectarul: Noi, penticostalii de azi, prin practica noastră 
de post aspru de către două, trei şi mai multe zile, prin vorbirea 
în limbi străine şi prin rugăciunile făcute cu toată inima, arătăm 
oamenilor lucrarea Preasfântului Duh, Care este în mijlocul 
nostru, şi aşa facem mare misionarism pentru Biserica lui 
Hristos. Dar voi, preoţii, stricaţi poporul cel binecredincios cu 
păcatele şi obiceiurile voastre cele rele, purtându-vă după moda 
lumii şi umblând în lux şi în beţii. Nu mai postiţi posturile 
rânduite de Sfinţii Apostoli, sunteţi iubitori de argint şi mergeţi 
chiar la petrecerile cele ce sunt cu totul străine creştinilor 
adevăraţi, ca să nu mai zic preoţilor, şi de aceea voi singuri 
pustiiţi Biserica voastră de credincioşi şi de duhul adevăratei 
vieţuiri creştineşti. 

5 5 5 

Preotul: Voi nu faceţi nici o misiune Bisericii lui Hristos, 
ci, prin prefăcătoriile voastre, prin falsele voastre vorbiri în 
limbi, înşelaţi pe cei naivi şi care nu cunosc Sfânta Scriptură, 
nici vicleniile si făţărniciile voastre. 

5 5 

Iar dacă cutezaţi să vă îngâmfaţi şi să judecaţi pe preoţii 
Bisericii lui Hristos, socotindu-vă pe voi sfinţi, mare rătăcire 
este în capul vostru, de vreme ce, lăsând Biserica lui Hristos 
cea dreptmăritoare, care v-a născut din apă şi din Duh, v-aţi 
luat povăţuitor pe diavolul, care v-a dus la rătăcire şi la pierzare 
pe voi şi pe toţi cei care ascultă de voi. Ar fi mare fericire 
pentru voi, dacă v-aţi trezi din rătăcirea voastră şi aţi veni iarăşi 
în sânul Bisericii care v-a născut. 

Sectarul: Pentru care pricină voi, ortodocşii, vă botezaţi 
numai cu apă, căci acest Botez nu este îndestulător şi trebuie 
întregit prin Botezul cu Duh Sfânt şi cu foc (Luca 3, 16), care 

este cu totul deosebit de cel cu apă şi prin care se revarsă 
diferite daruri minunate ale Sfântului Duh si îndeosebi darul 

5 

vorbirii în limbi şi al tălmăcirii limbilor, precum s-a revărsat la 
Cincizecime peste Sfinţii Apostoli (Fapte 2, 1-13)? Care vă 
sunt vouă temeiurile biblice în susţinerea practicii voastre de a 
vă boteza numai cu apă? 

Preotul: Noi ne botezăm nu numai cu apă - cum rău 
înţelegeţi voi, rătăciţilor penticostali -, ci cu „apă şi Duh", aşa 
cum ne-a învăţat Mântuitorul (Ioan 3, 5). Iar temeiurile şi 
mărturiile biblice în susţinerea şi apărarea învăţăturii noastre 
celei din Biserica dreptmăritoare a lui Hristos, sunt cele ce 
urmează: 

1. După Sfânta Scriptură există un singur Botez, şi nu 
două (vezi Efes. 4, 5; I Cor. 12, 13). 

2. Botezul „cu Duh Sfânt si cu foc" de la Cincizecime nu 

" 5 

este altceva decât Botezul creştin pe care îl anunţase Sfântul 
Ioan Botezătorul mai înainte (Matei 3, 11; Marcu 1,8; Luca 3, 
8-16; Ioan 1, 33). 

3. Botezul „cu Duh Sfânt si cu foc" este Botezul anunţat 

" 5 5 

de Mântuitorul (vezi Fapte 1,5). 

4. Botezul „cu Duh Sfânt si cu foc" nu este altceva decât 

" 5 

cel aşezat de Mântuitorul, Care a zis că va fi „din apă şi din 
Duh" (Ioan 3,5). 

5. Botezul creştin ortodox nu se face numai „cu apă", ca 
al lui Ioan, dar nici numai cu Duh, chiar dacă uneori se 
vorbeşte în Sfânta Scriptură în legătură cu practicarea acestei 
Taine, fie numai de „apă" (Fapte 8, 36-39), fie numai de 
„Duh" (Fapte 1, 5; 2, 38; I Cor. 12, 13), ci se face cu „apă şi 
Duh". 

6. Botezul cu Duhul Sfânt a fost proorocit de Sfinţii 
Prooroci: Isaia 32, 15; 44, 3; Iezechiel 36, 25-27; Zaharia 12, 
10; Ioan 7, 38-39 ş.a. 

7. Dacă la Cincizecime în loc de apă a venit Duhul Sfânt 
în chip de limbi „ca de foc", prin aceasta El a arătat şi altă 
însuşire a Sa, că El este Dumnezeu şi „foc mistuitor" (Deut. 
4, 24; 9, 3; Evrei 12, 29; leş. 3, 2; 19, 18; II Regi 22, 9-13; 
Ps. 96, 3; Isaia 33, 11-12; 47, 14; Iez. 1, 27; Fapte 7, 30-32 
ş.a.). 

8. Toti credincioşii s-au botezat în unul si acelaşi Duh 
(I Cor. 12, '13; Gal. 3, 27-28). 

9. Botezul cu Duhul Sfânt îndreaptă, renaşte şi înnoieşte 
pe om (I Cor. 6, 11; Tit 3, 5). 

Sectarul: Noi prin Botezul „cu Duh Sfânt şi cu foc" 
primim de la Dumnezeu darul de a vorbi în „limbi". 

Preotul: Dar în ce constă la voi darul vorbirii în limbi? 

Sectarul: Vorbirea în limbi prin darul Sfântului Duh la 
noi constă în pronunţarea unor sunete, care nu pot fi înţelese de 
oameni decât numai prin tălmăcirea ce se face printr-un alt dar 
special al Sfântului Duh, adică darul tălmăcirii, despre care 
aminteşte Sfânta Scriptură (I Cor. 14, 13, 27). 

Preotul: Nu este nicidecum asa cum crezi dumneata, că 
vorbirea în limbi prin darul Sfântului Duh ar consta numai în 
aceste sunete neînţelese sau bolborosite. 

5 

10. „Vorbirea în limbi" prin darul Sfântului Duh este cu 
adevărat vorbirea unei limbi străine, pe care cei străini o înţeleg 
perfect, aşa cum a fost cazul în Ierusalim la Cincizecime (Fapte 
2, 8-12). Căci acolo numai cei localnici din Palestina de pe 
atunci - necunoscători ai altor limbi străine - nu înţelegeau fără 
tălmăcire, dar toţi cei străini adunaţi acolo, din peste 15 ţări, 
înţelegeau perfect cele ce vorbeau Sfinţii Apostoli, deoarece 
Sfânta Scriptură zice despre cei străini adunaţi la praznicul 
Cincizecimii: Si erau uimiţi toti si se minunau, zicând: Iată, nu 

5 5 5 5 ' ' 

sunt aceştia care vorbesc toţi galileeni? Şi cum auzim noi 
fiecare limba noastră, în care ne-am născut? (Fapte 2, 6-8). 
Deci acolo toţi auzeau şi înţelegeau pe Sfinţii Apostoli când 
vorbeau, fără ca să le tălmăcească cineva. La voi de ce este 
nevoie de tălmăcire? 

11. „Glosolalia" este „vorbire", pe când practica voastră 
de cuvinte încâlcite şi neîncheiate nu poate fi numită „vorbire", 
ci bolborosire fără de nici un înţeles, ceea ce dovedeşte mai 
mult o viclenie si înşelăciune drăcească, decât o lucrare a 

5 5 ' 

Sfântului Duh. 

12. In Sfânta Scriptură este vorba de „limbă" sau 
„limbi", câtă vreme sunetele voastre cele încâlcite nu pot fi 
numite „limbi", nici „limbă", fiind fără de nici un înţeles. 

13. Dacă la bolboroseala voastră de cuvinte neîncheiate, 
noi am aduce de faţă oameni din cel puţin 15 ţări, cum au fost 

la Cincizecime în Ierusalim, ca de exemplu: ruşi, germani, 
finlandezi, unguri, francezi, englezi, greci, italieni, suedezi, 
norvegieni, polonezi, spanioli, portughezi, sârbi, bulgari, şi 
dacă toti aceştia ar înţelege în limba lor cele ce bolborosiţi voi 

5 5 5° 5 

fără de tălmaci, aşa cum s-a petrecut şi la Cincizecime, atunci 
ar merita să cercetăm cu a cui putere faceţi această minune. Dar 
dacă nu puteţi face acest lucru, atunci se cunoaşte limpede că 
sunteţi înşelaţi de satana si că lucrarea voastră este falsă si 

5 5 5 5 5 

mincinoasă. 

14. Prin darul vorbirii în limbi Dumnezeu îşi descoperă 
tainele Sale cele minunate (Fapte 2, 11; I Cor. 14, 2), iar prin 
bolboroseala voastră, a penticostalilor, este de neînţeles ca 
Dumnezeu să facă descoperiri, căci ea mai mult încurcă pe 
cineva decât îl luminează. 

15. In cazul când cei de fată nu ar fi străini, ci localnici, 

5 * * 

cel înzestrat cu darul vorbirii în limbi ar avea oarecare câştig 
folosindu-se de el cel mult ca mijloc de închinare (rugăciune) 
(I Cor. 14, 2). Dar şi această rugăciune nu ar fi de prea mare 
valoare, deoarece este numai cu duhul, fără să fie si cu mintea 

' * 5 

(I Cor. 14, 14), adică fără să fie înţeleasă. Insă noi trebuie să 
aducem lui Dumnezeu închinare înţelegătoare (Rom. 12, 1), 
folosind în rugăciunile noastre şi mintea, nu numai duhul 
nostru, spre a ne fi atât nouă, cât si altora de folos (I Cor. 14, 
16-17). 

16. Dacă „vorbirea în limbi" prin darul Duhului Sfânt ar 
fi o bolborosire, cum este acum la voi, atunci ar trebui ca toti 

* * 5 

ascultătorii să o înţeleagă la fel, sau să nu o înţeleagă deloc. Or 
la Ierusalim nu a fost aşa, căci acolo cei străini din peste 15 
ţări, toţi înţelegeau cele ce vorbeau Sfinţii Apostoli şi se 
minunau (vezi Fapte 2, 6-8). Acolo numai cei localnici, care nu 
cunoşteau limbile cele străine în care vorbeau Apostolii, nu 
înţelegeau şi îi socoteau pe ei a fi beţi de must (Fapte 2, 13). 
Insă la voi, penticostalii, nu se întâmplă ca cei străini de neam 
si de limbă să vă înţeleagă fără tălmăcire. 

5 5 ° 

17. Voi, penticostalii, mai ziceţi că nu vă înţelege nimeni 
în timpul când bolborosiţi, fiindcă voi atunci vorbiţi în „limbi 
îngereşti" (I Cor. 13, 1). Dar chiar dacă am admite că voi ştiţi 
„limbi îngereşti", noi nu putem înţelege de ce aceste limbi se 
numesc „limbi noi" (Marcu 16, 17), căci cele îngereşti nu sunt 

noi, ci vechi, de la început. Deci dacă nimeni nu vă înţelege 
când bolborosiţi, apoi cum vă puteţi voi arăta dragostea de a 
folosi pe alţii prin această bolborosire, căci fiecare din noi 
trebuie să lucrăm spre zidirea aproapelui (Rom. 13, 8-10; 
II Cor. 12, 15) şi zidirea aceasta se face numai prin dragoste, 
căci „dragostea zideşte" (I Cor. 8, 1). Iar dacă vorbiţi în limbi 
îngereşti, fără să aveţi dragostea de a folosi pe alţii prin cele ce 
vorbiţi, apoi voi, după mărturia marelui Pavel, sunteţi „aramă 
sunătoare" (I Cor. 13, 1) şi nimic mai mult. 

18. Sfânta şi dumnezeiasca Scriptură ne arată clar că 
darul vorbirii în „limbi" va înceta (I Cor. 13, 8). Şi dacă acest 
dar al vorbirii în limbi, după proorocia marelui Pavel, a încetat 
din Biserică, pentru care pricină voi, penticostalii, vă năluciţi că 
acum, după două mii de ani, mai puteţi vorbi în „limbi"? Şi 
pentru care pricină ar mai fi nevoie de darul vorbirii în limbi 
acum, după ce noi am crezut în Hristos cu mii de ani în urmă, 
căci limbile au fost un semn dat de Dumnezeu atunci nu pentru 
cei credincioşi, ci numai pentru cei necredincioşi, ca un zălog 
de adeverire spre a crede (I Cor. 14, 22)? Acum când noi am 
crezut şi ne-am botezat în numele Preasfintei Treimi (Matei 28, 
19), ce nevoie mai este de bolboroseala voastră cea încâlcită 
spre a crede? 

Sectarul: Limbile vorbite prin darul Duhului Sfânt nu 
sunt omeneşti, căci nu sunt adresate oamenilor, ci lui 
Dumnezeu (I Cor. 14, 2). De aceea ascultătorii nu le înţeleg. 

Preotul: 19. Dacă voi, penticostalii, ziceţi că în vremea 
bolborosirii voastre vorbiţi lui Dumnezeu şi nu oamenilor, apoi 
de ce la Fapte 2, 1-12 - unde se descrie practica acestui dar 
pentru întâia oară - nu s-a întâmplat la fel ca la voi (adică de a 
vorbi lui Dumnezeu şi nu oamenilor)? Deoarece acolo vedem 
cu totul împotrivă, şi anume că Sfinţii Apostoli, vorbind „în 
limbi", n-au vorbit lui Dumnezeu, ci oamenilor; ei s-au adresat 
direct ascultătorilor de mai mult de 15 limbi diferite, iar aceştia 

" 5 

i-au înţeles întru totul fără de nici o tălmăcire (Fapte 2, 1-12). 

20. Dacă după I Cor. 14, 2, cel insuflat nu vorbeşte 
oamenilor, ci lui Dumnezeu, iar după Fapte 2, 1-12, el nu 
vorbeşte lui Dumnezeu, ci oamenilor, atunci oare se contrazice 
Sfânta Scriptură? Să nu fie. 

Lucrurile stau astfel: cei insuflaţi vorbesc si oamenilor si 

5 5 5 

lui Dumnezeu, uneori putând fi înţeleşi, iar alteori nu, în 
funcţie de situaţie, adică după felul ascultătorilor, străini sau 
localnici (Fapte 2, 1-12). Apostolii au vorbit oamenilor şi au 
fost înţeleşi (Fapte 2, 8), pentru că ascultătorii erau străini, 
oameni de alte limbi. In Corint însă, cei insuflaţi nu vorbeau 

' 5 

oamenilor, ci lui Dumnezeu, pentru că nu aveau în faţă decât 
oameni localnici, necunoscători ai altor limbi. In acest caz, pe 
drept cuvânt, se poate spune că la I Corinteni 14, 2, cel ce 
vorbeşte în limbi nu vorbeşte oamenilor, ci lui Dumnezeu, si că 

5 5 ' ' 5 

pentru ascultători, cele vorbite de el sunt „taine , pe care nu le 
pot înţelege, asemenea localnicilor din Ierusalim, care nu 
înţelegeau nimic din cele vorbite de apostoli (Fapte 2, 13). 

Aşadar textul de la I Cor. 14, 2 este clar şi limpede, 
lămurindu-se deplin prin Fapte 2, 1-12. Insă textul de la I Cor. 
14, 2 luat aparte nu poate fi considerat singur ca punct de 
plecare, fără a se contrazice cu Fapte 2, 1-12. Tocmai aici este 
greşeala şi încurcătura voastră, a penticostalilor. Voi nu puneţi 
de acord aceste două texte din Sfânta Scriptură şi de aceea 
ajungeţi la contraziceri, atât în teorie, cât şi în practică. Astfel 
prin răstălmăcirea Sfintei Scripturi după capul vostru, vă 
înşelaţi mult spre a voastră pierzare (II Petru 3, 16 ş.a.). 

Sectarul: Fiecare creştin adevărat trebuie să aibă pe 
Sfântul Duh în el, adică să fie un „vas ales" al Sfântului Duh. 
Penticostalii îşi pot dovedi prezenţa Sfântului Duh în ei, prin 
practicarea vorbirii în limbi insuflate, dar ortodocşii nu şi-o pot 
dovedi prin nimic, deci ei nu sunt creştini adevăraţi. 

Preotul: 21. Oare prezenţa Sfântului Duh în om se poate 
dovedi numai prin vorbirea în limbi? Oare Duhul Sfânt are 
numai acest dar al vorbirii în limbi, prin care îşi poate 
manifesta prezenţa Sa în oameni? Să întrebăm de acest lucru pe 
marele Apostol Pavel şi vom auzi de la el că roadele Duhului 
Sfânt sunt acestea: Dragostea, bucuria, pacea, îndelunga- 
răbdare, bunătatea, facerea de bine, credinţa, blândeţea, 
înfrânarea, curăţia (Gal. 5, 20-23). Deci cine dovedeşte că are 
aceste roade ale Duhului Sfânt, unul ca acela dovedeşte că are 

" 5 

pe Duhul Sfânt, măcar de nu ar avea darul vorbirii în limbi. Cât 
priveşte darul vorbirii în limbi, el este un dar mai mic ca altele 
(I Cor. 14, 5). Marele Apostol Pavel, arătând că este mult mai 

mare cel ce se roagă lui Dumnezeu cu mintea, decât cel ce 
vorbeşte în limbi, zice: Dar în Biserică vreau să grăiesc cinci 
cuvinte cu mintea mea, ca să învăţ şi pe alţii, decât zeci de mii 
de cuvinte într-o limbă străină (I Cor. 14, 19). Aşadar vezi că 
darul vorbirii în limbi este unul dintre cele mai mici daruri ale 
Duhului Sfânt şi că sunt alte daruri ale Sfântului Duh mult mai 
mari decât acesta, precum este darul proorociei (I Cor. 14, 5) şi 
dragostea, care este mai presus de toate (I Cor. 1,7; 13, 2, 13). 

Şi apoi - cum am arătat şi mai sus - acest dar a fost dat 
numai până la o vreme, deoarece despre el s-a spus clar că „va 
înceta" (I Cor. 13, 8), pentru că el a fost dat la începutul 
Bisericii creştine ca un „semn" (zălog) „pentru cei necre- 
dincioşi" . Deci după ce au crezut, el nu mai este necesar celor 
credincioşi. 

22. In Ierusalim la Cincizecime a fost deplină rânduiala, 
căci nu ni se spune nicăieri că ar fi fost vreo neorânduială, aşa 
cum este în adunările voastre penticostale, unde vă făţărniciţi că 
vorbiţi „în limbi". Dar vorbiţi mai mulţi deodată, făcând un 
vacarm în care nimeni nu vă înţelege, iar în această hărmălaie 
unii din voi bat din palme, alţii sar în sus, alţii ridică mâinile, 
alţii cad în genunchi, alţii tremură, alţii strigă, alţii plâng, astfel 
încât în toate adunările voastre este o atmosferă de bâlci mai 
degrabă decât de rugăciune. Cine a văzut numai o dată vreo 
adunare a voastră, a penticostalilor, nu-i mai trebuie o altă 
dovadă că lucrarea voastră este cu totul lipsită de prezenţa 
Duhului Sfânt, deoarece noi ştim că Dumnezeul nostru nu este 
Dumnezeu al neorânduielii, ci al păcii (I Cor. 14, 33). Iar la 
voi prea multă neorânduială se vede. 

23. Deci să ştiţi că limbile pe care le vorbiţi, părându-vi-se 
că aveţi darul „vorbirii în limbi", nu sunt limbi vorbite sub 
insuflarea Sfântului Duh, ci sunt semnele prezenţei unui duh 
care numai de la Dumnezeu nu poate fi, ştiut fiind că şi duhul 
satanei insuflă pe oameni (I Cor. 12, 3). Noi trebuie să avem 
grijă mare de a nu da crezare oricărui duh, căci aşa ne învaţă 
dumnezeiescul Apostol şi Evanghelist Ioan, zicând: Iubiţilor, nu 
daţi crezare oricărui duh, ci ispitiţi duhurile de sunt (sau nu) de 
la Dumnezeu, fiindcă mulţi prooroci mincinoşi au ieşit în lume 
(I Ioan 4, 1). Ba chiar dacă un duh ar mărturisi în vreun fel pe 
Hristos, tot nu trebuie crezut, căci Mântuitorul ne-a spus clar că 

mulţi vor veni în numele Lui şi pe mulţi vor înşela (Matei 24, 

5). Şi iarăşi marele Apostol Pavel ne arată că: însuşi Satana se 
preface în înger al luminii. Nu este deci lucru mare dacă şi 

slujitorii lui iau chip de slujitori ai dreptăţii, al căror sfârşit va 
fi după faptele lor (II Cor. 11, 14-15). 

Despre vorbirea în limbi a se vedea mai pe larg în 

capitolul 33 al acestei lucrări. 



Capitolul 68 

DESPRE VORBIREA CU MORŢII 
(NECROMANŢIA) 



Dumnezeu opreşte cu desăvârşire „vorbirea cu morţii" şi 
ne dă în Sfânta Scriptură numeroase mărturii în acest sens: 

1. Mântuitorul ne spune: Fericiţi cei ce nu au văzut şi au 
crezut (Ioan 20, 29; Luca 1, 45). 

2. Trebuie să umblăm prin credinţă, nu prin vedere 
(II Cor. 5, 7). 

3. Credinţa este încredinţarea celor nădăjduite si 
dovedirea lucrurilor celor nevăzute (Evrei 11, 1). 

4. Dumnezeu a pedepsit pe împăratul Saul cu moarte 
năprasnică, fiindcă a chemat spiritele morţilor prin vrăjitoarea 
din Endor (I Regi cap. 28 şi 31; I Parai. 10^ 13-14). 

5. Dumnezeu porunceşte israeliţilor, zicând: Să nu 
alergaţi la cei ce cheamă morţii, pe la vrăjitori să nu umblaţi şi 
să nu vă întinaţi cu ei (Lev. 19, 31). 

6. Bărbatul sau femeia, de vor chema morţi sau de vor 
vrăji, să moară neapărat, cu pietre să fie ucişi, că sângele lor 
este asupra lor (Lev. 20, 27). 

7. Chemarea spiritelor morţilor este urâciune înaintea lui 
Dumnezeu şi o mare răzvrătire împotriva voii Lui (Deut. 18, 
9-14; IV Regi 21, 6; I Regi 15, 22-23). 

8. Diavolul şi slugile lui, ca să înşele pe oameni, se pre- 
fac în îngeri ai luminii şi slujitori ai dreptăţii (II Cor. 11, 14). 

9. Dumnezeiescul Ioan Evanghelistul ne face atenţi să nu 
dăm crezare oricărui duh, ci să ispitim duhurile de sunt de la 
Dumnezeu (I Ioan 4, 1-3). 

10. Chiar în cazul lui Saul cu vrăjitoarea din Endor nu a 
venit din morţi Samuel, cum ceruse Saul, ci satana în chipul lui 
Samuel (vezi la Sfântul Grigorie de Nyssa, Cuvânt pentru 

pitonisă, capitolul 6). 

11. Pentru toate aceste pricini Sfinţii Părinţi opresc cu 
desăvârşire a crede cineva în vedenii si visuri sau în năluciri, 

5 5 ' 

prin care satana înşeală pe mulţi. Sintetizând această învăţătură 
a Sfinţilor Părinţi, Sfântul Ioan Scărarul zice: „Cela ce tuturor 

, , 5 55 

vedeniilor si visurilor nu crede, este filosof duhovnicesc" 

5 ' 

(Scara, Cuvântul 3), după cum, dimpotrivă, „dracii slavei 

deşarte si ai mândriei, pe cei slabi de minte în vedenii si în 

55'^ 5 

visuri îi fac prooroci". 

Şi iarăşi spune: „Crede numai dacă visurile îţi vestesc ţie 
muncă şi judecată, iar dacă te duc la deznădejde cu aceste 
arătări, şi acestea sunt tot de la draci" (Scara, Cuvântul 3). 

1 2 . In Sfânta Scriptură se arată apariţia unor feţe cereşti 
(sfinţi sau îngeri), ca de exemplu: 

- la Schimbarea la Fată a Domnului, proorocii Moise si 
Ilie (Matei 17, 3); 

- la moartea Domnului s-au sculat mai mulţi sfinţi 

5 5 

adormiţi din morminte (Matei 27, 52-53); 

- la vestirea naşterii Sfântului Ioan Botezătorul (Luca 1, 
11-20); 

- la naşterea Mântuitorului (Luca 2, 9-15); 

- la suferinţele Lui din Grădina Ghetsimani (Luca 22, 43); 

- la învierea Domnului (Matei 28, 2-7; Luca 24, 4 ş.a.; 
vezi şi la Fac. cap. 19; Tobit cap. 5 şi 12; Fapte 1, 10; 5, 

19-20; 12, 7-9 ş.a.). Ei au comunicat cu oamenii pe faţă, iar 
alteori prin vis (Matei 1, 20; 2, 13 ş.a.). Dar toate aceste 
apariţii nu s-au făcut la voia şi chemarea oamenilor, ci la 
porunca lui Dumnezeu. Ele confirmă nemurirea sufletelor şi 
posibilitatea lor de a se arăta oamenilor, printr-o poruncă şi 
misiune dată lor de Dumnezeu, dar nicidecum nu confirmă 
dreptul omului de a chema morţii. 

1 3 . Marele Apostol Pavel a fost categoric împotriva 
ghicirilor şi a vrăjilor, căci vedem că atunci când duhul cel 

pitonicesc sălăşluit în acea slujnică din Filipi spunea adevărul, 
zicând: ...Aceşti oameni sunt slujitori ai Dumnezeului celui 
Preaînalt, care vă vestesc vouă calea mântuirii (Fapte 16, 17), 
Pavel - arată Sfânta Scriptură -, mâniindu-se şi întorcându-se, 
a zis duhului: In numele lui Iisus Hristos îţi poruncesc să ieşi 
din ea. Şi în acel ceas a ieşit (Fapte 16, 18). 

De aici se vede că şi dracii spun uneori adevărul spre a 
înşela pe oameni, dar nu trebuie crezuţi, ci alungaţi de la noi. 

14. Nu este adevărat ceea ce susţin spiritiştii, care cheamă 
spiritele morţilor (sau mai bine-zis ale diavolilor), că Ilie 
Proorocul s-a reîncarnat în Ioan Botezătorul, căci la întrebarea 
ce i-au pus-o Sfântului Ioan Botezătorul leviţii şi preoţii trimişi 
la el spre a-1 cerceta dacă el este Ilie, au primit din partea 
Sfântului Ioan, Botezătorul Domnului, un răspuns categoric: Nu 

sunt (Ioan 1, 21). 

Despre spiritism şi necromanţie a se vedea mai pe larg în 
capitolul 34 al acestei lucrări. 



Partea a patra 

Capitolul 1 
DESPRE ECUMENISM 1 



în vara anului 1978 a venit la chilia Părintelui Cleopa o 
delegaţie de la Consiliul Ecumenic de la Geneva, dorind să-1 
cunoască şi să poarte un dialog cu sfinţia sa. întrucât acest 
dialog prezintă interes pentru credincioşii noştri, am rugat pe 
părintele Cleopa să repovestească discuţia avută cu această 
ocazie, care a durat peste o oră. Redăm aici cuvintele Părintelui 
Cleopa: 

într-o seară, când tocmai luasem cojocul să mă odihnesc 
oleacă, m-am trezit că vine la mine directorul de la Consiliul 
Ecumenic de la Geneva, cu câţiva însoţitori. Deşi eram de rând 
la biserică, a trebuit să stau mai mult de o oră de vorbă cu el. 
Multe întrebări a pus domnul acela! 

Şi eu, dacă nu sunt un om cărturar, am spus cât mi-a 
ajutat Dumnezeu şi cât am citit pe când mergeam cu oile pe 
munte, că eu am fost cioban aici la oile mănăstirii, până ce m-au 
pus stareţ. 

Dar mi-a pus întrebări de geniu. Şi dacă n-ai fi cunoscut 
deosebirea Bisericii noastre de cea protestantă, se făcea o mare 
confuzie. Au venit cu părinţi de la Bucureşti şi de la Sibiu. 

Mi-au pus întrebări despre unitatea Bisericilor; că ei vor 
să unească Bisericile şi să facă, precum a zis Mântuitorul, o 
turmă şi un păstor. 



Extras din Ne vorbeşte Părintele Cleopa, voi. 1 şi 6, Episcopia 
Romanului. 

- Domnule director, i-am zis, biserica dumneavoastră, 
protestantismul, este suspendată în aer. N-are temelie! 

- Dar de ce, părinte? 

- Unde vă este Sfânta Tradiţie? Unde sunt sfintele canoa- 
ne? Unde este practica Bisericii de 2000 de ani? Aţi desfiinţat 
totul şi acum vreţi să vă apropiaţi de noi? Este imposibil! 

Noi avem puncte comune mult mai multe cu catolicii, 
decât cu protestanţii, dacă ar fi să se ajungă odată la o unire. 
Voi, protestanţii, sunteţi la foarte mare distanţă de noi. Aveţi 
numai două Taine, şi acelea nu ca Taine', ci numai ca 
simboluri: Botezul si Cina Domnului. La Cina Domnului faceţi 
o masă comemorativă cu pâine şi cu vin în cinstea lui Hristos, 
dar nu mai credeţi că se preface pâinea şi vinul în Trupul şi 
Sângele Domnului. 

Deşi protestanţii sunt mulţi - sunt vreo 400 de milioane -, 
iar catolicii sunt şi ei vreo 750 milioane, noi ortodocşii suntem 
puţini, însă suntem Biserică întreagă. Nouă nu ne lipseşte 
nimic. Noi n-avem ce împrumuta de la protestanţi sau de la 
catolici. Nimic, absolut nimic. 

Biserica noastră o credem şi o înţelegem întreagă. Are 
toate dogmele drepte, toată Tradiţia veche apostolică şi 
sobornicească a Sfinţilor Părinţi. Si are toate canoanele, are 

1 1 1 ' 

toată tradiţia liturgică, canonică, dogmatică şi istorică. Tot ce 
ne trebuie avem în Biserica Ortodoxă! Este Biserica cea 
adevărată, care a mers pas cu pas după Tradiţia evanghelică, 
apostolică şi sobornicească până în ziua de azi. Şi ei ştiu asta. 
De aceea vor să se apropie de noi. 

- Dar iniţiativa noastră-i bună? 

1 

- Este bună în principiu. Că vreţi să fie o turmă şi un 
păstor. Dar câţi munţi sunt de trecut între noi şi dumneavoastră 
până atunci! 

Să ne apropiem de dumneavoastră? Dar unde vă este 
Sfânta Tradiţie? Unde vă este cultul sfintelor moaşte? Unde vă 

1 1 

este cultul sfintelor icoane? Unde este cultul sfinţilor si al 

1 1 

îngerilor? Unde este venerarea Sfintei Cruci? Unde este 
supravenerarea Maicii Domnului? Unde sunt cele şapte Sfinte 
Taine, mijloace sfinţitoare? Unde este ierarhia bisericească? 

Unde vă sunt faptele? Că la voi este «Sola flde» - 
mântuirea numai prin credinţă. Se poate una ca asta? Căci 

credinţa fără fapte-i moartă. Şi «Sola gratia», la calvini, 
mântuirea numai prin har. Cum poate fi mântuirea numai prin 
har, dacă acelaşi apostol spune că noi toţi trebuie să ne 
înfăţişăm înaintea scaunului de judecată al lui Hristos, ca să ia 
fiecare după cele ce a făcut prin trup, ori bine, ori rău (II Cor. 
5, 10), să ia fiecare răsplată după cum a lucrat? Şi în Sfânta 
Evanghelie ţi se cer faptele şi poruncile. Ai citit în Evanghelie: 
Iar de vrei să intri în viaţă, păzeşte poruncile (Matei 19, 17). 

Nu există credinţă fără fapte, aşa cum o credeţi voi. 
Ziceţi că faptele nu-s nimica... nu-i nimica postul. Unde vi-s 
posturile? Dumneavoastră puteţi închide ochii şi să treceţi peste 
istoria de 2000 de ani a Bisericii, care-i necontestată? 

Eu am fost anul trecut în catacombele Romei si am văzut 

1 

începutul picturii bizantine. Sunt picturi şi icoane din secolele 
I, II şi III în catacombe; că de-acolo a pornit pictura bizantină. 
Catedralele din Ravena şi din Veneţia, din Constantinopol şi 
din atâtea alte locuri, făcute de Sfântul Constantin cel Mare, de 
Justinian şi de toţi împăraţii bizantini, sunt o mărturie peste 
veacuri. 

Puteţi să ziceţi că nu le-ati avut si dumneavoastră 1517 

ii ii 

ani, până când v-aţi despărţit de catolici? Păi atunci cum, dacă 

v-ati uitat rădăcina, s-o uităm si noi? Cine-si uită rădăcina, se 

i ' i i ' 

usucă şi piere, moare. Dumneavoastră trebuie să veniţi înapoi 
la rădăcină! Va să zică, vreme de 1517 ani icoanele au fost 
bune în Biserică, şi acum puteţi închide ochii şi să ziceţi că 
Biserica n-a avut icoane de la început, de când era în faşă? 

Uite, catedrale imense numai în mozaicuri si aur stau 

* i 

strajă şi arată la toată lumea că Biserica a fost împodobită cu 
icoane din primele secole [...]. Şi ce-aţi venit la mine, la un 
cioban? Că mă întrebau ce studii am. 

- Noi n-am venit să vedem un om învăţat aici. Am venit 

i 

să vedem un om sfânt. 

- Sfânt este Domnul Dumnezeul nostru! N-auzi ce spune 
în biserică? Acela-I sfânt. Noi suntem praf şi cenuşă. 

- Noi credem că aveţi o inspiraţie de sus să vedeţi în 
problema ecumenică, dacă noi cheltuim degeaba sau umblăm 
degeaba. 

- Iniţiativa este bună în fond. Dar ia gânditi-vă! Ca sa 
vă apropiaţi de noi, mai cu seamă de o Biserica 
tradiţională, ca Ortodoxia, câte vă trebuie...! 

5 ' ' 

- Discuţie ca asta cu dumneavoastră, n-am mai avut 
niciodată, nicăieri, asa de adâncă. 

' ' 5 

- Noi avem izvoare de la Sfinţii Părinţi. Cu noi nu mai 
găteşti dacă începi. Avem de unde vă spune. Că voi numai în 
capul vostru raţional credeţi, că numai atât este teologia, cât o 
ştiţi voi aici. Dar izvoarele cele curate, grâul cel fără neghină şi 
vinul cel fără apă, la Sfinţii Părinţi le găsiţi. Citeşte. Teologia 
noastră cea mai puternică a început din secolul I până în secolul 
V. Acolo sunt izvoarele cele mai curate, din care se adapă 
toate cunoştinţele teologice. 

5 5 ° 

- Dar atunci cum vedeţi dumneavoastră ecumenismul şi 
Mişcarea Ecumenică Mondiala? 

- Este nevoie mai întâi de multă rugăciune. Că fără 
Dumnezeu nu putem face nimic (Ioan 15, 5). întâlnirile între 
Biserici sunt bune, evanghelice, căci astfel creştinii se cunosc 
bine unii pe alţii şi încetează ura confesională. însă, de aici 
până la unire este departe ca de la pământ la cer, căci nici o 
Biserică neortodoxă nu va renunţa la credinţa ei, ca să vină la 
Ortodoxie. 

- Atunci când credeţi că se va împlini cuvântul Sfintei 
Evanghelii, ca să fie pe pământ o turmă şi un păstor? 

- Când toate popoarele creştine şi necrestine vor veni la 
adevărata Credinţă Ortodoxă în Dumnezeu Cel in Treime lăudat 
si preamărit! Aceasta va fi numai la sfârşitul veacurilor, în felul 
in care numai singur Dumnezeu ştie. 

Un moşneag, care până mai ieri nu credea deloc în 
Dumnezeu şi femeia lui se chinuia să-1 tragă la biserică, fusese 
convins de un sectar să se ducă la adunările lor şi să se lepede 
de credinţa ortodoxă. Si vine într-o zi la mine, la stăruinţa 

5 5 '5 

femeii lui, care voia să-şi aducă bărbatul înapoi la dreapta 
credinţă, cu predicatorul care îl convinsese să treacă la secta 
lor, vrând să mă convingă pe mine că ei au adevărul. După 
discuţia pe care am avut-o cu predicatorul, prin darul lui 
Hristos, bătrânul s-a întors la dreapta credinţă, pe când 
predicatorul a preferat să rămână în rătăcirea lui. 

- Bună ziua! 

- Bună ziua! Dar de ce ati venit la noi? 

- Am venit să vă arătăm adevărul! 

Eu am zis un cuvânt mai puţin politicos: Mi se pare că ai 
venit să înveţi pe popa carte! 
-Da! 

- Bine. Să vedem! Dar care adevăr să-mi arăţi mie, dacă 
adevărul este la noi? De unde mai scoţi dumneata un alt adevăr, 
că unul este adevărul? Adevărul este o singură linie. Ce zice 
Hristos? Eu sunt Calea, Adevărul şi Viaţa! (Ioan 14, 6). 

- Dumneavoastră staţi aici în mănăstire si nu stiti nimic. 

5 5 5 5 

Eu am studii în Anglia, în Elveţia, am cutare, cutare... 

- Da? Cine te-a adus aici? Tu ai auzit că aici este o stână? 
Şi eu sunt ciobanul; dar şi câinii stau de pază la aripă. La stână 
mai sunt şi câini; iar voi sunteţi lupi îmbrăcaţi în piei de oaie. 



566 



CĂLĂUZA JN CREDINŢA ORTODOXA 



Aţi intrat în stână, dar nu ieşiţi cu blana sănătoasă de aici... Sa 
vedeţi acum ce păţiţi cu câinii noştri. 

- Cum dar? 

- Stai, stai! Eşti predicator? 

- Da! Eu am doctoratul la Londra, am... 

- Da? Bine! Câţi ani au fost de la Adam până la potop? 

- Cred că au fost 1500 de ani. 

- Prost ai răspuns, doctorandule! De la Adam până la 
potop au fost 2243 de ani! 

Unde scrie? 

Nu căuta Biblia! Eu am rădăcina Bibliei. Biblia este un 

măr care a crescut în pomul Tradiţiei. Dar eu nu cred numai în 
măr; eu cred în rădăcină şi în copac; că rădăcina Bibliei este 
Sfânta Tradiţie. Dar câţi ani au fost de la Adam până la 
Avraam? 

- Parcă au fost 2400. 

- Greşit ai răspuns. Au fost 3312 ani până la naşterea lui 
Avraam şi '3387 de ani până la primirea făgăduinţei de la 
Dumnezeu! 

- Unde scrie? 

- Ţi-arăt eu în Hronograful lui Gheorghe Chedrinos, în 
care scrie istoria lumii de la început. Ia să-mi spui tu mie câţi 
ani au fost de la potop până la zidirea turnului Babei, când 
Nimrod, fiul lui Hus, a zidit turnul Babei, când li s-au 
amestecat limbile? Câţi ani au fost? 

- Parcă au fost 300! 

- Prost ai răspuns! Au fost 531 de ani! Şi câţi ani au fost 
de la potop până la Avraam? 

- !!! 

- Au fost 1144 de ani; şi cu 430 de ani, cât a stat poporul 
evreu în robia Egiptului, fac 3818 de ani. Unde era Biblia 
scrisă atunci? Unde era sâmbăta voastră? Cu ce s-a mântuit 
lumea timp de 3821 de ani înainte de a se scrie Biblia? Că în 
Biblie nu s-a scris totul. Căci Evanghelistul Ioan spune: Sunt şi 
alte multe lucruri..., şi care, dacă s-ar fi scris cu de- 
amănuntul, cred că lumea aceasta n-ar cuprinde cărţile ce s-ar 

fi scris (Ioan 21, 25). S-a scris numai un rezumat al Sfintei 

Tradiţii, care formează Biblia sau Sfânta Scriptură. Dar să-mi 
spui mie câţi feciori a avut Adam? 

- A avut trei: Cain, Abel si Set si alţii fără nume. 

' 5 5 5 

- Dar Biblia spune că a născut feciori şi fete. Câţi au fost 
de toţi? 

-Or fi fost 30, 40. 

- Eva a trăit 950 de ani, mai mult decât Adam cu 20 de 
ani, şi a născut 50 de perechi de gemeni, băieţi şi fete, adică 
100 de copii. Scrie în Hronograful lui Chedrinos. Şi se luau 
fratele cu sora. Auzi ce spune: „Cain a luat în căsătorie pe sora 
sa Milada; şi a luat Set pe sora sa Teax". Se luau fratele cu 
sora. Aşa s-au înmulţit la început. 

- Dar se puteau lua neamuri în căsătorie? 

- Da, căci până la Avraam n-a fost interzisă spiţa de 
rudenie. Se luau neamuri! N-a ţinut Avraam pe nepoata sa? N-a 
luat Isaac pe nepoata lui Avraam, pe Rebeca? Nu vedeţi? Că nu 
era pusă legea de neamuri. Dar să-mi spui tu mie câţi ani avea 
Set, când s-a răpit la cer şi a învăţat astronomia şi scrisul de la 
îngeri? 

- Nu scrie nicăieri. 

- Set a fost de 40 ani când s-a răpit la ceruri şi a stat în 
cer 40 de zile si a învăţat astronomia si scrisul. Set a trăit 912 

5 5 5 

ani. Primul om care a scris din lume si care a învăţat 

5 5 

astronomia si mişcarea astrelor a fost Set, fiul lui Adam. Zice si 

5 5 ' 5 

Sfântul Vasile: „Astronomia este de origine îngerească"; îngerii 
l-au învăţat pe Set. Dar să-mi spui mie când s-a născut poporul 
uriaş şi cât a ţinut împărăţia uriaşilor, înainte de potop? 
(Tăcea predicatorul...) 

- Vezi că nu ştii? Biblia spune: Când s-au amestecat fiii 
lui Dumnezeu cu fiicele oamenilor s-a născut poporul uriaş; 
neam vestit din veac. Atât! Dar nu spune câte sute de ani au stat 
împăraţii uriaşilor şi câte urgii au făcut ei pe pământ. 

- Cine erau fiii lui Dumnezeu si fiicele oamenilor? Noi 

5 

zicem că fiii lui Dumnezeu erau îngerii, care s-au pogorât din 
cer şi au păcătuit cu fetele oamenilor. 

- Nebunie... Dacă cugetaţi după capul vostru, vă duceţi în 
fundul iadului. Ai văzut ce spune? Cât a trăit Set, 912 ani, nu 
s-au amestecat fiii lui Set cu fiicele lui Cain. Că fiii lui Set se 

numeau fiii lui Dumnezeu, iar fiii lui Cain, se numeau fiii 
oamenilor. Iar după moartea lui Set, au uitat fiii lui Set ce le-a 
spus tatăl lor; căci spune Scriptura: Şi s-au rănit fiii lui Set de 
frumuseţea fiicelor lui Cain şi le-au luat loruşi de soţii (Fac. 6, 
2). Deci atunci când s-au amestecat „fiii lui Dumnezeu" cu 
fiicele oamenilor, s-a născut poporul uriaş. 

- Dar de ce vă închinaţi voi la idoli, că Dumnezeu zice la 
Deuteronom: Să nu-ţifaci chip cioplit, nici asemănarea vreunui 
lucru din câte sunt în cer, sus, pe pământ, jos, în apă şi sub 

pământ. Să nu te închini lor, să nu slujeşti lor (Deut. 5, 8-9)? 

- Cine sunt aceştia? 

- Icoanele la care vă închinaţi voi! 

- Ia să-ţi spun eu! Cine a făcut prima icoană? 

- !!! 

- Dumnezeu a făcut pe om după chipul şi asemănarea Sa. 
Sfântul Ioan Damaschin spune că prima icoană o face 
Dumnezeu, adică pe om, după chipul şi asemănarea Sa. 

- El a făcut, dar nouă ne-a poruncit să nu facem. 

- Ia citeşte dumneata în Biblie, la Ieşire, capitolele 25 
până la 30. Vezi acolo că tot ce este în biserică este făcut cu 
porunca lui Dumnezeu. Şi icoanele şi catapeteasma şi sicriul 
Legii Domnului şi heruvimii slavei şi veşmintele preoţilor şi 
mitra arhiereilor si cădelniţele si sfeşnicul cu şapte lumini, 
toate. Nu i-a zis Dumnezeu lui Moise? „Moise, ia şi fa o ladă 
de salcâm şi o poleieşte toată cu aur! Moise, fa doi drugi de 
salcâm îmbrăcaţi cu aur, şi lada să aibă verigi, ca să bagi drugii 
şi să ridici sicriul Legii. Moise, pune în lada aceea Tablele 
Legii, pe care ţi le-am dat Eu pe Muntele Sinai. Pune şarpele 
de aramă, pe care l-ai făcut când îi mâncau şerpii în pustie, 
pune toiagul lui Aaron, care a înfrunzit când a rezemat de 
sicriul legii cele 12 toiege - căci al lui Aaron a înfrunzit în 
noaptea aceea şi a făcut migdale -, şi cupa cu mană - o cupă de 
aur". Mana era ca pâinea uscată, din care au mâncat evreii în 
pustie 40 de ani. Astea nu erau lucruri de mâini omeneşti? 

- Dar voi de ce vă închinaţi si faceţi cruce, căci crucea a 
fost lemnul şi spânzurătoarea pe care a murit Domnul Iisus? 

- De ce săriţi voi de la un subiect la altul? Asa faceţi 

mereu când discutaţi cu cineva, ca să-1 prostiţi. Iată ce spune 



Sfântul Apostol Pavel: Crucea pentru cei pieritori, nebunie 
este; iar nouă, celor ce ne mântuim, Crucea este înţelepciunea 
şi puterea lui Dumnezeu (I Cor. 1, 18). Vezi că Sfânta Cruce 
nu-i spânzurătoare şi nici măciucă? Dimpotrivă, este 
înţelepciunea şi puterea lui Dumnezeu! 

Ati auzit ce-i crucea, voi, sectarilor, care înşelaţi oamenii 
si-i duceţi în iad? „Si va veni o sectă la sfârşitul lumii - zice 
Sfântul Andrei al Cezareei - care nu va face cruce, căci le va 
pune antihrist pecetea pe mâna dreaptă şi n-o vor ridica la 
frunte", că fruntea este partea raţională a sufletului, adică 
mintea. 

Am avut mai demult câteva femei baptiste de la Abrud - 
Alba. După ce le-am povestit minunea de la Sfântul Mormânt, 
cu femeia îndrăcită, care atunci când s-a atins de bucata de 
lemn din Crucea Mântuitorului, s-a vindecat, toate au făcut 
cruce. Dar una a zis: „Părinte, eu nu fac cruce!" „Fă cruce!" îi 
spun. „Nu fac! Eu nu pot ridica mâna la frunte!" „Ţi-a pus 
dracul pecetea, de aceea n-o mai ridici! Fă cruce, femeie, şi vei 
vedea puterea lui Dumnezeu!" „Nu, că nu pot ridica mâna!" 

Şi eu îi iau mâna dreaptă, că stătea lângă mine, în partea 
dreaptă a mea, şi-i fac cruce de trei ori pe faţă. 

„Valeu! Valeu! Vai, tare mă simt uşoară!" „Da! Acum 
s-a dus dracul de pe mâna ta!" Aşa a fugit de la dânsa diavolul 
care o stăpânea. Apoi am mărturisit-o şi s-a întors din nou la 
Biserică. Vedeţi puterea Sfintei Cruci? 

- Bine, dar locul de-a dreapta şi de-a stânga Preasfintei 
Treimi este predestinat, că spune ...a şedea de-a dreapta şi de- 
a stânga Mea nu este al meu a da, ci se va da celor pentru care 
s-a pregătit de către Tatăl Meu (Matei 20, 23). 

- Nu este adevărat! Mântuitorul zice: A şedea de-a 
dreapta Mea sau de-a stânga Mea nu este al Meu a da, ci celor 
pentru care s-a pregătit, căci aceste două locuri sunt rânduite 

Maicii Domnului si Sfântului Ioan Botezătorul de către Tatăl. 
Cine este Ioan Botezătorul? Cel mai mare om născut din 
femeie. Iar Maica Domnului cine este? Ce spune Psalmul 44? 
De faţă a stătut împărăteasa, de-a dreapta Ta, îmbrăcată în 
haină aurită şi preaînfrumuseţată. 

Dacă a născut pe Fiul lui Dumnezeu din Duhul Sfânt, a 
fost „cămara Duhului Sfânt", L-a purtat în pântece şi L-a 
alăptat. Cine poate fi mai mare decât ea? Ea este împărăteasa 
Duhului Sfânt, împărăteasa Heruvimilor şi a Serafimilor! Toţi 
sectarii şi păgânii, veţi vedea voi în ziua judecăţii cine este 
Maica Domnului, când va străluci peste ceata heruvimilor, a 
serafimilor şi a tuturor tronurilor. Vai de capul vostru! Veţi 
merge împreună cu satana în focul gheenei, toţi care huliţi pe 
Maica Domnului! 

Vedeţi că Hristos era pe Cruce răstignit şi scuipat şi 
biciuit, însă nici atunci n-a uitat pe Maica Sa? O arată Sfântului 
Ioan Evanghelistul, zicând: Fiule, iată mama ta! Adică ai grijă 
de ea! Si acesta a luat-o la sine. Si către ea a zis: Femeie, iată 
fiul tău! A dat-o în stăpânirea celui mai cinstit apostol şi ea a 
mai trăit 15 ani până la mutarea la cer. 

- Dar de ce n-a dat-o în grija unuia dintre fraţii Lui? 

- Pentru că Mântuitorul n-a mai avut nici un frate. Deşi 
Sfânta Scriptură aminteşte de „fraţi" ai Domnului, ei nu sunt 
fraţi naturali ai Lui, deoarece, după Sfânta Tradiţie, Măria, 
Maica Domnului, a rămas după naştere fecioară, aşa cum a fost 
prefigurată în vedenia Proorocului Iezechiel (44, 1-3). Apoi, 
dacă ar fi avut fraţi după trup, Mântuitorul ar fi dat-o în grija 
vreunui frate, nu în grija Apostolului Ioan. Aşa-zişii „fraţi" ai 
Domnului erau doar rude ale lui Iisus; cuvântul fraţi redă 
cuvântul grecesc adelfoi (în ebraică: ah), având sensurile de: 
fraţi, veri, rude apropiate. 

Maica Domnului n-a mai avut copii. Ce zice Scriptura: Şi 
n-a cunoscut-o pe ea, până când n-a născut pe Cel întâi născut. 

- Da. Dar de aici se înţelege că după aceea a mai avut si 
alţi copii. 

- Cuvântul „până când" înseamnă veşnicie. Este scris în 

Sfânta Scriptură: întoarce-te, Doamne, până când... Sau Zis-a 

Domnul Domnului meu: şezi de-a dreapta Mea până ce voi 

pune pe vrăjmaşii Tăi aşternut picioarelor Tale (Ps. 109, 1). 

Oare aceasta înseamnă că după aceea Mântuitorul nostru Iisus 
Hristos nu va şedea de-a dreapta Tatălui spre a împăraţi cu El 
peste toate veacurile, ştiind bine că împărăţia Lui nu va avea 
sfârşit (Luca 1, 35)? Sau Iată, Eu sunt cu voi până la sfârşitul 

veacului. Ce? După sfârşitul veacului nu mai este Hristos cu ei? 
Şi despre Micol, fata lui Saul, zice: N-a născut copil până n-a 
murit. Dar ce, a născut după ce a murit? Cuvântul „până când" 
înseamnă veşnicie. Nu că a cunoscut-o cândva alt bărbat după 
naştere. 

- Dar copiii mici de ce trebuie să se cureţe prin botez, că 
ei sunt curaţi, n-au nici un păcat? 

- Pentru ca să se spele de păcatul strămoşesc, cu care ne 
naştem toţi. N-ai citit tu în Psaltire: Căci întru fărădelegi m-am 
zămislit şi în păcate m-a născut maica mea? 

- Bine, dar copilul când este mic nu are credinţă şi Biblia 
spune: Cine va crede şi se va boteza, acela se va mântui. 

- într-adevăr, copiii nu pot crede la vârsta când sunt 
botezaţi. Dar aşa cum în Vechiul Testament tăierea împrejur se 
făcea în baza credinţei părinţilor, tot aşa botezul se face pe 
temeiul credinţei părinţilor sufleteşti (naşii) ai pruncilor care se 
botează (Marcu 9, 36-37). Copiii nu au credinţă, dar au naşii 
lor, care sunt garanţi si chezasi în fata lui Dumnezeu si a 
Bisericii Sale pentru copilul ce se botează şi care fac cuvenita 
mărturisire de credinţă în locul lor. 

Dar voi, sectarilor, stiti câte botezuri sunt? Ati citit 
„Dogmatica" Sfântului Ioan Damaschin? 

-Nu. 

- Arătând evoluţia istorică a Botezului, începând cu 
tipurile care l-au prefigurat, Sfântul Ioan Damaschin numără 
opt botezuri de la începutul până la sfârşitul lumii: 

Primul botez a fost botezul prin potop, pe vremea lui 
Noe, pentru curmarea păcatului. 

Al doilea botez a fost botezul prin mare şi nor, la 
întoarcerea evreilor din robia lui faraon. 

Al treilea botez a fost botezul Legii Vechi, tăierea 
împrejur. 

Al patrulea botez a fost botezul lui Ioan Botezătorul, 
numit şi botezul pocăinţei. 

Al cincilea botez este botezul prin apă şi prin Duh, 
botezul nostru creştin dat nouă de Hristos prin Sfinţii Apostoli. 

Al şaselea botez este botezul prin pocăinţă şi lacrimi, 
adică Spovedania, instituită de Mântuitorul îndată după înviere, 

când a dat apostolilor puterea de a lega şi a dezlega păcatele 
oamenilor: Orice veţi dezlega pe pământ, va fi dezlegat şi în 
ceruri şi orice veţi lega pe pământ va fi legat şi în ceruri. 

Al şaptelea botez este botezul sângelui, adică al 
muceniciei, cu care însuşi Hristos S-a botezat în locul nostru, 
vărsându-Şi Sângele Său pentru mântuirea lumii. Cu acest botez 
s-au botezat şi mucenicii, din începuturi până astăzi, dându-şi 
viaţa pentru dragostea lui Hristos. 

Al optulea este botezul de la sfârşitul lumii, adică botezul 
cu foc nestins, pentru cei păcătoşi care se vor chinui în muncile 
iadului, dacă nu s-au pocăit cât au trăit pe pământ [...]. 

- Părinte, eu sunt predicator de mai mult timp şi nu pot să 
mă lepăd de credinţa mea, chiar dacă mi-aţi răspuns la 
întrebările mele. 

- Să ştii dumneata că toţi cei care nu se supun Bisericii lui 
Hristos celei dreptmăritoare, rămân grupări sectare şi foarte 
greu se pot îndrepta, că zic Sfinţii Părinţi: „De la tot păcatul se 
întoarce omul uşor, dar de la eres, foarte greu!" Şi aceasta, 
pentru că se întunecă partea raţională a sufletului şi degeaba îi 
spun eu că aici este alb, că el vede negru. Şi atunci foarte greu 
se întoarce. Aceasta este mentalitatea tuturor sectanţilor. 

Pe lângă aceasta, nu puţini creştini ortodocşi, mai ales cei 
care nu frecventează Biserica şi au o stare materială precară, 
sunt atraşi la diverse grupări sectare întrucât li se oferă bani, 
îmbrăcăminte şi alte avantaje materiale de peste hotare. Aceştia 
si-au vândut sufletul diavolului si nu se vor mântui în veci, 
decât numai dacă se întorc la Biserica mamă, cea adevărată, 
care este Biserica Ortodoxă. 



Capitolul 3 

ÎMPOTRIVA REÎNCARNĂRII 
(METEMPSIHOZEI) 



Şi precum este oamenilor o dată să 
moară, iar după aceea să fie Judecata 

(Evrei 9, 27) 

Cea mai mare nebunie, păgânătate şi rătăcire de la adevăr 
este aceea de a crede cineva că sufletul omului după moarte 
intră în alte trupuri de dobitoace, de fiare, de păsări etc. în 
toată învăţătura dumnezeieştilor Scripturi, a Evangheliei lui 
Hristos, în învăţăturile Sfinţilor Apostoli şi ale Sfinţilor Părinţi, 
nu găsim vreo mărturie despre această rătăcită şi spurcată 
învăţătură. Mântuitorul nostru Iisus Hristos, în dumnezeiasca 
Sa Evanghelie, ne arată unde merg sufletele oamenilor după 
moarte, zicând: Şi a murit săracul şi a fost dus de îngeri în 
sânul lui Avraam. A murit şi bogatul şi s-a înmormântat. Apoi, 
arătând unde s-a dus, zice: Şi în iad ridicându-şi ochii săi, fiind 
în chinuri, el a văzut de departe pe Avraam şi pe Lazăr în sânul 
lui (Luca 16, 22-23). 

Iată deci unde merg sufletele oamenilor drepţi şi păcătoşi 
după moarte: în rai (sânul lui Avraam), cei drepţi, sau în iad, 
cei păcătoşi, unde a mers şi bogatul cel nemilostiv. De unde a 
ieşit această nebunie diavolească de a se crede că sufletele 
oamenilor după moarte se duc în alte trupuri? De unde a ieşit 
această nebună rătăcire că omul moare de multe ori si intră în 

diferite trupuri? Oare cei ce gândesc această nebunie nu-1 aud 
pe marele Apostol Pavel, care zice: Şi precum este rânduit 
oamenilor ca o dată să moară, iar după aceasta să fie Judecata 
(Evr. 9, 27; Iov 30, 23; Sir. 14, 12; 40, 3-4)? Oare nu aud 
aceşti rătăciţi de la adevăr ce zice dumnezeiasca Scriptură: ...ca 
pulberea să se întoarcă în pământ cum a fost, iar sufletul să se 
întoarcă la Dumnezeu, Care l-a dat (Eccl. 12, 7)? Vedem dar 
destul de luminat că o dată i s-a dat omului să moară, când 
trupul se întoarce în pământ şi sufletul se întoarce la 
Dumnezeu, la Cel ce l-a dat pe el. Şi nu arată că ar merge prin 
alte trupuri, cum bănuiesc cei stricaţi la minte şi la înţelegere. 
O dată moare omul cu trupul său şi o dată va fi învierea 
morţilor. Auzi ce zice Domnul: Nu vă miraţi de aceasta, că 
vine ceasul în care toţi cei din morminte vor auzi glasul Lui. Şi 
vor ieşi cei ce au făcut cele bune, spre învierea vieţii, iar cei ce 
au făcut cele rele, spre învierea osândirii (Ioan 5, 28-29). 

De unde a ieşit această nebunie şi păgânătate să se creadă 
că sufletele oamenilor, după moarte, intră în alte trupuri? Oare 
nu auzim ce zice marele Apostol Pavel: Căci ştim că, dacă 
acest cort, locuinţa noastră pământească, se va strica, avem 
zidire de la Dumnezeu, casă nefăcută de mână, veşnică, în 
ceruri (II Cor. 5, 1)? Unii din cei rătăciţi cu această nebunie 
cred că omul s-ar naşte de mai multe ori cu trupul, şi, auzind că 
Sfântul Ioan Botezătorul ar fi Ilie, au întrebat pe Sfântul Ioan 
Botezătorul, zicând: Dar cine eşti tu? Eşti Ilie? Zis-a el: Nu 
sunt. Apoi iar l-au întrebat: Eşti tu Proorocul? Şi a răspuns: 
Nu. Deci au zis lui: Cine eşti tu? Ca să dăm răspuns celor ce 
ne-au trimis (adică fariseilor). Ce spui tu despre tine însuţi? El 
le-a zis: Eu sunt glasul celui ce strigă în pustie: «îndreptaţi 
calea Domnului» , precum a zis Isaia Proorocul (Ioan 1, 21-23). 
Vezi cum dumnezeiescul si marele Prooroc Ioan 

5 

Botezătorul a astupat gurile lor şi a înfruntat părerile cele 
nebune ale fariseilor că Ilie s-ar fi întrupat în persoana Sfântului 
Ioan Botezătorul? Da, este adevărat că despre Sfântul Ioan 
Botezătorul s-a scris că va merge înaintea Domnului cu duhul şi 
cu puterea lui Ilie (Luca 1, 17), dar nu că se va încarna în el 
Ilie Proorocul. Asa trebuie înţelese cele ce a zis Domnul: Si 

dacă voiţi să înţelegeţi, el este Ilie, cel ce va să vină (Matei 11, 
14), anume că Sfântul Ioan Botezătorul a venit cu râvna şi 

credinţa Proorocului Ilie, si nu era el Ilie reîncarnat. Fiindcă 

5 ' 5 

marele Prooroc Ilie va veni înainte de venirea a doua a 
Domnului, după cum a zis Domnul: Ilie într-adevăr va veni şi 
va aşeza la loc toate (Matei 17, 11). Da, va veni marele 
Prooroc Ilie mai înainte de venirea a doua a Domnului, dar nu 
cu alt trup, ci cu al lui, cu care s-a înălţat la cer cu căruţa şi cu 
caii de foc, aşa cum l-a văzut Elisei (IV Regi 2, 11-12). 

Aşadar si Sfântul Ioan Botezătorul a venit cu credinţa si 

cu râvna lui Ilie, dar nu cu alt trup, ci cu trupul său, cu care s-a 
născut din Sfânta Elisabeta; si Ilie va veni înainte de venirea a 

' 5 

doua a Domnului, dar nu cu alt trup, ci cu al său, cu care s-a 
înălţat la cer, şi nu cu trup reîncarnat. Noi ştim, din 
dumnezeiasca Scriptură, că trupul nostru se întoarce, când 
murim, în pământ, precum a fost; şi duhul se întoarce la 
Dumnezeu, Care l-a dat pe el (Eccl. 12, 7; II Tim. 4, 1). 

Marele Apostol Pavel ne arată că trupul nostru, acesta pe 
care îl purtăm, se va face ţărână şi nicidecum nu arată că 
sufletul nostru va intra în alte trupuri după moarte (II Cor. 5, 
1). Şi dumnezeiescul părinte Efrem Şirul arată că nu este cu 
putinţă ca după ce se duce cineva din această viaţă, iarăşi să se 
mai întoarcă în alte trupuri 1 . Şi iarăşi zice acest dumnezeiesc 
părinte, Efrem Şirul: „Mare frică este atunci, mare cutremur, 
mare taină... când ne vom duce din veacul acesta la veacul cel 
nemărginit, de unde nimeni nu s-a mai întors" 2 . 

Vai şi amar de cei ce părăsesc sfânta şi dreapta credinţă în 
Iisus Hristos, Domnul Dumnezeul si Mântuitorul nostru, si se 

iau după religiile cele păgâne ale budismului şi ale hinduismu- 
lui, care învaţă nebunia şi rătăcirea cea mai stricată şi păgână a 
reîncarnării şi a mutării sufletului, după moartea trupului, în 
alte trupuri. Budismul este o religie fără Dumnezeu, fără suflet 
omenesc responsabil. Budismul lasă deci pe om propriilor sale 
puteri şi propriilor sale lupte, neputincioase, cu răul. Religia bu- 
distă, pe drept cuvânt, a fost calificată ca ateistă 3 . La fel şi reli- 
gia hinduistă nu are o doctrină bine conturată despre Dumnezeu 



Sfântul Efrem Şirul, Cuvinte şi învăţături, tomul III, Cuvânt la 
Iulian Pustnicul, Mănăstirea Neamţ, 1823, pag. 314. 

Idem., Cuvânt la cei adormiţi, pag. 353. 

Vezi pe larg în Istoria religiilor de Dr. Emilian Vasilescu, Ed. 
Institutului Biblic si de Misiune al B.O.R., Bucureşti, 1982, pag. 237. 

şi despre lume sau despre raporturile dintre Dumnezeu şi om şi 
despre destinul uman 4 . Iată ce zice dumnezeiescul Iov: ...dacă 
(Dumnezeu) ar lua înapoi la sine duhul Său şi suflarea Sa, 
toate făpturile ar pieri deodată şi omul s-ar întoarce în ţărână 
(Iov 34, 14-15). Apoi dacă adevărul este acesta, că noi cei 
zidiţi din pământ, după moarte, în pământ mergem şi nu în alte 
trupuri, de unde au luat oamenii cei stricaţi la minte şi înşelaţi 
de draci, că sufletul omului după moarte intră în alte trupuri, 
până ce se va curaţi ca să intre în nirvana („raiul" păgânilor şi 
rătăciţilor de la adevăr, budişti şi hinduşi)? 

Care religie este mai veche şi mai adevărată decât a 
patriarhilor, a lui Adam, a lui Set, a lui Noe, a lui Avraam, 
care au fost sfinţi văzători de Dumnezeu, Care a făcut cerul si 
pământul şi pe om şi toate cele văzute şi nevăzute? Şi care din 
aceşti mari şi sfinţi oameni ai lui Dumnezeu a lăsat vreo 
învăţătură că sufletele oamenilor după moarte vor intra în alte 
trupuri, spre a se curaţi de păcate? Câtă nebunie este pentru un 
creştin să creadă în aceste drăceşti învăţături tocmai astăzi, când 
Evanghelia lui Hristos străluceşte mai mult decât soarele în 
lume; să lase lumina Evangheliei lui Hristos şi să creadă în 
învăţăturile cele drăceşti si păgâne si să se ducă în întunericul 

dracilor şi a slujirii de idoli. 

Oare aceşti oameni stricaţi la minte si diavoli nu aud pe 

5 5 5 * 

Duhul Sfânt, că sufletul omului este duh ce trece si nu se mai 
întoarce (Psalmi 77, 44)? De unde au luat blestemaţii păgâni 
această spurcată învăţătură că sufletul omului după moarte se 
întoarce şi intră în alte trupuri? Noi ştim din Sfânta şi 
dumnezeiasca Evanghelie şi din învăţăturile marelui Apostol 
Pavel, că toţi vom sta înaintea divanului lui Iisus Hristos, la 
înfricoşata Judecată cea de apoi, ca să dăm seama de cele ce am 
lucrat prin trupul pe care îl avem şi nu prin alte trupuri, cum 
hulesc păgânii cei înşelaţi de diavoli (Rom. 14, 10; II Cor. 5, 10). 
Nu aflăm în toată Sfânta şi dumnezeiasca Scriptură vreun 
loc în care să scrie că noi după moarte vom da seamă de cele"ce 
am lucrat în mai multe trupuri prin care am trecut cât am trăit 
pe acest pământ, ci numai prin acest trup, cu care ne-am născut 
şi am trăit în lume. Câtă nebunie şi rătăcire drăcească în capul 



Idem., pag. 261. 

vreunui om să creadă că Hristos, Domnul Dumnezeul si 

' 5 

Mântuitorul nostru, ar fi înviat şi S-ar fi proslăvit după învierea 
Sa cu alt trup şi nu cu cel cu care s-a născut din Preacurata şi 
Preasfânta Fecioară Măria. 

Noi avem atâtea dovezi sfinte despre patima şi învierea lui 
Hristos, Care S-a proslăvit în al Său Trup şi nu în altul (Fapte 
3, 13;4, 10-11; Rom. 8, 34). Noi ştim că toate popoarele lumii 
se vor judeca de Hristos: păgânii, după legea conştiinţei lor 
(Rom. 2, 12), iudeii, după legea lui Moise (Rom. 2, 12), iar 
creştinii, după Evanghelie (Ioan 12, 48-49; Rom. 2, 16; Iacov 
2, 12). Dar nicăieri în Sfânta Scriptură nu scrie că ne va judeca 
Buda sau Brahma sau Krishna sau alţi idoli şi slujitori ai 
demonilor şi că vom fi întrebaţi de aceşti diavoli pentru cele ce 
am greşit în mai multe trupuri prin care am trecut când eram în 
această viată. 

Cei ce cred aceste nebunii ale întunericului, vor merge 
împreună cu diavolii în ziua Judecăţii celei de apoi în muncile 
cele veşnice, după cum zice Sfântul Apostol Iuda în a sa sfântă 
epistolă, numind pe aceşti păgâni: Valuri sălbatice ale mării, 
care îşi spumegă ruşinea lor, stele rătăcitoare, cărora întu- 
nericul întunericului li se păstrează în veşnicie. Dar şi Enoh, al 
şaptelea de la Adam, a proorocit despre aceştia, zicând: Iată, a 
venit Domnul cu zecile de mii de sfinţi ai Lui, ca să facă 
judecată împotriva tuturor şi să mustre pe toţi nelegiuiţii de 
toate faptele nelegiuirii lor, în care au făcut fărădelege , şi de 
toate cuvintele de ocară pe care ei, păcătoşi, netemători de 
Dumnezeu, le-au rostit împotriva Lui (Iuda 1, 13-15). 

Iar dumnezeiescul şi marele Apostol şi Evanghelist Ioan, 
arătând iarăşi că toţi cei ce nu cred în Mântuitorul nostru Iisus 

5 5 

Hristos sunt antihrişti, zice: Cine este mincinosul, fără numai 
cel ce tăgăduieşte că Iisus este Hristos. Acesta este antihristul 
(I Ioan 2, 16-22). Şi dacă atunci când predica, marele 
Evanghelist Ioan arată că erau mulţi antihrişti, oare ce să zicem 

o , , 5 

acum, când atâţia atei tăgăduiesc dumnezeirea lui Hristos? Este 
adevărat că acum creştinismul s-a înmulţit pe faţa pământului, 
dar şi păgânii şi ateii care tăgăduiesc dumnezeirea şi învăţătura 
lui Hristos nu sunt puţini. 

Din aceştia fac parte şi cei înşelaţi de religiile cele păgâne 
si diavoleşti si cred în reîncarnarea trupurilor si care zic că 

5 5 5 ^5 

sufletul omului după moarte se mută în alte trupuri de dobi- 
toace, de fiare, păsări etc. Aceştia cu nimic nu se deosebesc de 
păgâni, de atei şi de diavoli, care se silesc să strice scripturile 
cele sfinte şi adevărul din ele şi să ducă la rătăcire pe cei pe 
care îi pot înşela cu minciunile lor. 

Ca niciodată acum s-au înmulţit cei răi, atei, sectari 
rătăciţi si înşelători, si este mare nevoie, mai mult ca oricând, 
de a se predica adevărul Evangheliei lui Hristos cu mare râvnă 
în lumea creştină de azi, deoarece foarte mulţi din cei 
credincioşi s-au întunecat si s-au rătăcit de la adevăr. 

Atâta vreme n-am avut religia în scoală si Biserica n-a 
avut libertatea de a predica adevărul şi de a mărturisi tot ce 
trebuia pentru îndreptarea şi luminarea sufletelor creştineşti... 
în vederea acestor lucruri, zic aceste cuvinte: Să ajute 
Preabunul şi Preaînduratul Dumnezeu pe toţi preoţii şi 
misionarii ortodocşi, să predice cât mai cu râvnă şi stăruinţă în 
sfintele biserici si oriunde este nevoie, în trei feluri: cu mâna, 
cu gura, şi cu pilda vieţii lor. Cu mâna să scrie, cu gura să 
predice adevărul, iar cu trăirea să dea pildă bună celor ce îi văd 
şi îi aud. Nimeni să nu se sfiască a spune adevărul în faţa celor 
credincioşi, măcar de n-au ajuns cu fapta la cele ce învaţă pe 
alţii. Că zice un cuvios părinte: «Nu voi mustra aspru pe cel ce 
învaţă şi nu face. Căci am văzut de multe ori că lipsa lucrului 
celui ce învaţă şi nu face, a împlinit-o folosul cuvântului său!». 

De asemeni, în scolia de la Cuvântul IX, cap. 16, de la 
Scara dumnezeiescului părinte Ioan Scărarul, Prea Cucernicul 
Părinte Profesor Dumitru Stăniloae spune următoarele: „Sfântul 
Ioan Scărarul nu condamnă aşa simplu pe cei ce laudă ceea ce 
nu fac ei, ci recunoaşte că uneori aceştia sunt folosiţi de 
cuvintele lor, care nu se acoperă însă cu faptele lor. Căci de 
multe ori cuvintele omului nu sunt ale lui, ci ale lui Dumnezeu, 
Care-1 sileşte să vorbească prin conştiinţa lui. în acest caz, prin 
cuvintele ce le rostesc unii, îşi predică, sau li se predică şi lor, 
sau din voinţa de a încălzi pe alţii pentru un lucru bun, se 
încălzesc şi pe ei înşişi. Sau, căldura cu care primesc alţii 
cuvintele rostite de ei, se întinde si la ei. Scolia Sfântului Nil 
zice: «Trebuie să spună cele bune şi cel ce nu le face, ca să 
înceapă, ruşinat de vorbe, să săvârşească fapta»". 

Să ne aducem aminte şi de pedeapsa celui ce luase un 
singur talant pe care 1-a îngropat în pământ şi a zis către cel ce 
îl dăduse: ...Doamne, te- am ştiut că eşti om aspru, care seceri 
de unde n-ai semănat şi aduni de unde n-ai împrăştiat. Şi 
temându-mă, m-am dus de am ascuns talantul tău în pământ; 
iată ai ce este al tău. Şi răspunzând stăpânul său i-a zis: Slugă 
vicleană si leneşă, ştiai că secer unde n-am semănat si adun de 

y y 7 y y 

unde n-am împrăştiat. Se cuvenea deci ca tu să pui banii mei la 
zarafi, şi eu, venind, aş fi luat ce este al meu cu dobândă. Apoi 
a zis: Luaţi deci de la el talantul si dati-l celui ce are zece 

y y y ^* 

talanţi... Iar pe sluga netrebnică aruncaţi-o întru întunericul cel 
mai din afară. Acolo va fi plângerea şi scrâşnirea dinţilor 

(Matei 25, 24-30). 

Si iarăşi voi zice către cei înşelaţi de demoni si de 
păgâneştile religii care rătăcesc pe cei ce nu cunosc adevărul 
Sfintei Scripturi şi spun că sufletul omului după moarte se duce 
în alte trupuri. Să audă aceşti rătăciţi ce zice dumnezeiescul 
Iov: Lasă-mă să mă odihnesc puţin, mai înainte de ce voi 
merge, de unde nu mă voi mai întoarce. în pământul întunecos 
şi înneguros, în pământul întunericului celui veşnic... (Iov 10, 
20-22), şi în alt loc zice: Căci aceşti puţini ani se vor scurge şi 
voi apuca pe un drum de pe care nu mă voi mai întoarce (Iov 
16, 22), şi iarăşi zice: Dar eu ştiu că Răscumpărătorul meu este 
viu şi că El, în ziua cea de pe urmă, va ridica iar din pulbere 
această piele a mea ce se destramă (Iov 19, 25) şi iarăşi: Că 
ştiu că moartea mă va surpa, căci casa a tot muritorul este 
pământul (Iov 30, 23). 

Deci nicăieri nu spune acest sfânt şi mare om al lui 
Dumnezeu, Iov, şi nu arată că după moarte, sufletul omului mai 
intră în alte trupuri, cum hulesc blestemaţii cei rătăciţi de la 
adevăr. Feriţi-vă cu toată puterea de a crede aceste nebunii şi 
rătăciri ale reîncarnării şi mutarea sufletelor în alte trupuri; căci 
aceste afirmaţii sunt cu totul drăceşti, nebune si rătăcite de la 
adevăr. Amin. 

...Niciodată nu l-am 
certat pe un credincios care 
are îndoieli; niciodată nu 
i-am cerut cuiva să creadă 
orbeşte. Dacă făceam astfel, 
ar fi însemnat să dau 
dreptate tocmai acelora 
care-i ceruseră să creadă ca 
ei, fără să-şi mai pună vreo 
întrebare. 

Dimpotrivă, am socotit 
întotdeauna că discuţiile, cu 

y > 

idei dintr-o parte şi din alta, 

sunt cât se poate de 

folositoare, dacă ele sunt 

purtate cu cinste omenească 

si numai din dorinţa de a 

y y 

afla adevărul. Şi nu m-am 
înşelat. Am avut bucuria să văd roadele unor asemenea 

y 

convorbiri în sufletele celor ce veniseră cu credinţa tulburată de 
îndoieli şi plecau cu ea limpede ca izvorul muntelui. 

Atunci am început să mă gândesc că vorfifiind încă mulţi 
alţii cu mintea vânturată de întrebări la care nu sunt în stare să 

y 

afle răspunsuri, dacă nu sunt ajutaţi după cuviinţă. Şi cine să-i 
ajute, dacă nu preoţii lor? Dar oare toţi preoţii au aceeaşi 
vârstă matură şi aceeaşi experienţă pastorală? Fireşte, nu toţi. 

Astfel m-am hotărât să scriu această carte, după puţina 
mea pricepere, din dorul de a le fi fraţilor mei de folos. Mai 
întâi am rânduit tot materialul pe capitole, după o anume 
pravilă a mărturisirilor noastre de credinţă. Apoi am socotit că 
înţelesurile ar fi mai la îndemâna cititorului, dacă voi aşeza 
totul în chipul unui dialog, prin întrebări şi răspunsuri... 

